Originaali tiitel: Gärdonyi Geza EGRI CSILLAGOK I—IH [Budapest) 1955 
ESIMENE OS A 
KUS VÕRSUB UNGARI SANGAR? 


I 


Ojas suplevad kaks last, poiss ja tüdruk. Võib-olla ei ole sünnis, et nad suplevad 
koos, kuid nemad seda ei tea: poiss on seitsmeaastane, tüdruk veel kaks aastat 
nooremgi. 

Nad olid metsas ringi uidanud ja sattunud oja äärde. Päike kõrvetas tuliselt. Ühes 
käärus paisus oja järvekeseks, mille laiuses parajasti mahtunuks vankrit ümber 
keerama. Järveke meeldis lastele. 

Esmalt kastsid nad ainult jalad vette, siis läksid põlvist saadik sisse. Gergelyl said 
püksikesed märjaks ja nii ta võttiski need ära. Varsti lendas -ka särk minema. Ja äkki 
sulistasid seal mõlemad kahekesi ihualasti. 

Supelda võib — keegi neid ei näe! Pecsi tee on kaugemal puude taga. Metsas ei 
liigu kedagi. Kui tõesti keegi juhtuks nägema, oleks alles keretäis soolas! Sest olgu 
veel poisiga kuidas on — tema pole härraste laps, aga tüdrukuke on auväärse isand 
Peter -Cecey tütreke — preili —, ja lipsas kodunt välja kellegi teadmata. 

Juba sedasi paljaltki võib kohe näha, et see on härraste tuvike — valge kui piim. 
Kui ta seal niimoodi vees kargleb, lendlevad kuklal kaks väikest heledat patsikest. 

«Derdö,» naerab ta poisile, «ujume.» 

Gergöks nimetatud kõhn tõmmu poiss keerab selja. Tüdrukuke klammerdub ta 
kaela ümber. Gergö hakkab kalda poole sumama, tüdrukuke aga siputab jalgu ja õõt- 
sutab end veepinnal. 

Aga kui nad kalda juurde jõuavad, haarab Gergö rohelisest kõrkjapuhmast kinni ja 
vaatab rahutult ringi. 

«Oi, Hall!» 

Ta tuleb veest välja ja jookseb puude vahele otsima. Uurib teraselt maapindagi: 
kuhupoole viivad jäljed? 

«Oodake, Vicuska,» hüüab ta tüdrukule, «oodake, kohe tulen tagasi!» 

Ja alasti, nagu ta on, lippab poiss jälgi mööda Pecsi tee poole. 

Mõne minuti pärast ilmub ta tagasi vana halli hobuse seljas. Hobusel on peas 
närused nöörist päitsed. Need olid oheliku otsa pidi olnud seotud looma jala külge, 
siis aga lahti tulnud. 

Sõnatult piitsutab laps hobust kisiilioksaga. Ta nägu on surmani ehmunud. Ta 
vaatab aina selja taha. Jõudnud supluspaigani, haarab ta hobuse kaela ümbert kinni ja 
libistab end maha. 

«Peidame ära!» sosistab ta vabisedes. «Peidame ära! Türklane tuleb!» 

Paari tõmbega on hobune puu külge seotud. Poiss kahmab maast oma riided. Siis 
liduvad kaks väikest paljast last viirpuupõõsasse. Nad poevad selle taha mullustesse 
mahavarisenud lehtedesse peitu. 

Tollal polnud türklased maanteedel harulduseks. Ja sina, mu armas lugeja, kes sa 
mõtled, et need kaks last suplesid selles ojas tänavu suvel, kindlasti pettud. Kus on 
nüüd need kaks last, kus? Ja kus on türklane ja kõik need inimesed, kes selles 


raamatus sinu ette ilmuvad, su ees liiguvad, tegutsevad, räägivad, naeravad või 
ägavad? Põrm on see kõik. 

Niisiis, pane kõrvale tänavune kalender, mu austatud lugeja, ja võta mõtteis välja 
1533. aasta oma. Selle aasta maikuus elad sa praegu. Ja su isand on kas kuningas 
Jänos või türklane või Ferdinand I.* 

Too pisike küla, kust meie lapsukesed on pärit, on peidus ühes Mecseki orus. 
Ühtekokku on seal umbes kolmkümmend samaanist taret ja üks suur kivimaja. Kõik 
aknakesed on õliga immutatud lõuendist. Ka üliku maja omad. Muidu aga on need 
samasugused õlgkatustega majakesed nagu nüüdisaegsedki. Külakest varjab 
ümberringi mets ja tema -elanikud arvavad, et türklane jnende pelgupaika kunagi ei 
leia. Kuidas võikski ta leida? Tee on järsk, vankrijälgi pole. Ka torne pole. Inimesed 
elavad ja surevad väikeses peidetud külas nagu metsamutukad. 

Gergö-poisi isa oli olnud Pecsis sepaks, nüüd oli ta juba surnud. Ema oli peale 
mehe surma kolinud siia, Keresztesfalvasse, koos oma isa, vana hallipäise 
talupojaga, kes omal ajal oli György Dozsa * ülestõusust osa võtnud. Seetõttu oli ta 
ka isand Cecey juures varjupaiga leidnud. 


Mõnikord käis vanake läbi metsa Pecsis kerjamas. Kerjatud kraamist -jätkus 
elamiseks veel talvelgi. Vahetevahel pudenes ka isanda majast üht-teist nende lauale. 

Nii oli vanamees selgi päeval linnast tulnud. 

«Mine karjata Halli,» oli ta oma lapselapsele öelnud, «ta vaeseke on hommikust 
saadik söömata. Ja jooda teda ojas.» 

Nõnda oligi Gergö hakanud hobusega metsa poole astuma. Parajasti kui ta härraste 
õuest möödus, poetas väike Eva end läbi aiavärava. 

«Derdö, Derdö, las ma tulen sinuga ühes!» 

Gergö ei julgenud väikepreilile öelda, et jäägu koju. Ta ronis hobuse seljast maha 
ja viis Eva sinna, kuhu aga tüdruk minna tahtis. Eva tahtis sinna, kuhu liblikadki. 
Liblikad lendlesid metsa vahele — eks nemad jooksid järele. Lõpuks, silmanud oja, 
laskis Gergö hobuse sööma. Nii sattusidki lapsed metsaojja ja ojast viirpuupõõsa 
taha. 

Nüüd on nad peidus. Värisevad hirmust türklase ees. 

Nende hirm polnud asjatu. Mõne minuti pärast kuuldus kuivade lehtede krabinat 
ning kohe seejärel ilmus puude alla jaanalinnusulgedega ehitud valge türgi müts ja 
pruun hobusepea. 

Oma väikest tumedakarvalist kõrbi talutab türklane ratsmeidpidi. Ta vaatab ringi, 
õiendab kaela. Ta pilk peatub Hallil. 

Nüüd võib juba näha, et türklane on tõmmu kondise riäoga mees. Tal on õlul 
pähklikarva keep. Peas valge torbikukujuline müts. Üle ühe silma on seotud valge 
side. Teine silm uurib puu külge seotud Halli. Grimasside järgi otsustades ei meeldi 
see talle sugugi. Ometi päästab ta hobuse lahti. 

Rohkem meeldiks talle küll laps, keda ta hobuse seljas oli näinud. Laps on hobuse 
kõrval hoopis tulusam kaup. Konstantinoopoli orjaturul makstakse sellise eest kolme- 
kordset hinda. Ent last pole kuskil. 

Türklane vaatab lähemate puude taha, uurib ka võrasid. 
Siis hõikab ta ungari keeles: 

«Kus, sa oled, poisu? Tule välja, väike sõber! Annan sulle viigimarju! Tule aga 

välja!» Last ei ilmu. 

«No tule välja! Ära karda, ma ei tee sulle haiget. Sa ei tule? Kui ei tule, viin su 
hobuse ära!» 


Ja tõepoolest — ta võtab mõlemad hobused ohelikkupidi käekõrvale ning kaob 
nendega puude vahele. 

Tummalt ning kahvatuna olid mõlemad lapsed kuulakud türklase sõnu. Ka 
viigimarjade pakkumine ei suutnud eid hirmukangestusest vabastada. Kui palju olid 
nad õdus kuulnud sajatust: «Võtku sind türklane!» ja juuksekarvu püstiajavaid jutte 
türklastest! Ei söandanud nad mingi peibutuse peale välja tulla. Aga kui türklane 
ähvardas Halli ära viia, võpatas Gergö. Ta vaatas Evakesele otsekui nõu küsides otsa, 
vaatas sellise näoga, nagu kipitaksid tal pinnud jalgades. 

Viib Halli ära! Mida öeldakse kodus, kui ta ilma Hallita tagasi läheb? 

Väike Eva ei vastanud kõigi nende mõtete peale midagi. Surmkalbelt kössitas 
ta.poisi kõrval. Suured kiisusilmad läksid hirmust niiskeks. 

Ja Hall läks. Gergö kuulis ta samme. Väga aeglased sammud on Hallil. Kuivad 
lehed sahisevad korrapäraselt ta kapjade all. Niisiis türklane viib ta ära, tõepoolest 
viib! 

«Hall...» pudeneb Gergö nutuks virildunud suust. 
Ja ta tõstab pea. 

Lähebki Hall, läheb. Lehed sahisevad ta kapjade all. Oh sa rumal! 

Siis aga unustab Gergö hirmu, kargab, püsti, tormab niisamuti, ihualasti, Hallile 
järele. «Onu!» hüüab ta värisedes. «Onu türklane!» 

Türklane jääb seisma ja irvitab; 

Oo seda hirmsat meest! Paljastab hambaid, nagu valmistuks hammustama. 

«Onu, Hall...» haliseb Gergö nuttes. «Hall on meie oma ...» 

Paarikümne sammu kaugusel jääb ta seisma. «Kui teie oma, eks tule siis,» vastab 
türklane, «tule võta.» 

Ja ta laseb Halli oheliku käest lahti. 

Laps näeb nüüd üksnes Halli. Kui Hall kohmakalt liikuma hakkab; hüppab ta 
ettepoole ja kahmab oheliku-otsa pihku. 

Samal silmapilgul on ta kinni võetud. Türklase suured tugevad sõrmed 
Aklammerduvad ta nõrga väikese palja käsivarre ümber ja ta lendab kõrvi selga, otse 
sadulasse. 

Gergö kisendab. 

«Vait!» siristab türklane, tõmmates välja oma pistoda. Ent Gergö karjub veelgi 
kõvemini: «Vicuska! Vicuska!» 

Türklane pöörab pea poisi pilgu suunas. Ta käsi puhkab kinžallil. 

Nähes rohust kerkimas teist pisikest paljast last, pistab ta pistoda tuppe tagasi ning 
naeratab. 

«Tule, tule siia,» ütleb ta, «ma ei tee sulle paha.» 

Ja ta astub koos hobustega tüdrukukesele vastu. 

Gergö tahab hobuse seljast maha ronida. Türklase käsi lajatab talle selga. Gergö 
lõugab ja jääb sadulasse istuma, türklane aga jätab hobused sinnapaika ning jookseb 
tüdrukukese järele. 

Vaene väike Vica pistaks kindlasti plehku, kuid jalad on nii tillukesed ja rohi nii 
kõrge. Ta kukub maha. Varsti sipleb ja vingub ta juba türklase süles. 

«Vait!» laksab türklane talle vastu tagumikku, «vait, või ma söön su ära, kui sa 
vait ei jää! Amps — amps!» 

Tüdrukuke jääb vakka. Ainult südameke peksleb tal nagu pihku võetud varblasel. 

Kui nad jõuavad hobuste juurde, pääseb talt ometi lõikav karje: 

«Isake! Isa!» 
Sest meeleheites arvatakse, et su appihüüdu võidakse kui tahes kaugele kuulda. 


Ka Gergö lõugab. Rusikatega silmi hõõrudes ulub ta: «Koju lähen! Tahan koju 
minna!» 

«Vaiki, sa närune klunn!» käratab talle türklane. «Otsemaid raiun su pooleks!». 

Ja ta raputab ähvardavalt rusikat. 

Lapsed jäävad vait. Tüdrukuke on hirmust peaaegu meelemärkuseta. Gergö istub 
vaikselt tihkudes kõrvi seljas. 

Nõnda nad lähevadki. 

Nad jõuavad metsast välja. Gergö näeb mööda Mecseki teed ülespoole venimas 
kirendavat türklaste voori. Akindžid*, ratsa assaabid* ja kirjudes rõivastes vabad 
sõdurid jalgsi. Väikestel kärmetel hobustel liiguvad ratsanikud kiiresti Pecsi poole. 

Eesminev salk saadab ligi kümmekonda sõidu- ja veovankrit. Vankritele on 
läbisegi kuhjatud valget voodipesu, kappe, voodeid, vaate, toole, karusnahku, 
viljakotte. Vankrite kõrval komberdavad ahelais jalgade ja selja taha seotud kätega 
kuryad orjad. 

Meie janitšaril* on kolm vankrit ja seitse orja. Peale tema on veel viis janitšari, 
kõik sinistes kottpükstes, punastes saabastes ja valgetes mütsides, ühel puu-, teisel 
luu-lusikas mütsiehteks, ja samas veel kolm assaabi karusnahkseis peakatteis, odad 
käes. Ühesilmalise janitšari mütsi ette kinnitatud valge tolmune jaanalinnusulg 
kaardub õõtsudes üle selja peaaegu vöökohani alla. 

Kuni peremees metsas viibis, olid tema kolm vankrit (teeservale tõmbunud, et 
taganttulijaid mööda lasta. 

Janitšarid võtavad lapsed ja vana Halli vastu rõkkava naeruga. 

Mida nad seal padistavad türgi keeles? Gergö ei saa midagi aru. Räägitakse 
nendest ja hobusest, seda on näha. Kui nad tema ja Vicuska peale vaatavad, muiga- 
vad nad. Kui nad hobuse peale vaatavad, vehivad nad kätega nagu kärbest eemale 
peletades. 

Türklane viskab mõlemad lapsed üles vankrile voodi-pesukoorma otsa. 

Seal istub ees juba üks pruntispõseline neiu, aheldatud jalgadega orjatüdruk. Tema 
hoolde usaldab türklane lapsed. Seejärel sõlmib üks janitšar lahti määrdunud koti ja 
tirib sealt välja igasuguseid riideid. Kõik need on lasteriided. Siin on väike seelik, 
väike vammus, metall-nõõpidega vest, müts, kübar, väikesed saapad. Türklane valib 
välja kaks väikest särki ning ühe väikese vammuse ja viskab need vankrisse. 

«Pane nad riidesse,» ütleb ühesilmaline tüdrukule. 
Tüdruk oli umbes seitsmeteistkümneaastane. Talutüdruk. Lapsi riietades külvab ta 
nad üle kallistuste ja suudlustega. Ta silmis läigivad pisarad. 
«Kuidas sind hüütakse, mu inglike?» 
«Vicuska.» 
«Ja sind, südameke?» 
«Gergö.» 

«Ärge nutke, kallikesed. Ma jään ju teie juurde.» 

«Aga mina tahan koju,» nutab Gergely. 

«Mina ka,» nuuksub tüdrukuke, «koju ...» 

Lapsed suruvad end tüdruku ligi. Vica liibub ta rinnale, Gergö poeb külje alla. 
Tüdruk kaisutab ja silitab neid mõlema käega ja suudleb vahetpidamata nende pisa- 
raist märgi punetavaid näokesi. 

Vihase klähvimisega hüppavad küla koerad pikajuukselise valge habemega 
palveränduri ümber. Kindlasti rebiksid nad ta mungakuue maha, kui ta võimsa 
ristipealise kepiga ägedalt enese ümber ei tiirutaks. 

Algul kõndis mees keset teed, aga kui suuri karuseid 
koeri üha juurde sigines, taandus ta ettevaatlikult põõsas- 
tara nurka ja jäi keppi keerutades ootama, et keegi tuleks 
ja ta piiramisrõngast vabastaks. 

Kuid kõiki, kes koerte lärmi peale välja ilmusidki, köitis hoopis muu — kiires 
galopis külale lähenevad viis ratsanikku. Kõige ees punases mantlis heledajuukseline 
rüütel, kuresulg kübaral, püss põiki sadulas. Kerge kirsspunase pihtkuue all sädeleb 
soomusrüü. Teised neli sõjameest on kohe tema kannul. Külavahele jõudnud, vahivad 
nad ringi, otsekui oleks iga maja neile mingi imeasi. 

Cecey värava ees kivil tukub piigi najal vana talupoeg. Müdina peale kohkub ta 
üles. Rutakalt paiskab ta mõlemad väravapooled pärani ja sõjamehed ratsutavad üle 
silla õue. 

Cecey kössitas seal rehealuse varjus nagu vana kotkas: Mõned pärisorised 
talupojad pügasid lambaid. Käärid käes ja mõõk vööl. Seda nõudis tolleaegne elu 
Ungaris. 

Cecey silmas ratsanikke. Ta tõusis üles ja lonkas neile vastu. Vanal isandal oli 
veider kõnnak: üks jalg ei paindunud põlvest, teine pahkluust. Ja kuis olekski nad 
saanud painduda, kui mõlemad olid puust! Ka parem käsi puudus tal: lõuendist 
varrukas ripnes tühjalt randme kohal. Ta nägu uppus silmini habemesse, õlgadeni 
ulatuvad juuksed olid juba valged, habe juba hall. 

Kukesulega rüütel hüppas hobuse seljast maha ja viskas ratsmed sõduri katte. Ta 
ruttas Cecey juurde. 

«Mu nimi on Istvän Dobö *.» 
Ja ta lõi kannused kokku. 

See oli kõrget kasvu, tugeva kehaehitusega noormees. Suu oli tavalisest pikema 
joonega — ,see oli niisugune tahtejõuline õhukeste huultega suu, mis oleks otsekui 
purenud nähtamatuid suuraudu, — ja igast ta liigutusest 
hoovas jõudu, terasjalgne mees oli see. Ta hallid silmad vaatasid teravalt ja tungivalt. 

Cecey peilis käe selja taha. 
«Kelle väes sa teenid?» Vanamehe" silmad põlesid kui söed. «Praegu Bälint Töröki* 
juures,» vastas Dobö. «Tähendab, oled Ferdinandi mehi. Tere tulemast, vennas!» 
Ja Cecey sirutas talle käe. Ühe pilguga oli ta jõudnud hinnata tema ratsut ja mõõka. 
«Milliste Dobõde perest? ...» 

«Slaavi omadest, vend.» 
«Pälõczyde sugulasi? ...» 
«Just nimelt.» 

«Niisiis Felföldi mees. Kuidas siia sattusid? Mis tuuled 
teid siia toovad, vennas?» 

«Meie, armas vend, tuleme Palotast.» 

«Möre* kantsist?» 

«See ei kuulu enam Mörele.» 

«Kellele siis?» 
«Momendil mitte kellelegi. Ka pole see enam kants, vaid pigem kivihunnik.» 
«Purustasite?» 


«Maatasa.» 
«Tänu jumalale! Aga tule, vennas, siia tornaatsile* villu ... Hei, emake! Külalised 
saabusid!» Ja taas põrnitses ta Doböle otsa: «Purustasite, ütled sa?» 

Juba askeldaski väike täidlane emand tornaatsil. Koos teenijatüdrukuga tõstsid nad 
laua päikese eest varju, teine näitsik tõttas keldriust avama. 

«Pista Dobö,» tutvustas Cecey noorukit oma naisele, «Pälõczyde sugulane. Veini ja 
suupistet sõduritele!» 

Dobö tõmbas kuue alt välja punase taskurätiku ning pühkis näolt higi. 

«Enne kui me isturhe, vend,» ütles ta Ceceyle uurivalt otsa vaadates, «pean ma 
küsima, kas mitte Möred siin ei ole? Teda ma nimelt otsingi.» 

«Siin? Möre? EI ma teda mujal ei näeks*, kui võllas!» 

Dobö pühkis uuesti nägu ja kaela. 

«Siis oleme valedel jälgedel. Paluksin vett.» 

«No oota, kohe tuuakse veini.» 

«Januga, vend, joon ma vett» 

Ja ta tõstis suure tibaga kannu, suu juurde. 

«Luba, vend, et puhkan siin õhtuni,» ütles ta siis, langetades kannu ja tõmmates 
sügavalt hinge. 

«Lähema paari päeva jooksul ei lase ma sind kuhugi! Mis sa õige mõtled!» 
«Tänan. Praegu pole ju vastlad, öösel ma ei maganud. Õhtul läheme jälle edasi. 
Võtaksin ainult oma raudsärgi korraks maha. Palav on selles niisuguse ilmaga, kuigi 

ta koosneb ainult aukudest.» 
Kui Dobö toas lahti riietus, saabus ka palverändur. 
«Sa tuled munga* juurest!» tunnistas teda Cecey. 
Taas põlesid ta silmis teravad tulukesed. 
«Sealt,» naeratas rändur, «kuis suvatsete teada?» 
«Näen su habemest — see on mägrarasvast valge.» 
«Tõsi küll.» 

«Selle järgi oletan, et sul on pikk tee selja taga.» «Ka see on õige.» 

«Aga minuga pole seal kaugel kellelgi pistmist peale Sajölädi abti, kes on mu sugulane... et 
välk ta maha lööks!» 

«Tema pole ju enam ammugi abt, auline isand, vaid kuningliku õukonna vaimulik.» 

«Tean, tean, kõrbegu ta ära koos oma peremehega. Mis su nimi on?» 

«Imre Varsänyi.» 

«Kui vana sa oled?» 

«Kolmkümmend.» 

«No lase siis kuulda, mis sõnumeid sa tood.» 

Palverändur istus maha ja hakkas harutama oma kuue voodrit. 

«Mihuke põrgukuumus teil siin on,» pobises ta heatujuliselt, «ja türklasi kui kärbseid.» 
«Selle eest võlgneme tänu mungale ja sinu kuningale. Noh, kuhu paganapihta sa selle kirja 
oled õmmelnud?» 

Viimaks tõmbas Varsänyi esile punase pitsatiga varustatud kirjakese ning ulatas Ceeeyle. 
«Andke sellete mehele söögi-joogipoolist ja hoolitsege tema öömaja eest,» ütles Cecey 
naisele, murdis pitseri , katki ning avas kirja, 

«See,» lausus ta silmi kissitades» «on munga käekiri. Puhas nagu trükk ja kribu kui kurivaim. 
Ei mina teda lugeda saa! Saatke papi järele.» 

Palverändur seadis end mugavamini pähklipuu varju istuma. 


«Küllap ta kirjutab head,» arutles ta rahulolevalt, «muidu oleks kästud mind rutata. Kui ta 
saadab suure pitsatiga kirja, on alati tuli takus. See on ainult sihuke väike, ei see ole riigiasi.» 
Ja oma ülesande täitnud inimese vaikse rõõmuga rüüpas ta enda ette asetatud veinikruusist 
tubli sõõmu. 

Emandki võttis kirja kätte. Vaatas seda pealt ja alt, silmitses katkirebitud pitserit. Siis pöördus 
palveränduri poole. 

«Kas onu Gyuri on terve?» 

Teenijatüdruk asetas võõra ette juustu ja leiva, too otsis kohe oma taskunoa välja. 

«Ei see mees ole ilmaski haige, auline emand.» 

Saabus preester — sõnnipäine turjakas halli habemega mees. 

Võõras tõusis püsti ja tahtis «suudelda tema kätt, kuid preester taandus. 

«Oled sa katoliiklane või protestant*?» küsis ta, võttes lõua ümbert pihku oma rinnuni ulatuva 
valge habeme. 

«Olen katoliiklane,» vastas palverändiir. 

Alles nüüd andis preester talle käe. 

Siirduti tuppa. Preester jäi akna juurde seisma ja hakkas kirja ungari keeles ette lugema. 
«Mu armas õemees ...» 

Preestril oli eriline kõlatu hääl nagu kohurääkijal. Kaashäälikuid võis tema kõnes ainult 
aimata. Sellegi poolest said need, kes temaga harjunud olid, kõigest aru, mida ta rääkis. 
Preester jätkas: 

«.. Ja mu armas Juliska, Issand andku teile mõlemale 

tervist ning rahulikke elupäevi. Kuulu järgi ahistavat teie 

provintsi kõvasti nii Mõre kui türklased. — Ainult päris- 

orjad, kes on maa küljes kinni, jäävad omasse paika, iga 

mõistlik inimene aga jookseb pakku — kes ülaprovintsi, 

kes sakslaste poole üle. Kui teie veel elus olete, mu arm- 

sad, ja pesitsete veel seal Keresztesis, päästke ka teie endid. 

Ma rääkisin Tema Majesteediga ja palusin, et ta korvaks 

teie kahjud...» t 

«Ära loe enam edasi!» kargas Cecey püsti. «Koerale koera palk!» 

«Tasa, mu armas,» vaigistas teda emand. 

«György on tark, György teab, et me Szapolyailt midagi vastu ei võta: kuulake, armulisem, 
kiri lõpuni.» 

Preester tõmbas oma karused kulmud kipra ning luges edasi: 

«.» Kuningas, tõsi küll, ei saa sulle tagasi anda Sasi, kuid on üks küla Nagyväri 
läheduses...» «Jäta, jäta, Bälint!» vehkis Cecey raevunult kätega. «Edasi tuleb muud,» vastas 
preester. Ja ta luges: 

«... Aga juhul, kui sinu vaen nois asjus on veelgi enam maad võtnud...» 

«On, on jah!» karjus Cecey, põrutades rusikaga vastu lauda, «ei siin ega teises ilmas taha ma 
temaga tegemist teha! Või kui seal, siis üksnes sõjariistaga!» 

Preester jätkas: 

«... Siin Budas seisab minu majake tühjalt, kuna meie peagi Nagyväri kolime. 
Allkorrusel elab ainult keegi relva- meister, nooltetegija. Ülemised kolm taba on 
tühjad.» 

Cecey tõusis. 

«Pole vaja! Szapolyai rahadega ostsid selle, sõber! 

Varisegu ta kokku, kui ma sinna oma jalga peaksin tõstma!» 

Preester kehitas õlgu. 

«Kust sina tead, mis rahadega! Võib-olla sai päranduseks?» 


Ent Cecey ei kuulanud teda enam. Maruvihasena koperdas ta toast välja tornaatsile. 
Palverändur istus tornaatsi nurga juures pähklipuu all ja võttis einet. Cecey jäi uhke vihaga ta 
ette seisma: 

«Anna oma mungale edasi minu lugupidamine ja ütle, et tema kiri on samahästi kui 
lugemata.» 

«Tähendab, vastust ei tule viia?» 

«EL.» 

Ja Cecey liipas edasi, välja rehala poole. Kõndides päikese käes erutatult edasi-tagasi, rapsas 
ta vahetevahel kepiga vasakule ja 

paremale, otsekui nägematuid koeri eemale pekstes, ning urises vihaselt: 

«Pea ei ole mul veel puust!» 

Lambapügajad lasksid kääridel usinamalt käia. Koeradki tõmbusid eemale. Isegi maja 
rinnakul oleks nagu madalamale libisenud. 

Emand ja preester seisid kahekesi tornaatsil. Vaimulik kehitas õlpu. 

«Kui mitte pärandus,» ütles ta, «siis on see munga enese vaevapa saadud. Kingib sellele, 
kellele tahab. Nagu näha, Peterile. Ja kuulub maja Ceeeyle, ei ole kuningalgi selle üle 
sõnaõigust.» 

Toast ilmus Dobö. Emand esitles teda preestrile, hõigates ühtlasi Vicat. 

«Vicuska! Kus sa oled, Vica!» 

«Ta mängib aias,» vastas keegi teenija. 

Cecey tuli tagasi ja kargas kohe preestrile ninna: 

“Sina, papp, oled ju lausa arust lage! Sina lähed viiks veel Jänosi juurde lipukandjaks?» 
“Aga sina paned vanas eas veel ungarlase nime maha!» urises too vastu. 

«Sina hakkad timukaks!» karjus Cecey läbilõikavalt. 

«Sina jälle sakslaseks!» raevutses preester. 

«Timukas!» 

«Sakslane!» 

«Kõrilõikaja!» 

«Isamaareetur!» 

Kaks hallpead olid vihast otse sinised, karjudes võidu teineteisele näkku. Dobö ootas veel 
ainult, mil neid väevõimuga lahutada. 

«Ärge riielge, jumalapärast,» lausus ta rahutult, «või tülitsege parem türklastega.» 

Cecey laotas käsi. Ta vajus toolile. 

«Sina ei mõista seda,, vennas. Szapolyai laskis tollel preestril keele ära raiuda, minul parema 
käe. Kas ta pole siis loll, et ta oma järelejäänud keelejupiga Szapolyaid kaitseb?» 

«Kui ta ainult minu vaenlane oleks,» vastas preester samuti vaiksemal häälel, «oleksin, talle 
ammugi andestanud. Nüüd aga ütlen, et olgu ungarlase isandaks parem tema kui sakslane.» 
«Aga nimelt pigem sakslane kui türklane!» karjus taas Cecey. 

Dobö segas end vahele, et mõlemad, uuesti karvupidi kokku ei läheks. 

«Hea pole neist kumbki, see on tõsi. Meie, ülaprovintsi rahvas, arvame nii, et mõningane aeg 
tuleb meil oodata: kas paneb sakslane türklasele vastu või mängib Jänos tõesti riigi türklaste 
kätte?» 

«Andiski juba ära, vennas, ammu!» lõi Cecey käega, 

«Ei usu,» vastas Dobõ, «tema vajas vaid krooni, mitte türklase sõprust.» 

Vahepeal oli tornaatsi lauale ilmunud liud kanapraega. Mõlema vanamehe nägu pehmenes. 
Istuti laua juurde. 

«Oijah, millal mina nii noor olin, kui sina, vennast» vangutas Cecey pead. «Paljuks sul aastaid 
on?» 


«Kolmkümmend üks,» vastas Dobö. «Ega homme-ülehomme mindki enam keegi nooreks 
nimeta.» 

«Seni, kuni sa naisemeheks ei hakka, oled ikka noor. Aga sul olekski juba aeg.» 

«Pole siiani veel mahti saanud,» naeratas Dobö. «Minul, vend, on lapsepõlvest saadik sõjatee 
jalge all.» 

«See on hea. Nii elab ungarlane maailma loomisest peale. Sa ehk mõtled, et ma tantsimisega 
jalust sandiks jäin? Mina ju, vennas, alustasin koos Kinizsiga.* Kuningas Mätyäs* kõnetas 
mind nimepidi. Pärast lõpetasin Dõzsaga, kes, usu mind, oli kangelaste kangelane.» 
Vanamees tõstis ääreni täidetud tinapeekri Dobö terviseks: 

«Jumal armastagu ungarlasi ja sind, vennas,, eriti. Andku su mõõgale võitu. Ilusa tüdruku 
sulle naiseks. Malet mängida oskad?» 

«Ei oska,» vastas Dobö, naeratades äkilise teemavahetuse üle. 

Ja tühjendas peekri. See oli hea kange punane vein. 

«Nüüd mõistan, millest need kaks vanaisandat nii sapised on,» mõtles ta endamisi. 

«Noo, siis sust ei saagi head väejuhti,» arvas Cecey. 

«Ei, kui võitleksime ida kombel: sõjavägi sõjaväe vastu. Meie aga sõdime ainult ungari 
moodi: mees mehe vastu. Seda aga malelaud ei õpeta.» 

«Tähendab, ikkagi oskad.» 

«Ei, tean ainult käike.» 

«Noh, kui ära õpid, küll räägid teist juttu! Üks tund malet, vennike, — selles on kõik tõelise 
lahingu võtted.» 

«Isandad mäletavad siin peres vist alati?» 

«Meie? Mitte kunagi. Meie kisume ilma maletagi. Ja ometi saime üheskoos endale suled 
selga. Koos oleme elanud, koos võidelnud ...» 

«Koos sureme' ka,» lõpetas preester pead noogutades. 

Mõlemad vanad vaatasid sõbralikult teineteisele otsa ja lõid klaasid kokku. 

«Aga sellega, Bälint, pead siiski nõustuma, et mees, kes tolle rebase Mõre oma urust välja 
kihutas, tegi hüva teo. Selle taga seisab aga jälle Ferdinand, eks ole?» 

Cecey silus üle vuntside. 

«Mitte ainult Ferdinand,» tähendab Dobö, «mõlemad 

kuningad koos. Seal oli mõlemate sõjavägi. Mõre nurjatused ajasid juba igaühel kopsu üle 
maksa. Lõpuks hakkas isegi haudu lahti kaevama.» 

«Aga ometi võitles Ferdinand rohkem tema vastu!» 

«Ei, pigem vastupidi: kuningas Jänosi väge oli rohkem. 


Ferdinand ainult käskis Bälint Törökil Jänosit aidata ja lähetas viiskümmend kaevurit.» 
«Müüre purustama?» 

«Jah. Meiega oli ka türklasi... » 

«Jänosi lipu all muidugi!» 

«Jah, kurat võtku sihukesi abilisi! Rohkem röövivad kui abistavad.» 

«Nood sead akindžid?» 

«Nimelt.» 

«No ja kindlusega tulite kergelt toime?» 

«Kiidelda just ei või, vend Cecey. Tugevad müürid. Müüripurustajaid suurtükke polnud 
kummalgi poolel kaasas. Ja paljukest sa. falkonetiga teed?» «Olen seal käinud,» lausus ka 
preester, «kaljukants on, see, mitte mõni plank. Ega nad ei alistunud?» 


«Ei. Tuli panna viiskümmend meest kaljut raiuma. See oli suur ja raske töö! Seda võin öelda. 
Sädemed lendasid kirkade all ja raudkangid tagusid korraga vaid sõrmesuuruse augu 
kaljurahnu. Ent lõpuks peab kivigi hulgale kätele alla vanduma.» 

«Murdsite läbi?» 

«Kõigepealt teatasime Mõrele, et miinid on hakkamas. Vastuseks paluti hommikuni oodata. 
Meie ootasimegi. Mida sepitses aga see salakaval rebane? Kutsus kindluse-rahva kokku ja 
manitses neid vastu panema, ise aga lubas välja abi järele hiilida. «Hästi,» vastas rahvas, kuid 
mis kindlustab, et tuled tagasi?» — «Siia jäävad mu mõlemad pojad,» vastas kelm, «kogu mu 
kuld ja hõbe ja mu kari. Mida rohkemat võite veel soovida?» — Laskis siis end köiega 
müürilt alla. Auras minema. Meie ei näinud kottpimedas muidugi midagi. Alles kui päev 
koitis ja ei valgest lipust, saadikust, väravate avamisest polnud kippu ega kõppu kuulda, 
panime pommid plahvatama. Kas siia ei kostnud? Kais selline kärgatus, et mäed vappusid. 
Müürid varisesid kokku. Meie tormasime kindlusse sisse. Mehed olid nii verised, et tapsid 
More omad viimse meheni maha.» 

«Pojad ka?» 

ANeid mitte. Leidsime need ühest kivikeldrist. Kaks ilusal tumedaverelist poisikest. Sellest 
peale on nad kuningas Jänosi kaitse all.» 

«Nii et otsite nüüd Möred?» 

«Ainult tema.pärast me neljakesi praegu siin olemegi. Tee peal rääkisime ühe põlluvahiga, 
kelle keldis ta oli ööbinud. See ütles, et ta suundunud siia Pecsi poole.» 

Emand Cecey pöördus tahapoole. 

«Magda,» ütles ta õue pühkivale piigale, «kus on Vicuska?» 

«Ei ole näinud,» vastas see. «Pärastlõunal mängis ta aias.» 

«Jookse, otsi ta üles!» 

«See on minu pisi-tüfreke,» muheles Cecey. «Taevaisa õnnistas mind veel vanas eas temaga. 
Küll näed, milline väike Haldjas Ilona * ta on.» 

«Poega sul pole?» -Cecey raputas tõsinedes pead. 

«Kui oleks, vennas, kasvaks mul käsigi uuesti otsa nagu vähil.» 

Last ei leitud aga kusagilt. Suures jutuajamise ja kirjalugemise tuhinas olid kõik väikese Vica 
unustanud. Teenijatüdrukutel polnud tema jaoks aega — neil oli nüüd õuel, tegemist. 
Ratsamehed keerutasid oma vuntse. Tüdrukud sagisid seelikute lehvides siia-sinna. Lusti oli 
laialt, otsekui oleksid ratsamehed nimelt neid Cecey juurde vaartama tulnud. 

Peagi oli maja ümbruses kõik pahupidi pööratud. 

«Vicuska! Vicuska!» 

Tuhntti läbi iga põõsas," iga mängupaik külas. Kus on tädi Katö? Tema pidi lapse järele 
vaatama. Võimalik, et vanake jäi tukkupia. Kes on Vicuskat näinud? Mitte keegi pole näinud. 
Uks poisike rääkis pärastlõunal temaga läbi aia. Kes on pärast lõunat aia tagant mööda 
käinud? Ei keegi peale Gergö-poisikese. Too läks oma, vanaisa hobust söötma. Aga kus on 
siis, see Gergö? Ka teda pole kusagil. Kindlasti on ta hobusega metsa läinud. Oh seda 
lapšearukest küll! Kui palju kordi õn talle öeldud, et ärgu mingu moorussalust kalgemale! 
Mets küla ümber otsiti läbi. 

«Vicuska! Vicuska!» 

Ka Dobõ mehed on otsimisel abiks. Uuritakse iga puud, iga põõsast, iga kraavi ja lohku ja 
tihnikut küla 

lähikonnas. Kas tõesti on mõni paik, jäänud kahe silma vahele? 

«Vicuska! Vica!» 


Otsib ka Gergely ema hädaldades ja kaeveldes. Metsas satuvad nad vana Katõ peale. Temagi 
otsib lapsukest juba kaua. Hirmuga on ta, oma kõri kähedaks karjunud: 

Vastu õhtut kostab lõpuks juubeldav hõige: 

«Käes!» 

«Noh, tänu jumalale!» 

«Nende riided on siin!» 

Riided! Jah, muidugi ainult riided: linane särgike, karmiinpunased kingakesed, kollane 
taftkleidike; samas ka Gergö-poisi särk, püksid ja müts. On näha, et nad oh supelnud'. 
Ojakalda pehmes liivas on tõepoolest nende pisikesed jalajäljed. Suurem jälg harali 
varvastega kuulub Gergöie. Väiksem on Vicuska oma. 

Kindlasti on nad siin kusagil uppunud. 

«Minu nimi on Margit. Kutsuge mind tädi Margitiks,» rääkis vankril istuv orjatüdruk. 
«Jutustan teile ühe muinasjutu. Ma tean palju muinasjutte! Kus teie kodu on, 
linnupojakesed?» 

«Külas,» vastas Gergö kurva näoga. 

«Tülas,» pudistas ka tüdrukuke. 

«Missuguses külas?» 

«Selles, sealpool.» 

«Aga mis selle küla nimi on?» 

«Nimi?» 

«Missugune nimi?» 

«Nimi? Nime ei tea.» 

Margitil oli ümar nöpsnägu ja nagu alaliseks suudluseks pruntis huuled. Nina ümbrus oli 
õrnalt tedretähtedega täkitud. Kaelas kandis ta siniseid klaaspärleid. Türklased olid ta ühest 
Somogyi piirkonna pustast kaasa toonud. 

Laste vastused panid Margiti pead vangutama. Ta käristas salamahti vankril lebava voodipesu 
küljest ribasid, ja mähkides need ühe puulusika ümber, meisterdas nuku. 

«See. on Vicuska nukk. Rätik kollane, kleit punane. Paneme ta riidesse, kiigutame, tantsitame 
ja äiutame ta magama.» 

Pikkamisi veereb orjavanker edasi. 

Vankri kõrval longivad turjakas talupoiss ja noor rõuge-armiline mustlane. Mõlemad on palja 
jalu. Mustlasel on jalas tublisti paigatud sinised püksid, ka dolman on tal sinine. Dolmani 
sisemisest taskust vaatab välja puuvile räpane huulik. Teisel pool vankrit kõnnib mustas 
talaaris vaimulik, tema kõrval suure pügatud peaga talupoeg. Viimane võib olla umbes 
neljakümne aastane. Vaimulik, pikakasvuline kitsa näoga mees, on nooren. Fi habet, ei 
vuntse, isegi kulme pole tal, seevastu on ta aga punane kui peet. Ainult silmaterad on mustad. 
Nähtavasti on türklased teda mõne päeva eest keeva veega uhtunud, et ta kiriku aarded välja 
annaks. 

No olid alles tema kirikul aarded! 

Nüüd siis ori nad kõik orjad, vaesekesed. Jalad ahelais, käed raudus — kellel selja taga, kellel 
ees. Nooruk on mustlasega, vaimulik talupojaga kokku aheldatud. Nooruk on oma jalarauad 
pahkluude ümbert kaltsudega vooderdanud. 

Kaltsud on juba verised! 

«Pidage kinni,» aniis ta aeg-ajalt selja taha pöördudes, «ma pean oma raudu kohendama!» 
Janitšarid aga ei pööranud talle vähimatki tähelepanu. Lobisesid omavahel türgi keeli ja 
paremal juhul langes vaid tige pilk poisile osaks.. 


Gergely ei saanud oma silmi enam poisilt ära. Kui suured käed tal olid! Ja kui palju 
vasknööpe vesti ees! Tema ei karda. Kui ta käed poleks selja peal raudus, küllap siis türklased 
jookseksid kõik tema eest minema. 

Poiss ei kartnud tõega. Viskas pea selga ja möirgas kõrval tatsutavale küürakale türklasele: 
«Tuli söögu teid, pagana hundid!» 

«Gäspär, Gaspär!» vaigistas Margit teda koorma otsast, «tuleb oma saatust vaikselt kanda. 
Vaadake, päike on juba loojumas, varsti tuleb peatus.» 

Kui ta seapeale silmi pühkima hakkas, puhkesid ka mõlemad lapsed nutma. 

«Taban koju minna!» ulus Gergely. 

«Isa juurde!» nuttis väike Eva. 

20 

Türklased peatusid tõepoolest. Nad ronisid hobustelt maha ja võtsid välja veeanumad. 
Pesid nägu, käsi ja jalgu. Siis langesid kõik ühes reas põlvili, näod päikesetõusu poole. 
Suudlesid maad ja palvetasid. Orjad vaatasid neid vaikides. 

Tüdruk libistas end vankrilt alla, rebis oma šärgisiilust riba ning mähkis selle noormehe jala 
ümber ahelaid |hoolitseva ettevaatusega eemale nihutades. 

«Jumal õnnistagu sind, Margit,» ohkas nooruk. 

«Kui saame, paneme talle öösel teelehti peale, Gaspär.» 

Ja ta nägu virildus nutuks. Iga tund nuttiš ta niimoodi paar puhku, seejärel Hakkas aga köhe 
lastele laulukest' laulma. Sest küi tema nuttis, nutsid lapsedki. 

«Eh, no on minu vats alles tühi!» lausus mustlane, istudes nende kõrval teetolmus, «nii suurt 
paastu pole ma oma elus veel läbi teinud.» 

Kutsar, samuti aheldatud jalgega noor ori, naeratas. 

«Ka mina.olen näljane,» vastas ta, heites türklaste poole põlastava pilgu, «aga ma teen neile 
õhtuks nii piprase prae, et kogu kupatus meile saab!» 

«Sina oled siis kokk?» 

«Sina» peale tõmbus kutsari kulm kortsu. Ent ta vastas siiski: 

«Ainult õhtul. Päeval riisuvad nad ise endale lõuna kokku.» 

«Et neil silmanägemine kaoks! Et kramp neil vastla ajal jalad kokku kisuks! Kaua sa neid juba 
teenid?» 

«Kolm päeva.» 

«Kas ei saaks siit kuidagi ära aurata?» 

«Ei, nende käest mitte ilmaski. Vaata, mäherdused saapad mul jalas on.» 

Ta kergitas oma jalga. Rasked jämedad ahelad kõlisesid. 

«Aga kui sa täna ei peagi keetma?» muretses mustlane. 

«Kindlasti pean. Eile keetsin neile säärase roa, et lakkusid pärast oma lõugu nagu koerad.» 
«Kui isegi võiks juba, suud lakkuda! Ma ei teakski enam, et mul suu on olemas, kui ma 
vahetevahel ei räägiks.» 

«Nad röövisid päeval veinigi. See on siinsamas vankripäras.» 

«Mine nüüd, türklane ju ei joo!» 

«Veini nähes pole neist ükski enam türklane.» 

«Naa siis on minal vast pidu,» rõõmustas mustlane, «tõmban neile niisuguse 100, et nad 
tantsugi lahti löövad.» 

Palve lõppedes ei andnud ühesilmaline janitšar enam käsku edasiliikumiseks. 

Mäelt avanes vaade alla orgu, kus kükitas tihenevasse videvikuloori mähkunud linn. 
Ungarlaste pesa. Seal elavad herilased. 

Türklased pidasid nõu. Siis käsutas ühesilmaline janitšar kutsarit: 

«Minu järel! Metsa!» 


Veerand tunni jooksul olid koormad ja vankrid metsa toimetatud. 

Vahepeal oli päike vajunud puude taha. Metsa üle laskus hämarus. Selges taevas süttis 
esimene täht. 

Väikesel metsalagendikul rakendati hobused lahti. Janitšar vabastas vaimuliku käed ahelaist ja 
käratas: 

«Tee tuldi» 

«Mina oskan seda paremini!» oli mustlane valmis. «Teie heldus, kõrgeauline türklasehärra, 
suudlen teie käsi ja jalgu, laske mina teen tule, see on minu amet.» 


«Vait!» möirgas türklane. 

Kolm orjatüdrukut said käsu tuletegemisel abiks olla. Koos preestriga korjasid nad lähemate 
puude alt kuivi oksi ja lehti. Tuleraua ja taela abil võtsid nad peagi lõkke üles. 

Ka kutsar, aeti jalule. 

«Samasugust rooga nagu eile!» andis ühesilmaline käsu. 

Kutsar pani vee raudkatlaga tulele. Kui vaimulik ja mustlane lamba nülgimisega valmis said, 
ladus ta vilunud käega lihatükid katlasse, puistates lisaks veel ohtrasti paprikat ning punaseid 
sibulaid. Kindlasti oleks ta leemele kartuleidki lisanud, kui mitte kartul tollal ananasist 
suuremaks harulduseks poleks olnud. Isegi härraste laual ilutses ta vaid harukorril ja nimegi 
polnud tal õieti veel olemas. Ameerika õunte või maaõunte nime all tunti teda. 

Tule ümber pikutasid umbes paarkümmend türklast. Vankrid piirasid ringikujulise tarana 
väikest metsalagendikku. Hobused olid väljaspool sõõri ohelikkupidi vankrite külge seotud. 
Ringi keskele aeti orjad kobarasse kokku. Neid oli ühtekokku kuusteist hinge: üheksa meest, 
viis naist ja kaks last. Vaesekesed olid rohule kummuli langenud. Mõned olid kohe magama 
jäänud. 

22 

Ka väike Vica magas voodipesu hunniku otsas. Peake rgiti süles, parem käsi armetu 
nukukesega vastu rinda rutud, nägi ta und. Gergö lamas kõhuli nende kõrval. Ühesilmaline 
janitšar heitis neile aeg-ajalt pilgu. Tüdruku lastega oli ta jätnud koorma otsa. Tuli põles suure 
leegiga. Türklased veristasid lambaid, kanu ja hanesid. Orjad olid ametis 
toiduvalmistamisega, ntukese aja pärast podiseski rõõmsalt padades ja kateldes liha ning 
punetasid kintsud praevardas. Metsaõhku segunes isuäratavat šöögilöhna. 

4 

Polnud möödunud veel tundigi, kui kutsar Andras sai sellise kõrvakiilu, et müts peast kahe 
sülla kaugusele ndas. 

«Et sind seitsmes põrgu õgiks!» möirgas ta peale ühesilmaline janitšar. «Palju pipart Ša toidu 
sisse panid?» 

Ja silmi pööritades jahutas ta oma kipitavat keelt. 

Paprikaroa said orjad endale, esmajoones mustlase ülimaks rõõmuks. 

«Ai-al-ai, on ka kahte kõrvalopsu väärt!» 

Türklased ise jaotasid endi vahel ära vardas küpsetatud ambakintsud. 

Vaatidel olid juba aegsasti prundid eest ära löödud. Himukalt jõid türklased kruusidest ja 
sarvedest ungari veini. 

Mustlane tõusis püsti. Ta pühkis peoga suud, tõmbas käe vastu pükse puhtaks ja kädistas: 
«Oo, teie heldus, auline härra Gyomorzsäk, suudlen teie käsi ja jalgu, — lubage alandlikult 
puhuda üks lookene kõrgete külaliste meeleheaks!» 

Gyomorzsäkiks nimetatud ühesilmaline — õige nimega Jumurdžak — pöördus ringi ja lausus 
pilkavalt silmi kissitades: 

«Et oma kiremisega ungarlasi siia meelitada?» 

Mustlane vantsis rahulikult tagasi sööjate juurde ja pistis puulusika uuesti katlasse: 

«Et sa oma kõige magusamal tunnil võllas kõiguksid!» 


Türklased õgisid aplalt süüa ning juuaa. Samas käis ka 
1 Gyomorzsäk (ung. k.) —* sõna-sõnalt «maokott». 

saagi jaotamine ja vahetuskaup. Keegi rippuvate vuntsidega sünge akindži tõstis vankrilt 
maha väikese raudkasti. See murti lahti. Sealt välgus välja kuldraha, sõrmuseid, kõrvarõngaid. 
Türklased asusid lõkke juures neid omavahel jaotama. Imetleti ühe ja teise ehte vääriskive. 
Gergö oli unine, ei saanud aga silmi Jumurdžakilt lahti. Hirmuäratavana ja veidrana tundus 
talle see nägu, kogu see paljas, peakolp. Kui türklane mütsi ära võttis, sulas ta pea inetus ühte 
näo inetusega. Ja kui imelikult ta veel naeris. Sealjuures paljastusid kõik igemed. 

Kui raha jagati, tõmbas Jumurdžak dolmani alt raske hirvenahkse vöö. See oli juba rahast 
pungil. Ta tõusis ja läks vankrite taha, kus sõid hobused. 

Gergö jälgis teda pilguga. Ta nägi, kuis türklane tõmbas sadulaharjast välja ühe puupandla ja 
libistas pisikese pilu vahelt raha sadula sisse. 

Orjad polnud ikka veel söömist lõpetanud. Nemad olid paprikaga harjunud. Kutsar Andräski 
laskis lõbusalt lihal hea maitsta. 

«Aga miks sina siis ei söö?» küsis hingekarjane Gaspärilt? 

Noormees istus teistest eemal ja vahtis tõsiselt enda ette maha. 

«Ei taha,» vastas ta üle õla. 

Viivu pärast aga. sõnas ta vaimulikule otsa vaadates: 

«Auväärt isand, kui olete lõpetanud, oleks mul teile üks jutt.. kui kui võtate mind kuulda.» 
Vaimulik pani puulusika käest ja nihutas end Gaspäri kõrvale. 

«Mis on, mu poeg?» 

Nooruk pilgutas silmi. 

«Seda, et... võtke mind pihile, palun.» 

«Mispärast?» 

«Sellepärast,» vastas noormees, «sellepärast, et võiksin puhta südamega teise maailma 
minna.» 

«Sellest oled sina veel kaugel, Gaspär.» 

«Mitte nii kaugel, kui arvate.» Ta heitis tumeda pilgu türklaste poole. Ja jätkas: «Kui orjad 
lõpetavad õhtusöögi, tuleb siia türklane, kes mu kinni võttis. Tuleb, et panna meil käed 
raudu. Siis tapan ta.» 

«Ära tee seda, poeg.» 

«Siiski, auline isand. Kui ta tuleb, võtan talt noa ja torkan sisse! Torkan kõhtu sellele koerale! 
Nii et võtke mind pihile.» 

Vaimulik vaatas teda. 

«Mu poeg,» lausus ta seejärel rahulikult, «mina ei võta sind pihile. Sest mina olen luterlane.» 
«Uueusuline?» 

«Seda ainult nimetatakse uueks, mu poeg, kuid tegelikult on see tõeline vana usk, sama, mille 
jättis meile Naatsareti Jeesus. Meie ei võta pihile, vaid pihime ise. Meie usume seda, et Issand 
näeb meie hinge. Aga milleks sa peaksid end hävitama? Näed, oleme veel ungari pinnal ja 
siinsamas orus asub Pecs. Seda on ju korduvalt juhtunud, et ungari vangid on vabastatud.» 
«Ja kui ei vabastata?» 

«Issanda arm on meiega. On küllalt neid inimesi, keda seal türklaste maal tabab õnn. 
Orjaahelais läheb ta sinna, saab seal isandaks, Siis aga pöördub taas koju. Tule, mu poeg, 
SÖÖ.» 

Nooruk põrnitses süngelt türklasi. «Neetud koerad!» pressis ta hammaste vahelt. Pastor 
vangutas pead. 


«Milleks sa mind kutsusid, kui sa mind ei kuula?» Viimaks noormees tõusis. Ta lonkis 
aeglaselt teiste hulka. 

Orjad on enamikus nooreti ning tugevad mehed. Naiste hulgas on ka üks tulisilmne 
mustlanna. Tema käed ja jalad, samuti kui juuksedki, on mustlaste tava kohaselt sandlipuuga 
punaseks värvitud. 

Aeg-ajalt heidab ta järsu pealiigutusega tagasi silmile langevaid juukseid. Ja räägib ühtelugu 
midagi mustlase keeles Särköziga, rõugearmilise mustlasega. 

«See on vist sinu naine?» küsib Särközilt kutsar. 

«Ei,» vastab mustlane, «siiani pole ta veel kordagi minu oma olnud.» 

«Mida te seal räägite mustlase keeli?» 

«Naine ütles, et kui tule juurde lubataks, ennustaks ta meile tulevikku.» 

«Tulevik on jumala kätes,» lausub pastor. «Ärge mängige tema nimel komöödiat.» 

Teiste hulgas istuvad ka kaks eakamat meest. Üks neist on vaikiv isandliku olemisega vanake, 
halli habeme ja rippuvate vuntsidega. Pruuni nahavärvuse järgi võib pidada 

teda nii ülikuks kui mustlaseks. Ta ei vasta ühelegi küsimusele. Vasaku kõrva juurest jookseb 
üle kogu näo suur punetav arm. Mingi eriline, otsekui põlenud püssirohu lõhn levib tema 
ümber. Teine neist, laia pahkliku näoga talupoeg, kes pastoriga ühte oli aheldatud, vaatab 
kogu aeg pärani silmi, nagu imestaks ta kõige üle, ja pea ripub tal rinnale longu, otsekui oleks 
see teiste omadest hulga raskem. Tõsi küll, mehikese pea on tõesti suur ... 

Süües mõnuga vürtsikat lambaliha, vestlesid orjad vaikselt omavahel. Kuidas küll vabaneda 
türklastest? 

«Mitte kuidagi,» ümahtas äkki suure peaga talupoeg. 

Ta pani lusika käest ja pühkis särgivarrukaga suud. 

«Mina tunnen seda lugu. Mina olen kord juba orjuse läbi teinud. Kümme aastat panin 
nõndaviisi magamaa.» 

«Ja siis lasti teid tagasi koju?» 

«Või veel!» 

«Kuidas te siis pääsesite?» 

«Kuidas? Niisama. Tõid ükskord mind Belgradi. Seal kargasin ära— ujusin üle Doonau.» 
«Missugune see orjus ori?» päris üks kuueteistkümneaastane helevesiste silmadega poiss. 
«Eh, vennike, ega just paljudel kanadel minu pärast kaela ei käänatud.» 

«Kas teenisite rikaste juures?» küsis hääl vankri alt. 

«Sultani enese juures!» 

«Või sultani? Ja kelleks te sultani juures olite?» 

«Ülempuhastajaks.» 

«Mis ülempuhastajaks? Mida te siis puhastasite?» 

«Talli.» 

Naerdi pisut. Siis jäid kõik taas nukraks. 

«Aga naistega? Kuidas nad naistega ümber käivad?» küsis mustajuukseline noorik. 

Mees kehitas õlgu. 

«Noor käib naise ette sealgi — saab türklasele mehele. Enamasti on aga teenijaks.» 
«Kuidas teda koheldakse?» 

«Kuidas kedagi.» 

«Kas karmilt?» 

«Kuidas kunagi.» 

«Peksavad, eks, need ju ikka peksavad naisi?» 

Vaimulik tõusis püsti. 

«Järelikult te tunnete teed?» 


«Kuidas siis muidu.» 

Pastor tõstis jala rattarummule ja lõkke leegitsevas kumas silmi kissitades vaatles ta oma sääre 
külge needitud siledat rauda. Seda kattis peen kriimuline kiri. Need kellegi orja 
ülestähendused: tema pika teekonna kannatused paarikümnes sõnas. 

Pastor luges: 

Nandorfehevärist Hizarlini üks päev. Siis Baratina;» 

«Ei,» vastas mees, «Sinna on viis peatust.» Tähendab, need viis risti siia tähistavad viit 
peatust, siis viis peatust. Järgneb Alöpnica.» 

Mees noogutas pead. Seejärel Niš.» 

«See on juba Serbia,» ohkas mees ja pani jala põlvele, seal külvatakse riiviputru.» 
«Riiviputru?» imestati naiste hulgast. Mees ei vastanud. 

Pastor jätkas ahela varesejalgade uurimist: 

«Edasi Kuri-Kemze.» 

«Seal on parju skorpione.» 

«Särkövi.» 

«Seal töötavad kolm veskit Et nad veest ilma jääksid!» 

«Czaribrod.» 

«Seal sain seakombel - peksa. Ninast ja suust jooksis verd. Ka pea löödi mul sisse.» 
«Mis eest?» küsis korraga kuus häält. «Murdsin oma jalarauad, sellepärast.» 
Dragoman,» luges pastor edasi. 

«See on juba Bulgaarias,» rääkis mees, «sealt jõuame Sofiasse. «Kus ori alles torne! Suur 
linn.» Pastor niisutas süljega sõrme ja hõõrus ahelat, et paremini näha. «Iktimän.» 
«Üks tütarlaps suri seal, vaeseke.» 

«Kapiderven.» 

«See on lume maa. Suvelgi katab mägesid lumi.» 

«Pozarki või midagi taolist.» 

«Neh, neh, Pozarki just — et ta maa alla vajuks! Seal tuleb meil lambalaudas ööbida. Rotid 
sibavad mööda kret!» 

«Filippe.» 

«Seegi on linn. Varisegu ta kokku! Öösel, kui igamees oma katuse all kükitab!» 
«Kaladän.» 

«Seal müüdi mu kaaslane ära. Kõngegu nad katku!» 

«Uzonkova.» 

«Palju puuviljaaedu. Hea koht. Üks naine andis meile kaks korvitäit õunu.» 
«Harmanli.» 

«Seal ostis üks türgi isand Davidka Antali ära. Minu pärast kaubeldi juba eespool.» 
«Mustafa-Paša-Köpri.» 

«Võimas kivisild on seal. Et ta kokku langeks!» 

«Adrianoopol.» 

«Suur haisev linn. Seal nägin üht heleranti.» 

Orjad imestasid. «Mis asi see on?» 

«See,» vastas talupoeg, «on nii suur elajas kui see koormavanker. Aga sellestki veel suurem. 
Paljas nagu pühvel. Nina aga on sihuke kui teistel loomadel saba: 

kui kärbsed teevad liiga, litsub sellega vastu keret lömaks.» 

«Corli.» 

«Siin hakkab meri paistma.» 

Orjad ohkasid. Mõned langetasid näo kätesse, teised: põrnitsesid pisarsilmil enda ette. 

«Vennad,» lausus äkitselt püssirohust lõhnav mõõgaarmiga mees kähedal sosinal, «kui te 
saaksite mind vabaks lasta, nõutaksin teid kõiki türklaste käest välja.» 

Orjade pilgud pöördusid küsivalt temale. 

Mees vaatas korraks türklaste poole ja jätkas veelgi tasemini: 

«Mina olen härra. Mul on kaks lossi, on oma sõjavägi, on raha. Kui näete, et ma istun seal 
viienda vankri juures, tarvitseks teil ainult pisut lärmi tõsta ja segadust 

tekitada ... » 

Orjapõlve läbiteinud talupoeg kehitas õlgu: 

«Nii meid kui teid pekstaks vaeseomaks.» 

«Kuidas teie nimi on, vend?» küsis pastor. 

«Mu nimi on Ori,» vastas armiline vastu tahtmist, tõusis ning lonkas paar sammu türklastele 
lähemale. Istus siis maha ja jäi luuravalt vidukil silmi tulekumast valgustatud nägusid uurima. 

«Pole see kellegi ülik,» lõi keegi orjadest käega, «mingisugune mustlane, võib-olla koguni 
timukas.» 

Timuka mainimine pani Gergö võpatama. Ta ei saanud mehelt enam silmi ära. Tema 
lapsearuke mõistis öeldut nõnda, nagu oleks see tõeline mustlastimukas. 

«Oleks nüüd raudrohtu,» ohkas vankriratta najal istuv Gaspär oma veriseks hõõrdunud jalga 
vaadeldes, orjad vaikisid, vajunud igaüks oma kurbadesse mõte- 

se. Gaspär lisas: 

«Raudrohi on niisugune rohi, mis ahelad läbi lõikab.» 

Korraga tõusis janitšaride hulgas melu — rõõmukisaga koguneti ühe vaadi ümber 
mütsakusse: seal oli avastatud magus vein. Vaat veeretati tulele lähemale ja peagi voolas 
ahvatlev märjuke vulksudes ning kurisedes ahneist kõrist alla. 

«Elagu Ungari!» karjus Jumurdžak ja tõstis oma karika orjade poole. 

«Elagu Ungari, et juua saaks türklane kuni surmani!» 

«Kust sa ungari keelt oskad?» küsis mõõgaarmiga isand, kes ennist end Orjaks oli nimetanud. 
«Mis see sinu asi on?» naeris Jumurdžak üle õla. 

Taevas sirasid tähed ja kuu oli juba tõusnud.. Puude kasteniiskete võlvide all sumisesid 
maipõrnikad. Orjad olid heitnud rohule pikali, jätkates unenägudeski pääsetee otsimist. Pastor 
magas, käsi pea all. Kindlasti oli ta harjunud padjaga. Mustlane lebas selili, käed rinnale 
põimitud, jalad laiali. Kõik viibisid sügavas unes. Ainult Gaspär ohkas veel kord uniselt- 
kaeblikult: 

«Ei näe ma enam kunagi kaunist Egeri linna!» 

Ka Gergö tukkus. Ta päikesest põlenud peen väike näoke, mis esmalt peopesale toetus, oli 
vajunud maha tekinurgale. Ta olekski uinunud, kui mitte Cecey nime kuuldes poleks 
avanenud tema kõrva pisike uks. 

Mustlastimuka kähe hääl lausus selle ja tuttav ühesilmaline janitšar kordas seda. 

Kõnelejad seisid samas vankri kõrval. 

«Cecey juures, tean kindlasti, et Cecey juures,» ütles mustlane. 

«Dõzsa aarded?» 

«Kõik Dõzsa väärisasjad. Vähemalt need, mis tal tookord kaasas olid.» 

«Ja millised aarded need on?» 

«Kuldkarikad, kuldpeekrid, isegi üks suur kuldvaagen. Suur kui tõusev, kuu. Siis veel 
teemantide ja pärlitega käevõrud, kaelakeed, prossid. Uhesõnaga kõik, mis tavaliselt härrastel 


on olemas. Kui nad ainult osa kangideks pole sulatanud. Aga sel juhul leiame sealt kangid 
ikkagi.» 

«Siin metsakolkas?» 

«Justament. Sellepärast ta ongi muust maailmast nii eemaletõmbunud,» 

«Relvi ka on?» 

«Toredad hõbedaga kaunistatud mõõgad. Ehkki olen ainult viit näinud... Üks neist pärineb 
kuningas Lajosilt * — ilus ja kerge. Terve pööning on neid täis. Ja toas, tean, on tal veel 
umbes kuus raudkirstu. Võimalik, et kõige väärtuslikumad asjad asuvad seal.» 

«Cecey... Pole kunagi seda nime kuulnud.» 

«Sellepärast, et ta enam ei sõdi. Tema oli ju Dözsa varahoidja.» 

Türklane vangutas pead: «Meid on vähe,» lausus ta mõtlikult. «Peame jääma siia homme 
õhtuni. Peame moodustama ühe hea salga.» 

«Milleks sinna nii palju inimesi? Mida rohkem teid on, seda väiksem saab saak. Cecey on 
juba rauk, pealegi veel puujala ja puukäega.» 

«Tal on ka relvastatud sulased.» 

«Ah, need mõned mehed või... puha matsid, pärisorjad.» 

«Millal sa; seal viimati käisid?» 

«Vahest aasta tagasi.» 

«Aasta? See on pikk aeg. Parem siiski minna hulgakesi. Kui su jutt osutub tõeks; lasen su 
vabaks, isegi tasu saad pealekauba. Kui ei, poon su Cecey väravatulba otsa üles.» 

Türklane pöördus tagasi lõkke juurde ja kordas seal ilmselt äsjast jutuajamist, sest sõdurid 
kuulasid teda tähelepanelikult. 

Gergö pea muutus järsku tinaraskeks. Ta vaibus unne. Kohe hakkasid teda kollitama õudused. 
Lõpuks viirastus talle, nagu jookseksid türklased paljastatud mõõkadega mõõda küla, nabiksid 
ema kinni ja torkaksid noa talle rindu. Gergö oigas ning ärkas. 

Öine pimedus ja ööbikulaul kõikjal ümberringi. Sada ööbikut! Tuhat ööbikut! Nagu oleksid 
kogu maailma ööbikud siia «metsa kokku kogunenud, et laulda ilu ja rõõmu 
orjade/unenägudesse! 

Gergö vaatas üles taevasse. Rebenenud pilved katsid.kogu laoutuse. Siin-seal vilkus mõni 
üksik täheke. Ühes kohas piilus läbi pilve kuu valge sirp. 

Tuli puu all oli mattunud tuhasse. Vaid peotäis süsi hõõgus veel punaselt, otsekui hiiglase 
silm kesk laupa. Pikali rohul ümber tuleaseme magasid janitšarid. Nende hulgas Jumurdžak, 
mingi paun pea all, kõrval karikas võii kruus või koguni müts — pimedas polnud seda hästi 
näha. 

Peab koju minema.» See oli Gergö esimene mõte. Ei tohi, oli järgmine. 

Ta vaatas ringi. Ainult magajad kõikjal. Kui saaks nende vahelt läbi lipsata! Seda pidi tegema, 
muidu ei pääse enam tagasi koju. 

Väike Eva magas tema kõrval. Gergo sosistas talle kõrva, raputas teda õrnalt ja sosistas taas: 
«Vicuska!» 

Eva avas silmad. 

«Lähme koju,» sosistas Gergö. 

Hetkeks venis Vicuskal mokk kõveraks, läks aga kohe jälle õigeks tagasi ja tüdruk kobis 
istukile. Ta põrnitses ainiti Gergöle otsa nagu kassike võõrast nähes. Siis langes ta pilk süles 
lamavale nukule, ta võttis selle kätte ja jäi oma kassipilguga seda silmitsema. 

«Vicuska! Vicuska! Lähme!» ergutas teda Gergö. «Aga tasa!» 

Ta ronis mööda vankri välimist külge maha ja tõstis tüdrukukese alla. 

Otse vankri kõrval, peaga rattarummule toetudes, istus assaab, piik süles. Tema kõrval lebas 
viinapudel. Mees magas nii raskesti, et tema pärast oleksid peale vankri, mille najale ta toetus, 
kogu metsa puud võinud plehku pista. 


Gergö haaras pisikesel Vical käest ja tiris endaga kaasa. 

«Hall...» pomises ta, «Halli peame ka koju viima.» 

Hall oli aga türklase väikese hobusega kokku seotud. Gergö oskas ainult kammitsaist 
kuidagiviisi jagu saada, kahe oheliku lahtiharutamine kais talle aga ülejõu. 

«Kes kurat nisukest enne näinud on?» torises ta sõlme kallal pusides. 

Meelepahast nuttes kratsis ta pead. 

Ta proovis veel kord, võttis hambadki appi, kuid tagajärjetult. Lõpuks haaras ta Halli 
ohelikust ja tiris endale järele. 

Ka hobuste juures oli vaht, kuid seegi magas. Magas istukil, naaldudes seljaga vastu kõverat 
puud, ja norskas, suu ammuli. Gergö oleks oma hobused talle peaaegu otsa ajanud. 

Rohi summutas hobuste kabjamüdina. Nad eemaldusid varjuna. Ei tuleaseme ümber ega 
väljaspool vankritesõõri ärganud keegi. 

Ühe paraja kännu juures peatas poiss Halli ja ronis sellele selga. 

«Roni sina ka üles,» veenis ta tasakesi tüdrukukest. 

Eva ei saanud sellega hakkama — känd oli tema jaoks liiga kõrge. Gergöl tuli tagasi maha 
ronida ja upitada pisi-Eva esmalt kännu otsa, siis hobuse selga. 

Viimaks istusid nad mõlemad Halli seljas. Gergely ees, Evä tema taga. Tüdrukuke hoidis veel 
ikka oma punase kleidiga nukku käes. Kummalegi ei tulnud pähe, et Eva võinuks ju teise 
hobuse selga istuda, kuna seal oli sadul ja sadulahari oli küllalt kõrge, et ta oleks võinud seal 
end kindlalt tunda. Kuid see hobune ei olnud nende oma. Evica klammerdus käekestega poisi 
õlgadesse. Poiss tõmbas ohelikust ja Hall hakkas astuma, ikka kaugemale magavast laagrist, 
viies türklase hobuse endaga kaasa. 

Peagi jõudsid nad metsast välja. Nüüd tundis Hall juba teed. Ta samm oli laisk ning unine. 
Tee mattus pimedusse/ hoolimata Nkuu ähmasest valgusest. Mustade hiiglastena seisid puud 
tee kõrval. Gergö ei kartnud neid — kõik need olid ju ungari puud. 

Cecey majas ei maganud sel ööl keegi. Kuni pimeduse saabumiseni otsiti lapsi. Koidikul 
otsustati otsinguid jätkata ja uurida läbi kogu oja. Üksnes ratsamehed heitsid puhkama. 
Preester Bälint jäi ööseks Ceceyde juurde ja püüdis lohutamatuid vanemaid lohutada. 

Emand oli otsekui arust ära, kisendas, langes minestusse. 

«Oo mu päike, mu kullake, mu ainsam tibuke!... » 

Puujalaga peremees raputas preestri lohutuste peale ainult pead ja hüüdis kibedalt: 

«Jumalat pole olemas!» 

«On,» hüüdis preester vastu. 

«Ei ole!» 

«On!» 

«Ei ole!» 

«Mida Issand annab, seda võib ta ka tagasi võtta, ja mida ta võtab, seda võib ka tagasi anda.» 
Vana vigase mehe silmist purskusid pisarad. 

«Ärgu võtku ära, kui kord on andnud!» 

Preester lahkus ta juurest alles hommiku eel. 

Kui ta välja rõdule astus, tõusis palverändur oma roguskist asemelt. 

«Auline isand!» lausus ta tasasel häälel. 

«MIS on, vend?» 

«Lapsed ei ole mitte uppunud.» ... 

«Tähendab —?>» 

«Türklane on nad ära viinud.» 


Preester tardus soolasambaks. 

«Kust sa tead?» 

«Kui ma seal ojakaldal teistega koos otsisin, nägin ühes mutiaugus türklase jalajälge.» 
«Türklase jalajälge?» 

«Jah, ilma kontsajäljeta. Ungari saapad selliseid ei jäta.» 

«Vahest oli see viisujälg?» 

«Viisul pole kannuseid. See oli türklase jälg. Pealegi olid samas ka türgi hobuse kabjajäljed. 
Kas teate, milline on türgi hobuseraud?» 

«Miks sa sellest siis ei rääkinud?» 

«Otsustasin, et ei räägi. Kes teab, kuhu türklane nad on viinud? Terve küla oleks laiali 
jooksnud. Ja mis kasu sellest oleks olnud? Türklasi on palju ja kõik nad on relvis.» 
Preester kõndis süngelt edasi-tagasi. Astus korra ukse juurde ja pidi juba käe lingile panema, 
kui pöördus uuesti palveränduri poole, 

«Mida küll teha?» 

Palverändur kehitas õlgu. 

«Tehke seda, mäda minagi: vaikige.» 

«Kohutav! Kohutav!» 

«Türklasi hulgub praegu kõikjal. Kuhu oskaksime minna? Päevatõusu poole? Või loojaku 
poole? Sellest tuleks ainult verevalamist ja surma.» 

«Parem oleksid nemad juba surnud!» vangutas preester valuliselt pead. 

«Jumal teab, kus nad juba otsaga olid, kui meie neid otsisime.» 

Kurvalt seisis preester rõdul. Idas lõi taevas õrnalt roosatama. Koitis. 

«Rahvas! Inimesed! Nad tulid!» 

Preester kuulatas. Mis see tähendab?, 

Karjuja oli öövaht, ta tundis seda häälest. Juba kostis ka jooksumüdinat. 

«Tulid? Kes tulid?» 

Müdin lähenes. Suurele väravale klopiti. «Laske sisse! Tehke lahti! Lapsed saabusid!» 
Preester tormas tuppa. 

«On jumal, Peter! Tõuse.üles, sest jumal on olemas!» Mõlemad lapsed ootasid värava taga. 
Nad istusid;. Halli seljas, unised ja kahvatud. 

Cecey õuele voolas kokku kogu küla. Mõnel naisel oli ainult seelik suure kiiruga selga 
tõmmatud, mehed olid palja päi, nii nagu nad kära peale välja olid jooksnud. Igaüks tahtis 
lapsi katsuda, nii Gergö kui Vicuska käisid käest kätte; kuhu aga sai, sealt neid suudeldi. 
«Aga kust te selle ilusa türgi hobuse saite?», 

«Tõin ära,» kehitas Gergely õlgu. 

«Tänasest alates on Gergö minu poeg,» sõnas Cecey pidulikult ja pani käe poisi pea peale. 
Poisi ema, palja jalu ning öösärgis, varises Cecey jalge ette maha. 

Dobõ vaatles imestusega väikest talupoissi, kes türklastelt hobuse oli ära toonud. 

«Vend,» ütles ta Ceceyle, «anna see laps mulle. Las ma viin ta endaga mägedesse kaasa. Teen 
temast kangelase.» 

Ja ta tõstis Gergö kõrgele õhku. 

«Tahaksid sa kangelane olla, mu poeg?» 

«Tahaksin,» naeratas poiss särasilmi. 

«Hobune sul juba on ja mõõgagi muretseme türklaselt.» 

«Kas see hobune on siis minu?» 

Dobõ sõdurid jooksutasid parajasti hobust lagedal õuel ja kiitsid teda igast küljest. 


«Muidugi sinu. Ausalt võitluses saadud.» 

«Sinu, sinu,» kinnitas ka Cecey, «koos sadula ja päitsetega.» 

34 

«Siis on ka raha meie,» ütles poiss tihkelt. 

«Missugune raha?» 

«See, mis sadula sees on.» 

Hus sametharjaga sadul võeti hobuse seljast maha. 

Raputati seda. Sees kõlises. Harja küljest leiti salaklapp — ja siis sadas sealt välja lausa 
kullavihma. 

«Tohhoo pergel!» põrnitses Cecey rabatult. «Nüüd ei võta mitte mina sind pojaks, vaid sina 
mind isaks. Korja kokku, naine!» hüüdis ta poisi emale. 

See vaatas mahaveerevat kulda virvendavate silmadega, kõik see näis talle unenäona. 
«Minu oma?» kogeles ta, kord Cecey, kord Dobõ5, kord preestri otsa vaadates. «Minu oma?» 
«Sinu,» noogutas preester, «jumal andis selle su pojale.» 

Naine haaras põlle järele, kuid seda ei olnud. Üks mees ndis talle oma mütsi. Väriseva käega 
korjas naine kuldraha sinna sisse. 

Poeg vaatas seda pealt. Korraga lausus ta: «Peida hästi ära, emake, sest homme nad tulevad 
sila.» 

«Kes tulevad siia?» 

«Türklased.» 

«Türklased?» 

Poiss noogutas. 

«Ma kuulsin, kui türklane tJimukale ütles.» 

«Timukale?» 

«MlJustlastimukale.» 

«Et tulevad siia?» 

«Tulevad siia ja võtavad peremehe varandused ära.» 

Ja ta osutas Ceceyle. 

«Minu aarded?» jahmus Cecey. 

Poiss pilgutas silmi. 

«Raudkirstud lubasid ka ära viia, kõik kuus tükki.» 

«Tõsine lugu,» ütles Dobõ, «lähme tuppa.» 

Ta võttis poisi käekõrvale ja viis majja. Nüüd päriti ja uuriti välja kõik, mille kohta lapse 
peake ähelepanekuid oli teinud. 

«Arm näol? Tõmmu mees? Missugune see arm oli?» 

«Suu juurest kõrvani välja, suur punane vagu.» 

Dobõ kargas toolilt üles. 

«Mõre!» 

«Kes teine see võiks olla! Ära tahab karata, võllaroog, selleks juhatab türklased mulle kaela!» 

«Ta siis tunneb teed?» 

«Käis siin umbes kuue aasta eest. Pöörasid mul kõik pahupidi. Viisid kaasa viiskümmend neli 
forinti, mu naise väikese kuldristi ja seitse lehma.» 

Dobö tammus toas vihaselt edasi-tagasi. 

«Palju sul mehi on, vend, keda relvaga vastu võib panna?» 

«Vahest nelikümmend, kui kõik arvesse võtta.» 

«Vähe. Mis on siit kõige lähem punkt? Pecs, eks ole? Aga seal peremehetseb Jänos Szerecsen, 
kuningas Jänosi poolehoidja ja meie vaenlane.» 


«Tuleb sääred teha, pakku minna,» raputas Cecey pead. «Metsa laiali, kaugele.aga keegi 
jaksab!» 

«Soo-oh, või kõik metsa! Tervel küla ei saa ometi metsa joosta. Küla maha jätta? Ühe 
türklastejõugu pärast? Või veel, tulise pihta! Kui küsimus on selles, kas võidelda türklaste 
vastu, jääb ungarlane ungarlaseks, olgu ta mis tahes leerist!» 

Nende sõnadega lahkus Dobõ toast. 

«Hobustele!» 

Istudes juba sadulas, seletas ta lühidalt: 

«Lähen Szerecseni juurde, vend Cecey. Seni tehke ettevalmistusi. Kõik majakatused kastke 
märjaks. Külarahvas ajagu oma kari kokku ja kogunegu siia õuele. Värava kõrvale kuhjake 
kive ja tünne tõkkeks. Naistel olgu vikatid, kirkad ja hangud käepärast. Kahe tunni pärast 
oleme tagasi.» 

Ta heitis pilgu, koiduhägusele taevale ja kihutas oma salgaga minema. 

Cecey talundi kahe holdi * suurust krunti piiras kivimüür. See oli aga vaevalt inimesekõrgune 
ja pealegi tublisti lagunenud. 

Keskpäevaks oli juba kogu küla õuel koos. Kompsude ja kraamivirnade vahel jooksid kitsed 
ja sead, kaagatasid haned, prääksusid pardid ja sagisid kanad. Küüni juures teritas üks mees 
mõõku, nuge ja vikateid. Preester sidus laia roostese mõõga vööle, keset õue tõmbas selle jälle 
välja, keerutas korra ja torkas siis rahulolevalt tuppe tagasi. 

Väljas köögiukse ees valmistasid mitu naist padades ja kateldes toitu. 

Cecey tõi pööningult alla ligi kuus hiirtest näritud ambu ja jagas need vanameestele, kes 
temaga koos Dõzsa malevas olid võidelnud. 

Lõuna paiku jõudis Dobõ tagasi, kaasas ainult ligi kolmkümmend palgasõdurit, kuid 
külarahvas võttis nad siiski juubeldades vastu. 

Dobö käis õues ringi, käskides mõnes paigas kive kuhjata, püstitada poodiume ja barrikaade. 
Pool väravast laskis ta kinni laduda. Seejärel kutsus ta relvakandjad külamehed — arvult 
viiskümmend üks meest — enda juurde ja jaotas nad rühmiti piki müüriäärt laiali. Tema ise 
kümne parema laskuriga võttis aset värava kõrval tünnide otsas. 

Küla kummassegi otsa läkitas ta sarvepuhuja, kes vaenlane tulekust pidi teatama. Ega 
tulnudki õhtuni oodata. 

Kella kolme paiku pärast lõunat kostis küla idaservast sarvehääl ja mõni minut hiljem teatas 
äge kabjaplagin tagasipöörduvate vahipostide saabumisest. Cecey vaatas ringi. 

«Kas kõik on kohal?» 

Puudus veel ainult Gergely ema. Kuld oli vaese naise ea segi ajanud. Ta muudkui kaevas ja 
peitis raha. Cecey juurde ei julgenud ta seda jätta, kartuses, et türklased selle sealt kätte 
saavad. Võimalik, et ta oli läinud hoopis metsa oma varandust peitma. 

«Värav sulgeda!» kamandas Dobö. «Tooge veel kotte, .alke ja kive. Jätke ainult nii suur 
lõhe, et ratsanik läbi mahub.» Vahid jõudsid pärale.. 

«Tulevad!» karjus teine neist juba kaugelt. «Palju neid on?» küsis Dobö. «Nägime ainult 
esimesi» 

«Jalamaid tagasi,» põrutas Dbbo, «vaatad järele, kui, jalju neid on! Joosta jõuad ka siis, kui 
taga aetakse.» 

Palgasõdur pööras punastades hobuse ürnber ja galopis minema. 

«Siis sellised sõdurid te oletegi?» pöördus Dobö Pecsi meeste poole. «Ei sugugi,» vastas üks 
piinlikkust tundes. 

«Too tuli alles neil päevil meie hulka. Rätsepasell. Pote veel kordagi tules olnud.» 


Mõne minuti pärast kihutas rätsep taas tulistjalu tagasi, tema kannul tolmupilves ligi viisteist 
punamütsilist akindžit. 

Nüüd aeti vennikest tõepoolest taga. «Sisse lasta!» käsutas Dobõ ja andis püssimeestele 
märku: «Tuld!» 

Kümme meest sihtisid. Kärgatasid lasud. Üks türgi janitšar vajus hobuse seljast maha ja 
kukkus kraavi. Teised põrkusid tagasi ja keerasid otsa ümber. 

Rätsep kappas avatud väravast sisse. 

«Noh, kui palju?» küsis Dobõ muigega. 

«Tuhat!» lõõtsutas see, «võib-olla ka rohkem.» 

Dobõ lõi käega. 

«Kui ainult sada, siis saame täna veel tantsidagi.» 

«Tuhat, tuhat ütlesin, härra!» 

«Kuulsin küll,» vastas Dob8. «Kui sina nägid tuhat, siis on neid ainult sada või veelgi 
vähem.» Küla lõpust kerkisid suitsusambad. Akindžid olid tule otsa pistnud. Dobö vangutas 
pead. «Kas te siis ei kastnud katuseid?» 

«Need on heinad ja õled, mis põlevad,» heitis Cecey käega ja virutas kõlinal mõõgaga vastu 
väravaharja, 

Teel ilmus nähtavale ühesilmaline janitšar. Ta rinda kattis soomusrüü, vööl läikisid pistodad 
ja püstolid. 

Tema kõrval ratsutas ungarlane — mees, keda Gergö mustlastimukaks oli nimetanud. 
Nende taga tuli salk akindžisid ja kõrval piki majaderida jooksis mitu assabit, põlevad 
õletuustid peos. 

«Laszlo Mõre!» karjus Dobõ ja põrutas jalaga. «Sina rahva häbiplekk! Sina põrgusulane!» 
Janitšar vaatas võpatades enda kõrval ratsutavale mehele. 

«Ära usu teda,» kisendas Möre näost valgeks muutudes, «ta tahab sind alt vedada!» 

Janitšar peatas hobuse, et kaaslasi järele oodata. 

«Tunnen ka sind, Jümurdžak!» hüüdis Dobö. 

«Siis säärane on türklase au? Röövida neid, kellega eile veel ühes võitlesid? Röövel oled sa! 
Riisuja, nagu kogu su kamp!» 

Janitšar vaatas tema poole, ei vastanud aga sõnagi. «Tule aga tule!» karjus Dobõ. «Sina Möre 
narr käsik! Siin minu tervitust Ta sihtis. Kõlas pauk. 

Jümurdžak vajus hobuse seljas kokku, kaldus küljele ja libises siis maha teetolmu. Peaaegu 
samaaegselt paugatasid teistegi püssid. Tervitusele vastas türklaste püstolid tuli. 

Möre kummardus maaslamava janitšari juurde, nagu tahtes teda aidata, kahmas aga vaid 
pistoda türklase vöö vahelt ja nähvas sellega ratsule lapiti kubemesse. Järsu hüppega sööstis 
hobune minema. Möre nüpeldas tagant, kuis vähegi jaksas. 

«Pea kinni, kuld põgeneb!» hõikas Dobõ türklastele. 

Need tõmbusid momendiks tagasi, siis tormasid vihase möirge ja kisaga Mörele järele. 
Dobõ loendas moödakihutavaid türklasi. 

«Kümme.,. kakskümmend... nelikümmend ... viiskümmend ... » 

Oodanud veel hetke, hüppas Dobö oma poodiumilt alla. «Hobustele, poisid! Neid pole 
kuutkümmetki!» Karati sadulasse. Väravalt hõikas Dobõ Ceceyle tagasi: «Soomusega 
türklane võtke vangi, kui ta veel elab! Süütajad lööge maha!» Ja nad olidki läinud! 
Umbes'viiest kohast tõusis suitsu taeva poole, Vikateid ja kirveid vibutades ruttasid kõik 
väravast välja. A Cecey koos preestri ja kahe teomehega kiirustasid välja teele. Jümurdžak oli 
end juba istukile ajanud, kuigi polnud veel täie teadvuse juures. Dobõ kuul oli soomuskatte 
otse südame kohalt mõlki löönud. 


«Siduge ta kinni,» ütles Cecey, «ja viige õuele.» 

*Püss ja püstol olid tol ajal veel nii algelised relvad, et vastased võisid teineteisele viiekümne 
sammu kaugusele läheneda. (Autor.) 

Sõnatult laskis türklane käed siduda. 

«Malet mängida oskad?» käratas talle Cecey. 

Janitšar raputas pead: 

«Ei oska.» 

Parajasti kui mehed vangi sidumisega ametis olid, pistis teine türklane pea kraavist välja. 
«Seo sina, ma teen tollele lõpu peale,» sõnas üks meestest. 

«Pea,» keelas Cecey. 

Ta komberdas veres lamava janitšari juurde ja talle õõka vastu rinda torgates küsis: «Maletada 
oskad?» 

«Kaplaman,» vastas türklane jõuetult. 

«Sahh!» 

«Sahh, lipp, matt,» oigas türklane. «Jaa-jaa just, va Muhamedi pärdik. Viige ka see õuele, see 
On Minu ori.» 

Dobõ salk jõudis tagasi alles vastu õhtut. Nad tõid kaasa palju mantleid, soomusrüüsid ja 
igasuguseid relvi, sealhulgas ka ühe vangi: Läszlö Möre. 

«Vaadake selle hundi jaoks üks hea auk!» ütles Dobö hobuse seljast maha hüpates. 

Cecey peaaegu kargles rõõmu pärast. 

«Kuidas te ta kätte saite?» 

«Akindžid püüdsid meie jaoks. Neil oli ometi niipalju aru peas olnud, et olid andnud talle 
vana hobuse. Varsti nabiti ta kinni. Parajasti kui nad teda sidusid, jõudsime meie jaole.» 
«Ja lõite puha mättasse?!» 

«Niipalju kui suutsime.» 

«Ruttu mu kõige ilusam härjavärss!» hüüdis Cecey lõbusalt sulastele. «Praevardasse! Aga 
enne vein lagedale? Veerefage keldrist see kõige tagumine vaat välja!» 

«Veel mitte,» keelas Dobõ, heitnud pilgu kolikambrisse viidavale Mörele järele. 

«Kus on Gergö-poju?» 

«Mis sa temaga teed? Mängib tornaatsil mu tütrega. Räägitakse, ta ema olevat tapetud.» 
«Tapetud?» 

«Paraku küll. Üks lurjus oli maju süüdates peale sattunud ja ta läbi torganud. Poiss ei tea 
sellest veel midagi,» 

«Ja kuld?» 

«Naine lamab toanurgas näoli maas. Arvatavasti mattis ta oma kulla sinna.» 

Dobõ ümahtas tigedalt ja läks poissi otsima. 

«Gergö! Bornemissza Gergö*! Tule siia, rau pisike sangar. Istu. kohe oma tubli väikese ratsu 
selga, kullake.» 

«Kuhu nüüd?» küsis Cecey. 

«Vangide järele, vend, orjade järele, kellest poiss rääkis!» 

«Rüübake siis vähemalt lonks veinigi! Veini! Kähku!» hüüdis ta sulastele. «Su türklane elab. 
On seal kolikambris.» 

«Jumurdžak?» 

«Tont teab, mis ta nimi on — see, kelle sa maha lasksid,» 


«Seesama. Tähendab, ei saanudki surma?» «Ei, ainult minestas. Ka teise tõime kraavist ära. 
Kardan,, et temast pole elulooma.» 

«Kardate? Võlla kaabakas niisugune!» 

«Ohoh! See on minu ori.» 

«Eks tehke temaga, mis tahate. Aga see Jumurdžak laske välja tuua ja andke talle hobune.» 
Sõdalased kummutasid hoolega kannu. Jumurdžak toodi välja. 

«Noh, Jumurdžak,» ütles Dobõ, «seda siis oli sul vaja?» 

«Täna mulle, homme sulle,» urises türklane vastu. 

Nähes oma hobust ja selle seljas istuvat Gergöd, vajus tal suu imestusest ammuli. 

Dobõ viipas poisi enese kõrvale ja traavis väravast välja. Sõdurid järgnesid neile, võtnud 
Jumurdžaki endi keskele. 

«Kas tead, kuhu me läheme, Gergö?» küsis DobS. 

«Ei tea,» vastas poiss. 

«Nüüd läheme mõõka tooma.» 

«Türklaste juurde?» 

«Jah.»"" 

«Minule?» 

«Sinule. Kardad sa?» 

«Ei.» 

«Peaasi, et mees ei kardaks. Kõik muu tuleb juba iseenesest.» 

Rohkem nad ei rääkinud. 

Hobuste jalad keerutasid Mecseki teel üles valgeid tolmupilvi ja kapjade all plagises kivine 
mäenõlv. 

Gergö kõrvus kaikus üha kui vaikinud kellaheliga kumin: 

«Peaasi, et mees ei kardaks!» 

Nad leidsid orjad metsast, valvatuna ainult kuuest assaabist. 

Kui ungari ratsanikud ilmusid puude vahele, hüppasid orjad üles ja hakkasid rõõmukisaga 
oma ahelaid murdma ning rebima. 

«Hei, lurjused, saatananahad!» huilgas mustlane. Kõik kuus assaabi panid kohe plehku, 
igaüks ise kanti, neid ei hakatudki taga ajama. Ungarlastel olid südamel vaid orjad. Peagi olid 
kõik ahelaist vabastatud. Dobõ päästis esmajoones vaimuliku käed lahti. «Olen Istvän Dobõ,» 
«Minu nimi on Gäbor Somogyi,» vastas pastor pisarsilmil. «Jumal õnnistagu teid, Istvän 
Dobõ.» Kõik orjad pühkisid rõõmu pärast silmi. Naised suudlesid oma päästja käsi, jalgu ja 
rõivaid. Mustlane viskas rõõmukisa saatel hundiratast. 

«Ärge tänage mind,» tõrjus Dobõ, «tänage siin seda poissi.» Ja ta osutas Gergöle. Mõistagi 
pidi laps nüüd lausa ära söödama — nii palju suudlusi ja õnnistusi sadas talle igast küljest. 
Olgu pealegi, nagunii ei hellita teda varsti enam keegi, ei, kaua aega mitte! 

Ennäe, mis oli trofeeks: viisteist vahkritäit kraami ja palju igasuguseid relvi. 

Enne saagi jaotamist küsis Dobõ orjadelt, kes neist esimesena türklaste kätte oli langenud. 
Astus ette noor teomees ja võttis mütsi maha: 

«Mina, härra, oleksin esimene.» 

«Kuidas on su nimi?» 

«Gaspär Kocsis, teie teenistuses.» 

«Kustpoolt mehi?» 


«Egerist, härra.» 

«Ja kus sind kinni võeti?» 

«Fejerväri all, härra, olime vooris.» 

«Kas sa tead, kelle asjad siin vankrites on?» 

«Küll teaksin, kui oleksime seal, kust need rööviti. Aga need röövlid on riisunud seda igalt 
poolt kokku, härra.» Dobö pöördus türklase poole: «Räägi, Jümurdžak.» 

«Võtsime, kust Allah lubas. Mis,on uskmatute oma, kuulub meile. Kust leiame, sealt 
võtame.» 

«Siis pole muud,, kui laduge aga kraam välja. Jagan selle teie vahel ära.» 

Ühes vankris oli terve hunnik igasuguseid relvi. Seegi oli mitmelt poolt kokku riisutud, 
enamjagu Möre lossist pärit. Relvade hulgas köitis tähelepanu üks väike kerge mõõk 
kirsspunases samettupes, mis võis olla varem kuulunud mõnele kõrgema üliku pojale. Dobö 
võttis selle pihku. - «Gergely Bornemissza, tule siia. Võta see mõõk. See on sinu. Ole ustav 
sangar isamaale ja vaga sulane jumalale. Õnn ja õnnistus saatku sinu mõõka.» 

Ta sidus mõõga poisi vööle ja suudles siis väikest sõdurit laubale. 

Poisike võttis selle tunnustuse hardumusega vastu. Ta oli näost väga kahvatu. Võib-olla läbis 
ta hinge sel hetkel tulevaste aegade puhang: ta tundis, et ei kinnitatud mitte ainult mõõka tema 
külge, vaid ka teda ennast mõõga külge. 

Mida sõdurid ei vajanud, selle jättis Dobõ orjadele. Igamees sai nii hobuse, vankri kui relva 
— sõdureil polnud ju nende lahjade tööhobustega midagi peale hakata. 

Mustlane ei väsinud rõkkamast ja keksles aina oma osaks langenud hobuse ja vankri ümber. 
Varsti aga ruttas ta tagasi relvade jagamise juurde. Kõik sõdurite poolt põlatud halvad ja 
roostetanud sõjariistad rabas tema endale. Ta sidus türklase kombel rätiku ümber kere ja 
riputas enesele külge igasuguseid nuge ja pistodasid, nii et ta lõpuks nägi välja nagu siil. 
Muu hulgas leidus tfa üks merepilliroost punutud vana türgi kilp. Selle võttis mustlane 
käsivarrele. Paljaste jalgade külge kinnitas ta roostetanud kannused, pähe pani kiivri. Niipalju 
taipu tal siiski oli, et jättis selle alla 

kübara. Siis haaras ta maast pika, piigi, ja ettevaatlikult, pidulikul sammtil, nagu astuks ta 
mööda mune, läks türklase juurde. 

«Nah, Gyomorzsäk,» ütles ta, piigiga teise nina all vehkides, «kuidas käbarad käivad, bibas' 
türklasekene?» 

Et kõik sellepeale naerma purskasid, pöördus Dobö mustlase poole: 

«Sina ära siin praali! Kust kandist sa pärit oled?» 

Mustlane tõmbus kohe alandlikult küüru: 

«Kõikjalt, suudlen teie käsi ja jalgu, — igast kandist, kus aga lubatakse muusikat teha.» 
«Kas sa püssi parandada oskad?» 

«Miks ei, kõrgeauline sõdurihärra. Ka kõige närusema püssi panen nii korda, et annab uuelegi 
silmad ette.» 

«Astu siis neil päevil Szigetväri, isand Bälint Töröki uurde sisse. Seal on sul hea põli.» 
Väjke sale mustlanna mangus Doböd, et see lubaks endale tulevikku ennustada. 

«Minu naine,» ütles mustlane, «see kuulutab sulle tulevikku karvapealt ette, mitte sõnagi ei 
eksi. Ta ju ütles täna hommikulgi, et pääseme vabaks.» 

Naised kinnitasid üksmeelselt, et mustlanna tõepoolest seda oli ütelnud. 

1 «Ütles,» tõendas ka Gäspär, «ehkki meie teda ei uskunud.» 

«See'p see häda ongi, et kunagi keegi ei usu,» žestikuleeris mustlane, «aga näe, bibas, nüüd 
usud!» 

Mustlanna oli juba tuleaseme juures istet võtnud. Ta riisus söed kokku ja puistas nendele 
tillukesi musti seemneid. 


«Datura stramohium,l1» lausus vaimulik põlastavalt. Sütelt kerkis sinine suitsusammas. 
Mustlanna istus kivile ja.hoidis näo suitsu sees. 

Sõdurid ja äsjased orjad seisid huvitatult ümberringi. 

«Teie käsi...» lausus mustlanna mõne minuti möödudes Dobõle. 

Dobõ sirutas käe välja. 

«Noh, vaatame, mida sa tead?» 

Mustlanna tõstis näo taeva poole. Silmavalgete välkudes vaatas ta üles ja rääkis võbisevi 
huuli: 

1 Bibas — tobu (mustlase k.). 

2 Datura stramonium —hundimari (lad. k.). 

«Näen punaseid ja musti linde... Lendavad üksteise järel... kümme... viisteist... seitseteist... 
kaheksateist ... » 

«Need on mu eluaastad,» naeratas Dobõ. «Muidugi,» rõõmutses mustlane. 
«Kaheksateistkümnendal linnul lendab ingel. Ta laskub sinu juurde ja jääb sinuga. Asetab su 
laubale rätiku. Ta nimi on Sära.» 

«Tähendab, Sära saab minu naiseks. Noh, olen alles tore vanapoiss, kui kord Sära leian!» 
«Võib-olla ka varem, kõrgestisündinud, austatud armuline sõdurihärra,» trööstis mustlane 
Doböd. 

Naine jätkas. 

«Üheksateistkümnes lind on punane. Ta toob endaga kaasa tumeda äikesepilve. Maa peal 
kukkus kolm suurt sammast ümber.» 

«Buda? Temesvär? Fehervär?» küsis Dobõ mõtlikul!. 

«Justament, justament, kõrgeauline, armuline... » 

«Ka neljas leegitseb juba: sina hoiad seda üleval, ehk küll tuli noolib su pead ja käsi.» 
«Szolnok? Eger?» 

«Eger, Eger, kõrgeauline, armuline sõdurihärra.» 

«Kahekümnes lind on kullavärvi, kastetud päikesekiirtesse. Ta peas on kroon. Kroonist 
langeb üks teemant sinu, rüppe.» 

«See tähendab head.» 

«Eh-hei, suurt-suurt head, kõrgeauline, armuline ..,» 

«Jälle lendavad punased ja mustad linnud üksteise järel ... Nüüd tuleb pimedus... Ma ei näe 
enam midagi... Ahela kõlinat kuulen ... Sinu ohet... » 

Ta võpatas ja laskis Dobõ käe lahti. 

«Tähendab, vangina suren,» lausus Dobö värinaga. 

«Mis jampsi sa siin ennustad,» käratas naisele mustlane, «ükski sõna pole tõsi, kõrgeauline, 
armuline sõduri-härra.» 

«Ei mingit mõtet,» heitis ka pastor käega. 

Mustlanna oli haaranud juba Gergely käe. 

Ta pistis uuesti näo suitsusse, kuulatas ning vahtis jälle taevasse. 

«Tuvi-saadab sind läbi elu ... Valge tuvi, ainult tiivad on roosad. Aga tuli, tuli ümbritseb sind, 
su käteltki kerkivad tulerõngäd... Siis jääb tuvi üksinda ja otsib sind kurvalt kuni elu lõpuni... 
» 

Ta vaikis hetke. Metsikud tõmblused vapustasid ta nägu. iis vabastas ta poisi käe ja pomises, 
sirutades pihud aeva poole: 

«Kaks tähte tõusevad üles taevasse. Üks vangikojast... Teine merekaldal!.... Säravad 
igavesti...» 

Hirmunult kattis ta kätega silmad. 


«Rumalus,» lõi Dobõ käega. «Kallake vett sellele naisele kaela!» 

«Vett lollile!» karjus mustlane. «Missugust jampsi sa oma heategijatele ennustad!» 

Ja ta kahmas ise ämbri ning läigatas vett naisele ähe. 

Orjad naersid. Dobö võttis Gergöl käest kinni ja jättis nendega jumalaga. 

«Kõrgeauline, armuline sõdurihärra! Kuidas me selle röövlimõrtsuka bandiidiga lõpetame?» 
hüüdis mustlane Dobole järele, osutades näpuga türklast. 

«Tõmba oksa!» vastas Dobõ üle õla. Ta tõstis Gergö sadulasse ja ronis ka ise hobuse selga. 

«Noh, türgi peni!» müristas Gäspär Kocsis, «nüüd on siis sinu käes kord!» 

«Nööri,» karjus kutsar Andras, «näe, seal on üks kabel!» 

«Nüüd kärvad!» ulus vihast kiiskavi silmi ka mustlane. 

«Sa purustasid rauaga mu jalad!» vaenutses Gäspär. 

«Sa tapsid mu isa!» karjus keegi naine. 

«Sa ajasid ära meie lehmad, hävitasid meie majad!» 

Vihaste nägude ja välkuvate rusikate keeris ümbritses türklast. 

Raevukalt sagides tõugati türklane vana pöökpuu alla. 

Orjaks olnud suure peaga talupoeg astus oma mõõgaga ette: 

«Etskaei Või kohe lõpp peale! Enne tuld talle talla alla!» 

«Tuli alla!» karjusid kõik, «elusalt põletame ära neetud pärdiku!» 

Naised korjasidki juba hagu ja tegid puu alla tulcer. 

«Inimesed!» lausus siis pastor, «kui teie, nüüd siin poomisega lõbutsete, võib jälle ilmuda 
mõni hulkuv türklaste jõuk ja me võime kõik uuesti vangi langeda.» 

Kättemaksuhimulised vaatasid kainestudes ringi. 

Toetudes luukäepidemega türgi piigile, jätkas pastor: 

«Te teate, mida ta minuga tegi. Kellel teist on rohkem õigust selle metsalisega arveid 
õiendada?» 

Keegi ei vastanud. Peaaegu kõik olid juures olnud, kui vaimulik pingi külge seoti ja keeva 
veega üle uhati, et ta ütleks, kuhu oli peitnud oma kiriku aarded. 

«Minge aga teie koos sõduritega,» jätkas pastor, «nende kaitse all nii kaugele kui saate, siis 
aga võimalikult eraldi mööda kõrvalisi teid. Issand õnnistagu teid ja juhtigu teid kõiki koju.» 
Ja ta sirutas õnnistades käed välja. 

Tuletegemine jäi sinnapaika. Üksteise järel hüppasid oma vastsetesse vankritesse. 

«N55, jumala eest'» 

Ka mustlane kargas vankrisse ja kamandas üle õla naisele: 

«Minu järel, Beske!», — - 

Gaspär sidus oma vankri Margiti omaga kokku ja nad istusid kõrvuti ühte vankrisse. 

«Piinake teda hästi!» hõikaš Gäspär pastorile. «Ärge hoidke tuld tema peale kokku!» karjus 
üks naine tagantjärele. 

Kutsar jäi viimaseks — kutsar, kelle türklased koka ametisse olid pannud. 

«Ah, sina vees kupatatud Muhamedi vasika-molu! Enne ma ei lähe, kui ma sulle kõrvakiilu 
olen tagasi andnud!» ütles ta ja tegi oma sõnad teoks. 

Pastor jäi türklasega kahekesi. 

Gergely uskus, et riäeb und. Väikesel vilkal türgi hobusel. Dobö kõrval ratsutades arutles ta 
endamisi, kuidas talle küll nii suur aupaiste osaks oli saanud. 


Ta vaatles kord hobust, kord mõõka. Silitas hobust, tõmbas ühtelugu mõõga välja. Kui nad 
nüüd juhtumisi türklaste peale satuksid ja Dobö talle ütleks: «Raiu, Gergö!» siis kindel see, et 
Gergö raiuks kas või terve sõjaväe maha. 

Meecseki teele jõudes võtsid nad suuna põhja. 

Hakkas juba koitma. Soomusetaolised pilved katsid taevast ja kui tõusev päike asus kuldama 
taevavõlvi, muutus see üleni kuldsoomuseliseks. 

Kui salk rinnakust alla traavis, jäi äkki Dobö ratsu otsekui maa külge naelutatult seisma. 
Tõstis pead, teritas kõrvu, puristas ja kaapis rahutult maad. 

Dobö vaafas tagasi ning raputas pead. 

«Hobune haistab türklast. Jääme paigale.» 

Teele asudes oli Dobö kaks luurajat ette saatnud. Oodati nende saabumist. Mõne minuti pärast 
jõudsidki mõlemad täie ajuga kihutades tagasi. 

«Alt orust läheneb piki maanteed rodu türklasi,» teatas üks. 

«Tulevad iahingukorras,» lisas teine. «On nad kaugel?» küsis Dobö. 

«Üsna kaugel. Siia jõudmiseks kulub oma kaks tundi.» 

«Palju neid võib olla?» 

«Vahest isegi kahesaja ümber.» 

«Tulevad mööda maanteed?» 

«Mööda maanteed.» 

«Ka need on orjadega?» 

«Orjadega ja hulga vankritega,» 

«Ah, kuradi röövlinäod! See on kindlasti Kassoni järelvägi. Olgu mis on — tungime neile 
kallale!» 

Maantee lookles laialt üles Mecseki poole. Koha, kus väljaulatuv kaljurahn varjas 
teekäänakut, valis Dobö oma salgale varitsuspaigaks. Seal võisid. nad end hästi ära peita ja 
türklasi üllatada. 

«Kas meid pole liiga vähe?» küsis üks noor tedretähniline valgetverd sõdur, kellest esimesel 
pilgul võis näha, et ta sulgpadjul üles on kasvanud. 

«Ei sugugi, Gyurka,» naeratas Dobö talle otsa vaadates, «kui neile nii ootamatult õnnistus 
kaela langeb, pole neil 

aega lugeda, palju meid on. Pealegi läheb seniks juba hämaramaks. Kui me ka kõiki maha ei 
jõua lüüa, aitab sellestki, kui nad laiali jooksevad. Küll ühekaupa saadakse nendega külades 
juba hakkama.» 

Parajasti ilmusid ühe teekäänaku tagant nähtavale päästetud orjad pikas vankrireas. Dobö 
vaatas Gergelyle. 

«Asjata sai neile seletatud, et ärgu liikugu maanteed mööda.» 

Ta saatis neile vastu sõduri teatega, et tuleb pöörduda Pecsi poole, edasi hoiduda itta või 
läände, mitte aga põhja ega lõunasse.» 

Oli näha, kuidas sõdur põgenikeni jõudis, kuidas vankrid peatusid, kuidas ühekaupa hakati 
ümber keerama ja kuidas lõpuks kogu vankririvi täie ajuga tagasi kihutas. 

Dobö vaatas taas Gergelyle. 

«Põrgu küll,» urises ta tujutult, «kuhu panen ma selle 

lapse?» 

Pastor jäi türklasega kahekesi. 


Too seisis tamme najal ja põrnitses enda ette maha. Pastor seisis piigivarrele naaldudes temast 
umbes kümne sammu kaugusel. Mõni aeg kostis veel vankrimürinat, siis übritses neid sügav 
metsavaikus. 

Viimaks tõstis türklane pea. 

«Enne kui mind tapad,» pomises ta kahvatult, «kuula, mida ma sulle ütlen. Mu vöö on täis 
kulda. Nii suure saagi, eest võiksid mind ka maha matta.» Pastor ei vastanud! Ainult vaatas 
türklast apaatselt. «Kui oled mind poonud,» jätkas Jumurdžak, «kaeva mulle siia puu alla 
haud ja aseta mind sinna istukile, näoga Mekka poole. Ida poole. Mu raha eest võiksid seda 
teha.» 

Rohkem ta ei rääkinud. Ta jäi ootama pastorit ja nööri. 

«Jumurdžak,» lausus viimaks vaimulik, «kuulsin eile sind mainivat, et su ema oli 
ungarlanna.» 

«Jah,» vastas türklane elavnedes. 

«Tähendab, oled pooleldi ungarlane?» 

«Jah.» . 

«Türklased röövisid su lapsepõlves ära?» 

«Tabasite märki, isand.» 

«Kust?» 

Türklane kehitas, õlgu ja vahtis maha. 

«Olen juba unustanud.» 

«Kui vana sa siis olid?» 

«Päris väike.» 

«Oma isa .mäletad?» 

«EL.» 

«Isegi seda mitte, mis oli su nimi?» 

«Ka seda mitte.» 

«Mitte mingit nime ei meenu sulle lapsepõlvest?» 

«Ei.» 

«Imelik, et sa ungari keelt ära ei ole unustanud,» 

«Janitšaride koolis oli palju ungari poisse.» 

«Kas sa ei tundnud üht Imre-nimelist poisikest Laki asulast? Imre Somogyit?» 

«Nii äkki ei tule ette...» 

«Ümmarguse pea ja mustade silmadega väike priske poiss — ei olnud viieaastanegi, kui 
rööviti. Vasakul rinnal ristikheinakujuline sünnimärk nagu minulgi.» 

Pastor tõmbas särgi eest tahti: õla ja rinna vahel paistsid kolm ristikheina-kujuliselt 
rühmitunud läätse. 

«Tunnen toda poissi,» sõnas türklane, «olen seda märki sageli näinud, kui pesime. Ainult et 
nüüd on tal teine nimi — Ahmed või Kubat või mingi taoline türgi nimi.» 

«Te siis retkedel koos ei käi?» 

«Mõnikord koos, mõnikord mitte. Praegu sõdib ta Pärsias.» 

Pastor puuris pilgu türklasesse: 

«Valetad!» 

Türklane põrnitses oma saapaid, nahkpaelaga nööritud punaseid saapaid, otsekui peaks ta aru, 
millal ja kuidas oli sinna vasaku saapa pöida võinud tekkida auk. 

«Nurjatu!» lausus pastor põlastavalt. «Oled tõesti surma ära teeninud.» 

Türklane langes põlvili. 

«Oo, isand! Halasta, heida armu! Võta mult kõik ja tee mind oma orjaks! Koergi pole nii truu 
kui mina saan olema sinule!» 


«Küsimus on ainult selles, kas sa oled inimene või saatan? Kui lasen su lahti, kes vastutab 
selle eest, et sa jälle ei tapa ega riisu mu vaest rahvast?» 

«Allahi piits nuhelgu mind, kui veel kunagi relva peaksin puutuma!» 

Pastor vangutas pead. 

Türklane jätkas: «Tõotan seda sulle kõige kohutavama vandega, mida üks türklane suhu võib 
võtta.» 

Pastor põimis käed vaheliti ja vaatas oma vangile silma. 

«Jumurdžak, sina siin surma künnisel põlvitades vaidled minuga ja pead mind lolliks. Kas 
arvad, et majei tea, mida ütleb koraan * gjaurile * antud vande kohta?» 

Türklase laubale ilmus.higi. 

«Siis ütle, isand, sina midagi. Ütle mistahes, see saab täidetud.» 

Pastor mõtiskles, toetades käega lõuga. «Igal türklasel on mingi amulett,» sõnas ta viimaks, 
«amulett, mis kaitseb teda võitlustes ja toob talle õnne.» Türklase pea vajus longu. 

«Su raha pole mulle vaja,» ütles pastor. «Soovin sinult su amuletti.» 

«Pista käsi mu põue,» kogeles türklane, «ta ripub mul kaelas.» 

Ja ta tõstis pea. Pastor leidis tõepoolest türklase rinnalt väikese rohelisse siidkotikesse 
õmmeldud amuleti. Ta vabastas selle kuldketi küljest ja pistis tasku. 

Siis astus ta türklase selja taha ja lõikas nöörid selle jalgade, käte ning käsivarte ümbert läbi. 
Türklane raputas kätelt sidemed ja pöördus järsult ringi. Tiigri kollaselt kiiskava tulukesega 
põlesid ta silmad pastor Gäborile vastu. 

Ent viimase piigiteravik oli suunatud temale ning pastor naeratas: 

«Nõ-noh, Jumurdžak! Vaata ette, et sa oma nina otsa ei torka!» 

Vihast lõkendades taganes Jumurdžak. Jõudnud umbes paarikümne sammu kaugusele, karjus 
ta pilkavalt: 

«Tea nüüd, kes oli sul peos, rumal gjaur! Olen kuulsa Jahla-paša-Oglu Mohamedi poeg! 
Oleksid saanud minu eest kotitäied kulda!» 

Vaimulik ei vastanud. Põlglikul ilmel heitis ta piigi vankrile. 

Päike vajus parajasti silmapiiri taha, kui pastor Gäbor vankrile istus. Temagi keeras hobuse 
maanteele. 

Ta nägi veel oma endiste kaaslaste vankrirea lõppu Pecsi suunas kaugenemas, kuid ta pidas 
seda vaid üheks haruks; teistest arvas ta, et need siirdusid põkja. 

Ta tundis koduteed. Sinna ei viinudki ühtki teist maanteed peale selle ainsa: Pecsist Kaposväri 
kaudu Szekesfejerväri, sealt edasi Budasse. Temal tuleks seda mööda minna ainult Lakini, Pal 
Bakicsi lossini. Sealt pöördub ta juba väikesele kitsale külateele, mis viib läände Balatoni 
poole. Seal ongi ühe kasetuka varjus tema koduküla. Kuidas küll kogudus rõõmustab ja 
imestab, nähes, et ta on pääsenud! 

Pastor ronis vankrilt maha ja sidus rattaid? Heatujuliselt patsutas ta mõlema hobuse nina, istus 
siis uuesti vankrile ja tegi sõitu nõlvakust alla. Ent Dobö salk tõkestas tal tee. 

«Miks sa tagasi tulid?» küsis keegi sõdur, olles temas ära tundnud äsjase vangi. 

Pastor ei mõistnud seda küsimust. 

«Türklased tulevad,» selgitas sõdur, «neid me siin praegu luurame. Nii et keera aga ots ümber 
ja kihuta Pecsi poole nagu teisedki.» 

«Pea, armas hingekarjane!» hüüdis Dobö ja ratsutas ligi. 

«Kust külast sä oled?» 

«Kishidast,» vastas pastor. 

«Balatoni äärest?» 


«Sealt jah.» 

«Mul oleks sulle palve — võta endaga see väike poiss kaasa ja saada ta niipea kui võimalik 
mulle Bälint Töröki juurde Szigetväri järele.» 

«Meeleldi,» vastas pastor. 

«Kardan, et ta saab siin viga,» seletas Dobö. «Meie hirmutame siin laiali ühe tubli türklaste 
jõugu, mõistad, keegi võib teda haavata.» 

Gergö vaatas kõhklevalt Doböle otsa: «Ema hakkab viimaks otsima ...» 

«Ei hakka, mu poeg. Tema teab juba, kuhu sa lähed.» 

Pastor keeras hobuse ringi. 

«Kas istud peale?» küsis ta Gergölt, «või jääd hobuse selga?» 

«Hobuse selga,» vastas poiss, ikka veel Doböle otsa vaates. 

Dobö kõrval tundis ta end kindlana, ehkki ees ootas verine võitlus. Et tapavad? Türklane pole 
inimene, vaid maad rüüstav metslane. Tä vihkas neid juba kogu oma lapsesüdamega. 

«Jumal õnnistagu sind, mu väike sangar,» sõnas Dobö hüvastijätuks, «ma tean, et sa tahaksid 
koos meiega võitluses olla, aga sul pole ju veel saapaidki. Mine nüüd pealegi aulise isandaga 
kaasa, küll mõne päeva pärast kohtume jälle.» 

Pastor kõrvaldas ratastelt sidemed ja andis hobustele piitsa. 

Gergö sörkis vankrile järele. 

Oli juba kaunis suur videvik, kui vanker Pecsi kindluse kohale jõudis. 

Öömajale ei jäädud. Pastor tahtis järgmisel hommikul ba kodus olla. 

Suurest Mecsekist tuli ringiga mööda minna. 

Vastu keskööd tõusis kuu. Jõudsalt veeres vanker kuupaistest valgustatud kitsal savisel 
külavaheteel. Gergö ratsutas nüüd kogu aeg ees ja kui mõni vilets sild vastu juhtus, hoiatas ta 
pastorit. Kesköö paiku kerkis nende ette äkki valendav kõrtsi-taoline ehitis. 

«Vaata järele, poeg,» ütles pastor, «on's see kõrts või mingi muu maja? Söödame siin 
hobuseid.» 

Gergö ratsutas õuele. Mõne minuti pärast oli ta tagasi. 

«Tühi maja,» teatas ta, «uks ei olegi kinni.» 

«Hobuseid võime sellegi poolest sööta.» 

Väike karvane valge koer jooksis haukudes välja. Rohkem ei ilmunud kedagi. 

Pastor hüppas vankrilt maha ja tegi tiiru ümber maja. «Kallist rahu teile! On siin kedagi?» 
hõikas ta uksest ja akendest sisse. 

Maja oli pime. Keegi ei vastanud. Künnisel konutas puruks pekstud kapike. Siit olid ilmselt 
türklased mööda läinud. 

Pastor vangutas pead. 

«Kõigepealt; Gergely, uurime kaevu järele, sest mu nahk põleb veel.» 

Ta laskis ämbri kaevu ja tõmbas vett. Seejatel asus ta vankris tuhnima. 

Seal leidus kõike: voodipesu, vilja, üks kast, nikerdatud tool, vaat veini, täidetud kotte. Üks 
kottidest oli pehme. Selle päästis ta lahti. Kotis oligi see, mida ta otsis — pesu. 

Pastor kastis rätiku ämbris märjaks, võttis end vööni paljaks ja mässis märja kompressi endale 
ümber kere. 

Ka Gergõ oli hobuse seljast maha roninud. Ta tõi hobuse küna juurde ja jootis teda. 

Pastor tõmbas istme alt sületäie heinu ja viskas hobustele ette. 

Muude asjade hulgas vedeles ka üks paun. Käega katsudes tundis pastor selles olevat leiva. 


«Kas oled näljane, poeg?» — , 

«Jah...» vastas laps ja naeratas häbelikult. 

Pastor tõmbas tupest mõõga, kuid enne leiva kallale 

asumist tõstis näo taeva poole. 

«Kiidetud olgu sinu nimi, oh Issand!» hüüdis ta mahe- 

dal hardal häälel. «Sa vabastasid meid ahelaist ia andsid meile meie tänase leiva.» 

Taevas oli selge ja tähine. Kuu kiirgav põsk kesk taevavõlvi andis küllaldaselt valgust hilisele 
söömaajale. 

Nad istusid kaevuraketele ja lasksicMeival hea maitsta. 

Pastor viskas vahetevahel koeralegi, Gergely jälle murdis poole oma leivast ratsule. 

Korraga kostis kaugusest tumedat müdinat. 

Sööjad jäid kuulatama, lakates mälumast. 

«Ratsanik,» arvas pastor. 

«Üksainus,» täiendas Gergely. 

Ja nad sõid edasi. i 

Pikkamisi paisus müdin kuival külateel plaginaks. Mõne minuti pärast jõudis kohale ka 
ratsanik ise. 

Kõrtsi ees aeglusfas ta sammu ja sõitis õuele. Tulnukas oli ilmselt ungarlane. Küll ilma 
mütsita, kuid juuksed olid peas — järelikult ungarlane. 

Mees peatus ja vaatas ringi. 

«Mubarek olsun!» hüüdis ta pastorile kähiseva häälega. 

Nähtavasti pidas ta teda türklaseks, kuna sel oli märg valge rätik pea ümber mähitud. 

«Ma olen ungarlane,» vastas pastor ja tõusis püsti. 

Ta tundis ratsanikus ära Möre. 

Ka Gergö tundis ta ära ning hakkas vabisema. 

«Kes siin on?» küsis Möre, hüpates oma aurava ratsu seljast maha. «Kus on peremees?» 
«Siin pole kedagi peale minu ja selle väikese poisi,» astas pastor. «Maja on peremeheta.» 
«Mul on hobust tarvis! Puhanud hobust!» 

Pastor kehitas õlgu: 

«Siin küll vaevalt leidub.» 

«Mul on kiire tee jalge all. Raha mul pole. Kuid ristiinimesed oleme mõlemad. Anna oma 
hobune siia!» Ta silmitses uurivalt kumbagi hobust. Kolmas, Gergely ratsu, sõi eemal varjus 
rohtu. Väikese kasvu tõttu näis ee nõrgukesena. Vastust ootamata rakendas Möre juhthobuse 
vankri eest lahti. 

«Tohoh,» lausus pastor, «ütle vähemalt sedagi, mispärast sul sihuke tuli takus on?» 

«Dobö peksis türklased laiali. Vabastas ka meid.» 

«Kuhu ta läks?» 

«Jäid sinna maanteele.» 

Rohkem Möre ei rääkinud. Kargas taluhobuse selga ja sööstis tuhatnelja minema. 

«Noh,» torises pastor, «või nii kähku saab see mees hobusekauba joonde.» 

End liigutades tundis ta, et miski libises taskust välja, tõstis asja üles ning vaatas seda 
imestusega. Alles lähemalt kompides tundis ta selles ära türklase talismani; väikeses rohelises 
siidkotikeses tundus midagi kõva. Ta harutas kotikese mõõgaotsagä lahti. Välja libises 
sõrmus. Sõrmuse kivi oli tavatult suur, neljatahuline ja musta värvi. Kas see oli tume granaat 
või obsidiaan, ei olnud kuuvalgel võimalik kindlaks määrata. Selgesti võis aga selle pinnal 
näha mingist kahvatukollasest kivist kuud, mis oli ümbritsetud viiest tibatillukesest 
teemanttähest. 

Ka kotikese voodril helkis midagi: hõbeniidiga õmmeldud türgi kiri. 


Mubarek olsun — olge õnnistatud! (türgikeelne tervitus). 

Pastor oskas türgi keelt, kuid türgi kirjamärke ta ei tundnud. 
Ta pani aarde taskusse tagasi ja vaatas Gergö järele, et taas minekule asuda. Poisike magas 
pesukotil juba magusat und. 

Kui lõbusalt ja hunnitult puistab päike oma kiiri taevast alla! Ent Balatoni ümber pole näha 
muud, kui vaid söestunud katuseid, pilla-palla lamavaid surnuid ning 

mahatallatud oraseid... 

Oo, kui päike oleks issanda pale, langeksid pisarad kiirte asemel maa peale! 

Pastor teadis juba ette, et temagi küla on laastatud. Ometi kui nad jõudsid üles künkale ja 
aedade rohelusest kerkis taeva poole nõgine katuseta torn, tulid talle pisarad silmi. 

Ta ei sundinud enam hobuseid, need lonkisid oma tahtmist mööda. Ja samm-sammult avanes 
nende ees rüüstatud küla. Ei kuski tervet katust, ei kuski ühtki terveksjäänud väravat, õuedel 
vedeles mööblijäänuseid, tünnilaudu, jahuriismeid, tapetud inimesi, hobuseid, sigu ja koeri. 
Ei ainsatki elavat hinge kusagil, peale mõne peni, kes hädaohtu haistes jalga olid lasknud ja 
selle möödudes tagasi tulnud, ja mõne kodulinnu, kes röövlite käe eest olid jõudnud plehku 
panna. 

Pastor tuli vankrilt maha ja võttis mütsi peast. 

«Võta ka sina müts maha, poeg,» ütles ta Gergelyle. «Koolnute küla on see, mitte elavate.» 
Hobuseid talutades sammusid nad külavahele. Risti üle tee lamas pikkade hallide itmstepa 
tallimees, nägu taeva poole. Kangestunud käsi hoidis, ikka veel hangu. . 

Pastor vangutas pead. 

«Vaene onu Andras!» 

Ta haaras surnu kätest ja tõmbas ta teelt kõrvale, et hobused saaksid mööda minna. 

Teine noor talupoeg, rippus poole kerega, pea alaspidi, üle aia tänavale, otsekui vaatleks ta 
omaenese verd, niis peahaavast maha oli nõrgunud ja seal mustaks tõmbunud. 

Tema selja taga tuhnis siga padjasulgedega ülepuistatud õuel. Siga türklane ei puuduta. 
Sealsamas lähedal värava kõrval lebas alasti imik. Tema pisikesel rinnal haigutas sügav haav. 
Kõikjal oli suitsuvingu- ja laibalehka. Ja kogu see metsik veresaun ainult sellepärast, et üks 
noor peremees oli oma naist kaitstes torganud hangu türklaste armastatud vilepuhujasse! 

«Et siia elusat hinge ei jääks!» olid kisendanud metsistunud türklased. Pastor haaras hobusel 
suukõrvast ja talutas teda, vaatamata enam vasemale ega paremale, ta pilk oli suunatud otse 
tolmusele teele ta ees, mis päikesest pleekinult helendas. 

Viimaks jõudsid nad pastoraadi juurde. 

Ka sellel puudus katus. Söestunud mustad sarikad kerkisid kui suured A-tähed katuse 
vaksapaksusest tuhast ja tänavapoolsete akende kohal oli sein leekidest mustunud. Selle maja 
olid nad süüdanud siis, kui teda keeva veega kasteti, et ta kiriku aarded välja annaks. 

Too pink seisis veel praegugi keset õue. Ümberringi vedeles suure pähklipuust kasti tükke, 
raamatuid, viljapudemeid, muljutud toalilli, toolijalgu, sööginõude kilde. Ja murtud jalaga 
laua kõrval lamas laiali sirutatud kätega selili maas mustis rõivais vanaemake. Ta külje all 
mustendas vereloik. 

See oli pastori ema. 

«Olemegi kodus,» lausus vaimulik, pöörates Gergely ole pisaraist nõretava näo, «olemegi 
kodus.» 

Kaks päeva pea vahetpidamata matsid nad surnuid. Pastor võttis oma vankril küljed ära ja viis 
ühe käiguga kolm-neli laipa kalmistule. 

Gergö käis iga kord vankri ees. Ta küljel rippus mõõk, mille ta Dobõlt oli saanud, käes kandis 
ta risti. Pastor ajas hobuseid, kord lauldes, kord palvetades. 

Kalmistul kattis ta surnud roomatiga kinni, et kaarnad ja varesed neile ligi ei pääseks, ja 
pöördus ikka ja jälle tagasi uue koorma järele. 

Kolmanda päeva pärastlõunal ilmusid lõpuks külla üks naine ja laps. Need olid Balatoni 
kõrkjates redus olnud. Ohtul saabus koju veel kaks meest — vargsi, ettevaatlikult hiilides. 


Siis asusid need haudu kaevama ja pastor kaevas koos nendega. 

Alles kui surnud olid maetud, hakkas pastor korralikuma peavarju järele ringi vaatama. 
Majas oli olnud kolm tuba, kuid need olid kõik tulekahju ajal sisse langenud. 
Tänavapoolsele toale lõi pastor kõigepealt laudadest katuse peale, et vihma eest kaitstud olla. 
Seejärel klõpsis ta kokku ühe kapi ja laskis Gergelyl kanda sellesse õuel vedelevad raamatud. 
Gergelyle meeldis raamatute tassimine äsjase ränga kurva töö järel väga. Üht-teist raamatut 
ta isegi lehitses — vahest leidub selles ka pilte? Umbes viis raamatut olidki piltidega. Ühes 
oli igasuguseid põrnikaid, teine jälle oli täis lillejooniseid. Ühtekokku moodustas pastori 
raamatukogu, ligi kolmkümmend pärgamentköidet. 

Naine korraldas mingisuguse köögi ning asus keetma. Ta keetis aedherneid ilma lihata ja 
munaga jahukörti. 

Kaks taldrikutäit suppi kogu külale! 

Pärast lõunat vaatas pastor oma aia üle. 

«Mu mesilasi pole kiusatud? Tule, Gergö.» 

Ta viis Gergö aeda, kus seisis väike kabelitaolirie mesila, Selle ukse olid türklased küll pärani 
paisanud, ent nägemata seal muud peale pingi, pisukese kolde, pukklaua ja hulga pikerguste 
klaaside, ei olnud nad seal midagi puutunud. 

Klaasid olid keemiliste katsete jaoks. Pastor silmitses neid lausa imestunult, nähes, et neile 
polnud midagi tehtud. 

Korraga ilmus aiaväravale keegi naisterahvas. Põlles hoidis ta surnud last, umbes aastavanust 
lapsukest. Naise nägu oli nutust punane. 

«Mu Jänoska ... » lausus ta nutma puhkedes. «Sängitame ta mulda,» vastas pastor. Gergely 
võttis risti ja asus nende ees minekule. Mütsi pani ta pähe. 

«Ma peitsin ta ära,» jutustas naine nuttes, «peitsin ta hirmuga viljaauku,voodipesu vahele. 
Sest naabrite Jancsi 

nad juba tapsid. Mõtlesin: ei saa ma peitu minna, kui ta nutab. Pugesin kanakuudi taha. Aga 
nemad sattusid peale, ajasid mind taga, mina muudkui jooksin. Öösel tahtsin tagasi tulla, siis 
aga põrkasin ühe teise paganate jõuguga kokku. Kogu pilliroo torkisid läbi, jumal teab, kelle 
nad ära viisid ja kelle maha lõid. Kui ma viimaks tagasi sain, leidsin oma Jänoska nõnda. Oo 
jumal, jumal! Miks sa ta minult ära võtsid?» 

«Ära küsi jumalalt,» noomis teda pastor, «jumal teab, mida ta teeb, sina aga ei tea.» 

«Aga miks ta siis sündis, kui ta niimoodi pidi surema!» 

«Meie ei tea, mispärast me sünnime, ega tea ka, miks sureme. Ära räägi enam jumalast.» 
Pastor kaevas hauakese valmis. Gergö aitas teda kabliga. 

Ema sõlmis oma põlle lahti ja asetas koos sellega lapse mulda. 

«Veel mitte!», nuttis ta lämbudes. «Veel mitte!» 

Ta rebis rohtu ning lilli ja puistas need lapsele peale, nuttes ja halisedes: 


«Oh, et ma sind mullale pean andma! Ei kallista sa enam oma väikeste käekestega! Ei ütle sa 
mulle — «Emake!» Oo, need punased roosid su pisikesel näokesel on närtsinud! Oo, ma ei 
saa enam kunagi silitada su ilusaid valgeid juukseid!» 

Ta pöördus pastori poole: 

«Kui ilusad silmad tal olid! Eks ju, kui ilusad pruunid silmad tal olid! Kuidas ta vaatas, kui 
armsalt! Oh sa minu ameke, ei vaata sa enam kunagi mulle otsa!» 

Vahepeal oli pastor haua kinni ajanud ja labidaga künka siledaks patsutanud. Siis murdis ta 
kalmistu äärest leedripuu küljest suure ristikujulise oksa ning pistis selle otsa kalmukünkasse. 
«Oh, et küll issand, su ära võttis, mu kullake!» nuttis naine. «Milleks on temal sind rohkem 
vaja?» ta varises hauakünkakesele kummuli. 

«Sellepärast, et tema oskab paremini ta järele valvata,» pastor pisut pahaselt. 

Ta kõpsis kabli küljest mulla maha ja viskas selle õlale, lisas siis pehmemal toonil: 
Mõningad lähevad ees ning ootavad neid, kel maa peal veel kohustusi on. Mõnikord läheb 
laps enne, mõnikord emad. Suur looja korraldab nii, et kui keegi satub üles 

tähtede juurde, siis alati on keegi juba seal teda ootamas. Tule.» 
Naine jäi ometi veel sinna. 

Teisel päeval istusid irad hobustele ja asusid lõuna suunas Szigetväri poole teele. 

Oli selge kuum päev. Kõikjal rüüstatud külades maeti surnuid ja tehti õlgkatuseid. Mõnes 
külas nägid nad vaid paari eite-taati ringi, luusimas, nagu kuulunuks kogu küla ainult neile. 
Selliste külade rahva oli türklane orjadeks kaasa viinud. 

Jõudnud Szigetväri roostikku, tõstis vaimulik pea. 

«Isand on kodus.» 

Gergely taipas, et jutt on Bälint Törökist. 

«Kust te seda teate?» imestas ta. 

«Kas sa lippu ei näe?» 

«Seal torni otsas?» 

«Just nimelt,» 

«Punane ja sinine.» 

«Need on isanda värvid. Lipp tähendab seda, et peremees on kodus.» 

Nad jõudsid roopuhmastikku ja ratsutasid kõrvuti edasi. Äkitselt virvendas nende ees Almäsi 
oja suureks järveks paisunud vesi. Keset seda järve silmitses uhkelt end veepeeglis tumedatest 
kindlusemüüridest väljaulatuv torn. Ümberringi valendas vees suuri haneparvi. 

Taas lausus vaimulik: 

«Sina, poju, kas sa ka sellele ei mõtle, et Dobõ läks võitlusse üsna väheste jõududega? Ta võis 
sinna ka igavesti jääda.» 

«Võitlusse?» 

«Jaa.» 

Selle peale polnud Gergely tulnud. Dobö oli tema arust võitmatu. Kui ta ka ihuüksi türklastele 
vastu oleks läinud, Gergely ei oleks selle üle põrmugi imestanud. 

«Kui ta on langenud,» ütles pastor, «võtan mina su endale pojaks.» 

Ta ratsutas esimesele puusillale, mis oli ehitatud kõrgetele vaiadele ja viis üle vee 
väliskindlusse. Ka silla all ujus parvedena hanesid ning parte. 

Nad sõitsid sammu läbi uuslinna ja jõudsid teise väikese puusilla juurde. See lõi ühenduse 
vanalinnaga: Kahe torniga kiriku ees istusid kolm turunaist, kõik nad müüsid mureleid. Üks 
neist mõõtis marju parajasti paljasjalgsele tüdrukukesele põlle sisse. Rautati kiriku ust. 

Taas järgnes sild, palkidest ehitatud uus sild, see oli juba juba pikk ja lai ning vesi peegeldus 
sügaval ta all. 

«Nüüd jõuame sisekindlusse,» ütles pastor. «Ongi juba ülim aeg.» 

Ja hoolikalt kuivatas ta taskurätikuga nägu. 

Kindlusevärav oli pärani. Seestpoolt kuuldus ägedat kabjaplaginat. Avaral õuel silmasid nad 
kaht soomusrüüs meest pöörases raevus teineteisele peale tormamas. Näis, nagu istuksid 
elusail hobustel kaks metallkuju. Üks uus ja hõbedane, teine tuhm, kohati isegi roostes, 
otsekui oleks siiani kolikambris vedelnud. Muidu erinesid ainult nende raudkübarad: üks oli 
sile ning ümmargune, teise tipus välkus hõbedaselt karupea. Ka mõlema hobuse rinda kattis 
vähisaba taoline soomus. 

See ongi isand,» lausus pastor aukartlikult, «see karupeaga.» 

Ratsanikud tormasid väljasirutatud piikidega vastamisi , need murdusid raginal ja hobused 
ajasid end püsti. Mõlemad piigid põrkasid raudrüült tagasi ja varisesid 

maha. 

«Nuiad!» möirgas karupeaga, mees, kui hobused teineteisest eemaldusid. 

Kummagi nägu ei olnud raudkiivri näokatte varjus võimalik näha. 

Hõike peale jooksis uksest välja sini-punases rüüs paaž ulatas võitlejaile kaks ühesugust 
vaskpeaga nuia ning kaks raudkilpi. 

Vastased eemaldusid uuesti teineteisest. Sileda kiivriga ratsaniku hobuse suust pudenes 
valgeid vahutorte. Õue keskpaigas sööstsid nad vastakuti. 

Sileda kiivriga mees virutas esimesena. 

Karupealine tõstis pea kaitseks kilbi. See kolatas nagu aga tornikell. Kilbi alt aga vibutas käsi 
nuiaga, lajatas vastasele sellise hooga pähe, et tolle kiiver lömmi vajus. 

Siis tiris lömmis kiivriga ratsanik oma hobuse tagasi ja viskas relvad maha. 

Karupealine langetas kiivri ja naeris. 

See oli täidlase näoga tõmmu mees. Tema kiivri alla peidetud pikad tihedad mustad vurrud 
olid surutud vastu nägu, üks vunts oli liibunud põsele,. Ulatiudes kulmuservani, teine ripnes 
alla kaelale. 

«Kui isand Bälint siiapoole vaatab,» ütles pastor aukartlikult poisile, «võta müts maha.» 
Kuid Bälint Török ei vaadanudki nende poole. Ta vaatas oma vastast, kellel sulased püüdsid 
kiivrit peast ära tõmmata. 

Kui kiiver viimaks suure vaevaga oli eemaldatud, sülitas ratsanik kõigepealt kolm hammast 
õue kruusasele pinnale ja kukkus siis türgi keeles kiruma. 

Väravavölvi alt lähenesid ligi kaheksa türgi orja ja aitasid tal soomusrüüst välja pugeda. 
Mees ise oli samasugune türklasest ori kui ülejäänudki. 

«Noh, kellel teist on veel himu jõudu proovida?» müristas Bälint Török hobust hüpatades. 
«Vabadus tasuks sellele, kes minu surnuks lööb!» 

Astus ette punase vestiga muskliline harva habemega türklane. 

«Täna ehk on mul rohkem õnne.» 

Ta pani endale raske raudrüü ülle. Kaaslased kinnitasid selle selja tagant rihmadega. Kiiver 
suruti pähe ja uued jalakaitsed jalgadele — türklasel olid suured jalad. 

Seejärel aidati ta tõstekangidega hobuse selga. Kätte anti talle kaheteraline mõõk. 

«Rumal oled sa, Ahmed!» hüüdis Bälint Török lõbusalt. «Mõõk pole soomusrüü jaoks 
kohane, riist.» 

«Mina olen kord niimoodi harjunud,» vastas ori. 

«Aga kui sa nõnda ei julge, isand, mina teisiti proovima ei hakka.» 


Nad rääkisid türgi keeles. Pastor seletas Gergöle jutu sisu. 

Isand Bälint tõmbas kiivri tagasi pähe. Üksnes kerge piigiga varustatud, laskis ta galoppi 
ümber õue. 

«Peale!» karjus ta siis keskele sööstes. 

Gergö võpatas. 

Türklane kallutus sadulas ettepoole. Mõlema käega mõõka hoides kihutas ta isand Bälintile 
vastu. 

«Allah!» 

Jõudnud vastamisi, tõusis ta sadulas püsti ning valmistus kohutavaks löögiks. 

Isand Bälint sihtis oma piigi türklasele vöökohta. 

Piik libises ja kukkus isand Bälinti käest maha. Samas aga tõrjus ta kilbiga türklase kohutava 
hoobi, haaras järgmisel momendil mehel käsivarrest ja tiris ta hobuselt maha. 

Türklane prantsatas külili lahinguplatsile maha, mattudes üleni rulluvasse tolmupilve. 
«Aitab naljast,» naeris Bälint Török, näovõret kiire liigutusega üles lükates. «Homme, kui 
kodus olen, võite jälle minuga võistelda.» 

Ta lausa vappus naerust. 

«See pole aus!» möirgas türklane, harali kätega end aevu maast üles upitades. 

«Kuidas nii?» küsis isand Bälint. 

«Rüütlil ei sobi vastast käega maha tirida.» 

«Sina pole ju rüütel, uskmatu koeranägu. Küllap vist sinult tuleks rüütlikombeid õppida?! 
Labased röövlid!» 

Türklane vaikis mossitades. 

«Ärge viimaks seda rüütlivõitluseks pidage, et teiega välja astun,» jätkas Bälint Török 
karjudes, «kurat torgaku hargi otsa kõik oma sulid!» 

Ta vabastas parema jala jalusest, et hobuselt maha üpata. 

«Isand!» hüüdis kaebliku vinguva häälega üks kõhn halli habemega ori. «Ma prooviksin 
täna veel kord!» Õuel seisjad puhkesid naerma. 

«Muidugi, nüüd arvad, et ma olen väsinud. No olgu, sinu rõõmuks!» 

Ja ta surus kiivri, mille just äsja sülle oli langetanud, tagasi pähe. 

«Mitmendat korda sa juba minuga sõdid, Papagoi?» 

«Seitsmeteistkümnendat,» vastas papagoininaga türgi ori nutuselt. 

Bälint Török võttis kiivri ära ja viskas minema. 

«Noh, nii palju jätan ma sinu kasuks maha! Las käia!» 

Jõu ebavõrdsus nende vahel oli silmatorkav: isand Bälint oli hästi arenenud mees oma 
parimais aastais — paljas muskel ja liikuvus ise. Türklane oli umbes viiekümne aastane, lõtv 
ja vimmas turjaga. 

Piigid löögivalmis, tormasid nad teineteise kallale. Kohe esimesel kokkupõrkel lõi isand 
Bälint vastase sadulast lja, nii et see õhus kukerpalli viskas ja maha tolmu sisse prantsatas! 

Nii sulased, relvakandjad kui ka orjad naersid. 

Isand Bälint viskas kilbi ja raudkindad käest ning hüppas hobuse seljast maha, et paažid teda 
ülejäänud rauast võiksid vabastada. 

Papagoi ajas end vaevaliselt maast üles. 

«Mu isand,» nuttis ta, pöörates Bälint Töröki poole oma verise näo, «lase mind koju! Lesk 
naine ja orb ootavad mind juba kaks aastat!» 

«Eks jäänud siis ise ka koju, pagan sihuke!» vastas Bälint Török kurjalt. 

Ta läks alati vihaseks, kui orjad talt armu palusid. 


«Isand!» halises ori käsi murdes. «Pehmenda oma südant minu vastu! Mul on ilus väike 
mustasilmne poeg! Ma pole teda kaks aastat enam näinud!» 

Ja ta lohistas end põlvili isand Bälinti juurde, langedes tema jalge ette põrmu. 

«Halasta, oh isand!» 

Isand Bälint pühkis rätikuga higist nõretavat nägu. 

«Istuge aga kõik türgi lurjused siin minu juures ahelais, oma sultaniga tükkis,» lausus ta 
raskelt hingates. «Röövmõrtsukad! Nadikaelad! Te polegi inimesed — kiskjad!» 

Ta läks eemale. 

Türklane kahmas maast tolmu ja viskas isand Bälintile järele. 

«Nuhelgu sind Allah, sina pehkinud südamega gjaur! Ahelais pead sa halliks minema! Naine 
jäägu sul leseks ja laps orvuks, enne kui sa sured! õpetagu Allah sind kolmekordselt nõnda 
nutma nagu mina nutan, enne kui ta su hinge põrgusse tõukab!» 

Manades valgusid tal silmist pisarad ja veeresid vereks muutudes alla mööda haavatud nägu. 
Sulased tassisid vihast vahutava pagana kaevu juurde ja kallasid talle toobrist vett kaela. 
Bälint Török oli selliste juhtumitega juba harjunud, kuid siiski ärritas see teda. Ent ei hea sõna 
ega needmine kõrvaldanud tema lossis ahelaid. 

Lõppude lõpuks nutab ju iga ori igal ajal ja igas kohas vabaduse järele, üks tummalt, teine 
häälekalt. Lapsepõlvest saadik oli Bälint Török sellise orjahalina keskel elanud — eks sel ajal 
kuulunud orjad muude majapidamis-väärtuste hulka. Keda lunastati välja raha vastu, keda 

ungari vangide vastu. Kuis sai siis mõelda, et vaenlastest orje võiks üksnes issanda nimel 
vabaks lasta? Balint kummardus allapoole ja sirutas käsivarred välja, et paažid teda harjata 
saaksid. Seejärel astus ta, ärritus-õhetus näol, vuntse keerutades vaimuliku juurde. 

«Tere tulemast, armas hingekarjane, tere tulemast!» andis ta kätt. «Kuulsin juba: olid sind 
keetnud nagu vähki. Vähemalt uue naha saad nüüd.» 

«Kõrgeauline isand,» vastas pastor mütsi peos hoides, «minu nahk on see kõige pisem häda. 
Suurem häda on selget mu kogudus on hävitatud. Ka mu vaene ema on tapetud.» 

«Et saatan neid päriks!» raevutses isand Bälint tagasi vaadates. «Üks neab, et teda lahti ei 
lasta, teine jälle õpetab rüütliau! Mina lähen tema vastu mõõgaga, tema tuleb 

kaheteralisega nagu mõni timukas. Tema näeb selles rüütliturniiri! Aga kui mina ta maha 
rebin, julgeb veel ninagi kirtsutada! Koerad ja kaarnad õgigu neid!» 

Ta sikutas korra tigedalt püksirihma, näost punane nagu end tagajalgele püsti ajav karu 
väravavapil. 

Siis langes ta pilk poisile. 

«Siis tema see ongi?» naeratas ta imetlevalt. 

«Roni ruttu maha,» ütles pastor Gergöle. «Võta müts peast.» 

Väike paljasjalgne mõõgaga poiss laskus otsekohe sadulas kõhuli, libises hobuse seljast alla ja 
jäi Bälint Töröki ette seisma. 

«Selle hobuse hankisid sina?» küsis Bälint Török. 

«Jah,» vastas laps uhkelt. 

Bälint Török võttis ta käekõrvale ja tõttas kiirel sammul oma naise juurde, nii et pastor Gäbor 
vaevu neile järele jõudis. 

Emand oli väike blond olevus batistõrna näo ja kahekordse lõuakesega. Ta istus lossi siseaias 
veskikivist laua ääres ja sidus seal keedisepurke ja potte. Sama tööga oli ametis ka valgete 
hoolitsetud kätega talaaris vaimulik — lossi preester. Nende läheduses mängisid kaks 
poisikest, arvata viie ja kolme aastased. 

«Kata, südameke, vaata ometi!» hõikas Bälint Török. «vaata Dobo maimukest! See'p see 
pisike põngerjas ongi!» 


Gergö suudles emanda kätt. 

Sinisilmne väike naine vaatas teda imetleva naeratusega. Siis kummardus ta ja suudles 
poisikest põsele: 

«See?» imestas ka preester. «See ju veel imeb.» 

«Seda küll — türklase verd,» vastas peremees. 

«Kas tahad süüa, mu väike sõdur?» küsis emand. 

«Tahan,» vastas Gergö, «aga enne tahaksin minna isand Dobõ juurde.» 

«Pst, poeg, seda ei saa,» ütles isand Bälint tõsinedes. «Su isand puhkab ... » 

Ja ta pöördus pastor Gäbori poole: 

«Sa ei tea veel? Ta ründas viiekümne mehega kahtsada türklast. Üks türklane lõi talle odaga 
reide, ja säärase jõuga, et tera sadulapuusse pidama jäi!» 

Gergö jälgis kõnelust pärani silmi. Ta kahetses, et teda tol hetkel Dobö kõrval ei olnud. Tema 
oleks sellele türklasele alles virutanud! 

«Mine,» sundis teda preester, «mängi lossilastega.» 

Mõlemad väikesed mustajuukselised poisid põrnitsesid ammu Gergöd emand Kata undruku 
hõlmast. 

Noh, mis te kardate,» julgustas neid ema, «see on ungari poiss, ta armastab teid,» 

Ja ta tutvustas Gergöle: 

See suurem on Jancsi, väiksem aga Feri.» 

Tulge,» ütles Gergö sõbralikult, «ma näitan teile oma mõõka.» 

Kolm poissi said peagi sõpradeks. 

«Ent sina, mu vend,» sõnas Bälint Török pingil istet «mida sa nüüd ilma sissetulekuta peale 
hakkad?» astor Gäbor kehitas õlgu. 

«Nõndaks. .. elan seal kuidagi ära, kui muud üle ei — nagu erakud kunagi.» Bälint Török 
keerutas mõtlikult vuntsi. Türgi keelt oskad?» 

«Oskan.» 

«Saksa keelt.ka?» 

«Kaks aastat olen Saksamaal õppinud.» 

«Siis ütlen sulle üht, mu vend: keri oma telk kokku ja tule üle siia Szigetisse. See tähendab, 
mitte Szigetisse, Somogyi kindlusse, sest veel mõni päev, ja me kolime sinna. Niisiis ole seal. 
Minu abikaasal on katoliku miks ei võiks siis minul olla oma uue usu pastor? Pealegi on 
paari-kolme aasta, pärast ka lapsed suured, siis loodan sinu peale — hakkad neid õpetama.» 
Preester tegi suured silmad: 

«Ja mina, kõrgeauline isand?» 

«Ja sina õpetad. Sina õpetad neile ladina, tema aga türgi keelt. Usu mind, mu hea karjane, 
türgi keel on lunastuseks just sama vajalik kui ladina keelgi.» 

Ta vaatas oma poegade poole, kes Gergelyga õunapuu ümber üksteist taga ajasid. Kõik kolm 
punetasid näost, naersid. 

Võtan selle poisi Dobõlt ära,» naeratas Bälint Török. «Võimalik, et ta on väärt mulle 
kolmandaks kasvandikuks tulema. Ja võib-olla saab temast eeskujulikum kasvandik kui teie 
kahekesi kokku.» 


TEINE OSA BUDA 


Kuningas Jänos on surnud. Tema poeg on alles imik. Rahval puudub juht. Riik sarnleb 
parajasti vappidega, milledel vihaselt tiibu laotavad kullid sirutuvad endi keskel hõljuva 
krooni järele. 


Rahva mõtted on ummikusse aetud. Keegi ei tea, kumba rohkem karta — kas paganlike 
türklaste või kristlike sakslaste ülemvalitsust. 

Saksa Ferdinand saatis Budasse oma vana saamatu kindralikõbi Roggendorfi. Türgi sultan 
asus isiklikult teele, et heisata poolkuuga lipp Ungari kuningalossi katusele. 

Aastaarvuks aga kirjutati 1541. 

Ühel kuuvalgel augustikuu ööl traavisid kaks ratsanikku Mecseki poole viival maanteel üles 
mäkke. Üks neist oli raseeritud näoga kõhn mees mustas mantlis, arvatavasti vaimulik; teine 
— vaevalt kuueteistkümneaastane pikkade juustega härraspoiss. 

Nende kannul tuli sörki sõites tavatult pika kerega sulane. Võib-olla tundus ta nii pikana 
sellepärast, et tal sadula aset täitsid kaks täistopitud kotti. Seljaski oli tal 

suur nahkmärss, või nagu tänapäeval öeldakse — paun. Märsist ulatusid välja kolm 
käepidemetaolist riista. Aegajalt läigatas üks neist — see oli pika rauaga püss. 

Tee ääres musjendas jäme metspirnipuu, mis võis olla sama vana kui maanteegi. Seal 
põikasid nad teelt kõrvale. 

Vaimulik silmitses puud. 

«See siis ongi?» 

«Seesama,» möönis nooruk. «Mu lapsepõlves pesitses siin öökull. Sestsaadik on õõnsus 
vististi laienenud — terve mees mahub sisse, või koguni kaks.» 

Ta ronis sadulasse püsti ja vinnas end puu otsf. Ühe hetkega oli ta ülal. 

Ta suskas mõõgaga pehkinud puutüvesse. 

Nähtavale ei ilmunud kedagi. 

Poiss puges õõnde. 

«Mahume ka kahekesi!» hüüdis ta lõbusalt. «Võime siin kas või istuda.» 

Ta ronis taas välja ning hüppas alla murule. Vaimulik viskas mantli seljast. «Hakkame siis 
pihta!» 

See oli pastor Gäbor, nooruk aga Gergely Bornemissza. 

Sellest saadik, kui me neid viimati nägime, on möödunud kaheksa aastat. Pastor pole 
kuigivõrra muutunud. Vahest ehk niipalju, et talle on kasvanud kulmud. Oma 
habeme ning vuntsid on ta ära ajanud. Ja pisut ehk kõhnemakski on ta jäänud. 

Seda enam on muutunud poiss. Kaheksa aastat on teinud temast peaaegu mehe. Kuid seda 
ainult kasvult. Tema nägu on see määritlematu miski, ei ilus ega inetu, nägu üks 
viieteistkümneaastase poisi nägu tavaliselt on. Õlgadeni ulatuvad laineis juuksed oli 
tolleaegne meeste juukse-kandmismood. 

Sulane tõi oma paunast esile kaks raudläbidat ja kirka. Ühe labida võttis pastor oma kätte, 
teine sai noorukile. Nad hakkasid kaevama keset teed. . 

Sulane asetas mõlemad kotid maha ja pöördus tagasi hobuste juurde. Ta vabastas nad 
valjaist, pani nende jalad kammitsasse ja laskis nad kastesele metsa-aasale sööma. 

Seejärel asus temagi tööle. Ta ladus mahukast nahk-paunast välja kogu sisu — leiva, 
joogipudeli ja relvad ning tõstis sinna kivist mulda, mida kaks kaevajat pahupidi pöörasid. 
Selle puistas ta teeäärsesse kraavi laiali. Tagasi tulles aga kandis ta suuri kivimürakaid, augu 
äärele. 

Ei olnud möödunud veel tundigi, kui täismees juba vööni augus võis seista. 

«Küllalt!» ütles siis pastor. «Jänos, nüüd kott siia!» Sulane lohistas mõlemad kotid kohale. 

«Ära pane püssi kastesse!» manitses teda vaimulik. 


Siis kamandas ta edasi: 

«Võta kirka ja raiu kraav august kuni selle metspirni-puuni. Siin tee peal olgu kraav 
küünrasügavune. Rohu sees aitab poolestki. Murumättad võta niiviisi üles, et need pärast 
tagasi saaksime panna. Mitte midagi meie tööst ei tohi silma paista.» 

Sel ajal kui sulane kraavi kaevas, lasksid isandad mõlemad kotid auku. 

Kottides oli püssirohi — nahasse õmmeldud püssirohi. 

Nad tallasid seal otsas ja tassisid suuri kive, püstitades otsekui mingit ehitust. Kivide vahed 
toppisid nad väikeste kivikeste ning mullaga täis. Kõik tambiti kõvasti kinni. 

Sulane oli vahepeal oma kraaviga puuni jõudnud ja selle kividega vooderdanud. Kraavi 
põhja pandi jooksma süütenöör. See kaeti kogu pikkuses õlise lõuendi ja laperguste kiviaega, 
et ta ka vihmasaju puhul märjaks ei saaks. 

«Noh,» sõnas sulane lustlikult, «nüüd taipan juba minagi, mis siin sünnib!» 

«Mis siis nimelt, Jänos?» 

«Keegi lendab siin õhku.» 

«Ja mis sa arvad; kes?» 

«Kes? Ah kes? Seda on kerge, ära arvata: homme sõidab siitkaudu türgi sultan.» 

«Täna,» parandas pastor kumama löönud koidutaevast silmitsedes ning kuivatas 
taskurätikuga oma higist nägu. 

Kui tõusev päike maantee oma valgusesse kastis, polnud seal ei august ega kraavist 
pisimatki jälge järel. 

Pastor viskas labida kõrvale. 

«Nüüd aga, Jänos-poeg, istu hobuse selga ja kappa üles Mecseki tippu. Kiirusta, kuni jõuad 
kohta, kust võid teed üleni silmas pidada.» 

«Saab tehtud, isand,» 

«Meie Gergelyga heidame siia paari-.kolmekümne sammu kaugusele puu taha pikali. Sina 
aga valvad, millal ilmud türklased. Niipea kui näed esimest türgi ratsanikku, kihuta tagasi ja 
ärata meid üles.» 

«Nad otsisid Gergelyga endale metsa all hea rohuse paiga, laotasid oma mantlid maha ja 
uinusid mõlemad sedamaid. 

Keskpäeva paiku pöördus sulane kiires galopis mäetipult tagasi. 

«Tulevad!» karjus ta juba kaugelt. «Koletu suur sõjavägi, tuleb kui laviin! Nagu meri. 
Tuhanded kaamelid ja vankrid. Mõned ratsanikud on juba kaugele ette saadetud.» 

Pastor pöördus poisi poole. 

«Noh, siis võime küll selle sinu teise isa juurde lõunale minna.» 

«Isand Cecey juurde?» 

«Jah.» 

Poiss vaatas küsivalt vaimulikule otsa. Sama tegi ka sulane. Pastor naeratas: 

«Me tulime ühe päeva võrra varem. Kas sa ei mõista? Need on alles laagrimeistrid. Need 
käivad ees, löövad vaiad maha ja tõmbavad telgid üles, et kui vägi Mohäcsisse * jõuab, 
leitakse asemed ja õhtusöök juba valmina eest.» 

«Siis läki isand Cecey juurde,» sõnas poiss elavalt. Oja ääres tulid nad hobustelt maha ja 
pesid end nagu kord ja kohus. Poiss korjas kimbu metsalilli. 

«Kelle jaoks see, Gergö?» 

«Minu abikaasale,» naeratas Gergö. 

«Sinu abikaasale?» 


«Me nimetame seda juba nii. Väike Cecey Eva, tema saab minu naiseks. Üheskoos oleme 
lapsetempe teinud, pärast seda, kui ta isa mind endale pojaks võttis, olen neid üsna tihti 
külastanud, ja alati pidin siis teda suudlema.» 

«Loodan, sa tegid seda meeleldi?» 

«Usun küll. Ta nägu on kui valge nelk...» 

«Aga sellest ei järeldu veel, et tema sind oma kaasaks peab.» 

«Vana preester ütles, et tütarlaps on minule määratud. Cecey testamendi kohaselt saab koos 
tüdrukuga ka kogu küla minu omaks.» 

«Tähendab, vana preester on sulle saladuse reetnud.» 

«Ei. Ta ainult pani mulle südamele, et oleksin kord selle õnne vääriline.» , 

«Niisiis saad tolle tüdrukuga õnnelikuks?» 

Poiss naeratas. 

«Te vaadake teda ainult, õpetaja. Kui olete teda näinud, ei küsi te enam, kas saan temaga 
õnnelikuks!» 

Poisi ratsu tõmbas ja jooksis mõne sammu võrra ette. 

«See tüdruk on niisugune ... » ütles Gergö seejärel, kui oli hobuse peatanud, «niisugune 
nagu valge kassike!» 

Pastor kehitas naeratades õlgu. 

Nad jõudsid tihedasse padrikusse. Tuli hobuste seljast maha ronida. Gergely läks ees. Tema 
teadis, et tihniku varjus peitub küla. 

Kui nad kihutades alla orgu laskusid, jooksid majadest naised välja. 

«Gergö? Tema'p see on — Gergö!» hõikusid nad rõõmuga. 

Gergely viibutas mütsi paremale ja vasakule: 

«Tere päevast, tädi Juci! Tere päevast, Panni-emand!» 

«Härraseid pole ju enam kodus!» hüüdis keegi naistest. 

Gergely tuju kadus kui pühitult. Ta pidas hobuse kinni. 

«Mida emand räägib?» 

«Nad läksid minema. Kolisid ära.» 

«Kuhu?» 

«Budasse.» 

Gergely hämmastus. 

«Kõik?» 

Sõge lapsearuke! Taloobis, ettalle vastatakse: «Ei, preili jäi koju.» 

Ent mõistagi oli ette näha otsene vastus: 

«Muidugi kõik. Isegi meie hingekarjane läks nendega koos.» 

«Millal?» 

«Pärast jüripäeva.» 

«Aga keegi on ometi majas?» 

«Türklane on.» 

Gergely pöördus löödult pastori poole: 

«Nad on Budasse läinud. Munk György andis neile seal juba ammu maja. Kuid ma ei saa. 
aru, miks nad minule sellest ei rääkinud, ma käisin ju vastlate ajal siin.» 

«Kus me nüüd siis lõunat sööme?» 

«Türklane on siin.» 

«Missugune türklane?» 

«Cecey türklane — Tulipän. Tema on siin majavanemaks. Aga me oleme praegu kalmistu 
juures. Lubage, et ma minutiks siia sisse astun.» 

Maja taga paistis sirelipõõsastega ümbritsetud surnuaed, mitte suurem kui majakrunt. 
Üksnes puuristid, needki kõik koorimata puust. Ühelgi neist ei seisnud nime. 

Usaldanud oma hobuse sulase hoolde, ruttas Gergö väravast sisse. Ühe mahavajunud 
tumeda puuristi juures jäi ta peatuma. Asetas kääpale metsalilled jä langes põlvili. 

Ka pastor oli sinna tulnud. Ta põlvitas poisi kõrvale ja tõstes näo taeva poole, palvetas 
kuuldavalt: 

«Elavate ja surnute isa, jumal, kes sa elad taevas, lase rahus puhata siin lebavat emakese 
põrmu ja jaga õnne siin põlvitavale orvust pojale. Aamen.» 

Ta tõmbas poisi oma embusse ning suudles teda. 

Härrastemaja asetses peaaegu kalmistu vastas. Värav oli juba ammugi pärani lahti ja tulijaid 
ootas sõbraliku naeratusega näol punetav rässakas naisterahvas. 

«Tere päevast, Tulipäni-emand!» tervitas teda Gergö. «Kus on siis su isand?» 

Sest värava avamine oli Tulipäni ülesanne. 

«Purjus,» vastas naine piinlikkust tundes tusaselt. 

«Purjus?» 

«See on alalõpmata purjus. Pistan ma keldrivõtme kuhu tahes, ikka leiab ta selle. üles. Täna 
peitsin ometi pesurulli alla — sealtki nuhkis välja.» 

«Ärge parem peitke, Tulipäni-emand. Kui ta normaalselt juua võib, ei joogi ta nii palju.» 

«Oh, miks ei jo0! Joob teine kui jõehobu. Ainult trimpab ja laulab. Ei taha, põrguline, 
töödki teha!» 

Seedri varjus kõrkjamatil istus toepoolest tõmmu talumees, rohelise glasuuriga savikruus 
ees. Ta ei olnud veel niivõrd purjus, et talt lähkri oleks saanud ära võtta. Seal ta istus ja rüüpas 
koos oma kuueaastase pojaga, väikese paljajalgse poisike-sega, kel olid just samasugused 
mustad silmad kui ta isalgi, ainult et isa omad näi-sid alati muigavat nagu mingi varjatud 
riuka üle. 

See oli sama türklane, kellele Cecey toona oli halastanud — sest ta oli öelnud, et oskab 
malet mängida. Hiljem selgus, et maletada temaga siiski ei tasu vaeva, küll aga on ta kõlblik 
igasugusteks majapidamistöödeks. Eriti hästi oskas ta keeta.. Tema isa oli mingisuguse pasa 
juures kokaks olnud. Naistele oli see üpris meeltmööda, et ta neid pilafit, bõrökit, malebit ja 
serbetit * valmistama õpetas, ja nad tembutasid temaga palju. Cecey aga hakkas 

teda seetõttu armastama, et ta temale puukäe nikerdas — niisuguse käe, kus ei puudunud 
sõrmedki. Kui ta sellele kinda otsa tõmbas, poleks keegi võinud öelda, et käsi on puust. Vana 
proovis kõigepealt vibu lasta. Ta laskis pööningult mehesuuruse vibu alla tuua ja kui ta siis 
oma puukäega selle vinna oli tõmmanud, ülendas ta türklase majavanemaks. 

Samal ajal sai ühe nooriku mees lahingus surma, türklane heitis lesele silma ja hiljem 
abiellus temaga. Muidugi laskis ta ennast ennem ristida. Temast sai nii vahva ungarlane, nagu 
oleks ta siin sündinudki. 

Silmates poissi ja pastorit, tõusis tä püsti ning asetas käed türgi kombel rinnale risti. Ta 
katsus ka kummardada, kuid tundis, et see lõpeks kõhulikukkumisega, ja otsustas väljendada 
oma lugupidamist ainult ettepoole koogutamisega. 

«Ai, Tulipän,» vangutas Gergely pead, «siis ühtelugu joome?» 

«Peab jooma,» vastas Tulipän tõsiselt, kuid endiselt kelmikusest säravi silmi, 
«kakskümmend viis aastat türklane olla ja mitte juua — selle peab tasa tegema.» 

«Aga kui te purjus olete, kuidas te meile siis lõunat keedate?» 

«Minu mamni keedab,» ja ta osutas pöidlaga naise suunas, «teeb teile kohupiimakäkkegi. 
See tuleb alles tore!» 

«Aga meie tahaksime pilafit.» 

«Ta teeb seda ka. Ta oskab küll.» 

«Kus siis peremees on?» 


«Budas. Kiri tuli. Härrased on läinud. Said maja. Ilus preili istub majas kui roos aiakeses.» 

Poiss pöördus pastori poole: 

«Mis nendest saab, kui türklastel õnnestub kindlus vallutada?» 

«Ohhoo!» pastor heitis pea selga. «Enne alistub riik kui Buda kindlus. Buda kindlusse pole 
veel eales vaenlane pääsenud!» 

Ja kui Gergely talle ikka veel rahutult otsa vaatas, jätkas ta: 

«Riiki valvab rahvas, Buda kindlust Issand ise.» 

Tulipän oli avanud uksed. Tubadest hoovas vastu sumbunud lavendlijõhna. Ta lükkas ka 
aknad pärani. 

Pastor astus sisse. Tema pilk peatus seinal rippuvail portreedel. 

«See siin on küll Cecey?>» ütles ta, osutades kiivriga mehe portreele. 

«Jah»» vastas Gergely. «Ainult et ta nüüd pole enam nii tõmmu. Nüüd on ta valge.» 

«Aga see kõõrdi vaatav naine?» 

«See on tema abikaasa. Ma ei tea, kas ta siis vaatas kõõrdi, kui teda maaliti, aga nüüd ta 
igatahes ei kõõrita.» 

«Paistab olevat karm naine.» 

«Ei. Pigem hell. Mina hüüan teda ainult emaks.» 

Poiss, tundes end täiesti kodus, nihutas tooli pastori ette ja näitas talle õnneliku näoga kogu 
vana kulunud mööblit: 

«Vaadake, õpetaja: siin tavatses istuda Vicuska, kui ta õmbles. Jalad pani ta sellele järile. 
Siin selle akna juures, Vaatas ta tavaliselt loojangupäikest ja siis heitis ta pea seinale varje. 
Too pilt on tema joonistatud. Leinapaju ja haud. Liblikad maalisin mina. Nüüd vaadake — kui 
ta siin toolil istub, siis ikka nõnda: toetub küünarnukile — niimoodi, pöörab pea viltu ja 
naeratab nii vallatult, 00, nii vallatult, et sellist pole enne nähtud!» 

«Hästi, hästi,» vastas pastor väsinult, «kuid vaata nüüd, mu poeg, et kiiremini lõunat saaks.» 

Hilisel õhtutunnil heitsid nad magama. Pastor oli öelnud, et peab veel mõned kirjad 
kirjutama. Ta ei maganud poisiga ühes toas. Ka poiss oli toonud oma rasvaküünla kõrvale 
tindipoti ja paberit. Kõigepealt joonistas ta paberilehele ilusa meelespealille, siis kirjutas, oma 
väikesele kassikesele, kuidas teda oli kohutanud tühi maja; küsis, miks nad ei olnud temalfe 
kolimisest midagi:, teatanud, ja avaldas nördimust kirja kaotsimineku puhul, juhul kui seda oli 
tehtud. 

Sest Ungarimaal ei olnud tol ajal veel postiühendust. Ainult suured ülikud võisid omavahel 
kirju vahetada. Kes tahtis Budasi öreglaki kirja saata, pidi hoolitsema ka selle eest, et keegi 
kirja kohale toimetaks. 

Peagi hakkas poissi uni vaevama. Ta vajus hundinahaga kaetud pingile pikali ning uinus 
samas. 

Ja ta oleks maganud võib-olla päise päevani, kui mitte koidikul poleks otse tema akna all 
lehm ammuma hakanud. 

Sellega polnud ta sugugi harjunud. Ei Somogyväris, ei Szigetväris ega teistes Bälint Töröki 
lossides ammunud lehmad akna all. Toapoisid äratasid ta alati samal ajal üles, kui isand 
Bälinti lapsedki, ja kui nad olid einestanud, ootas pastor raamatuga neid juba aias. 

Gergely tõusis istuli riing hõõrus silmi. Talle meenus tänase päeva hoopis eriline ülesanne: 
türgi sultan paradiisi lennutada. 

Ta tõusis üles ja koputas kõrvaltoa uksele. 

«Õpetaja! Koidab! Võime teele asuda!» 


Ei mingit vastust. Tuba oli pime. 

Gergely paotas ühe aknaluugi ja avas viimaks kogu õlitatud lõuendist akna. Vaimuliku 
voodi oli tühi. Laual lebasid mõned kirjad. Gergely oli hämmastunud. 

«Mis see siis on?» pomises ta. «Voodi on puutumata, nagu see õhtul seati.» 

Ta ruttas toast välja, õuel kohtas ta Tulipäni-emandat, kes, palja jalu ning alusseeliku väel, 
sigu välja ajas. 

«Emand Tulipän! Kus on auline härra?» 

«Läks juba südaõösel kuuvalges minema.» 

«Koos Jänosiga?» 

«Ei. Tema on siin. Kirikisand läks jalgsi, jumalaüksi.» 

Poiss läks segaste tunnetega tuppa tagasi, aimates pastori kavatsusi. Ta ruttas otsejoones 
laua juurde. 

Üks kiri oli lahtine. Tugevate rasvaste tähtedega seisis seal: 

Mu armas poeg Gergely! 

See oli temale. Ta astus sellega akna juurde. Tint paberil oli veel peaaegu niiske. Gergely 
luges: 

See on sinu idee ja sinu teene, kui too kroonitud kiskja täna põrgusse lendab. Kuid 
ürituses peitub ka hädaoht. Seepärast usalda selle täitmine minu hoolde, poeg. 

Sa elad armastuses ja oled noor. Sinu leidlikkus, teadmised ja mehisus võivad rahvale 
palju head teha. 

Mu kirja kõrvalt leiad kotikese — selles on türgi sõrmus. See on minu ainuke varandus. 
Olen määranud ta sellele, keda kõige enam armastan. Seeon sinu, mu poeg. 

Ja sinu omaks saagu ka minu raamatukogu. Loe neid, kui kord kaovad pilved kodumaa 
taevast. Praegu ei kuulu ungarlase pihku mitte raamat, vaid mõ6k. 

Minu relvad anna üle Bälint Törökile, mu kividekollektsioon Jänosile, lilledekollektsioon 
Ferile. Mu raamatuist valigu, nad mõningad endale mälestuseks, ja ütle neile, et nad oleksid 
sama vaprad patrioodid kui nende isagi, ärgu aga kunagi saagu paganate käsikuiks, vaid 
pühendagu oma jõud koos sinuga rahvusliku kuningriigi uueks rajamiseks. Muide, ma 
kirjutan ka neile, jäägu kõigile teile kolmele osake mu kolmeks jaotatud hingest. 

Kui ära läksin, magasid sa, mu poeg. Suudlesin sind. 

Pastor Gäbor. 

Kivistunult põrnitses Gergely kirja. 

Surm? Viieteistkümneaastane poiss ei mõista veel seda sõna. Tema mõtleb vaid 
vaatemängule, kuis tema silmade all üks türgi sultan tükkideks kistuna suitsus ja leekides 
kõrgustesse lendab ... 

Ta pistis sõrmusekotikese ja kirja taskusse, läks välja ja tõttas üle õue Tulipänide juurde. 

«Tulipän,» ütles ta räästa all ringutavale mehele ja jätkas juba türgi keeles: «Kas teil türgi 
rõivad on veel alles?» 

«Pole,» vastas Tulipän, «naine õmbles neist endale ja lastele ürpe.» 

«Ka turbanit enam ei ole?» 

«Sellest tegi naine särgikese. Oli vast peen lõuend!» 

Poiss käis tusaselt räästa all edasi-tagasi. 

«Mida ma peaksin tegema? Andke nõu. Täna tuleb siit maanteed mööda türklaste- sõjavägi. 
Ka sultan on nendega. Ma tahaksin sultanit näha.» 

«Sultanit?» 

«Nimelt.» 

«No teda võib noorhärra ju näha.» 

Gergely silmad lõid särama. 

«Kas tõesti? Kuidas?» 


«Maantee ääres on üks kaljurahn. Isegi mitte üks, vaid kaks tükki teineteise vastas. Ronite 
selle tippu. Pea peidate lehtede varju ja võite kogu voori vaadata niipalju kui tahate.» 

«Siis pange kohe riidesse, Tulipän, ja tulge minuga kaasa. Emand las paneb leivakoti 
valmis. Võite ka lähkri sisse pista.» 

Lähkri mainimisel Tulipän elavnes. Tõmbas ruttu rõivad ülle ja hõikas lõbusalt aida poole: 

«Juliska, mu tuvike! Tule nüüd kähku siia, mu armas kuukiireke!» 

Emand söötis parajasti sulilisi. Visanud kanadele terad ette, pöördus ta ümber: 

«Mida soovite?» 

«Lähkrikest, mu pärlike,» naeris Tulipän kulme kergitades, «lähkrikest, mu smaragdike!» 

«Et piksenool teid tabaks! Siiani olete end ikka pärast-lõunati täis kaaninud, nüüd aga 
hakkasite juba koidikul pihta?» 

«No-noo, mu talleke, sa mu magus istanbuli kombuke, — mitte minule pole seda vaja, vaid 
noorhärrale.» 

«Noorhärra veini ei j00.» 

«Ega ei joogi,» raputas Gergely naeratades pead, «aga me peame ära minema ja jääme võib- 
olla õhtuni: ma ei taha, et Tulipäni kurk kõrbema hakkaks.» 

«Lähete ära? Kuhu te lähete, noorhärra?» 

«Vaatame türgi sõjaväe üle, Juli-tädi. Nad tulevad täna üle Mecseki.» 

Emand kohkus. 

«Türgi sõjavägi? Kallis noorhärrake, ärge minge sinna.» 

«Aga muidugi läheme. Ma pean seda nägema.» 

«Oi, kallis noorhärrake, misukesse hädaohtu te tormate. Mis teil arus on?» 

«Teil on igale sõnale kümme vastu!» pahutses Gergely kannatamatult. «Me ei palunud 
nõuandeid, vaid veini!» 

Ja kui ta seepeale veel jalgagi põrutas, jooksis naine majja. Ometi pöördus ta sedamaid 
tõrksa näoga tagasi. 

«Minugipärast, mingu noorhärra, kuhu tahab. Mina noorhärrat ei käsuta. Aga Tulipän ei tohi 
minna. Teda ma käsutan.» 

«Seda ei ole,» vastas Tulipän. 

«Sina jääd koju, mõistad?» 

«Tulipän peab minuga kaasa tulema,» ütles Gergely kärsitult, 

«Toidumoona viib ka noorhärra teener kohale. Milleks siis teener, kui mitte selleks, et 
teenida?» 

Ka Jänos ise mõtles nii — tal oli paun juba seljas ning ta jootis hobuseid. 

81 

Et hajutada naise rahutust, ajas Tulipän end sirgu. 

«Aga mina lähen, kullake! Jäägu ma pimedaks, kui ma ei lähe! Veini annad nagunii harva 
suure nurumise peale. Hea naine sa pole.» 

Emand muutus kahvatuks. 

«Türklased viivad su minema, kui näevad.» 

«Ja siis?» 

«Jätaksid need kaks ilusat last maha ja minu ka? Oo, armuline looja!» 

«No kui sa veini ei anna. Ja pealegi peksid sa mind möödunud neljapäeval.» 

«Annan, armas hea mees — nii palju kui tahad, ainult ära jäta meid maha, mu kallis 
südameke!... » 

Ta puhkes nutma. 

«Nii on hea, ära siis unusta, mida sa noorhärra kuuldes lubasid. Mina saadan ainult 
noorhärra sinna ja tulen ise tagasi. Aga siis olgu mul juua!» 

«Saad nüüdsest peale kõik.» 


«Kui lased mind rahus juua, ei joogi ma end purju. Ma võtan end alati sellepärast täis, et 
kardan, et sa homme enam ei anna.» 

Nii jäi emand kuidagiviisi rahule ja pani teemoona valmis. Sellegipärast saatis ta oma 
käskija pisaraid valades väravani ja vaatas veel sealtki neile nii ahastavalt järele, et Tulipän 
rõõmu pärast puhevile läks. 


Jänos saatis nad tihnikuni. Seal tuldi hobuste seljast maha. Jänos pöördus kolme hobusega 
külla tagasi, nemad aga astusid jalgsi edasi. 

Kaljurahn, mis on umbes viie mehe kõrgune, seisab veel tänapäevalgi maantee kõrval. 
Tema tipust on selgesti näha kogu maantee kuni tolle metspirnipuuni, kuhu pastor juba 
varitsema oli asunud. 

Türklane murdis puu otsast sületäie tihedate lehtedega oksi ja maskeeris kaljupealse 
nendega nii ära, et nad kahekesi võisid sealt muretult kõike silmas pidada, alt aga poleks keegi 
võinud aimata, et seal inimesed peidus, on. 

«Seame sinnapoole ka lehestiku,» ütles Gergely, «sinna põhja poole.» 

«Milleks?» 

«Noh, kui sultan on sinnapoole jõudnud, siis pöördume ümber ja vaatame talle järele.» 

Päike tõusis. Mets sädeles kastest. Rästad vidistasid. Kudrutasid tuvid. Kauguses, Pecsi 
kohal, ilmusid korraga tolmupilves nähtavale esimesed ratsanikud. 

Pika veniva tolmumaona näis maantee laskuvat alla linnani. 

Viimaks ilmus tolmupilve eesotsas nähtavale paprika-punane lipp, seejärel kaks, siis veel 
viis ja enamgi lippu. Lipu all ja järel tornjate turbanitega sõdurid araabia ratsudel. Ratsud olid 
nii väikesed, et mõne sõduri jalad peaaegu maad puudutasid. 

«Gureebid *,» selgitas Tulipän, «nemad tulevad alati kõige ees. Need pole päris türklased.» 

«Kes siis?» 

«Araablased, pärslased, egiptlased, igasugune segatud solk.» 

Seda oli ka näha. Nende rõivadki polnud ühesugused. Ühel säras peas tohutu vaskharjaga 
kiiver ja puudus nina — see mees näis juba Ungaris käinud olevat. 

Teine rügement, kes ratsutas nende kannul,-tuli valge rohelise triibuga lipu all. Päikesest 
põlenud, siniste kott-pükstega mehed. Nägudest paistis, et öösel oli hästi söödud-joodud. 

«Need on zulufedžid,» tähendas Tulipän. «Palgasõdurid, sõjaväe karistussalk. Ka sõjakassa 
on nende kaitse all. Näete seda suure kõhu ja lõhkilöödud laubaga meest? Suured vasknööbid 
rinnal.. ?» 

«Näen.» 

«.Turna on ta nimi. Ungari keeles kurg. Aga mina nimetaksin teda pigem seaks.» 
«Mispärast?» 

«Nägin ükskord, kui ta siili sõi.» 

Tulipän sülitas. 

Eelmiste jälgedes kihutab kollase lipuga polk. Nende relvad on säravamad. Ühe agaa * 
hobune uhkeldab isegi hõbesoomusega rinnakaitses. 

«Need on silidarid,». teatas Tulipän. «Samuti palgalised. Hei, röövlid, võllaroad! 
Teenisin teie hulgas kaks aastat.» 

Ja ta naeris. 

Järgnesid punase lipu, vibude ja nooltega varustatud spaahid *, kelle ohvitserid kandsid 
soomusrüüd ning laia kõverat mõõka küljel. Seejärel tippmütsides tatarlased. Aina rasvased 
lõustad, nahkdolmanid, puusadulad. 

«Tuhat... kaks tuhat... viis tuhat.. kümme tuhat,» 
loendas, Gergely. 


«Neid ei loe te kunagi ära,» lõi Tulipän käega, «neid võib olla isegi oma kakskümmend 
tuhat.» 

«No on aga inetu, tahumatu larhviga rahvas!» 

«Ka türklased ei salli neid. Nad söövad hobusepäid.» 

«Hobusepäid?» 

«Kui ka kõik selle saatuse osaks ei lange, aga ühe panevad nad kindlasti keset lauda.» 

«Keedetult või praetult?» 

«Oh, mis siis viga, kui praetult või keedetult! — Toorelt! Need koerad ei anna ka 
vastsündinud lastele armu. Sest vaadake, nad võtavad inimese sapi välja.» 

«Ärge rääkige niisuguseid jubedusi!» 

«Aga kui see nii on. Sest vaadake, nad arvavad, et kui inimsapiga hõõruda hobuse igemeid, 
saab hobune uut jõuda, ükskõik kui väsinud ta ka ei oleks.» 

Gergely tõmbas pea vastikustundega lehtede vahelt tagasi. 

«Ma ei vaata neid,» ütles ta, «need pole ju inimesed.» 

Tglipän vaatas siiski edasi. 

«Juba tuleb nisandi bei *,» lausus ta veerand tunni möödudes. «See joonistab padišahhi * 
nime pitsatiga paberitele.» 

Gergely vaatas alla. Ta nägi suursugust pikavuntsilist havi peaga türklast lühikesel ratsul 
kõrgilt sõdurite keskel liginevat. 

Järgnes defterdar — hallipäine küüruvajunud araablane, türklaste rahaminister. Tema järel 
teises sõdurite-rühmas kazasker pikas kollases rüüs ning kõrges valges torurnütsis. See oli 
ülem-sõjakohtunik. Edasi tulid tšaznegirid ehk lauaülemad ja muud toitlustuse ametikandjad, 
ja õukonna ihukaitseväesalk. Nende küljes säras juba palju kulda. 

Ja juba mürtsuvad ka türklaste orkestrid. Pasunate kõma ning tšintšade * plärina saatel 
ilmuvad ning mööduvad kirevad ratsakorpused: õukonna kütid, käsivarrel kükitamas jahikull 
ja hobuste lakad punaseks värvitud. 

Küttidele järgnes sultani hobusekari — tantslevad tulised ratsud, mõnedel sadulad seljas, 
janitšaride ja solakkide valve all. 

Tallipöiste taga lehvisid teel kõrged hobusesabalipud: seal tulid kolmsada kapudžit 
ühesuguseis kullaga tikitud valgeis vormimütsides. See oli sultani õuevahtkond. 

Läbi tolmupilvede venis teed mööda üles pikk valendav janitšaride rodu. Nende tahapoole 
õõtsuvad valged mütsid sulasid peagi ohvitseride punaste peakatete ja nende sinisest kalevist 
rõivastega üheks kirjuks massiks. Janitšaride mütsiesist ehtis lusikas. 

«Kas sultan on veel kaugel?» küsis Gergely. 

«Muidugi võib ta veel küllalt kaugel olla,» arutles Tuli-pän. «Janitšare on vähemailt kümme 
tuhat. Nende järel tulevad tšaussid * ja igasugused hoovkonna aukandjad.» 

«Eks tõmbume siis tagasi ja võtame paar suutäit.» 

Kalju varjas neid sõjaväe eest lõunapoolsest küljest. Põhja poole laskuval teel võisid nad 
näha, kuis voogab alla orgu loendamatu sõdurite laviin. 

«Võime kas või vähekese magada,» vastas Tulipän ja harutas oma pauna lahti. 

Paunast libisesid kõlinal välja ahelad. 

«Mis see siis on?» imestas Gergely. 

Tulipän naeris ning kergitas kulme. 

«See on mu hea seltsimees. Ilma temata ei astu ma sammugi külast välja.» 

Ja kui poiss talle arusaamatult otsa põrnitses, jätkas ta: 

«Need on minu ahelad. Mõnikord kui lähen külast eemale, kinnitan ühe otsa jala külge. 
Vaadake, nõnda ma türklasi ei karda. Sest siis türklane, selle asemel et mind kjnni võtta, laseb 
mu vabaks, öösel aga vabastan mina end temast. Aga ka nüüd on parem, kui ma enda raudu 
panen. Siin on võti. Pange see endale tasku. Kui juhtumisi hätta jääme, tunnistame, et oleme 


Bälint Töröki alamad. Mina olen ori, teie õppur. Bälint on türklaste poolt, niisiis ei suhtu nad 
meisse karmilt. Küll ma juba öösel teid lahti päästan ja siis kargame ära.» 

«Olete tõepoolest nupukas mees!» 

«Seda ma usun! Oma nupuga trumpan ka naise üle, kui kaine olen. Ehkki ta on mul väga 
tark naine. Ainult keel võiks väiksem glla.» 

Koti sisemusest ilmusid päevavalgele värske küpspruun leib, sink ja pekk, samuti mõned 
rohelised paprikakaunad. Poiss asus singi kallale. Peki võttis Tulipän enda hoolde, puistates 
selle paksult soola ja pipraga üle. 

«Kui too karavan nüüd seda näeks!» urahtas ta, peaga kõrvale viidates. 

«Mis siis?» 

«Türklane veini joob,» muheles Tulipän, «aga pekki vihkab nii nagu meie, ungarlased, 
rotiliha.» Gergely naeris. 

«Aga kui nad teaksid,» tõstis Tulipän kulmud kõrgele, «milline taevalik roog on pekk 
paprikaga! Olen veendunud, et Muhamed pole ilmaski paprikaga pekki maitsnud.» 

«Tähendab, ungarlane on parem olla kui türklane?» 

«Loll on, kes pole ungarlane!» 

Ta silus oma mustad siidised vuntsid laiali ja rüüpas lähkrist sõõmu. Ulatas siis poisilegi. 
Gergely raputas pead. «Võib-olla hiljem.» 

Ta libistas käe taskusse ning võttis välja kotikese. «Kas tunned seda sõrmust, Tulipän?» 

«Ei. Aga ma näen, et ta hind ei jää marmorpaleele alla. Mis see pisike on? Teemant?» 

«Teemant.» 

«Siis on kasulik seda vaadata. Olen sageli kuulnud, et teemandi vaatamine puhastab silmi.» 

«Sa oskad vist ka seda kirja lugeda?» 

«Miks mitte. Ma olin janitšar, aga visati välja, sest sõin kord Nišis pekki. Janitšaride koolis 
õppisime lugema — aga ainult koraani.» 

Ning ta luges: 

«Ula massalah la hakk vela kupvet il a billah ei ali ei azim. Ungari keeles see tähendab: 
«Allahi tahtmine sündigu: pole õigust ega võimu peale üleva ja kõrge Allahi.»» 

Ta noogutas pead. 

«Nii see on. Kui jumal poleks tahtnud, ei oleks minust ungarlast saanud.» 

Nad vaikisid mõtlikult. Siis hakkas Tulipän taas rääkima: 

«Pärast vaadake sultanit, missugune väärikas mees ta on! Tema rahvas on kirev, aga ta ise 
rõivastub uhkelt ainult siis, kui on püha või kui ta külalisi vastu võtab. Sultani järel tuleb suur 
kuldne lipumets, enamjagu buntšukid *. Sultani taga tulevad ka õukonna sisemised 
aukahdjad: tšohodar ehk ülemkammerteener, dülbendar — pealisriiete hoidja, rikiabdar — 
kannupoiss. Siis kaksteist hoovipašat: tšamašir-paša — pesuülem, berber-paša — 
habemeajaja, ibrikdar-paša — pesukausi hoidja, peškirdži-paša — käterätiku hoidja, šerbedži- 
paša — jookideülem, safradži-paša — lauakatja. 

«Aitab juba, aitab, Tulipän!» 

«Ma nimetan ainult veel tirmukdži-pašat: see lõikab sultani üliarmulisi küüsi.» 

«Noh, see küll oma kohust ei täida! Milline üksus selle järele tuleb?» 

«Sada pasunapuhujat. Igaühel pill kuldketiga üle õla. Pasunameeste järel on kakssada 
litauristi, kakssada trummimeest, sada tšintšisti ja vilepuhujat.» 

«Sultanil peavad head kõrvad olema, kui ta seda kakofooniat hommikust õhtuni kuulab.» 

«Põrgulärm muidugi. Ainult puhkuse ajal on nad vait. Aga seda on türklastele vaja, eriti 
lahingus. Kui muusikat pole, türklane ei sõdi.» 

«On see tõsi, et janitšare kasvatatakse kristlikest poistest?» 


«Pooltki mitte. Ehkki ma päriselt ei tea. Niipalju on kindel, et röövitud poeglastest saavad 
kõige paremad janitšarid. Nendel pole ei ema ega isa. Loevad auasjaks lahingus langeda.» 

«Mis sellele jõugule järgneb?» 

«Trobikond kaltsakaid. Siis on köietantsijad, silmamoondajaid, posijad, kaupme-hed, kes 
laagrist saaki noolivad ja igasugu tühja-tähja müütavad. Nüüd on näha hulk veekandjaid. 
Vähemalt viissada kaamelit ka tagant otsa. Nende seljas on nahklähkrid veega. Aga vesi on 
enamasti leige.» 

«Ja sellega on lõpp?» 

«Oh ei. Järgneb veel päratu karavan näruste mustlaste vankreid ning koeri, kes elatuvad 
jäänustest. Aga need jõuavad vast alles homme või ülehomme siia.» 

«Ja siis?» 

Tulipän kehitas õlgu. 

«Kullid.» 

«Raisakullid?» 

«Igasugused: kotkad, kaarnad, varesed. Iga sõjaväge saadab, taeva all sihuke must vägi. 
Mõnikord on neid rohkem kui inimesi.» 

Lõunane päike kõrvetas kuumalt. Gergely ajas kuue maha. Uuesti laskusid nad 
küünarnukkidele toetudes väljaulatuvale kaljueendile lehestiku varju kõhuli ja hakkasid 
jälgima allpool voorivaid valgemütsilisi janitšare. 

Tulipän nimetas paljusid nende hulgast nimepidi. 

«See tõmmu siin — koos käisime kooliski. Ta, rinnas on torkearm — nii suur auk, et lapse 
rusikas mahub sisse. Too higine aga, kes korraks turbani peast võttis, on vähemalt sada meest 
Pärsia sõjas magama pannud. Tal enesel pole ainsatki täket, kui ta mitte nüüd ehk pole 
saanud. See kõhn kuivetu mees on kuulus pistodaloopija. Kahekümne viie sammu pealt 
virutab, ta selle vaenlasele linda. Tjapken on ta nimi. Niisuguseid, muide, on rohkemgi. 
Janitšaride koolis on üks rohtu kasvanud muldvall. Seal õpetatakse pistoda heitmist. On 
selliseid, kes seda iga päev kaks tuhat korda sooritavad.» 

«Kes on see saratseenlane?» 

«Tohoh, sinagi oled veel alles, vana Keškinf No on see üks kuradi ujuja! Võtab mõõga suhu 
ja ujub üle jõe, olgu see kui lai tahes.» ' 

«Seda teevad ungarlased ka.» 

«Võimalik. See mees igatahes ei väsi. Tema toob vee altki raha välja. Isegi sultan lõbustas 
end kord temaga Doonau kaldal. Viskas kulda vette ja paljud hüppasid 
järele, aga tema tõi kõige rohkem üles. Etskae, vana Kalen! See sarvetaolise nina ja suurte 
jäsemetega. Näete seda laia pruuni kaheteralist mõõka ta puusal? Kaalub 
kakskümmend viis naela! Belgradi all andis ta sellega ühele ungarlasele nii, et lendas otsast 
mitte ainult ungarlase, vaid ka hobuse pea. Ometi olid mõlemad raudrüüs.» 

«Muidugi tuli ungarlane siis hobuse seljast maha ja tõstis oma pea üles?» 

«Noh, mina ei näinud, olen ainult kuulnud,» õiendas Tulipän. 

Korraga tõmbus ta tagasi. 

«Näen ma und? Jumurdžak... » 

Tõepoolest, otse nende vastas madalal tugevarindsel kõrvil tasast sammu sõites tuli pinevil 
näoga ühesilmaline araablasest janitšar. Tema riietus oli teistest peenem. Kõrgel valgel mütsil 
õõtsus tohutu jaanalinnusulg. 

«Jumal hoidku, tema,» üllatus ka Gergely.. 

«Aga räägiti ju, et pastor ta üles poos!» 

«Ka minu teada oli nii.» 

«Kas pastor pole temast rääkinud?» 

«Ei ole.» 


«No see on alles mõistatus!» arutles Tulipän rabatult, põrnitsedes janitšarile järele. 

Siis pöörasid mõlemad oma imestunud pilgu teineteisele, nagu ootaks kumbki teiselt 
selgitust. Nad vaijdsid. 

Umbes viie minuti pärast lausus poiss:. «Öelge ausalt, Tulipän, kas te ei tahaks nende hulka 
tagasi?» 

Tulipän raputas pead: 

«Parem istuda kui käia.» 

«Vast siiski... » 

«Mu abikaasa ön hea naine, oma kaht last ei annaks ma Istanbulile mitte mingi hinna eest 
ära. Väiksem on päris iludus. Suurem aga on nii tark, et peamutftilgi * poleks rohkem 
mõistust. Alles hiljuti küsis ta minult, et miks hobusel pole sarvi.» 

«Tont seda teab,» hakkas Gergely naerma. 

Rohkem nad ei rääkinud. Poiss silmitses üha tõsisemal ilmel mägiteel kobrutavat lõputut 
janitšaride tulva. 

õhk oli muutunud otse tolmumereks. Kui moosekandid laskusid alla orukääru, oli refvatärin 
ning hobuste müdin paisunud kõrvulukustavaks häältekaoseks. 

Korraga tõstis poiss kiire liigutusega pea: 

«Tulipän! Nii palju mehi ei tule ilmaasjata!» 

«Asjatult ei käi nad kunagi.» 

«Nad tahavad Budat!» 

«Võimalik,» vastas Tulipän ükskõikselt: 

Viimne kui veretiik näost kadunud, jõllitas poiss talle otsa. 

«Aga kui suitan teel juhuslikult sureb?» 

«Ei sure see.» 

«Aga kui siiski... » 

Tulipän kehitas õlgu: 

«Tal on alati pojad kaasas.» 

«Tähendab, seitsmepealine lohe!» 

«Kuidas te ütlesite?» 

«Mis te arvate, millal nad jõuavad Budasse?» 

Tulipän kehitas taas õlgu. Gergely vaatas teda peaaegu kartusega. 

«Siiski, mis te arvate?» 

«Kui tuleb vihma, puhatakse kaks-kolm päeva, voib-olla nädalgi.» 

«Aga kui vihma ei tule?» 

«Puhkavad ka kuumuse tõttu.» 

Poiss kratsis rahutult kukalt. 

«Siis ma võin neid ennetada!» 

«Mida suvatsete öelda?» 

«Seda, et kui nad lähevad Buda alla, siis mina kas toon Ceceyd tagasi või pean olema seal 
nende kõrval.» 

Uue jõugu müra mattis nende kõne. Janitšaride pikk rodu oli viimaks ometi lõppenud, 
sellele järgnes kollaste lippude ja jaanalinnusulgedega toretsev väeüksus. Nende keskel paistis 
silma kuumusest punetava näoga suursugune hallipäine hiiglane. Tema ees kanti kahte pikka 
punast hobusesaba ja kuldselt särasid hobusesabatuttidega lipuvardad. 

Gergely võpatas, nagu oleks talle jääd krae vahele pistetud. 

«See on sultan!» 


«Hoopiski mitte!» lõi Tulipän käega. «See on ainult janitšar-agaa. See hulk ehitud ülikuid 
tema ümber on kõik jaja-pašad.» 

«Mis põrgu ime see jaja-paša on?» 

«Janitšaride ohvitser.» 

Kuldsete hellebardide* välkudes järgnes uus sädelev rühm. 

Nende keskel ratsutasid kaks rahuloleva näoga noormeest. Mõlemad olid hallidel hobustel. 

«Sultani pojad,» seletas Tulipän aukartlikult. «Muhamed ja Selim.» 

Ja lisas kohe õlgu kehitades:. 

«Võtku neid džinnid *!» 

Mõlemad sultanipojad olid tõmmud noorukid. Nad ei sarnanenud teineteisele, kuid oli näha, 
et nad kuulusid teineteise kõrvale. 

«Ahah, seal läheb Jaja-oglu Muhamed!» 

«Too kuulus pasa?» 

«Toosama.» 

Suursuguse ilmega hallihabemeline pasa õõtsus sultani-poegade järel. Tema ees läksid 
seitse hobusesabalippu. Peas helendas tal tohutu suur valge turban. 

«See,» ütles Tulipän, «on Jumurdžaki isa.» 

«Võimatu!» 

«Aga muidugi tema. Äsja möödus ka tema teine poeg, Arslan-bei.» 

«Aga mis nimi see Jumurdžak siis on?» 

«Sõimunimi,,» naeratas Tulipän ja rebis ühe rohukõrre. Igavust tundes hakkas ta seda 
närima. 

Nüüd saabus hulk sõdureid hõbedaste ja kuldsete nuiadega 

ning kohutavalt kõrgete turbanitega. Poissi haaras värin. Ta tajus, et sultan on tulemas. 

«Kõikvõimas ungarlaste jumal!» palvetas ta. «Ole meiega!» 

Palju kuld- ja hõberelvi, palju säravaid rõivaid pani silmad virvendama. Ta surus mõlemad 
käed silmile ja püsis viivu nõnda, et siis paremini näha. 

Tulipän müksas teda külge. 

«Vaadake ometi!» ning ta hääl vabises, «seal ta tuleb. .. » 

«Missugune?» 

«See, kelle ees derviš * pöörleb!» 

Lähenes üksik lihtsas hallis rüüs ratsanik. Masinlikult ühtlase kiirusega tiirutas tema ees 
derviš. Derviši pead kattis pooleteise küünra kõrgune kaamelikarvast 
müts. Käed olid tal laiali, üks peopesa taeva, teine maa poole. Kuuesaba oli ringlemisest 
kellukeseks paisunud. 

«Pöörlev derviš,» seletas Tulipän. 

«Et tal ja hobusel ka pea hulluks ei lähe!» 

«Mõlemad ön sellega harjunud.» » 

Hobusel oli tõepoolest kogu aeg vaba samm. Kummalgi pool tulid ülejäänud kuus valgeis 
undrukuis dervišit, oodates, mil jõuab nende kätte kord pöörlejat välja vahetada. 

«Nood seitse dervišit tiirlevad niiviisi sultani ees Konstantinoopolist kuni Budani välja,» 
karjus Tulipän Gergöle kõrva, sest pasunate, vilede, trummide ja lööktaldrikute lärmis polnud 
võimalik teisiti teineteist mõista. 

Sultan istus imeilusal väikesel araabia kõrvil. Tema taga olid kaks poolpaljast saratseenlast 
süllapikkuste paabulinnusulgedest päevavarjudega, kes kaitsesid kõrgeaulist isandat päikese 
põletava kõrvetuse eest. Õhk orukäärus oli 
selletagi lämmatav ja tema hiilgus ahmis endasse tolmu just samuti nagu kõige viletsam 
sõdurgi, ning sama punetav oli ka tema nägu. 


Kui ta kalju alla jõudis, võis näha, et tal oli üll punane atlassdolman ja samasugused 
puhvpüksid. Turban oli roheline. Tema nägu oli kõhn ning lohku vajunud. Pika kitsa, peaaegu 
kongus nina all ahtad hallid vuntsid. Lõuga varjas lühikeseks pöetud kähar habe, 
silmakoopaist vaatasid ümmargused pungsilmad. 

Parajasti kui Gergely teda täpsemalt püüab silmitseda, 

käib korraga põmdi! — maad ja taevast vapustav kärgatus ... Kalju nende all väriseb. 

Hobused põrkuvad tagasi... Sultan langeb tagasikaranud hobuse kaelale .. Muusika katkeb... 
Pöörane keeris. .. Tolm ja kivitükid ... kehaliikmed .., relvad ... vere-pritsmed sajavad 
vihmana taevast... Segadus ning möirgamine inimmurrus all orusängis. 

«Oleme kadunud!» karjub Gergely käsi kokku lüües. 

Ja ta vahib hirmunud silmil oru poole. 

Orust tõuseb must suitsusammas üles pilvede suunas. 

Püssirohu vänge lehk teeb õhu raskeks. 

«Mis juhtus?» küsib kohkunud Tulipän. 

Gergely pea vajub lorigu. 

«Juhtus see, et janitšar-agaa pole sultan!» 

Plahvatusele järgnes minut uimast vaikust. Nii inimesed kui hobused olid otsekui 
kivistunud. Muusika, pasunate lärm — kogu müra, kära, relvatärin oli korraga vaikinud, 
otsekui oleks momendil suur universum kurdiks jäänud. 

i1Ent juba järgmisel silmapilgul vallandus tuhandete kõride kisa ning sõim mässavaks 
häälteorkaaniks. Väehulk lõi kihama nagu ärritatud sipelgapesa. Kõik tunglesid sinnapoole, 
kus tulesammas üles paiskus. 

See paik oli surnute ja haavatutega üle külvatud. Ka kaugemal viibijad olid segi paisatud. Ei 
teatud, kas oli kõnelnud mingi peidetud sõjaväe suurtükisuu või oli püssi-rohulaadungiga 
vanker teel plahvatanud? 

Siiski taipasid janitšarid peagi, et tegemist oli miiniga. Sõdurid valgusid metsa mööda laiali 
nagu üleskihutatud herilasteparv. 

Otsiti vaenlast. 

Peale pastori, Gergely ja Tulipäni ei leitud rnetsast enam kedagi. 

Pastorit hoidsid kaks janitšari kaenla alt nagu hoitakse surnut jalgadel. Tema silmad olid 
sisse langenud. Huultel oli verine vaht. Riided olid kui kliidega üle puistatud .— see oli 
pehkinud puupuru. Plahvatus oli puu maha paisanud ja pastori õõnest välja virutanud. 

Sultan laskis kolm kinnipüütut enda ette tuua. 

Ta oli hobttse seljast maha tulnud. Sõdurid asetasid talle istmeks maha suure vasktrummi, 
millele üks ülemohvitser laotas oma sinise sjidkaftani. 

Sellest hoolimata ei võtnud sultan istet. 

Ta vaatas Tulipänile otsa. «Kes te olete?» 

Viimase näost ja ahelaist taipas ta, et see on türklasest ori. 

«Mina olen ori,» vastas põlvili langenud Tulipän. «Võid ise näha, kõigi tõeliste usklike isa: 
siin on ahel mu jalgel. Muidu oleksin ma janitšar. Mu nimi on Tulipän... teie kõrgeauliste 
jalgade põrm.» 

«Aga see kutsikas?» 

Gergö seisis, ning olukorra ootamatust pöördest jahmunud, põrnitses värvitud näoga 
kullisilmalist lambakoo-tiuga meest, miljonite rahvamasside valitsejat, kes äsja oleks pidanud 
hoopis türgi taevariiki lendama. 

«Bälint Töröki lapsendatud poeg,» vastas Tulipän alandlikult. 

«Enyingi * peni?» 

«Sellesama, teie kõrgus.» 


Sultan vaatas pastorile. 

«Ja see mees?» ' 

Kaks janitšari hoidsid pastorit kaenla alt. Ta pea rippus alla. Suust nõrgus rinnale verd. Ei 
olnud võimalik aru saada, oli ta surnud või ainult kaotanud teadvuse. 

Tulipän silmitses pastorit. 

Keegi ülemohvitser haaras seljatagant vaimuliku juustest ja tõmbas ta pea üles, et Tulipän 
võiks paremini näha. 

Veri tilkus poolsurnu lõua otsast. Ta rind tõusis ning vajus ägedalt. 

«See sunnik on tundmatu,» vastas Tulipän. 

«Poiss ka ei tunne?» 

Gergely raputas pead. 

Sultan silmitses poissi, siis pöördus taas Tulipäni poole: 

«Mis plahvatus see oli?» 

«Kõrgeauline isand,» vastas Tulipän, «meie poisiga korjasime seeni.. Siis kuulsime 
muusikat ja ruttasime siia. Mina, su jalgade vääritu põrm, ootasin ainult, et tuleksid, siis 
oleksin karjunud appi.» 

«Tähendab, sa ei tea midagi?» 

«Tõelise usu paradiisis ootab mind õnnistus!» 

«Päästke ta lahti!» käskis sultan. «Jõmpsikas tema ahelaisse!» 

Seejärel vaatas ta pastorile: 

«Arstid võtku see koer oma hoole alla. Ma tahan, et kuuleksime tema enese suust 
ülestunnistust.» 

Siis istus sultan uuesti sadulasse. Temaga ühinesid ta pojad, ja bostandžide * ning pašade 
saatel ratsutas sultan õnnetuspaigale. 

Kui Gergö jalgu raudu taoti, nägi ta, kuis pastor selili maha asetati ja nahklähkrist talle vett 
üle näo ning rinna kallati. 

Ta uhati verest puhtaks. 

Aeg-ajalt tõmbas üks tuhakarva kaftanis tõsise moega türklane pastori silmalaud üles ja 
uuris teda tähelepanelikult. 

Vahepeal olid Gergö jalad raudu pandud ja ta saadeti vangide hulka. 

Poiss oli kahvatu ning põmnitses aina enda ette nagu mingi vahakuju. 

Veerandtunni möödudes ilmus sinna ka Tulipän. Ta oli rõivastunud sinisesse nagu 
janitšaridki. Peas istus tal tahapoole rippuv valge müts, jalas olid punased saapad. 

Ta raputas Gergöle rusikat ja möirgas vihaselt talle näkku: 

«Sain su pihku, va ibn el-haram!'-» 

Ja ta tõukas Gergely kõrvalt janitšari eemale. 

«See on minu ori! Siiani olin mina tema ori, nüüd on tema minu. Allah on õiglane ja 
võimas.» 

Janitšar noogutas ja lubas Tulipäni Gergely kõrvale. 

Poiss jõllitas kaamena Tulipänile otsa. Kas tõesti oa Tulipäni hing pöördunud? 

Seejärel sattus Gergely tahapoole trobikonna väsinud ning tolmuste orjalaste hulka. 
Külgedelt piiras neid rida janitšare. Nende järel kolisesid suurtükkidega laaditud vankrid. Üks 
suurtükk oli koletu suur — viiskümmend paari härgi vedas seda, Suurtükke saatis salk 
punastes lühikestes kuubedes toptšisid *. Nende järel sammus suurte kandamitega koormatud 
kaamelite laviin. 


Päike piinas põletava kuumusega ühtviisi nii sõdalasi kui orje. Ka tee valge tolm oli 
kõrvetav. Uks kaheksaaastane laps halas iga kümmekonna sammu tagant: 
«Tahan juua! Juua... » 


1 Hoorapoegl (araabia k.) 

«Andke talle,» lausus Gergely kurvalt Tulipänile. 

«Pole,» vastas Tulipän ungari keeles, sama tooniga kui Cecey õuel, «lähker jäi sinna.» 

«Kuuled, poja, ei ole,» ütles Gergely selja taha lapsele. «Annaksin meelsasti, kui oleks, 
kannata veel kuidagi õhtuni.» 

Kord haaras üks, kord teine käega ahelast, et kergem oleks astuda, kuid keti raskus üha 
kasvas. Videviku saabudes tundus see juba nii rängana, nagu lohiseks kaasa terve tsentneriline 
raskus. 

Lasteparv istus siis juba suurtükkide, ja kaamelite otsas. Toptšid olid nad üles korjanud, sest 
väsimusest ei suutnud nad enam jalul püsida. 

«Kas oleme puhkepaigast veel kaugel?» küsis Gergely oma paremal käel kõndivalt sõdurilt; 

Selle silmad avanesid pärani, kuuldes Gergelyd türgi keeles kõnelemas. 

«Jok.> 

Türklane oli noor ümara näoga hiiglane. Seljas oli tal katkenud nahkvest ja sellest sirutusid 
välja paljad käsivarred. Ja millised käsivarred! Teine inimene rõõmustaks sääraste reite üle. 
Relvadeks olid tal kaks pikka kinžalli, torgatud vööna ümber kere mähitud räpase punase 
rätiku vahele. Üks neist oli põdrasarvest käepidemega, teise pide oli kollasest veise sääreluust, 
isegi samasuguse kahe mü-gerikulise liikmepeaga luu tipus, nagu loodus selle oli vorrnjnud. 
Peamiseks relvaks oli tal aga pikk roostetanud otsaga oda, mida ta õlal kandis. Ta kuulus 
vabasõdurite hulka, kes käivad ainult saagijahil. Neid võib käsutada igaüks, kuid kuuletuvad 
nad ainult niikaua, kuni nende paun täis pole. Sellel siin oli hea suur paun, kuigi alles üsna 
lame. Paun kõlkus tal seljal ja oli nähtavasti isiklik kätetöö, karvane ning kandis isegi veel 
härja templit: neljaks jaotatud peopesa suuruse ringi kujutist. Mehest hoovas vastikut naha ja 
higi lehka. 

«Oled sa türklane?» küsis hiiglane lõpuks. «Ei,» vastas poiss uhkelt «ma ei kuulu sellise 
rahva hulka, kes röövimas käib.» 

Hiiglane kas ei mõistnud haavavat märkust või oli lihtsalt paksu nahaga. Ta astus ühtlaste 
suurte sammudega. 


1 Ei (türgi k.). 

Mõõtnud hiiglast pealaest jalatallani, köitsid poisi pilku ta viisud. Viisud ojid ninast katki 
kulunud. Kui sealt maantee valge tolm sisse läks, paiskus see kannaaugust iga uue jalaastega 
jälle välja. 

«Kirja tunned?» küsis taas türklane umbes veerand tunni möödudes. 

«Tunnen,» vastas Gergely. 

«Kirjutada ka oskad?» 

«Oskan.» 

«Ja ei taha türklaseks saada?» 

«Ei.» 

Türklane raputas pead, 

«Kahju.» 

«Miks?» 

«Ka Suleiman-paša oli ungarlane. Oskas kirjutada ja lugeda. Nüüd on pasa.» 

«Ja võitleb oma kodumaa vastu.» 


«Võitleb õige usu eest.» 

«Kui see on talle õige usk, mida teie prohvet laskis kuulutada, eks siis sõdigu mujal.» 

«Sõdib seal, kus Allah tahab.» Rohkem ei räägitud. 

Mõttesse süvenenult kõndis hiiglane edasi, paisates igal sammul viiskudest välja pahvaku 
tolmu. 


6 

Saabus õhtu. Taevas süttisid tähed. Kui tee kaarega üles künkale tõusis, oleks nagu 
väljadegi tumedus taevalaotusega ühtinud; see oli punaste tulukestega ülepuistatud taevas, 
mille idaserval särasid teiste hulgas viis suurt punast tähte, näides pea puudutavat üksteist. 

«Jõudsime pärale,» lausus hiiglane ja sügas rahulolevalt külge. 

Ent tubli veerand tundi komberdasid nad veel üle künnivagude, karjamaade, küngaste ja 
kõrrepõldude. 

Otsimata leidis iga rühm oma paiga ning igamees oma telgi. Punased tähed osutusid 
laagrituledeks, milledel aurasid sibulatõhnalise lambaliha katlad. Viis suurt tähte olid aga 
sultani tornitaoliste tippudega telgi ees põlevad neli hiiglaslikku vahatõrvikut; viiendaks oli 
suur kuldne 

poolkuuga kuulikera telgiharjal, mis tõrvikute valgusel sätendas. 

Ühe päevalillepõllu serval puhus toptši-paša kaks korda vilet. Jäädi paigale. 

Telgid olid paigutatud U-kujuliselt. Orjad aeti selle U keskpaika. Hiiglane avastas, et 
läheduses on päevalilli ja läks seemnejahile, Gergö vajus rohule. 

Sõdurid sagisid edasi-tagasi ja käratsesid. Kaamelid kisasid kooris. Mõned türklased 
harutasid oma pagasit lahti, teised tunglesid paja ümber. Laager oli üksainus kihisemine ning 
käärimine. 

Gergely otsis silmadega Tulipäni, nägi teda aga ainult viivuks, kui ta ühe janitšariga rääkis. 
Tulipän kehitas õlgu ja kadus seejärel koos janitšariga peedikarva telgi suunas. Kindlasti 
määrati talle koht mingis janitšaride 
telgis. 

Äga mis saab; kui Tulipän ainuüksi seepärast ära pidi minema, et ta siin orjade juures tahtis 
vahti pidada! Siis jäävad nad ju mõiemad orjadeks ja pole teada, mis saab edasi! 

Tinaraskena rusus see mõte ta rinda. 

Vahetati valvureid. Vahetusse tulid uued mehed, tundmatud mehed, kellele tema vähimalgi 
määral korda ei läinud. 

Juba olid ka veekandjad kaamelid kohale jõudnud. 

«Sudži! Sudži'!» kostsid üle kõige veekandjate hõiked. 

Ning sõdurid jõid ahnelt savinõudest, sarvedest ja tinapeekreist Doonau vett. 

Ka Gergelyl oli janu. Ta muljus oma mütsi tipu sisse ja sirutas selle kaameliajaja-türklase 
nahklähkri alla. 

Vesi oli leige ega olnud ka puhas, kuid sellegipärast jõi ta himukalt. Siis meenus talle laps, 
kes teel üha vee järele oli nutnud. Ta vaatas ringi. Hämaruses nägi ta üht osa suurtükke ja 
nende läheduses rohtu söövaid härgi. Suurtükkide kõrval istusid ning pikutasid toptšid. Last ta 
ei silmanud. 

Niisiis jõi ta ära kogu ülejäänud, vee, raputas mütsi, sirgu ja pani tagasi pähe. 

«Kodus joome parematki, kas pole tõsi?» sõnas ta uuele valvurile, pika kaelaga, vuntsideta 
assaabile. 

Võib-olla tahtis ta selle küsimusega vastast enda vastu sõbralikult häälestada. 


1 Veekandja! Veekandjal (türgi k.). 

«Suss oi, ibs et keib! *» möirgas too vastuseks ia haaras ähvardavalt piigi. Gergely hakkas 
end oma ahelais räbalasti tundma. 

Nii oli ta peaaegu rõõmus, kui silmas Jumurdžakki. Viimane oli ametis uue vahtkonna 
paigutamisega, käes oli tal paljastatud mõõk. 

«Jumurdžak!» hüüdis talle Gergö nagu tervitades vsma tuttavat, et, vabaneda piinavast 
mahajäetusetundest. 

Türklane vaatas tagasi. Kust tuli see hüüe? Orjade hulgast? Imestusega silmitses ta 
Gergelyd. 

«Kes sa oled?» 

Poiss tõusis püsti. 

«Olen ori,» vastas ta.nüüd juba kitsikuses, «tahtsin ainult küsida, et mispärast... et kuidas te 
elus olete?» 

«Miks ma ei peaks elus olema?» vastas türklane õlgu kehitades. «Miks ma siis ei peaks 
elama?» 

Jumurdžak pistis mõõga tuppe. Gergely märkas, et ta vasem käsi on vigane. Sõrmed 
hoidusid nii, nagu oleks ta millalgi näputäie soola võtnud ega oleks sõrmi pärast enam laiali 
ajada suutnud. 

Ka temast levis todasama vastikut higihaisu mis hiiglasestki. 

«Olen kuulnud, et teid poodi üles.» 

«Mind?» 

«Muidugi teid. Üheksa aastat tagasi, Mecseki metsas, kellegi pastori poolt.» 

Sõna «pastor» kuuldes läksid türklase silmad veelgi suuremaks. 

«Kus see pastor on? Mida sa temast tead? Kus ta elab?» 

Ja ta haaras poisil rinnust. 

«Kavatsete ehk temaga halba?» kogeles poiss ettevaatlikult. 

«Vastupidi,» vastas türklane leebemal häälel, «pigem tahaksin teda tänada tet ta muile 
midagi ei teinud.» 

Ta pani käe poisi õlale. 

«Kus on see pastor?» 

«Kas te teda siis ei tänanud?» küsis Gergely. 

«Asi juhtus nii ootamatult,» laotas Jumurdžak käsi, «ma ei tulnud selle pealegi, et teda 
tänada. Pidasin seda naljaks.» 

«Tähendab poomise asemel laskis ta teid vabaks?» 


1 Vait, koerapoegi (türgi ja araabia k. segamini). 

«Jah, kristlikul kombel. Sellest ma tookord ei saanud aru. Hiljem kuulsin, et. ristiusk käsib 
andestada,» 

«Niisiis teeksite nüüd temale head?» 

«Teeksin. Ma ei armasta kellelegi ei raha ega tänu võlgu olla.» 

«Ta on siin,» ütles poiss usaldavalt. 

«Siin? Laagris?» 

«Jah, laagris. Sultani vang. Teda süüdistatakse selles, nagu oleks plahvatus Mecsekis olnud 
tema töö.» 

Jumurdžak tõmbus tagasi. Ta silmad ümardusid nagu maol, kes tõuseb oma ohvri kohale. 

«Kust sina teda tunned?» 

«Elame lähestikku,» vastas poiss ettevaatlikult. 

«Kas ta pole näidanud sulle üht sõrmust?» 

«Võimalik, et on.» 


«Üht türgi sõrmust. Seal peal on kuu ja tähed.» Poiss raputas pead. 

«Võimalik, et, teistele on näidanud, minule niisugust küll mitte.». 

Ja ta surus.käe tasku. Jumurdiak kratsis lõuga. Suur jaanalinnusulg ta mütsil kõikus. Siis 
pöördus ta ümber ja läks minema. 

Vahid tervitasid teda reas. Hiljem võis üksnes vahtide piikide liikumisest näha, kuhupoole ta 
siirdus. 

Gergely jäi jäite üksi. Ta istus tagasi murule. Orjadele toodi katlaga suppi ning ühtlasi jagati 
välja kohmakad puulusikad. Türklane, kes need tõi, sügas end niikaua, kuni orjad sõid, ja kui 
keegi teisele midagi sosistas, andis ta sellele võmmu kuklasse. 

«Hajde, ibn el-kelb!'» 

Gergely maitses suppi. See oli jahukört, ilma soolata, ilma rasvata, hommikune ja õhtune 
laagriorjade toit. 

Ta pani lusika ära, pöördus sööjaist kõrvale ning heitis rohule pikali. Ka orjad jätsid 
pikapeale söögi sinnapaika, vajusid siruli ja uinusid, 

Ainult Gergelyle ei tulnud und. Äeg-ajalt valgusid ta, silmad vett täis ja siis nirises pisar 
mööda põske alla. 

Kuu istus juba poolteise odavarre kõrgusel taeva põhjal,ning valgustas telkide kuldseid 
hobusesabadega tippe, piigiotsi ning suurtükke. 


1 Eemale, koerapoegi (türgi ja araabjak. segamini). 
99 


Pikakaelaline valvur jalutas mitmendat korda Gergö kõrvalt mööda, heites talle iga kord 
pilgu. 

Gergelyd vaevasid need pilgud. Ta tõmbas peaaegu kergendatult hinge, kui nägi taas 
hiiglasest türklase laiaõlgset kuju lähenemas. 

Too järas üht päevalilleketast, järas sõna otsesel mõttes, nagu siga seda teeb. Tema ei olnud ei 
vaht ega tavaline sõdur, tema võis liikuda ja logelda, kus meeldis. 

«Laagrimehed on meie ees puhta töö teinud,» kirus ta pikakaelalisele. «Suure hädaga leidsin 
selle ainukese ratta.» 

«Võib-olla õn ka uskmatud kõik ära peitnud,» vastas too mornilt. «See on ju niisugune rahvas, 
et kui türklast haistab, koristab kõik viljad toorelt ära.» 

Ning ta jätkas orjade ümber kõmpimist, aeg-ajalt peatudes, et kratsida kintsu või külge. 
Hiiglane sõi päevalillest seemned ära, lõi siis hambad südamikku, sülitas selle aga kohe jälle 
välja. 

«Kas sinule ei ole antud süüa?» küsis Gergely. 

«Veel mitte,» vastas türklane. «Enne saavad janitšarid. Mina olen sõjaväes alles esimest 
korda.» 

«Ja kes sa enne seda olid?» 

«Karjane. Elevandikarjus, Teheranis.» 

«Mis su nimi on?» 

«Hassan.» 

Nende kõrval rohus istus janitšar,-keedetud ribitükk pihus. Väikese noaga urgitses ta selle 
küljest liha. 

«Meie aga hüüame teda Hajvaniks, sest ta on lojus,» lisas see omalt poolt. 

«Mispärast lojus?» küsis poiss. 

«Sellepärast,» vastas janitšar konti selja taha heites, «sellepärast, et ta alati näeb unes, nagu 
oleks ta janitšar-paša.» 


7 


Ka Gergely heitis rohuvaibale pikali ja pani käsivarre pea alla. 

Ta oli väsinud, ent magasid ainult ta silmad. Aju tegeles järelejätmatult pääsmismõttega. 
Vastumeelselt nägi ta, et Hajvan tuleb tagasi ja kükitab matsutades tema kõrvale. Kuskilt 
katlast oli ta saanud pihku lambakintsu. 

«Uskmatu,» ühmas Hajvan Gergö põlve müksates, «kui oled näljas, toon sulle ka.» 
«Tänän,» vastas poiss. «Ma pole näljane,» 

«Sestsaadik, kui su kinni võtsime, pole sa söönud.» 

«Ütlen, ma poie näljane.» 

Hiiglasel oli vististi võõrastav kuulda, et keegi ei ole näljane. Ta raputas pead: 

«Mina olen alati näljas.» 

Ning ta matsutas edasi. 

Poiss painutas pea käsivarrel tahapoole, et mitte tunda Hajvani lehka, ja vaatles kuud. 
Apelsinikarva säraga kuu oli tõusnud idas kõrgemale telkide kohale. Ühe vahi pea, umbes 
kolmekümne sammukaugusel nendest, varjasAuud poolenisti. Ta meenutas,tohutu mütsiga 
piiskopi varju, piik ta käes aga näis toetavat kuud. 

«Ära maga!» ütles Hajvan tasa. «Tahan sulle midagi rääkida.» 

«Seda jõuad ka homme.» 

«Ei. Tahaksin veel täna.» 

«Tee siis kähku.» 

«Ootame pisut veel. Siis, kui kuu rohkem valgustab.» 

Platsil, kus orjad olid rõngasse suletud, tekkis liikumine ja vahtide relvastatud varjude hulgast 
eraldusid kuus teistsugust varju. 

Need otid uued orjad: viis meest ja üks naine. Mehed paistsid olevat ülemat sorti rahvas. 
Naise pead ja pihta kattis must suurrätik. Tema nägu polnud võimalik näha, kuna ta nuttis. 
«Laske mind sultani ette?» karjus üks meestest ungari keeles jämeda karuhäälega. «Mina pole 
sakslane! Sakslane on koer! Mind ei tohi puutuda! Türklane pole nüüd enam ungarlase 
vaenlane. Kuidas julgete mind puutuda?» 

Ent sõdurid ei mõistnud ta sõnu. Tõrkumisest hoolimata tassiti teda edasi. 

Gergely rühma kõrval oli parajasti lagedam koht, kus vankrigagi võinuks ümber keerata. 
Tulnukad paigutati sinna. 

Nähes, et keegi ta sõnu kuulda ei võta, kirus ungarlane enda ette: 

«Et see paganast siga jumalast ilma jääks! Ja ütleb veel, et on ungarlase sõber. Vanakuradile 
sõber, vaat mis! Loll oli, kes teda usaldas. Loll oli ka see, kes nad siia kutsus! 

Et maakamar nad neelaks, oma lurjusest sultaniga tükkis!» 

Samal ajal vadi naisterahvas, teistest eraldi sinnapoole, kus seisid suurtükihärjad ja pühvlid. 
Karjumine oli asjatu— ta lohistati minema. Ülejäänud neli meest istusid sõnatult murul. Need 
olid saksa sõdurid. Ühel neist helkis rinnal plekksoomus. Pikad juuksed katmata peas olid 
sassis. 

Gergely pöördus ungarlase poole: 

«Eks ole,» küsis ta, «nood sakslased on Buda alt jalga lasknud?» 

«Muidugi!» vastas ungarlane tusaselt. «Mina sattusin nendega alles siin viinamäel kokku. 
Antakse siin vett? Mul on janu.» 

Siis nägi Gergely, et jämedahääleline ungarlane oli väike kõhn ümmarguse habemega mees, 
kes istus vestiväel teiste hulgas. 

«Nüüd enam vaevalt,» arvas Gergely. «Kuidas te vangi sattusite?» 


«Peitsin end nende eest keldrisse, susi neid söögu. Võimalik, et need tõprad pidasid mind 
salakuulajaks. Mis kuradi salakuulaja! Mina olen aus kingsepp. Olen rõõmus, kui türklast ei 
näe — ma siis peaksin veel nende järele vahtima. Räpased raiped!» 

«Kas tulite Budast?» 

«Sealt neh. Oleksin ma parem koju jäänud!» 

«Kas tunnete seal vana Cecseyd?» 

«Puujalga? Kuidas ei tunneks. Tal on ka teine käsi puust.» 

«Mida ta teeb?» 

«Mida teeb? Lööb. lahingut.» 

«Lahingut?» 

«Justament. Laskis end hobuse külge siduda ja tormas siis isand Balintiga välja sakslaste 
peale.» 

«Ühe käega?» 

«Ühe käega jah. Läks sakslase vastu nii kui noor poiss! Kui nad tagasi tulid, siis nägin neid. 
Isand Bälint viis ta koos endaga kuninganna juurde,» 

«Bälint Török?» 

«Tema jah. Eh, on seegi mees titena vana saatana piima joonud! Kaelast saadik verine, tuleb 
ta iga päev lahingust koju. Aga peksku ometi neidki paganaid juba.» 

«Ega vanamees viga pole saanud?» 

«Oh, miks ei ole,» naeris kingsepp» «võitluses raiuti tal puukäsi maha.» 

«Kas te tema tütart tunnete?» küsis poiss ujedalt. 

«Miks ei tunne... Kaks nädalat tagasi õmblesin talle paari saapakesi. Kollasest peenest 
kalevist, kullaga kaunistatud ilusate madalate säärtega. Selliseid kannavad nüüd peened 
preilid, kes seda endale võivad lubada.» 

«Eks ole ilus tüdruk?» 

Kingsepp kehitas õlgu. 

«Pole viga.» 

Ta vaikis hetke ja silus oma vuntse. 

«Issand pööraku oma pale neist paganaist ära!» ütles ta äkki häält muutes. «Andku mulle mu 
kuub tagasi! Särgist pole mul kahju. Tirisid seljast maha, olgu. Aga kuub... » 

«Millal te Budast lahkusite?» jätkas poiss, küsitlemist. 

«Kolme päeva eest põgenesin. Miks ma küll ometi seda tegin! Sellest halvemat saatust poleks 
mulle ikka osaks saanud. Aga türklased on kaabakad! Ka Nändorfeherväri all lubasid, et 
kellelegi midagi ei tehta, ja ometi nottisid .kogu kindluserahva maha, kas pole tõsi!» 

«Ega te ometi mõtle, et Buda türklaste kätte langeb?» 

«Kindel see.» 

«Kuidas kindel?» 

«Igal öösel peavad türklaste hinged kirikus palvust juba enam kui nädal aega.» 

«Mis asja? Mida te räägite?» 

«Igal keskööl kustub Püha Neitsi templis tuli ja seejärel kostab sealt üks igavene «ällallah», 
nagu need türklased oma jumala poole uluvad ja lalisevad.» 

«Ei ole võimalik, onu!» 

«Jumalatõsi! Ja kas Nandorfehervaris polnud täpselt sama lugu? Sealgi, kuuldi igal öösel 
kirikust türgi laulu ja nädala pärast langes kindlus türklaste kätte.» 

Gergely võpatas. 

«See on ainult ebausk!» 

«Olgu mis tahes, aga ise nägin ja oma kõrvaga kuulsin Ega ma muidu poleks sealt tulema 
tulnud.» 

«Siis sellepärast, lasksitegi jalga?» 


«Muidugi sellepärast. Perekonna saatsin juba enne sakslaste saabumist ära Soproni vanaema 
juurde. Ise ei saanud ina kaasa minna, sest mul oli parajasti hea ots käes. Budasse tulles on 
aadlisakstel esimene asi — noorhärra 

ehk teab — endale uued saapad tellida. Bälint Törökilegi tegin. Ja kõrgeaulisele, härra 
Verböczyle *. Ja siis oli mul kundeks veel armuline Perenyi härra *!» 

Kingsepp ei saanudki oma juttu lõpetada, sest Hajvan haaras tal kraest, tõstis ta üles nagu 
kassi ja viskas poisist kümne sammu kaugusele. 

Kingsepp kukkus aietades murule. Tema koha okupeeris Hajvan. 

«Ütlesid, et oskad lugeda ja kirjutada, — nüüd ma siis näitan sulle midagi.» 

Ta pühkis käed laiadesse pükstesse puhtaks ja tõmbas kustki tagantpoolt esile valge 
härjanahkse kotikese. 

Ta pühkis jälle sõrmed härjakarvadesse ja võttis kotikesest kimbu kokkumurtud 
pärgamentpaberit. 

«Vaata,» ütles ta, «selle leidsin ühe surnud dervisi kuue alt. Ta oli kas läbi torgatud või läbi 
lastud — haav oli keres. Aga see pole tähtis. Tema juures oli ka raha; kolmkümmend kuus 
kuldtukatit. Need on mul siin kotis. Kui ütled mulle, mis need kirjad tähendavad, on üks 
kuldraha sinu. Kui sa aga ei ütle, löön su laiaks, nii et kärvad.» 

Kuu valgustas heledalt. Kõik ümberringi magasid. Kingsepp rohul oli kägarasse tõmbunud ja 
võib-olla magas temagi. 

Pojss harutas paberipuntra lahti. Need olid peopesasuurused lehed, mida katsid kummalised 
nelja-, viie- ja kuuenurksed joonised. 

«Ma ei näe hästi,» lausus poiss, «kiri on nii pisike.» 

Türklane tõusis ja tõi lõkkest käsivarrejämeduse leegitseva oksa, hoides seda kirja kohal. 
Poiss silmitses kirjutist ning jooniseid sünge tähelepanuga. Tuli lõkendas kuumust talle 
näkku, ent tema tundis seda vaevalt. 

Siis korraga tõstis ta pea: 

«Oled sa juba kellelegi neid kirju näidanud?» 

«Näidanud olen, aga ära lugeda pole osatud.» 

Oks kustus. Türklane viskas selle minema. 

«Sinu raha ma ei vaja,» jätkas poiss. «Ka su rusikat ei karda ma, sest olen sultani ori: kui mu 
tapad, õiendad sultaniga selle eest arveid. Kui sa aga soovid, et avaksin sulle kirja saladuse, 
tahan ka mina sinult midagi vastutasuks.» 

«Mida?» 

«See kirjutis on sulle väga väärtuslik, kuna ta on pärit 

pühalt dervisilt. Sinu õnn, et näitasid seda mulle, sest iga türklane võtaks selle sinult ära. 
Seletan sulle ühel tingimusel: sa, lähed selle vaimuliku juurde, kes päeval plahvatuse toime 
pani, või kes vähemalt sealt leiti.» 

«Kindlasti tema.» 

«Siis on ta koer. Sa vaata, kas ta on elus või surnud!» 

Türklane võttis oma lõua pihku ja vaatas kahtlevalt Gergelyle otsa. 

«Seni kui sina seal käid, uurin veel su pabereid,» veenis teda poiss. «Nüüd pole enam tuld ka 
vaja, kuu valgusest giisab.» 

Ning ta süvenes uuesti jooniste vaatlusse. 

Joonised olid Ungariniaa kindluste plaanid, tinapulgaga tehtud. Kohati olid jooned kustunud. 
Ühel joonisel torkas silma X- ja O-kujuline märk. Lehe allservas seisis ladinakeelne kiri: «X 
on kindluse kõige nõrgem osa, O on sobiv koht maa-aluse käigu kaevamiseks.» Mõnes kohas 
oli O-märk noolega varustatud, teisal nool puudus. 


Meelehärmiga vangutas poiss pead. Tema käes olid salakuulaja märkmed — enam kui 
kolmekümne ungari .kindluse plaanid. 

Mida teha? 

Ära varastada? 

See on võimatu. 

Põletada? 

Türklane kägistaks ta selle eest. 

Ärritusest kahvatuna hoidis ta pärgamendilehti peos. Snis pistis ta käe taskusse ja tõi sealt 
lagedale tinatükikese. Sellega nühkis ta igal joonisel X ja O maha ning märkis need samal 
viisil teise kohta. 

See oli kõik, mis ta teha sai. 

Et türklane veel ära oli, silmitses ta kaua viimast joonist. See kujutas Egeri kindlust, näides 
moonutatud jalgadega konnana. See oli köitnud ta tähelepanu oma nelja maaaluse käiguga, 
millede keskel asetses suur ruum ja nelinurkne veereservuaan Milline ainulaadne ehitus! Otse- 
kui oleksid ehitajad ka maaalust võitlust ette näinud, kust hädakorral nelja erisuunalise käigu 
kaudu võis kindlusest põgeneda, kuna jälitajaid ootas märg surm basseinis. 

Gergö vaatas üles, kas mitte türklane er tule. Tuligi. Kõrge koletisliku varjuna lähenes ta 
suurtükkide poolt, sügades vasaku käega paremat kaenlaalust. 

Gergely kägardas Egeri kindluse, joonise ruttu kuulikeseks ja toppis vestitaskusse. Puuris siis 
sõrrhega taskupõhja augu ja poetas ta sealt alla. Siis taskus ta uuesti 

laialilaotatud jooniste kohale põlvili. 

«Papp elab veel,» ütles türklane maha kükitades, «aga nad ütlevad, et ta homset päeva ei näe.» 


«Nägid teda?» 

«Nägin. Kõik tohtrid istuvad seal telgi ümber. Tema aga lamab voodis patjadel ja koriseb kui 
kärvav hobune.» Gergely kattis kätega näo. 

Türklane jõllitas talle otsa nagu tiiger oma saaki silmates. 

«Oled tema käsilane?» 

«Ja kui olengi? Sinu õnn on minu peos.» 

Türklane pilgutas silmi. Ta jäi kohe vaiksemaks. 

«See paber toob õnne?» 

«Mitte paber, vaid paberi saladus. Kuid ainult türklasele toob ta õnne.» 

Ja ta ulatas lehed tagasi. 

«Siis räägi,» sisistas hiiglane kilavi silmi. 

«Tegin, mida sa soovisid.» 

«Aga sa pead mu veel vabaks laskma.» 

«Hohoo!» , 

«See saladus maksab sulle rohkem.» 

«Saan teisteltki teada.» 

«Türklane võtab selle sinu käest ära. Ja kristlane?. Millal satud uuesti sellise kristlase peale, 
kes oskab samahästi nii ladina kui türgi keelt ja kellele võid säherdune teene osutada, et ta 
sulle vastutasuks su õnne luku avab?» 

Türklane haaras poisil kõrist. 

«Kägistan su, kui sa ei ütle!» 

«Karjun, et sinu käes on püha õnnistus!» 

Rohkem ta ei saanud öelda. Türklase sõrmed surusid raudhaakidena ta kaela. 

Ta hingamine katkes. 


Siiski ei olnud türklasel isu teda kägistada. Mis kasu ta poisi kägistamisest saakski? Võib-olla 
kägistab koos temaga ka oma õnne. Ning Hajvan ei tulnud ometi selleks sõjaväkke, et oma 
pead maha lasta raiuda. Isandaks tahtis ta saada, nagu kõik lihtsõdurid. ; 

Haare poisi kaela ümber lõdvenes. 

«Hea küll,» sõnas ta tumedalt, «võin sind tappa ka siis, kui omadega vahele jääd. Kuidas 
saaksin sind vabastada?» 

Poiss ei suutnud kohe vastata. Ta pidi äsjase surve järel õhku ahmima. 

«Kõigepealt,» oigas ta, «sae mu jalgadelt ahelad läbi.» 

Hiiglane naeratas põlastavalt. Vaadanud ringi, sirutas ta oma suure punase käe keti järele. 
Ragistas seda paar korda. Tasase kõlinaga langes ahel rohu sisse. 

«Ja nüüd?», küsis ta põlevi silmi. 

«Muretse mulle spaahi müts ja kuub.» 

«See on juba'tülikas.» 

«Võtad mõnelt magajalt ära.» Türklane kratsis kukalt. 

«See pole veel kõik,» jätkas poiss, «Ka hobuse pead muretsema ja mingisuguse relva. 
Ükskõik mis relva, ma ei nurise.» 

«Kui ma muud ei leia, annan ühe oma kinžallidest, selle väiksema.» 

«Võtan vastu.» 

Türklane vaatas ringi. Kõikjal magajad, üksnes vahid kõndisid käratute varjudena edasi- 
tagasi. ... Pikakaelaline seisis umbeskahekümne sammu kaugusel. Piik maasse torgatud, toetus 
ta selle najale. 

«Oota,» lausus hiiglane. 

Ta tõusis ning kadus aeglasel sammul telkide, vahele. 

Gergely vajus rohule ja näis, nagu võtaks uni temagi ülemvõimust. Ent ta ei uinunud, kui 
väsinud ta ka ei olnud. Ta piilus, ühe silmaga üles taevasse ja ootas, kas kohtub kuti selle pika 
halli palgiparvekujulise pilvega, mis laisalt kesk taevast loidles. (Kui kohtub, kattub maa 
soodsa pimedusega.) Teise silmaga aga uuris ta peenikese kaelaga jõhkrat janitšari, kes seisis 
nagu mingi vangistatud palja kaelaga kotkas. Kindlasti magas ta. Väsinud sõdurid magavad ju 
seisteski. 

Öö oli mahe. öhk värises saja tuhande mehe tasasest norskamisest. Tundus, kui oleks maa ise 
ümisenud sügavalt, ühetooniliselt nagu kass, kui ta ketrab. Ainult 

vahetevahel kostis hobuste tasast krõmpsutamist ja vahtide poolt poetatud üksik sõna. 

Pikapeale jäi Gergely siiski uniseks. Väsimus ning ärevus tegid rammetuks. (Ka 
surmamõistetud magavad alati oma hukkamise eelööl!) Tema aga ei tahtnud magada, olles 
peaaegu rõõmus sääse üle, kes ta nina ümber tiirles. Öö väike viiuldaja piristas oma peenikest 
keelt. Kuid lõpuks äigas Gergö ta minema ja jätkas võitlemist une raske hingusega, mis oli 
laotunud laagri üle. Võitles. Ometi vajusid ta silmad lõppeks kinni. 

Ja ennäe, mida ta nägi: ta. oli sealsamas,, kust ta teele oli asunud — Somogyväri vanalossi 
õppetoas, Bälint Töröki kahe poja kõrval. 

Nad istuvad laua taga, suure värvimata tammepuust laua taga. Nende vastas kummardub 
pastor Gäbor suure pärgamentköites raamatu kohale. Vasakul on aken, mille tinavõrudega 
ümmargustest klaasidest paistab sisse päike jä puistab oma kiiri lauanurgale laiali. Seinal 
ripuvad kaks maakaarti. Üks neist kujutab. Ungari riiki, teine kolme maailmajagu. (Siis ei 
märgitud veel teadlaste poolt Kolumbuse maad, käisid ainult kuuldused, et portugaallased 


olevat avastanud senitundmatu mandri. Ent kui palju selles tõtt oli, seda ei teadnud keegi. 
Austraaliast aga ei osanud Kolumbuski veel und näha.) 

Ungari kaardil olid kindlused telgikujuliste märkidega ära tähistatud, metsi kujutasid 
väljajoonistatud puud. Need olid head kaardid, hõlpsasti mõistetavad ka sellele, kes ei osanud 
lugeda. Tollal oli'aadlikegi hulgas paljusid, kes ei osanud ei lugeda ega kirjutada. Ja 
millekski? Selleks oli kirjutaja, kes kirjutas, mis vaja; kui aga saabus kiri, luges ta selle 
isandale ette. 

Pastor tõstab pea ning hakkab rääkima: 

«Tänasest alates ei õpi me enam ei grammatikat, ei maateadust, ei ajalugu ega loodusõpetust, 
vaid türgi ja saksa keelt. Ka keemiast ainult seda.kuidas valmistatakse püssirohtu.» 

Jancsi Török kastis hanesule tindipotti. 

«Kasutu ajaraisk ka seda rohkem õppida, õpetaja, me ju oskame juba ükskõik millise türgi 
orjaga rääkida. Sakslastele aga on minu isa juba selja pööranud.». 

Väike kümneaastane Feri viskab kerge peanõksakuga oma pähkelpruunid õlgadeni ulatuvad 
juuksed seljale ja pistab vahele: 

«Milleks ka keemia? Minu isal on nii palju püssirohtu, et sellest jätkub maailmaotsani!» 

«Tohoh, noorsaks!» naeratab pastor. «Sina ei gska veel korralikult lugedagi. Eilegi lugesid 
Cieero Kikeroks.» 

Uksekünnisele ilmub Bälint Töröki yägilasekuju. Tal on üll sama sinine sametdolman, mille 
kuningas Jänos talle surres pärandas, puusal ripub aga kerge kõver mõõk, mida ta ainult 
pidulikel juhtudel, tavatseb kanda. 

«Külaline saabus,» ütleb ta, pastorile. «Riietuge ümber, poisid, ja tulge siis alla õuele!» 

Õuel seisab suur rautatud viini koormavanker, selle kõrval keegi sakslane oma teenriga. Nad 
tõstavad vankrist helkivaid soomusrüüsid ning annavad türgi orjade kätte. Orjad võtavad ning 
riputavad need õuel seisvate tulpade otsa. 

Sõiduvankri kõrval seisavad isand Bälinti ümber neli tähtsat isandat. Neile esitletakse poisse. 
Üks võõraist on lüheldane tõmmu nooruk lühikese nina ja. tuliste silmadega. Ta tõstab 
väikese Feri Töröki üles ja suudleb teda. 

«Kas tunned mind veel?» 

«Onu Miklös!» vastab poiss. 

«Ja teine nimi?» 

Ferkö vaatab tunnistavalt Miklõsi onu pehmet musta habet. 

Tema eest vastab Jähos: 

«Zirinyi.» 

«Mitte Zirinyi, sind küll,» õiendab isa, «Zrinyi *.» 

Kõik see juhtus kord tegelikult. Nii mõnigi kord näeme unes seda, mis on möödunud, ja uni 
pole, isegi midagi muutnud. 

Ning nii, kuidas olid arenenud tolle päeva sündmused, hargnes ka Gergely unenägu: 

Kui kuus soomussärki olid tulpade otsa seatud, panid isandad püssid palge ja lasksid nende 
pihta. Ühest läks kuul läbi. See anti viini kaupmehele tagasi. Ülejäänud, mille lasud vaid pisut 
mõlki olid löönud, osteti ära ning 

jaotati omavahel. 

Vahepeal oli saabunud õhtu. Koguneti õhtusöögile. Laua ülemises otsas võttis istet 
pereemand Török, alumises otsas isand Bälint ise. õhtusöögi kestel küsitlesid külalised lapsi 
nende teadmiste kohta, eriti aga seda, mis puutub piiblisse ja katekismusse. 

Bälint Török kuulab tükk aega vaikse naeratusega neid vagasid küsimusi pealt, siis raputab 
pead. 

«Niisiis te mõtlete, et minu pojad õpivad ainult, katekismust? Räägi, Janci, kuidas valatakse 
suurtükke?» 

«Mitmetsentnerilist, isake?» 

«Sajatsentnerilist, tulise pihta!» 

«Sajatsentnerilise suurtüki jaoks,» alustas poiss püsti seistes, «on vaja üheksakümmend 
tsentnerit vaske ja kümme tsentnerit seatina, aga vajaduse korral võib ka kirikukelladest 
suurtükki valada ja siis pole enam tina vaja. Kui materjal on olemas, kaevame nii sügava 
augu, kui suurt suurtükki on vaja. Kõigepealt voolime kleepjast puhtast savist posti. Savi 
hulka segame takku, segu keskele aga torkame raudridva.» 

«Milleks see raudritv?» küsib isand Bälint. 

«Et savi kokku ei variseks ega kõveraks ei läheks.», 

Suunates oma targad silmad isale,, jätkas ta siis; 

«Savi sõtkume kõvaks ja rullime ridva korralikult, sinna sisse. Mõnikord tuleb savi isegi kaks 
päeva vahetpidamata sõtkuda. Kui see on tehtud, asetatakse post augu keskele püsti ja 
mõõdetakse igate kanti, et tä sirgelt püsiks. Seejärel töötleb suurtükivalaja samal viisil 
puhastatud ning läbisõtkutud savist välisümbrise jä paigutab hoolikalt savist posti ümber. 
Ümberringi peab jääma viie sõrme laiune vahe, aga kui meil vaske on ohtralt, võib suurtükk 
ka jämedam tulla. Kui ka see on valmis, ümbritsetakse savi kivide ja raudtugedega, külgedele 
aga asetatakse kaks katelt kümne sülla puudega täis ja kaetakse pealt vasega. Siis...» 
«Midagi jätsid välja.» 

«Seatina!» pistab yahele väike Feri torkavate silmadega. «Ma ju tahtsin just öelda,» annab 
Jancsi sõjakalt vastu. «Seatina tükeldatakse sinna hulka. Siis kuumutatakse õõd ja päevad, 
kuni vask sulama hakkab.» 

«Sa ei öelnud, kui suur peab olema ahi,» lausus vennake jälle. 

«Eks suur ja jäme. Kel pea jagab, taipab seda Isegi.» 

Külalised naeravad. Jancsi aga istub punastades oma kohale. 

«Oota sa,» uriseb ta veljele silmi välgutades, «kõll sa veel saad.» 

«No hea,» sõnab isa, «kui sina ei tea, ütleb su vennas. Ütle, Ferike, mis veel puudub.» 

«Mis puudub?» vastab väike poiss õlgu kehitades, «suurtükk võetakse, kui ta on jahtunud, 
maa seest välja.» 

«Soo-oh,» lausub Jancsi võidukalt. «Aga viilimine? Aga lihvimine? Aga kolm proavilasku?» 
Feri punastab. 

Ja mõlemad poisid oleksid otsemaid sealsamas laua juures kaklema läinud, kui mitte külalised 
poleks neid haaranud ja suudlustega üle külvanud. 

«Kõige toredam on see,» naerab Bälint Török, «et süüteaugu unustasite mõlemad ära.» 
Seejärel räägiti lauas igasuguseist sõjaväelisist asjust, türklastest ja sakslastest. Kord pöörduti 
ka Gergely poole. 

«Sellest saab kuulus mees,» üttes Bälint Török Gergelyle naeratavat pilku heites, justkui 
kiitleks ta oma ratsuga. «Aru on tal nagu tuli. Ainult käsivarred on veel nõrgad.» 

«Ah,» lööb Zrinyi käega, «mitte käsivarre jõud pole peamine, vaid südame jõud, vaprus. Üks 
hurt peletab sada jänest eemale.» 

Õhtusöök jõudis lõpule. Lauale olid jäänud vaid hõbepeekrid. 

«Noh, lapsed, jätke nüüd külalistega jumalaga ja kodige ema tiiva alla,» ütleb Bälint Török. 
«Kas siis onu Sebök ei laulagi?» küsib väike Feri. 

Seepeale kehitab end laua ääres väike pehmeloomulise näoga habemik mees. 

«Tõepoolest, sõber Tinõdy,» lausub Zrinyi soojalt, «laula meile midagi ilusat.» 

Sebestyen Tinõdy * tõuseb püsti, läheb aeglaselt saali nurka ning võtab naela otsast lauto *. 
«Hästi;»,ütleb isa, «ühe laulu kuulame ära, aga siis puhume ehasignaali,» ; 

Tinõdy nihutab tooli veidi tahapoole ja libistab sõrmed üle lauto viie keele. 


«Millest ma laulan?» 

«Seda kõige uuemat, mille sa möödunud nädalal sepitsesid.» 

«Mohäcsist?» 

«Seda jah, kui mu külalistel mõnd muud soovi pole?» 

«Ei, ei ole,» ütlevad nood, «kuulakem aga kõige uuemat.» 

Saalis jääb vaikseks, Teenrid nuuskavad laual põlevaid vahaküünlaid ja istuvad ukseorba. 
Tinõdy helistab veel korra keeli, rüüpab enda ees seisvast hõbepeekrist sõõmu ja .alustab siis 
sügaval mahedal mehehäälel oma laulu: 

kaebeid ja nuttu nüüd kuulete Ungarist, 

verega kastetud lahingust Mohäcsis: 

langesid tuhanded parimad mad]arid 

hing meie nooruke kuningas hukati. 

Tema laulmisviis oli kuidagi eriline. See oli pigem jutustus kui laul: mõnikord laulis ta 
värsirea lõpuni, teise sõnus kõneldes, jättes viisi lauto hooleks; mõnikord aga võttis ainult 
viimase rea lõpu lauldes. 

Laulu kestel oli ta pilk keskendunud enda ette ja kogu tema olemusest võis märgata, et ta on 
unustanud teiste juuresoleku nirtg laulab ainult endale. 

Ent need lihtsameelsed värsid, nagu pastor Gäbor kord oli tähendanud, küll loetuna 
konarlikud ja ilma igasuguse kunstipärasuseta, kõlasid tema huulil südant sütitavama. Tema 
huulil omandasid sõnad teise tähenduse. Kui ta ütles «lein», siis läks kuulajate silme ees 
mustaks. Kui ta ütles «võitlus», nägid nad surmavat heitlust. Kui ta ütles «jumal», tundis 
igaüks, issanda hiilgust oma pea ümber. 

Juba esimese salmi juures olid külalised varjanud kätega näo, toetudes küünarnukkidega 
lauaservale, ja, isegi Bälint Töröki silmad täitusid pisaraist. Tema oli ju isiklikult Mohäcsis 
kuningaga külg külje kõrval võidelnud, kuuludes tema ihukaitsesalka. Neli tuhat kangelast 
jäid hukkunud tuhandetest ellu. Ungari riiki haaras vapustav jõuetuse, hävingu tunne, otsekui 
oleks üle kogu maa laotunud halvav leinaloor. 

Tinödy laulis lahingu käigu lõpuni ja juuresolijad kuulasid teda nukra tähelepanuga. 
Kangelastegude juures, lõid nende silmad särama, tuttavate nimede juures valasid nad 
pisaraid. 

Lõpuks jõudis Tinödy viimase värsini — see oli pigem ohe kui laul: 

Mohäcsis nukrutseb niitmata põllulaik, 

maailma suurim ja koledaim kalmupaik. 

Suriväip tervet me rahvast nüüd ahistab, 

mida ehk Loojagi tõsta ei avita... 

Zrinyi laksas käega vastu mõõka. 

«A vitab!» hüüdis ta, hüppas üles ning tõstis parema, käe: 

«Püha tõotus, vennad, et kõik meie mõtted olgu pühendatud isamaa päästmisele! Et me ei 
puhka pehmeil padjul, enne kui türklane enam ainsatki jalatäit me kodumaa mullast omaks ei 
saa nimetada!» 

«Aga sakslane?» küsis Bälint Török toolil kurva näoga tahapoole naaldudes. «Teist 
kakskümmend neli tuhat ungarlast joosku verest tühjaks selleks, et sakslane meie üle 
valitseks? See on penile peremeheks, mitte ungarlasele. Sadakord ennem aus pagan kui 
valelik sakslane!» 

«Ka sinu äi on sakslane,» annab vastu lõkendav Zrinyi. «Sakslane on siiski ristiinimene.» 
Keegi vanem isand tõstab vaigistades käed. 


«Esiteks ei ole mina mitte sakslane. Doonau pole saksa jõgi, kui kord juba ungari pinda on 
jõudnud. Selge on see, et ungarlane ei tohi vähemalt viiskümmend aastat sõdida. Peame 
ootama rahva juurdekasvu, enne kui edasi võitleme.» 

«Tänan!» virutab Zrinyi vastu lauda. «Mina ei taha viiskümmend aastat voodis vedelda!» 
Mõõga tärisedes tõuseb ta laua tagant üles. 

Tärina peale avas Gergö silmad ja nägi imestusega, et ta ei istu mitte Bälint Töröki laua 
juures, vaid lamab maas tähistaeva all, ja tema ees ei seisa mitte Zrinyi, vaid tohutu laiaõlgne 
türklane. 

See oli Hajvan, kes oli puudutanud ta jalga, et teda äratada. 

«Riided on siin.» 

Ta viskas mantli ja turbani poisi ette. «Hobuse muretseme tee peal.» 

Poiss tõmbas spaahikuue selga ning torumütsi pähe. Pisut avarad olid mõlemad, kuid need 
valmistasid poisile rohkem rõõmu kui mõni siidist või sametist ungari ülikond. 

Hiiglane kummardus alla ja paari tõmbega oli ka poisi teine jalg ahelast vaba. Siis hakkas ta 
ees minema, suundudes põhjakaarde. 

Mantel oli poisile pikk. See tuli vöökohast üles tõsta. Kärmelt sammus ta hiiglase kõrval 
edasi. 

Telkide ees ja sees magati kõikjal. Ühe või teise vasknupulise hobusesabaga telgi ees seisis 
valvur, kuid seegi magas. 

Laagril ei paistnud lõppu tulevatki, nagu polekski enam olemas muud maailma peale telkide. 
Ühes kohas sattusid nad kaamelite, keskele. Seal telgid juba harvenesid. Igal pool rohus pikali 
maas magas inimesi. 

Ühe sinise lõuenditükiga paigatud telgi ees Hajvan peatus: 

«Vana!» hõikas ta telki. «Tõuse üles!» 

Lüheldane vanamehike, põlvini ulatuvas särgis ning palja jalu, puges telgist välja. Ta pea oli 
paljas, habe pikk ja valge. 

«Noh, mis on?» küsis ta suuril silmil. «Sina oled, Hajvan?» 

«Mina jah. Nädal tagasi kauplesin sinuga selle halli hobuse pärast.» 

Ja ta osutas kaamelite keskel krõmpsutavale kohmakale suurele hobusele. 

«Jääb nii, kuidas pakkusin?» 

«Siis sellepärast äratasidki mind üles? Kakskümmend gurušit *, nagu ütlesin.» 

Türklane urgitses vöö vahelt hõberaha välja. Luges selle esiti ühes peos üle, seejärel teises ja 
lõpuks veel kolmandatki korda kaupmehele peo peale ladudes. 

«Ka kannuseid on vaja,» ütles poiss türgi keeles, mil kaupmees hobust läks tooma. 

«Paari kannuseid annad pealekauba,» sõnas Hajvan. 

«Eks homme saad.» 

«Ei, nüüd kohe.» 

Kaupmees läks telki. Seal ta kolistas ja kohmitses pimedas, kuni tõi lagedale paari roostetanud 
kannuseid. 

Samal tunnil uitas Jumurdžak telkide vahel, kus hoiti haigeid. 

«Milline on see vang, kes. täna padišahhi auväärset isikut paradiisi tahtis saata?» küsis ta 
ühelt valvurilt. 

Vaht osutas valgele nelinurksele telgile. 


Telgi ees maasse torgatud pigitõrviku ümber kükitasid viis valgete turbanite ja mustade 
kaftanitega vanameest. Need olid sultani arstid. Kõik viis olid tõsised, peaaegu isegi, kurvad. 
Jumurdžak peatus telgivahi ees. 

«Kas tohin vangiga rääkida?» 

«Küsi arstidelt,» vastas too aupaklikult. 

114 

Jumurdžak tegi arstide ees kummarduse. Need noogutasid vastu. 

«Efendi', kui tohiksin haigega kõnelda, saaksin osutada padišahhile meelepärase teene.» 

Üks vanakestest kehitas õlgu. Tema käeliigutust võis mõista nii või teisiti: «Ei tohi!» — või: 
«Mine!» 

Jumurdžak valis viimase. 

Telgi eesriie oli pooleldi kõrvale tõmmatud. Sees põles rippuv lambike. Selili voodil, silmad 
pooleldi avatud, lamas pastor. 

«Gjaur,» lausus türklane tema juurde astudes, «kas tunned mind?» 

Ja ta hääl värises. 

Pastor ei vastanud ega liigahtanud. Lambike heitis vaid nõrka valgust ta ninaotsale. 

«Ma olen see Jumurdžak, kes usaldati kord sinu kätte üles puua. Sina vabastasid mind mu 
amuleti hinna eest.» 

Pastor ei vastanud. Ta ei pilgutanud laugugi. 

«Nüüd oled sina vang,» jätkas türklane, «ja miski pole tõenäolisem kui see, et su pea raiutakse 
maha.» 

Ka seepeale ei lausunud pastor midagi. 

«Tulin oma amuleti pärast,» jätkas türklane alandlikult. «Sulle on see asi tühine.. Minule aga 
peitub temas kogu mu jõud. Sestsaadik kui mul teda pole, ei ole mul enam milleski õnne. 
Bosporuse rannal oli mul maja — imekaunis väike palee. Ostsin ta selleks, et seal oma vana- 
dusepäevi veeta. Maja põles tuhaks. Aarded, mis seal olid, varastati ära. Ühes lahingus torgati 
mul käsivars läbi. Vaata mu vasakut kätt — võib-olla jääb ta igavesti vigaseks.» 

Ning ta näitas punast armi, mis võis olla umbes kolm kuud vana. 

Pastor vaikis liikumatult, nagu vaikis ka hämarus tema ümber. 

«Gjaur,» jätkas nutuselt pehmel häälel türklane, «sa oled hea inimene. Olen sinule palju 
mõelnud ja iga kord jõudsin arusaamisele, et su südame headus on enneolematu. Anna mulle 
mu amulett tagasi!» 

Vaimulik ei vastanud. Ainult lambike särises — mingi kärbes võis olla sattunud leegisse. 

1 Efendi — austav kõnetusvorm, «isand» (türgi k.). 

«Teen kõik, mida sa soovid,» jätkas türklane väikese pausi järel. «Püüan sind ka timuka käest 
päästa. Minu isa on võimas pasa. Mu vend on Arslan-bei. Inimene loodab, nii kaua kui ta 
elab. Ütle ainult, kus on mu amulett?» 

Pastor vaikis. 

«Mu amulett!» kähistas türklane läbi hammaste ja haaras vaimulikul õlast. 

«Amulett!» 

Ja et pastori pea lõdvalt rappus, tõmbas türklane ta istukile. 

Siis vajus pastori lõug alla. Avatud sui, klaasistunud silmi vaatas ta tühjusse. 

Kui nad olid jätnud selja taha ka kõige äärmise vahi, peatus Hajvan. 

«Näe,» ütles ta, «tegin, mida sa soovisid. Nüüd aga räägi, mis on see salapärane õnn, mida ma 
enesega kaasas kannan?» 

«Kabbala,» vastas poiss mõistatuslikult. 


«Kabbala?» kordas urisedes türklane ja tõmbas kulmu kortsu, nagu keegi, kes püüab tungida 
sellise sõna tähendusse, mis talle on ähmane. 

«Kui sa paremini vaatad,» rääkis poiss õlaga sadulale toetudes, «siis näed, et need on 
mõningate taevatähtede kujud. Püha dervis on iga hea tähe ümber kirjutanud palve. Sa lubasid 
ka jatagani *.» 

Türklane ulatas poisile oma mõlemad relvad: 

«Vali!» 

Poiss võttis väiksema ja pistis vöö vahele. 

«Need pildid,» jätkas ta, «on selleks, et kannaksid neid oma keha ümber. Rebi need seitsmeks 
tükiks ja õmble riiete voodrisse. Ära unusta ka turbanisse panemast. Koht, mida see püha 
pärgament katab, on kuulist puutumatu.» 

Türklase silmad lõid särama. 

«Kindlasti.» 

«Püha dervis tõendaks sedasama. Oled muidugi kuulnud niisugustest kangelastest, keda kuul 
ei taba?» 

«Miks ei ole.» 

«Niisiis, ei raha ega hea sõna eest ära anna neist'ühtki mitte kellelegi. Ja ära ka kellelegi 
neid näita, sest 

siis võetakse nad sult ära, varastatakse või petetakse välja.» 

«Hohoo! Mul on aru peas!» 

«Aga see pole veel kõik. Üks paber ütleb, et naist ja last ei tohi sa puutuda ei käe ega relvaga, 
seni kui sa pole saanud suureks isandaks. Kõik su mõtted peavad olema pühendatud 
kangelaslikkuse teenistusele.» 

«Saavad pühendatud.» 

«Sest sind ootab tõega suure üliku aukraad. Sinust saab Ungari beiler-bei.» 

Türklase suu vajus imestusest ammuli: «Beiler-bei?» 

«Noh, mitte veel homme hommikuks, küll aga aja jooksul, kui su kangelaslikkus ilmsiks 
tuleb. Siis on ka seda veel kirjutatud, et pead elama koraani õpetuse järgi. Ole usin palves, ja 
pühas pesemises. Ja kes sulle head teeb, sellete. ära sinagi halvaga vasta.» 

Suur rumal mees vaatas hardalt ppisile otsa... 

«Tihti olen unistanud,» kogeles ta, «et saan suureks isandaks. Et mul on marmorpalee ja 
siidkaftanid. Ja palju naisi ümbritseb mind. See on minu unistus! Ah et seitsmeks tükiks?» 
«Seitsmeks tükiks. .Roie tähtiski ühesuurusteks osadeks jaotada, eks sedamööda, millist 
kehaosa kõige rohkem hoiad.» 

Türldane vahtis õnnelikult mõtlikuna enda ette. 

«Noh,» lausus ta pead tõstes, «kui ma ülikuks saan, võtan sind endale kirjutajaks.» 

Gergely hammustas huulde, et mitte naerma pahvatada. 

«Astu aga sadulasse, sõber,» ütles Hajvan siis soojalt. Ja ta hoidis hobust, kui poiss sadulasse 
ronis. Gergely pistis käe taskusse: 

«Vaata, Hajvan, siin on sulle sõrmus. Tea, et ungarlasel pole kombeks midagi tasuta vastu 
võtta.» Hajvan võttis sõrmuse ja vaatles seda imestunult. «Sina andsid mulle vabaduse ja 
hobuse, mina tasun sulle selle sõrmusega. Allah sinuga, kiilaspea!» Nende sõnadega andis ta 
hobusele nähvaku. Hajvan aga haaras ratsmetest: «Pea! See on türgi sõrmus, eks ole?» 
«Jah.» 

«Kust sa said?» 

«Mis see sinusse puutub? Kui just teada tahad — see kuulus kord ühele janitšarile.» 

Hajvan vahtis hetke rumala näoga enda ette maha, siis ulatas sõrmuse tagasi. 

«Pole vaja. Sa oled mulle hobuse ja vabaduse eest küllaldaselt tasunud.» 


Ja ta toppis sõrmuse poisi taskusse tagasi. 

Gergely suundus lõunasse, et juhul kui teda jälitama hakataks, ei liigutaks Buda poole, vaid 
vastassuunas. 

Kuu pilvede keskel oli jõudnud juba läände. Idas hahetas koit. 

Ühes kohas lõikas laia maanteed kitsas külatee. Gergely silmas seal kiiresti lähenevat 
ratsanikku. 

Kui nad mõlemad samas tempos edasi liiguvad, peavad nad teeristil kohtuma. 

Esimesel silmapilgul aeglustas Gergely oma hobust, ent kui teine vastas samaga, laskis ta 
uuesti galoppi. Nii jõuaks ta saja sammu võrra varem kohale. 

Ta silm püsis üha võõral ratsanikul. Kasvaval aovalgel nägi ta kohkudes läheneja peas kõrget 
janitšarimütsi. 

Ta tiris ratsmeist ning peatas hobuse. 

Ka teine peatus. 

«Saatana Lutsifer!» pomises Gergö. «See türklane nabib mu veel kinni!» 

Hirmust kippus tal hingki rindu kinni jääma. 

Siis äkki lõi kellahelinana talle südamesse Istvän Dobõ ütlus: peaasi on mitte karta! 

Ta ei olnud enam lapsepõlvest saadik Dobõd. näinud. Sellest alates, kui Bälint Török 
Ferdinandi maha jättis ja kuningas Jänosi poolele asus, ei olnud Dobö ei Szigetväris, 
Somogyväris ega Ozoras käinud. Aga see ütlus oli jäänud Gergelyle kõrvu ja selle eest 
meenutas Gergely teda alati tänutundega: peaasi, mu poeg, on mitte karta! 

Türklase väike madal hobune läks taas liikvele. Ka Gergely andis oma ratsule kannuseid. 
Olgu siis: ristteel nad kohtuvad. Võimalik, et türklane ei jälitagi teda. Ta hõikab türklasele 
«Tere hommikust!» ja kappab edasi. 

Kui vaid tee, mida mööda läheneb türklane, oleks sobiv põhja poole keeramiseks! 
Paratamatult tuleb neil kohtuda. Ja kui türklane tõmbab relva? 

Gergely ei olnud veel kunagi võidelnud. Bälint Töröki õuel olid nii Bälint kui pastor Gäbor 
talle vehklemist 

õpetanud ja türgi orjadega oli ta iga päev löömingut pidanud, ent see oli olnud ainult mäng. 
Nad olid siis pearaest jalatallani rauas ja isegi kirkaga ei oleks nad teineteisele häda saanud 
teha. 

Oleks tal vähemalt piik või mõõkki nagu janitšäril! Aga see närune jatagan... 

Peaasi — mitte karta! — helahtab taas ta südames. 

Nii ta siis kihutab edasi, jätkates endist suunda. 

Türklane aga ei kihuta enam. Ta peatub. 

Erutusega pöördub Gergely teele, kus seisab türklane, ja peaaegu karjatab rõõmust, nähes, et 
see pöörab ringi ja põgeneb tema eest tagasi vaatamata. 

See ei või olla keegi muu kui Tulipän! 

«Tulipän!» naerab poiss talle järele. «Jätke vigurid, Tulipän!» 

Hüüu peale annab türklane veelgi rohkem hobusele tuld ja iidub tuisates mööda kitsast 
rööplikku teed. Väike hobune on hea jooksja, ent teel on lombid ning maapind savine. 
Türklane hüppab üle kraavi, et niidule keerata. Hobune libiseb. Türklane veereb sadulast 
maha. 

Kui poiss kohale jõuab, on türklane juba jalul ning hoiab oda löögivalmis. 

«Tulipän,» naerab poiss, «ärge tehke rumalusi!» 

«Oh, pagan võtaks!» häbeneb Tulipän. «See olete siis teie, noorhärra?» 

«No olete teie aga vahva sõdur!» naerab Gergely ja hüppsb hobuse seljast maha. 

«Ma arvasin, et aetakse taga,» tunnistas Tulipän piinlikkuses. «Kuidas te küll põgenema 
saite?» 

«Mõistusega, Tulipän. Mõni aeg ootasin, et teie tulete vabastama.» 


«See oli võimatu,» vabandas end Tulipän. «Orjad aeti laagri keskpaika ja igal pool seisis nii 
palju vahte, et isegi sain hädavaevu nendest mööda hiilida.» 

Ta tiris oma hobuse maast üles ja kratsis end. 

«Et varesed selle kronu nahka pistaksid! Kuidas ma temaga koju saan! Siis veel need 
riided... Tee peal, lüüakse mind surnuks.» 

«Võtke särgiväele. Püksid võivad jääda.» 

«Seda ma teen. Noorhärra ei tule minuga?» 

«EL.» 

«Kuhu siis?» 

«Lähen Budasse.» 

«Siis satute uuesti türklaste kätte.» 

«Jõuan sinna enne, kui nemad. Ja kui juhtungi vahele jääma, on seal minu isand, ta on võimas 
mees. Võiks kuningaski olla, kui ta tahaks.» 

Tulipän istus uuesti hobuse selga. Gergely ulatas talle käe. 

«Tervita kodurahvast.» 

«Tänan,» vastas Tulipän. «Ka mina tervitan oma härrat. Ärge öelge, et leidsite mind purjus 
päi. See on sulaste vein, mida ma joon.» 

«Hea küll, hea küll, Tulipän. Jumal õnnistagu teid.» 

Tulipän pöördus veel korra tagasi: 

«Aga pastori härra?» 

Poisil tulid pisarad silma. 

«Tema vaeseke on haige. Ma ei saanud temaga rääkida.» 

Veel midagi oli tal keelel, aga ta kas ei suutnud seda pisarate tõttu välja öelda või mõtles ta 
ümber. Ta tõmbas ratsmeist ja asus päevatõusu poole teele. 

Päeva veetis Gergely metsas. Magas. Alles õhtul julges ta suure ringiga Buda suunas edasi 
liikuda, orienteerudes ainuüksi oletuse järgi. 

Päike tõusis parajasti, kui ta Gellerti mäe jalal laiuvale avarale lagendikule jõudis. Seal võttis 
ta turbani ja mantli seljast ning heitis taha sadulaharjale. 

Aas ümberringi sädeles kastest. Gergely tuli hobuse seljast maha. Ta riietus vööni lahti, korjas 
kastet pihku ja pesi nii endalt kahepäevase tolmu ära. 

Pesemine värskendas. Ka. hobune oli sel ajal rohtu 'söönud. Päikese esimesis kiirtes end 
soojendades tõttasid nad siis maanteed mööda edasi. 

Seal oli juba tee ümbrus täis Buda lahingute jäänuseid. Murtud piigid, purunenud 
kahurivankrid, mõlki löödud õlakaitsed, lõpnud hobused, soomusriüüd, mõõgad, musta värvi 
pajakujulised viletsad saksa kiivrid vedelesid igal pool. 

Ja matmata jäänud laibad. 

Ühe laukapõõsa ümber lamasid viis sakslast. Kaks neist olid selili, üks kokkukä-gardunud, 
kaks ülejäänut purustatud peadega. Kolm oli ilmselt surmanud kuul. Kaks näisid olevat 
surmavalt haavatuna end ise sinna lohistanud ning seal hinge heitnud. 

Raske roiskumislehk täitis õhku. 

Ratsaniku lähenedes tõusid laipadelt kaarnad lendu jä tiirlesid korra mõne sülla kõrgusel aasa 
kohal. Kaugemal laskusid nad jälle maha — pidusööki pidama. 

Pasunahääle peale kiskus Gergely oma pilgu kurvast vaatepildist lahti. Buda kindlusest laskus 
aeglasel sammul alla punases mundris ratsanikesalk. Nende ees tuli mingisugune tumesiniste 
riietega pikk jalaväeülem. 

Eestulijate hulgas valendas keegi vaimuliku mütsiga ratsanik. 

«See on kuulus munk György!» mõtles Gergely, «keegi muu ei või see olla.» 


Ja ta süda lõi põksuma. Munk Györgyist oli ta maast madalast nii palju kuulnud räägitavat! 
Munk tähendas talle isegi midagi kuningast kõrgemat. 

Munga kõrval tuli tasast sammu sõites punasest sametist husaarikuues ratsanik, kelle 
kalliskivid sätendasid juba kaugele. 

Gergely tundis ratsanikus ära Bälint Töröki. . 

Ära joosta? 

See võib äratada kahtlust. Bälint Török saadaks talle ratsaniku järele ja siis veetaks ta 
süüdlasena oma armastatud isanda ette. 

Kas öelda, mida nad pastoriga olid sepitsenud? 

Siis ajab Bälint Török ta sedamaid oma palge eest minema. Temap see ju oli, kes türklased 
siia sakslaste vastu kutsus. Kuis kuuleb ta nüüd, et tema kodakondsed tahtsid türklasi 
hävitada? 

Gergely pea huugas. Ta ei armastanud valetada. Eriti autuks pidas ta aga valetada just sellele, 
kes teda on kasvatanud. 

Nii seisis ta seal maantee ääres, palja päi ja pale õhetav. Siis tuli ta hobuse seljast maha ning 
hoidis seda ohelikkupidi käekõrval. 

Tulgu, mis tulema peab! 

Hobune oli näljane. Niipea, kui ta nägi, et tema töös tekkis paus, haaras ta rohu järele. 

Hei! Jumal õnnistagu seda hobust, peaasjalikult aga tema nälga! 

Milline hea amet oli nüüd teda paremale-vasemale sikutada ja temaga tiirntada, nagu oleks ta 
koguni jonnakas! Milline õnn, et vahepeal võis neile jutuajamisse süvenenud isandatele selja 
keerata! 

Juba on kabjaplagin siin, juba kõnekõmin tema kohal. 

Vanal hobusel tuleb pöörduda kord paremale, kord vasakule, kord jookseb ta ümber oma 
peremehe, kord jälle peremees ümber tema. 

Siis näis vanakuri märkavat, et ka tuul on millekski tõhus: idast tõusev puhang keerutas tee 
kollasest tolmust üles eesriide, mille läbi võis näha vaid niipalju, e| keegi poisiohtu nooruk 
mässab murul ühe kohmaka halli hobusega. Küllap sakslased jätsid ta peremeheta. Olgu 
temaga õnnelik! 

Gergely hingas kergendatult, kui nägi, et pealikud on juba seljaga tema poole ega karju keegi: 
«Gergely, mu poeg!» 

Ta hüppas uuesti sadulasse, esmalt kõhuli, siis heitis ka jalad üle ja pööras näo kolonni poole. 
Tä nägi, et kogu tumesinisesse rõivastatud jalavägi on ahelais. Nende riided, on räbaldunud, 
juuksed räpased, näod kahvatud. Ühtki vana meest ei ole nende hulgas, haavatuid aga on 
palju. Ühe pikakasvulise kaltsudes orja nägu oli üksainus sini-punaseks tursunud haav. Ainult 
teine silm paistis veel segipaisatud näost. 

Kas mitte viimaks just Bälint Török polnud,see, kes oli talle näkku raiunud? 

Siis nägi Gergö esmakordselt Budat. 

Palju torne, kõrged müürid, Pesti küljel laskumas puude lehestikku mattunud kuninglik aed — 
Gergö vaid ahhetas. 

Siis siin elas kuningas Mätyäs? Siin elas kuningas Lajos? Ja siin elab, näeb seda kogu aeg 
tema väike Eva? 

Väravas seisis hellebardiga valvur, kes isegi ei vaadanud Gergely poole. 

Noorukile oli see pisut imelik, et teda ei tervitatud, ent ta pani selle siinse korra arvele. 
Imetlusega vaatas ta üles kuningliku õue poole ja seal asetsevale suurele ümmargusele 


punasest marmorist basseinile. Püha Györgyi platsil ta peatus. Suurte ratastega suurtükkide 
grupp paelus ta tähelepanu. Need olid kohmakad suitsunud suurtükid. Poristest ratastest võis 
järeldada, et see oli sakslastelt saadud trofee, — võib-olla oli see juhtunud alles eile? 

«Tere päevast, vapper isand!» kõnetas ta jutiresseisvat vahisõdurit. «Küllap see on sõjasaak 
sakslastelt?» 

«Just nii,» vastas sõdur uhkelt. 

See oli lihav, keerutatud vuntsidega tõmmu mees ja ta näoilme oli selline, nagu puhuks ta 
kogu aeg tulisele pudrule. 

Gergely silmitses uuesti suurtükke. Kolm nende hulgast olid nii suured, et ka kakskümmend 
härga poleks neid paigast liigutada suutnud. 

Ja kõik nad lehkasid veel praegugi püssirohu järele. 

«Isand sõdur,» lausus Gergely jälle, «kas tunnete vana Ceceyd, puukätt?» 

«Miks ei tunne.» 

«Kus ta elab?» 

«Seal allpool,» ja ta viitas peaga põhja suunas, «Püha Jänosi tänaval.». 

«Mina ei tunne siin tänavaid.» 

«Mine aga, vennike, otse edasi, siis küsi uuesti juhatust. Ta elab väikeses rohelises majas. 
Värava kohal ripub vibu. Seal elab vibumeister.» 

«Szaggitärius?» 

«Tema neh.» 

Gergely viskas veel korraks pilgu üle suurtükkide, siis kappas oma halliga minema. 

Paljude küsimuste ja juhatuste peale jõudis ta viimaks püha Jänosi tänavale ning seisis peagi 
väikese roheliseks värvitud kahekordse majakese ees. 

Majakesel vnäis olevat ainult viis akent: kolm ülemisel, kaks alumisel korrusel. Nende vahelt 
viis sissekäik toaukse suuruse värava kaudu, mille kohal rippus suur punane plekist vibu. 
Ceceyd elasid ülemisel korrusel. Kui Gergely tuppa astus, leidis ta hommikukuues ja tuhvlites 
vanahärra pikavarrelise kärbselapatsiga kapi juures vehklemas. 

«Sure, koer!» rääkis ta, lajatades oma riistapuuga tubli suurtükipaugu. 

Siis, kuuldes samme, lisas: 

«Ei ole sellest julgemat looma maailmas! Virutan ja peksan neid siin üksteise silma all, aga 
selle asemel, et põgeneda, istub ta mulle habemele. Kao, sa koer!» 

Ja ta vuhistas kärbselapatsiga õhus. 

«Armas isa, mu isand!» naeratas Gergely. «Tere hommikust!» 

Cecey pöördus üllatunult ringi. Ka Gergely üllatus, 

nähes, et vanahärra habe on põsilt terve vaksa võrra allapoole nihkunud ning lausa 
kääbuslikuks kahanenud! Kodus ulatus see tal silmini. Aga samas taipas Gergely, et vanamees 
ajab oma näo ülaosalt habeme ära. Ta oli seetõttu tublisti noorenenud. 

«Ennäe! Gergely-poeg!» häälitses Cecey hämmeldunult. «Oled see sina, mu kullake?» 

Ka Gergelyle enesele tundus see imelikuna, et ta siin on, kuid ootas siiski, et teda süleldakse 
ja suudeldakse, nagu tehti seda kodus, Keresztesis... 

Häälte peale ilmus ka emand kõrvaltoast. 

Temagi jahmus samuti, imestas samuti. 

«Kuidas sa siia sattusid?» küsis ta. «Mis tõi sind siia, poeg?» 

Ent varemalt oleks ta nagu soojemalt suudelnud ... See oli Gergelyl vaid selline varjuna läbi 
vilksatav mõtte välgatus, pigem tunne kui mõte. 

«Ma ei tulnud ilmaasjata.» sõnas Gergely. «Tulin ütlema, et pöörduksite tagasi Keresztesi.» 
«Ohoo!» vastas vana. 

See kõlas, nagu oleks ta öelnud: taga targemaks! 


Ja emand vaatas poisile nii kummaliselt, nii kaastundliku näoga otsa, nagu tavatsetakse 
vaadata lollikestele, kes jälle mõne uue totrusega lagedale on tulnud. 

«Oled sa näljane, kullake?» küsis ta, kätt poisi õlale pannes. «Võib olla sa pole öösel 
maganudki?» 

Gergely noogutas ja raputas ühtlasi pead. Laual asetsevat maletahvlit põrnitsedes piilus ta 
teise silmaga avatud ukse poole. 

«Vicuskat ootad, eks ole?» naeratas emand ja vaatas mehele otsa. «Teda pole kodus. Ta ei 
käigi kodus. Tä on kuninganna juures. Ainult mõnikord saab ta, mahti ära lipata. Ja ka siis 
tuleb ta tõllas, õukonna foreitori saatel. Nõndaks see on!» 

Ja et köögist kostis sisinat, lõi ta käed kokku: 

«Jeesus Maarja! Piim ajab üle!» 

Gergely ootas, et Cecey jätkaks kõnelust Vicast, selle asemel aga vana ainult istus, pilgutas 
silmi ning vaikis. 

«Kus on isand Bälint?» küsis Gergely rõhutud südamega. 

«Matmas,» vastas igavleval häälel Cecey. «Leppis paari mungaga kokku, nüüd matavad.» 
«Sakslasi?» 

«Muidugi sakslasi. Sestsaadik, kui sõda lahti, käib ta iga päev matmas. Ongi paras mees 
sakslast matma.» «Ja tema pihta ei tulistata?» 

«Nad on valgetes särkides. Niisuguseid ei tulistata.» 

«Mina nägin veel paljusid matmata laipu.» 

«Usun, vennike. Raiusime neid kenakesti.» 

Sõna «vennike» puudutas Gergelyd taas ebasõbralikult. Aga suutmata kauem end pidada, 
pööras ta jutu Vicale. 

«Ka praegu on ta kuninganna juures?» 

«Jah,» vastas vana. 

Ta tõusis püsti ja liipas vaevaliselt üle toa. Ta nägu oli võtnud vahepeal mingi erilise tõsise 
ning väärika ilme. Siis asus ta asja juurde ja seletas, kuidas munk György alles hiljuti oli Eva 
kuninganna juurde viinud ja teda seal lossiaias esitlenud. Imikust prints oli korraga Vicale 
naeratanud ja sirutanud oma käekesed tema poole. Ega Vicagi kõhelnud — oli võtnud poisi 
sülle, nagu seda kodus talu- lastega oli harjunud tegema, ja kiigutanud teda õhus ilma 
igasuguse aukartuseta. Oli isegi niiviisi taile öelnud: «Sina pisike tobuke!» Sellest päevast 
alates tahtis kuninganna teda enda juurde ega lase nüüd enam koju magamagi. 

Gergely kuulas vanameest algul huviga, siis säravi silmi. Pani ainult pisut imeks, et Cecey nii 
tähtsa näo tegi ja teda jahedalt silmitses. Lõpuks ta tõsines. 

«Noh, mis hüüd?» kähvas talle vanamees. «Mis sa nii lollilt vahid?» 

«ulen unine,» vastas Gergely. 

Vaevu suutis ta pisaraid tagasi hoida. 

Sest nüüd mõistis ta, et väike Eva ei saa kunagi tema naiseks. 

Mis siis oli õieti Budas juhtunud? 

Juhtunud õli see, et sakslane himustas endale Buda kantsi pesa soetada. Kuninganna oleks 
seda ka lubanud, ent ungari ülikud ei seedinud kuidagi mõtet, et Mätyäsi lossi võiksid 
okupeerida sakslased. Saagu lõppeks ungarlane ungarlaste kuningaks! 

Kutsuti siis türklased appi ja siiamaani käis äge kaitsesõda. Kui ükskord türgi abistajate 
eelvägi pärale jõudis, 

olid sakslaste jõud juba kuivamas. Ja-kui siis ka sultan oma tohutu laagriga kohale oli 
saabunud, olid Roggendorfi väed juba täielikult laiali pekstud. 

Munk (ainult nõnda toda kuulsat György Martinuzzit nimetatigi) viis tervitustäheks nelisada 
saksa orja sultani ette. 

Temaga koos läks Bälint Török ja ka hallipäine Peter Petrovich. 

Sultan asus oma sõjaväega Cserepesis, päevateekonna kaugusel Budast. Ta võttis härrased 
oma tormide jä tornaatsiga siidtelgis armulikult vastu. Kõiki kolme tundis ta juba varem 
nimepidi. Mungast teadis ta, et tema peaga mõtleb kogu ungari rahvas. Bälint Törökit aga 
tundis ta sellest ajast, kui ta Viini kantsidele oli tahtnud heisata, poolkuuga lippu. Tookord oli 
isand Bälint Kasson-paša koos selle sõjaväega purustanud ja türklased mäletasid teda kui 
tulist kuradit. 

Vanast Petrovichist oli tõlk talle juba ette seletanud, et see on imikust kuninga sugulane, ja et 
tema oli see, kes 1514. aastal György Dözsa hobuse seljast maha tiris ning raudu pani. 
Ülikud juhatati telki. Kõik kolm kummardasid. Kui sultan oli astunud nende juurde ja 
ulatanud neile käe, astus ka munk sammu ettepoole ja suudles sultani kätt. Ka vana Petrovich 
suudles kätt. 

Bälint Török aga kummardas suudluse asemel uuesti ja vaatas siis.kahvatuna, kuid uhkelt 
sultanile otsa. 

Milline kuulmatu ülbus! Mungal jäid ehmatusest luud-kondidki kangeks. Oleks ta seda 
teadnud, poleks ta teda .küll ainsagi sõnaga mõjutanud kaasa tulema. 

Sultan ei pilgutanud silmagi. Tõstis suudluseks ulatatud käe veidi kõrgemale ja asetas 
Bälintile õlale. Embas teda. 

Kõik see toimus nii perekondlikult, nii ungari kbmbe kohaselt, nagu polekski see teisiti 
võinud juhtuda. 

Telgis seisid sultani taga ka tema kaks noorukest poega. Armastusväärselt surusid nad ungari 
isandate kätt. Kahtlemata oli neid enne õpetatud, kuidas neil tuleb käituda. Seejärel jäid nad 
jälle isa selja taha seisma ning kinnitasid pilgu Bälint Törökile. 

Nüüd oligi võimalus seda meest vaadelda. Milline kaunis, suursugune ungarlane! Nõnda 
kuidas ta siin seisab oma lõhestatud varrukatega punases siidatlassrüüs, tuhmuvad tema 
kõrval kõik teised väärikused. 

Ka sultani eakad lambasilmad pöördusid sagedamini Bälint Törökile, kui tema ees lömitavale 
mungale, kes kavalalt punutud ladinakeelses kõnes ette kandis, et oht 

sakslaste poolt on kõrvaldatud ja et ungari rahvas on õnnelik, tundes enda kohal säärast 
võimsat kaitsjatiiba... 

Tõlgiks oli Suleiman-paša, põdur kõhn vanaisand, kes küpses nooruses oli sattunud 
Ungarimaalt türklaste hulka ja valdas vabalt mõlemat keelt. 

Lause-lauselt tõlkis ta munga kõnet. 

Sultan noogutas. Kui kõne viimaks sügava kummarduse saatel lõpule oli jõudnud, ütles ta 
naeratades: 

«Rääkisid hästi. Tulin esmajoones sellepärast, et kuningas Jänos oli mu sõber.. Tema rahva 
saatus pole mulle mitte võõra rahva saatus. Rahu peab riigis jälle valitsema hakkama. Siis 
võib ungari rahvas rahulikult magada: minu mõ6k valvab kõigil aegadel tema üle.» 

Munk tegi õnnelikul ilmel uue kummarduse. Vana Pet-rovich pühkis silmast pisara. Üksnes 
Bälint Török vaatas kortsus kulmul enese ette. . «Eks vaadakem siis, millise rahvaga olete 
võidelnud,» lausus sultan. 

Ta istus hobuse selga ja ratsutas ungari isandate saatel aeglast sammu piki orjade rivi. Seal 
seisid ja põlvitasid nad kahes pikas reas Doonau liivasel kaldal. 

Sultani paremal käel ratsutas munk, vasakul Suleiman-paša. Vahetevahel pöördus sultan selja 
taha, kõneles kord Petrovichi, kord Bälint Töröki, kord oma poegadega. 


Orjad langesid sultani ees põrmu. Üks ja teine tõstis anuvalt tema poole oma ahelais käed. 
«Närused palgasulased,» tähendas sultan türgi keeles, «aga on ka tugevaid hulgas.» 

«Oli tugevamaidki,» ütles Bälint Török ungari keeles vahele, nii et sultan tema poole pöördus. 
«Oli oma mõnisada, aga neid pole siin.» 

Ja et seepeale sultan talle küsival pilgul otsa vaatas, vastas isand Bälint rahulikult: 

«Need ma raiusin maha.» 

Pöörduti tagasi telki. Et sultan sisse ei läinud, toodi talle tugitool, saatkonnale, samuti ka 
sultani poegadele aga istet ei toodud. 

«Mida teha orjadega, kõrgus?» küsis Ahmed-paša. 

«Pead maha!» vastas sultan nii ükskõikselt, kui oleks ta öelnud: harjake mu kaftan puhtaks. 

Ta võttis telgi ees toolil kuldtikandiga padjal istet. Tema selja, taha asusid kaks 
paabulinnusulgedest lehvikuga teenrit — sedapuhku mitte toreduse märgiks, vaid tõepoolest 
kärbeste pärast. Sest käes oli augusti lõpupool ja koos laagriga rändas kaasa terve kärbeste 
müriaad. 

Sultani kõrval seisid ka tema mõlemad pojad. Tema ees — ungari isandad, mütsid peos. 
Sultan mõtiskles hetke omaette. Siis pöördus ta Bälint Töröki poole: 

«Mingisugune vaimulik langes teel meie kätte vangi. Sinu haldusest pärit. Võib olla tunned?» 
Bälint sai sultani sõnadest aru, ent kuulas ka tõlgi ära. Siis vastas ta ungari keeles: 

«Kõiki oma maakondade vaimulikke ma ei tunne. Minu valdustes on mitusada mitmesugust 
usklikku. Aga võimalik, et ma seda vangi tunneksin.» 

«Tooge ta siia,» käskis sultan. 

Kulme kergitades vaatas ta igavledes enese ette. 

Doonau kaldalt kostis tapatalgu kära. Karjed, palved — kõik see segunes laagri suminaga. 
Siis tõid kaks meest rutakalt ühe palakasse mähitud inimkeha, asetasid ta sultani ette maha ja 
eemaldasid katte näolt. 

«Tunned?» küsis sultan ning vaatas kõõrdi Bälint Törökile otsa. 

«Miks ei tunne,» vastas Bälint vapustatult. «See on ju minu pastor!» 

Ja ta vaatas arusaamatult juuresolijaile, nagu oodates seletust. 

Ent türgi isandate näod olid külmad. Ta kohtas vaid jäigalt puurivaid musti silmi. 

«Temaga oli juhtunud mingi õnnetus,» lausus viimaks sultan. «Ta oli siis juba haige, kui minu 
laagrisse toodi. Matke ta sündsalt maha,» lisas ta teenrite poole pöördudes, «ristiusu 
tseremooniate kohaselt.» 

Seejärel kanti hõbekandmikul ringi karastavat hõbepeekrites jooki. See oli mingi 
apelsinimahlast ja roosiveest valmistatud vedelik, jääkülm ning lõhnav. 

Viisaka naeratusega pakkus sultan seda esimesena Bälint Törökile. 

Cecey-emand tegi Gergelyle aseme väiksesse õuepoolsesse tuppa. 

Poisile mõjus hästi mitte niipalju säng, kui just see, et ta võis oma kurvastusega üksi jääda. 
Et kuninganna tema väikest Evat armastama oli hakanud, see ei imestanud teda põrmugi. 
Tema arvates polnud kogu maailmas armästusväärsemat olevust kui Eva. Kuid siiski riivas 
valusalt südant see, et Ceceyd temale niivõrd uhked olid! Vicuska oli tõusnud kuninglikku 
õukonda, kus liikusid ainult hertsogid ja riigi silmapaistvamad isiksused. Kuidas astuks tema 
juurde nüüd üks niisugune väike, tühine mees, kel pole koda, pole vappi ega isegi koera. 

Ta viskas kulunud karunahaga kaetud pingile ja toetas pisaraist nõretava näo käsivarrele. 
Kurbusel on see hea omadus, et ta uinutab magama ja lohutab igasuguste meeldivate 
unenägudega. 


Gergely magas karunahal hea pool päeva ning ärkas seejärel naeratades. . Imestusega vaatas 
ta väikese toa seinu ja seinal rippujat kõverjalgse püha Imre pilti ning muutus uuesti tõsiseks. 
Nägu kätesse surudes toetas ta küünarnukid põlvedele. Tumeda keerisena tormasid läbi peav 
kahe viimase päeva sündmused. Suur türklaste laager, vangistus, pastori surm, põgenemine, 
Buda kindlus, tema väikese naisukese äralend, kasuvanemate meelemuutus — kõik see keer- 
les ta mälus läbisegi. Siis meenus talle hobune, vana hall ratsu — kas on talle ka süüa juua 
antud? Kuidas komberdab ta küll sellel uuesti Somogyväri tagasi? Mida vastab, kui küsitakse, 
kus on õpetaja? Kes neid nüüd õpetama . hakkab? Kindlasti Sebestyen Tinõdy, see vigase 
käega heasüdamlik laulik. 

Ta tõusis ja raputas end, nagu püüdes halva unenäo painest vabaneda, ja läks siis Ceceyde 
tubadesse. 

«Armas ema,» ütles ta. emandale, «ma tulin ainult selleks, et türklaste ohust teatada. Nüüd 
lähen ma tagasi.» 

Emand istus akna all jä ääristas kuldniidiga mingit peent lõuenditükki. Tollal kandsid naised 
kullaga väljaõmmeldud särgikaeluseid. Seda õmbles ta tütrele. 

«Kuhu sa tõttad?» imestas ta. «Me pole,ju veel juttugi ajanud. Mu meest pole kodus, temagi 
tahab ehk sinuga kõnelda. Kas sa isand Bäiinti juures olid juba?» 

Gergely vastas sihitu pilguga:, 

«Ei. Ei lähegi tema juurde, tulin kodunt kellelegi ütlemata tulema.» 

«Kas sa siis isegi meie preestriga ei räägi?» 

«Kus ta elab?» 

«Siin meiega koos. Kus mujal ta peaks elama? Aga praegu ei ole tedagi kodus. Ta on 
surnuid matmas,» 

«Kas nad ikka veel tülitsevad?» 

«Veel rohkem, kui enne. Nüüd on tema Ferdinandi poolt, minu isand aga Jänosi poolt.» 
«Andke talle, armulisus, minu lugupidamine edasi.» 

Ta ei nimetanud teda meelega emaks. 

Emand keeras oma õmbluse ümber ja vastas alles.mõne-minutilise vaikuse järel: 

«Ma siis ei pea sind kinni, Gergely-poeg. Kostitaksin sind ainult väikese lõunaga. Panin selle 
sinu jaojks. kõrvale. Ei tahtnud su rahulikku und segada.» 

Gergely langetas pea. Arvatavasti kaalutles ta, kas võtta pakkumine vastu või mitte. Lõpuks, 
et mitte perenaist solvata» ta nõustus. 

Emand laotas lauale kollase nahklaudlina, asetas taldrikule külma praadi ning valas veini. 
Vahepeal oli ka preester Bälint koju jõudnud. 

Tavaliselt sundis alles õhtu ta oma halastusmissiponilt koju tulema, sel päeval aga saabus ta 
varemini, sest kuumus ja töö olid ta päris ära kurnanud. 

Tema kannul liipas sisse Cecey. 

Gergely suudles preestri kätt. Siis pani viimane ta tagasi laua taha istuma ja Gergelyl tuli 
söögi ajal tema küsimustele vastata. 

«Kuidas sa oled kasvanud!» imetles preester. «Päris täismees. Aga oleks nagu alles eile olnud, 
kui meie juurest lahkusid!» 

Ta vaatas ringi. 

«Kus Vica on?» 

«Lossis,» vastas Cecey. 

Preestri pilk palus selgitust. Cecey vastas vabandavalt: «Kuningannale on ta väga meele järgi. 
Ei lase teda ära.» 

«Mis ajast saadik?» 

«Mõned päevad tagasi.» 

«Ega ta ometi lapse juures ole?» turtsatas preester. 


«Seal just,» vastas Cecey. «Ära ainult mõtle, et lapsehoidja. 

130 

On seal neid lapsehoidjaid isegi küllalt. Vica on ainult niisama, noh.» 

«Sinu tütar Szapolyai poja juures?» kargas vaimulik näost muutudes püsti. 

Cecey lonkas rahutult toa teise otsa. 

«No mis sellest siis on,» torises ta ümber pöördudes. «Kas mitte sina ise ei ütelnud, et pigem 
ungarlasest koer kui sakslasest ingel?» 

«Ah sinu tütar kiigutab Szapolyai poega!» 

Ja pöörases raevus möirgas ta Ceceyle: 

«Ah niivõrd pehmeneb inimaju, kui ta vanaks saab! Ah sa oled siis unustanud, et selle lapse 
isa oli timukas! Kas oled unustanud, kuidas sa ühes minuga György Dözsa liha pidid sööma?» 
Ta virutas tooli vastu maad, nii et see pilbasteks prahvatas. 

Gergelyl kukkus pala suust. Ta jooksis trepist alla, tõi rutuga hobuse välja ja kihutas minema, 
ilma et oleks jumalaga jätnud. 

Kuningalossi ees tuli ta hobuse seljast maha ja hoidis teda suukõrvalt. 

Lossimüüril silmas ta vankriratta suurust päikesekella. Päike oli parajasti pilve taha läinud ja 
kullatud kellaosuti heitis ainult kahkja varju rooma IV-le. 

Gergely uuris aknaid. Ta vaatas reast läbi nii alumise kui ülemise korruse omad ning lõpuks 
ka torniaknad. 

Lossiväravas käisid sõdurid sisse ja välja. Uks halli habemega, vimmas turjaga raukjas ungari 
ülik tuli vaevalisel sammul väravast sisse. Teda saatsid kaks noort kirjutajat. 

«Teelt eest!» põrutas vaht kahele poisikesele. «Mis te siin logelete!» 

Rauk tatsas edasi. Ta näis olevat kõrge isand, sest igaüks tervitas teda, tema aga ei vastanud 
kellelegi. Kirjutajad kandsid rullikeeratud paberipoognaid. Mõlema kalevist mütsi serva oli 
torgatud hanesulg, vööl rippus vaskne tindipott. Kui päike neile peale paistis, liikusid nende 
varjudki lossimüüril majesteetlikult edasi. Siis märkas Gergely pikakasvulist hallide juustega 
sõdurit. Ta 

nägi ainult tema jalgu, punaseisse saapaisse ja punaseisse pükstesse kätketud peenikesi jalgu, 
ent piisas sellestki ära-tundmiseks: mees kuulus Szigetväri vahtkonda. Bälint Nagy oli tema 
nimi. 

Gergely keeras selja ja ruttas oma hobusega Szent Gyõrgyi platsi poole. Ta ei tahtnud, et 
Bälinti meestest keegi teda märkaks. 

Aga ka seal kohtas ta tuttavat. See oli väike vilgas ümmarguse habemega mees — Imre 
Märtonfalvi, Bälint Töröki sekretär, majändusülem, leitnant, ühesõnaga üks 

kõigiti kasulik lähedane mees. 

Gergely hiilis teisele poole hobust ja püüdis varjata õrna nägu. Sellest hoolimata silmas Imre 
teda. 

«Tohoh!» hüüdis ta, «Gergely. vennas!» 

Kõrvuni punastades tõstis Gergely pea. ( 

«Kuidas sina siia sattusid? Tulid isanda juurde? Ja kust sa selle hobuse peaga härja oled üles 
korjanud? See pole ju meie hobune!» 

Gergely oleks tahtnud maa alla vajuda koos oma härjaks nimetatud teenelise loomaga. 

Aga ta kogus end kiiresti. 

«Tulin isanda juurde,» venitas ta silmi pilgutades. «Kus ta on?» 

«Ma ei tea, kas ta on juba tagasi jõudnud. Ta läks sultanile saksa orje viima. Oi, kange mees 
on see meie härra! Oleksid sa näinud, kuidas ta sakslasi pihustas! Täna nädala eest tuli ta 


lahingust, parem käsi verest läbi ligune mud, nii et vääna või. välja. Kuninganna istus aknal. 
Kui isand tema eest mööda ratsutas, tõstis ta parema käe koos mõõgaga üles. Ega kodus 
loomadega õnnetusi pole juhtunud?» 

«Pole,» vastas Gergely. 

«Kas orjad on vana kaevu ära puhastanud?» 

«Jah.» 

«Rehepeksjad ei varasta?» 

«EL.» 

«Perepojad terved?» 

«Terved.» 

«Ja naised.» 

«Nemad ka.» 

«Remeteudvaris oled käinud?» 

«Ei ole.» 

«Ega sa ei tea, kas ädalat juba niidetakse?» 

132 

«Ei tea.» 

«Noh,» sõnas Imre, mütsiga kärbseid eemale peletades, «kus sa siis peatud? On sul juba 
peatuspaik?» 

«Pole.» 

«Tule siis minu juurde. Tulid mingi uudisega? Või tõid härrale kirja?» 

«Ei. Ainult niisama ... » 

«Oota siis siin, ma lähen lossi. Või tule siia hobuste hoovi kaasa. Siis lähme koju ja riietud 
ümber. Või pole sul riideid? No küll saame. Siis võid isanda jutule minna.» 

Ta viis poisi hoovi ja jättis kuhugi vilusse ootama. 

Gergely vaatas elavale jutukale mehele järele. Nägi, kuidas ta laiast punasest marmortrepist 
üles jooksis. Siis arutles ta, kas mitte isand Bälinti' viha eest jalga lasta? 

Noh, seile eest pole pääsu! Bälinti võimas pilk tooks ta juba kaugelt tagasi. Siis tuleb tõtt 
rääkida. Tuleb üles tunnistada, et... 00, seda pole mitte kuidagi, võimalik tunnistada!... 

Ta kratsis kõrvatagust. Tundes, et pea huugäb juba sellest kõigest, jäi ta uuesti aknaid 
silmitsema. 

Kui ta seal niimoodi ringi vaatas, nägi ta järsku ühest hoovinurgast paistvaid rohetavaid puid. 
Mis oleks, kui lipsaks sinna korraks sisse? Vaataks ainult nii, kaugelt, oma väikest Evat. 
Ainult kaugelt, sest temataoline lihtlabane surelik ei tohi ometi kuningannale lähedale minna. 
Aga kus nad võiksid olla? Kindlasti kuski varjulises kohas aias või hoopis kusagil aknal. Ta 
tunneks Eva juba kaugelt! Tunneks ära selle õrna valge näokese, armsalt naeratlevad 
kassisilmad. Viipaks talle korra mütsiga. Siis saaks. Eva kas või nädalaks ajaks peamurdmist, 
et oli see tõesti Gergely, kes seal käis? Või keegi temaga sarnane poiss? Või viimaks äkki 
Gergely vaim? ... 

Hoov oli heinapepri täis. Müüri küljes rippusid ilusas reas suured rasked raudrõngad. Need 
olid hobuste kinnitamise jaoks. 

Ka Gergely sidus oma hobuse ühe niisuguse külge. Läks siis vaikselt unistades sõdurite vahelt 
läbi ja hiilis kitsasse käiku, millest piilus välja puude lehestik. 

Gergely mõtles, et seal on aia sissekäik. No muidugi, selline ahtake käik oleks küll see paras 
sissepääs suurde aeda! Jälgegi polnud seal mingisugusest väravast. Käigu ühe külje 
moodustas kõrge raudvõre, teiseks oli hoone sein. 

Kunagi elasid selles osas kuningas Mätyäsi õpetlased ja kunstnikud. Uläszlö * ajal poolas 
papid ja teenijad, hiljem aga teenijatüdrukud. 


Sellest kõigest ei teadnud Gergely muidugi midagi. Ta ainult silmitses, võret. See oli valge, 
varbade tipud» olid kullatud. Mõnes kohas tungisid oksad läbi võre välja. 

Gergely vaatas aeda. Siin-seal nägi ta kruusatatud teid ja taamal rohelise telliskivikatusega 
väikest aiamajakest. Kohati istus võrestikul rauast ronki, mõnel neist oli säilinud vaid jalg. 
Läbi lehestiku nägi Gergely üksikuid roosavärvilisi laike. Naiste rõivad! 

Gergely süda puperdas nagu valveta veski. 

Ta piilus vargsi aia sisemusse, liikudes ettevaatlikult üha allapoole ja allapoole piki tara. 
Lõpuks silmas ta ühe vana pärnapuu all naistegruppi. 

Nad istusid hälli ümber. Seljas oli neil midagi heledat ja roosat. Ainult üks nende hulgas 
kandis musta — pikliku näo, pikliku nina ja habraste kätega naisterahvas. Ta oli kahvatu jä ta 
tumedad silmad olid kurvad. Ainult siis naeratas ta, kui kummardus hälli kohale, ent see 
naeratuski oli kurb. 

Gergely ei näinud hälli sisse, seda varjas valgeis rõivais lihava naise selg: ta õõtsutas hälli 
kohal pärna-oksa. 

Gergely otsiskles võrestiku taga edasi-tagasi tammudes kohta, kust võiks paremini näha. Siis 
märkas ta järsku, et neli naist on hälli ümber ninapidi koos, viies on aga kummargil õiekarika- 
kujulise suure marmorvaasi kõrval. 

Ta jooksis mööda võret sinnapoole. Toepoolest, see oli ju tema väike Eva! Aga kui suureks ta 
on kasvanud! Eva korjas metsiku kastanipuu alt korvikesse kastaneid. 

«Vicuska! Cicuska!» hüüdis ta tasa läbi võre. 

Tüdruk võis olla umbes paarikümne sammu kaugusel. Ta ümises mingit laulu. See oligi 
põhjus, miks ta Gergely sõnu ei kuulnud! 

«Vicuska! Cicuska!» 

Tüdruk tõstis pea. Tõsise imestusega jäi ta võre poole vaatama. 

«Cicuska!» kordas Gergely peaaegu naerdes. «Cicus! Vicus! Tule ometi siia!» 

Tüdruk ei võinud läbi tamariski lehestiku Gergelyd näha, kuid ta tundis ära tema hääle. 

Ta tuli — tuli nagu hirveke: igal sammul peatudes, pea 

jooksujalu tõtates, suuri imestusest pärani silmi isegi mitte pilgutades. 

«Mina olen siin, Vicuska!» kordas Gergely. 

Siis seisis tüdruk tema ees. Lõi käed kokku. 

«Gergö! Kuidas sa siia said?» 

Rõõmusära valgus üle tüdruku ja ta surus oma näo varbade vahele, et Gergely seda suudleks. 
Samas tundis Gergely meeldivat lõhna, mis meenutas aprillis õitsvat kuslapuud. 

Siis haarasid nad mõlemad võrest trinni, kasi käe kõrval. Võre oli külm. Käed oli kuumad. Ka 
mõlema palgeile oli ilmunud puna. 

Poiss rääkis lühidalt oma siiasattumise loo ning silmit: ses samal ajal tüdruku nägu, uuris 
tema käsi ja rõivaid! 

Kuis oli ta nüüd täiskasvanud, kuis muutunud kauniks! Ainult silmad, need avali süütud 
imelised kassisilmad olid endised. 

Võib-olla poleks teised tüdrukut ilusaks pidanud. Ta oli just sellises eas, kus arenevad 
esmajoones käed ja jalad, nägu pole aga veel küps, rind on veel poisilik ja juuksed lühikesed, 
ent Gergely nägi selles kõiges ainult ilu. Tüdruku suured käed meeldisid talle, ta tundis nende 
valget sametpehmust, ja et hästiistuvad kingad elastselt Eva jala ümber liibusid, imetles tä ka 
neid pika pilguga. 

«Tõin sulle ühe sõrmuse,» ütles Gergely. 

Ja ta tõmbas taskust suure türgi sõrmuse. 

«Minu õpetaja jättis selle mulle. Mina aga annan selle sinule, Vicuska.» 

Vica võttis sõrmuse kätte ja silmitses heakskiitvalt to-paasist poolkuud ning teemanttähti. 
Seejärel pistis ta selle sõrme ja naeratas. 


«Kui suur sõrmus! Aga ilus!» 

Ja et see ühes sõrmes lausa kõlkus, pistis ta veel teisegi sõrme rõngasse. 

«Hea küll, kui suufeks saan,» ütles ta. «Seni jäägu sinu kätte!» 

Siis lisas ta lapseliku siirusega: 

«Tead, siis kui su naiseks saan.» 

Gergely nägu läks pilve ja silmad tõmbusid niiskeks. 

«Ei saa Sina minu naiseks, Vica.» 

«Miks mitte?» sähvas tüdruk. 

«Sina elad juba praegu kuningate ja hertsogite keskel. Ei anta sind niisugusele tühisele mehele 


kui mina.» 

«Oh, miks ei,» nõksatas Vica pead. «Usud» et pean neid millekski suureks? Ka kuninganna ütles 
ükskord, et armastagu ma pisikest kuningat, küll tema siis mulle nii- ja naasuguse peigmehe muretseb, 
kui suureks saan. Mul on juba, ütlesin talle. Utlesin ka sinu nime ja et Bälint Tõrök on sinu kasuisa.» 
«Utlesid? Mida ta seepeale kostis?» 
«Naeris nii, et pidi peaaegu toolilt maha kukkuma.» 
«On tema ise ka siin äias?» 
«On küll. See mustas kleidis.» 
«See?» 
«Just-just. Eks ole ta ilus?» 
«Ilus, kuid pidasin teda veelgi ilusamaks.» 
«Veel ilusamaks? Kas ta pole siis küllalt ilus?» 
«Ma ei näinud ta peas mingit krooni.» 
«Kui tahad, võid temaga rääkida. Taon väga hea naine. Ungari keelt ta ei oska.» 
«Mida siis?» 
«Poola, saksa, ladina, itaalia, prantsuse keelt... ühe sõnaga kõiki, ainult ungari keelt mitte. Sinu 
nimegi hääldas ta: Kerkö.» 
«Mida mul temaga rääkida?» venitas Gergely. «Ehkki tean minagi paar sõna saksa keelt. Aga ütle, 
Vicus, kui ma teinekord Budasse tulen, kuidas nia sinuga rääkida saan?» 
«Kuidas? Küll ma juba; kuningannale ütlen, et sind sisse lastaks.?» 
«Ja ta lasebki?» 
«Miks mitte. Ta armastab mjnd nii, et lubab kõike. Annab mulle oma lõhnaõligi. Nuusuta korraks mu 
varrukat Lõhnab hästi, eks? Kuninganna“ lõhnavad kõik nii hästi. Siis näitas ta mulle ka oma 
palveraamatut. On seal aga ilusad pildid! Seal on üks pilt Neitsi Maarjast sinises siidis, rooside keskel. 
Kui sa seda näeksid!» 
Pärna alt kostis mingi sedalaadi kagin, nagu siis, kai kassile saba peale astutakse. 
Eva võpatas, 
«Oh! Kuningake ärkas. Oota siin, Gergõ!» 
«Vicus, ma ei saa oodata, aga tulen homme.» 
«Hästi,» vastas tüdruk. «Ole iga päev samal kellaajal siin.» 
Ja ta jooksis väikese kuninga juurde. 

Miski ei lähe nii, nagu me ette kavatseme. Kui Bälint Torõk koju saabus, ei lasknud ta tundide kaupa, 
kedagi enda juurde. Sulges end oma tuppa ning kõndis seal edasi-tagasi. Alumistes tubades oli kuulda 
tema raskeid ühtlasi samme. 

«Isand on vihane.*» oli Märtpofalvai hirmul» «ega ometi mitte minu peale?» 

«Ja kui ta veel mind näeb!» mõtles Gefgd külmavärinaga. 

Ja ta kratsis kukalt Ls 

Märtonfalvai; läks kolm korda trepist üles, enne kui lõpuks julges sisse minna. 

Bälint Tõrök seisis akna juures, kust avanes vaade Doonaule. Tal olid seljas samad riided, milledega 
ta türgi sultani juures oli käinud. Sametiga ääristatud paraadmõ5k rippus veel vööl. 
«Mis on?» turtsus la pöördudes. «Mida sa tahad, Imre? Mul pole praegu tuju mingisuguseks 
Jutuajamiseks. 

Märtonfalvai tõmbus alandliku kummardusega tagast 

Ta jäi tornaatsile seisma ja sügas kohmetult kõrvatagust. «Öelda või mitte?» Kui isand Bälint 
vihastab on ta nagu kõuepilv, pikne sähvab temast kergesti. Aga äkki on seegi halb, kui jätta; 
ütlemata? Tuleb kodunt kes tahes, isand võtab alati rõõmuga vastu. 


Bälint Töröki maja seisls otse Fejeiväri värava kõrvak. Ühelt poolt avanesid ta aknad Pestile, teiselt 


poolt Gellerti mäele. Märtonfalvai aitas lõpuks hädast välja see» et ta nägi aknast välja vaadates 
Verbõczyt majauksest sisse astuvat 
Niisiis ruttas ta tagasi ning avas uuesti ukse. 
«Auline härra, isand Verboežy-tuli.» 
«Olen kodus;» vastas Bälint Törõk. 
«Ka Gergely on siin,» jätkas sekretär ühel hingetõmbel, «väike Börnemissza-poiss.» 
«Gergely? Üksinda?» 
«Üksinda.» 
«Kuidas, siis tema siia sattus? Tulgu sisse!» 
Gergely jõudis ukse juurde üheaegselt kühmuvajunud hallihabemelise Verböczyga. 
Et Märtonfalvai talle sügavasti kummardas, toimis Gergelygi tema eeskujul. 

Sellesama vanahärraga oli ta ju äsja kuningalossi juures kohtunud. Tema ees kandsid 
hanesulgedega ehitud mütsides kirjutajad paberirulle. (Verböczy oli alles suure kuulsusega 
mees! Noorpõlves oli ta oma silmaga näinud kuningas Mätyäsi!) 

«Tere tulemast, vend!» kõlas toast Bälint Töröki sügav mehehääl. 

Siis .silmas., ta Gergelyd. 

«Luba, vend, et räägin esmalt oma kasupojaga. Tule sisse, Gergely!» 

Gergely ei teadnud, oli ta veel elus või surnud — nagu tikk seisis ta kahe isanda ees. 
Bälint vaatas talle kortsus kulmul otsa: 

«Kodus on midagi lahti?» 

«Ei,» vastas poiss. 

«Sa tulid koos pastoriga!!!!» 

«Jah.» — 

Gergely kahvatus. 

«Ja kuidas te vangi sattusite? Pastor on ju surnud. Kas mu pojad olid teiega?» 

«Ei olnud.» 

«Kuidas te siis türklaste kätte sattusite?» 

Nüüd astus rauk vahele: 

«No noh, Bälint vennas,» ütles ta jämeda väriseva heasüdamliku häälega, «ära karju ometi 
nõnda selle vaese poisi peale, tal jäävad ju hirmust sõnad kurku kinni.» 

Ja ta istus musta nahaga kaetud tugitooli keset tuba. 

Sõna «hirmust» mõjus poisi peale nii, nagu oleks talle külma vett kaela visatud. 
«Sellepärast,» vastas ta korraga julgelt, «sellepärast, et tahtsime sultani taevasse põrutada.» 
«Per amorem! *» kohkus Verböczy. 

Ka Bälint Török võpatas. 

Poiss rääkis — tulgu mis tuleb — kuidas nad pastoriga olid püssirohu maanteele viinud ja 
kuidas pastor oli sultani eksikombel pasaga ära vahetanud. 

Verböczy lõi käsi kokku. 

«Missugune mõtlematus! Millise rumaluse te küll olite välja mõtelnud, armas poeg!» 
«Rumalus pole mitte see,» vastas Bälint Török mõõgaga vastu põrandat lüües, «vaid see, et 
pastor ei tundnud sultanit!» 

1 Per amorem! — jumal hoidku! (lad. k.). 

Mõlemad isandad pöördusid vastamisi. «Sultan on meie sõber!» sõnas Verböczy. «Meie 
kadu!» vastas Bälint Török. 

«Üllate kavatsustega valitseja.» 

«Kroonitud lurjus!» 

«Mina tunnen teda, aga sina mitte! Ma olen käinud tema juures Konstantinoopolis...» 


«Pagana sõnad pole pühakiri. Ja kui olekski — nende ühakiri pole meie oma, meie oma pole 
nende. Tema pühakiri käsib kristlased puruks tallata!» 

«Sa eksid.» 

«Annaks jumal, vend, ent mina tunnen selles külaskäigus kurikavalat lehka. Lähen siit ära 
koju.» 

Ja ta pöördus Gergely poole. «Mu poeg, te oleksite võinud Ungari riigi päästa!» 

Ta hääl kõlas valuliselt. 

Teise päeva hommikul äratas Märtonfalyai Gergely sellega, et asetas ta lauale puna-sinise 
siidist paažiülikonna. 

«Isand käsib rõivastüda. Kell kümme ole õuel valmis. Lähed temaga lossi.» 

Ja ta võttis Gergely käsile nagu hoolikas ema: pesi ta puhtaks, pani riidesse. Juuksed kammis 
keskelt lahku, kuue kuldnööpe hõõrus seemisnahaga. Isegi kirsspunaseid rüütlikingi tahtis ta 
ise Gergöle jalga tõmmata. 

«No seda ma enam ei luba!» naeris Gergely. «Ei ole ma nii abitu saks.» 

«Kas sa siis ei karda?» 

«Mis siin karta, sekretäri-härra? Et kuninganna ette lähen? Mu enda südamedaam on temast 
kõrgem, kuigi tal krooni peas ei ole!» 

«Selles on sul õigus,» märkis. Märtonfalvai poissi mõnuga üle vaadates, «aga tead, siiski 
kuninganna.» 

Kui nad Bälint Törökiga olid teel kuningalossi poole, ruttas neile vastu üks õukonna teener. 
«Auline härra,» lõõtsutas ta, «tema kõrgus kuninganna saatis teatama, et tuleksite kohe. 
Saabub mingisugune, pasa. Tuuakse nii palju aardeid, et kohutav!» 

Bälint Török pöördus saatja sõjamehe poole: 

«Ega asjata tooda, küll te näete!» 

Sõdurid jäid õuele. Isand Bälint läks Gefgelyga laiast marmortrepist üles. 

Auvaht tõstis oma hellebardi ning osutas paremale: 

«Tema majesteet palub härraseid troomsaali.» 

«Siis võid minuga tulla,» vaatas isand Bälint üteõla Gergely poole, «seisa kogu aeg nelja-viie 
sammu kaugusel minu taga. Ja sõdurlikult! Kellegagi ära räägi! Ära köhi, ära sülita, ära 
haiguta, ära urgitse nina.» 

Kõrgete võlvidega saalid, värvilised ja nikerdatud seinad, kõikjal kullast helkivad kroonidega 
vapid; laiad uksed, üks lagi hõbedaste tähtedega ehitud, sammude kaja neelavad paksud 
vaibad. Gergely jäi sellest toredusest uimaseks. 

Tal oü tunne, nagu seisaks igas nurgas krooniga vaim ja sosistaks: «Te kõnnite kuningate 
jalajälgedel! Seda õhku siin on hinganud kuningad!» 

Troonisaalis seisid tegevusetult juba viis hiilgavalt riietatud härrat. Nende selja taha jäid 
paažid ja. ohvitserid. Trooni kõrval seisid mõned hellebardidega ihukaitsjad. Troon ise aga oli 
veel tühi. 

Saal oli võlvitud nagu teisedki ja lagi siguriõie karva sinise siidiga üle tõmmatud, see kujutas 
tähtede asetust taevalaotusel sel hetkel, mil rahvas Mätyäsi oma kuningaks oli valinud. 
Trooni taga rippus suur purpurpunane vaip kuldheiAega sisse kootud riigivapiga. Riigivapi 
südames oli teine, väiksem vapp: kilpi hoidev ingel, kilbil kaks valget ühesarvelist hobust ja 
kaks hunti, nende kohal poola kotkas. See oli Szapolyai perekonnavapp — kui poola kotkast 
naise sümboliks lugeda. 

Bälint Töröki juurde astus keegi õueleitnant: 

«Tema kõrgus laseb paluda, auline härra.» 

Gergely jäi paažide ning kirjutajate hulka üksi. 

Ta pöördus kahe enda kõrval jutleva nooruki poole ja tutvustas ennast. 

«Mu nimi on Gergely Bornemissza. Olen Bälint Tõreki paaž.» 


Üks poistest — lõbusate silmadega, päikesest põlenud, blond — ulatas talle käe. 

«Istvän Zoltay, isand Batthyäny väeosast.» 

Teine, lühikese kaelaga rässakas noormees, seisis rahulikult käed vaheliti ja vaatas Gergelyst 
mööda: i 

Gergely põrnitses teda löödult. (See sõnnipeaga noor-saks mõtleb teda veel halvustadagi!) 
«Gergely Bornemissza,» kordas ta pead selga visates. 

Sõnnipealine vaatas üle õla: 

«Mis mul sinuga asja, vennike? — Relvakandja nimi on «Vait»!» 

Gergely punastas. Välkuvi silmi vaatas ta upsakale noorukile otsa. 

«Ma pole sinu relvakandja! See aga, kelle olen, ei hüüa mind «Vait», vaid «Ära talu 
solvamist»!» 

Sõnnipealine mõõtis teda pealaest jalatallani. 

«Noh, kui väljas õuel oleme, küll siis ütlen sulle oma nime. 

Ja ta tõstis tähendusrikka liigutusega käe.. 

Zoltay astus vahele 

«No-nöh, Mekcsey *, ära nüüd seda last nääguta!» 

«Ma pole laps, kui mind solvatakse,» nähvas Gergely. «Istvän Dobõ pani mulle juba 
seitsmeaastaselt mõõga vööle ja nimetas võitlejaks.» 

Dobõ nime peale pöördus Zoltay ning pani käe Gergely õlale 

«Tohoh,» imestas ta. «Sina oled viimaks see poiss, kes ühe janitšari hobuse ära tõi?» 
«Mina,» vastas Gergely rõõmsa uhkusega. 

«Kuski Pecsi karifdis?» 

«Mecsekis.» 

«Noh, sõbrake, anna siis veel kord oma käsi!» Ta raputas ja surus Gergely kätt ja koguni 
embas teda. 

Mekcsey oli neile selja keeranud. 

«Kes see jõhker sell on?» küsis Gergely. «H[a, poiss,» muigas Zoltay, «ainult mõnikord pisut 
okkaline.» 

«Aga mina seda ei kingi!» tuksatas Gergely. Ta lõi Mekcseyle õlale. 

«Härrad võtku teatavaks .. » Mekcsey pöördus. 

«Keskööl Püha Györgyi platsil võime tutvuda.» Gergely laksas käega mõõgale. «Olen kohal,» 
vastas Mekcsey lühidalt. Zoltay vangutas pead.. 

Vahepeal oli ülikuid üha juurde tulnud. Saalis levis-meeldiv vurrupumati hõng." Siis korraga 
oleks ruumist nagu tuulepuhang läbi käinud — liikumine lakkas. Uksele ilmusid kaks 
hellebardidega ihukaitseväelast või «lossi-vahti», nagu siis öeldi. Neile järgnesid mõningad 
õukonna tähtsamad aukandjad, nagu hoovimeister, kammerhärra fa üks must vaimulik — 
kindlasti õukonna kaplan; 

seejärel tulid neli väikest paaži ja siis kuninganna; tema järel munk, Bälint Török, Verböczy, 
Orbän Batthyäny ja vana Petrovich. 

Gergely vaatas punastades ukse poole. Veel kedagi ootas ta. Vististi mõtles, et kui meestel on 
poistest paažid, siis sellist suursugust, daami ümbritsevad tütarlapsed. 

Ei ilmunud aga ühtegi tüdrukut. 

Kuninganna kandis leinarüüd ja loori, peas oli tal kitsas kuukujuline teemantidega kroon. Ta 
istus troonile. Kaks ihukaitseväelast asetusid tema taha, ülikud tema kõrvale. 

Kuninganna vaatas saalis ringi. Küsis tasa veel midagi mungalt, siis nõjatus tagasi troonile. 
Munk andis uksehoidjaile viipega märku. 


Sisse astus türgi sultani saadik — kuldnarmastega valges südis esinduslik mees. Teinud uksel 
maani kummarduse, tõttas ta kärmel sammul trooni ees oleva vaibani. Seal sirutas ta mõlemad 
käed ette ja langes kummuli. 

Temaga olid kaasas kümme paažitaolist tumedanahlist tšerkessi poisikest sidrunikarva rõivais. 
Ka need ruttasid sisse samal kombel kui nende isandki. Kahevahel kandsid nad mitmeid 
kannikesekarva sametiga kaetud kaste. Kastid asetati kummalegi poole agaa kõrvale maha. 
Siis langesid ka nemad kastide taha vaibale. 

«Tere tulemast, Ali-agaa!» lausus kuninganna ladina keeles. 

Ta hääl oli vaid nõrk habin. Ei võinud teada, oli ta rind nii jõuetu või värises tema nõrk 
naisterahva hing otse haavalehena? 

Türklane tõusis. Alles nüüd nägid kõik, milline ilusa näoga araablane see oli. Aastailt võis ta 
olla mitte üle neljakümne. 

«Kõrgeauline kuninganna,» sõnas ta ladina keeles kähedal hommikumaisel häälel, «toon sinu 
trooni ette vägeva padišahhi tervituse. Ta palub, et võtaksid sellevastu sama südamlikult, kui 
tema seda saadab.» 

Märguande peale avasid paažid kastikaaned ja agaa hakkas sealt ühekaupa välja võtma 
säravaid kuldkeesid, käevõrusid, siid; ja sametkangaid, ühe ilusa kalliskivi- 

dega mõõga ja ühe nuia. 

Need ladus ta kuninganna ette vaibale. Kuninganna kahvatule näole ilmusid õrnad rõõmupuna 
roosid. 

Agaa avas veel ühe pitsitaolises hõberaamistikus kristall-laekakese ning ulatas kuningannale. 
Selles sätendasid sõrmused, mis näisid pärinevat muinasjutulise hommikumaa kalleimate 
aarete hulgast. Kuninganna vaatas sõrmuseid naiseliku imetlusega. 

«Mõõga ja nuia, majesteet, saadab mu isand tema väikesele kõrgusele,» jätkas Ali-agaa oma 
kõnet. «Peale selle ootavad all õuel kolm puhastverd araabia hobust. Kaks nendest on 
saadetud kahe sultanipoja poolt. Ka nemad on tulnud ja saadavad tema pisikesele kõrgusele 
Zsigmond Jänosile oma vennaliku suudluse.. Suvatseksite ehk vaadata, kõrgeauline 
käskijanna — jätsin hobused nõnda, et nad oleksid aknast nähtavad.» 

Kuninganna tõusis ja siirdus ülikute saatel akna juurde. Kui ta Gergelyst möödus, tundis 
Gergely sedasama peent kuslapuu lõhna, mida ta Vicagi juures oli tundnud. Üks 
ihukaardiväelane tõmbas paksud eesriided akna eest kõrvale. Saali tulvas päikesevalgus. 
Käega silmi varjates vaatas kuninganna alla õuele. 

Seal seisid kolm imeilusat väikest ratsut kullaga kirjatud kalleis idamaa rakmeis ja uudistav 
õuerahvas ümberringi. 

Kuniriganria vahetas mungaga mõne sõna. 

«Tema kõrgus tänab liigutatult armulist sultanit kingituste eest, samuti ka mõlemat 
ertshertsogit Ütle oma isandale, armulisele sultanile, et ta määraks ühe aja tema kõrguse 
kuninga ja kuninganna saadikute vastuvõtuks, kes annaksid üle tänu armulisele padišahhile.» 
Kuninganna noogutas ja toetus trooni käetugedele, et üles tõusta. Ent agaa ei olnud veel 
lõpetanud. 

«Kõik need kingitused,» jätkas ta öökullipilguga, «saadab võimas padišahh vaid selle 
märgiks, et ta vaatab tema kõrgus kuningas Zšigmond Jänosile kui oma pojale ja 
kõrgeaulisele kuningannalt kui oma tütrele. Ja see oleks talle ülimaks rõõmuks, kui ta uinunud 
kuninga, oma sõbra poega, tema kõrgust väikest kuningat võiks näha ja isalike suudlustega 
puudutada:» 

Kuninganna kahvatas. 

«Sel põhjusel,» jätkas saadik taas öökullipilguga, «laseb võimas padišahh paluda teie 
kõrgeausust, et te suvatseksite kõrgeaulisel pisi kuningal koos tema ammega lasta sõidukisse 
istuda ja väärika kaaskonnaga tema juurde lubada.» 

Ütlus «väärika kaaskonnaga» oli rõhutatud. Tookord ei osanud keegi seda mõista. Järgmisel 
päeval mõistsid seda kõik. 

Kuninganna oli valge kui lubi. Ta oli naaldunud trooni seljatoele, et mitte minestusse langeda. 
Saalist käis läbi tasane kohkumissumin. Gergely tardus. 

«Mis ta ütles?» küsis Mekcsey sosinal. 

. «Ma ei saanud päriselt aru,» vastas Zoltay ja pöördus Gergely poole: 

«Said sa aru?1 Sa oskad kindlasti paremini ladina keelt kui meie.» 

«Mina sain aru,» vastas Gergely väärikalt, «ja sinule ma ütlen.» 

Aga enne kui ta oleks jõudnud seda öelda, kostis taas türkfase hääl: 

«Kartuseks pole põhjust. Võimas padišahh on kardetav ainult oma vaenlastele, headele 
sõpradele aga on temagi hea sõber. Ta oleks muidu isiklikult siia tulnud, et väljendada oma 
austust ning heasoovlikkust, kuid meieususeadustik keelab seda, kõrgeauline kuninganna.» 
Ta tegi oma kõnes pausi, oodates, et munk või kuninganna midagi vastaksid. Ometi ei 
vastanud keegi., 

«Edasi,» jätkas siis türklane üha endisel öökullipilgul, «avaldab minu isand ja sultan tungivat 
soovi, et tema kõrgus Zsigmond Jänosit saadaksid kõik need härrased, kes Buda kaitsmisel 
silma paistsid. Ta ihkab tundma õppida Ungari kangelasi. Kõiki neid peab ta oma 
kangelasteks.» 

Ja et ka selle peale ei tulnud vastust, kummardas ta: 

«Sellega olen ma lõpetanud võimsa padišahhi poolt antud ülesande ja ootan armulikku 
vastust.» 

«Kell kolm pärast lõunat anname vastuse,» sõnas munk György kuninganna asemel. 
«Kõrgeauline sultan jääb meie vastusega rahule.» 

Kuninganna tõusis püsti. Ta andis Bälint Törökile märku, et see trooni juurde astuks, ja toetas 
siis oma käe, tema käsivarrele. Oli näha, et ta vaevu suudab jalul püsida. 

Ali-agaa käis korrast läbi kõik suurte ülikute majadi Fräter Györgyi juures käis, Bälint Töröki 
juures, Peter Petrovichi juures, kes polnud kuningapojale mitte ajnult sugulane, vaid ka 
eestkostja. Järgmisena käis ta Verböczy ja ka Orbän Batthyänyi ning Jänos Podmaniczky 
juures, viies isandaile kingituseks väärtuslikke kaftaneid, mõistagi koos mesiste kõnedega. 
Kaftanite hulgast juhtus kõige toredam Bälint Törökile. See oli pahkluudeni ulatuv raske 
kollane siid. Ülejäänud kaftanid olid kõik ühesugused kannikesekarva, apelsin-kollase 
siidvoodriga. See aga oli päevalillekollane siid, ja vahuselt valge siid oli tema voodriks. 
Kuldlõngast kootud vöö ise oli juba nii juuspeene töötlusega, et tegija jõudis selle valmimise 
jooksul küll halliks minna. Nööbid kaftanil ulatusid kaelusest vööni — teemantidega 
ümbritsetud kuldnööbid. Kuna maja kodakondlased kokku jooksid haruldast kingitust 
imetlema, raputas Bälint Török naeratades pead: 

«Kõlbab hästi vatitekiks.» 

Seejärel ta tõsines: 

«Valmistuge teele asuma! Pärastlõunal sõidame koju.» 

Kell kolm läks ta siiski lossi. Seal ootasid teda raamatukogu hallis juba ülikud. 

«Kuninganna ei luba,» närvitses munk György, «palun, räägi sina temaga.» 

Bälint Török kehitas õlgu. 

«Tulin jumalaga jätma.» . Ülikud jahmusid. 

«Mis sulle pähe on tulnud?» 

«Tunnen tuult. Ei taha, et ta leiaks mind väljastpoolt mu urgu.» 


«Sa mängid riigi saatusega!» urises Verböczy. 

«Sõltuks see minust?» 

Munk György kortsutas kulmu. 

«Sultanit ei tohi pahandada.» 

«Peaksin oma peaga talle meelehead tegema?» 

«Ta on segaseks läinud!» kurjustas Verböczy õlgu kehitades. «Kas ei saatnud ta sulle kõige 
ilusama kaftani? Kas ei sülelnud ta mitte sind kõige sõbralikumalt?» 

Bälint Török toetus küünarnukkidega suure sinetava gloobuse teljele ja noogutas mõtlikult 
endamisi. 

«Tark linnupüüdja vilistab kõige ilusamini sellele linnule, keda ta kõige rohkem oma puuri 
ihkab.» 

Uksehoidja lükkas ukse pärani, märgiks, et kuninganna ootab härraseid enda juurde. 

Seal algas.pikk ja piinarikas vaidlus. Kuninganna kartis oma lapse pärast. Ülikud tõstsid 
kutsest äraütlemisele vastukaaluks üles riigi ja rahva saatuse. 

«Miks sina midagi ei ütle?» pöördus kuninganna Bälint Töröki poole, kes seisis tummalt ja 
süngelt seina najale nõjatudes. 

Bälint võpatas kui unest ärgates. 

«Mina tulin siia ainult jumalaga jätma, kõrgeausus.» 

«Jumalaga jätma?» vaatas kuninganna teda valulise imestusega. 

«Pean veel täna koju minema. Kodus on juhtunud selliseid asju, et ma ei või enam minutitki 
kauem viivitada.» 

Kuninganna pea vajus norgu. Närviliselt murdis ta oma käsi. 

«Oota. Istu, kuioled haige. Ütle, mida peaksime tegema.» 

Bälint Török kehitas õlgu. 

«Mina ei usalda türklasi. Türklasele on kristlane koer. Kuningapoega ei tohi nende kätte anda. 
Öelge, et ta on haige.» 

«Seepeale ta vastab: ootan, kuni paraneb! Ja eiab siin meie kaela peal nädal aega. Meie peame 
söötma ta sõjaväge ja hobuseid,» torises Verböczy. 

Munk põrutas vihaselt jalga: 

«Mõtle ka riigi peale! Sultan seisab suure sõjaväega meie külje all. Ise kutsusime tä siia. Ta 
oli kadunud õndsa kuninga sõber: tema sgov tuleb täita! Kui ta näeb, et meil puudub tema 
vastu usaldus, kes garanteerib, et ta meie peale vihaseks ei saa? Siis juba ei nimeta ta tema 
kõrgust enam pojaks, vaid orjaks.» 

Kuninganna surus käed meelekohtadele ja viskus tooli seljatoele. 

«Öo häda mulle viletsale naisele!... öeldakse, et olen kuninganna, aga rändaval «kerjuselgi on 
jonkem võimu! Puule ei tee haiget, kui murtakse ta õisi, 00, aga ema südame on Looja 
vorminud valust!» 

Sellal, kui kõik see toimus saalis, viitis Gergely tegevusetult aega elutoas. 

Kui ta seal kõrge valge kahhelahju kõrval seisis, tundis ta äkki, nagu jookseks üle ta näo 
mingi ämblik. Ta äigas käega. Pihku jäi paabulinnusulg. 

Ahi seisis kahe saali vahel ja tema kõrvalt pilust võis vaadata teise ruumi. 

«Gergely!» kostis tasaselt. 

Õnnelikult võpatades vaatas Gergely pilusse. 

Seal nägi ta Vica nägu, tema kelmikaid silmi enda poole piilumas. 

«Tule koridori,» sosistas tüdruk. 

Gergely lipsas välja. Tüdruk'ootas teda juba aknaorvas. «Lähme aeda!» 


Ta haaras Gergelyl käest ja vedas teda endale järele. 

Nad ruttasid läbi neljaviie saali. Kõik põrandad olid kaetud paksude vaipadega ja kõigi 
akende päikesepoolse külje ette olid tõmmatud eesriided. Seintel rippusid kuningate ja 
pühakute pildid. Ühes kohas oli ka ratsanikega lahingupilt. Mööblid ja seinad olid kullatud. 
Üks tuba oli vähikarva, teine liiliavälge, kolmas sinine kui lavendel. Iga ruum oli isesugune ja 
isevärvi. Ainult ahjud olid valged, väljastpoolt köetavad. Mööblit oli kõikjal vähe. 

Ühest laiast trepist alla — Vica ees, Gergö järel — ja lõpuks astusid nad välja aeda. 

Gergely hingas kergendatult. 

«Oleme üksi,» ütles Vica. 

Ta oli riietatud mingisse valgesse, suviselt kergesse rõivasse, mis kaela ümber oli väljapoole 
keeratud. Juuksed olid põimitud ,uhte palmikusse, mis rippus seljal. 

Jalas olid kollased marokäähnahast kingad. Nii seisis ta seal varjulisel liivatatud teel ühe 
põõsapuhma kõrval. Seisis ja naeratas, kuna Gergely teda imetlusega 

vaatles. 

«Olen ilus?» 

«Oled,» vastas Gergely. «Sa oled alati ilus. Oled valge tuvi.» 

«Kuninganna laskis selle minu jaoks õmmelda.» 

Ja ta klammerdus Gergely käsivarrele: 

«Tule, istume sinna pärnade alla. Mul on sulle palju öelda ja kindlasti sinul minule ka. 
Tundsin kohe su hääle 

ära, kui sa võre tagant hüüdsid, aga ei julgenud kuidagi uskuda. Olen palju sinu peale 
mõelnud. Ka sellel ööl nägin sind unes. Ütlesin tol päeval ka kuningannale, et oled siin. Ta 
ütles, et niipea kui türklane ära läheb, tahab ta sind näha. 

Nad istusid pärna alla marmorpingile, mille käetugedeks olid kaks istuvat lõvi. Sealt avanes 
vaade alla Doonaule ja Doonau teisel kaldal asetsevale Pestile. Väike luitunud linnake see 
Pest. Kõrge kivimüür ümbritseb teda. Seespool müüri on tillukesed ühekordsed majad, lõuna 
pool kerkib kõrge puutorn, ilmselt vahitorn. Väljaspool müüri laiub kollakas liivane aas. Siin- 
seal mõni üksik vana puu. Ent Gergely ei vaata ei Doonaud ega Pesti, tema silmad näevad 
ainult Vicat. Ta imetleb tüdruku näo valgele tokkroosile sarnlevat puhtust, tema säravaid ilu- 
said hambaid, tema kumerat lõuga, tema nõtket kaela, ta lõbusaid süütuid silmi. 

«Noh, räägi nüüd sina ka,» naeratab talle-tüdruk. 

«Kuidas sa Töröki juures elad? On sul veel palju õppida? Kas tead, et ma õpin nüüd ka 
maalimisf? No mis sa niimoodi põrnitsed? Sa pole veel ühtki sõna lausunud!» 

«Vaatan sind, et kui suur sa of?d ja kui ilus sa oled!» 

«Seda on ka kuninganna öelnud Ütles, et nüüd arenen juba neiuks. Mu käed ja jalad on juba 
nii suured, et suuremaks enam ei kasva. Sest käed ja jalad kasvavad tüdrukutel 
kolmeteistkümnenda eluaastani. Ka sina oled ilus, Gerpely.» 

Puna jooksis üle ta riäo ja ta kattis peoga silmad; 

«Oi, millist rumalust ma räägin! Ära vaata minu peale. Mul on häbi.» 

Apa ka poiss oli kohmejtunud. Ta punastus juuksejuurteni. 

Paar-kolm minutit oldi vait. Ühel pärnapuu kuivanud oksakesel sädistas pääsuke, Aõib-olla 
kuulasid nad seda? Aga ei, mitte seda! Nemad kuulatasid hoopis kaunimat muusikat. Seda, 
mis helises nende südameis. 

«Anna oma käsi,» ütles poiss. 

Tüdruk ulatas selle valmilt. 

Poiss haarasjüdruku käe. Vica ootas, mida Gergely küll ütleb. Gergely aga vaikis ja vaatas 
talle otsa. Korraga tõstis ta pikkamisi tüdruku käe ja suudles seda. 

Vica punastas. 

«Ilus on see aed,» ütles Gergely siis, et midagi öelda. Taas tuli vaikus. Oksalt langes 
pärnaleht ja laskus nende ette. Mõlemad vaatlesid seda. Siis lausus Gergely: «Kõigel on 
lõpp.» 

Ta ütles seda nii kurvalt, et tüdruk peaaegu kohkunult talle otsa vaatas. 

Gergely tõusis püsti. 

«Lähme, Vica, sest mu isand võib tulla.» 

Ka Vica tõusis. 

Ta võttis uuesti Gefgelyl käe alt kinni ja surus end tema vastu. Nii läksid nad tummalt mõni 
kümme sammu. Siis lausus tüdruk: 

«Miks sa ütled, et kõigel on lõpp?» 

«Sest et on lõpp,» raputas Gergely pead. 

Nad astusid vaikides. Gergely ohkas: 

«Ma tunnen, et Sina ei saa minu naiseks.» 

Vica vaatas talle sõjakalt otsa. 

«Mina jälle tunnen, et saan.» 

Poiss peatus ja vaatas Vicale silma. 

«Tõotad mulle?» . 

«Tõotan.» 

«Oma hingeõnnistuse juures?» 

«Oma hingeõnnistuse juures.» 

«Ja kui su vanemad tahavad kedagi teist? Ja kui kuninganna tahab teist?» 

«Ütlen neile, et oleme juba kokku leppinud.» 

Gergely raputas uskumatult pead. Nad tulid trepist üles. 

Läksid taas läbi tubade. Koridori ukse juures pigistas Vica Gergeiy käsiyart: 

«Niikaua kui türklased siin käivad, ei saa me kohtuda muidu, kui ainult siis, kui tuled isand 
Bälintiga. Siis seisa aga siin ahju kõrval. Küll ma siis sinu juurde tulen.» 

Gergely haaras tüdruku käe. Tüdruk tundis, kuidas Gergely käsi värises. 

«Kas tohin sind suudelda?» küsis Gergely. 

Varem olid nad teineteist suudelnud ilma luba küsimatagi. Ent Gergely tundis, et see tüdruk ei 
ole enam toosama tüdruk, keda ta kodus Keresztesis oli vennalikult armastanud. See oli 
hoopis rohkemat. Ka tüdruk tundis midagi selletaolist, sest Gergely küsimus pani ta punas- 
tama. 

«Suudle,» ütles ta õnnelik-tõsiselt. 
Ja ta ei ulatanud enam oma nägu, nagu tavaliselt, vaid huuled. 

Kell neli pärast lõunat oli väike prints riidesse pandud. Õuel ootas kullatud tõld, et laskuda 
temaga Obuda orgu, kus kirendasid türklaste laagri telgid. 

Ometi ei tahtnud kuninganna isegi viimasel minutil oma last teele saata. Ta oli haaranud tema 
pea kätel vahele ja nuttis. 

«Teil ei ole lapsi!» nuuksus ta. «Sinul ei ole, munk Gyõrgy, Podmanieskyl ei ole, Petrovichil 
ei ole. Teie ei tea, mida see tähendab: lasta oma maimuke tiigrikoopasse. Kes teab, kas ta sealt 
enam tagasi tulebki! Bälint Török! Sa 

ei tohi mind maha jätta! Sinule usaldan oma lapse! Ka sina ise oled isa — sina tead, mis see 
on, kui vanema süda oma lapse pärast väriseb. Sina valvad nagu 

oma poega!» 


Ja kui ta ütles: «Sa ei tohi mind maha jätta!», unustas ta kogu oma väärikuse ja langes Bälint 
Töröki ette vaibale põlvili, sirutades anuvalt käed tema poole 

See stseen vapustas kõiki. 

«Jumala pärast, majesteet,» haaras munk Gyorgy temast kinni ja tõstis maast üles. 
«Kõrgeauline emand!» ütles Bälint Török sügava meeleliigutusega, «Ma lähen maimukesega 
kaasa. Ja ma vannun, et kui temal kõverdatakse ainuski juuksekarv, siis supleb minu mõõk 
sultani veres.» 

Sultan laiutas oma laagriga Obuda all. Kohale, kus tänapäeval asetseb Csäszärfürdö, oli 
püstitatatud uhke kolmiktelk. Õieti oli telk vaid nimi — tegelikult kujutas see endast 
paleetaolist puust ning riidematerjalist ehitist. Seestpoolt oli see jaotatud saalideks ja 
niššideks, väljast-poolt sätendas kullast; 

Pärastlõunal kella viie paiku asus ungarlaste ustav saatkond rohkete sarvehelide saatel 
lossiõuelt teele. 

Kõige ees husaarisalk, nende järel ülikute sõdurid, nende järel aardeid kandvad paažid puna- 
valges rõivas. (Sultanile viidi kingituseks sakslaste poole üleläinud 

reeturi Tamäs Bornemisšzä kallisvaral) Järgnes rühm kuninglikke sõdureid, lossivahte ja muid 
õukonna teenreid ning ülikute valitud rüütleid. Nende järel ülikud ise ja nende keskel 
rammusal hallil hobusel valge kottmütsiga munk Gyõrgy. Kaunis ja suursugune oli see müts, 
valendades Bälint Töröki lillelise sinise atlassrüü kõrval. Kõik teisedki ülikikud olid esindatud 
värvide kogu mitmekesises toreduses, kõik kandsid lamedaid mitse, kollaseid rüütlisaapaid 
ning laiu mõõku. Tollal olid moodi läinud laiaotsalised mõõgad. Neil oli painduv, otsa poole 
üha laienev tera, otsekui oleks mõõgasepp need eksikombel kaks korda pikemad tagunud ja 
seejärel kellegi pealekäimisel keskelt pooleks raiunud. Niisiis olid moes sellised laia otsaga 
mõõgad, mille ots oli nagu joonlaua pära. 

Mütsidel kandsid ülikud seljale kaarduvat valget jaanalinnusulge nagu türktasedki; kes üht, 
kes kolme sulge, mis olid aga nii pikad, et ulatusid taga peaaegu sadulani. Ülikute keskel 
veeres väikese printsi kuldne kolmehobuse-tõld. Selles istusid kaks õuedaami ning amm. 
Amme süles põlvili müttas valgesse siidi rõivastatud väike punapõseline kuningake. 
Hobuseid juhtisid käekõrval mõningad pikajuukselised siidmütsiga paažid. Tõlla taga tuli 
tiõbekiivnis ihukaardiväelane. Nende järel ratsutas Buda kaitsel vaprust üles näidanud 
ohvitseride pikk rivi. 

«Me saame veel juuagi, pange tähele,» ütles üks hääl lõbusalt. 

«Siis joome küll vett!» vastas seepeale sügav bass. «Kas sa ei tea, et türklasele on vesi 
rahvuslikuks joogiks?» 

Naerdi. 

Gergely järgnes Bälint Törökile väikesel vaskruugel hobusel. Et isand oli tujust ära, istus 
temagi sadulas püüdlikult tõsise näoga. Alles kui ta pilgu tahapoole heitis ja seal vana Ceceyd 
silmas, lõi ta pale helgemaks. Kui naljakalt vana hobuse seljas istub! Üht jalga, mis on puust, 
hoiab ta kangelt väljasirutatuna, teise aga, mis on vaid põlvest alates puust, on ta konksu 
tõmmanud. Siis hoiab ta parema käega ratsmeid ja ka mõõk on/ paremale küljele kinnitatud. 
Gergely, polnud teda kunagi hobuse seljas ega ka relvis näinud. Ta puhkes naerma. 

No vanamees oligi tõesti naljakas, et tä ennast selliselt üles oli löönud. Vanamoeline suure 
kotkasulega kalevist 

müts viltu peas, vurrud aga - väikesed valged vurrud — nii teravaks vahatatud nagu 
noormeestel, ja et tal nüüd ei olnud ees enam ühtegi hammast ning silmad istusid vanadusest 
sügaval koopais, võis vana Ceceyd nimetada pigem paraadlikuks hernehirmutiseks kui 
paraadlikuks ungari sõdalaseks. 


Nõndaks siis Gergely sai tema kulul naerda. Kohe aga häbenes ta seda, ja et oma süüd heaks 
teha, jäi ta teda ootama. 

«Tere päevast, vanaisake! Kuidas ma teie armulisust enne ei näinud?» tervitas ta vanameest. 
«Ühinesin alles siin vooriga,» jõllitas teda vana. «Mis inglinahas siis sina oled?» 

Nende sõnadega mõtles ta Gergely suurepärast puna-sinist atlassist paažirüüd ja tema kallist 
pärlmutriga kaunistatud mõõka. 

«Mu isand ülendas mu paäžiks,» sõnas Gergely uhkelt. «Lähen igale poole, kuhu temagi 
läheb. Liigun ka kuningalossis. Praegu aga lähen temaga sultani telki.» 

Ta mõnules, lastes uhkusega välja paista, et ta polegi nii tühine mees, kelleks teda peeti. Tema 
liigub samades ringkondades, kus Vicagi. 

Püha Györgyi väljak kubises rahvast. Uulitsail olid uksed ja aknad valla paisatud. Katuseil ja 
puude Otsas istusid vallatud uudishimulikud lapsed. Kõik vaatasid ainult väikest kuningat. 
Milline raasuke, aga juba kuningaks valitud! 

«Täpipealt samasugune peahoid kui ta isalgi oli;» arvas üks pika, kandadeni. ulatuva 
rohurohelise sijdrätiga naine. 

«Oo, ma sööksin kohe ära selle südamekese!» oli lapsest vaimustatud keegi tuline 
mustasilmne härrasnoorik, «Oi, kuidas ma teda küll suudleksin!» ... Väraval veretas parvena 
Bälint Töröki kolmesajapealine sõduritehulk. Need olid puha Somogyi poisid ja nende hulgas 
oli üks, kelle pea kõrgelt üle teiste välja vaatas nagu nisuväljale eksinud rukkikõrs. 

Kui saatkond nende kohale jõudis, pööras Bälint Török hobuse ümber ja andis ülestõstetud 
välkuva mõõgaga märku peatumiseks. 

«Mu sangarid! Mu pojad!» müristas ta tumedalt kõmiseval häälel. «Kas mäletate, et vaevalt 
kuu aega tagasi siin selle Värava juures andis iga ülik ja iga sõdur oma 

sõna, et ei loovuta Buda kindlust ei sakslastele ega türklastele?» 

«Mäletame,» ümises sõduritehulk. 

Isand Bälint jätkas: 

«Sakslased peksime minema. Nüüd läheme türklaste laagrisse sultani ette. Jumal on mu 
tunnistajaks, ja olge teiegi tunnistajateks, et mina olin sellise väljapääsu vastu!» 

Siis muutus ta hääl kõlavamaks: 

«Ma tunnen, armsad pojad, et ma teid enam ei näe. Jumal tunnistab, et talitan nõnda ainult 
kodumaa huvides. Taevas õnnistagu teid, mu armsad pojad!» 

Rohkem ei suutnud ta öelda a hääl murdus. Ta sirutas käe ja sõdurid surusid seda ükshaaval. 
Nende silmad täitusid pisaratega. 

Siis kannustas isand Bälint hobust ja kihutas kindluse-väravast välja. 

«Vaata-vaata, sõber Bälint,» urises rauk Verböczy, «milleks niisugune nõretus?» 

Bälint Török kehitas õlgu ja vastas peaaegu tigedalt: 

«Olen enam kui üks kord näidanud, et ma pole võist.» 

«Kes ei külmeta, ärgu värisegu!» 

«Noh-noh, vend, eks me näe, kes meist paremini ilmas tikku tunneb.» 

Munk ratsutas nende vahel. 

«Kui ka sultan poleks seda nõudnud,» lausus ta lepitavalt, «oleksime just saniuti tema juurde 
lugupidamist avaldama läinud. Ainult et kuninganna ise oleks pojaga kaasa tulnud.» 

Bälint vaatas talle süngelt otsa: 

«Isa György, sa oled tark mees, aga jumal ei ole ka sina mitte. Kui inimesel tuksuks süda 
väljaspool riiete, peal, oleks sultan ka siis selle meie eest kinni katnud.» 

Munk raputas pead: 

«Kui sakslane praegu veel meil kukil oleks, räägiksid sa teisiti.» 

Väravast laagrini palistas teeääri .janitšaride aurivi. Ülikuid ja väikest kuningat tervitati 
elaguhüüetega nii tormiliselt, et kõnelus katkes. 


Saatkond liikus edasi läbi sõdurite ja telkide kirevuse. Hobuste ning ihimhigi hais, tolm. 
Mõne hetke pärast nägid nad beide ja pašade toretsevat hulka ruttamas kuninga-poega vastu 
võtma. 

Kui keegi oleks neid mõlemaid rongkäike linnulennult võinud pealt vaadata, oleks talle 
kindlasti paistnud, nagu voolaks suurel lillelisel aasal kaks rida mitmevärvi-lisi tulpe 
teineteisele vastu. Kohtudes nad peatuvad ning kummarduvad vastastik-ku, siis liiguvad ühte 
sulades mööda Doonau kallast edasi põhja poole, kus teiste hulgad troonib roheline 
paleetaoline kolmiktelk. 

Sultan seisis oma telgi ees. Ta nägu oli punaseks värvitud nägu alati. Naeratades noogutas ta, 
kui munk Gyõrgy tõstis sõidukist väikese paksu sinisilmse lapsukese. 

Astuti telki. 

Oma isanda kannul, astus Sisse ka Gergely. Telgis tundis ta meeldivat jahedust ning 
roosilõhna. Laagrilehk, mis kuumuses oli peaaegu talumatult uimastav, ei ulatunud siia. 
Uksehoidja hoidis saatkonna ülejäänud liikmeid tagasi. 

Sultan oli rõivastatud kirsspunasesse kandadeni, ulatuvasse siidkaftanisse. Kaftanit hoidis 
keskelt koos valge nöör, ise aga oli ta nii õhulisest kergest siidist,, et käsivarte kontuurid 
paistsid sellest läbi. Ja nende kõhnade käsivarte ees värises tookord Euroopa! 

Sees võttis sultan lapse oma kätele ja vaatles teda mõnuga. Poiss naeris ja lõi sõrmed talle 
habemesse. Naeratades suudles sultan last. 

Ülikud tõmbasid kergendatult hinge. See siis oligi too kurikuulus verejanuline Suleiman! 
Tuleb välja, et hoopis heasüdamlik perekonnaisa! Tema vaade on aval, naeratus sõbralik. 
Ennäe, poiss sirutub turbanil särava teemanttähe poole. Sultan annab selle tema kätte. 

«Vaat sulle säh! Näha, et oled kuningaks sündinud.» 

Nii Bälint kui Gergely said ta sõnadest aru. 

Sultan heitis pilgu seljataha poegadele. 

«Suudelge väikest Ungari kuningat!» 

Ja mõlemad sultanipojad suudlesid last, mõlemad naeratasid talle. Poiss lagistas neile vastu. 
«Kas võtate ta oma vennaks?» küsis sultan. 

«Miks ei,» vastas Selim, «see laps on ju nii armas, nagu oleks ta Istanbulis sündinud.» 

Gergely vaatas telgis ringi. Milline sinetava siidi toredus! Maaski paksud lillelised sinised 
vaibad. Telgiseinas ümmargused klaasideta aknad. Ühest võis sultan näha Margiti saart *. AI 
seina ääres lebasid kohevad istepadjad. 

Ungarlaste saatkonnast olid telgis vaid kolm ülikut: isa Gyõrgy, Verböczy ja Bälint Török, 
muidugi ka amm ning! Gergely, keda uksehoidja tema paraadülikonna tõttu oli arvanud vist 
pisi-kuninga paažiks. Peale nende olid seal veel sultani mõlemad pojad, kaks pašat ning tõlk. 
Sultan ulatas printsi tagasi amme kätte, vaatles teda veelgi imetledes, patsutas faile põsele ja 
silitas ta lina-valgeid juukseid. 

«Kui kaunis, kui terve!» kordas ta. 

Mispeale tõlk ladina keeles ütles: 

«Armuline sultan suvatseb mainida, et. laps on võluv nagu ingel ja terve kui äsja koidikul 
puhkenud idamaa roos.» 

«Rõõmustan, et nägin teda,» lausus sultan jälle, «viige ta kuningannale tagasi ja öelge, et saan 
lihase isa asemel talle isaks, ja et minu mõ5k valvab teda ja tema riiki kõigil aegadel.» 


«Tema hiilgus rõõmustab,» seletas tõlk, «nagu oma enese lapse üle. Ta võtab tema endale 
pojaks ja laotab tema kohale oma vägeva maailmavalitseja tiiva. Seda öelge tema majesteedile 
kuningannale ja andke talle üle tema hinguse kõige armulikuni tervitus.» 

Sultan tõmbas taskust kirsspunase siidist rahakoti ja libistas selle helde liigutusega amme 
pihku. 

Seejärel suudles ta last veel kord ja lehvitas talle armastusväärselt hüvastijätuks. 

See oli märgiks, et sultan loeb oma soovi rahuldatuks ja et nüüd võib minna. 

Kõik hingasid kergendatult. Amm tõttas otse jooksujalu lapsega välja. 

Hakati telgist vätjuma. 

Üliarmastusväärselt võtsid' pasad nüüd ülikud käevangu. 

«Olete täna õhtul meie kõrgeaulise sultani külalisteks — sööte koos meiega õhtust. Saatkonna 
teine osa pöördugu samuti tagasi, kui kuningapoja lossi on viinud. Laud on juba kaetud.» 

«Meie küpressiveinid ootavad!» oli tiheda musta habemega noor pasa armastusväärne. 

«Ja täna võime meiegi klaasid kokku lüüa,» lisas lustlikult teine, noor punajuukseline pasa, 
kelle nägu oli nii tedretähti täis, nagu käiksid kogu laagri kärbsed selle peal ööbimas... Isegi 
turbani maisitõlvikutaoliselt vormitud ilus kuldne sulg ei suutnud tema välimust kaunistada. 
«Saada prints koju,» ütles Bälint Törõk üle õla Gergelyle. 

Ja kadus ühe pasa käevangus telgi sisemusse. 

Päike oli vajunud juba Buda mägede taha ja leegitsevad pilved peegeldasid tema kaduvat 
valgust. 

Väike prints asetati uuesti tõlda. Ta lehvitas pašadele ning mahajäävaile ungari ülikuile 
parema käekesega «aidaa», seejärel alustas kuldne tõld juubeldushüüdeisi rõkkavate 
spaleeride vahel tagasiteed Buda kindluse poole. 

Gergely ratsutas tõlla taga. 

Puukäsi-Cecey läks vanemate meestega ees, noored tulid taga. 

«Ei need türklased olegi nii metsikud,» räägiti lõbusalt. «Peavad tõsiselt ungarlastest lugu. 
Saksa sugu on nurjatum.» 

Gergely ratsutas kohe Zoltay ja Mekcsey taga kõrvu ühe lihavavõitu punakasblondi 
noormehega, kejlega ta juba tulekul oli tutvunud. 

«Vend Fürjes,» lausus ta ühtäkki lugupidaval pilgul blondile noormehele, «ma sattusin alles 
nüüdsama Budasse ja ei tunne siin niiöelda kedagi.» 

«Mida vajad, vennas? Annan meeleldi, kui see minu võimuses seisab.» Ta arvas, et poisil on 
raha vaja. 

«Mul oleks keskööl Püha Györgyi platsil vähe asja... » 

Fürjes naeratas. 

«Mislaadi asja?» 

Ta oli kindel, et poisil on seal armsamaga kohtamine. Raputades oma punakaid pikki 
juukseid, silmitses ta Gergelyd lõbusalt. 

«Noh, lase käia!» 

«Asi polegi nii väga naeruväärt,» raputas Gergely pead, «aga ka mitte eriti tõsine.» 
«Ühesõnaga süda!» 

«Ei: mõõk.» 

Fürjes tegi suured silmad. 

«Ega sa ometi võitle?» 

«Ja muidugi.» 


«Kellega?» 

Gergely osutas enda ees ratsutavale rohelises siidatlassis Mekcseyle. 

Fürjes vaatas. Ta läks tõsiseks. 

«Mekcsey ga?» 

«Jah.» 

«Kuure, see on ju saatan ise.» 

«Ega minagi ole mõni lammas.» 

«See on juba sakslasigi raiunud!» 

«Küll mina raiun teda!» 

«Keerutad hästi mõõka?» 

«Seitsmeaastaselt alustasin.» 

«Hm. See juba on midagi.» 

Ta kompis Gergely käemuskleid. Siis raputas pead: 

«Parem, kui lepid temaga ära.» 

«Mina?» 

Fürjes raputas murelikult pead. 

«Ta tapab su.» 

«Minu?» 

Ja rinda ette lüües vaatas Gergely eel ratsutavat Mekcseyd. Siis pöördus ta jälle Fürjesi poole: 
«Sa tuled sekundandiks, eks ole, vend?» 

Fürjes kehitas õlgu: 

«Kui ainult sekundanti on vaja, siis meelsasti. Aga kui midagi juhtub... » 

«Mis võiks juhtuda? Äärmisel juhul ta haavab mind. Aga ka mina ei maga.» . 

«Juhtub, mis tahes. Kuid mina sinu asemel siis ei võitle.» 

Rongkäigu ees tekkis liikumine ja kara. Kostis arusaamatuid hüüdeid, hobused rabelesid. 
Kõikide kaelad oleksid .nagu kangestunud: igaüks jõllitas kantsi poole. 

Siis vaatas ka Gergely üles. 

Ennäe imet! Buda väraval lehvib kolm suurt hobuse-sabalippu. Ka tornidel ja kirikutel. 
Väraval aga seisab ungarlaste asemel hellebardidega türgi vahtkond. 

«Buda on läinud!» kostab ulguv hääl. 

Ja sellest tõmbub ungarlaste rodu kõverasse nagu mets läbivihisevast tuulest. 

Huilgäja oli puukäsi-Cecey. 

Keegi ei vasta. Näod pn kaamed. Ja selle tumma vaikuse muutis veelgi tarretavamaks 
muezzini* kaeblik hääl, mis Jumalaema templi tornist kaugelekajavalt alustas: 

Allahu akbati.. Ašhadu anna la ilaha ill Allahu.' 

Gergely kihutas salga ühe osaga galoppi tagasi türklaste laagrisse. 

«Kus on ülikud? Ülikud! Ungari ülikud! On juhtunud taevani kisendav alatus!» 

Ent, sultani telgi läheduses sulgesid punamütsiüsed bostandžid neile tee. 

«Tagasi! Siia ei tohi!» 

«Peame sisse saama!» möirgas lausa tuld purskav Mekcsey, «või saatke isandad välja!» 
Bostandžid ei vastanud. Hoidsid vaid oma odad müürina ees. Türgi laager sumises lõbusalt. 
Kõikjalt kuuldus vilede ja tšintšade muusikat. 

Gergely karjus türgi keeles: 

«Jalamaid saatke isand Bälint Török välja!» 

«Ei ole võimalik,» naersid bostandžid. 

Ungarlased seisid nõutult. 

«Härrased!» kisas üks paksukaelaline ungarlane. .«Tulge välja! Häda!» 

Ei mingit vastust. 


Gergely tegi oma hobusel väikese tiiru ja kappas üles künkale spaahide hulka, et sealt alla 
keerates ehk pääseda võõrustatavaile ungari isandaile ligemale. 

Kustki telgi eest hõikas teda ungarlase hääl: 

«Kas sina õled, Gergely?» 

Gergely tundis ära Märtonfalvai. 

See istus seal ühe spaahi telgi ees ning sõi kahe türklase seltsis meloneid. 

«Mis sa sealt otsid?» hüüdis Märtonfalvai. «Tahan isanda juurde pääseda.» 

«Ei mahu sa praegu tema juurde. Tule parem meie kampa!» 

“Allah on kõikvõimas... Tunnistan, et ei ole muud Jumalust peale Allahi (araabia k.). 

Ta murdis meloni küljest ühe serva ja ulatas Gergelyle. Gergely raputas pead. 

«No tule, tule,» õhutas Märtonfalvai. «Need türklased on mu head sõbrad. Küll siis, kui 
süüdatakse tõrvikud, .läheme alla ja ühineme oma isandatega.» 

«Tuleb, ungari vend!» viipas heatujuliselt teine spaahidest, kehakas laiaõlgne tõmmu mees. 
«Ei saa,» vastas poiss vaenulikult ja läks edasi. 

Telkidevahelisel tänaval sattus ta suurtükimeeste, küttide ja janitšaride sekka. Lõpuks jõudis 
ta uuesti sultani telgi juurde. 

Ka seal seisid ümberringi bostandžid. Niisiis oli šealtpooltki võimatu Bälint Törõki juurde 
pääseda. 

Ungarlased karjusid veel ikka sealsamas, kus ennegi. Tohutust telgist kostus türklaste 
muusika: tinises metallikõlaline kaanon, pinisesid lautod ja vingusid viled. 

«Lurjused!» karjus Mekcsey hambaid kiristades. 

Fürjes peaaegu nuttis raevust. 

«Oleks minu isand kindlusse jäänud, poleks niisugust asja juhtunud!» 

Fürjes oli munga paaž. Ta uskus tema kõikvõimsusse. 

Ja et muusika lakkas, karjusid kõik kooris: 

«Isandad telgis! Tulge välja, ülikud! Türklased on vallutanud kindluse!» 

Ometi ei tulnud kedagi. Taevas oli kattunud, pilvedega. Järslä hakkas sadama vihma ja sadas 
ligi pool tundi, siis lakkas sama äkki. Taevas kihutasid ida poole mustad pilved nagu 
põgenevad väed. 

Lõppeks kesköö paiku ilmusid ülikud nähtavale. Viltu istuvate mütsidega tunglesid nad 
telgiavatisest kõrgendatud meeleolus välja. Laagriplatsil seisis pikk tõrvikuterida, et neile teed 
valgustada. Tõrvikuterida kaardus kahekordse tulimaona üles Buda väravasse, õhu 
vihmajärgset värskust vürtsitas idamaiste tõrvikute suits. 

Ka Märtonfalvai oli kohale jõudnud. Bostandžid lasksid nüüd seesttulijad väljasolijatega 
kokku. 

Märtonfalvai hüüdis ratsasulased nimepidi ette. Ükshaaval vinnasid ülikud end sadulasse. 
Tõrvikute valgusel võis näha, kuis nende punased näod süngestusid ning kordamööda 
kahvatuks muutusid. 

Kõigist kalbem nende hulgas oli munk — nagu mingi viirastus. 

«Ära nuta,» urises ta enda kõrval ratsutavale Fürjesile. 

«Peavad nad sedagi nägema, et nutame!» 

Ühe-, kahe- ja kolmekaupa kappasid ülikud piki tõrvik-tänavat üles Buda kantsi suunas. 
Gergely ei silmanud ikka veel isand Bälintit. 

Märtonfalvai seisis tema kõrval ja piilus samuti kartliku näoga telgiavause poole, kust kumas 
punakat valgust. 

Viimane, kes välja tuli, oli Podmaniczky. Ta taarus, toetudes kahe türgi ohvitseri käsivarrele. 
Sellisena tuli ta tõsta hobuse selga. 

Seejärel väljusid veel mõned kirevas ülikonnas saratseenlased: teenrid. 


Seejärel enam mitte kedagi. 

Telgi eesriie langes alla. Varjas seest paistva valguse. 

«Ja mida teie kahekesi ootate?» küsis üks jaanalinnusulega kõhukas türklane neilt armulikult. 
«Ootame oma isandat, Bäjint Törökit.» 

«Kas ta pole veel ära läinud?» 

«Ei.» 

«Siis on see tema, kellega auline padišahh vestleb.» 

«Me ootame teda?» lausus Märtonfalvai. 

Türklane kehitas õlgu ja läks minema. 

«Mina ei saa enam oodata,» närvitses Gergely, «ma pean kesköösel kindluses olema.» 
«Lase siis jalga, vennas,» ütles Märtonfalvai heatahtlikult, «ja kui sa mu voodist mõne 
türklase leiad, viruta välja.» 

See oli öeldud naljaks, ent Gergely ei naernud. Ta jättis Märtonfalvaiga hüvasti ja. keeras 
galoppides üles mäkke. 

Kuu oli end juba pilvedest lahti harutanud ning valgustas Buda teed. 

Väraval seisvad piikidega türklased ei heitnud Gergelyle pilkugi. Üksik mees võis siis veel 
vabalt tulla ja minna! Kes teab, kuidas on homme? Kas viimaks ei aeta ungarlased koguni 
kindlusest välja? 

Seespool väravat traavis hobune kapjade plagisedes. Gergely nägi ka majade ees piikidega 
janitšare. Iga maja ees oli janitšar. Igas tornis poolkuuga hobusesaba. Ainult Jumalaema 
templil seisis veel kuldne rist. 

Gergely jõudis püha Györgyi platsile. Oma suureks imestuseks ei näinud ta seal kedagi. 

Ta ratsutas tiiru ümber basseini ja suurtükkide. Mitte kedagi, mitte kedagi. Ainult piigiga 
türklane — arvatavasti vahipost suurtükkide kõrval. 

Gergely tuli hobuse seljast maha ja sidus ratsu suurtükiratta külge. 

«Mis sa siin õiendad!» karjus tema peale türklane. 

«Ootan,» vastas Gergely türgi keeles, «Ega sa ometi karda, et su suurtüki tasku pistan?» 
«No-noh,» vastas toptši sõbralikult. «Sa oled siis türklane?» 

«Nõnda õnnelik ma veel pole.» «Siis kasi koju!» 

«Aga mul on täna siin üks auasi õiendada. Ole palun kannatlik.» 

Kuid nüüd suunas türklane oma piigi poisile: 

«Jekel!'» 

Gergely päästis hobuse lahti ja istus sadulasse. Fejerväri värava poolt tuli keegi joostes. 
Gergely tundis jooksjas ära Fürjesi, kelle heledad juuksed ööpimeduses peaaegu valgust 
heitsid. Fürjes ruttas tema juurde. 

«Mekcsey ootab isand Bälinti majas,» lõõtsutas ta, «tule siva, sest uulitsal ei luba janitšarid 
rääkida.» 

Gergely hüppas hobuse seljast maha. 

«Kuidas see sigadus juhtus?» küsis ta. 

Fürjes kehitas õlgu: 

«Kavalusega. Paganliku riukaga. Kui meie väikese printsiga all laagris olime, tulid janitšarid 
väravast sisse, nagu tunneksid nad ainult ehituste vastu huvi. Ainult luusisid ringi ja jõllitasid. 
Aga neid tuli üha juurde ja juurde. Kui juba kõik tänavad neid täis olid, tõmmati 
pasunasignaali peale relvad välja ja aeti rahvas majadesse.» 

«Küll on saatanad.» 

«Niimoodi on kerge kindlust vallutada.» 

«Eks mu isand öelnud... » 

Lossiaknad olid lahti ja küünlatulest valged. Ühest teise korruse aknast kummardus välja kaks 
pead. 


Värava ees toimus parajasti vahtide vahetus. Kaare alla asus kõrgekasvuline janitšar. 

«Mis te tahate?» küsis ta üle õla ungari keeli. 

«Me oleme siitmaja elanikud,» vastas Gergely teravalt. 

I Tee, et kaod!A (türgi k.) 

«Praegu tuli käsk,» ütles türklane, «välja saab, kes tahes, sisse mitte keegi!» 

«Mina olen sellest majast, Bälint Töröki kodakondsed!» 

«Siba, poja, koju Szigetväri,» ütles türklane pilkavalt. 

Gergely silmad läksid suureks kui rattad. 

«Lase sisse!» 

Ja ta lõi käe mõõgale. 

Türklane tõmbas oma mõõga välja. 

«Koerakutsikas! Kao!» 

Gergely laskis hobuse oheliku lahti ning haaras samuti mõõga. Küllap ta lootis sellele, et pole 
üksi. 

Türklase mõõk vaikus Gergely pea kohal. 

Gergely võttis löögi vastu. Mõõgateralt lendas sädemeid hämarusse. Samal hetkel hüppas ta 
ettepoole ja torkas. 

«Allah... » röögatas hiiglane. 

Järgnevad sõnad vaibusid korinasse. Ta vaarus seina najale. Selja tagant varises krabinal 
krohvi. Teiselt korruselt kostis hüüe: «Torka veel kord!» 

Gergely puuris mõõga käepidemeni türklasele rinda. 

Põrnitsedes vahtis ta hiiglast, kui nägi, et see pillas mõõga käest ja kukkus kui kott seina äärde 
maha.. 

Gergely vaatas ringi. Ta otsis Fürjesit. See muidugi juba jooksis, jooksis kiiresti lossi poole. 
Selle asemel jooksid kolm suure mütsiga janitšäri vastaspoolse majaderea varjust välja ning 
tõttasid seltsilisele appi. 

«Vaj basina ibn el-kelb!'» 

Gergely nägi, et aega pole kaotada. Ta kargas värava juurde ja tõmbas selle lahti. Kärmel käel 
tõukas ta riivi ette. 

Võitlusest ärritatud, astus ta värisevate põlvedega veel mõne sammu edasi, ning kuna keegi 
seest klõbinal puutreppi mööda alla tuli, istus ta siis väravavõlvi alla pingile ja tõmbas hinge. 
Tulija oli Zoltay. Tal oli mõõk käes. Tema kannul tormas Mekcsey. Ka see oli mõõgaga. 
Väravaaluses põlev lamp valgustas mõlema kohkunud nägu, kui nad Gergelyd silmasid. 
«Sa oled juba siin?» imestas Zoltay. «Sa ei saanud viga?» 

1 Oota sa, koeranäru! (türgi k.). 

Gergely raputas pead. 

«Torkasid türklase läbi?» 

Gergely noogutas jaatavalt. 

«Tule mu rinnale, sa väike sangar!» karjus Zoltay vaimustatult, «pareerisid meisterlikult 
löögi!» 

Ja tä kaisutas poissi tugevasti. 

Väljaspool taoti vastu väravat. 

«Tehke lahti koerad, või põletame teid maatasa!» 

«Tuleb põgeneda,» sõnas Mekcsey. «Janitšarid on kokku jooksnud. Aga ennem käsi, poiss! 
Ära ole mulle vihane, et sind solvasin!» 

Gergely sirutas käe. Ta oli uimane. Ta ei taibanud sedagi, mis tema ümber sünnib. Sõnagi 
lausumata laskis ta end edasi tirida, õuest läbi, trepist üles ühte pimedasse tuppa. Ta toibus 


õieti alles siis, kui teised linadest ja rihmadest köit punusid. Mekcsey käskis teda esimesena 
seda mööda aknast alla laskuda. 

Gergely vaatas välja. 

Kuupaistest üleujutatud sügavikus nägi ta enda all kuninglikku juurviljaaeda. 

Teise päeva ennelõunal ilmus taas Ali-agaa kuninganna juurde ja rääkis nõnda: 

«Ürmuline padišahh peab paremaks anda Buda kindlus türgi sõdurite kaitse alla, kuni su poeg 
pole veel täisealine. Laps ei suuda Budat sakslaste eest kaitsta. Armuline padišahh aga ei saa 
alatasa kahe-kolme kuu teekonna kauguselt siin käia. Seniks suvatsege eemalduda Erdelysse, 
majesteetlik emand. Sealsete hõbeda- ja kulla-kaevanduste, samuti soolakäevanduste 
sissetulekud kuuluvad nagunii teile. 

Kuninganna oli juba kõigeks halvaks ette valmistatud. 

Põlgliku rahuga kuulas ta saadikut. 

See jätkas: 

«Niisiis võtab armuline padišahh Buda kindluse ja terve Ungari riigi oma kaitsva tiiva alla ja 
mõne päeva pärast annab ta kirjalikult oma sultani-tõotuse, et kaitseb sind ja sinu poega iga 
vaenlase vastu. Niipea aga, kui laps saab täisealiseks, annab ta Buda ja riigi tema kätte 
tagasi.» 

Kõik ülikud olid kohal, puudusid ainult Bälint Török ja Podmaniczky. Munk oli tavalisest 
veelgi kahvatum. Ta näo ja valge kapuutsi vahel polnud peaaegu enam mingit vahet. 

Saadik jätkas: 

«Buda kindlus läheb niisiis koos Doonau ja Tisza provintsiga kõrgeaulise padišahhi kaitse 
alla, teie majesteedid aga kolite Lippasse ja valitsete seal Erdelyd ning Tisza-tagust riigiosa. 
Budasse saagu kaks valitsejat: üks 

türklane ja üks ungarlane. Viimase au vääriliseks nimetab tema kõrgus kõrgeaulise isand 
Istvän Verböczy. Tema jäägu provintsi ungarlasist elanikkonna asehalduriks ning 
kohtumõistjaks.» 

Ülikud kuulasid seda kurvalt ja norus päi, nagu ei seisakski nad kuningatrooni, vaid hoopis 
kirstu kõrval. 

Kui saadik lahkus, tekkis saalis leinavaikus. 

Kuninganna tõstis pea ja vaatas ülikuile otsa. 

Verböczy puhkes pisaraisse. 

Ka kuninganna põske mööda veeres alla pisar, Ta pühkis selle ära. 

«Kus on Podmaniczky?» küsis ta siis kõlatult. 

«Läks ära,» vastas Petrovich nagu läbi une. 

«Ilma jumalaga jätmata?» 

«Põgenes, Talupojaks riietatult, majesteet, nõnda lahkus ta täna koidikul.» 

«Bälint Török pole ikka veel koju tulnud?» 

«EL.» 

Järgmisel päeval pildusid türklased Jumalaema templist kellad alla. Altaripilt rebiti puruks. 
Kuningas, Istvän Püha raidkuju purustati. Kullatud ja piltidega kaunistatud altar paisati välja 
kiriku ette ja puistati laiali marmorist ning puust nikerdatud inglikujud ja jutluseraamatud, Ka 
orel hävines. Tinaviled viidi kahel vankril alla laagrisse kuulide valamiseks. Hõbedased viled 
ja meisterlikult töödeldud küünlajalad, altarivaibad, linikud ja talaarid läksid kolmel vankril 
sultani varasalve. Templi imekaunid seinamaalid võõbati üle. Tornist löödi rist alla, vinnati 
üles ja kinnitati asemele suur kullatud vasest poolkuu. 


2. septembril ratsutas sultan oma pašadega kindlusse sisse. Temaga olid kaasas kaks poega. 
Szombati väravas ootasid teda paraadmundris, agaad ja pasunahelide saatel siirdus rongkäik 
templisse. 

164 

Templi keskpaigas langes sultan põrmu: «Tänu sulle, Allah, et laotasid uskmatute riigi üle 
oma võimsa käe!» 

4. septembril keeras kuninglikust kindlusest alla Doonau pontoonsillale nelikümmend 
härjavankrit. Kuninganna kolis. 

Lossiõuel olid tõllad juba ootamas ja nende ümber sagisid ülikud. Kõik olid sõiduvalmis. 
Ainult Verböczy jäi Budasse ning koos temaga üks tema armsamaid ohvitsere — Mekcsey. 
Gergely silmas isandate taga Fürjesit. 

«Noh, Gergely,» naeratas see armulikult, «kas sina siis ei tule meiega?» 

Gergely mõõtis teda põlglikult: 

«Ei mingi sina. Jänese vend ma ei ole.» 

Heledapäine nooruk tegi grimassi. Ent kohanud ka Mekcsey torkavat pilku, kehitas ta õlgu. 
Vana Ceceygi kükitas seal ülikute taga hobuse seljas. 

Gergely pani käe ta sadulapärale: 

«Auline isa.» 

«Tere päevast, mu poeg.» 

«Kas teie armulisus läheb ara?» 

«Ainult Hatvanini.» 

«Eva ka?» 

«Kuninganna viib ta endaga kaasa. Mine täna emanda juurde lõunale ja lohuta teda.» 
«Miks te lasete Eva ära?» 

«Verböczy käis peale, et lasku minna. Tuleval aastal pöördume tuhandete meestega tagasi... » 
Rohkem nad ei rääkinud. Ihukaitse ilmumine tähistas kuninganna tulekut. 

Ta tuligi. Leinarüüs, õuedaamide hulgas oli ka Eva. 

Tal oli pähklikarva siidist kerge -kapuutsiga reisikeep-õlgadel, ent kapuutsi polnifd ta veel 
üles tõmmanud. Ta vaatas otsides ringi. 

Gergely trügis ülikute vahelt läbi ja seisis järsku tema kõrval. 


«Eva... » 
«Kas sina ei tule kaasa?» 

«Tuleksin. Aga mu isand pole veel tagasi.» 

«Kas tulete järele?» 

«Ma ei tea.» 

«Kui te ei tule, millal ma sind siis näen?» 

«Ei tea.» 

Poisi silmad tõmbusid niiskeks. 

Kuninganna istus laiakatuselisse akendega nahktõlda. Nii laps kui ka, amm istusid juba sees. 
Oodati ainelt veel, et teenijatüdruk paigutaks ühe väikese neljakandilise korvi tõllaistme alla. 
Vica ulatas Gergelyle käe: 

«Eks ole, sa ei unusta mind?» 

Gergely tahtis öelda: «Ei, Vica, ei, ka teises ilmas mitte!» 

Aga kuna ta ei suutnud sõnagi kuuldavale tuua, raputas ta ainult pead. 

Kümne päeva pärast asus ka sultan teele. Bälint Töröki viis ta endaga kaasa. Orjaahelais. 


KOLMAS OSA VANGISTATUD LÕVI 


1 


Berettyõ jõekese soisel niidul peatus ratsasõdur — sinise kuue ja punase mütsiga kuninglik 
sõdur. Kaldalt mütsi lehvitades huikas ta üle pajupõosaste: 

«He-hei! Siin on vesi!» 

Ta juhtis hobuse päikesest soojal soisel kallakul lopsakalt kollendavate varsakapjade sekka. 
Hobune seisis põlvist saadik rohus, mille alla vesi peaaegu kadus, ja sirutas kaela, et juua. 
Ometi ta ei joonud. 

Kui ta pea tagasi üles tõstis, nõrises ta ninast ja suust vett. Ta puristas ja raputas pead. 

«Mis sel hobusel hakkas?» pomises ratsanik. «Miks sa siis ei joo, põrguline?» 

Hgjjune küünitas uuesti kaela. Jälle puristas ta ninast ja suust vee välja. 

Üle lagendiku traavis sinnapoole veel umbes kaheksateist erinevais mundreis ungari 
ratsanikku, nende hulgas sihvakas sale mees, kel mütsi ette oli kinnitatud kotka-sulg ja kelle 
õlgu kattis tavalise mantli asemel kirsspunasest kalevist husaarikuub. 

«Härra leitnant,» heitis vees seisva hobuse omanik selja taha, «ussitanud või mis see vesi on 
— mu hobune ei j00.» 

Kotkasulega mees kahlas hobusega vette. Uuris. 

«Vesi on verine,» ütles ta imestunult. 

Kallas oli rohtu kasvanud. Põõsad kollendasid urbadest Maa sinetas kannikestest. Lillede 
kohal sumisesid kevadised mesilased.. 

Leitnant nähvas hobust ja solistas paar sammu vastu voolu ülespoole. Paju puhmaste vahel 
kaldaserval sattus ta särgiväel noormehele. Noormees pesi põlvini vees seistes 

oma pead. Pea oli suur ja muhklik nagu sõnnil. Ka ta silmad olid sama mustad ning jõulised. 
VurruköS(jB,.olid okasteravad. Tema dolman, kollased saapad, kirsipunasest sametist müts 
ja mustas nahktupes mõõk vedelesid kõrval rohus. 

Siis sellest pesemisest muutuski Berettyõ vesi veriseks! 

«Kes sa oled, vennas?» imestas leitnant. 

Noormees vaatas põgusalt.üle õla: 

«Istvän Mekcsey on mu nimi.» 

«Mina olen Istvän Dobö. Mis sul viga on?» 

«Üks türklane lõi, neetud!... » 

Ning ta patsutas peoga pea peale. 

Dobõ vaatas ringi. Kuid ta nägi aasal ainult pajusid, papleid ja põõsaid. 

«Türklane? Tuhat ja tuline! Ta ei või veel kaugel olla! Palju neid on? Hei, poisid!» 

Ta kappas veest välja. 

«Ärge nähke vaeva,» raputas Mekcsey pead. «Lõin juba surnuks. Siin minu taga maas.» 
«Kus?». 

«Siin kuski lähedal.» 

Dobõ käsutas hobuse seljast oma sulast: «Lemmeid* ja sidet!» 

«Seal ülalpool on veel,» lausus Mekcsey taas peoga pähe patsutades. 

«Türklased?» 


«Ei. Üks vana aadlik oma naisega.» Veri voolas ta peast, valgudes üle lauba ja nina alla. 
Uuesti kummardus ta vee kohale. «Seal pajupuhmas,» teatas üks meestest. Dobö kannustas 
oma ratsut ja mõne sammu järel oli vanahärra leitud. 

Seegi istus särgiväel ojakaldal. 

Tüsedavõitu naine pesi nuttes punast vanamehe pea küljest. 

«Oi-oi, et sa vanas eas veel sihukest üle pead elama ... Ise nõnda viletsake ... » «Ära halise!» 
kärkis vana. 

«Jumalime!» hüüdis Dobö. «Kas haav on suur?» Vanamees vaatas üles ja lõi käega: 
«Türklase löök... » 

Siis alles märkas Dobõ, et vanal on ainult üks käsi. 

«Tulise pihta! See on ju tuttav!» pomises ta. 

Ning tuli hobuse seljast maha. 

«Olen Istvän Dob5.» 

«Dobö?» kõõritas vanamees. «Tohoh, sina Pista-vennas? Noh, kas sa siis mind ei tunne? 
Käisid ju kord minu pool, vana Cecey pool.» 

«Cecey?...» 

«Nojah, Cecey, kas sa ei mäleta? Siis, kui sa Mõred otsisid?» 

«Jah, nüüd mäletan. Aga mis siis siin juhtus, vennas? Kuidas te Mecseki orust siia sattusite?» 
«Ah, pagana koer...» ja vanamees kummardas pea uuesti naise kätte pesemiseks, «too pagana 
koer kargas mu, vankrile kallale. Oli veel õnn, et see noormees just siis tulema juhtus, kui 
türklased meile peale langesid. Äh, kange poiss! Raius türklasi nagu kõrvitsaid. Aga virutasin 
ka ise vankrilt sekka. Ka meie kutsar käitus vapralt.» 

«Palju neid oli?» 

«Kümnekesi, koerad, et nad põrgutules kõrbeksid! õnn veel, et nad meist jagu ei saanud. Mul 
on mõni-nelisada kuldnat kaasas, kui mitte rohkem.» 

Ja ta lõi kõlinal küljel rippuvale saablitaskule. 

Naine väänas rätikust verist vett. 

«Ega noormees ometi surma saanud?» küsis ta üles vaadates. 

«Hoopiski mitte,» vastas DobõS, «seal allpool ta ennast küürib.» 

Ta silmas läheduses veretavat türklase laipa. 

«Näen juba, millise rahvaga teil tegemist on olnud,» sõnas ta. 

Ja ta sõitis oja- ning teepiirkonna läbi. 

Pajutihnikust leidis ta seitse laipa: kaks ungarlast ja viis türklast, teelt aga kolmehobusevankri, 
mis oli kaldunud kraavi. Nooruke kutsar oli. ametis kastide kokkukandmisega. 

«Ära tühja rassi, veli,» ütles talle Dobõ, «kohe tuleb sulle abi.» 

Ta pöördus tagasi Mekcsey juurde. 

«Siin pole ju mitte ühe, vaid viie türklasega tegemist, vennas! Ilusad löögid! See teeb teile 
au.» 

«Üks peab veel olema,» vastas Mekcsey. «See on ehk vees. Kas mu sõdureid nägite, Dobö- 
vennas?» 

«Nägin vaesekesi. Ühel oli pea pooleks.» 

«Ainult kolm meid oligi.» 

«Aga türklased?» 

«Kümnekesi, koerad.» 

«Siis, tähendab, neli tükki lasksid jalga». 

«Jah. Tulevad ehk tagasi?» 

«Tulgu vaid. Nüüd olen ka mina siin.» 

Siis tuli ta hobuse seljast maha ning silmitses haA va. 


«Täke on pikk, kuid mitte sügav,» ütles ta haava, kokku litsudes. 

Ta pani ise narmaraasud peale ja sidus linase riide-ribaga tihedalt haava kinni. 

«Kuhu see tee viib, vennas?» 

«Debreceni.» 

«Ega ometi Törökite juurde?» 

«Nimelt sinna.» 

«Kirevase päralt, vennas, mul on seal üks armas inimene — Bornemissza Gergely. Küllap ta 
on veel laps. Tunned?» 

«Just tema järele ma lähengi. Ta kirjutas, et tahab minu juurde sõjaväkke tulla:» 

«Juba nii suur poiss?» 

«Kaheksateistkümne-aastane.» 

«Isand Bälinti pere on muidugi lagunenud.» 

«Eks tuul ole neid laiali puhunud, sestsaadik kui isand vangis on.» 

«Ka Tinödy on ära?» 

«Seegi rändab. Muide, on võimalik, et ka tema praegu Debrecenis peatub.» 

«Noh, siis minu lugupidamine ja suudlused nii talle kui mõlemale Töröki-poisile.» 

Kuni nad jutlesid, kääris Dobö'kuuekäised üles ja võttis kaltsu. Ta pesi Mekcsey näo puhtaks. 
Üks Dobõ sõdureist puhastas märja lapiga ta riietelt vereplekke. 

«Kas vanapapi on seal?» küsis Mekcsey Ceceyde poole osutades. 

«Seal jah. Tal pole suurt häda. Temalgi on haav peas. Oled näljane, vennas?» 

«Ei, ainult janu on.» 

Dobõ andis märku, et toodaks pudel. Ülejäänud sõdurid saatis ta kutsarit aitama. 

Siis läksid nad-Ceceyde juurde. Vanapaar istus vankri kõrval murul. Ceceyl oli kalkunikints 
käes. Ta sõi kui hunt. 

«Lööge kampa!» hõikas ta lõbusalt. «Kui sinuga ainult sandisti pole, vennas?» 

Mekcsey lõi käega. 

«Tühi asi.» 

Sõdurid olid saagi kokku korjanud: viis türgi hobust, niisama palju mantleid ning igasuguseid 
türgi relvi. 

Mekcsey silmitses türklaste hobuseid, siis omakorda maas lebavaidA relvi. 

«Valige, vennas,» ütles ta Ceceyle, «saak on ühine.» 

«Minule neid veel vaja,» heitis vana käega, «mul on hobuseid ja sõjariistu endalgi küllalt.» 
«Siis pakun vend Dobõle ühe relva.» 

«Tänan,» raputas Dobö naeratades pead. 

«Kuidas ma ikka võtan. Mina pole tema eest võidelnud.» 

«No valige aga.» 

Dobõ raputas pead. 

«Saak on viimse kui nööbini sinu. Kuidas seda siis sinult ära võtta?» 

«Ma ei annagi muidu.» 

«See on juba teine jutt.» 

Ja Dobö vaatles huviga üht kunstipäraselt töödeldud türgi mõõka. «Mis siis selle hind võiks 
olla?» 

«See, et kui teie armulisus saab kindluseülemaks, kutsugu mind, niipea kui aga king pigistab.» 
Dobö raputas naeratades pead. 

«Ebakindla peale ei maksa.» 

«Siis määran teise hinna: tulete minuga Debreceni.» 

«See on praegu võimatu, vennas. Ma olen kuninga komissar. Kogun omanikuta mõisates 
kümnist. Iseasi, kui hiljem juhtub aega jääma ..,» 

«No olgu siis nii, et kingite mulle vastutasuks oma sõpruse.» 


«See on juba nagunii sinu. Kuid et sõprusega teineteist mäletada, võtan vastu. Nood olid 
kõrgemat sorti türklased, nagu relvadest näha. Üks oli koguni bei. Aga kust kandist?» 
«Arvan, et Fejervärist.» 

Dobö tõstis mõõgad üles. Üks neist oli türkiisidega kaunistatud samettupes, käepidemeks 
kullatud maopea teemandist silmadega. 

«Noh, see on sinu oma, vennas, seda mina ei võta — see maksab terve varanduse.» 

Samas lebas veel kaks odavamat türgi terasest mõõka. Dobõ võttis neist ühe ning painutas 
looka. 

«On alles teras!» ütles ta heatujuliselt. «Selle eest kui sa lubad, oleksin tänulik.» 

«Ole lahke,» vastas Mekcsey. 

«Aga nüüd, kuna kord juba kingid, tee mulle veel sedagi meelehead, et vii ta endaga 
Debreceni kaasa ja kui Tinody on seal, palu, et ta kirjutaks sellele mingi mõttetera. Mida ise 
arvab. Seal on kullassepp, kes selle raua sisse põletab.» 

«Meeleldi,» vastas Mekcsey. «Lasen ka endale siia ussipeaga mõõgale midagi graveerida.» 
Vuhistanud korda paar oma uut saablit, köitis ta selle teise kõrvale vööle. 

«Kas leidsite türgi ohvitserilt raha?» küsis Dobö sõdureilt. 

«Pole veel läbi otsinud.» 

«Siis tehke seda.» 

Sõdur tiris kohe surnud türklase ligemale. Ta lohistas teda lihtsalt jalgupidi mööda maad. 
Siis kobas ta tema läbi. 

Punasest sametist kottpükstel puudusid taskud; küll aga leiti vöörihma vahelt väike kukkur 
igasuguste kuld- ning hõberahadega. 

«Just paras kulude katteks,» rõõmustas Mekcsey. «Sõdurile kulub alati marjaks ära.» 

Muu hulgast leiti veel rubiinist turbaniehe ja kuldkett. Viimast oli bei särgi all rinnal kandnud 
ja selle otsas rippus kookosetükikesse mässitud pärgament-talis-man. 

Mekcsey seadis mõlemad väärisesemed peopesale ja pakkus neid Ceceyle: 

«Nendest siin peate küll valima, isand.» 

«Pane aga, vennas, endale taskusse,» lõi vanamees käega. «Vana ratsu peas on lillgi takjas.» 
Ent emanda silmis süttis siiski sära. 

«Selle kee,» ütles ta, «võiksid küll tütre jaoks võtta ... Meil on ilus preilist tütar kuninganna 
õukonnas!» 

«Tule, vennas, pulma!» hõiskas Cecey lustlikklt. Tantsin veel kord oma isu täis, enne kui 
suren.» 

Mekcsey libistas keti emanda pihku. 

«Kes on kosilane?» 

«Kuninganna leitnant — Adäm Fürjes. Tunnete võibolla?» 

Mekcsey tõsines ning raputas pead. 

«Tubli noormees,» kiitis emand, «kuninganna paneb mu tütre talle mehele.» 

«Andku taevas neile õnne,» pomises Dobõ. 

Türklaste riided ja tavalised, ilustusteta relvad kinkis Mekcsey Dobõ sõdureile. Pikkamisi 
valmistuti teekonda jätkama. 

Mekcsey tõstis oma mütsi maast üles ja veeretas tusaselt käes — see oli peaaegu kaheks 
tükiks lõhki. 

«Kunagi ei maksa pähutseda,» lohutas teda Cecey. «Kui müts poleks lõhki, ei mahuks ta sulle 
praegu pähe. Pealegi sai su kahju ju tasutud.» 

Kummagi rõivad olid veel märjad. Kuid eks päike ja tuul kuivata nad õhtuks ära. 

«Vali mu sõdureist kaks endale saatjaiks,» ütles Dobõ. «Ka Ceceyle annan kaks meest.» 


«Ma ei tea, kas, me viimati ei sõida koos?» küsis Mekcsey Cecey poole pöördudes. «Võib- 
olla on meil üks tee?» 

«Kuhu?» päris vana. 

«Debreceni.» 

«Üks ja sama.» 

«Noh, siis jätkub kolmestki.» 

«Võta palju tahad,» vastas Dobõ lahkelt. 

Kuni vanapaar end vankrisse seadis, vaatasid nemad, kahekesi surnud üle. Laipade hulgas 
lamas ristseliti umbes kolmekümneaastane kogukas türklane, käed-jalad laiali. Tal olid 
sinisest kalevist kottpüksid. Hoop oli sattunud otse silma. 

«Seda ma nagu tunneksin,» lausus Dobö, «mulle näib, et olen temaga kord isegi võidelnud.» 
«Ulus kui šaakal,» naeratas Mekcsey. «Nüüd jäid juba päriselt vait, sa šaakal!» . 

Mõlemad ungari sõdurid olid koledasti puruks raiutud. Ühel katsid nad näo rätikuga. 
Türklastel torkasid sõdurid maod läbi ja viskasid nad Berettyösse, ungarlastele aga kaevati 
Vana paju alla kalda pehmesse mulda haud ja asetati nad koos riietega sinna' sisse. Nad kaeti 
mantlitega ja haud aeti kinni. Mõõgad torgati kalmule ristideks. 

Konstantinoopoli lõunatipus seisab põline lossi moodi kants. Selle püstitasid juba kreeklased. 
Samal kohal asetsenud kunagise kuulsa Bütsantsi kindluse lõuna-värav, imeilus valgest 
marmorist Kuldvärav, ehitatud imeraator Theodosiose* auks ning kujundatud nikerdus- ja 
maalimeistrite poolt. Värava valged kivitahvlid on tänapäevalgi veel hästi säilinud. 

Müürid on kõrged. Seespool müüre kükitab seitse jämedat torni nagu seitse hiiglaslikku 
tuuleveskit, umbes järgmises asetuses: 


* * 


Päevatõusu poolt küljest uhab kindlusemüüre Marmara meri, teisalt ümbritsevad kantsi 
puumajad. 

See on kuulus Jedikula— ehk sõna-sõnalises tõenduses Seitsetorn. 

Seitsmesse torni on paigutatud ja kuhjatud sultani kõik need aarded, mis tema lossi enam ei 
mahu. 

Kahes keskmises tornis on kuld ja pärlitega juveelid. Mere kohal seisvais tornides on 
sõjavarustus, käsirelvad ning hõbekallisvara. Ülejäänud kahes on vanad sõlariistad, vanad 
ürikud ja raamatud. 

Nende seitsme torni vahel hoitakse ka suursugusemaid orje, igaüht isemoodi: mõningaid 
aheldatult pimedais kivikongides, teisi jälle täie voli ning vabaduse juures nagu oleksid nad 
kodus — nad tohivad jalutada kindluseaias, juurviljaaias, tornirõdudel, supluskohas; võivad 
isegi kolme teenrit pidada, võivad kirju kirjutada, külalisi vastu võtta, musitseerida, süüa-juua 
— ainult kindlusest välja 

nad ei saa. 

Jedikula aias pingil kevadises päikeselõõsas istub kaks hallipäist meest. Mõlemal on kerge 
teraskett ümber jala — peamiselt ainult meeldetuletuseks, et nad oma orjaseisust ära ei 
unustaks. Üks toetub küünarnukkidega põlvedele. Teine nõjatub laialisirutatud kätega pingi 
seljatoele ja vaatleb pilvi. See, kes pilvi vaatab, on kaaslasest hallim. Tema habe 

174 

ulatub alla rinnale ja ta juuksed on nagu valge hobuselakk. 

Mõlemad on ungari rõivais. Oo, kui palju ungari rõivaid on orjad Seitsetornis ära kandnud! 
Mehed istuvad sõnatult. 

Kevadise päikese kiirtes on aed otsekui uduvines. 


Seedrite, elupuude ja loorberite keskel õitsevad juba tulbid ja nelipüharoosid. Vana viigipuu 
õlised lehed meeste peade kohal joovad ahnelt päikesekiiri. 

Pilvi vaatlev mees langetab oma musklilised käsivarred ja põimib need rinnale vaheliti. 
Vahepeal heidab ta seltsilisele pilgu. 

«Millele sa mõtled, sõber Mayläd?» 

«Oma pähklipuule,» vastab kummargilolija. «Fogarasis kasvab mul akna all üks vana 
pähklipuu.» 

Taas sigineb vaikus. Siis lausub Mayläd: 

«Ta välimine oks oli külmunud. Ajab ta nüüd pungi? See mõte ei anna mulle rahu.» 

«Küllap ta pakatab. Puu külmub, aga pakatab ometi. Viinamarigi ajab juurtest uusi võrseid. 
Ainult inimene mitte...» 

Jälle vaikivad nad. Ja jälle lausub Mayläd: «Aga sina, Bälint, millele mõtled?» «Mõtlen, et 
kapi-agaa * on just samasugune närune kelm kui teisedki.» 

«Ja muidugi...» 

«Mujidkui «ma olen nii kaval, ma olen naa kaval». Mu naine saatis talle kolmkümmend tuhat 
kuldnat, et ta selle keti mu jala küljest lahti kavaldaks. Sellest on juba kolm kuud möödas.» 
Nad vaikivad jälle. Mayläd sirutab käe võilille järele, mis rohus kollendab, ja rebib selle ära. 
Näpib sõrmede vahel pudemeteks, pillab siis maha. 

«Öösel juurdlesin selle üle, Bälint, et mul pole ikka veel päriselt selge, milleks sina siin istud? 
Oled sageli rääkinud, kuidas sind Doonaud mööda veeti, kuidas ühe vahi üle parda virutasid, 
kuidas sind siia toodi. Aga algust, seda tõelist põhjust... » 

«Olen ju öelnud, et ma seda isegi ei tea.» 

«Sina olid lõppude-tõpuks ju omaenese pesas: sind ei võidud ometi kahtlustada, et 
kuningatrooni või vürsti-tiitli peale hammast ihud. Olid türklaste sõbergi. Sina kutsusid nad 
kaitseks Ferdinandi vastu sisse.» 

«Mitte ainult mina.» 

«Igatahes oled ainukesena nendest siin. Ma ju tean, et sa mitte selleks neid ei kutsunud...» 
«Olen ka ise palju kordi selle üle pead murdnud. Tahaksin siiralt, et keegi mulle seda ütleks.» 
Üle õue sammus trummipõrina saatel rühm kapudžisid. 

Bälint kehitas õlgu: «Ma mõtlen, et põhjuseks oli süski too öine kõnelus. Sultan küsis mihult, 
miks ma sakslastele nende tulekust teada andsin. Tigedalt küsis.» 

«Sakslastele?» imestasin mina. «Mitte sakslastele, vaid Perenyile.» — «Ükskõik,» vastas 
sultan, «Perenyi on sakslaste killast.» — Ta vahtis mulle vihast pungis silmadega otsa: «Kui 
sa poleks neid hoiatanud, oleksime siin sakslaste laagrit üllatanud. Kõik ülikud oleksime 
vangi võtnud ja Ferdinandi jõud täielikult purustanud! Ka Viin oleks minu oma olnud!» 

Kui see räpane türklane seal niimoodi minu peale haukus, lõi minugi veri keema. Mina, tead, 
olen kogu oma elu isandat mänginud: ma pole harjunud oma mõtteid maskeerima.» 

«Ajasid karvad turri?» 

«Ega ma jämedusteni ei läinud, ütlesin talle ainult, et teatasin neile sultani saabumisest just 
sellepärast, et tahtsin säästa saksa laagris olevaid ungari vange.» 

«Sa sinder, see oli viga!» 

«Siis olin veel vaba.» 

«Ja mis ta seepeale vastas?» 

«Ei midagi. Käis minu ees edasi-tagasi. Mõtles. Korraga pöördus oma pasa poole ja käskis 
sellel mu ühte viisakasse telki viia, kus võiksin ööbida — et homme juttu jätkata.» 

«No ja mida te teine päev rääkisite?» 


«Ei midagi. Rohkem ma teda enam ei ole näinud. Panid mu igavesse suurde telki, aga välja 
enam ei lasknud. Kui mitu korda tahes ma ka nina välja pistsin, sihtisid kümme oda mulle 
rindu.» 

«Ja millal sind ahelaisse, pandi?» 

«Alles siis, kui sultan koduteele asus.» 

«Mind pandi kohe raudu, kui kinni võeti. Nutsin raevust nagu laps.» 

«Mina ei oska nutta. Mul ei olegi pisaraid. Ma ei nutnud isegi oma isa surma puhul.» 

«Kas sa oma lastegi pärast ei nuta?» 

Bälint Török kahvatus: 

«Ei. Aga kui nad meelde tulevad, siis on, nagu keerataks mul rinnus pistoda.» 

Ta ohkas ning toetas lauba pihku. 

«Sageli meenub mulle üks ori,» ütles ta pead raputades, «üks õel kõhn türklane, kelle Doonau 
kaldal kinni püüdsin. Aastaid pidasin teda kindluses. See mees needis mind ükskord suu 
SISSE.» 

Kaugusest kostis pasunähääL Nad jäid seda kuulatama. Siis süvenesid uuesti oma mõtetesse. 
Kui päike juba pilved punaseks võõpas, lonkis kindluse ülem läbi aia ja jõudnud nende 
kohale, ütles üle õla: 

«Isandad, värav suletakse.» 

Pool tundi enne päikeseloojangut oli tavaks värav sulgeda ja siis oli iga orja koht oma toas. 
«Kapudži-efendi,» ütles talle Bälint. Török, «mis täna on, et nii palju muusikat tehakse?» 
«Tulbipüha,» vastas kõnetatu üle õla, «serailis* täna öösel ei magata.» 

Ja astus edasi. 

Orjad teadsid juba, mis see tähendab. Eelmiselgi kevadel oli selline püha. Siis on kõik sultani 
naised serailiaias lõbutsemas. 

Sultan laskis tulbipeenarde vahele püstitada kaubaputkad ja telgid. Müüjaiks olid alamat sorti 
haareminaised. Seal kaubitseti igasuguste nippasjakeste, pärlite, siidkangaste, kinnaste, 
sukkade, kingade, looride ja muu taolisega. 

Tema mitusada naist ei tohi kunagi välja turule minna ja nii saavad nad sel viisil vaid korra 
aastas rahakulutamise üle rõõmu tunda. 

Siis huugab aed tujukülluses. Lossi papagoid, rästad, ööbikud ja kanaarilinnud on oma 
puuridega riputatud puude ja põõsaste otsa ja peavad seal lauluvõistlust. 

õhtul aga süttivad ühel Bosporuse laeval lõhnavad tõrvikud ning kirevad paberlambid ja 
muusikahelide saatel sõidab haarem, väina mööda alla kuni Marmara mereni. 

Mõlemad orjad raputasid Veretorni jalamil kätt. 

«Head ööd, Istvän.» 

«Head ööd, Bälint.» 

Sest muud rõõmu pea/e hea öö seal; ju poi*. Magav vang on alati kodus, igal ööl. Jätkab seal 
oma toiminguid, nagu oleks päev ja nagu oleks orjus vaid unenägu olnud. 

Siiski ei tundnud Bälint Tõrök mingit unisust. Pärast lõunat oli ta vastu oma harjumusi pikali 


heitnud ja suigatanud ja nüüd ei olnud ta õhtul väsinud. Balint avas akna ja istus selle alla. 

Ta vaatles tähistaevast. 

Marmara merel Jedikula all õõtsus laev. Taevas olid tähed, ent polnud kuud. Tähed sirasid 
peaaegu leegitsedes ja samuti sätendas ka merepeegel. Laterna-kestest helendav laev rändas 
seal kõrguse ja sügavuse tähtede vahel. 

Siis varjas kivimüür vangi silme eest laeva, kuid muusika ulatus veelgi temani. Helises türgi 
simbel * ja laksutas tšmtša. Bälint oleks oma vangipõlve igavuses seda meeleldi kuulanud, ent 
mõtted uitasid oma rada. 

Kesköö paiku vaikis lärmikäs-muusika. Naised alustasid laulu. Vaheldumisi iga uue häälega 
vahetus ka saatev muusikariist. 

Bälint Tõrök aga kuulas sedagi ainult poole kõrvaga. Ta vaatles taevast, mis oli kattunud 
aeglaselt loiglevate tumedate pilveräbalatega. Läbi lõhede vilkusid tähed. 

«Kui teistsugune on siin taevaski,» mõtles ta, «türgi taevas, türgi pilved.» 

Kuna laevakäras tekkis pikk pausi jätkas ta oma mõtiskelu: 

«Ka vaikus on siin teine: türgi vaikus.» 

Ta otsustas juba puhkama heita, ei üritanud aga ometi veel tõusta. 

Siis helises öövaikuses harf ja korraga kaikusid läbi lehestiku, läbi tumeda türgi öö ungari 
akordid: 

Valuline-magus juga läbis Bälint Törökit südamest kuni varvasteni. 
Harf vaikis hetkeks. Siis kõlasid taas värelevad akordid, kerkides tasase nuuksena üles taeva 
pimedusse: 


Bälint Tõrök tõstis pea. Nii tõstab mõnikord lõunatuule sosina peale pea puuri suletud lovi ja 
vaatab tardunud pilgul läbi seina kaugusse. 

Harfihelid vaibusid ohkena öövaikusse, siis häälitsesid keeled uuesti ja nõrguke kurb 
naisehääl laulis ungari keeles: 

Kes kord Tiszast vett on joonud, 

selle süda sinna jäänud... 

Ah, jõin minagi ta voogest... 

Bälint Tõrõki hingamine katkes. Tõstetud pea ja klaasiste silmadega vaatas ta helide suunas. 
Ta hallid juuksesalgud olid peaaegu kohevile tõusnud. Nägu oli marmorvalge. 

Ja kui vana lõvi.seal niimoodi kivistunult laulu kuulas, ilmusid ta silmist kaks suurt pisarpärli. 
Ja veeresid üle põskede alla habemesse. 

Öösel kella kaheteistkümne, paiku koputas toapoiss Tõröki poegade uksele. A 
«Gergely-noorhärra!» 

«Noh, mis on? Astu sisse!» 

Ta ei maganud veel. Luges küünlavalgel Horatiust. 

Ka Töröki-poisid teises kahes voodis-virgusid.» 

«Öövaht saatis,» teatas toapoiss. «Väravas on keegi isanda moodi isik.» 

«Mis ta nimi on?» 

«Mingi Kecske või mis ta oli.» 

«Kecske? Kes pagan see Kecske vöiks olla?» 

«Györist tulnud ja tahab öömaja.» 

Györi nimetuse peale kargas Gergely ühe ropsuga voodist välja. 

Jancsi Török vaatas teda mõtlikult: 

«Kes see on, Gergely?» 

«Mekcsey!» hüüdis Gergely lõbusalt. «Laske vapper rüütel otsekohe sisse.» 

Toapoiss tõttas minema. 

Gergely tõmbas sõdurisaapad jalga ja viskas kuue õlgadele. Ka mõlemad-nooremad poisid 
tõusid üles. (Jancsi oli juba kuueteistkümne-, Feri neljateistkümneaastane.) Neid tegi 
uudishimulikuks külaline, keda nad seni tundsid ainult nimepidi. 

«Laske tuua veini ja söögipoolist!» hõikas Gergely veel ukselt. 

Ta tuiskas trepist alla. 

Kui ta välja jõudis, seisis Mekcsey juba laternaga öövahi ja kindluseülema seltsis õuel. 

Ka teiselt korruselt vilkus laternatuld. Mõnd aega eksles valgusvjirg õuel edasi-tagasi, 
peatudes siis tulnukal, kes äsja Dobõ sõdurid mõne taalriga minema oli lasknud. 

«Tänu taevale, jõudsin siiski pärale,» tervitas ta Gergelyd süleldes, «jäin hobuse seljas juba 
magama. Olen väsinud.» 

«Aga Pista-vennas, mis sul peas on?» 

«Turban, pagan võtaks! Kas sa ei näe, et olen türklaseks hakanud?» 

«Ära naljata, vend! See rätik on verine!» 

«No anna siis, vennake, tuba ja pesukauss, küll ma pärast räägin mihuke tee toob Györist 
Debreceni.» 

Trepile ilmus naisteenija ja vaatas küsivalt tulijale otsa. 

Gergely raputas pead, misjärel teenija kadus. Gergely pöördus selgitavalt Mekcsey poole: 
«Meie emandal pole suurt magamist, ööselgi ootab oma meest või kirja temalt.» 

Kolmepäevase haavapakviku põdes Mekcsey lossis läbi. Kogu aeg istusid Töröki-poisid ja 
Gergely ta sängi ääres. Nad jootsid sõdalast punase veiniga ning kuulasid huviga tema 
jutustusi. 

Ka emand käis teda vaatamas. Mekcsey oli juba haigena talle öelnud, et tuli Gergelyle järele 
— ,et viib ta endaga kuninga väkke kaasa. 

Poisid olid siis Gergelyle ehmunult, emand kurva ette-heitva näoga otsa vaadanud. 

«Sa siis jätaksid meid maha? Kas ma pole olnud sulle ema eest? Kas mu pojad pole olnud 
sulle vennad?» 

Langetatud päi vastas Gergely: 

«Ma olen juba kaheksateistkümne aastane. Kas peaksin siin teiste kulul elama ja logelema, 
kui riigil on sõdureid vaja?» 

Ta näis; tõepoolest oma aastate kohta küpse noorukina. Tütarlapselikult peenel tõmmul näol 
tärkas juba habegi. Ta säravad mustad silmad olid lausa mõistus ja tõsidus ise. 


«On siis just nimelt sind sinna vaja?» raputas Tõrõki-emand pead. «Kas sa ei või minu poega 
ära oodata? Kõik põgenevad meist eemale!» Ja ta noogutas nukralt pead, pühkides 
esiletungivaid pisaraid. «Kust Issand on ära pöördunud, sealt pöörduvad inimesedki ära.» 
Gergely põlvitas emanda ette maha ja suudles ta käsi: 

«Armas hea emand, mu ema, kui te niimoodi mu lahkumisest aru saate, siis ma jään.» 

Toas istus ka "Tinödy. Ta oli just sel päeval Erseküjvärist saabunud. Oli tulnud oma isanda 
kohta uudiseid kuulma, ent loomulikult suri küsimus tal suus, kui leidis lossi ilma liputa, 
emanda aga leinarõivais eest. 

Ta istus akna all karunahaga kaetud pingil ja joonistas mõõgaterale kirja. 

Gergety sõnade peale jättis ta oma töö pooleli: 

«Auline emand, lubage, et sellesse jutusse vahele segan.» 

«Palun, palun, Sebök.» 

«Lind tuleb ikka oma pessa tagasi, kuhu ta ka ei lendaks. Gergelygi lendaks korra. Ka mina 
ütlen, et tal kuluks ära maailmas ringi vaadata. Sest suvatsege mõelda — noorhärra Jänos on 
varsti täismees ja siis on temalgi parem, kui ta kõrval seisab õppinud sõdur.» 

Öeldus polnud midagi naeruväärset, kuid ometi muiati. Kirjutaja Sebök oli alati naljahammas, 
kui ta just ei laulnud, ja tema tõsistegi sõnade all oli aimata varjatud lõbusust. 

Kõigi pilgud pöördusid kirjutaja töö poole: 

«Kas värss on valmis?» 

«Aga muidugi. Ei tea, kas see kõrgeaulisele meeldib?» 

Ta võttis maopeaga mõõga ja luges <ellelt: 

Kes on julge, see on võimas, 

kes ön võimas, kergelt võidab. 

Ja kes võites sammub eel, 

surmgi taandub selle teelt. 

«See kirjuta ka minu mõõgale!» palus Jancsi Török innustunult. 

«Ei,» vastas Tinõdy pead raputades, «sinna sepitsen teised sõnad.» 

Voodist kostis Mekcsey hääl: 

«Dobõ mõõgale pane kuidagi ka kuninga nimi peale, vennas Sebök. Mõtlen midagi taolist, 
nagu «Jumala eest, kodumaa eest, kuninga eest».» 

«See on juba iganenud deviis,» lõi Tinõdy käega. «On moest välja läinud, sestsaadik kui 
kroon on sakslase peas. Kui ta seda oleks oma mõõgale soovinad oleks ta mõõga kaasa viinud 
ja ise lasknud selle sisse graveerida.» 

«Minul on midagi,» ütles Gergely. Sõrme laubale asetades. «Lapsena kuulsin üht ütlust. See 
sobiks.» 

«Lase kuulda!» 

«Peaasi on mitte kunagi karta!» 

Tinõdy raputas pead: 

«Mõte on hea, aga jume puudub. Pidage vähe...» 

Lõuga käele toetades suunas ta pilgu kaugusse. Teised olid vait..Korraga lõid ta silmad 
särama: 

«Kes on pelgur, ei jää ellu!» 

«Nii on hea!» hüüdis Gergely. 

Tinõdy kastis hanesule puust tindipotil ja rrfaalis deviisi mõõgaterale. 

Veel üks mõ6k oli ilma kirjata, samasugune mõõk kui Dobõ oma. Selle oli Mekcsey andnud 
Gergäyle. 

«Mida me, siis sellele kirjutame?» küsis Tinõdy. «Kas poleks tõhus: «Bornemissza Gergely, 
sadulasse kärmesti!» 

Naerdi. Gergely raputas, pead: 

«Ei. Mulle pole värssi vaja, aitab paarist sõnast Neis kahes sõnas sisalduvad kõik värsid ja 
kõik mõtted. Kirjuta mulle nõnda, Sebök: «Kodumaa eest!»» 

Viiendal päeval ilmus äkitselt Dobõ. Ta võeti rõõmuga vastu. Nüüd juhtus aastate tagant — 
sellest ajast peale, mil majaperemees orjusse sattus — esimest korda, et lauale toodi kuld- ja 
hõbenõud. Majas kiirgas nagu mingi ebatavaline helgus. 

Emand tuli lauda siiski harilikes leinarõivastes ning ilma eheteta. Ta istus oma tavalisele 
kohale, näoga ukse poole. Otse tema vastas oli kaetud koht ja tugitool. Dobo mõtles esmalt, et 
see on vaimuliku jaoks, kes on tulemisega hilinenud, siis aga taipas, et see ort Bälint Töröki 
koht. Alati kaetakse ka majaisandale, iga päev, hommiku-, lõuna- ja õhtusöögi ajal. 
Tõröki-emand kuulas huviga uudiseid, mida Dobõ Viinis ja mujal maaisandailt oli kuulnud. 
Tollal ei olnud ajalehti — ainult kirja teel ja ühelt või teiselt külaliselt võis teada saada, mis 
maailmas sünnib ning milline oks ülikute sugupuus on murdunud ja milline pungi ajanud. 


Ainult ühe inimese nime ei oldud juba kaua kõnelustes mainitud — majaisanda nime. Gergely 
oli Dobõd hoiatanud teda meenutamast või küsimast. Aga kui teenijad olid söögitoast 
eemaldunud, küsis emand ise: 

«Kas armuline isand siis minu armastatud mehest ei ole midagi kuulnud?» 

Ja äkki oli ta nägu pisaraist märg. 

Dobõ raputas1 pead: 

«Kuni too sultan ei sure...» 

Emanda pea vajus norgu. 

Dobõ lõi vastu lauda: 

«No kaua ta õige mõtleb elada? Niisugused türannid ei pane ausas vanuses silma kinni. Seda 
õpetab ajalugu. Ehkki... Ma oletan, et kui mingi suurekaliibriline pasa meie pihku satuks, 
vahetataks ta selle vastu välja.» 

Emand raputas kurvalt pead: 

«Ei usu, Dob5. Minu meest ei peeta raudus mitte kui hinnalist vääriseset, vaid nagu lõvi — 
nad kardavad teda. Olen tema eest lubanud juba kõike,» jätkas ta nukralt, «ütlesin, et võtku 
kogu- me varandus, võtku kogu kuld ja hõbe! 

Pašad aga pistavad saadetud raha oma tasku ja sultan ei anna neile isegi vastust.» 

«Või ei julgegi nad seda sultanile ette kanda!» 

Mekcsey naaldus küünarnukkidega lauale: 

«Kas ei saaks sealt kuidagiviisi teisiti...» 

Dobõ kehitas õlgu: 

«Seitsetornist? Kas sa pole kunagi Seitsetornist kuulnud, vennas?» 

«Kuulnud muidugi olen. Aga sedagi olen kuulnud, et hea tahte juures pole miski võimatu.» 
«Mu armas Mekcsey,» lausus emand valulise naeratusega, «kas te võite mõelda, et minu 
mehel ja tema orvuks jäänud perekonnal puudub hea tahe? Kas ma pole käinud tema pärast 
kuninganna juures, munga juures, Buda pasa juures? Kas ma pole põlvili roomanud isegi 
kuningas Ferdinandi ees? Ei ole julgenud sellest oma kibestunud mehele kirjutadagi.» 
Emanda sõnad lämbusid pisaraisse. Teda vaadati kurvalt vaikides. 

Ometi kuivatas naine kohe pisarad ja pöördus Tinödy poole: 

«Sebök,» ütles ta, pingutusega naeratust pisaraist märjale näole manades, «kas me siis 
kurbusega võõrustame oma majasõpru? Te võtke oma lauto ja mängige viise, 

mida mu mees armastas kuulata.. . ainult neid, Sebök. Meie suleme silmad, kui te laulate, ja 
kujutleme, et temagi istub meie keskel.» 

Kolm aastat polnud majas enam kõlanud laulik Seböki lauto. Poisid rõõmustasid antud loa üle 
juba ette. 


Sebök läks oma tuppa ja tuli tagasi kitarritaolise muusikariistaga. 

Tasasel jutustaval häälel vestis ta. «Juuditi lugu»*, mängides lautol meloodiat. 

See oli heaks troostiks — Oloverneses tundis igaüks ära sultani. Kuid kus leiduks selline 
Juudit, kes ta maapinnalt minema pühiks? 

Kui Tinödy jõudis lauluga poole peale, muutus äkki viis ta sõrmede all ja sügavalt kumiseval 
mahedal häälel alustas ta teist laulu: 

Kibedalt kaebleb me Ungari õnnetu, 

kadunud sealt on kõik reipus, kõik lõbusus: 

aarded ja rikkused jäädavalt röövitud, 

ahelais vaevlemas vahvamad ülikud... 

Lauaääres istujaid läbis tukse. 

Isegi Dobo silmi kerkisid pisarad. 

«Kas tohin jätkata?» küsis Tinödy härdalt. 

Emand, noogutas. 

Siis laulis Tinödy, kuis türklane isand Bälinti lõksu meelitas, kuis ta tema orjakütkeis endaga 
kaasa viis — algul Nändorfeherväri, hiljem Konstantinoopolisse. 

Laulu lõpul vaibus ta hääl valuliseks sosinaks: 

Sageli valusat pilti näed kordumas: 

emand su mõlema lihase pojaga 

pisarais sinu eest jumalat palumas; 

elurõõm lahkus neist üheskoos sinuga, 

abitus kurbuses orvud nüüd trööstita. 

Ka sinu ustavail sulastel rõõmuta 

päevade kulg — nad leinavad isandat, 

mõnedki nendest on eksinud rändama; 

vabaks kui saaksid, sind igal pool oodataks! 

Siin puhkes juba laulja isegi pisaraisse. Sest eks olnud ju tema see rändama eksinud sulane, 
kes kõige rohkem oma isandat taga nuttis! 

Mõlemad lapsed nuuksušid ema najal, kes oli nad oma embusse sulgenud. Tinödy tõukas 
lauta kõrvale ja vajus kummuli lauale. . 

Selliselt möödus kurvas majas mõni minut, siis sõnas Dobö kibedalt: 

«Miks ma küll pole vaba mees! Kui see mulle ka terve aasta maksaks, läheksin sellesse 
neetud linna, vaataksin vähemalt, ons see türm tõepoolest nii tugev?» 

Mekcsey hüppas üles: 

«Mina olen vaba mees! Ja vannun Kõigekõrgema nime juures, ma lähen sinna! Sinna lähen! 
Ja kui võimalik, vabastan Bälint Töröki kas või oma elu hinna eest!» 

Ka Gergely kargas püsti: 

«Tulen sinuga! Koos sinuga teen läbi kõik ohud — oma isanda eest, oma isa eest!» 

«Ema!» lausus, noor Jänos Török elustudes, «kas mina jään siis koju, kui on olemas mees, kes 
läheb mu isa vabastama?» 

«Hullumeelsus!» habises lesk. 

«Hullumeelsus või mitte hullumeelsus!» ägetses Mekcsey, «mida ütlesin, seda teen.» 
Tinödy tõusis. 

«Ka mina tulen sinugal Mu käsi on küll jõuetu, kuid ehk saan mõistusega kasulik olla.» 
Emand vangutas pead: 

«Mida te tahate! Mida kaks kuningat ja terve kuninglik rikkus pole suutnud, suudate teie?» 
«Hästi kõneleb meie auline emand,» nõustus Dobõ end rahulikuks sundides, «siin ei aita ei 
raha ega kavalus, ainult sultani heatahtlikkus võib ahela kõrvaldada.» 


«Aga kui see heatahtlikkus jääb igavesti tulemata!» kähvas Mekcsey. 

Järgmise päeva hommikul asus Dobö teele. Teda ei peetud kinni. Teati ju, et ta aeg on 
piiratud. Mekcsey jäi veel sinna. 

Ta kutsus Gergely oma tuppa: 

«Ootasin, et magaksime peatäie eileõhtuse kõneluse peale. Mitte enda pärast, sest mina 
magagu palju tahes — mida kord olen mõelnud, selle juurde jään, ja mina, kurat võtaks, lähen 
sinna türklaste maatel» 

«Mina hoian sinuga ühte!» vastas Gergely. 

«Lõppude lõpuks pole ka kodus praegu sõda. Pealegi, kes teab, äkki leiame mingi hiireaugu?» 
«Kui meil ka ei vea, pole midagi häbeneda. Peaasi, et üritame. Kes proovib, sel võib ka 
õnnestuda. Kes ei proovi...» 

«Ka võimatut tuleb proovida. Sest viimaks —! ...Aga ütle, kas võtta Tinödy ühes?» 

«Kuidas arvad.» 

«Aga Jancsi?» 

«Emand ei lase teda ära.» 

«Siis lähme kahekesi. Tinödy jätame koju.» 

«Kuidas arvad,» 

«Me paneme oma pead mängu. Vanamehest oleks kahju. Tema on praegu üks riigi arukamaid 
mehi. Jumalgi tahab, et ta ringi rändaks ja puhuks lõkkele südamete kustuvat tuld. See mees 
on rahva hingest kerkiv valu.» 

Uks avanes ja lävele ilmus Jancsi Török, ratsapiits käes. Peas oli tal laiaääreline däbrätsäni 
kalevist müts, jalas laiad kollased püksid ning kollased saapad. 

Mekcsey jätkas nagu mingit poolelijäänud kõnelust — heitnud pilgu Jancsile, lõi ta naeratades 
käega: 

«Punane jänes. Ja võtab veel naise.» 

Pöördudes Janesi poole, seletas ta: 

«Sina teda ei tunne, kellest jutt on,- aga võib-olla Gergely on temast rääkinud.» 

«Kellest?» küsis Jancsi ükskõikselt. 

«Adäm Fürjesist.» 

«Ja kelle ta võtab?» küsis Gergely muigega. 

«Ühe puukäega vanamehe tütre.» 

Gergely näost kadus viimne kui puna: 

«Cecey Eva?» 

«Just, just. Tunned ehk?» 

Gergely vahtis Mekcseyle kivistunult otsa. 

«Jätke oma komejant!» ägestus Jancsi, ning löi piitsaga vastu säärt. 

«Mitte sellest ei rääkinud te praegul Te mõtlete, et olen laps? Ei ole ma enam lapsi Täna öösel 
ma ei maganud. On olemas selline puuvili, mis valmib ühe 

ööga. Täna öösel küpšesin mina meheks.» 

Mekcsey vaatas teda heakskiitvalt. 

«Siis ema lubab sind?» 

«Ma pole talle rääkinudki. Ja ei räägi ka. Hunyadi kindluses on üht-teist korraldada. Palun, et 
ta usaldaks selle mulle.» 

Mekcsey kehitas õlgu: 

«Mis siis muud, kui läki teele:» 

«Kas või täna. Selleks rõivastusingi.» 

«Pidage,» kohmas Gergely ikka veel näost kahvatu. «Sa mainisid midagi äsja, Pista. On see 
tõsi? Või rabasid niisama umbropsu?» 

«Fürjesi kohta või?» 


«Nimelt.» 

«See on tõsi. Tüdruku ema veel ise kiitles, et kuninganna paneb ta oma leitnandile mehele.» 
«Mis sul hakkas?» Jancsi vaatas imestunult Gergelyd. «Tunned sa teda?» 

Gergely, täiesti veretu näoga, põrutas jalaga. 

«Miks ei tunne, see oh ju minu Eva!» 

«Sinu Eva võetakse ära?» 

«Jah, kui see vastab tõele. Mina ei usu.» 

Ja ta karjus raevuselt, lausa jalgu trampides: 

«Ma tapan selle vurle!» 

Mekcsey kehitas õlgu. 

«Tapad. Aga kui tüdruk teda armastab?» 

«Ei armasta!» 

«Arvad siis, et teda sunnitakse?» 

«Muidugi! Kindlam kui kindel!» 

«On ta sulle sõna andnud?» 

«Lapsest saati on ta juba minu mõrsja!» 

«No siis...» Ning küünarnukkidele toetudes jätkas Mekcsey: «Kui me ka midagi teeksime, 
sina ei saa teda ikkagi võtta. Ja kui nad siiski on sõbrunenud?» 

«Kuidas võid sa midagi säärast mõelda!» 

Mekcsey kehitas õlgu. 

«Ta on kaugel.» 

«Minule on ta alati lähedal. On südames.» 

«Olite kirjavahetuses?» 

«Kuis oleksime saanud kirjavahetuses olla! Minul ju pole teenrit. Kui oleks, oleks tal igavesti 
tulnud meie kirjadega hobuse seljas istuda.» 

Taas kehitas Mekcsey õlgu. Rõdult kuuldusid kärmed sammud. Jancsi Török kargas ukse 
juurde ja pööras tasa võtme ringi. 

Järgmisel silmapilgul lõksatas ukselink. 

Jancsi andis märku vaikida, 

Sest tulija oli väikevend. Jancsi ei tahtnud, et see ta ettevõttest midagi teada saaks. 

Kuninganna Isabella talvitas Gyalus ja kevadki leidis ta veel sealt. 

Mõlemad noormehed — Gergely ja Mekcsey — olid kolme päeva pärast Gyalus. Jancsi 
Török ei olnud kaasa tulnud, et ema ei saaks aimu nende kokkuleppest. 

Emand Török teadis kogusummas vaid niipalju, et Gergely läks Mekcseyga Ferdinandi 
sõjaväkke ja et ta veedab suve sõdurite hulgas, demetriusepäevaks * aga pöördub tagasi koju. 
Ometi oli noormeestel juba siis tegevusplaan valmis nuputatud. Gergely teeb eelkõige 
selgeks, kas tüdruk armastab Fürjesit või mitte. Kui armastab, ei jää Gergelyl muud üle, kui 
oma unelmatega hüvasti jätta. Kui aga ei armasta, kaob Gergely, nagu polekski ta seal käinud, 
Mekcsey aga häbistab Fürjesit ilma ees, nii et Erdelys ei leiduks enam tütarlast, kel tuleks 
himu talle mehele minna. 

Kui nad Gyalus on omadega Valmis, kohtuvad kolm noormeest Hunyadis ja seavad sammud 
Konstantinoopoli poole. 

Piirini läheksid nad ratsa. Jancsi käes oleks raha, mis oli määratud kindluse 
remontimistöödeks, ja peale selle hangiks ta veelgi juurde nii palju kui võimalik, et Bälint 
Toröki vabastamist ka raha abil üritada. Piirilt läheksid nad edasi juba jalgsi dervišiteks või 
kaupmeesteks või kerjusteks rõivastunult, et mitte riisujate ning hulkuvate türgi sõdurisalkade 


tähelepanu äratada. Kas isand Bälinti vabastamine õnnestub või ei, kahe kuu jooksul, kui 
mitte enne, pöörduvad nad tagasi, ja emand Törökil ei tarvitse enam oma poja pärast muret 
tunda. 

Gyalusse jõudsid noorukid õhtul. Saatjaks oli neil üksainuke sulane, kelle Mekcsey 
Debrecenis oli palganud. Noormeest hüüti Mätyäsiks. Varem oli ta Hortpbägyis 
hobusekarjuseks olnud. Ta istus sel väikesel türgi kimlil, kelle Mekcsey viie hulgast oli endale 
jätnud. 

Kohe esimese maja juures kõnetasid nad üht rumeenlasest peremeest, küsides öömaja. 
Rumeenlane oskas ungari keelt. Imestunult vangutas ta pead ja peaga koos ka oma suurt 
musta mütsi: 

«Kas te pulma ei lähe?» 

«Aga just pulma tulimegi.» 

«No kui selleks tulite, miks te siis lossis ei peatu?» 

Noormehed vahetasid pilke. 

«Mina,» ütles Gergely, «ei lähe sinna, sest jäin tee peal haigeks.» 

Ta oli tõepoolest kahvatu nagu haige. 

«Ainult mu seltsimees läheb lossi,» jätkas ta. «Ja kui su eestuba on tühi, maksan selle eest.» 
Tasu mainimisel jättis rumeenlane imestuse sinnapaika ning tõttas valmilt ratsanikele 
varbadest punutud tara-väravat avama. 

«Ega me pole pulmapeole hilinenud?» päris Mekcsey. 

«Kuidas oleksite saanud hilineda, kõrgestisündinud noorhärrad. Või, kas te ei tea, et laulatus 
on tunahomme?» 

«Ava uks, sõber, — üleliigsed lõhnad on su toas, ja jäta meid üksi.» 

Gergely pea oli norgu vajunud. 

«Hilja.» 

Mekcsey mõtles. 

Viimaks kehitas-ta õlgu. 

«Parem,'kui keerame otsa ümber, Gergely. Üks unistus vähem, üks kogemus rohkem.» 
Gergely tõusis.püsti ja raputas pead: 

«Ei. Oma õnnele ei löö ma nii kergesti käega. Üks päev on pikk aeg. Mõtlesin nõnda, et mina 
jään siia, sina aga lähed lossi ja poetad end külaliste sekka.» 

«Ja kui küsitakse?» 

«Kas Cecey ei kutsunud sind? Peaasi, et kohtuksid tüdrukuga ja saaksid teada, valis ta Fürjesi 
oma südame käsul? Aga võimatul. Võimatu! Täiesti võimatu!» 

«No hea. Lähen lossi, koos Matyiga, kui sisse lastakse.» 

«Ütled, et Cecey kutsus. Lõppude lõpuks päästsid sa vanamehe elu.» 

«Muidugi mina. Arvan ka ise, et võtku ta mind vastu millise näoga tahes, lõpptulemus on see, 
et pääsen lossi ja saan, tüdrukuga rääkida. Kui võimalik, veel täna, kui mitte, siis homme. Aga 
kas sinagi, ei saaks mingil moel minuga ühes tulla? Vahest ehk minu kannupoisina?» 

«Ei. Kui ta ütleb, et teda sunniti, siis on parem, kui ei teata, et siin olen. Küll ma juba...» 
«Siis annan Fürjesile vastu vahtimist!» N 

«Enne ära midagi ette võta, kui oled tüdrukuga rääkinud. Siis tule otsemaid tagasi ja siis alles 
vaatame...» 

Rumeenlannast pereema tegi Gergelyle pehme aseme ja pakkus talle arstimeid ning märga 
kompressi. Kuid haige, mõistagi, ei heitnud pikali, ei joonud lilleleent, ei pannud kompressi 
laubale. Ainult tammus väikeses umbses muld-põrändaga toas edasi-tagasi ja peksis 
rusikatega õhku. 

Mekcsey saabus tagasi hommikul. Ta leidis Gergely laua äärest. Lambike ta ees põles ja ta 
ise, vajunud kätele kummuli, suikus. 


«Miks sa voodisse ei läinud?» 

«Ma ei arvanud, et jään magama.» 

«Niisiis, kõnelesin tüdrukuga, õieti aimasid, ta ei lähe Fürjesile omal valikul.» 

Gergely võpatas, nagu oleks talle vett kaela valatud. Ta silmi ilmus taas elav tuluke. » 
«Ütlesid, et olen siin?» 

«Ütlesin. Ta oleks tulistjalu sinu juurde tormanud. Ma hoidsin teda tagasi.» 

«Miks tagasi?» pakatas Gergely. 

«Nonoh. Ilusa tänu asemel hüppad mölle veel peale.» 

«Ära ole kuri. Ma istun nagu põlevatel sütel;» 

«Ma ei lasknud teda sellepärast sinu juurde, et siis oleks kogu õukond talle järele vajunud. 
Tema oleks häbisse sattunud, meil aga oleks kehvasti läinud,» 

«Aga mida sa talle ütlesid?» 

«Ütlesin, et mina mõnitan Fürjesit, tema aga andku sõrmus tagasi.» 

Gergely kuulas teda põlevate silmadega. 

«Mis ta vastas?» 

«Vastas, et kuninganna oli teda sundinud. Vanemad olid, samuti peale käinud; Arusaadav siin 
oma talve-igavuses lõbustab see vana kuningaemand end paari panemisega. Fürjes ajab 
tüdrukut taga. Tüdruk aga, et kuningannale meele järgi olla asetab oma südame taldrikule 
ning ulatab kauni alandlikkusega temale.» 

«Aga miks ometi, miks! Oh, ta on siiski mu unustanud! On unustanud!» 

«Pole ta unustanud ühtigi. Ma väljendusin halvasti. Küllap ma juba tean, kuidas lood olid!» 
«Aga mida ta ütles? Ütles ta põiklemata, et ta Fürjesit ei armasta?» 

«Ütles.» 

«Ja ta ihkab minuga rääkida?» 

«Igal juhul. Ütlesin talle, et viin su õhtul sinna.» 

Gergely keerutas toas ringi, nagu oleks ta purjus. Siis langes ta uuesti meelt heites viletsale 
õlgtooiile. 

«Mis kasu sest olekski, kui me Fürjesi sadulast välja lööme? Nad ei anna teda ka siis minule, 
kui saaksin ta ära võtta. Kes ma olen? Ei keegi. Pole mul isa ega ema, 

pole mul oma katustki. Törökitel on õigus, et nad kasvatasid mind kui oma poega, kuid 
niivõrd poeg pole ma kunagi olnud, et nii suureks palveks oleksin julgenud 

suud paotada. Ja just nüüd, kui nendegi pesa on laostatud!» 

Mekcsey seisis vaheliti kätega seljaga akna poole. 

«Ma ei tea, mida sa räägid, kuid näen, et oled hädas. Lõppude lõpuks, kui tahad tüdruku ära 
võtta, pole seks vaja ei papat ega mammat, ainult pisukest peavarju. Kui tõesti tahad - mul on 
Zemplenis majake. See seisab tühjalt. Võid seal elada kas või kümme aastat.» 

«Inimene ei ela üksnes sõnadest.. .» 

«Kas sa pole haritud? Oled haritum mis tahes kirikisandast. Tänapäeval on hea kirjamees 
suures hinnas.» 

Gergely elustus uuesti. 

«Tänan, Pista.» 

«Praegu on peaasi, et Eva ei läheks mehele. Sina tuled minuga sõjaväelaagrisse ja ei möödu 
aastatki, kui sul on nii suur sissetulek, et võid teda ülal pidada. Seni võib ta minu õe juures 
elada.» 

Gergely haaras oma mantli, mõõga ja mütsi. 

«Õnnistagu sind taevas, Pista! Oled mu päästeingel. Nüüd aga lähen ta isa ja ema juurde! 
Ütlen neile, et see on jumalavallatu tegu, mis nad teevad! Et...» 

Mekcsey surus ta tagasi toolile, nii et õlgpadi sisse raksatas. 


«Sa lähed ju otse põrgu suhu! Nad panevad su kuhugi kanakuuti luku taha, kuni laulatus on 
möödas. Mitte nina-otsagi ei näita sa neile, ütlen ma!» 

Majast möödusid müdinal kolm ratsanikku. Saabusid juba külalised Kolozsvärist. 

Kui orule laskus õhtune hämarus, istus ka Gergely sadulasse ning läks koos Mekcseyga lossi. 
Keegi ei küsinud, kes nad niisugused on. Loss kihas külalistest. Aknad olid valgustatud, õuel 
loitsid tõrvikud, koridorides põlesid vahaküünlad. Härrad ja daamid, teenrid ja toaneitsid 
sõelusid tähtsalt edasi-tagasi. Gergely süda tõmbus kokku: kas saab ta nii paljude inimeste 
keskel oma pruudiga rääkida? See ei saanud ju ühekski minutiks omaette jääda! Ja tema oli 
siin kutsumata külaline. Keegi teine peale peigmehe teda ei tunne. 

«Läki tagaõuele,» ütles Mekcsey. 

Nad sattusid lossi tagumisse ossa. Seal oli valgust veelgi rohkem. Süllapikkuse praevarda 
otsas pöörasid nahkpõllega kokapoisid härga ning köögis sagisid askeldades valgeis põlledes 
kokad. 

«Oota siin,» ütles Mekcsey, «mina poetan end õukond-laste galeriile ja kuulan Evalt järele, 
kus te võiksite kohtuda.» 

Gergely ühines inimrühmaga, kes vaatas pealt härja küpsetamist. Need olid muidugi 
enamjagu kutsarid, ent nende hulgas luusis ka mõningaid paaže. 

Neid tõmbas sinna uudishimu. Rahvas unistab palju kuninglikust köögist ja isegi maaisandad 
ise kuulavad meeleldi, kuis miski roog riigi suurimas köögis valmib. 

Gyalus asetses köögihoone lossi ning aia vahel ja selles olid vana hallipäise köögimeistri 
korralduste täitmisega ametis üksteist linaste mütsikestega valgepõltelist kokka ning 
kakskümmend kokapoissi, samuti valges. Ainult ühtegi naist ei olnud näha. 

Õuel pöörles praevardas aeglaselt suur nuumhärg, levitades kõikjale isuäratavat lõhna. 
Ülemkokk juhatas ainult üksikute kepiviibetega, millaL ja kust kohendada tuld. Kuumus pidi 
olema ühtlane. 

Teisel pool seda põrgutuld ja palavuslõõma kõlisesid uhmrid, kostis hakkimisnugade 
kopsimist, lihahaamrite tampimist, sekka pudrupodinat ja praesärinat;. igal pool oli suitsu, 
auru ning toiduaroome. 

Üks vilajas paaž; punasest kalevist müts viltu kõrva peale löödud, seletas ümberseisjatele 
kärarikkalt: . 

«Mina olen siin algusest peale. Aga teate, isegi härga praetakse siin teisiti kui mujal!» 

Tule palav hõõgus täitis kogu väikest õue ning värvis näod punaseks. Ka Gergely seisis peagi 
õhetaval palgel teiste hulgas ja kuulas hajameelselt paaži juttu: 

«Siin nimelt,» jätkas poiss hinge tõmmates, «õmmeldakse terve vasikas härja makku. 
Vasikasse topitakse nuumatud isakalkun, kalkuni sisse aga põldpüü.» 

«Aga põldpüüsse?» uudistas säravi silmi keegi juhmivõitu pisike punaste kõrvadega paaž. 
«Sellesse, vennike,» vastas punamütsimees üle õla, «pistetakse isahane muna. See antakse 
kõige nooremale kannupoisile.» 

Kõik naersid. Ka punaste kõrvadega paaž naeris. Aga ta punastas. Siis hiilis ta vargsi minema. 
Poole tunni pärast asus ülemkokk ise asja kallale: ta mässis härja lahti ja tõmbas sellest 
tõepoolest välja ühe pooleldi küpsenud kalkuni. 

Meeldiv majoraani aroom segunes ühtäkki praelõhnaga ning tegi isu isegi neile, kes polnud 
näljased. 

Praad polnud veel küps. Hõbedased konksud kinnitati uuesti tagasi ja härg asetati tulele 
lähemale. Seda hakati uuesti pöörama. 

Köögist kostev uhmrikõlin, kilksumine-kolksumine, ravimine ja liha tampimine oli muutunud 
juba niivõrd lärmakaks, et punamütsimees katkestas oma selgitus-kõne. Ent see ei huvitanudki 
Gergelyd. Tema isandal oli tervelt kuus siinsest suuremat kööki ja taolisi härjapraade 

valmistati isand Bälinti residentsides hoopis sagedamini kui Erdely kuninganna juures. 

Üks haidukk tõi köögist kaks värskelt küpsetatud leivapätsi. Paažid kahmasid jtat need käest 
ja rebisid samas soojalt tükkideks. Punase mütsiga vibalik noormees, kes äsja oli loengut 
pidanud, ulatas tükikese ka Gergelyle. Gergely võttis pakutu vastu. Tal oli kõht tühi. 

Nähes paažide aplust, peatas ülemkokk oma varda, tõmbasjioaga üle terasketi, mis rippus tal 
vööl, ja lõikas neile härja mõlemad kõrvad. 

Tänuks kajasid lustlikud elaguhüüded. 

Gergely sõi isukalt oma leiba. Rumeenlase juures polnud ta söönud lõunaks midagi muud 
peale hapupiima ja palja leiva. Paažid olid kustki hankinud ka kannu veini. Rüüpas Gergelygi. 
Siis pühkis ta oma vuntšikesed kuivaks ja ulatas käe paažile, kes teda kui võhivõõrast oli 
ometi Jahkelt kostitanud. 

«Gergely Bornemissza,» esitles ta end. 

Ka paaž ütles mingisuguse nime, kuid kumbki ei saanud teise omast aru. Vahepeal jõudis 
kann ringiga tagasi. Gergelyl oli ikka veel janu. Ta võttis tubli sõõmu. 

Kui ta kannu suu juurest võttis, nägi ta enda ees Mekcseyd. 

Mekcsey kutsus teda käeviipega kaasa. 

Nad läksid alla aeda. Videvik kükitas puude ja põõsaste vahel, öue häältesumin oli siia vaid 
nõrgalt kuulda. 

Mekcsey peatus ühe jalaka varjus. 

«Nõndaks, ma rääkisin nüüd tüdrukuga. Ta silmad on ära nutetud. Oli mangunud ema ja isa, 
et ärgu teda praegu mehele pangu, vaid oodaku veel ning andku hiljem sinule. Vanad on aga 
teadagi hiilgusest, kuninganna soosingust ja munga heldekäelisusest pimestatud. Lohutasid 
tütart sellega, et nemadki pole armastusest kokku sattunud, kuid siiski on nad teineteisega 
harjunud.» 

Gergely kuulas hinge kinni pidades. Ta silmad otsekui neelasid Mekcsey sõnu. 

«Sellepärast tüdruk nuttiski,» jätkas Mekcsey. «Et ta üksnes sind armastab, see on juba 
selge.» 

«Ja naitub Fürjesiga?» 

«Vaevalt küll. Ta ütleb, et tahab sinuga igal juhul rääkida ja räägib pärast ka kuningannaga:» 
«Miks ta temaga varem ei ole rääkinud?» 

«Temalt pole küsitudki. Sellised kuningannakesed on 

harjunud oma tahtmist tegema ja mida tema heaks arvab, peab tingimata teiselegi hea olema, 
selle peale keegi juba «ei» ütlema ei hakka. Pealegi pole sina endast vähimatki märki andnud 
—taei teadnud isegi seda, oled sa elus või surnud.» 

«Ja kui kuninganna siiski arvab Fürjesi ainsaks vääriliseks meheks?» 

«Siis ütleb tüdruk homme altari ees «ei».» 

«Võimatu.» 

«Ta ütleb kõige peale «ei». Sellest tuleb alles ilus suppi Kuninganna muidugi vihastub ja Eva 
saadetakse koju Budašse. Siis aga aja jooksul abiellute.» , 

«Ainult et siis ei anta teda juba mingil juhul mulle!» 

«Miks mitte. Aga mis sest praegu arutada, mis ja kuidas on nelja aasta pärast. Tüdruk tulek 
keskööl siia, kui mitte enhem. Siin pidavat olema mingi hoone, triiphoone, Ta käskis sind seal 
oodata. Ütles, et enne magama ei heida, kui sinuga on rääkinud.» 

Nad leidsid aiast peagi triiphoone üles; Seal sees põles tõrvik. Kolm aednikku korjasid 
kummargil olles salatit ja porrulauku. Ukse avanemisel tõstsid nad küll korraks pea, ei 
lausunud aga sõnagi, pidades neid ilmselt uudishimulikeks peovõõrasteks. 

Mekcsey laskis silmad ringi käia. 

«Ma siis jätan su nüüd siia, Gergely, Tee nii, nagu oleksid sa haige või vintis. Heida kuhugi 
pikali ja oote oma pruuti. Võib-olla tulen ma temaga kaasa.» 


Ja ta läks ära. 

Gergelyi oli tõepoolest selline tunne, nagu oleks ta purjus. Kas oli vein talle pähe hakanud? 
Või oli see erutus? Ta tundis peas ja südames ühtviisi pakitsevat hõõgust, mingit raevust 
hõõgust, mis pani käed rusikasse tõmbuma. 

Ta jalutas kaktuste, sidruni-, banaani- ja viigipuude vahel kasvuhoone lõpuni. Üha raskemate 
sammudega käis ta rahutult edasi-tagasi. Ühtäkki kargas ta triiphoonest välja. Surudes mütsi 
silmadele ning teise käega mõjjga-pidet, pigistades tormas ta üles lossi. 

«Kus on pruudi vanemate tuba?» küsis ta mööda koridore tõtates. 

Üks teener, kes nähtavasti kellegi suure saksa käsku täites jooksis seina ääres, roheline 
veekarahvin käes, juhatas teda: 

«Vaat see seal, olge lahked.» 

See oli valge uksega tuba. Uksel, nagu igal teiselgi, seisis must tahvlike, millele kriidiga oli 
kirjutatud külalise nimi. 

Vana puukäega Cecey fstus särgiväel laua ääres nelja vahaküünla taga, pool nägu üleni 
seebivahus. Naine ajas tal habet. Puukäsi lebas vanamehe ees laual. 

Gergely ei suudelnud neil kätt, vaid tegi ainult kummarduse, kannatades välja nende jäise 
pilgu. 

«Isake,» alustas Gergely. 

Tajudes sellise kõnetuse sobimatust, sõnas ta siis uuesti: 

«Auline isand. Ärge pange pahaks, et olen siin. Ma ei tulnud mitte pulma. Ja mina siin 
kellelegi jalgu ei jää. Ma ei tulnud isegi mitte selleks, et meenutada teie armu-lisustele üht 
ammust lubadust, kui ma väikese Eva türklaste käest...» 

«Mida sa tahad?» hammustas Cecey. 

«Küsiksin suurima lugupidamisega vaid üht: kas te ka teate, et Vica ei armasta toda...» 

«Mis see sinu asi on!» käratas vanamees ägestudes. «Mis kisa sa siin tõstad! Tee, et sa kaod!» 
Ja ta silmad põlesid, nagu oleks tal pea ajude asemel tuliseid süsi täis. 

Gergely pani käed kokku: 

«Te tahate oma lihase tütre õnnetuks teha?» 

«Kuidas sa julged meid vastutusele võtta? Lurjus! Pä-risorjanäru!» ulgus vana. 

Suurest raevust kerkis ta huultele otsekui seebivahtu. 

«Kasi välja!» 

Ta kahmas laualt oma puukäe, et sellega Gergelyle virutada. 

Naine hoidis teda aga tagasi ja pöördus omakorda Gergely poole. 

«Mine, poeg, siit ära! Ära purusta.meie tütre õnne! Teie oma lapsearuga mõtlete, et armastate 
teineteist, aga näe, too noormees on juba ohvitser...» 

«Ka mina saan selleks!» 

«Tema mitte ei saa, vaid juba on. Kuninganna soovib seda abielu. Mine ära, jumala nimel 
palun sind! Ära riku seda pidu!» 

«Kao!» möirgas Cecey. 

Gergely vaatas anuvalt emandale. 

«Fürjes on ainult arg tallalakkuja! Vica armastab mind. Ainult minuga saab Vica õnnelikuks! 
Ärge purustage tema südant! Oodake veidi, kui saan teda kosida. Ma Vannun, et minust saab 
vääriline mees!» 

Ja ta silmis läikisid pisarad. Ta langes põlvili. 

Vana Cecey kargas toolilt üles. 

«Korista end, või ma viskan su välja!» 

Gergely tõusis püsti. Ta raputas pead, nagu oleks herilane teda nina otsa nõelanud. 


«Isand Cecey,» lausus ta süngestudes kalgilt, «sellest silmapilgust alates ma ei tunne teie 
kõrgeausust. Tuletan ainult veel meelde, et kuldraha, mis kannab mu ema verejälgi, on teie 
aulistes kätes.» 

«Kolmsada viisteist kuldnat!» karjus vanamees. «Maksa talle välja, naine! Kui meile ka 
midagi ei peaks jääma, maksa kõik välja.» 

Nende sõnadega haaras ta vöölt oma kitsa nahkvöö ja puistas sealt kulla Gergely ette. 

Emand luges Gergely päranduse või õigemini öeldes, sõjasaagi lauale näoga, nagu loendaks ta 
rotikõrvu. Gergely ladus raha taskutesse. 

Viivitades seisis ta veel 'paar hetke. Seisis kahvatuna. Võib-olla mõtles — on's ta millegi eest 
tänu võlgu? Et nad tema raha hoidsid? Mitte temale ei hoidnud nad seda, vaid oma tütrele: Ta 
kummardus vaikides ja lahkus. 

Nagu kuutõbine tuikus ta koridori lõpuni. Nurgal põrkas ta kokku ühe kõhuka isandaga. 
«Palun vabandust.» 

Ta jäi seina äärde seisma, et veel kahele kõrvu kõndivale tähtsale isandale teed anda. 

Samal momendil märkas ta vastasseinas uksel Mekcsey nime. 

Ta astus sisse. Toas ei olnud kedagi. Laual põles küünal. 

Gergely viskus voodile ja ta silmist purskusid pisarad, otsekui oleks ta mädarõigast hauganud. 
Mispärast ta nuttis? Ta ei teadnud seda isegi. Taskud olid raha täis. Sel tunnil oli ta saanud 
vabaks meheks, isandaks. Ja ometi tundis ta tühjust ning ääretut mahajäetust. Kui; palju 
solvusi, kui palju põlgust pidi ta alla neelama! — «Sa pagana vanaätt, südagi on.sul puust!» 

Ergas sarvehääl pani lossi seinad vabisema. See oli märguanne külalistele 
õhtusöögi alustamiseks. 

Koridorides kuuldus kõikjal uste avamist, mõned neist paugatasid. Põranda 
marmorplaatidel klõpsusid daamide kingakontsad ning klirisesid kannused. Kostis 
tervitus-hüüdeid: 

«Tohoh, sina ka siin?» NX 
«Tere-tere! Rõõmustav sind näha!» 

Üks peenike kriiskav hääl hõiskas Amaliet. See võis olla ka papagoi. 

Siis järgnes vaikus ja selles vaikuses avanes toauks. 

«Mekcsey!» lausus tasane naisehääl. 

Gergely hüppas üles. 

Tema ees seisis Eva, roosa siidkleit seljas. Hetk hämmeldust, tasane karjatus — ja 
mõlemad noored langesid teineteise käte vahele. «Mu Eva! Mu Evica!» «Gergely!» 
«Kas tuled minuga, Eva?» 

«Kas või maailma lõppu, Gergely!» 

Suurejoonelise pidulaua taga, saja põleva küünlaga vankrirattasuuruse kroonlühtri all 
istusid umbes seitsekümmend» inimest. Pooled neist olid õukondlased. Ülejäänud — 
peigmehe poolt kokkukutsutud sugulased. 

Kuninganna istus koos oma väikese pojaga laua otsas. Mõlemad olid rõivastatud rohelisse 


sametisse. Nende selja taga seinal rippusid krooni kujutavad lillevanikud. Kuninganna 
vasakul käel istus munk György, väikese printsi kõrval pruut 

oma emaga. 

Otse pruudi vastas teisel pool lauda istus peig. 

Õhtusöök algas vaikselt. Külalised vestlesid omavahel vaid sosinal. Kolmanda söögi järel 
tõusis munk György püsti, ning lausus värskele pruutpaarile tervituse. Oma kõnes nimetas ta 
kuningannat õnnetäheks ja pruuti liiliaks, peigmeest õnneseeneks. Igaühe jaoks jätkus tal 
mesiseid sõnu, nii et isegi ta vastased kuulasid teda meelitatult. 

Kui aga lauale ilmusid parimad Veinid, läks kõnelus hoogu. Muidugi räägiti ainult tasasel 
häälel — igaüks oma naabriga. 

«Miks nimetatakse seda itkuõhtuks?» küsis naeratades keegi kelmikate silmadega noor daam. 
«Pruut nutab oma neiupõlve taga.» 

«Aga ta ei nuta ju sugugi. Vastuoksa, ta on. nii heas tujus, nagu rõõmustaks ta, et neiupõlvel 
on lõpp.» 

«Ma imestan, et kuninganna laseb ta ära.» 

«Ega ta lasegi. Seni oli Eva õueneitsiks, nüüd saab õuedaamiks.» 

Oli nii, et sel õhtul muusika ei mängi, ent kustki oli pulmadeks üks itaalia laulja kätte saadud 
ja kuninganna andis loa tal oma kunsti tutvustada. 

Itaallane ilmus — kohmakas lühikese kaelaga mustapäine mees sini-kollaseis itaalia 
rahvarõivais. Kitarr kaenlas. 

| 32 < Tal oli hea hääl, ainult ta laulis pisut liiga kõvästi: «Sono 
«tali, ale PA orfanella e vendo i fiori.' » 

GT N Laulu ajal lausus pruut unistaval ilmel tasakesi emale: 

E a N M «Mis oleks, memm, kui ma täna sureksin?» 

ES rd Sal Emand vaatas jahmunult tütrele otsa, ent kuna see naeratas, 

w vastas noomivalt:, «Kuidas sa võid niimoodi rääkida, tütar!» 
«Aga ikkagi...» 
«Attab, aitab!» 
«Nutaksid taga?» 
«Sureksime koos isaga takkajärgi.» 
«Aga kui ma kuu või kahe pärast üles tõuseksin ja astuksin 
järsku Budas kodu uksest sisse?» 
Emand põrnitses tütart hämmastusega. 
Eva jätkas muiates: 
«Vaat siis kahetseksite mulla all, et nii kangesti oma suremisega 
ruttasite.» 
Ja ta tõusis. Läks kuninganna tooli taha. Kummardudes sosistas 
ta talle midagi kõrva. Kuninganna naeratas. Noogutas pead. 
Tütarlaps tõttas toast välja. 
Külaliste tähelepanu oli suunatud lauljale. Tema ilus bariton 
kõlas üha puhtamalt, ilusasti helises ta ülemises registris. Laul 


meeldis. Plaksutati. 


«Veel, veel,» soovis kuninganna. 

Enam kui pool tundi lõbustas itaallane oma lauluga peovõõraid. 

Eva kadumist märkas ainult ema, kes kasvava rahutusega meenutas tütre kummalisi sõnu. Kui 
itaallane viimaks lõpetas, hüüdis uksehoidja: 

1 Olen orb neitsi, müütan lilli (itaalia k.). 

«Uus laulik! Nimetu!» 


Kõigi silmad pöördusid ukse poole. Oma üllatuseks nägid nad ainult umbes 
viieteistkümneaastast saledat poissi. Ta oli kirsspunases atlassülikonnas, kerge kuub ulatus 
poole reieni. Vööl rippus väike kullatud käepidemega mõ6k. Ta lähenes pea maas. Pikad 
juuksed varjasid ta nägu. Kuninganna ees painutas ta põlve. 

Siis ajas ta enda sirgu ja heitis juuksed silmilt. 

Külalised hüüatasid imestunult — poisikeseks osutus pruut ise. 

Üks kuninganna paažidest kandis tema järel kullatud harjaga harfi ning ulatas selle saali 
keskel talle. Tüdruk libistas vilunud sõrmedega üle keelte. 

Ja hakkas laulma. 

Tähelepanelikkusest kuninganna vastu alustas ta poola lauluga, mille ta kuningannalt eneselt 
oli õppinud. Tal oli imeline hõbedane hääl. Hinge kinni pidades kuulati teda. 

Seejärel laulis ta kordamööda ungari ja rumeenia nukraid laulukesi, itaalia, prantsuse, 
horvaadi ja serbia laule. 

Iga laulu järel plaksutasid külalised vaimustatult. 

Plaksutas ka itaallane. 

«See on ju tuline kurat ise!» ümatas Mekcsey naaber, keegi hallivuntsiline õukonna suurus. 
«Küll sa näed, vennas, ta veel, tantsibki meile!» 

«Ja ta on alati nõnda, lõbus?» küsis Mekcsey. 

«Alati. Kuninganna oleks juba ammu kurbuse kätte surnud, kui seda tüdrukut ta kõrval poleks 
olnud.» 

«Hästi on vedanud sellel... Fürjesil.» 

Ta tahtis öelda: «punapeal». 

Kaaslane kehitas õlgu. 

«On üks memmepoepg. Pane tähele, tüdruk läheb tema asemel veel sõttagi. Ta oskab ju 
relvagagi ümber käia.» 

«Võimatu!» 

«Suvel võitis ta itaalia vehklejaidki. Ja kuidas ta veel laseb, kuidas ta ratsutab! Sellisest 
piisaks seitsme mehe eest ja ikkagi jääks üks tuline kuradike talle veel sisse.» 

Niiviisi ülistatud pruut alustas parajasti taas ungari viisi, mille refrään kõlas järgmiselt: 
Tuiska, nooruk, tuuletiivul, 

hiirekarvalisel ratsul 

sinna, kus su kallike! 

Külalised tundsid seda laulu, ent tuttav refrään oli pruudi huulil pisut muutunud: 

Tuiska, nooruk, tuuletiivul, 

hiirekarvalisel ratsul 

sinna, kus su Gergelyke! 

Ja kui ta seda laulis, libises ta pilk üle laudkonna, kuni jäi peatuma Mekcseyl. 

Rahvas naeris, sest arvati, et Eva teeb nalja. 

Kuid Mekcsey võpatas. Kui tüdruk ka teisel korral samade sõnade juures tema poole vaatas, 
rüüpas ta oma veini põhjani ja hiilis välja. 

Ta jooksis trepist alla ja hõikas talliuksest sisse: 

«Matyi! Matyi Balogh!» 

Keegi ei vastanud. Tuli otsida teda tagaõuelt teenijate hulgast. Nood istusid kahe suure 
pigitõrviku valgel laua ääres ning jõid — puukannudest, savikruusidest, mütsidest, saabastest 
ja sarvedest. 

Kuidagimoodi õnnestus tal sest summast oma sulane välja valida. Kuid oh häda! — millises 
seisukorras! Matyi oli inimene, kui ta laua taga istus, ent niipea kui ta üles tõusis, polnud ta 
seda enam. 


Kümmekond meest vedeles juba laua all ja müüri ääres maas. Kes laua alla vajus, jäi 
sinnapaika, kes aga üle pingi ääre väljapoole kukkus, see lohistati müüri äärde hunnikusse. 
Tundnud oma peremehe ära, tõusis Matyi püsti, see tähendab, tahtis tõusta, kuid istus kohe 
jälle tagasi, sest ta tundis, et temagi kukub sedamaid pingi taha ja satub müüri äärde. 
Matyi!» möirgas talle Mekcsey. «Kuradi päralt! Kus mu hobune on?» 

Matyi üritas uuesti tõusta, suutis aga ainult lauale toetuda. 

«Ta on seal, rüütlihärra ... kohal...» 

«Kus siis?» 

«Hobuste seas.» 

Ja silmalauge kergitades lisas ta: «Hobuse koht on hobuste seas.» Mekcsey haaras mehel 
rinnust: 

«Räägi mõistlikult, muidu raputan sul silmapilk hinge välja!» 

Ta võinuks seda ju teha. Aga too hingki oli purjus. 

Mekcsey tõukas ta tagasi omataoliste hulka ja ruttas talli, et ise hobune üles otsida. 

Ka tallmeister oli purjus, tema pärast oleks Mekcsey teab kui palju.hobuseid võinud ära viia. 
Ta kõndis talli mööda, hõikudes valjusti: 

«Muszta!» 

Ühest nurgast kostis vastuseks hirnahtus. Seal krõmpsutaski kaeru tema kõrb. Matyi hobune 
samas kõrval. Ühe poolpurjus sulase abiga saduldas Mekcsey mõlemad hobused ja ratsutas 
minema, ilma et keegi oleks küsinud, 

miks ta lahkub nii vara, enne õhtusöögi lõppu. 

Rumeenlase õuel leidis ta Gergely juba ootamas. Tema hobune seisis juba saduldatult aia 
ääres ja kaapis kabjaga maad. 

Öö oli jahe. Pilved taevas näisid olevat tardunud paigale. Aga kuu ujus pilvest pilveni nagu 
hõbedase taldriku serv, kallates ümbrusele oma kahvatut valgust. 

«Sina oled, Gergely? Tulin ära. Sain niimoodi aru, et pruut läkitas mu siia.» 

«Hästi taipasid,» vastas Gergely lõbusalt. «Öösel laseme jalga.» 

Ei möödunud poolt tundigi, kui maja ette ilmus vilgas mantliga vari. Kähku avas ta värava ja 
hüppas õue. 

See oli Vica. 

Ta oli põgenenud samas kirsikarva atlassülikonnäs, milles äsja oli laulnud. 


5 


Adrianoopöli maantee on sama porine ja rõõplik kui Gyöngyösi ja Debreceni maanteegi. Kui 
need paljud pisarad, mis sellele teele on langenud, oleksid muutunud pärliteks — oo kui palju 
pärleid oleks siis maailmas! Ja neid nimetataks arvatavasti ungari pärliteks! 

Türgi äärelinnades asuvad sissesõjduhoovid kujutavad endast tõelist paabelisegadust. 
Sissesõitjad kõnelevad kõiksugu maailma keeli. Aga kas üksteist ka mõistetakse, see on juba 
teine küsimus. Ning arusaamatused tekivad peamiselt siis, kui mõni härrandliku eluviisiga 
harjunud reisija soovib saada tuba, voodit ja muid sääraseid luksusi. 

Sissesõrduhoovid, või nagu neid seal nimetatakse — karavaniserailid on idamaal igal pool 
ühesugused suured kohmakad tinakatusega ehitused. Avarat hoovi piirab tervenisti 
mehekõrgune kivimüür. Müür on pealegi kahekordne: sisemine müür on välimisest madalam 
ning laiem. Selle kohta võiks öelda, et see on nagu lavats, kuid lavats ta ka pole, vaid 
lihtlabane lai lame .müür. Aga kui nimetada seda müüriks, siis on ta siiski pigem lavats, sest 
teelised viskavad end ööseks sinna pikali, et konn taskusse ei poeks. 


Türklastele on selline puhkepaik aga vajalik. Seal keedab ta oma õhtueine, selle külge köidab 
oma hobuse ja seal ta ööbib, kui tal naised-lapsed kaasas on, ja kui sajab vihma, viskab ta üle 
kõrgema müüri kõrkjamati või pul-dani, mille kinnitab altpoolt maasse löödud vaiade külge 
— ja katus ongi valmis. Peaasi.on see, et saab oma hobusega ühte jääda. Kui hobune vahel 
öösel pea peremehe omaga kokku lööb, siis nähvab see talle vastu koonu ja tunneb samal 
hoobil rahuldust, et hobune on alles. Keerab, teise külje ja magab edasi. See on ju karavani- 
serail. Heinte lõhn, sõnniku, sibula ja mäda puuvilja hais on väsinud rändureile magus küllalt. 
Ühel maikuu õhtul saabusid Adrianoopoli karavani-seraili kaks noort türgi ratsanikku. Tõsi 
küll, nende riietus oli ungaripärane: sinised kitsad püksid, sinine atilla *, kollane rätik vööle 
mähitud, vöö vahel kinžall, õlgadel avarad kaamelikarvast rooste värvi keebid, kapuutsid 
silmini pähe tõmmatud. Juba esimesel pilgul oli, näha, et need on delid *, kes «tõelise usu» 
lipu alla koonduvad vaid sõja korrals muidu aga elatuvad röövimisest. Tulnukate rõivad 
oleksid tundunud ungaripärasena ainult meile. Türklase silmale olid nad türgilikud. Mõlemad 
on ju idarahvad. Delid on aga eranditult türklased. 

Karavaniserailis ei pööratud neile vähematki tähelepanu. Kõige vaatamisväärsem oleks ehk 
olnud nende veok, milles istusid kaks kena noort orja ja mille ette oli rakendatud kaks ilusat 
juhthobust. 

Ka kutsariks oli ori. Temagi oli noor. Orjad võisid olla kas ungarlased või horvaadia, kuid 
nende kätest ja nägudest oli näha, et mõlemad pärinesid ülikute soost. Noh, olid nood delid 
hankinud oma saagi kust tahes, nad võisid sellega head äri teha! 

Karavaniseraili õü kubises iga sorti rahvast. Türklased, bulgaarlased, serblased, albaanlased, 
kreeklased ja rumeenlased; naised ja lapsed, kaupmehed ja sõdurid — kõik läbisegi sagimas 
kärarikkas keerises. See maantee on nagu Doonau — siia suubub kõik. Pole siis ime, et 
karavaniserailid. on igal õhtul ja igal hommikul kihiseva paabeli keelesegadiku 
mustemäidised. 

Päike on juba loojumas. Joodetakse loomi. Kes hobust, kes kaamelit. Igamees tõttab endale 
müüril aset kindlustama. Ta laotab sinna mati või vaiba. Kel aga pole ei matti ega vaipa, see 
hangib endale heinu või õlgi, et kivimüür pihta ei piinaks. 

Peetunud õuel, hõikas üks delidest, vaevalt kaheksateistkümneaastane julge pilguga nooruk, 
hoovi peremeest: 

«Meikhanedžil 1» 

Hüüde peale'venis rõdusammastiku alt välja punase mütsiga neljanurgeline mehejõmm ja 
küsis loiult, mida võõrad soovivad. 

«On sul tuba anda, meikhanedži? Ma maksan.» 

Punamitsimees raputas pead. 

«Tund aega tagasi võeti ära.» 

«Kes võttis? Ma maksan talle ka, kui ta toa minule annab.» 

«Vaevalt küll sa temale maksad. Sinna asus kuulus Altin-agaa!» 

Ning ta viipas aukartlikult tornaatši poole, kus maha-laotatud vaibakesel istus must ronga 
näoga türklane. Jalad oli ta türgi kombel enda alla kerinud. 

Rõivastusest oli näha, et ta on tõepoolest kõrge isand. Tema turbanil uhkeldasid kaks valget 
jaanalinnüsulge. Kõrval seisis teener, kes lehvitas talle tuult. Teine teener segas talle jooki, 
õuel õiendasid veel umbes paarkümmend sõduri moodi meest puna-siniseis rõivais. Need olid 
spaahid — muhameedlaste ratsasõdurid, relvastatud laiade mõõkade, vibude ning 
nooletuppedega. Joodi, tehti süüa. Üks pesi kaevu juures agaa pesu, teine harutas kaameli 
seljast lahti suurt magamisvaipa. See oli paks kallihinnaline karvavaip. 

«No sellelt on tõepoolest täbar tuba ära küsida.» 


' Trahteripidaja (türgi k.). 


Delid lonkisid tusaselt vankri juurde tagasi. Kutsar rakendas kähku hobused lahti. Ta 
eemaldas orjade kätelt 

205 

ahelad. Siis jootis hobuseid. Seejärel tegi temagi kivimüüril lõkke üles ning pant paja tulele, et 
valmistada õhtueinet. 

Mõlemad noored orjad ei ilmutanud vähimalgi määral kurvameelsust. Tõsi, mõlemad 
türklased näisid neid isegi austavat. Seal nad sõid ja jõid — samast katlast ja samast kruusist 
nagn üks pere. Mis siis ikka — orjad võisid olla aadlipäritoluga. 

Ka agaa oli asunud juba, õhtustama. Kokk asetas riisiga lambaprae hõbevaagnal oma käskija 
ette vaibale. Too sõi üksnes näppude abil, sest noa ja kahvliga söömine oli tülikas ning 
pealegi sündsusetu. Ainult räpased uskmatud gjaurid sõid laua ääres ja kasutasid nuge- 
kahvleid! 

Delide seltskonnast paremal pidas õhtusöömaaega üks kreeka perekond. Kaks meesterahvast, 
eit ja kaks last. Mehed olid arvatavasti safraniga kaubelnud, sest mõlema sõrmed olid 
kollased. Teisel pool oli end müürile istuma seadnud keegi ühesilmaline paljasjalgne derviš. 
Tal ei olnud seljas muud kui pahkluudeni ulatuv roostevärvi karvane hõlst, mis vöökohast 
nööriga kokku oli tõmmatud, ja nööri otsas rippuv roosikrants. Mütsi ei olnud. Pikad sagris 
juuksed olid kimpu seotud. See oligi tema müts. Käes oli tal pikk vaskse poolkuuga sau. 
Tema riided olid teetolmust hallid. 

Derviš kükitas maha. Kookospähklikoorest lõigatud kõmbakast tassist sõi ta mingisugust 
rasvast liha, mille ta oli arvatavasti teelistelt kerjanud. Ka tass oli kablaga vööle köidetud. 
Nõndaks ta seal istus ja sõi. Vahepeal uuris salamahti naaberseltskonda. 

«Kas te pole prohveti usku?» küsis ta neilt süngelt. 

Delid vaatasid pahaselt tema poole. 

«Vahest rohkemgi kui sina,» vastas noorem, tõmmu näpnaha ja säravate mustade silmadega 
poiss, «sest palju on selliseid hulkuvaid dervišeid, kes ainult oma kõhuga prohvetit austavad.» 
Derviš kehitas õlgu: 

«Küsin sellepärast, et sööte uskmatutega koos.» 

«On needki juba tõelist usku, janitšar,» vastas deli üle õla. 

Derviš jõllitas delile otsa. Langetas tassi. Kuivatas rasvased sõrmed oma paari pikaks 
kasvanud habemekarva külge. «Kust sa mind tunned?» Deli naeratas. 

«Kust sind tunnen? Tunnen sind su sangaripõlvest, kui veel padišahhi relvi kandsid.» 

«Siis nii kaua oled juba sõjaväes?» 

«Viis aastat.» 

«Ma ei mäleta sind.» 

«Kuid miks lahkusid kuulsusrikka lipu alt?» 

Enne kui derviš jõudis vastata, kostis tornaatsi poolt koletu karje, selline karje, et hobused 
peruks läksid. 

Karjuja oli agaa. Noormehed vaatasid jahmunult sinna poole — kas tapetakse? Või mis tal 
häda on? Nad ei näinud muud kui seda, et agaa on näost punane ja joob. 

«Mis sel mehel hakkas?» 

Derviš heitis põlglikult käega: 

«Kas sa ei näe, et ta joob veini?» 

«Kuidas võiksin seda näha? Ta joob ju plaskust» 

«Sa vist pole sünnilt muhameedlane?» 

«Muidugi, sõber, mina olen sünnipäralt dälmaatslane. Alles viis aastat tagasi õppisin tundma 
tõelist usku.» 


«Siis ma saan aru,» noogutas derviš. «Võta siis teatavaks — agaa kisendab selleks, et hing 
peast jalgadesse põgeneks, kuni ta joob. Sest hing elutseb peas ja lendab teise ilma, kui 
sureme. Seal aga, tead, karistatakse usklikke alkoholi joomise eest.» 

«Aga kui hing on patust puhas?» 

«Eks seegi mõtle, et patt hinge ei puutu, kui hing minutiks ära peletada. Mina aga arvan, et 
sihukesed võtted ei lõpe heaga. Istagfarullah'!» 

Ta ohkas. 

«Küsisid ennist. minult, miks lahkusin püha lipu alt?» 

«Seda küll. Sest sina olid ju vahva sõdur ja pealegi oled veel noor — kolmkümmend viis 
aastat, kui mitte vähem.» 

Derviš pilgutas rahulolevalt silmi. Siis aga muutus ta nägu jällegi kurvaks. Ta lõi käega. 
«Vahvus ilma õnneta... Senikaua kui mu amulett oli minuga, olin ma vahva. See sattus minu 
kätte lahingu- 

väljal kelleltki vanalt surevalt beilt. Temas on ühe kangelase kaitsevaim. See kangelane on 
võidelnud prohvetiga õlg õla kõrval. Aga tema hing kaitseb lahingus veel praegugi seda, kelle 
käes on tema sõrmus. Seejärel langesin vangi ja üks vaimulik võttis selle minult ära. Niikaua, 
kuni amulett oli minu käes, ei tabanud mind ei kuul ega mõ6k. Niipea kui kaotasin amuleti, 
tuli üks haav teise järel. Mu ohvitserid hakkasid mind vihkama. Mu isa — kuulus Jaja Oglu 
Mohamed, Buda pasa, ajas, mu minema. Mu vanemast vennast, kuulsast Arslan-beist sai minu 
vaenlane. Mu seltsimehed varastasid mu paljaks. Paar korda sattusin isegi orjusse, önn on mu 
täiesti maha jätnud.» Ja ta pea vajus norgu. 

Deli vaatas derviši vasakut kätt, kus piki nimetissõrme jooksis suur punetav haavaarm. Jäi 
mulje, kui oleks sõrm millalgi liigeseni maha lõigatud ja siis uuesti tagasi kokku joodetud. 
«Ka su käe peal on arm.» 

«Inšallah.1 Aasta otsa ei saanud ma teda liigutada. Lõpuks üks püha derviš andis nõu kolm 
korda Mekkas ära käia. Ja näe — juba esimesel käigul paranes käsi.»» 

«Nii et sa jäädki dervišiks.» 

«Inšallah. Loodan, et õnn siiski veel minu juurde tagasi pöördub. Kui veel kaks korda selle 
püha tee maha käin, võin jälle väkke tagasi astuda. Aga oh häda, kuni ma sma amuletti pole 
leidnud, ei ole miski kindel.» 

«Niisiis loodad, et leiad selle kätte?» 

«Kui möödub tuhat üks päeva, on kõik võimalik.» 

«Tuhat üks päeva ohverdad hüvituseks?» 

«Tuhat ja üks päeva.» 

«Ja käid mööda mošeesid.» 

«Ei, ainult Pecsi ja Mekka vahet. Ja iga päev loen roosikrantsi järgi-palveid ning lausun tuhat 
üks korda Allahi püha nime.» 

«Paneb imestama, et nii tark mees nagu sina ...» 

«Allahi ees ei ole keegi tark. Oleme ussikesed.» 

Juba oligi, dervišil pikk üheksakümne üheksa helmega krants peos. Ta süvenes palveisse. 
Kutsar koristas õhtusöögi ära ja kraamis välja reisi-vaibad. Kaks vaipa laotas ta müürile. 
Kolmandaga kattis 

' Nagu Allah tahab (araabia k.). 

ta vankri raamistiku. Kõige, noorem ori võttis vankri endale voodiks. Vankri tiisel tõmmati 
üles seinale. Üks deli heitis tiisli kõrvale pikali ja pani sadula padjaks pea alla. 

Tema jääb valvama, kuna teised magavad. 


Kuu ujutas karavaniseraili üle peaaegu päevase valgusega. Võis näha, kuis öömajalised end 
müüril sisse olid seadnud ja kuidas nad valmistusid öisele puhkusele. Ainult hobuste ja sibula 
segunenud lehk ei olnud haihtunud ega väsinud ka nahkhiir, kes jahitujus hoovi kohal lendles. 
Üle õue jooksis punaste kuuekäänistega teener ja jäi magama asutava deli ette seisma. 
«Akšaminiz khajr, deli.' Agaa laseb kutsuda.» 

Teine deli tõusis rahutult oma asemelt ja vaatas.kaaslasele järele, kes sõnatult kuuletus agaa 
käsule. Ta sidus oma kõrval lebava mõõga tagasi vööle> 

Agaa istus ikka veel endisel kohal tornaatsil. Enam ta ei kisendanud. Punetaval palgel vahtis 
ta kuud. 

Deli kummardas agaa ees. 

«Es-salam, alek aga efendim.*» 

«Vealekum es-salatn verahmet-ullah vebereketihil” Kust sa tuled, mu poeg?» 

«Budast, isand. Pasal pole meid nüüdsel ajal enam vaja.» 

«Nii suurepäraseid hobuseid oled toonud... On need müüa?» 

«Ei, isand.» 

Agaa vaatas teda nii, nagu oleks ta sidrunit hammustanud. 

«Kas oled minu hobuseid näinud?» 

«Ei ole, isand.» 

«Siis homme vaata. Kui mõni neist meeldib, võiksime vahetada.» . 

«Võimalik isand. Käsid veel midagi?» 

«Võid minna.» 

Ja agaa vaatas kortsus kulmul delile järele. 

1 Tere õhtust, deli (türgi k.). 

2 Rahu olgu sinuga, käskija agaa (türgi ja araabia k.). 

3 Rahu, Allahi arm ja halastus ka teiega! (araabia k.). 

Kõik magasid juba. Ka agaa oli kadunud oma tuppa ja heitnud valgete eesriietega varjatud 
akende taha puhkama. Sissesõiduhoovi õuel kuuldus ainult magajate norinat ja hobuste 
krõmpsufamist. Iga viivu tagant tampis mõni hobune jalaga. Ent see ei häirinud magajaid. 
Teelised olid väsinud ning magasid õndsat und, nagu maganuksid nad suurimast vaikusest 
ümbritsetud siidseis sängides. 

Kuu tõusis aeglaselt kõrgemale — pooleks murtud kuldtaldrik. Aeg-ajalt lehvis nahkhiir 
temast üle. 

Vanem deli tõstis pea. Vaatas ringi. Ka orjast nooruk nihutas end üles. 

Kõik kolm pistsid pead kokku. 

«Mida see agaa tahtis?» küsis vanem deli ungari keeles. 

«Meie hobused meeldisid talle.» 

«Mida sa seepeale ütlesid?» 

«Ütlesin, et need pole müüa.» 

«Ega sa ometi temale seda öelnud? Türklane ei ütle «ei»-sõna isandale näkku.» 

«Mina muidugi ütlesin. Mis minul...» 

«Noh, ja kuidas asi lõppes?» 

«Jäi nii, et homme vahetame. Vahetame oma hobused mingisuguste tema omade vastu.» 
Vankritekk paotus ja noorima orja valge nägu kummardus allapoole. 

«Gergely.,.» 

«Pst!» tegi deli keelava liigutuse. «Mida vajad, mu Vicuska? Pole midagi. Maga.» 

«Mida agaa tahtis?» 

«Küsis ainult meie hobuseid endale. Maga, kallis.» Ja kuna mõlemad näod olid lähestikku, 
ühinesid nende huuled. 

Seejärel vahetasid kolm noormeest veel mõne sõna. 


«Põle karta midagi,» veenis Gergely, «niipea kui hakkab koitma, läheme teele ja jätame agaa 
koos ta hobustega kus seda ja teist.» 

«Aga mina homme enam orjaks ei ole,» ütles Jancsi Török. Las homme on Mekcsey. See kett 
on nii tüütu. Pealegi rõhub see hunnik kulda. Ikkagi oleks targem olnud vankrisse peita.» 
«Hästi, hästi,» naeratas Gergely, «mina olen homme 

heameelega orjaks, aga millal me vahetame riided? Täna öösel ei saa, sest äkki ärkab agaa 
siiski varem üles.» 

«Siis homme, Gergely, eks tee peal vaheta. Kurat selle agaa siia vedas!» 

Mekcsey vangutas pead: 

«Mulle see lugu ei meeldi. Sedalaadi isandad ei kannata, kui mingi kaltsakas deli nende 
soovidele vastu seisab.» 

Gergely pani sõrme suule: 

«Too derviš oskab ungari keelt.» 

Derviš puhkas nende kõrval. 

Ta oli kägarasse tõrnbunud nagu siil. 

Koidikul, kui päike oma esimese kuldnoole üles taevasse ambus, astus agaa uksele ning 
päästis tohutu haigutusega endast valla viimsed unejäänused. 

«Bandžal,» lausus ta enda ees kummarduvale teenrile, «kus on delid? Kutsu nad siia.» 
Samas ukse kõrval küürutas derviš. Ägaa sõnade peale ajas ta end sirgu. 

«Nad läksid ära, isand.». 

«Läksid ära?» ägestus agaa. «Läksid ära?» 

«Jah.» 

«Kuidas nad julgesid ära minna?» 

«Just sellepärast ootangi sind, isand. Nende delidega pole kõik korras.» 

«Kust sa tead?» 

«Kuulasin öösel nende juttu pealt.» 

«Mida nad rääkisid?» 

«Kõiksugust läbisegi. Aga peaasjalikult seda, et sinusuguse mehega pole hea kohtuda.» 
Agaa pilk jäigistus. 

«Siis võtame neil hobused ära! Orjad ära! Vankri äral Kõik ära!» 

Rääkides tõusis ta hääl iga sõnaga. Viimase sõna juures ta juba möirgas. 

«Neil on ka raha,» jätkas derviš. «Üks ori ütles, et ta ei jõua kulda tassida. Ma kahtlen, kas 
nad ongi muhameedlased.» 

«Kuld? Hei, spaahid! Kõik hobustele! Järele neile delidele! Tooge nad siia elusalt või surnult! 
Aga vanker on peaasi!» 

Mõne hetke pärast tuhisesid kakskümmend kaks spaahit seraili väravast välja. 

Agaa vaatas neile järele. Siis pöördus ta uuesti derviši poole: 

«Mida nad veel rääkisid?» 

«Ma ei saanud kõigest aru. Nad rääkisid tasa. Kindel on, et nad rääkisid Ungari keeles ja et 
üks orjadest on naine.» 

«Naine? Seda ma ei näinudki.» 

«Nad on ta meeste rõivasse pannud.» 

«Ilus?» . 

«Ilus, noor. Nad lähevad Istanbuli.» 

Agaa silmad olid kaks korda suuremaks muutunud kui ennist. 

«Saagist saad oma osa!» 

Ja ta pöördus toa poole. 

«Agaa-efendi!» hõikas derviš talle järele. 


«Ma olin varem janitšar. Kas sa ei lubaks mul hobuse selga istuda?» 

«Ma lähen ise ka. Sadulda minugi hobune.» 

Kahel tulisel ratsul olid nad veerand tunni pärast spaahidel kannul. Agaa vehkis neile juba 
kaugelt, et kihutagu aga edasi! 

Valge maantee tolmas hobuste kapjade all. 

Polnud möödunud veel kaht tundigi, kui spaahide juubeldav kisa kuulutas agaale, et vanker 
paistab. 

Spaahid olid jõudnud künkaharjale, ja et tee taas laskuma hakkas, kadusid nad peagi agaa 
silmist. 

Agaa jõudis vaevu ära oodata, mil temagi sinna kõrgendikule jõuab. 

Ta kannustas oma hobust ja laskis lõkendava näoga galoppi, haistes rikkalikku saaki. Tema 
järel, lidukil vastu hobuse kaela, kihutas derviš nagu mingi karvane kurat. Ta peksis ja tagus 
oma hobust. Mitte et hobune oleks halb olnud, vaid et ta istus hobuse seljas palja jalu, loom 
aga oli harjunud kannustega. Ent derviš oleks tahtnud lennata. Kui see kahtlane seltskond 
tema pihku satub, küll siis ka õnn tema juurde tagasi pöördub! 

«Ja-huu! Dah-dah!» 

Ta kihutas oma hobust tagant. Juuksekimp pääsis valla ja ta pea muutus otsekui suureks 
pulstunud õletuustiks. Agaalt suure kiiruga saadud mõõka polnud ta aega saanud vööle köita, 
vaid hoidis seda käes ja lahmis sellega hobust küll eest, küll tagant. 

«Dah-dah!» 

Künkale, jõudes nägi agaa, et jälitatavad on veel hea tükk maad eemal, aga on juba hädaohtu 
märganud. 

Ennäe — ka mõlemad orjad, kargasid nüüd hobuste selga ja tõmbasid vankriraami vahelt 
relvad välja. Kutsar kahmas vankrist üht-teist ja jaotas ratsanike vahel ära. Need paigutasid 
saadu sadula ette ja taha. Seejärel ronis kutsar vankri alla. Vankri alt tõusis valget suitsu. Siis 
hüppas kutsargi hobuse selga ja kappas neljale ratsanikule järele. 

Agaa hämmastus. 

«Mis orjad need säherdused on?» hüüdis ta selja taha dervišile. «Nood ei tahagi vabaks 
pääseda!» 

«Ütlesin, et koerad!» ulgus derviš. 

Tuli noolis juba vankrit. Spaahid seisid nõutult seal ümber. 

«Vanker on peaasi!» oli agaa neile öelnud. Nii nad siis seisid või õigemini tammusid 
kohkunud hobustel ümber tule. 

«Kustutage!» kisendas agaa. «Pekske vanker laiali!» 

Siis karjus ta uuesti: 

«Kolm meest jääb paigale! Teised koertele järele!» 

Kuid millised kolm meest? Ja miks põleb see vanker? Sellist asja polnud veel juhtunud, 
sestsaadik kui maailmas on olemas mees ja vanker. 

«Ikka veel logelete siin!» kärgatas nende peale agaa, «ah te laisad koerad ...» 

Samal silmapilgul sähvatas suur pimestav leek ja käis maad ning taevast vapustav kõmakas. 
Tuli virutas türklaste silme ees kõik segamini. 

Väljale ei jäänud ei inimest ega vankrit. Ainult pulstunud derviš seisis seal õhusurvest ja 
plahvatusest kurdistunult nagu nõiakass korstna otsas. 

«Mis see oli?» röökis agaa, püherdades maanteetolmus, kuhu hobune ta oli paisanud. 
Derviš oleks talle appi tõtanud, ent temagi hobune oli peruks läinud. Ta tantsis tagaspidi ja 
end kahele jalale püsti ajades, pööritas ta oma kohkunud silmi taeva poole. Siis tormas ta 
hullunud sööstuga niidule. Dervišit õhku pildudes hüppas ta üle kraavide ja põõsaste, suu 
valges vahus. Dervišit aga ei õnnestunud seljast maha raputada. 

Agaa tõusis suuri vaevu jalule, sülitas suust tolmu, välja ja laskis paganate arvel lendu 
vägevat sõimu. 

Ta vaatas ringi. Maantee nägi välja nagu lahinguväli — tõmblevad hobused ja maas 
vedelevad spaahid. Vankri asemel haigutas tühjus. Tee kohal hõljus suur pähklikarva tume 
pilv, mis veel äsja oli olnud vanker. 

Ka agaa hobune oli plehku pannud. Ronga näoga isand ei teadnud, mis peale hakata. 
Lõpuks läks ta longates oma sõdurite juurde. 

Need oli plahvatus muidugi laiali virutanud. Elutute kottidena lamasid nad tolmus. Ninadest, 
suudest ja kõrvadest nirises verd. 

Nähes, et ükski neist ei liiguta, istus agaa kraavi pervele ja vaatas totralt enda ette maha. 
Kuulatas ta ehk, kus ja miks küll lüüakse nii suure helinaga kelli? Mui- 

dugi mõista ei olnud mingit kellahelinat — need olid ta oma kõrvad, mis huugasid. 
Sellises kurdistunud kanajuhmuses leidis tema poole tunni pärast derviš, kes oma metsiku 
ratsu vahule oli kihutanud ja nüüd tagasi sündmuspaigale pöördus. 

Ta sidus oma väriseva ratsu tee ääres kasvava pöökpuu külge ja ruttas agaa juurde. 

«Kas said viga, isand?» 

Agaa raputas pead: 

«Ei ühtigi.» 

«Aga kustki said ometi põrutada!» 

«Küljest.» 

«Kiidetud olgu Allah, kes meid sellest hädaohust päästis!» 

«Olgu kiidetud,» kordas agaa masinlikult. 

Derviš käis korrast teel ja tee kõrval lamavad hobused läbi, kas ei saaks neist ehk mõnda 
jalule aidata? Aga ei. Kes veel elus oligi, oli niivõrd sandiks tehtud, et kõlbas vahest ainult 
kaarnatele. 

Derviš pöördus tagasi agaa juurde. 

«Kas suudad üles tõusta, isand? Või tõstan su selle hobuse selga?» 

Agaa hõõrus säärt ja põlve. 

«Maksan kätte! Maksan veriselt kätte! Aga kust ma võtan hobused ja sõdurid?» 

Ja ta vaatas rumalalt dervišile otsa. 

«Need neetud suundusid kindlasti Istanbuli. Seal võime nad tabada,» arvas derviš. 

Agaa ajas end püsti. Ta oigas. Kõmpis oma puusal 

«Tule. Aita mind sadulasse ja vii võõrastemajja tagasi. 

Võtan sü endale sulaseks. Sa oled hea ratsanik.» 

Derviš vaatas agaale üllatunult otsa. 

«Sulaseks?» 

Siis langetas ta alandlikult pea: 

«Kuidas käsid.» 

«Mis su nimi on?» 

«Jumurdžak.» 

Viis ungari ratsanikku kihutasid juba kaugel Konstantinoopoli maanteel. 

Plahvatus tegi nendegi hobused peruks, kuid seda paremini nad tuiskasid. Meeletus galopis 
püüdsid nad üksteist ennetada ja teekäijad hoidusid-juba eemalt-kau-gelt teelt kõrvale. Ei nad 
saanud aru, ons see võidusõit või. aetakse neid taga. 

Ent kuidas sattus ratsanike hulka Eva Gecey? 

Tol peoõhtul, kui ta Gergelyga kohtus, muutus kaljukindlaks tema ammune tunne: tema 
kuulub Gergelyga ühte. Nad olid küll alati ühte kuulunud, aga et teda igalt poolt sunniti, siis ei 


olnud ta suutnud enam vastu seista. Gergelyl polnud ei kodu, ei maatükki ega oma leiba — ta 
oli vaid eestkostja armust elav noormees. Nad ei saanud teineteisele isegi kirjutada. Ja Eva oli 
hakanud juba oma saatusele alistuma. 

Gergely ilmumine muutis aga kõik. 

«Mu südame hääl on Issanda hääl!» oli ta Gergelyle öelnud, «kui ainult niigi palju peavarju 
saad anda, et vihm meile lausa peale ei saja, ka siis olen meelsamini sinuga kui kellegi teisega 
mis tahes palees.» 

Nad põgenesid üle Gyalu lumiste mäeharjade ja hommikused päikesekiired soojendasid neid 
juba Äranyosi voogude ääres. 

Metsa vastne rüü toretses oma kahkjas roheluses. Kõikjal sinetas kannikesi ja org oli kollane 
hanejalgadest, võililledest ning tulikatest, õhk oli täis mändide pal- 

samit. 

«Nüüd saan aru, miks seda oja nimetatakse Äranyoiks',» lausus Gergely. «Vaata, Eva, igal 
pool on kallas 

" Aranyos — kuldne (ung. k.). 

kui kullaga üle puistatud. Aga sina oled mõtteis. Mis sind rõhub, mu ingel?» Eva naeratas 
nukralt. 

«See, et olen siiski vaid tüdruk — minu tegu on kõlblusvastane...» 

Gergely vaatas talle otsa. 

«Nõnda siis...» 

«Täna sa rõõmustad selle üle, et kuulasin oma südame-häält, kuid võib-olla aastate pärast, 
vanas eas võib-olla, tuleb sulle meelde, et sa ei toonud mind mitte kirikust, vaid ühelt 
õhtusöömaajalt.» 

Mekcsey ratsutas ees rumeenlasest talupoisiga, kes neid üle mägede oli juhtinud. Gergely 
ning Eva tulid kõrvuti nende järel. 

«Sa oled noor,» jätkas Eva, «ja ei leidu küll vaimulikku maailmas, kes meid kokku laulataks.» 
Tõsinedes raputas Gergely pead. 

«Kas ma pole sulle alati vennaks olnud, Eva? Kas sa ei tunne seda ka praegu minu kõrval 
olles? Ja kui sind vaimuliku sõna puudumine kurvastab, kas ei usalda sa mind, et seni, kuni 
me ei saa end laulatada lasta, hoian sind paremini kui ükski tüvitiivuline kaitseingel. Kui 
tahad, ma ei puutu su kättki, ma ei suudle sind, kuni pastor pole meie peale lugenud püha 
õnnistust.» 

Eva naeratas: 

«Võta mu käsi — see on sinu. Suudle mu nägu — see on sinu!» 

Ja Gergely kõrval ratsutades sirutas ta talle oma käe ning näo. 

«Oo, kuidas sa mind kohutasid,» tõmbas Gergely sügavalt hinge, «sinus kõneles äsja selge 
katekismus. Minagi olen katoliiklane, tead, aga minu õpetaja ei õpetanud mind jumalat 
tundma mitte katekismuse, vaid taevatähtede kaudu.» 

«Pastor Gäbor.» 

«Tema. Ta oli luterlane, kuid ei tahtnud kunagi kedagi luteri usku pöörata. Tema ütles mulle: 
mitte see pole tõeline jumal, kellest räägivad pildid ja kirjad. Mitte see kanepise habemega 
vana rabi, see pilvedest ähvardav hüsteeriline vana juut. Tõelise Issanda isikust ei saa meil 
kujutlustki olla. Meie võime näha ainult tema mõistust ja tema armastust. Tõeline jumal on 
meiega, Eva. Tõeline jumal ei kanna kellegi peale viha. Tema tarkuses puudub 

viha. Kui tõstad oma pea taeva poole ja ütled: mu Jumal, mu isa, ma valisin selle Gergely oma 
eluseltsiliseks, ja kui minagi sama lausun sinu nimega, siib, mu armas Eva, oleme juba 
abielus.» 


Eva vaatas õnnelikult Gergelyle otsa, kui see tasakesi pead vangutades rääkis. Oo, orvuleival 
küpseb hing varakult tõsiseks! 

Poiss jätkas: 

«Vaimulik tseremoonia, Eva, on ainult maailma jaoks. Kombe küsimus. Tunnistuseks 
maailmale, et ühinesime südame sunnil, mitte aga tuju ajel, ajutiselt, juhuslikult nagu loomad. 
Abielu, mu kallis südameke, sõlmisime me juba varases lapsepõlves.» 

Mekcsey oli jõudnud rohusele künkale. Ta peatus ning pöördus ümber. Ootas neid järele. 
«Üks pisike puhkus põleks paha,» üttes ta. 

«Hästi,» vastas Gergely. «Teeme peatuse. Näen, seal all on ka vett. Las rumeenlane joodab 
hobuseid.» 

Ta hüppas hobuse seljast ja aitas Eva maha. 

Siis laotas ta oma mantli rohule ja nad võtsid sellel istet. 

Mekcsey harutas pambu lahti. Ta võttis välja leiva ja soola. Gergely põlvitas maha, lõikas 
leiva lahti ja pakkus kõigepealt Evale. 

Samas aga laskis leivatüki langeda ja vaatas Evale otsa. 

«Enne kui ühte leiba jagame, Vica, kas ei kinnitaks me ka sõnadega Issanda palge ees oma 
südamete liitu?» 

Evagi tõusis põlvili. Ta ei teadnud, mida Gergely kavatseb, kuid ta tundis tema hääle värinast, 
et see on midagi püha ning pidulikku. Ta ulatas Gergelyle oma käe. 

«Kas minul tuleb teid paari panna?» uudistas Mekcsey. 

«Ei, Pista, — seda teeb see, kes meie südamed lõi.» 

Ta võttis mütsi peast ja pööras silmad taeva poole: 

«Issand, meie isa! Oleme sinu templis! Mitte inimkäe püstitatud tornidega hoones, vaid sinu 
taevavõlvi all, sinu puude uhkete sammaste vahel! Metsast hoovab meie peale sinu hingus. 
Kõrgusest vaatab meid sinu silm: See tütarlaps on lapsest saadik minu väljavalitu, minu 
südamekallim kõigi maailma tütarlaste hulgas. Ainult teda Tia armastan. Ainult teda, igavesti, 
hauani, ka hauas veel. Inimeste tahe ei lubanud meil tavalisel kombel abielluda, luba, et ta 
saaks minu naiseks sinu õnnistuse läbi. 

Tüdruk, sellega kuulutan ma sinu Issanda palge ees oina naiseks!» 

Eva habises pisarsilmil: 

«la mina sinu oma meheks...» 

Ning ta langetas pea Gergely õlale. 

Gergely tõstis käe:, 

«Tõotan, et sind kunagi maha ei jäta! Ei üheski hädas, ei üheski viletsuses. Kuni su surmani. 
Kuni enda surmani. Jumal olgu mulle abiks!» 

«Aamen!» müristas Mekcsey pidulikult. 

Ka Eva tõstis oma käe: 

«Tõotan sama, mida sinagi. Kuni su surmani. Kuni enda surmani. Jumal olgu mulle abiks!» 
«Aamen!» lausus Mekcsey taas. 

Ja noorpaar langes teineteise embusse. Nad suudlesid sellise hardusega, kui tunneksid nad 
Issanda õnnistavat kätt oma. peade peal. 

Mekcsey istus tagasi leiva juurde ning vangutas pead: 

«Noh, olen mina küllalt laulatusi näinud, niisugust aga veel mitte. Söögu mind kaaren elusalt, 
kui see pole püham ja kindlam kui too, mille armuline maadam Gyalus üheksa papi ees oleks 
sõlminud.» 

Kõik muigasid. Seati end mõnusalt istuma ning asuti toidu kallale. 

Õhtul jõudsid nad Hunyadi kindlusse. Jancsi ootas neid õhtusöögiga. (Ta oli neid iga päev 
küll lõuna-, küll õhtusöögiga oodanud.) 


Õhtulauas, istus ka kindluse preester — põdur rippuvate vuntsidega vanahärra, kes seal 
müüride vaikuses oli koos pärnadega vanaks saanud. Ta kuulas vaikiva naeratusega noorpaari 
põgenemislugu. 

«Lasksin aulise härra sellepärast siia kutsuda,» lausus siis Jancsi Török, «et ta teid laulataks.» 
«Juba tehtud,» heitis Gergely lõbusalt käega. 

«Mis, kuidas?» 

«Võtsime endale abielu pühad sidemed Jumala palge ees.» 

«Kus? Millal?» 

«Metsas.» 

«Metsas?» 

«Seal jah. Nõnda nagu Aadam ja Eeva. Või ei olnud nemad seaduslikus abielus?» Preester 
vaatles neid kohkunult. 

«Per amoren...» 

«Mis asja?» ägestus Mekcsey. «Kui jumal tahab oma õnnistust anda, võib ta seda teha ka ilma 
kirikisandata!» 

Preester raputas pead: 

«Võimalik. Kuid tunnistust selle kohta ta ei anna.» Gergely kehitas õlgu: 

«Teame me ilma dokumenditagi, et oleme mees ja naine.» 

«Ka see on õige,» noogutas preester. «Ainult et teie järeltulijad ei tea.» Eva punastas. 
Gergely kratsis kõrvatagust. Preester naeris. 

«Eks ole, vaimulik laua otsas kulub siiski ära?» 

«Te siis võiksite meid laulatada, auline isand?» 

«Küllap võiksin.» 

«Ilma vanemate loata?» 

«Ka ilma selleta. Lõppude lõpuks pole piiblis kusagil öeldud, et abieluks on vajalik ka 
vanemate nõusolek. Ega te ainult sugulased pole?» 

«Ainult hingelt, eks, Vica? Teeme selle siis tunnistuse pärast ära, südameke.» 

«Aga jalamaid,» kiirustas Jancsi. «Kukepraad pole nagunii veel valmis, peame ootama.» 
«Võib ka kohe,» ütles preester. 

Nad läksid kabelisse. Mõni minut, ja laulatus oli möödas. Preester kirjutas nende nimed 
kirikuraamatusse. Tunnistajad: Jänos Török ja Mekcsey. 

«Saadan teie vanematele abielutunnistuse,» ütles preester, kui nad uuesti laua juurde istusid, 
«leppige nendega ära.» 

«Võimalikult pea,» vastas Eva, «aga praegu kohe ei saa — peab paar kuud ootama. Kus me 
veedame need kaks kuud, armas käskija, meheke?» 

«Nii, mu armas naisuke, sina jääd siia Hunyadisse. Mina aga ...» 

«Me võime talle ju öelda,» kehitas Jancsi Török õlgu. «Lõpuks olete ju üks ja nüüdsest alates 
pole teie vahel enam saladusi. On parem, kui ka preester teab. Vähemalt kui meiega midagi 
juhtub, teatab ta sellest kahe kuu pärast ka mu memmekesele.» 

«Olgu ... Tea siis, mu lemmik, mu noor kaasake,» ütles Gergely, «et oleksime juba 
Konstantinoopoli poole teele asunud, kui sain ootamatult kuulda, et oled pruut. Meie 
kolmekesi tõotasime püha ja kindla vandega, et vabastame isand Bälinti, oma armulise isa.» 
«Kui võimalik,» lisas Jancsi Török. 

Mõrsja kuulas tõsiselt ning tähelepanelikult oma meest. Siis pööras ta pea kõrvale ja lausus: 
«Tõesti ei vedanud teil minuga, auline abikaasa. (Laulatusest saadik ta kord sinatas, kord 
teietas Gergelyd *.) Küllap ma juba jahutaksin end ses suurepärases lossis meeleldi need kaks 
kuudki, kuid kas ei tõotanud ma täna, pealegi veel kaks korda, mitte iialgi teie armulisust 
maha jätta?» 


«Aga see el...» 

«Kas ma ei oska sama hästi ratsutada, kui igaüks teist?» 

«Aga see ei kujune ainult ratsutamiseks, inglike, vaid see on ka hädaohtudega seotud.» 
«Ma oskan ka mõõka käsitseda, õppisin seda itaalia meistrilt. Noolega taban ma jänese. Ka 
püssiga ei puudu mul praktika.» 

«Naine kui pärl!» rõkkas Mekcsey vaimustatult ja tõstis oma peekri. «Olen su peale kade, 
Gergely!» 

«Hästi, hästi,» kortsutas Gergely kulmu, «kuid sinusugune naisterahvas on ometi harjunud 
pitsidega voodis magama.» 

«Teel ma pole naine,» vastas Eva. «Meesteriietes tulin siia, meesteriietes lähen ka sinna. Aga 
ruttu hakkas teie armulisus kahetsema, et mu ära võttis! Austatud isa, lahutage meid otsemaid 
— see mees petab mind nagunii, jätab kohe esimesel päeval maha!» 

Preester eelistas siiski pigem kuke rinnaga maadelda, et seda kondi küljest lahutada. 
«Kirik abielusid ei lahuta.» 

«Sina ei oska ju türgi keeltki,» pahutses veel ikka Gergely. 

«Küll ma tee peal õpin.» 

«Ja meie õpetame sulle,» ütles Jancsi. «See polegi nii raske nagu enamasti arvatakse. Türgi 
keeles on näiteks elma — ungari keeles aima' benim — 

enyitn', baba — papa?, pabudž — papucs”, šarampo — sorompo2, duduk — duda3, 
bšagana—...» 

«Csäkäny4!» sõnas kiiresti Eva. «Ma ei teadnudki, et oskan ka türgi keelt!» 

Teener, kes laua juures ümmardas, kummardus Mekcsey juurde: 

«Üks mees tahab iga hinna eest teie juurde pääseda. Käsib ainult öelda, et tema on siin, see 
tähendab, et Mätyäs on siin.» 

«Mätyäs? Missugune Mätyäs?» 

«Teist nime ta ei öelnud.» 

«Isand või maamees?» 

«Sihuke sulasetaoline.» 

Mekcsey puhkes naerma. 

«See on Matyi, pagana pihta! Lase aga sisse! Mida ta tahab?» 

Matyiks nimetatud Mätyäs ilmus tuppa, näost punane kui vähk, ja vaatas Mekcseyle silmi 
pilgutades otsa. 

«Olen teie käsutuses, härra leitnant!» 

«Seda ma näen. Aga kus sa eile õhtul olid?» 

«Ka õhtul olin ma sedamaid hakkamas. Aga te suvatsesite nii kiiresti lahkuda, et ma ei 
jõudnud härra leitnandile järele.» 

«Sa olid ju täis kui tint!» 

«Mitte eriti, palun väga.» 

«Ja kuidas sa siis siia said? Ma tõin ju sinu hobuse ära.» 

Matyi kehitas õlgu ja kergitas-kulme: «Oli seal hobuseid küllalt.» «Varastasid, võllaroog!» 
«Mitte mina. Ainult niipea, kui noorhärra ära läks, lasksin end hobuse selga tõsta. Sõbrad 
tallipoisid upitasid mu sadulasse, sest ise ma sinrta üles ei saanud. Mida mina sain parata, et 
nad mind mu oma hobuse selga ei pannud,» 

Kuna seltskonda lugu ülimalt lõbustas, sai Matyi täie- 

1 Minu oma. 


* Tõkkepuu, valdas. 
* Vilepill. 
» Kirka. 


2 Papa. 

5, Tuhvel. 

liku andestuse osaliseks ja see purjuspäi toimunud jalgalaskmine, just see meeldis Gergelyle. 
«Kust sa pärit oled, Matyi?» küsis ta'naerdes. 

«Keresztesist,» vastas nooruk. 

«Kus põrgus see Keresztes asub?» 

Kui veider olnuks, oleks kutsar nüüd tema küsimusele vastanud: Eh, vaene Gergely- 
noorhärra, küll te, armulisus, kord isegi teada saate, kus see Keresztes asub. Küllap siis, kui 
teie armulisus on juba tubli habemik mees, kui teie armulisus on juba suursugune isand, 
meelitab julm türklane teid sinna lõksu, taob seal ahela teie käte ja jalgade ümber! Ja 
eemaldab need alles surm... 

Kolme päeva pärast asuti teele. Matyi oli kutsariks. Teised neljakesi olid vaheldumisi orjad ja 
delid. Vanker oli samal hoobil Evale öiseks puhkepaigaks. 

Mis suitseb seal all kaljuses orus? Laager või küla? Rõövlipesa või pidalitõbiste kogukond? 
Toimub seal matus või pulm? 

Ei ole see laager ega küla, ei rõövlipesa ega ka pidalitõbiste kogukond, vaid suur 
mustlastekaravan. 

Kaljurüngaste varjus, küpresside ja õlipüude keskel küürutavad närused suitsunud telgid. 
Lagendikul aga vingub viiul ja tümiseb trumm: tüdrukud tantsivad. 

See pole aga pidu ega puln. Niiviisi on nad harjunud juba koduski. Kuni ollakse neiu — 
keerutatakse tantsu. Saadakse naiseks — hakatakse ennustama. 

Osa mustlasi seisab tantsijate ümber. Paljad lapsepõn-gerjad aga matkivad tantsusamme. Isegi 
kahe-kolmeaastased põnnid keerlevad ja keksivad suitsuste inglikestena rohus. Tamburiini 
asemel taovad nad kookospähkli koort ja looride asemel lehvivad käsivartel ämblikuvõrgud. 
Korraga, nagu põõsast vurinal üleskerkiv varblaste-parv, saavad kõik lapsed jalad alla ning 
pistavad liduma metsalagendiku poole. 

Meie viis ratsanikku jõudsid laagripaigale üpris väsinult, hobused ohelikkupidi käe kõrval. 
Lastekari ümbritses neid määratu kõrvulukustava sädinaga ja sirutas almuse järele välja oma 
himukad peopesad. 

«Kus on pealik?» küsis Gergely türgi keeles. «Saate bakšist * kõik, aga ma annan ainult 
pealiku kätte.» . 

Need muidugi ei jookse pealikut kutsuma, vaid trügivad ja kiljuvad edasi hobuste ümber. 
Eva pistis juba käe tasku, et visata neile paar vaskraha, ent Gergely viipas talle keelavalt. 
«Aidaa!» karjus ta lastele. 

Ta tõmbas mõõga välja. Varblased lendasid. ehmunult laiali. 

Aga ka vanad mustlased olid hirmunud. Kes kargas telki, kes kadus põõsaste vahele. Ainult 
naised jäid paigale. Ootavalt põrnitsesid nad võõraid. 

«Ärge kartke,» rahustas Gergely neid türgi keeli. «Me ei tee teile häda. Hirmutasin ainult lapsi 
et nad ei lärmaks. Kus on pealik?» 

Seal šee juba lonkiski nende poole. Seljas oli tal türgi kaftan ning peas kõrge pärsia müts. 
Dolmanit kaunistasid suured hõbenööbid. Kaelas rippus kuldkett. Käes hoidis ta jämedat 
pealikukeppi. Saapad oli ta unustanud jalga tõmmata või ei pidanud ta vajalikukski — seisis 
niisama paljajalu nende ees, pilk ärev ja ootav, ning liigutas oma valgeid silmakulme. Tema 
hõbenööpidega rinnale kleepunud kollane soustine uba andis tunnistust sellest, et ta põlgab 
kesiseid hommikueineid. 


«Mis keelt sa räägid?» küsis Gergely türgi keeles. 

Pealik kehitas õlgu. 

«Mis keeles küsitakse, kõrgeauline noor sõjamees.» 

«Millest su rahvas nõnda kohkus?» 

«Üks kreeka röövlijöuk ön siin mürgeldamas. Räägitakse, neid olevat midagi viiskümmend 
tükki. Möödunud nädalal tapeti siin metsas üks kaupmees. Õnn, et neid nähti, muidu oleksid 
nad meile kraesse sadanud.» 

«Meie ei ole röövlid, vaid äraeksinud teekäijad. Tuleme Albaaniast. Ka meie kuulsime seda 
röövlitelugu ja sellepärast keerasimegi maanteelt kõrvale. Anna meile juht, kes saadaks meid 
Istanbuli ja jääks mõneks päevaks meie käsutusse. Me maksame hästi.» 

«Saad kas või kümme, auväärt noorhärra. See pole ju kaugel.» 

«Meie vajame ainult ühte, sellist, kes tunneks linna läbi ja läbi. Kes oskaks hobust rautada, 
kui vaja, ja relva joonde seada, kui rikki läheb. Võtku ka haamer ja; viil kaasa. Me maksame.» 

Pealik mõtiskles endamisi, pöördus siis ühe suitsunud telgi poole: 

«Särközi!» 

Kõik viis ratsanikku võpatasid, kuuldes ungari nime. 

Telgist puges välja umbes neljakümne viie aastane räpane mustlane. Jalas olid tal 
lehmanahksed rumeenia püksid ja seljas sinine särk. Püksipõlvedel ilutsesid punasest kalevist 
paigad. Kaenlas oli tal ungari dolman. Selle ajas ta käigu peal selga. Pealiku juurde jõudes oli 
see tal juba kinni nööbitud, tolmgi pükstelt maha klopitud ja juuksedki kümne sõrme abil läbi 
kammitud. Kartlikult suunas ta oma küsiva rõugearmilise näo peremehe poole. 

«Saadad sõduriisandad linna ja oled seal nende teenistuses. Haamer, tangid ja viil pista kotti.» 
Gergely võttis välja hõbetaalri. 

«Jaga see oma jõnglastele, pealik. Tänan sind lahkuse eest.» 

Pealik libistas taalri taskusse. «Küll ma juba neile jagan...» Lapsed pudenesid laiali. 

«Mida kaasa võtta?» küsis Sarközi alandlikult türgi keeles. 

«Seda, mida pealik ütles, — juhtumiks, kui hobusel raud alt ära tuleb või musketi tulekivilukk 
logisema lööb*. Ja olgu ka mingit head salvi nii mehele kui hobusele kiirabi jaoks.» 

«Saab tehtud, isand.» Ja mustlane jooksis tagasi telki. 

«Olete ehk väsinud, aulised noorhärrad,» küsis pealik armastusväärselt. «Astuge ligemale ja 
heitke puhkama: Kas olete täna söönud?» 

Ja ta hakkas võõraste ees minema oma telgi poole, mis punasena teiste keskel kõige kõrgema 
kaljurünga varjus veretas. 

Pealiku naine laotas murule kolm väikest kirevat vaipa. Tema tütar, loor ümber, nagu ta ennist 
tantsinud oli, tuli emale appi. 

«Meil on kohupiima, mune, riisi, võid ja leiba,» ütles naine kummardusi tehes. «Võin ka 
noore kana praadi teha, kui te ootate, kaunid noored vägilased.» 

«Ootame,» vastas Gergely. «Sest me oleme tõepoolest näljased. Minekuga pole just ruttu.» 
Juba olid nad naistest ümber piiratud. Igaüks pakkus ennast tulevikku ennustama. Üks madala 
rinnaga mustlanna 

kükitaski juba maha, raputades sõelas kirjusid ube. 

Gergely kobas käega taskus: 

«Palun sind, anna neile see taaler,» ütles ta pealikule. «Meil pole ennustusteks tuju.» Pealik 
pistis taalri tasku. «Küll ma neile kohe annan...» Ja ta tõstis kepi. Karjus naistele: «Kasige 
siit!» 

Rändurid võisi,d nüüd rahulikult.murul küllusliku sõögi-poolise kõrval, mille pealikuemand , 
sinna oli ladunud, istet võtta. 


«Teie näite elavat lõbusasti,» tegi Gergely pealikuga sõbralikult juttu, rüübates veekruusist 
suure sõõmu. .«Ons täna püha või tantsivad tütarlapsed alati nõnda?» 

«Homme on reede,» vastas pealik. «Nad saavad homme Magusate vete juures natuke 
teenida.» 

Gergely püüdis igast sõnast õppust võtta. 

«Meie pole veel kunagi Konstantinoopolis käinud,» ütles ta. «Läheme sinna selleks, et astuda 
sõjaväkke. Mis see Magus vesi on?» 

«See on türklaste lõbustuskoht Kuldsarve lahe tipus. Reedeti teevad kõik türgi perekonnad 
sinna paatidega väljasõidu. Siis tilgub ka mustlasele mõni piaster. Plikad tantsivad. Vanaeided 
ennustavad õnne. Meil on sihukesed vahvad ennustajad...» 

«Ja te ei karda oma tütarlaste pärast?» 

«Karta? Mida?» 

«Noh, nagu igal pool neidude pärast kardetakse.» 

Pealik kehitas õlgu. 

«Mis nendega saaks juhtuda?» 

«Orjapõli...» 

«Orjapõli? See oleks õnneks neile ja kasuks meile.» Ta lõi käega. «Türklasele on valge näoga 
naist vaja, mustlasest ta ei hooli. Muidugi pääsevad mõnikord ka meie tüdrukud haaremiõue. 
Nüüdki harjutavad nad koos oma tantsu, et homme seraili sissepääsuks luba saada.» 

«Kuidas on,vesi türgi keeles?» küsis Eva Gergelylt hiljukesi. 

«Su, su, mu südameke.» 

Eva läks telki ja pöördus pealiku tütre poole. «Su, su, mu inglike.» 

Mustlastüdruk tõmbas katte telgi tagaseinas kõrvale. 

Seal mustendas avar ning jahe koobas. Kaljust nirises vett ja langes tilkadena maha. Tilgad 
olid uuristanud kaljusse lohu. 

«Suple, kui tahad,» seletas mustlastüdruk käte abil. Ta ulatas Evale väikese neljakandilise 
savitüki seebiks. Eva vaatas teda. Mustlastüdruk vastas ta pilgule pooleldi mahalöödud silmi. 
Tema pilk ütles: «Sina, poiss, kui .ilus sa oled!» 

Eva naeratas ja paitas tüdruku põske. See oli sile ning hõõguv. Mustlastüdruk haaras Eva käe 
ja suudles seda. Siis jooksis ta välja. 

Kui nad olid jõudnud juba sügavale metsa, kõnetas Gergely mustlasest seppa: 

«Sõber Särközi! On sul kunagi olnud kümme kuldnat?» Mustlane üllatus, kuuldes 
ungarikeelset kõnet. «On rohkemgi olnud. Aga ainult unes, vabandage väga.» 

«Kuid tõeliselt?» 

«Tõeliselt oli kord kaks. Üht hoidsin kaks aastat... See oli mõeldud ühele lapsukesele. Siis aga 
ostsin selle eest hobuse. Hobune kärvas. Nüüd pole ei hobust ega kulda.» 

«Noh, kui teenid meid truult, oled mõne päeva pärast kümne kuldna omanik.» 

Mustlase nägu lõi särama. 

Gergely küsis edasi: 

«Miks sa Türgimaale tulid?» 

«Toodi. Türklased tõid. Tegid iga moodi selgeks, et niisuguse tugeva mehe koht olevat ainult 
sõjaväes.» 

«Ei ole sa iialgi tugev olnud.» 

«Ega ma ütlegi seda kehajõu kohta, suudlen teie käsi ja jalgu, aga vilepilli peale olin ma 
tugev. Sest et mina olin pillimeheks ja lukksepaks, suudlen teie käsi ja jalgu, ja siis võttis 
türklane mu paugupealt kinni. Tõid mu siia ja panid töökotta. Aga mina muidugi tegin 
sääred.» 

«Kas sul naine on?» 

«Kus on, kus pole. Täna just otse ei ole.» 


«Siis võid meiega koos koju minna, kui tahad.» 

«Miks koju, paluks väga? Oma head peremeest ei leia ma sealt ikkagi enam. Kodus võtab 
türklane jälle kinni.» 

«Sa siis teenisid kellegi juures?» 

«Muidugi teenisin. Suure härra juures teenisin mina, kõige suurema ungari isanda juures. Iga 
päev toitis 

praega ja rääkis minuga nõnda sõbralikult, ütles, et sea see püss korda, tahmanägu!» 

«Ja kes oli see isand?» 

«Kes siis muu kui auline Bälinti-isand.» 

«Missugune Bälint?» küsis Jancsi Török. 

«Missugune Bälint? Eks minu auväärt isand Bälint Török.» 

Gergely tõttas Jancsit küsimustega ennetama. 

«Mida. sa temast tead?» 

Ja ta andis Jancsile märku ettevaatlik olla. 

Mustlane kehitas olgu. 

«Ma ei pea kellegagi kirjavahetust.» 

«Midagi sa temast ikka tead?» 

«Ainult seda, et ta langes vangi. Elab ta või on surnud, seda ma ei tea. Arvatavasti on surnud, 
sest muidu oleksin tast midagi kuulnud.» . 

«Kuskohal sa teenisid?» 

«Szigetväris'.» 

Poisid vahetasid pilke. Kumbki ei mäletanud mustlast. Tõsi küll, ega nad polnud kuigi palju 
seal sääskederikkas Szigetväris viibinud. Määratu suur oli isand Bälinti teenijaskonna ja 
igasuguste alamate hulk — kõiki nad ei võinudki ju tunda. 

Gergely vaatas tähelepanelikult mustlasele näkku, siis naeratas: 

«Ma ju mäletan sind! Nüüd mäletan. Olid kord Jumurdžaki ori ja Döbõ päästis su tema 
käest.» 

Mustlane põrnitses Gergelyd. Siis raputas ta pead: 

«Mitte Dobö. Üks väike seitsmeaastane poisike. Uskuge või mitte, aga üks väike 
seitsmeaastane poisike. Või polnud ta veel niigi vana. See oli issanda ime. Gergely oli ta nimi, 
sedagi mäletan veel. Õnnistagu Devla * seda last, kus ta praegu ka viibiks. Hobuse ja vankrigi 
omanikuks sain ma tema tõttu. Temale ma ju hoidsin oma kulda. Aga pärast otsustasin, et 
küllap see oli ingel,» 

«Aga kui minap see ingel oleksingi?» 

Mustlane kõõritas Gergelyle otsa. 

«Pole kunagi näinud vuntsidega inglit.» 

«Aga mina see olen,» naeratas Gergely. «Mäletan ka seda, et abiellusid tol päeval. Böske oli 
su naise nimi. See juhtus metsas Pecsi lähedal. Said relvigi saagiks.» 

Mustlane imestas kas või silmad peast välja. 

«Oeh, Devla paradiisist õnnistagu sind, mu noor auväärne isand! Ja külvaku sulle 
rohkesti kuldseid 

järeltulijaid nagu hirsiteri! Oi, missugune õnnepäev on täna!» 

Ja ta langes põlvili. Haaras Gergely jalgade ümbert kinni ja suudles neid. 

«No nüüd olen ma kindel, et meie tulek pole asjatu,» lausus Gergely ülemeelikult. 

«Hea märk,» arvas ka Mekcsey. 

«Üks hea ingel käib meiega kaasas!» rõõmutses Jancsi Török. 

Nad heitsid rohule pikali. Gergely rääkis mustlasele, mispärast nad olid tulnud. Küsis temalt, 
mis ta arvab, kuidas saaks pääseda isand Bälinti juurde. 


Mustlane kuulas Gergelyd kord särasilmi, kord langetatud päi. Ta suudles Jancsi kätt. Seejärel 
noogutas ta mõtlikult: 

«Istanbuli muidugi pääseb sisse. Võib-olla ka Seitse-torni! Aga kõrgeaulist isandat ei valvata 
mitte puumõõgaga...» 

Ning haarates pea käte vahele, hakkas ta seda õõtsutades halisema: 

«Et küll vaene isand Bälint siin peab virelema! Oh häda! Kui oleksin seda teadnud, oleksin 
aknast sisse hõiganud, et tere hommikust, suudlen teie käsi ja jalgu... veel täna lasin kaarte 
panna, et näha, millal kõrgeauline isand vabaks saab!» 

Gergely ja ta kaaslased ootasid, mil mustlase kujutelm jätab oma hundirattad ning rahuneb, 
siis sundisid nad tema armulisust asja tõsiselt kaaluma. 

«Ega midagi, linna pääseme sisse,» arvas mustlane, «eriti veel tänasel päeval. Sest täna on 
pärslastel leina-püha ja siis on seal nii palju palverändureid nagu kodus maarjapäeval. Aga 
Seitsetörrü — sinna ei julge lindki sisse lennata.» 

«Noh, eks me veel vaata neid seitset torni — kui kord linnas sees oleme,» ägestus Jancsi, 
«kuhu ei saa lennata lind, sinna võib pugeda hiir!» 

Kuldsarv on sama lai kui Doonau. Moodustades suudmes lahe, sirutab ta end sarvekujüliselt 
Konstantinoopoli keskpaigast läbi ja venib linna selja taha jättes kuni metsade piirini. 

Lai kalapaat viis meie metsast välja jõudnud rändurid üle selle lahe. Paadininas istus Gergely, 
kelle rõivad olid 

kõige enam türklase moodi, keskel istus Mekcsey, kes samuti kandis türklaslikult ohtralt 
punast, teised olid tõmbunud paadi põhja. 

Loojuva päikese kiirtes kerkisid kuldsammastena kõrgusse minarettide tornid ja. samuti 
särasid ka kirikute kullatud kuplid. See kõik peegeldus meres. 

«See on ju muinasmaa!» imetles Eva, istudes Gergely jalgade juures. 

«Ilusamgi veel,» vastas Gergely. «Ent see on samasugune kui muinasjutuloss: väliselt hiilgav, 
sees aga elavad koletised ja lummutised.» 

«Nõiduslik linn.» lausus ka Mekcsey. 

Ainult Jancsi istus kurvalt vaikides, paadipõhjas. Talle oli peaaegu meeltmööda, et ehituste 
pillava toreduse keskel võis silmata ka mingit tumedamat laiku. 

«Mis mets see on seal mäeküljel majade vahel?» küsis ta mustlaselt. «Ma näen üksnes 
papleid. Aga kui mustad, on siin paplid! Igatahes hästi kasvavad.» 

«Ei ole need paplid, kõrgesti austatud noorhärra, need on küpressid. Ja see seal ei ole mets, 
vaid kalmistu. Seal pikutavad peralaste * laibad. Kuigi kõigi türklaste kohus oleks juba seal 
olla.» 

Jancsi sulges silmad. Võib-olla puhkab temagi isa seal mõne küpressi all... 

Gergely vangutas pead. 

«See on ju peaaegu taoline linn nagu Buda Doonau kaldal. Ainult et siin oleks nagu kaks või 
isegi kolm Budat koos.» 

«Ka mina ei arvanud, et see sihuke künklik linn on,» vastas Mekcsey. «Kartsin, et on sama 
lame nagu Szeged või Debrecen.» 

«Neil oli kerge niisugust ilusat linna ehitada,» lausus ka Eva. «Röövlite linn. Igast ilmakaarest 
kokku röövitud linn. Ei tea, millistes majades meie kuninganna mööbel on?» 

«Kuningas Mätyäsi mööbel, tahtsid öelda, südameke,» õiendas Gergely. 

Ta ei armastanud kuninganna Isabellat. Ja tal oli ka õigus, sest mööblid, mis olid sisustanud 
Buda lossi, polnud mitte Poolast toodud. 

Kui nad silla juurde jõudsid, olj paike juba loojas. Sillal voogas ning kihas vahetpidamatult 
tohutu rahvatung. 

«Täna on leinapühal rohkesti rahvast,» ütles paadimees. 

«Sinna läheme meiegi,» vastas Gergely. Jancsi võpatas. Veretu näoga vaatas ta üksisilmi kihi- 
sevat massi, mis suundus üle silla Istanbuli poole. 

Rahvamurd kandis nad linna sisse. 

Sillal seisvad vahid ei uurinud kedagi. Inimvood paiskasid nad Istanbuli tänavaile. 

Nad ei teadnud isegi, kuhu nad lähevad. Vool tungis läbi kolme tänava ühtsoodu edasi. 
Viimaks see peatus — peatus nagu triiviv jääpank Tisza jõel järsku takerdub, mille järel 
hirmsa pressi ja survega peatuvad lõpuks ka tagant tulevad pangad. Sõdurid kihutasid 
rahvamassi laiali. Tehti teed pärsia palverändureile. 

Gergely surus Eva enda vastu. Teised muljuti ühe eemalseisva hoone seina najale. Nad said 
üksteist ainult silmadega jälgida. 

Korraga lööb tänava lõpus valgeks, kui oleks päike taevast laterna asemele toodud: esile 
küünitub hiiglaslik leegitsev ning sädemeid pilduv tõrvik, tünnisuurune raudvõrudest korv. 
Üks tugev pärslane hoiab korvi sülla-pikkuse teiba otsas, korvis leegitsevad käsivarre jäme- 
dused puuhalud. Ilmselt naftaga rnisutatud halud. Eredas valgusviirus astuvad väärikal 
sammul umbes kümme tõmmut meest leinarüüs. Nende lühikeseks pöetud käharad habemed 
ja pisikesed lõuad ilmutavad pärsia päritolu. Nende taga juhib laps käekõrval valget hobust. 
Hobuse seljas on valge lina. Lina peal on sadul. Sadulas on kaks X-kujuliselt risti asetatud 
mõõka ja kaks elusat valget tuvi. 

Tuvide jalad on sadula külge seotud. 

Ja kõik — nii hobune kui tuvid, nii mõõgad kui ka lina — kõik on verega üle pritsitud. 
Hobusele järgneb veel rühm leinarüüs mehi.,Nad laulavad mingit kaeblikku litaaniat*, mis 
koosneb vaid kahest sõnast: «Hussein! Hassan!» * Sellele järgneb karje «Hu!» *, mis ühineb 
kummaliste tömpide laksatustega. 

Protsessiooni lähenedes selgub, kust nood laksud tulevad: kahes reas sammuvad palja 
rindkerega pärslased. Seljas on neil mustad kandadeni ulatuvad särgid. Pead on mähitud 
mustadesse rätikutesse, mille otsad ripuvad selja taga kuklal. Ainult rind on paljas. 

Ja liikudes nõnda kahel pool tänavat, viibutavad nad «Hussein! Hassan!» juures paremat kätt 
ja löövad «Hu!» 

hüüde saatel rusikatega vastu rindu, enam-vähem sinna kohta, kus asetseb süda. 

Need hoobid tekitavadki lajatavaid mütse. Sini-punased laigud paljal nahal tunnistavad, et 
pärslased mitte katoliiklaste kombel oma rinda ei peksa. 

Sääraseid rinnatagujaid võib olla umbkaudu kolmesaja ümber. Kord-korralt nad peatuvad, et 
lüüa vastu rinda, siis liiguvad jälle paar-kolm sammu edasi. 

Nad kannavad eri värvi kolmnurkseid lippe, mis on enamikus rohelised, kuid on nende hulgas 
musti, kollaseid ja punaseidki. 

Lipuvardail ja pärsia laste mütsidel on, hõbedane käe kujutis. See sümboliseerib Abbaši- 
nimelise türklasest märtri kätt. Abbaši käsi oli maha raiutud selle eest, et ta Husseinile juua oli 
ulatanud, kui Hussein Kerbelä lahingu * järel kinni võeti. ' 

Laul5 kõlab kasvava jõuga. 


«Has-sanl Hus-sein! Has-san! Hu!» 


5 Selle meloodia kirjutasin ise Istanbulis üles. kus ma. 1899. ». 
12. mail selle võimalikult täpselt kirjeldatud tseremoonia tunnistajaks olin. (Autor.) 


Tõrvikud heidavad valgust uuele mustis rõivais rühmale, kes ümbritseb rohelise linaga kaetud 
kaamelit. Kaameli seljas on väike okstest telk, milles istub poisike. Lapsest on naha vaid 
näolapp ning vahetevahel ka käsi, kui ta oma telgtavast mõne peotäie midagi saepurutaolist 
leinarüüs meeste peale viskab. 

Aeg-ajalt kostab tolle seltskonrja selja tagant mingit iseäralikku klirinat ning kõlinat. 

Peagi jõuab kohale Ha teine leinasalk. Ka see kõnnib kahel pool tänavat ja kannab samuti 
leinarüüd. Nende särk aga jätab paljaks selja. Käes oi) neil sõrmejämedus-test 
kettidest>koosnev roosk, mis on nii raske, et seda peab hoidma kahe käega. Iga värsirea lõpul 
vuhistavad nad sellega kord paremalt, kord pahemalt üle selja. 

Nähes, et meeste seljad on verised ja villis, klammerdus Eva Gergely kuuevarrukasse: 

«Ma, minestan, Gergely!» 

«iHullem alles tuleb veel,» .vastas Gergely. «Üks türgi ori jutustas mulle kord sellest 
leinapühast Arvasin, et see on muinasjutt.» 

«Ega ometi seda last ära ei tapeta?» 

«Ei tapeta. Laps ja tuvid on ainult sümboliteks. Keskööl lõigatakse tuvide jalgade ümbert nöör 
katki. Tuvid tähistavad Hassani ja Husseini hingi. Härda kisa saatel tõusevad nad taeva 
poole.» 

«Ja laps?» 

«See kujutab orvuks jäänud pärsia rahvast.» 

«Mis siis veel tuleb?» 

«Mõõkadega mehed, kes lõhestavad! oma päid.» 

Ning tõepoolest järgneb teine verine rongkäik: mehed kandadeni ulatuvais valgeis hamedes. 
Kõik faseeritud peadega. Paremas käes kinžall. Vasema käega hoiavad nad teineteise vööst 
kinni, et mitte verekaotusest maha kukkuda või et seltsimeest toetada, kui see vaaruma lööb. 
Needki sammuvad kahel pool tänavat, paljud tuikudes. Kõigi haod on tuhakarva. Meeste 
hulgas on ka üks vaevalt viieteistkümneaastane poiss. Litaaniataoline kaebelaul nende huulil 
kõlab, otse ulgumisena. 

«Hassan! Hussein!...» 

Iga stroofi lõpul välgatab tõrvikute valgel kinžallide terasrivi ning riivab meeste paljaid päid. 
Need juba nõretavad verest. 

Mõnel voolab veri ojadena mööda nina ja kõrvu alla ning värvib valge hame punaseks. 
Tõrvikud põlevad priginal kerge tuulevinu käes, puistates vahetevahel hõõguvat 
sädemetevihma veristele peadele. 

«Hassan! Hussein!» 

Vere soe leitsak teeb õhu raskeks. 

Eva sulges silmad. 

«Mul on jube.» 

«Kas ma ei öelnud sulle, et jää koju. Selline teekond pole naiste jaoks. Sule silmad, mu 
talleke.» Eva raputas pead ning avas silmad pärani: «Siis vaatan just nimelt!» 

Ja kindlameelselt, ehkki kahvatult jälgis ta edasi verist palverännakut. 

Gergely oli rahulikum. Ta oli juba lapsepõlvest saadik harjunud verd nägema. See polegi teab 
kui kohutav — mõtles ta, küll aga on vapustav see, et need inimesed vabatahtlikult omaenese 
verd valavad. Ja niisuguste inimeste vastu võitleb ungarlane peaaegu vahetpidamata juba 
enam kui sada aastat. 

Ta pilk libises läbi verise inimmassi teisele poole tänavat. 

Kui imelik — me tunneme, kui kellegi pilk meid teravalt jälgib. 

Gergely vaatas peaaegu otsejoones üle kubiseva rahvamassi. Kahe mehe pilgud puurisid teda. 


Ühed olid armeenlase sünged silmad. See oli sama adrianoopoli agaa, kelle sõdurid ta õhku 
oli lasknud. . 
Teine oli Jumurdžak. 


8 


See juhtus veel eelmisel suvel, et ühel hommikul ootas Bälint Törökit ukse ees Mayläd. 
«Suur uudis! Öösel saabusid uued orjad.» 

«Ungarlased?» jahmus isand Bälint. 

«Ma ei tea veel. Kuulsin ainult niipalju, et hommikul, kui värav avati, käis ketikõlin üle õue. 
Ma tunnen kõikide orjade keti häält. Isegi kui laman voodis, tean alati, kes möödub mu 
uksest.» 

«Mina ka.» 

«Hommikul kuulsin võõrast kõlinat. Aga seal oli rohkem kui üks inimene. Kaks, kolm, võib- 
olla isegi neli. Lohisesid pikalt läbi õue. Ega neid viimaks mitte Taš-Tšukurusse viidud!» 
Taš-Tšukuru kujutab endast koopataolist kongi Seitse-tornis. See surikamber asetseb 
Veretorni põhjas. Kes sinna satub, õpib peagi tundma tähistaeva kõrgemaid saladusi... 
Isandad siirdusid alla aeda, kus oli nende tavaline istumispaik. Ent ftäna ei uurinud nad 
põõsaste kasvu ega Ungari poole loivavaid pilvi. Rahutult ootasid nad võimalust näha uusi 
orje. 

Nende jala küljes polnud enam ketti. See tohutu kullahulk, mida Töröki-emand sultanile ja 
pašadele oli saatnud, ei olnud küll suutnud avada väravat, kuid vähemalt oli kõrvaldanud 
ahela. 

Mõlemad mehed muide olid juba vanad ning kindlust valvasid kakssada viiskümmend 
perekonnaga sõdurit. Iialgi ei olnud veel keegi siit põgenema pääsenud. 

Tuli sisevahtkonna vahetus, õuele ilmus noor vatsakas bei, et vabanevaile sõdureile käsklusi 
jagada. 

«Kolm meest mingu veskisse,» ähkis ta nagu rasvane part, «kolm meest veskisse kive 
raiuma.» 

Ta valis nood kolm välja. 

Seejärel pöördus ta kahe lüheldase mehikese poole: 

«Teie tulete tunni aja pärast tagasi. Korraldate relvaladu. Teie aga ...» 

Bälint Török jõudis vaevu oodata, mil bei lõpetab. Ta jalutas tema juurde. 

«Sabahiniz khajr olsun, efendim 6 Veli-bei! Kuidas magasid?» 

«Süftr”. Halvasti. Täna hommikul aeti varakult üles. Ungarist toodi kolm uut orja.» 

«Ega ometi munka siia toodud?» 

«Pole see munk. On üks märatsev isand. Õieti mitte ka isand, pigem kerjus. Pole tal ausat 
särkigi. Teatati, et ta on Buda pasa maha lasknud ja paljaks riisunud.» 

«Buda pasa?» 

«Nimelt. Koos temaga toodi ka ta kaks poega.» 

«Kuidas ta nimi on?» 

«Ma kirjutasin üles küll, aga ei mäleta. Teil on kõigil sihukesed imelikud nimed; kes neid 
meeles jõuab pidada!» 

Ta noogutas kergelt, pöördus ja lonkis minema, arvatavasti tagasi voodisse. 
Hämmeldunult laskus isand Bälint Maylädi kõrvale pingile. 

«Lõi Buda pasa maha? Kes see võiks olla?» 

«Kerjus?» juurdles ka Mayläd. «Kui see oleks olnud kerjus, poleks teda siia toodud.» 
«Olgu kes tahes, aga esimene asi, ma annan talle riided.» 


6 Tere hommikust, isand Veli-bei! (türgi k.). ? Tänan (türgi k.). 


Kogu ennelõuna nad mõistatasid ja murdsid pead. Nad võtsid läbi ligi tuhat ungari ja 
transilvaania nime, kuid ühtki neist ei suutnud nad kujutleda Buda pasaga selliselt ümber 
käivat. Liigub ju pasa suure saatjaskonnaga. 

«Kes see võiks olla?» 

Lõunatunnil ilmus lõpuks uus ori ühise söögilaua äärde, mis oli kaetud siseõue varjulisse 
külge. 

Mõlemad isandad vaatasid, silmad lausa pungis. Tulnukas oli tundmatu. Lühikest kasvu tugev 
hallijuukseline tõmmunahaline mees, pea keskelt paljas. Seljas olid tal katkenud Iinased 
ungari riided. Tema kõrval oli kaks paremini riietatud ungari noormeest, kahekümne või 
kahekümne viie aasta vanuses. Näojooned reetsid, et nad olid vennad ning vanamehe pojad, 
ehkki temast peajagu pikemad. 

Vanamehe jalad olid samades teräsahelais, mida Bälint Török ligi kaks aastat oli kandnud. 
Kett oli kandmisest läikiv nagu hõbe. 

Mayläd ruttas tema juurde. Ta ei teadnud, kes see bn, nägi ainult, et ungarlane. Ka Bälint 
seisis liigutatult laua juures ning vaatas vanameest üksisilmi. 

Mayläd ei osanud lausuda midagi, ainult kallistas vanameest. 

«Vend ...» 

Bälint ei liigatanud. Ärritusest peaaegu värisedes komistas ta: 

«Kes sa oled?» 

Vanamees langetas pea ja pomises vaevukuuldavalt: «Läszlõ Mõre.» 

Bälint sai otsekui löögi. Ta pööras selja. Istus. 

Ka Maylädi käed vajusid alla. Mõlemad noormehed seisid kurvalt isa selja taga. 

«Te sööte siin, isandad,» korraldas Veli-bei, osutades lauanurgale Bälint Töröki vastas. 
Bälint tõusis püsti. 

«Noh, kui need söövad siin, siis mina siin ei söö!» Ja ta pöördus selja taga seisva teenri poole: 
«Too taldrik mulle tuppa!» 

Mayläd seisis hetke kõheldes, siis ütles temagi oma teenrile: «Too ka minu taldrik.» 

Siis järgnes ta isand Bälintile. 

Veli-bei kehitas õlgu. Ometi ei suutnud ta küsimata jätta: 

«Miks nad sind põlgavad?» 

Möre saatis eemalduvaid isandaid sünge pilguga. 

«Sest nad on ungarlased.» 

«Eks sinagi ole ju ungarlane?» 

Mõre kehitas õlgu. 

«Just sellepärast. Kaks ungarlast saavad hästi läbi, kolm koos aga purelevad.» 

Kaks nädalat ei tõstnud Bälint Török jalgagi toast välja. Ta ei käinud kordagi õuel. Samuti ka 
Mayläd. Ta kuulas isand Bälinti .arutlusi uuest usust, mida kuulutasid Martin Luther ja 
Johann Calvin *. 

«See on õigem Jeesuse usk kui too ladinakeelseks muutunud rooma usk,» rääkis Bälint Török. 
Viimaks võttis ka Mayläd selle uue usu omaks. Ta kirjutas sellest kirjas koju ka oma pojale 
Gäborile, õhutades tedagi asja üle järele mõtlema. 

Ent toa neli seina olid muutunud siiski juba väga tüütuks. Ühel päeval ütles Bälint: 

«Läki õige alla aeda.» 

«Seal on too röövel.» 

«Ehk ei ole.» 

«Aga kui on!» 

«No kui on, siis on. Meie temaga ei räägi. Meil on samapalju õigust seal jalutada kui temal.» 
Mayläd naeratas: 


«Õigust! Siis mingi õigus meil ometi on.» 

Helgus libises üle Bälinti näo. 

«On, näed, pärgli pihta! Kaua meie juba orjad oleme? See aga tuli alles kahe nädala eest.» 

Ja nad suundusid alla aeda. 

Plataanipuu all istus üks pärsia hertsog, samasugune ammune vang kui nemadki, ja veel keegi 
aasia vürst, kes kurvastusest ning igavusest oli juba peaaegu hallitama läinud. Nad mängisid 
malet. Hommikust õhtuni maletasid nad nii juba aastate kaupa ega vahetanud omavahel iialgi 
ainsatki sõna. 

Bälintile ja Maylädile olid mõlemad maletajad nii tuttavad nagu kas või too valev 
marmorvärav seal Veretorni ja Kuldtorni vahel või too hiiglaslikku kasvu vana auväärne kurd, 
kes neil päevil sultani kirumise eest ras-keisse ahelaisse oli pandud ja kes nüüd hommikust 
õhtuni Veretorni võrestatud vangikongis raudkoorma raskusest rammetuna istus või lamas. 
Ainult silmadega jälgis ta põõsaste vahel jalutavaid vange. 

Bälint jä Mayläd poleks maletajaid tähelegi pannud; kui mitte nende kõrval põieks istunud 
keegi uus kuju, vaadates mängu pealt. See torkas neile silma. 

«Kes võiks olla see kollase kaftaniga väike vana türklane? Ja miks on ta palja peaga? Ma pole 
veel kunagi näinud türklast ilma turbanita, kui ta just parajasti pead ei pese või juukseid ei 
lõika.» 

Kollase kaftani omanik pöördus samme kuuldes ümber. 

See oli Mõre. 

Ta.tõusis ning jättis maletajad sinnapaika. Ta näost oli kadunud see roidumus, mis teda 
esimesel päeval peaaegu haigena laskis paista. Tema pisukesed mustad silmad pilkusid elavalt 
ja'ka ta kõnnak oli juba jõuline, lausa nooruslik. 

Põimides käed vaheliti, astus ta ülikute ette: 

«Miks te mind põlgate?» purskas ta kiiskavi silmi. «Mille poolest te minust paremad olete? 
Olete rikkamad? Siin rikkus ei loe. Olete kõrgemast soost? Minu sugu ulatub sama kaugesse 
aega tagasi kui ükskõik kelle oma teist.» 

«Sa olid röövel!» urises Bälint Török. 

«Kas teie siis pole röövlid olnud? Kas ei hankinud te sealt varandust,, kuhu te käsi iganes 
ulatas? Kas te pole üksteise vastu sõdinud? Kas ei hoidnud te kui tuulelipud kord Jänosi, kord 
Ferdinandi poole? Kiresite selle laulu, kes rohkem andis.» 

Mayläd haaras Bälint 11 käsivarrest. 

«Lähme ära, lähme ära selle mehe juurest!» 

«Aga just ei lähe,» sõnas Bälint Török, vabastades oma käe. «Mina ei tagane ei koera ega 
mehe ees.» 

Ja ta istus pingile, püüdes oma viha vaos hoida, sest ta silmas värava poolt lähenevat Veli- 
beid. Veliga oli kaasas üks türgi vaimulik ja Möre mõlemad pojad. Viimased olid samuti türgi 
rõivastes, ainult turbanit polnud veel peas. 

Ka Mayläd võttis Bälint Töröki kõrval istet. 

Möre seisis käsi puusas harkis jalu nende ees ja noris edasi: 

«Mina võtsin juba sellest lahingust osa, kus Gyõrgy Dõzsa langes. Mina tegin kaasa Mohäcsi 
lahingu, kus kodumaa eest voolas kahekümne nelja tuhande ungarlase veri!» 

«Ka mina olin seal,» kähvas Mayläd, «kuid mitte selleks, et sellega kiidelda.» 

«No kui sa need vereristsed läbi tegid, peaksid teadma, et nood, kes sealt pääsid, peavad 
üksteist vennaks.» 

«Aga mind ärgu sihuke teeröövel venitaks nimetagu!» müristas Mayläd punetades. «Küllap 
ma tean, mispärast Palota loss maatasa tehti!» 


«Võimalik, et tead. Aga seda sa ei tea, miks purustati Näna? Seda sa ei tea, et Buda pasa jalge 
ees lömitab kogu ungari rahvas ja et mina, Läszl5 Mõre, olin see ainuke, kes talle karjus: 
«Tutiga penikuningas!» Aastaid olen ma oma väikese salgaga türklaste vastu sõdinud. Ei ole 
teinud seda Ferdinand ega ka auväärne ungari rahvas — üksnes mina, Läszlö Möre, mina 
peksin ka mullu laiali nende sõjaväe, mis läks Belgradi peale, — mina, Läszl5 Mõre, keda teie 
röövliks ning riisujaks tituleerite!» 

Ta tõmbas hinge. Siis jätkas ta rusikatega vehkides: «Oleks mul vaid olnud nii palju raha kui 
Istvän Maylädil! Oleks olnud nii palju varandust, losse ja teenijaid kui Bälint Törökil! Või nii 
palju sõdureid kui tollel, kel kroon ainult peaehteks on, — siis juba ülistataks Läszlõ5 Möre 
nime kui rahva vabastaja nime! Aga kuna mul polnud vajalikul määral ei raha ega sõdureid, 
surusid paganad mu Nänasse ja tegid mu lossi maatasa, neetud...» Veli-bei jõudis meeste 
juurde. 

«Ma ei tea, mille üle te vaidlete, kuid Selimil on õigus. Sest tema on tõeallikale lähemal kui 
teie, uskmatud.» 

«Missugusel Selimil?» küsis Bälint Török rabatult. 

«Selimil,» vastas Veli-bei, «keda veel mõne päeva eest uskmatute keeles Läszl5 Mõreks 
nimetati.» 

Bälint Török põrkas tagasi ja puhkes kibedalt naerma: 

«Selim! Ja see jutlustab meile isamaa-armastusest! Vilets pagan, nurjatu värdjas!» 

Ja ta oleks teda löönud, kui mitte Veli-bei poleks vahele hüpanud. 

«Uskmatu siga!» röökis bei isand Bälintile näkku. «Lasen su kohe raudu panna!» 

Isand Bälint heitis pea selga nagu nina pihta löödud ratsu. Ta silmad leegitsesid. Kes teab, mis 
oleks juhtunud, kui Mayläd teda minema poleks tirinud. 

Bei vaatas neile põlastavalt järele. Arvatavasti aga mõtles ta sel hetkel oma taskule ning 
piirdus öelduga. Ta pöördus Möre poole ja ütles talle nii valjusti, et teisedki kuuleksid: 

«Armuline sultan võtab rõõmuga teatavaks, et astud tõelise usu pooldajate kilda. Ta saatis 
sulle selle auväärse vaimuliku, et õpiksid tundma prohveti valgust, kelle nime saadab igavene 
Õnnistus.» 

«Lähme tuppa tagasi,» kähises Bälint Török. «Lähme tagasi, sõber Mayläd.» 

Mõni päev hiljem lasti Möre pojad vabaks. Mõlemad said mingisuguse ametikoha. Sealsamas 
Konstantinoopolis. 

Ainult vana Mõre jäi müüride vahele. 

Bälint ja Mayläd ei vahetanud temaga nüüdsest peale enam ühtki sõna, kuid enam kui üks 
kord kuulsid nad, et temagi taotleb vabadust. 

Veli-bei vastas talle kord nõnda: 

«Käisin sinu asjus jälle kõrge aujärje ees. Ungarist saabus kiri. Buda pasa võõpab sind üpris 
ilusaks, võid öelda. Kirjutab muuhulgas, et Näna piiramise ajal olid sa türklastele altkäe raha 
loopinud, et päästa oma nahakest.» 

Ja pead vangutades naeris ta: 

«Vana, vana, küll oled sa suur rebane!» 

Tol ajal oli türklaste valduses ka juba Szekesfejervär ning Esztergorri. Need kaks Doonau- 
tagust kantsi olid purustatud sultani enese juhatusel. 

Oli juba talv, kui sultan oma sõjaväega koju tagasi jõudis. 

* Seitsetorni elanikud jälgisid nädalast nädalasse teateid sõjakäigu kohta, tagasipöördumise 
kohta. Oodati uusi vange. Jumal olgu neile vaestele patustele armuline: nad isegi rõõmustasid, 
oodates uusi tuttavaid, vahest isegi häid sõpru astumas Seitsetorhi kongidesse. Kui palju uudi- 
seid nad tooksid! Võib-olla isegi teateid perekonnast! 


Ühel hommikupoolel kõnelesid nad just sellest, kui avanes uks ja sisse astus Veli-bei. Ta nägu 
oli kiirustamisest punane. Asetades mõlemad käed rinnale, tegi ta isand Bälinti ees sügava 
ning alandliku kummarduse. 

«Armuline padišahh laseb paluda, kõrgeauline isand. Suvatsege kohe riietuda: Lähme.» 

Isand Bälint võpatas.? Ta pilk otsekui tardus. 

«Oled vaba!» kogeles Mayläd. 

Kapist otsiti välja Bälinti rõivad. Veli-bei jooksis minema, et ka ise ümber riietuda. 

«Ära siis mind unusta,» anus Mayläd. «Meenuta talle mind, Bälint. Sa ju seisad temaga silm 
silma vastu. Räägite. Võid sõnakese minugi eest kosta. Võid paluda, et ta minugi ühes sinuga 
lahti laseks. Oh jumal, jumal!... Ära unusta, Bälint, minu nime mainida!» 

«Ei unusta,» pomises Bälint. 

Ja värisevate sõrmedega nööpis ta oma lillelist sinist atlassrüüd, milles ta oli vangi võetud. 
Oma kaunid talverõivad oli ta juba ära kulutanud. Seda sinist atlassi polnud ta kandnud. Oli 
seda hoidnud. Lootis, et pöördub selles kord koju tagasi. 

Ainult mõ5ka ei saanud ta vööle siduda. 

«Käid ära, saad ka mõõga,» julgustas Mayläd. 

Ja saatis ta trepist alla. 

«Ära mind unusta.» 

Rõõmsate silmadega vaatas ta, küte nad Veli-beiga sõidukisse istusid, kuis end avaraisse 
karusnahkseisse türgi kasukaisse mässisid. Kui tähelepanelikult kohendas bei kasukat, et 
isand Bälinti jalad ei külmetaks, ja kuis ta siis alandlikult tema kõrvale, isand Bälinti vasakule 
käele istus. 

«Taevainglid su eesratsutajaiks, Bälint!» 

Sõiduk hakkab liikuma. Talle järgnevad ratsa kaks kinžallidega relvastatud vahti. 

«Jumal, jumal,» palvetab isand Bälint teel. 

Tundub, nagu oleks möödunud sada aastat, enne kui nad lõpuks seraili väravasse sisse 
keeravad. Nad läksid jalgsi läbi janitšaride õue paleesse. Palju treppe — kõik valge marmor, 
palju esinduslikke ihukaitsjaid — kõik teenrid; suursuguseid marmorsambaid, pehmeid vaipu, 
kullatisi, igal sammul idamaa fili-graankunsti imepäraseid meistriteoseid. Bälint Török ei näe 
aga muud, kui vaid enda ees tõttava valges kaftanis teenri selga ning paksude siideesriietega 
varjatud ust, mida ta peab sultani omaks. 

Ta juhatati väikesesse saali. Seal ei olnud midagi peale vaiba ja sellel lebava padja. Padja 
kõrval seisis mahukas vaskanum, sarnane Buda templi punasest vasest ristimisanumaga, 
ainult et seda ei hoidnud kivist jalg, vaid marmorkuubik, ja selles ei olnud mitte vesi, vaid tuli 
— põlevad söed. 

Bälint Török tundis juba seda eset — mangaal oli selle nimi. See täitis türklaste maal talvel 
ahju aset. 

Toas ei olnud kedagi peale kolme ukse juures seisva kolme saratseeni ase. Nad seisid nagu 
raidkujud oma suurte hõbedaste hellebardidega. Ka Veli-bei oli tummalt, peaaegu vabisedes 
ukse kõrvale paigale jäänud. 

Bälint, heitis pilgu aknale. Ta nägi all roheliselt voogavat merd ja üle lahe paistvat Skutarit ja 
ta vaatas, nagu vaataks ta oma Buda lossi aknast alla Pestile. 

Oodata ei tulnud kaua — vahest ainult nii palju, kui on vaja muna keetmiseks, siis tõmbas üks 
mustanahaline käsi ukse-eesriided kõrvale. Järgmisel silmapilgul astus sultan sisse. 

Nii tema ees kui taga polnud kaaskonda, ainsaks saatjaks oli kuueteistkümne-aas-tane kõhn 
saratseeni poiss, kes jäi ukse juurde vahi kõrvale seisma. 

Bei, langes vaibale kummuli. Bälint asetas pahkluud vastamisi ning kummardas. Kui ta taas 
pea tõstis, seisis sultan mangaali juures, hoides oma kondiseid peopesi selle kohal. Tal oli üll 


herme.liinnahkadega ääristatud pähklikarva siidkaftan, mis oli nii pikk, et selle alt paistsid 
välja ainult kaks punast tuhvlinina. Pead kattis kerge batistturban. Ta nägu oli raseeritud. 
Ahtad hallid vuntsid rippusid allapoole lõuga. Hetkeks seisid nad vaikides. Siis heitis sultan 
pilgu beile: 

«Savul! '» 

Bei tõusis maast, tegi kummarduse ja taganes ukseni. Seal kummardas ta uuesti ning kadus 
kui vari. 

«Ma pole sind ammu näinud,» alustas sultan rahulikult, «sa pole põrmugi muutunud. Ainult 
halliks oled läinud.» 

Mõtles Bälint: «Ka sina pole just noorenenud, Suleiman!» Sest sellest saadik, mil ta teda 
viimati nägi, oli sultan tublisti kuivetunud ja tema suuri jäärasilmi ümbritsesid peenikesed 
tihedad kurrud. Ka nina oleks nagu veelgi pikemaks veninud. Tema nägu oli tavatult punaseks 
võõbatud. 

Ometi ei lausunud Bälint sõnagi, vaid ainult ootas, ootas ängistusega südames, mis küll peaks 
järgnema. Sultan põimis käed vaheliti. «Võib-olla sa tead, et Ungari riiki ei ole enam?» Isand 
Bälinti kaame nägu muutub veelgi kaamemaks. Kui riiki enam pole, mida sultan siis temast 
tahab? 

1 Kao (türgi k.). 

«Need mõned tallid, mis veel on jäänud,» jätkab sultan, «on jäänud vaid ajutiselt. Veel 
käesoleval aastal alistuvad ka need. (Isand Bälint tõmbab sügavalt, hinge.) Niisiis, mul on 
Budasse üht tublit pašat vaja. Sellist, kes poleks võõras ungarlastele ega ka minule. Sina oled 
esmajärguline mees. Su valdused annan sulle tagasi. Kõik valdused.» 

Bälint vaatab teda üksisilmi. Ta huuled liiguvad. Kuna ta aga ikka veel midagi ei ütle, kõneleb 
sultan edasi: 

«Kas mõistad, mida ma räägin? Sa ju oskad türgi keelt.» 

«Evet/,» noogutas Bälint. 

«Nii et sinu panen ma oma Buda pasaks.» 

Bälinti õlg võppus hetkeks. Nägu aga jäi endiselt tõsiseks ning kurvaks. Ta pilk libises 
sultanilt mangaalile, millest läbi arabeskide* hõõgusid söed. 

Sultan vaikis minutiks. Võib-olla ta ootas, et Bälint langeb türgi kombel tema jalgade ette 
põrmu, võib-olla seda, et ta suudleb ungari kombel tema kätt või pomiseb vähemalt tänusõnu. 
Kuid Bälint ainult seisis. Ja nagu ei seisakski ta sultani ees, põimis temagi käed vaheliti. 
Sultan muutus süngeks. Korda kaks kõndis ta toas edasi-tagasi. Siis peatus ta taas ning vaatas 
Bälintile otsa: 

«Vahest polegi see sulle meeltmööda?» 

Bälint virgus. 

Kus viibis tema hing selle mõne minuti kestel? Lendas läbi kõik oma ilusad lossid, nurmed ja 
metsad, embas oma abikaasat, suudles oma lapsi, tundis rõõmu oma hobuse-, veise- ja 
lambakarjadest, tuhandeliikmelisest teenijasperest, istus oma armsate ratsude seljas ja hingas 
sisse ungari pinnal ungari õhku... 

Hääle peale virgus ta kui unest. 

«Armuline sultan,» lausus ta sügava liigutusega, «kui mõistsin su sõnu õigesti, siis suvatsed 
mind määrata Verböczy kohale.» 

Sultan raputas pead. 

«Ei. Verböczy on surnud. Suri veel samal aastal, kui sina lahkusid. Tema kohta me enam ei 
täida. Ma tahan sind korraliseks pasaks. Annan sulle oma halduse kõrgeima pasa volitused 
ning täielikema vabaduse.» 


7 Jah (türgi k.). 


Isand Bälint põrnitses üha sultanile otsa. 

«See tähendab, kuidas, auline isand?» sai ta viimaks sõna süüst. «Ungari pasa ...» 

«Ei: türgi pasa.» 

«Türgi pasa?>» . 

«Türgi pasa. Ütlesin ju, et Ungari riiki enam ei ole. Niisiis ka ungarlasi enam ei ole. Arvasin, 
et said sellest aru.» 

«Et minust saaks türklane?» 

«Pasa.» 

Bälint Töroki pea vajus norgu. Ta ohkas, nagu oleks ta hing välja kistud. Siis. vaatas ta 
sultanile valulise näoga otsa: 

«Teisiti pole võimalik?» 

«EL.» 

Bälint Török sulges silmad. Ta rind kerkis ning vajus ägedalt.. 

«Auline käskija,» sõnas ta lõpuks. «Tean, et sa pole harjunud .otsekohese jutuga. Aga mina 
olen sellega vanaks saanud... Mina ei oska öelda muud, kui seda, mida mõtlen.» 

«Ja mida sa siis mõtled?» küsis' sultan jäiselt. Kahvatult, ent väärika siirusega vastas isand 
Bälint: «Mõtlen seda, auline sultan, et kui ka Ungari oleks 

tervenisti sinu ja kui ka igast ungarlasest saaks türklane — minust igatahes mitte ... Minust 
mitte ... Minust mitte!...» 

Kohkunult kuulas Veli-bei tagasiteel Bälinti jutustust ta salajasest kõnelusest sultaniga. 
«Mihuke sõge tüüp sa küll oled!» grimassitas ta pead vangutades. 

«Annan oma pea, et sa veel täna öösel Veretornis konutad!» 

Poole ööni luusis ta õuel ringi, oodates sultani vastavat käsku. 

Ometi ei saabunud käsku ei sel ega ka järgmisil päevil. Ei kirja ei teadet,, ei midagi, mitte kui 
midagi! Ühe nädala möödudes suvatses vana šeik-ül-islam *, türklaste ülem-vaimulik, austada 
Jedikulat oma külaskäiguga, ja koguni mitte paraadiga, vaid üksi nagu mingi liht- 
hingekarjane, nii et Veli-bei pidi imestusest päris pikali kukkuma. 

«Siin olevat keegi väljapaistev gjaur,» ütles ülempreester, «keegi Bälint Töröki-nimeline.» 
«Evet,» vastas bei kummardusega. 

«Padišahhi (Allah andku talle pikka iga!) armastusväärseks mõtteks oli panna see ungarlane 
meie Ungari valduste asevalitsejaks, ent too uskmatu koer ei taha õigesse usku pöörduda.» 
«Koer!» 

«Palusin tema kõrgust (Allah pikendagu tema elu- 

päevi!), et ta lubaks mul vangi vaadata, võib-olla saaksin midagi ära teha? Sa tead, mu poeg, 
ma olen vana ning kogenud mees.» 

«Oled tarkade tark, kõrgesti austatud šeik, oled meie aja Saalomoni» 

«Ka mina mõtlen, et igal sõlmel on oma hargnev ots, peab ainult olema pikka meelt ning tarka 
aru. Vahest ta annab järele, kui mina ise toon talle prohveti valgust? Algul ta vaid kuulab 
mind, pärast aga ei märkagi enam, kuidas pudenevad ta südamesse õige usu esimesed 
seemnekesed.» 

«Ta on küllaltki taibukas mees.» 

«Näed siis, poeg, kui pöörame selle nurjatu pagana ümber, teeme padišahhile suurt rõõmu.» 
Ja nad kummardusid üheaegselt: 

«Allah andku talle pikka iga!» 

Päeva kaheksandal tunnil, või nagu seda meie ajaarvamise kohaselt öeldakse: kell kaks peale 
lõunat, parajasti kui isand Bälint oma toas magas, avanes uks ja bei palus ülemmuttit sisse 
astuda. 

Isand Bälint tõusis diivanil küünarnuki najale ning hõõrus segasena silmi. 


Tunnistas siis ainiti toda pikahabemelist piiblifiguuri, keda ta kunagi varem polnud näinud, 
ent kelles ta kohe musta kaftani ning valge turbani järgi tundis ära vaimuliku. 

«Arka, isand Bälint,» lausus talle bei. «Sulle saab osaks suur au. Tema kõrgus šeik-ül-islam 
ise on tulnud, et sfnd õpetada. Kuula teda tähelepane-likult.» 

Ja ta haaras voodi kohal rippuva seinavaiba ning laotas selle keset tuba põrandale. Seejärel 
võttis ta seljast oma kaftani, et sedagi veel vaibale laotada, kuid vana habemik ei lasknud tal 
seda teha. Istus vaibale maha ja 

pani jalad risti. Habe ulatus tal vööni alla. Ta arukad elatanud silmad mõõtsid isand Bälintit 
uurivalt pealaest jalatallani. Siis hakkas ta lehitsema koraani, väikest peo-pesasuurust 
pärgamenti köidetud paksu raamatukest. «Mida te soovite?»» urises isand Bälint. «Ma ju 
ütlesin sultanile selge sõnaga, et ma türgi usku ei lähe.» 

Bei ei vastanud. Ta vaatas ülemmuttile otsa. Vastuse asemel tõstis see koraani omä südame, 
lauba ning huulte kohale. Siis ütles ta: 

«Halastaja ja armulise Allahi nimel, Abdul Kazem Mohamed, Abdallahi poeg, kes on Abd ei 
Motallebi poeg, kes on Hazemi poeg, kes on Abd Menafi poeg, kes on Kasi poeg, kes on 
Kalebi poeg, kes on Mõrra poeg, kes ori Lova poeg, kes on Galebi poeg...» 

Isand Bälint vaatas vanameest vaikides. Võttis endale dolmani ümber. Istus toolile vanamehe 
vastas. Ta ootas, mis sellest tuleb. Vana jätkas rahulikult: 

«Kes on Feri poeg, kes on Ma leki poeg, kes on Madari poeg, kes on Kenana poeg, kes on 
Kaniza poeg...» Isand Bälint haigutas.. Vanamees jätkas: 

«Kes on Modreka poeg, kes on Eliase poeg, kes on Modari poeg, kes on Nazari poeg, kes on 
Moadi poeg...» 

Ja ta loendas ära terve nimede mere, enne kui jõudis tagasi Muhamedi ning tema sünni juurde. 
Beid ei olnud enam toas. Ta oli käratult välja hiilinud, et jätkata oma toiminguid. Koridoris 
kohtus ta Maylädiga, kes oli just uinakust virgunud. Ta oli teel isand Bälinti juurde, et teda 
äratada. 

Bei tõkestas tal tee. 

«Ära sega teda,» ütles ta hoiatavalt sõrme tõstes, «hingekarjane on seal. Pöörab teda õigesse 
usku.» «Türgi usku?» 

«Nimelt.» 

Ja bei tõttas hüpeldes trepist alla. Mayläd jäi talle jahmunult järele põrnitsema. 

Pärslaste leinarongkäik polnud jõudnud veel lõppeda, kui Gergely haaras Eval käest ja tegi 
minekut. Nad sukeldusid rahvahulka. Minnes lausus ta mustlasele ja Mekcseyle: 

«Tulge! Oht ähvardab!» 

Siis asus Mekcsey etteotsa. Oma laiade õlgadega rajas ta tihedas inimmassis teed. Jumurdžak 
ja agaa olid kiilutud teisele poole tänavat ega võinud pühast rongkäigust läbi tungida. Ka ei 
oleks korrapidajad-sõdurid seda lasknud sündida. Samuti nood paljud kinžallid, mida usuraev 
välgutas — kõik nad oleksid pöördunud nende vastu. 

Muhameedlaste ja Ši-iitide * vahel valitseb vihavaen. Ši-iidid on arvamusel, et tänapäeva 
muhamedi vaimulikud on jätnud pühad traditsioonid hooletusse. Türklased aga peavad 
pärslasi ketsereiks. 

Lõppeks õnnestus neil kuidagiviisi rahvamurrust välja trügida ja ühel kitsal pimedal tänaval 
ühineda. 

Alles siis sai Gergely mahti öelda: 

«Jalgadele tuld! Nägin agaad ja Jumurdžakki! Nad on sõduritega siin!» 


Nad libisesid pimeduse hõlma. Jooksid. Kõige ees mustlane, kes sedagi ei teadnud, mispärast 
ja kelle eest peab põgenema. 

Ta komistas magavate koerte otsa ja lendas uperkuuti. Üks koer kiunatas, teised lidusid 
ehmunult laiali. 

On ju teada, et Konstantinoopol on koerte paradiis. Seal kas hoovid hoopiski puuduvad, või 
kui nad ka olemas on, asetsevad nad majakatusel, järelikult pole koera jaoks kuskil kohta. Nii 
need punakarvalised rebase moodi penid katavad mõnel pool isegi sadade kaupa tänavaid. 
Türklased neisse ei puutu ja kui üks või teine koer poegima hakkab, viskavad isegi mõne 
räbala või matitüki värava kõrvale, et tal oleks kergem. Koerad koristavad ja puhastavad 
Konstantinoopolit. Igal hommikul tühjendab türklane oriia nelinurkse plekist jäätmenõu 
värava kõrvale. Koerad panevad jäätmed nahka. Nad panevad nahka kõik, mis pole raud ega 
klaas. Ja ega nood koerad olegi nii jälgid ega metsikud. Patsutad keda tahes ja ta liputab sulle 
rõõmuga saba. Ei ole nende hulgas ühtegi, kes poleks õnnelik, kui keegi teda silitab. 

Mustlase äparduse peale seltskond peatus. Kõik hingeldasid. Gergely naeris: 

«Pagana pihta, Särközil Mis sa jooksed nii sõgedalt!» 

«Kui aetakse taga,» ähkis mustlane end jalule upitades. 

«Ei aja siin enam keegi. Kuulatame!» 

Tänav oli vaikne. Ainult kaugelt kostis veel pärslaste kaeblikku laulu. 

Nad teritasid kõrvu. 

«Mina enam edasi ei jookse!» pahandas Mekcsey. «Kui keegi mulle kallale tuleb, võtan ta 
kohe tera otsa.» 

Ent keegi ei näidanud end. 

«Nad kaotasid meie jäljed,» arvas Gergely. «Noh, sõber Särközi, kus siis nüüd ööbida?» 
Mustlane silmitses taevast: 

«Kohe tõuseb kuu. Mul oleks üks tuttav, kelle juures võiksime öömaja saada. See on äga siit 
veel kaunikesti eemal — Jedikula taga.» 

Jancsi elavnes: 

«Me läheme Jedikulast mööda?» 

«Seda küll,» vastas mustlane. «Too kõrts on sealt kõigest noolelennu kaugusel.» 

«Ja sa ütled, et kuu hakkab paistma?» 

«Hakkab. Kas noorhärra ei näe, et taevaserv lööb valgeks. Me peame ruttama. Too kõrtsmik 
on kreeklane. Tema juba varjab meid. Hea raha eest annab ka riided.» 

«Kas ei saaks Jedikulat ligemalt vaadata?» küsis Jancsi ja ta hääl värises. «Võib-olla...» 
«Täna öösel?» 

«Täna öösel. Oi, kuidas ma tahaksin ...» 

«Võib, kui just õige kiiruga,» kehitas mustlane õlgu, «kui nad meid ainult kinni ei nabi.» 

Ta asus kõige ees minekule. Ettevaatlikult sammus ta läbi lamava koertekarja, ja et kuu juba 
kerkis, liikus ta kogu aeg sellel küljel, kuhu langes vari. 

Uinuvad majad ning uinuvad tänavad. Vaid koerte haukeid aeg-ajalt. .Ei kuski ainsatki 
inimhinge. 

Kuu valgustab pisikesi puumajakesi. Kõik need on ühej sugused. Kahekorruselised. Teisel 
korrusel paar võresta-tud akent — võredki püüst. Need on haaremi aknad. Siis keskel mõned 
kivimajad, ja taas puumajad lõputus reas. 

Ühe maja juures mustlane peatub ja annab märku tasa olla. Majast kostab lapse nuttu ning 
mehehäält, sekka ka 

kurjustavat naisehiält; Loomulikult puuduvad kõigil akendel klaasid. On kuulda, kuis naine 
karjub: 


«Sessini kes! Hunyadi* gelijor!'> 

Laps jääb vakka. Meie põgenikud kiirustavad jooksujalu edasi. 

Ei ole veel kesköö, kui ühe käänaku taga lööb nende silme ees sädelema kuuvalge tähine 
meri. Mustlane kuulatab jälle. 

«Tuleb istuda paati,» annab ta summutatud häälel nõu, «kui niisuguse leiame, ja sõita ümber 
Jedikula. Sest teispool Jedikulat ongi too kõrts.». 

«Siis türklased joovad siin Istanbuliski?» muigas NGer- 

«Tolles kõrtsis joovad ka türklased,» lõi mustlane käega. «On üks salajane tuba, kus joovad 
ainult nemad.». 

Ta käis otsides läbi kogu liivase ranna, kuni leidis lõpuks tihe vaia kõrvalt paadi. Paat oli 
ninapidi kaldasse tõmmatud või ka mõõna tõttu kuivale jäänud. 

Siis vilksatas tänaval nahkhiirena väike pruunis rõivas naisekogu. Ta ruttas rannale mustlase 
juurde. 

Mustlane vaatas teda üllatunult. 

«Sina oled, Cserhän?» 

See oli mustlaspealiku tütar. 

«Kus on delid?» lõõtsutas ta erutatult. 

Mustlane osutas majaderea varju, kus Gergely oma kaaslastega kuulatades seisis. 

Tüdruk pöördus. Ta haaras Eval käsivarrest: 

«Hädaõht ähvardab! Uks ronga näoga agaa käib kahekümne spaahiga teie kannul!» 

Eva vaatas Gergely otsa. Ta ei saanud aru, mida tüdruk räägib. 

«Agaa käis meie juures,» jätkas tüdruk, «kui olite vaevalt Tahkunud. Tuuseldasid ja tuhnisid 
kõik telgid läbi. Peksid mõõgaga mu isa, et ta teid välja annaks. Ka koopas otsisid...» 

«Ja teie juhatasite nad meile jälile?» 

«Aga ei, Särközi tuli ju teiega, juba üksi tema pärast poleks me seda teinud.» 

«Sa räägid ausalt,» naeratas Gergely, «kuid meie juba, kohtusime nendega.» 

«Aga nad tulevad! Nad on teil. kannul! Tulge ruttu! 

Jookske!» 

1 Jää vaitl Hunyadi tuleb! (türgi k.). 

Särközi oli paadi valla päästnud. «Istuge siva sisse!» 

«Kuu paistab otse merele!» närvitses tüdruk. 

«Pole viga,» vastas Gergely. «Rohkem paate siin pole. Kui näevadki, läheb hulk aega, enne 
kui nad paadi hangivad.» 

Ja ta hakkas paadi poole minema. 

«Tulge!» 

Kuu valgustas merd ja kõrget kindlusemüüri, mille keskel mustendasid öises valguskumas 
neli merele vaatavat torni nagu neli teravatipuliste kübaratega hiiglast. 

Parajasti kui nad jõudsid paadi juurde, kostis tänava otsast müdinat ja relvatärinat. 
«Tulevad!» ehmus tüdruk. 

Ka konnad ei hüppa kiiremini vette kui need kaks mustlast paati! Ent ka meie omad 
kiirustasid. 

«Paat on kitsas!» muretses Gergely. 

Tema sõnad kadusid ulgumisse, mis kostis tänava pimedusest. 

Mekcsey haaras mustlaselt mõlemad aerud ja kiskus neilt ainsa ropsuga rihmad. 

«Istuge maha!» 

«Tõuka paat ära!» hõikas Gergely. 

Mekcsey aga seisis, jalad harkis, aerulabad üles tõstetud ja ootas türklast, kes oma kaaslasi 
saja sammu võrra ennetades nende poole tormas. 

«Tule sa, derviš!» karjus ta raevuselt, «tule!» 


Jumurdžak kohkus tagasi. Käes välkus tal langetatud kinžall. 

«No tule, tule!» ässitas teda Mekcsey. 

Ning selle asemel, et paati kaldast lahti tõugata, hüppas ta hoopis paadist välja ja sööstis, mõla 
käes, Jumurdžaki poole. 

Derviš pöördus ringi ja kiirustas tagasi. 

«Tule juba!» hüüdis Jancsi Török kannatamatult. «Nad on ju kohe meil kukil!» 

Mekcsey lonkis rahulikult paadi juurde tagasi ja ainsa tõukega eemaldus paat kaldast. 

Juba olid jälitajad kohale jõudnud. Lainetel õõtsuvat paati saatis nende vihane ulgumine. 
Koorem osutus tõepoolest liiga raskeks. Paadiserv oli vaid vaksa võrra veepinnast kõrgemal. 
Tuli istuda liikumatult, et paat ei kalduks. 

Spaahid jooksid rannal paati otsides edasi-tagasi. 

«Kaikdži! Kaikdži!'» karjusid nad, «Brebre kaikdži!?> 

Mekcsey pöördus mustlase poole: 

«Mis suunas?» 

Mustlane kükitas paadipäras ja ta hambad lõgisesid ii, et ta vaevu suutis vastata: 
«Sõ-sõ-sõidame ümber kindluse, a-a-äuline rüütli-ärra.» 

«Mis on teisel pool kindlust?» 

«E-e-ei midagi.» i 

«Mets? Aas?» 

«A-a-aiad, põ-põ-põõsatihnikud.» 

Võimsate kaartega lõikasid aer-ulabad Gergely käes ett. 

«Leidsid paadi!» hädaldas mustlastüdruk. 

Tõepoolest eemaldus kaldast paat. Paadis oli kuus meest, ent nendelgi oli vaid kaks sõudjat. 
Ülejäänud olid tõenäoliselt laiali jooksnud, et veel teist paati muretseda. 

«Vahetame kohad,» ütles Mekcsey Gergelyle, «mina olen tugevam. Palju neid on?» 
«Ai-ai-ai!» lõgistas mustlane hambaid. 

Vaikides sõuti ida suunas edasi. 

Neile järgnes türklaste paat. 

«Kui neid rohkem ei tule, .küll mina õiendan aerumeestega, teie aga nagu saate,» arvas 
Mekcsey. 

«Vaevalt saame siin nõndamoodi võidelda,» lausus «Gergely. «Kui nad meid kätte saavad, 
lähevad mõlemad paadid ümber. Panen ette Skutarile sõuda.» 

«Kes siis ei oska ujuda?» 

«Mina, kõrgeauline härra,» lödises mustlane. 

«Eks haara paadi ninast kinni, kui ta ümber läheb.» 

«Nii ei saa, Pista,» raputas Gergely pead. 

«Sõua aga teisele kaldale, kus vesi juba rinnuni ulatub, seal võime jalad põhja lasta. Mõõda 
mõlaga sügavust.» 

«Ja siis?» 

«Ma sidusin siin kaks naela püssirohtu kompsu. Kastan selle märjaks ja süütan põlema. 
Niipea kui nad järele jõuavad, virutan selle nende sekka. Siis karga paadist vette. Sinu järel 
mina, siis Jancsi, siis Matyi. Türklased 

IPaadimees! Paadimees! (türgi k.). 

2 Hei, paadimees! (türgi k.). 

satuvad paanikasse. Saame nendega ükshaaval hakkama.» 

Ta ulatas mustlasele taela ning tuleraua. «Löö tuld, Särközi!» 


Sõnatult võttis Mekcsey sihi Aasia rannikule. See oli veel kaugel — sõuda jäi enam kui tund. 
Sõnatult istusid nad paadis. Mekcsey sõudis Matyiga vaheldumisi. Aegajalt; surus ta aeru 
sügavalt, isegi kuni küünarnukini vette. Põhja see aga ei küündinud. 

Türklased pressisid neile kisaga järele. 

«Perzeoenk dinini sikeim!'» kõmistas üks, nagu oleks ta 

kõri kahuritoru. 

«Perzevenk batakdžil'».huilgas teine hääl, nõrgem, kuid seda mürgisem. Kord hõikas ka 
Jancši vastu: 

«Psrzevenk kenif-oglu! Hersiz aga! Batakdši aga!» Kostis naer. 

Gergely pistis käe vette ja muljus Särközi seljas püssirohu sõrmepaksuseks mustaks tainaks. 
«Nüüd, Evake, siia keskele pisut kuiva!» 

Eva tõmbas püssirohusarve eest prundi ja kallas taina-lataka keskele kuiva püssirohtu. 
Gergely keeras taina-kokku ja veeretas käkiks. Mässis 

selle siis rätikusse, jättes sinna vaid pilu tule süütami- 

seks. 

«Maa!» ütles korraga Mekcsey. 

Nad olid alles vaevu üle salme keskpaiga. 

Poiss oli teinud tublit tööd. Nende vahemaa türklastega oli ainult piskuvõrra kahanenud. 
Türklaste paat võis olla vahest tubli lutsuviske kaugusel. 

«Kas tael põleb, Särközi?» 

«Põleb.» 

«Siis hoia seda. Sina aga, Mekcsey, sõua nüüd aeglasemalt. Keera paati nii, et ta jääks 
küljega. Pea ainult silmas, et nad meile sisse ei sõidaks. Las lähevad mööda, kui nad just täie 
hooga tulevad.» 

«Küll ma juba keeran, ära karda.» 

«Kui oleme veel kümne sammu kaugusel, libistagu mustlane end paadininast vette, samuti 
ka tüdruk. Ja va- 

1 Türgikeelne sõim. 


2> ti 
3* » 

hest ka sina, Eva, aga alles sel silmapilgul, kui ma tule minema olen heitnud. Nemad ei tohi 
aimata, et siin vesi ainult rinnuni on. Las ujuvad!» 

Ta tõmbas rätiku kõvemini kinni, võttes ka hambad abiks. Siis jätkas ta: 

«Kui tuli nad paadist välja ajab, jääd sina, Mekcsey, mõladega ikka siiasamasse, paati. Meie 
Jancsiga kahekesi hppame vette ja ajame ujujail habet. Kui paanika läheb suureks, siis katsu 
sina, Matyi, nende paat kätte saada ja igaühele, kes tahab sisse ronida, anna muudkui pihta.» 
«Aga mina?» küsis mustlane. 

«Teie kolmekesi hoidke paati, et Mekcsey ümber ei läheks.» 

Ta kummardus Eva kõrva juurde ja sosistas: «Sina lasku teiselt poolt vette ja sukeldu, et 
püssirohi sulle näkku ei lööks. Pärast võta teine aer ja löö sellega türklasi, kui mõni sulle 
lähedale satub. Aer on siiski mõõgast pikem.» 

Türklased nägid, et distants paatide vahel väheneb, rõõmukisa kuulutas, et nad loevad võitu 
juba kindlaks. Kui vahemaa oli veel ainult kolmkümmend sammu, laskis Mekcsey aeru vette. 
«Nüüd on rinnuni.» 

«Siis pea kinni,» kamandas Gergely. 

Ta tõusis püsti. 

«Anna tael, Särközi.» 

«Mida te tahate?» hõikas ta türklaste poole. 

«Kohe saad teada!» tuli hundinaeru saatel vastuseks. 


Gergely andis taela ja rätiku Evale ning tõstis paadi istmelaua üles. 

Türklastel olid mõõgad käes ja pistodad hambus. Nad vaikisid. Sõudjad töötasid suure 
solinaga. 

Iga hetk on vaenlane kohal. Gergely viskab istmelaua läheneva paadinina ette. Vesi laksatab. 
Türklane aerude juures lakkas sõudmast, kui vesi talle seljatagant kaela pritsis, ja vaatas 
tagasi, et näha, mis solises. 

Paat ujus iseenesest lähemale. 

Kui vahemaa oli vähenenud napi kümne sammuni, puudutas Gergely taelaga püssirohtu. 
Püssirohi hakkas priginaga punaselt hõõguma. ; 

Gergely ootas veel pisut. Siis heitis ta nutsaku hästi-sihitud liigutusega türklaste paati. 

Kui hõõguv lohe nende keskele lendas, põrkusid türklased 

Laiali. Järgmisel momendil muujus paat lausa tuld sülitavaks purskkaevuks. Seejärel lõi paadi 
põhjast suure paugatusega üles kolme sülla kõrgune leek. 

Türklaste paat läks kummuli. 

Kuus türklast sulpsatasid igaüks isekanti merre. 

«Peale!» karjus Gergely juba veest. 

Ometi virvendasicL.kõigi silmad järsku kadunud valgusest 

Keegi ei näinud midagi. Kulus aega, enne kui Gergely märkas esimest türklast. Too haaras 
parajasti nende paadist. Tugeva rebimisega paiskas ta ka Mekcsey ülemääre vette. 

Gergely virutas talle ja tundis, kuis mõõk puutus konti. «Pekske neid!» karjus ta. 

Aga ka tema kaaslased lahmisid veel poolpimedaina. 

Kui silmanägemine tagasi tuli, nägid nad Mekcseyd, kes maadles meeleheitlikult vees ühe 
turjaka türklasega. Gergely sumas juurde ja mõõtis tollele vastu pead. 

Türklase kolp osutus siiski kõvaks: ta pöördus ümber ja lõi Gergelyle õlga, nii et see peaaegu 
kukkus. Siis aga rabas Mekcsey türklase kinni, haaras tal turjast ja surus peadpidi vette. 
Hoidis teda senikaua vees, kuni sealt enam mulle ei kerkinud. 

Ühel maikuu pärastlõunal ilmusid Seitsetorni väravate ette kolm kollases sametis itaalia 
noorukit ja kaks itaalia tütarlast lühikesis seelikuis. Ühel noormehel oli käes lauto, samuti 
ühel neiul. Teine tütarlaps hoidis kaenla all tamburiini. 

Valvur seisis värava varjus ja tukkus, tõstes ainult vahetevahel silmalauge, kui kuulis 
sõdurisaapa kopsimišt. Ometi märkas ta võõraid kohe ning sirutas piigi ette. 

«Seisa!» 

«Meie oleme itaalia laulikud. Me läheme lossiisanda juurde.» 

1 Ohhäda! (türgi k.). 

«Ei saa.» 

«Peab saama.» 

«Ei saa.» 

«Miks ei saa?» 

«Ta kolib minema.» 

Müüri varjus seisis ja kükitas umbes kuus sõdurit. Vana mustlaseit ennustas neile sõelale 
puistatud kirjudelt ubadelt tulevikku. 

Üks tütarlastest, lühem, astus julgelt nende juurde ning kõnetas mustlast: 

«Vaht ei lase meid sisse. Saada keegi Veli-bei juurde ja lase öelda, et tõime kingitusi.» 
Mustlaseit oli jõudnud oma ennustamises just kõige põnevama kohani. Ta jaotas oad viide 
ossa ja vuristas dureile: 


«Nüüd ilmutas end sinu õnn. Aga enne ma sulle ei räägi, kui lähed bei juurde ja teatad, et siin 
on itaallased, kes tõid talle kingitusi.» 

Kõnetatava pale õhetas uudishimust. Ta kratsis kukalt, tõusis siis ja tõttas väravast sisse. 
Vähem kui kümne minuti pärast oli ta juba tagasi. 

«Tulge mulle järele!» viipas ta itaallastele. 

Ja hakkas nende ees minema. Ta juhtis nad läbi sünge jaheda käigu, läbi sooja aia suure 
rattaga veski kõrval, siis veel läbi teise aia, kus rohetasid lopsakad salati- 

puhmad. 

Sõdur rebis ühe salatipea ja hakkas seda toorelt närima. Kostitas tüdrukuidki: 

«Sööge latukat!» 

Mustlastüdruk võttis ühe lehe ja pakkus oma kaaslasele. 

«Tänan, Cserhän, ei taha.» 

«Söö ometi! See on hea!» 

«Tean, et hea, aga meie pole niimoodi harjunud.» 

«Aga kuidas siis? Soolaga?» 

«Soola ja praetud kanapojaga.» 

Üks itaallasist oli kogu aeg nende vahel tõlgiks. Kuna aga mõlemad tüdrukud hetkekski ei 
vaikinud ja tõlk mõnikord kõrvale pöördus, siis päris teine neist pidevalt: «Gergely, mida 
Cserhän räägib?» 

Aed asetses kahe kõrge telliskivimüüri vahel — kindlus oli ümbritsetud kahekordse müüriga. 
Kaks keskmist torni aga olid veel eraldi müüriga piiratud. 

«Tornidki on seestpoolt kahekordsed,» selgitas Gergelyle mustlastüdruk. «Üks vaht oli kord 
kõrtsis rääkinud, et need tornid on maast laeni kulda ja hõbedat täis. Tema olevat seal 
põrandaid pühkinud ja lukuaugust sisse vaadanud.» 

«Seepärast valvabki seda nii palju sõdureid,» arvas Jancsi kurvalt. 

Poiss oli ebaharilikult ärevil. Kord punastus, kord kahvatus; kõigeks jätkus tal silma ja kõrva. 
Nad jõudsid bei elamuni. Siin müüri ääres ei olnudki rohkem maju peale tema oma, küll aga 
hulk jämedaid suurtükke — iga viiekümne sammu peale üks. Igaühe kõrval oli hunnik 
keskmise meloni suurusi roostetanud kuule. 

Bei õuel lebas läbisegi rautatud kaste, ühe punasest lõuendist telgi osad, relvi, laagrivarustust 
ning vaipu — kõik kruusatud teedel ja hoolitsetud lillepeenardel laiali. Nähtavasti ei olnud 
Veli-beil oma järeltulijast sooja ega külma. 

Kümme või viisteist sõdurit olid ametis kastide pakkimisega. 

Ka bei ise seisis nende keskel ja näris salatit just nagu kits — paljalt, ilma praetud kanapojata. 
Ta viipas itaallased enda juurde ja võttis väljapoole sihtiva võimsa suurtüki-rattal istet. Seal 
näsis ta edasi. 

«Noh, mida te tahate?» küsis ta heatujuliselt. 

Gergely astus ette. Mütsi peos hoides sõnas ta türgi keeli: 

«Me oleme itaalia laulikud, bei efendi. Öösel püüdsime siin kindluse all kalu. Sa tead isand, 
me oleme vaesed ja peame seetõttu õhtuti kalal käima. Kuid täna öösel ei saanud me paljalt 
kalu. Nii kui nooda välja tõmbasime, nägime, et miski läigib sees. Vaatasime, mis seal siis on, 
ja leidsime imelise kuldtaldriku.» 

«Mis põrgut sa luiskad!» 

«Suvatsege ainult vaadata. Kas oled näinud kunagi midagi ilusamat?» 

Ta pistis käe põue ja tõi lagedale väikese kuldtaldriku, mille põhja kaunistasid meisterlikult 
vormitud reljeefsed naisfiguurid — vees hullavad nümfid. 

«Mašaltahl» kogeles bei. 

Ta tegi suured silmad. 


«Ka meie pole midagi säärast varem näinud,» jätkas Gergely. «Mõtlesime, mis sellega teha. 
Kui katsuksime 

müüa, hakatakse ütlema, et varastasime, ja kes teab, mis pigisse veel satume! Kui me aga ei 
müü, mis kasu meil on taldrikust, kui meil pole sellelt midagi süüa?» 

Bei keerutas ja vaagis taldrikut igapidi käes. 

«See pole kuld, vaid kullatud hõbe.» 

«Aga see on kunstiteos. Selliseid esemeid valmistatakse alati hõbedast.» 

«Noh, ja miks te ta just minule tõite?» 

«Just sellest ma tahtsingi rääkida, auline bei. Kui me seal pead murdsime, tuli meile meelde, 
et siin Seitse-tornis veedab vangipõlve üks meie heategija, keegi ungari isand. Pisikesest peast 
olin koos noorema vennaga selle isanda juures orjaks.» 

Bei silmitses naeratades taldrikut. 

«Ja ta käis teiega hästi ümber.» 

«Ta laskis meid õpetada ja armastas meid nagu oma poegi. Niisiis me mõtlesime paluda sind, 
et lubaksid meid talle korra laulda.» 

«Siis selleks tõitegi mulle taldriku?» 

«Selleks.» 

Taas naeratas bei taldrikule. Surus selle vastu rinda. «Ja laulate te hästi? Las ma kuulan, 
kuidas te laulate.» Itaallased asusid viiekesi sõõri. Kaks tõmbasid üle oma kitarri keelte ja 
alustasid korraga: 

Mamma, mamma 

Ora muoio, orta muo10! 

Desio tal cosa, 

Che all orto ci sta.' 

Mõlemad tütarlapsed laulsid kui viiulid. Gergely ja Jancsi hääled kõlasid nagu kaks flööti. 
Mekcsey oma nagu tšello. 

Bei jättis salatisöömise. Ta kõrvad näisid otsekui kasvavat. 

«Olete te inglid või džinnid?» 

Vastuse asemel alustasid laulikud, lõbusat tantsulaulu. Mustlastüdruk asus ringi keskele ja 
hakkas tamburiini põristades bei ees keerlema. 

Bei tõusis püsti. 

«Vaataksin teid kolm ööd ja kolm päeva järjest! Kuid 

" Ema, ema, nüüd suren, nüüd suren! Igatsen seda, mida vaid lilleaiast võid leida. (it. k.). 

mul tuleb homme hommikul Ungarisse sõita. Tulge minuga kaasa. Ühinege minuga kas 
siinsamas või tee peal, igal juhul seni, kuni olete minu juures, pole teil söögipuudust. Annan 
teile ka raha. Teil pole elus enam ühtegi muret!» 

Itaallased vahetasid küsivalt pilke. 

«Isand,» lausus siis Gergely, «selle üle peame veel nõu pidama. Aga enne luba, mida 
palusime.» 

«Meeleldi. Kelle juurde te siis soovite?» 

«Isand Bälint Töröki juurde.» 

Bei laotas rahulolematult käsi. 

«Töröki juurde? See on tülikas. Ta on praegu sajalistes.» 

«Mis sajalistes?» 

Bei lõi pahaselt käega. 

«Kohtles jämedalt peamuttit...» 

Siiski täitis bei itaallaste soovi. Ta usaldas need ühe oma sõduri hoolde. 


«Tooge Bälinti-isand välja õue. Need itaallased laulavad temale. Ükspuha, on tal isu neid 
kuulata või mitte, tooge ta välja.» 

Avanes ka kindluse siseõue värav. Too õu oli vaevalt suurem kui Pesti Erzsebeti väljak. 
Endiselt istusid kaks maletajat plataanipuu all. Möregi seisis nagu tavaliselt igavust tundes 
nende, selja taga. Samas haigutasid ka mõned horvaadi ja albaania isandad. Nad ei jälginud 
isegi malepartiid — nad lihtsalt olid seal, sest inimene on ühiskondlik olend nagu sipelgas, 
hani või lammas. 

Mayläd istus välitoolil ühe raudvõrega kongi ees, et juhul, kui Bälint midagi ütleks, võiks ta 
temale vastata. Ei osanud nad teineteisele enam midagi uut öelda. Ainult aeg-ajalt ütles kord 
üks, kord teine: 

«Mille üle mõtled?» 

Itaallased jäeti viiekesi väravale seisma, kuni isand Bälint õuele ilmub. Ta toodi raudtrellide 
tagant välja. Kaks sõdurit hoidsid ta ahelaid üleval, et ta käia saaks. Keset õue asetati kõva 
puutool ja juhiti Bälint selle juurde. Seal võis vanamees istuda. Ent liigutada ei oleks ta oma 
käsivarrejämedustes raudahelates suutnud. 

Seal ta siis istus, teadmata, milleks ta sinna istuma pandi. Tal olid üll suvised kanepilõuendist 
rõivad. Mütsi ei olnud, ainult pikaks kasvanud valged juuksed katsid 

lakana pead. Ahela raskus hoidis ta käed tooli külgedel rippu. Nood kaks ahelat kaalusid oma 
viiskümmend naela. Jõuetud vanad käed ei jaksanud neid tõsta. Tema nägu oli tuhm nagu 
poodul, keda võllast maha võetakse. «Võite tulla,» viipas sõdur laulikuile. Need tulid väravast 
sisse. Seisid ritta üksteise kõrvale, kasina viie sammu kaugusele isand Bälintist. 

Orjast isand vaatas neid roidunud ükskõiksusega: kuis sattusid need võõrad siia? 

Isegi maletajad olid katkestanud oma mängu. Mis siin toimub? See on ja uhke lõbu — itaalia 
laulikud Seitse-tornis! Nad asetusid isand Bälinti selja taha ja ootasid laulu, eriti aga tütarlaste 
tantsu. «Noorem pole itaallane,» arvas hertsog. «Saja hulgastki tunda, et mustlane,» vastas 
Mayläd. «Aga ülejäänud on itaallased.» 

Juhtumisi olid kõik tõepoolest pruuniks põlenud nägudega. Kõige turjakam oli Mekcsey, 
kõige sihvakam Gergely, kõige mustasilmsem Jancsi. Eva oli pähkliõliga pruuniks võõbatud. 
Tema juukseid varjas punane früügia mütsike nagu teistelgi. 

Viis itaallast seisid üha vaikides. 

«No laulge siis ometi!» ergutas neid sõdur. 

Ent nemad yaid seisid rumalate, kahvatute nägudega. 

Üle noorima itaallase põse veeres pisar. Samuti, ka teisel. 

«Laulge juba, neetud komödiandid!» muutus türklane kannatamatuks. 

Korraga vankus noorim neist ettepoole ja langes ahelais orja ette maha, emmates ta jalgu: 
«Isa! Armas isake!...» 

Jedikulast noolelennu kaugusel, armeenlaste haigemaja taga seisab üksik väike päevatööliste 
kõrts. 

Omar ajal, kui Konstantinoopolit veel Bütsantsiks nimetati, võis see olla linnaäärne suvila, 
kaunis marmorvillä. Kuid oh häda! Aeg ja maavärinad murendavad ka marmorplaate. 
Purustavad terrasside alabasterbalustraade, akende kivililli. Nad nihutavad paigalt trepid ja 
istutavad umbrohtu sammaste pragudesse. 

Villast sai pisike kõrts. 


Käis seal iga sorti kõrisid. Ja peremees, ristinimega Milciades, suurendas varjamisametiga 
oma sissetulekuid. 

Milciades oligi andnud meie noorukitele itaallaste rõivad, kuldtaldriku — teadagi, hea raha 
eest! — ja ka peavarju. 

Kuna ettevõte Seitsetornis halvasti välja kukkus, sattusid nad peaaegu hätta. Sõdur teatas 
otsemaid beile, et itaallased näivad olevat midagi sugulastetaolist — nutavad aina vangi 
ümber. Bei aga ei teinud endale Jedikulast enam suurt muret: Ungari ringkond (türgi keeles 
vilajet) oli vallutanud kõik tema ajusopid. Jedikulas oli temagi vaid ori. Tuli elada müüride 
vahel ja aastate kaupa võis ainult üks kord väljapoole astuda, et Aja Sofia kirikus palvetada. 
«Ešek! käratas ta sõdurile. «Need itaallased olid tolle isanda orjad, nüüd on nad aga minu 
orjad.» 

Ta paigutas parajasti kasti oma tindipotti — ilusat porfüürtindipotti. Ta tõmbas potist ühe 
pilliroost sule ja pistis selle tindikäsna. Kirjutas siis väikesele peopesasuurusele 
pärgamenditükile mõned read ja ulatas kirjakese jahmunud sõdurile. 

«Säh! Anna see itaallastele ja saada nad väravast välja. Mingit tagakiusamist ei tohi olla!» 
Gergely luges sedelikese muidugi kohe läbi, kui see talle pihku oli pistetud. 

Seal seisis: 

Need viis itaalia laulikut kuuluvad minu kaaskonda. Andsin neile selle temessüki,8 et keegi 
neid ei puutuks, kui nad pole parajasti minu läheduses: 

Veli-bei 

Rõõmuga pistis Gergely sedeli põue. Ta vaatles sõdurit. Kus oli ta seda öökullilõusta varem 
näinud? Kus? 

Lõpuks talle meenus, et tema armulisus oli ju eelmisel õhtul kreeklase juures joonud — 
igasugu päeviliste ja laevameeste kambas. Tema punetavast ninast ongi näha, et kui ta kord 
prohvet Muhamedi juurde ilmub, ootab teda süüpink. 

1 Eesel! (türgi k.) 

«Kas ka sina tuled koos beiga ära?» küsis Gergely, koi nad väravast välja läksid. Ja surus talle 
pihku hõbetaalri. 

«Ei,» vastas sõdur taalri üle rõõmustades, «bei viib kaasa ainult käigupuurijad * ja delid. 
Minu (isandaks on homsest alates Izmail-bei.» 

«Aga tema ei ela veel siin?» 

«Ei, ta elab seal tolles viinamarjaväätidega majas.» 

Ning ta osutas ühele metsviinamarjadesse kasvanud majale, mis olr ehitatud tagaküljega vastu 
vana Bütsantsi kindlusemüuri. Võib-olla oli see selle kividest ehitatudki. 

Õhtul jõi öökull juba oma hõbetaalri kreeklaste juures maha. 

Meie noorukid õhtustasid samal õhtul kenas väikeses marmortoakeses. Nad sõid lambaliha 
riisiga ja pidasid plaani, kas pöörduda kodu poole koos beiga või omal 

käel. 

See, et hädaoht neil kannul kõnnib, on enam kui kindel. Et nad isand Bälintit päästa ei saa, on 
veelgi kindlam. 

«Meil tuleb minna beiga koos,» arvas Gergely. «See on kõige targem, mida me teha võime.» 
«Mina temale ei laula,» porises Mekcsey. «Talle kuluks lauluks üks kõmisev pikker!» 

«Tee siis, nagu oleks sul hääl ära,» kehitas Gergely õlgu. «Miks ei peaks ma talle laulma?, 
Kas ei ütle ka vanasõna, et kelle vankris istud, selle laulu laulad!» 

«Kui seda kodus teataks, et meie lõbustasime türklasi...» 

«Miks mitte? Siin laulame neile, kodus aga tantsitame neid.» 


8 Märgukiri (türgi k.) 


Jancsi ei võtnud kõnelusest osa. Põrnitses üksisilmi enda ette, laugudel suured pisarpärlid. 
Gergely pani käe talle õlale: 

«Ära nuta, Jancsike. Ega see suur ahel pole ju igavene. Võib-olla eemaldatakse see juba 
homme.» 

«Ma ei saanud isaga isegi rääkida. Ainult niipalju, et vastasin, kui ta Ferkõ järele päris. 
Ütlesin, et ta jäi koju, et kgi mina teel otsa saaksin, jääks ükski laps emale alles.» 

Teised vaatasid teda vaikse kaastundega. «Kui loll ma ometi olen!» hüüatas Jancsi end 
raputades. «Poen veiderdajana sisse, kuigi oleksin teda samahästi ka 

harilikul kombel võinud külastada. Võin ma's nütffl kõige juhtunu järel enam tema juurde 
pääseda? Siis saadakse kohe teada, et me pole mingid itaalia lauljad. Siis ei aita enam ka bei 
kaitsekiri. Oleksin ma vähemalt talle rahagi andnud!» 

Mustlastüdruk võttis kausi ja viis selle ära. Kuu paistis tuppa, muutes lambivalguse tuhmiks. 
«Ühte võiksime veel proovida,» lausus Gergely. «Kõik meie raha on nii öelda veel alles. Sinu 
käes, Jancsi, on tuhat kuldnat, minu käes kolmsada. Mekcseyl on nii palju, et pääseme koju. 
Ka Eva käes on.» 

Mustlastüdruk tuli tagasi. 

«Kas te ei taha vaadata öökulli näoga türklast? Ta on juba nõnda täis, et kukkus toolilt maha. 
Särközi joob tema kulul, aga pole üldse veel purjus. Mängivad Matyiga täringut.» 

Ta naeris, et aga keegi kaasa ei naernud, tõsines temagi. Istus teiste hulka matile ning toetas 
lõua kätele. Ta silmitses Evat. 

«Uut beid,» arutas Gergely, «võlub kindlasti raha. Täpselt samuti kui teisigi. Kui tema võiks 
midagi teha? Raha on igal ajastul igale lukule võtmeks olnud.» 

«Ma annan kõik, mis mul on,» ütles Jancsi valmilt. «Annaksin ka oma elu!» 

«Siis üritame veel viimast korda!» 

«Kuidas pääseksid sa öösel bei juurde?» 

«Ta laseb su kinni panna,» heitis Mekcsey omalt poolt. «Kuulab su ära, võtab raha vastu, aga 
ise jääd ka sinna.» 

Gergely naeratas: 

«Ei ole ma nii juhm. Ega ma omas nahas sinna lähegi.» 

«Kuis siis?» 

«Riietun türgi sõduriks.» 

Jancsi kahmas Gergely käe: 

«Teeksid seda, Gergely? Teeksid?» 

«Küllap juba teen,» vastas Gergely. 

Ta tõusis ja läks kõrtsmik Milciadese jutule. 

«Peremees,» ütles ta, «mul oleks vaja türklase ülikonda. Sellist, mida kannavad Seitsetorni 
sõdurid.» 

Kreeklane sügas põhjalikult oma musta habemepuhmast. Ta oli sellega juba harjunud, et tema 
külastajad valeriideid kannavad, oli aga ka sellega harjunud, et neilt iga päev paar-kolm 
kõlisevat kuldnat pudeneb. Kurat nendega — röövlid või vargad, peaasi, et nad maksavad 
hästi! 

Ta oli neile isegi oma maa-aluses saalis elamisvõimalust. pakkunud. 

«Sellist ülikonda mul praegu just ei ole,» muigas ta silma pilgutades, «kuid siin on üks purjus 
türklane, kelle võiksime küll turbanist ja mantlist vabastada.» 

«Väga hea. Aga mul on ka habet vaja.» 

«Seda jätkub.» 

«Mul on vaja just seesugust habet kui tollel sõduril.» 

«Leidub ka sihukest.» 


ta tegi minekut. Napi viie minuti pärast tuli ta tagasi iga sorti valmis habemetega, mustade 
karvade ja liimiga. «Kas kleebin külge?» 

«Kleebi jah. Meisterda mulle samasugune nägu ette kui sellel türklasel.» 

«Gergely võttis istet. Milciades asus tööle. Vahepeal ajasid nad juttu: 

«Tunned sa seda uut beid, kes Seitsetorni üle võtab?» 

«Miks ei tunne!» lõi kreeklane käega. «See oli varem toptši.» 

«Mida sa temast tead?» 

«Tõhk. Joob vett, ajudeski paljas vesi. Isegi kirjutada ei oska.» 

«Ka enamjagu ohvitsere ei oska. Äärmisel juhul oskavad ainult lugeda.» 

«Ta ori upsakas nagu sultani hobune, ehkki see teab temast rohkem. Tõsijutt, nii kui näeb 
endast suuremat puud, lömitab kui kanep tuule käes.» 

«Un ta sõjaretkel käinud?» 

«Mullu käis. Sultaniga ühes. Esztergomi all peksti läbi.» 

«Tähendab, argpüks?» 

«Sellepärast ta siia pandigi. Arg ja juhm..Mida sa veejoodikust muud ootadki?» 

Gergely väänas ebamugavust tundes oma liimist nägu paremale ja pahemale. 

Ta oli nüüd niivõrd muutunud, et Mekcsey pidi naerust pikali kukkuma. 

Kreeklane toimetas kohale ka turbani, kinžalli ja mantli. 

«Allah ema.net olsun!9» kummardus Gergely naljaviluks. 

Teised tahtsid teda saatma minna, ent tema lubas tulla ainult Jancsil ja Mekcseyl. Teel andis 
Jancsi talle üle oma 

kuldraha. Mõelnud pisut, saatis Gergely ka Jancsi tagasi. Temaga jäi üksnes Mekcsey. 
«Sina,» ütles talle Gergely, «järgi mind eemalt. Ärgu nad aimaku, et kuulume ühte:» 

Ei möödunud poolt tundigi, kui ta seisis juba bei maja ees. 

Ta täristas värava vasktaldrikut. 

Värava vaateauku ilmus vana eunuhhi nägu. 

«Mis sa tahad?» 

«Läkita otsemaid bei Seitsetorni. õnnetus!» Nägu kadus. Gergely tõmbus eemale. Ta teadis, et 
vanamees tuleb tagasi. Teadis ka seda, et kui ta kedagi c]) väraval ei leia, ei saa ta ka kellelegi 
bei küsimusi edasi anda. Küllap ta seal keerleb ja uriseb, poetab end lõpuks väravast väljagi. 
On ju ebamugav bei juurde tagasi minna ja öelda, et sõdur on juba lahkunud. Siis ilmub bei 
ise välja ja läheb kindlusse. 

Gergely jalutas Seitsetorni poole. Adrianoopoli värava juures. — nii nimetati Seitsetorni 
kindluse põhjaväravat — jäi ta seisrrra. 

Värav oli suletud. Vaht konutas väravakivil ning magas. Tema pea kohal müürist väljaulatuva 
raudkangi küljes põles õlilatern. 

Ümberringi vaikus ja nisu lõhn. Vististi oli riisu veskisse veetud ja üks kottidest sealjuures 
rebenenud. 

Mekcsey oli Gergelyle kolme-neljakümne sammu pealt järgnenud ja kui Gergely peatus, jäi 
temagi paigale. Võibolla seisis Gergely just sellepärast laterna valguses, et Mekcsey teda 
paremini näha vöiks. 

Minutid möödusid aeglaselt. Gergely kirus endamisi türgi aega, et see nii laisalt venib. 

Ja et nii inimene kui põrnikas pimeduses ikka ainult valgust näevad, pööras ka Gergely oma 
silmad laterna poole. 

«Noh, enne läheb mul pea halliks, kui bei ükskord välja roomab!» pomises ta kannatamatult. 
Vaene hea rüütel, sa ungari kuulsuse armas ilus täht, ei lähe su juuksed halliks ses maapealses 
ilmas! Kes teab, millise näoga sa vaataksid tulevikupeeglisse, kui mingi taevane käsi 


? Allah kaitsku teid! (araabia ja türgi k.) 


kergitaks järsku su ees teadmatuseloori, ja sa näeksid end orjaahelais, just sessamas paigas; ja 
sa näeksid türklasest timukat köitmas sulle silmust sama roostese lambikonksu külge! 

Tänava vaikuses kostis värava paugatus. Gergely võpatas. Sammus siis kärmesti hääle 
suunas.. Bei tuli. 

Ta tuli üksipäini. Oli mähitud laia mantlisse, peas päratu kõrge valendav turban. 

Gergely peatus hetkeks. Ta kuulatas, kas beile järgneb keegi. 

Ei tulnud enam kedagi. 

Siis ruttas ta beile vastu. 

«Akšaminiz khajr olsutl, bei efendim!10» lausus ta türgi sõduri kombel au andes. «Mitte Veli- 
bei pole sind kutsunud. Mina olin see, kes sind ühes väga tähtsas asjas välja, pettis.» 

Bei põrkas tagasi. Ta haaras mõõga järele. 

«Kes sa oled?» 

Ka Gergely käsi libises mõõgapidemele. Ta tõmbas mõõga tupest ja pakkus seda pärapoolega 
ees beile: 

«Võta, kui mõtled, et pead mind kartma,» 

Bei pistis mõõga tagasi tuppe. 

Samuti toimis ka Gergely. 

«Toon sulle rohkem head, kui oskad arvata,» sõnas Gergely. 

Ta tõmbas oma mantli sisetaskust rahakoti ja kõlistas. 

«Võta see sissejuhatuseks.» 

Bei võttis kaaluka rahapunga pihku, siis aga andis tagasi. 

«Ennem pean teadma, kes sa oled ja mida tahad?» 

Temagi astus maja varju. Seal helendas kivipink. Ta istus sellele ja vaatas tähelepanelikult 
Gergelyle näkku. 

Gergely võttis samuti pingil istet. Põimis käed vaheliti ja aeg-ajalt lõual torkivat võltshabet 
sügades, rääkis tasa ning ettevaatlikult: 

«Minu nimi on Sadatuhat Kuldnat. Julgen uskuda, et see kõlab üpris hästi.» 

Bei naeratas: 

«Ega see pole viimaks valenimi?» 

«Peagi võid veenduda. Sinu nimi on aga Vaene Mees, ehkki on väljaspool kahtlust, et oled 
esmajärguline sõjamees. Igaüks teab, et käisid Ungaris võidukal sõjakäigul.» 

«Näen, et tunned mind.» 

«Nõndaks, et teha lühidalt: sina oled homme hommikust alates Jedikula kindluseülem. Teiste 
sõnadega: sinagi saad orjaks, ehkki paigaga orjaks. Aastate kaupa võid ainult üks kord välja 
linna minna. Ja kui Allah sulle pikka iga annab, saad oma elus ühtekokku ainult paar- 
kolmkümmend korda Konstantinoopolit näha. Lähed ilusti rasva nagu Veli-bei.» 

«Edasi.» 

«Sõltub sinust, kas valid endale parema ning vabama saatuse.» 

«Kuulan sind.» 

«Jedikulas on üks vang, üks pururikas ungari isand Bälint Török.» 

«Tahad teda vabastada?» 

«Seda ütled sina. Olgu, ütleme, et tahan.» 

«Kuulan sind.» 

«Koos sinuga tuleb ka mõningaid uusi sõdureid kindlusse. Kui mitte muud, siis sinu teenrid. 
Mis oleks, kui sa homme õhtul näiteks isand Bälinti välja tooksid, nagu oleks sultan teda 
kutsunud?» 


% Tere õhtust, bei efendi! (türgi k.) 


«Pärast päevaloojangut ei tohi isegi kindluseülem välja tulla.» 

«Sultani käsul aga küll. No olgu siis — Bälint tuleb päeval, sinu ja kahe sõduri saatel välja. 
Tänavad on selle aja peale juba inimtühjad. Sina saadad mõlemad sõdurid tagasi ja jalutad 
isand Bälintiga edasi. Selle asemel aga, et temaga seraili minna, viid ta ühele laevale, laevale, 
mis seisab .kalda ääres jä kannab apelsinikarva lippu. See on võib-olla viljaveopraam, lodi või 
paat. Taolisi pole seal kuigi palju. Ma ütlen — äärmisel juhul vahetage riided, mantlid ja tulge 
mõlemad laevale.» 

«Ja ongi kõik?» 

«Mitte veel päris. Laeval, niipea kui see eemaldub kaldast, loetakse sulle kolmsada kuldtukatit 
peo peale, türgi raha järgi kolm tuhat gurušit ehk piastrit. Seejärel läheme kas meritsi või 
maitsi Tekirdagi. Seal ootab sind üks meie mees heade hobuste ja viiesaja kuldnaga. See teeb 
omakorda viis tuhat gurušit. Edasi siirdume Ateenasse, sealt Itaaliasse ja niipea kui astume 
Itaalia rannale, kukub taas viissada kuldnat sulle pihku.» 

«Tuhat kolmsada.» 

«Just. Mõtlen, see on su kümne aasta palk. Aga mõtle ka sina järele: see mees, kes nimetab 
omaks Debreceni, 

Szigetyäri ja Vajda-Hunyadi kindlust, ja kes pealegi on veel ühe kuninga mõisa ning peaaegu 
terve Doonau-taguse valitseja — see mees maksab sulle kergesti kinni ka üheksakümmend 
üheksa tuhat kuldnat, kui ta ka poolest oma varandusest peaks loobuma.» 

«Aga kui ma ei näe esimestki tuhandet?» 

«Annan sulle kätte kas või praegu, kui tahad.» 

Bei vaatas mõtlikult enda ette. 

Gergely kehitas õlgu: 

«Kui märkad, et sind petame, — ehkki sa pole veel näinud ungarlast, kes petaks, — on sul 
aega küllalt Bälint Törökit põgenemises süüdistada ja seletada, et sa ise talle järele läksid ja ta 
laeval tabasid. Tood sa ta tagasi laevalt või kuivalt maalt, küll sind juba usutakse, kui sa 
temaga tagasi ilmud.» 

Bei mõtles. 

«Hea küll,» lausus ta lõpuks. «Homme tund aega enne loojangut olgu too kollase lipuga laev 
Seitsetornist noole-lennu kaugusel. Aga sina oota juba kaldal. Millest ma su tunnen?» 

«Kui sa näo järgi ei tunne — aga vaata parem mu nägu, on ju kuuvalge, — mul on peas 
kollane turban, väävelkollane turban. Selle järgi tunned mu ära.» 

«Niisiis üks tund enne päikeseloojangut!» 

«Punkt kell üksteist!» vastas Gergely. 

Türgi aja kohaselt on päikese loojumise ajal kell üksteist. 

Oli juba kesköö, kui Gergely Mekcseyga tagasi jõudis. «On see öökullilõust veel siin?» küsis 
Gergely, astunud kõrtsiuksest sisse. «Magab,» vastas Milciades. 

«Kas saad korraldada nii, et ta magaks homme kella üheteistkümneni?» 

«Saan,» vastas kõrtsmik. 

Ta võttis peekri, täitis selle veega ning segas seal mingisugust pulbrit. Pulber sulas ära nagu 
sool. Ta sakutas türklast. 

«Het, Bajguk! Aeg kojumineku peale mõtelda!» 

Türklane tõstis pea ja vahtis häguste silmadega enda ette. Siis haigutas. 

«Säh, joo see peeker vett veel ära, siis keri oma kondid koju!» 

Peekrile vaatamata sirutas türklane käe ja kummutas vee suule. Jõllitas taas enda ette. Tegi 
siis. katset tõusta, vajus aga uuesti pikali maha. Gergely surus kõrtsmikule vris kuldraha 
pihku.-«Võid olla rahulik,» pilgutas Milciades silma. «See ei liiguta siit enne homset õhtut.» 

Laev hangiti kerge vaevaga. Nad valisid Kuldsarves välja ühe nelja aeruga kreeka pargase ja 
üürisid selle kuni Tekirdagini, mis asetseb Konstantinoopolist päeva-teekonna kaugusel. Nad 
andsid laevnikule apelsinikarva lipu ja kaks kuldnat käsirahaks. Juba varakult peale lõunat 
seisis pargas kohal, kuhu Gergely oli ta juhatanud. Kaks tundi enne päikeseloojakut tõmmati 
lipp üles. 

Seejärel ruttas Gergely kõrtsi. Türklane aeti unest üles. Talle öeldi, et agaa oli käsutanud ta 
kaldale oranži lipuga laeva juurde seisma. 

Türklane oli ikka veel uimane. Särközil tuli teda saata. Läks vagur mehike taaruval sammul 
oma kollases turbanis. Ei teadnud ta sedagi, ons hommik või õhtu. Ainult niipalju oli talle 
selge, et bei oli käsutanud ta rannale mingisuguse laeva juuide. 

Gergely oma sõpradega hiilisid talle ükshaaval parajas kauguses järele. 

Kui bei võtab pakkumise vastu ja astub pargasele, on nemadki silmapilk kohal. Kui ta aga ei 
julge või ei oska tegutseda, siis vaadaku ise, kuidas oma kollases turbanis kaasmaalasega 
hakkama saab! 

Tähtsaim küsimus oli nüüd see, kas toob bei Bälint Töröki kaasa või mitte. 

Asja väljaselgitamine usaldati Cserhänile. Talle ei räägitud põgenemiskavatsusest midagi, 
öeldi ainult, et isand Bälint viiakse sultani juurde ja et nad tahavad teda veel kord näha. 
Kokkuleppe kohaselt pidi Cserhän seisma tänavanurgal, ja silmates beid sõdurite ning isand 
Bälintiga, tõmbama nurgal kasvava metsviinapuu oksa, nagu tahaks ta sealt lehekest rebida. 
Seda näeb Mekcsey, kes seisab temast umbkaudu tuhande sammu kaugusel, ja saab teistele 
märku anda. 

Nemad omakorda kõndisid tuhande sammu kauguse) kalda poole. Gergely oli rõivastunud 
dervišiks, Eva — mustlastüdrukuks, Jancsi — pärsia kaupmeheks, Matyi — kurdi 
kringlimüüjaks, Mekcsey — kalakaupmeheks. Eva kükitas Matyi kõrval ja krõbistas kringlit. 
Täpselt kokkulepitud ajal tõstis Mekcsey oma puust -kalakandiku pea peale ja hakkas kalda 
poole astuma. See oli leppemärk. 

Jancsi kahvatuSi Ta silmad täitusid rõõmupisaratega. Gergely punastus, nagu põksunuks süda 
tal naos. 

Saja-paarisaja sammu kaugusel üksteisest liikusid nad kõik kalda poole. 

Pargas seisis omal kohal. Tuul lehvitas, lõbusalt apelsinikarva lippu. Pargase omanik, noor 
kreeka sibulakaup-mees, luges rooli juures oma päevast sissetulekut. 

Ja pargase juures kaldal seisis öökulliga sarnanev türklane, rumal nägu ees. Peas oli tal 
kollane turban. Tema selja taga kaldaserval istus Särközi ning pesi rohelises merevees jalgu. 
«Tuleb!» kogeles Jancsi Gergelyle, tema kõrval edasi tõtates. «Jumal avita!» 

Tal värisesid isegi põlved. 

Gergely heitis pilgu tagasi. 

Ta nägi beid jalutades lähenemas koos valgepäise ungari isandaga. Nende taga tuli kaks 
valgeis turbarieis piikidega sõdurit. 

Bei pöördus ja ütles midagi sõduritele. Sõdurid keerasid tagasi Seitsetorni poole. 

Jancsi hakkas kiirete sammudega pargase poole minema, ent kui ta Gergely kõrvale jõudis, 
haaras see tal mantlist: 

«Oota!» 

Bei jalutas isand Bälintiga rahulikult alla ranna.poole. 

Nad möödusid kurdi kringlimüüjast, ilma et oleksid talle või tema kõrval istuvale 
mustlastüdrukute pilkugi heitnud. 

Isand Bälintist oli näha, et ta suuresti imestas. Bei oli lustlik. Ta lobises vahetpidamata. 

Nad läksid ühest lamavast koerast ringiga mööda. Sammusid alla mere äärde. 
Kolläseturbanimees võttis valveseisangu. 


Samal silmapilgul pöördus bei. Mõõk vaikus. Ta lõi sellega 

õhku. Siis pistis ta mõõga tuppe ja sööstis kotkana kollaseturbanimehe kallale. 

Mees varises maha. Vahepeal tormasid põõsastest ja majadest välja ligi viiskümmend sõdurit. 
Kõigepealt seoti kinni turbaniga mees, seejärel mustlane, piis hüppasid sõdurid pargasele ja 
lõid noore kreeklase jalust maha. 

Kõik, kes pargasel olid, pandi köidikusse. 

Cserhän ilmus suure madina ja lärmi keskel kohale ning hakkas valju kisaga Särközi eest 
paluma. Ka tema võeti kinni ja ta käed seoti nööriga. 

Päike vajus parajasti kristlaste linnajao taha, kui Gergely tagasi Konstantini samba juurde 
jõudis. Teised tulid lõõtsutades tema kannul. Nad olid (olmused ning kahvatud ja väsimusest 
peaaegu ümber kukkumas. 

Gergely kuivatas oma laupa. Ta lausus Jancsile otsa vaadates: 

«Noh, eks ole õige: tasa sõuad, kaugele jõuad!» Ja nad kadusid tänava rahvamurdu. 


13 

Juuli-keskpaiku jõudis Veli-bei oma silidaride'ja viiekümne käigupuurijaga Mohäcsisse. 

Nii sageli kui türgi sõjavägi ka Buda või Doonautaguse peale liikus, Mohäcsi aas oli nende 
alatiseks peatuskohaks. Nad armastasid seda paika, nimetasid seda õnne-aasaks. Ka Suleiman 
ise pidas seal kõige pikemat puhkust. Laskis püstitada oma telgi alati sellele künkale, kus see 
tol mälestusväärsel lahingupäeval oli seisnud. 

Bei telk oli juba ülespandud, kui sõjavägi vastu õhtut puruväsinult pärale jõudis. 

Bei käis kõigepealt Doonaus suplemas, siis laskis tappa nuumkuke ja kui päike vajuma 
hakkas, istus ia välja telgi ette. Mõistagi oli ta Jedikulast lahkumisest saadik oma rasvast juba 
hulga maha võtnud. 

Aas valendas veelgi arvutuist hobusekontidest. Sõdu-ridki asetasid siin-seal oma puukausid 
hobuse kolbale ja sõid sedamoodi. Valitses üldine lõbusus. 

Agaad — neid oli ligi viisteist — seisid bei ümber ning jutustasid,talle päevasündmusi. Kes 
oli oma ettekandega lõpule jõudnud, istus bei ette matile. Ohvitserkond tavatses Mohäcsis 
üheskoos õhtustada, seal leppisid viha-mehedki ära. 

Sel õhtul jõudis bei juurde ka ratsapost. See oli teel sultani juurde teatega, et Visegrad on juba 
türklaste käes. Kindlus oli langenud ilma võitluseta — oli purustatud veejuhtmestik. 
Kindluserahvas oli janusse suremas. Nad ootasid Ferdinandilt abi, kuid see oli muidugi 
Ungarile sedalaadi kuningas, kes usaldas oma kindlused issanda nooleks. Lõpuks andis 
Amade võtme türklastele — tingimusel, et sõjaväel lastaks puutumatult kindlusest lahkuda. 
Buda pasa tõotas, et mingeid ahistusi ei toimu. Tema alamad, tõsi küll, seda ei tõotanud. 
Niipea kui ungarlased relvad kindluseplatsile maha panid ja väravast relvastamatult välja 
tulid, sööstsid türklased neile kallale ja nottisid kõik viimse meheni maha. 

«Noh, siis võime siin oma kaks päeva puhata!» rõõmutses Veli-bei. «Täna magame, homme 
lõhutseme. Ülehomme aga seame sammud Nögrädi poole.» 

Visegradi järel oli ülesandeks tehtud Nõgräd okupeerida. 

Türklasest postiljon jätkas oma teekonda Konstantinoopoli poole. Veli-bei väeosa vaibus une 
hõlma. 

Teise päeva lõuna ajal andis bei oma ohvitseridele üheainsa käsu: 

«Õhtust sööte te kõik minu juures. On veini, ja kui head veel! Itaallased laulavad.» 

Bei oli lõbus mees. Armastas süüa ja juua. Ja iga kord, kui türklane Ungari pinnale astus, 
unustas ta kohe prohvet Muhamedi keelu alkoholi tarvitada. 


«Ühel sõduril oleks sulle midagi salajast teatada, kas võtad jutule?» küsis keegi agaa. 

«Las tuleb,» vastas bei heatujuliselt. 

Lüheldane rebasesilmadega silidar astus ette. Riided olid tal närused nagu kõigil teistelgi. 
Turban oli vaevalt taskurätikust suurem. Ta kummardus. 

«Sinu teenril oleks üht-teist itaallaste kohta ette kanda.» 

«Ma kuulan,» vastas bei. 

«Amnmusest ajast on mulle, sinu jalgade põrmule, need viis inimest kahtlased tundunud. 
Esimene kahtlus tekkis 

mul siis, kui nägin, kuidas üks neist puhastas paberitükiga teiste mõõku.» 

«Oled eesel,» lõi bei käega. «Peaksid teadma, et nad on gjaurid. Meie korjame paberi üles, 
sest mõnel serval võib leiduda Allahi nimi, aga need seal elavad ilma Allahita, nende mõistus 
on tume ja nad seisavad alamal kui loomad.» 

Silidar jäi kõigutamatuks. 

«Teistkordselt ärkas minus kahtlus Sofia lähedal. Kas mäletad veel, kõrgeauline bei, kui 
kohtasime voori sõjasaagiga, — üks vanker oli tee ääres uppi.» 

«Mäletan.» 

«Puur kanapoegadega oli puruks läirtud ja kanapojad puha laiali jooksnud. Üks vanaeit ikka 
kutsus neid, et põlati, polati! Ei kuulanud teda ei tibud ega kanad. Naine oli kreeklane. Üks 
türklane tahtis teda aidata ja kisas samuti: gak-gak-gakY Ei aidanud seegi. Siis itaallane, too 
noorem, tüdruku moodi, võttis teradekorvi enda kätte ja hõikas ise: tipp-tipp-tipp! Tibu-tibu! 
Seepeale jooksid kõik siblijad tema juurde kokku. Ta võttis isegi ühe kana kinni ja suudles 
teda.» 

«No ja mis sellest siis on?» 

«Armuline käskija, — on see, et kanad ja tibud oskasid ungari keelt nagu ka see, kes neid 
kutsus.» 

Bei köhatas. 

«Aga kui itaalia keeles on samuti? Oskad sa itaalia keelt?» 

«Itaalia keelt? Ei oska.» 

«Siis ära parem räägi, va kaamel!» 

Alandliku kummardusega võttis silidar kaameli aunime vastu. 

Ta jätkas rahulikult: 

«Siis kui üks silidar Belgradi juures sälu vahetas? See Kereledže. Keegi talunik müüs sälu 
talle kümne asperi * eest. Ometi oli see sälg nii metsik, et kedagi seljas ei pidanud. Siis kargas 
too laiaõlaline itaallane nagu panter talle turjale ja ratsastas ta vagaseks. Sälg pidi peaaegu 
kokku vajuma. Aga kuidas oskab sihuke itaalia laulja ratsutada?» 

Bei kehitas õlgu: 

«Oli ehk lapsepõlves tallipoisiks.» «Luba, isand, et jätkan.» «Jätka.» 

«Õhtul tuli meie juurde üks agaa, kõige hiiglaslikuni agaa, keda ma elu jooksul olen näinud.» 
«Manda-agaa.» 

«Tema jah. Kui ta itaallastest möödus, peatus ta sihvaka juures ja ütles talle: «Ennäe, see oled 
sina, Bornemissza!» Toosamune ehmatas ja vastas: «Ei ole mina see.» — «Tule jumal appi, 
see oled sina!» ütleb agaa, «Gergely Bornemissza.» Ja räägib edasi: «Kas sa mind ei tunne? 
On sul see ilus sõrmus veel alles? Sinu nõuanne tuli mulle kasuks. Näed sa, ma olen juba 
agaa. Minu nimi pole enam Hajvan, vaid Manda. Kuul mind ei taba.» 

«Ja mida vastas itaallane?» 

«Ta vastas: «Ma ei tea, millest sa räägid. Aga ma tean, et on olemas mees, kes sarnaneb 
minuga. Kust sa tead selle ungarlase nime?» — «Budas sain teada,» vastas agaa, «siis, kui 


Bälint Török kinni võeti. Ta oli tema saatkonnas. Tuline kahju, et see pole sina. Oled väga 
tema nägu. Kaotasid sellega kümme kuldnat, et sa pole tema.» 

«No näed siis, et ta pole ungarlane, sa elevant!» 

«Ja siiski ta on!» vastas silidar võidukalt, «õhtul tegin kindlaks, et mitte tema üksi, vaid kõik 
viiekesi on ungarlased. Kui nad õhtusöögiks katelt üles seadsid, tõmbas üks neist leedripõõsa 
ühes juurtega maa seest välja, et tuleaset teha. Juurtega koos tuli nähtavale ka üks pealuu. 
Kõik vahtisid.seda ja arutasid, et kas see on türklase või ungarlase oma. Sinu teener lamas 
seal läheduses ja tegi, nagu magaks. Sinu teener oskab ungari keelt.» 

Bei nooskas otsekui hobune: 

«Rääkisid nad ungari keelt? Mida need koerad rääkisid?» 

«Too noor pikk ütles: «See oli kindlasti ungarlane, sest türklased matsid oma surnud maha.» 
Siis võttis teine kolba enda kätte ja lausus: «Ükskõik, kes sa ka eluajal olid, sa langesid 
isamaa eest: oled mulle püha.» Ja ta andis kolbale suud. Siis kaevasid nad selle uuesti 
maasse.» 

Bei lõi käe mõõgapidemele: 

«Neetud gjaurid, penid! Miks sa mulle seda kohe ei öelnud, sina jõehobu!» 

«Sa magasid juba, käskija.» 

«Ahelasse petised salakuulajad! Tooge nad siia!» 

Rõõmust särava näoga tuhises silidar minema. Sünge ootusega jälgis bei künkalt, kuis 
silidarid telkide vahele 

laiali sibasid. Möödus kaks tundi, enne kui silidar tagasi ilmus. 
Ta laubalt nõrises higi. «Käskij a, itaallased .... » «Kus nad siis on?» 
«Põgenenud, koerad, põgenenud!» 


NELJAS OSA 
EGER HÄDAS 


1 


Kui taevas on olemas raamat, kuhu märgitakse üles Ungari ajalugu, peaksid viimase 
kaheksa aasta sissekanded olema järgmised: 

1545: Türklaste valduses on Buda, Esztergom, Fejervar, Szeged, Nograd, Hatvan. Veszpr 
ern, Pecs - peaaegu terve 

riik. 

1546: Türklased jaotasid Ungari 15 sandzakiks ", Ung arlastele on jäänud ainult Felföld * 
ja paar-kolm komitaati Austria piiri ääres. 

1547: Ungarlasi ei riisu mitte üksi türklased, vaid ka austerlased. 

1548: Lutheri ja Calvini õpetus levib üle kogu maa. 

Vae-asteks pole mitte ainult türklased j a austerlased, vaid ungarlased on ka omavahel 
vaenus. 

1549: Türklane kogub maksu näol kõike, isegi lapsi. 1550: Rumeenia ja türgi väed 
suundusid Er dely peale. 

Frater György pani mõne päeva jooksul välja viiskümmend tuhat meest. Rumeenlased 
löödi puruks. Türklased tõmbusid tagasi. 

1551: Kuninganna Isabella lahkus Erdelyst. Frater György mõrvati tagaselja. 

Järgnes aasta 1552. 


Juba sinetasid soproni ploomid ja hakkasid õitsema päevalilled, kui emand Eva ühel 
päikesepaistelisel tuulisel pärastlõunaloma maja tor naatsil seisis ja oma mehe rõivaste hulgast 
üht-teist kellelegi võõrsil e reisivale noormehele välja valis. 

Sellest ajast saadik, mil me temaga viimati kohtusime, on ta muutunud täidlasemaks ning 
naiselikumaks. Tema näo neitsilik õrnvalge samet on püsinud endisena, ent armsais 
kassisilmis ei värele enam kelmikus. Sealt vaatab vastu leebe ning rahulik arukus. 

«Siin on kaks ülikonda, Miklos,» ütleb ta poisile. 

Ja ta laotab lauale kantud, kirsivärvi kamelot-ülikonna * ning teise, igapäevase linase. 

«See ülikond on teile veel liiga avar. Võimalik aga, et paari-kolme kuu pärast jääb juba 
parajaks.» 

«Tänan, tänan teid väga, auline emand,» pomises poiss. Rõõmupuna tõusis talle näkku. 

«See on küll pisut katkenud,» silmitses naine ülikonda. «Aga õhtuni te ju nagunii puhkate 
ja seniks parandan kõik ära.» 

Seejärel kergitas ta linast ülikonda. 

«See sobib kindlasti hästi. Mu mees kandis seda siis, . kui ta Budas käis. Tookord, kui 
türklased okupeerisid Buda ja meie kuningannaga Lippasse kolisime.» 

«Suur tänu,» rõõmutses poiss. '«Sellega ma asungi teele. Seda ei riku ükski tolm.» 

Naine kobas taskud läbi. Need olid tühjad. Siiski, rinnataskus tundus midagi kõva! 

Taskupõhjas oli auk. Eva surus sõrme läbi augu ja leidis voodri vahelt mitmekordselt 
kokku keeratud õhukese pärgamentpaberi. 

Ta vaatab seda, keerab seda ühte- ja teistpidi, laotab siis laiali. See osutub üheks 
viienurgeliseks jooniseks täis igasuguseid jooni ja punkte. 

«Mis see võiks olla, Miklos? Mingi kilpkonn, eks ole?» Poiss võtab joonise oma kätte. 
Keerab seda omakorda igapidi ning silmitseb tükk aega. 

«Ei, see pole kilpkonn,» raputab ta pead, «ehkki ta on sellega sarnane.» 

Sel silmapilgul tuleb jooksuga toast pisike kuueaastane mustasilmne poisike. Küljel 
kõlgub tal väike kunstipärane kullatud käepidemega mõ5k. Selle tupp on kulunud punasest 
sametist. 

«Ema,» sädistab poiss, «sa lubasid ju pasuna osta, kuldse pasuna!» 

«Ära sega praegu, Janesike,» lükkas ema ta kõrvale. «Mine, kallis, aeda Luea juurde.» 

«Kas siis ostad kuldse pasuna?» 

«Ostan, ostan!» 

Poiss võttis mõõga kaksiratsa jalge vahele ja kadus trampides alla õuele ning sealt edasi 
aeda. 

«Muidugi on see see,» ütles poiss tähelepanelikult paberitükki uurides, «ühe kindluse 
plaan, ja nimelt Egeri oma.» 

«Egeri kindluse?» 

«Just. Palun vaadake: see konn on ümbritsetud kahekordse joonega. See kahekordne joon 
on kindlusevall. Konna pea ning neli jalga on viis väljaulatuvat torni. Need peente joontega 
kujutatud nelinurgad konna sees tähistavad hooneid.» 

«Aga see sirbikujuline siin konna kõrval?» 

«See on väliskindlus. Selles pole hooneid nagu teistes väliskindlustes, on ainult kaks 
bastioni kahe torniga.» 

«Ja need kaks musta haaki, mis seovad sirbi, keskpaiga konna külge?» 

«See on Pimevärav.» 

«Miks Pime?» 

«Sest et ta asetseb maa all.» 


«Ning see siin värava kõrval?» 

«Tall.» 

«Nii suur tall?» 

«Seal on vaja suurt, auline emand. Pealegi on siin kindlasti vankrikuur ja tallimeeste 
eluruumid. Siin elab ka aidamees.» 

«Ja need punktikesed siin värava kõrval?» 

«Siin oli kirik. Kirik, mille laskis ehitada kuningas Istvan Püha *. Pool kirikut lõhuti maha 
üsna hiljuti just kümme aastat tagasi.» 

«Kui kahju.» 

«Muidugi kahju. Aga sealt kohalt tõmmati läbi uus suur vallikraav ja ehitati too 
väliskindlus. See on vajalik. sest see oli kindluse nõrk külg, see hommikupoolne külg.» 

«Kust te seda kõike nii hästi teate, Miklos?» 

«Kuidas siis. Käisin seal kaks aastat koolis. Igaüks rääkis sellest. Tol ajal ehitati ka 
Pimevärav.» 

«Ka siin on üks värav, õhtupoolsel küljel oja kõrval.» «Siin ees lõunaküljelgi on üks. 
Kokku kolm väravat.» «Kuid mida tähendavad kõik need punased kriipsud?» Noormees 
vaatas, uuris märke. Raputas pead. 

«Need on maa-alused käigud» 

«Nii palju maa-aluseid käike?» 

«Palju, kuid kõik pole enam käidavad.» 

«Ja need neljanurgelised toataolised kastid?» 

«Maa-alused saalid. See siin on veehoidla. Too aga on kalmistu.» 

«Kalmistu? Keset maa-aluseid käike?» 

«See ta peab olema, sest, näete, see käik kannab kirja «Surnute tee».» Eva võpatas. 

«Kummaline, et surnuid siia maetakse.» 

«Ainult koolera puhul,» vastas poiss. «Nüüd tuleb mulle meelde, et olen kunagi sellest 
kuulnud.» 

«Oh, et te ometi varem ei tulnud, Miklos, vähemalt kaks nädalat varem!» 

«Miks nii, auline emand?» 

«Oleksite varem tulnud, oleksin varem teile ülikonna andnud. Oleksin ma varem ülikonna 
andnud, oleksin ka selle plaani varem üles leidnud. Mu vaene abikaasa läks just sinna, 
Egerisse.» 

«Kuulsin, et türklased on Egeri alla siirdunud.» 

«Just sellepärast mu mees sinna läks. Kui mu vaene isagi koju oleks jäänud! Kujutlege 
vaid: seitsmekümneaastane vanake. Käsi ja jalg puust. Ja läks mu mehega kaasa!» 

«Sõdima?» 

«Ka selleks muidugi. Aga ka seepärast, et seal on üks tema vana sõber - preester Balint, 
Aasta tagasi läksid nad millegipärast tülli. Mu vaene ema elas siis veel. Seejärel kolis preester 
Egerisse Dobo juurde. Isa läks nüüd temaga leppima. Nad armastavad teineteist väga.» 

Vahepeal avas naine roheliseks värvitud lillelise laeka ja võttis sealt raamatukese. See oli 
palveraamat. Ta asetas joonise raamatukese vahele ja heitis pilgu aeda, kus jooksis ta poeg 
lilli kastva teenija sabas. 

«Küllap keegi tuleb veel Egerist,» lausus ta siis mõtlikult. «Gaspar Petö vanem vend elab 
siin. Tema on kuninga mehi. Ta saatis Egerisse vankritäie püssirohtu ning kuule, mil 
Gasparist vend nüüd seal on. Kui Egerist juhtub tulema käskjalg, annan plaani tema kätte ja 
saadan oma mehele ära.» 

Ta võttis nõela ja niidi. Võttis kamelot-ülikonna kätte. Kui nad seal niimoodi vestlevad, 
astub väravast sisse 

mees tumesinises kuues, ja väravat tagasikätt kinni lükates jätab kellegagi jumalaga. 

Ärge nähke enam vaeva,» ütleb ta, «küll ma sees juba hakkama saan.» 

Eva tõusis. Hääl oli talle võõras. Samuti mees ise. 

Tormnaatsi ees on kolm trepiastet. Trepil tõstab võõras pea. Tä on kehakas ja 
tõmmunahaline, ühe silmaga ning husaarivuntsidega mees, käes on tal kepp, millist tavaliselt 
kannavad külavanemad. 

Tere päevast!» tervitab võõras perenaist. «Räägitakse, siin elab auväärne aadlik leitnant 
Gergely Börnemissza.» 

«Elab,» vastas naine, «aga teda pole kodus.» 

«On ta tõesti juba ära läinud?» 

«Jah, ta läks Egerisse.» . 

«Tuhat ja tuline!» vangutab mees pead, «mul on väga kahju. Mul oleks olnud tema juurde 
asja... Aga vahest tema abikaasa ... » 

«Mina olen tema abikaasa. Olge lahked.» 

Mees astub trepist üles. Ta võtab mütsi peast .ning teeb sügava kummarduse. «Minu nimi 
on Tarnas Balogh,» sõnab ta. «Olen Revfalusist, aadlik.» 

Juba kummardusest oli näha, et ta pole talupoeg. Naine tõmbas vastutulelikult laua äärest 
tooli, esitledes samal ajal noorukit: 

«Õppur Miklös Rez. Sõidab võõrsile kooli. Tema vanem vend teenib kuninglikus sõjaväes 
ja tunneb minu meest, niisiis tuli ta ühel laadavankril siia ning astus meile sisse, et puhata.» 

«Andku jumal tervist, vennas,» heitis ühesilmaline üle õla. 

Ta võttis toolil istet ja ahhetas taas. 

«Tulin hobuselaadale,» ütles ta põlvele laksu lüües, «ja mul oleks temaga palju 
igasuguseid asju õiendada olnud, muuseas, tõin talle ka raha.» 

«Raha?» imestas Eva. 

«Räägiti, et tal on raha vaja, et ta läheb Egerisse ja müüb ära mõned oma kuld- ja 
hõbeasjakesed.» «Meil pole neid kuigi palju.» 

«Ma armastan väga sõrmuseid.» 

Ja ta näitas oma vasakut kätt, kus särasid kümme sõrmust, üks teisest ilusam. Neid võis 
olla ka paremas käes, kuid seda varjas tuhkhall nahkkinnas. 

Võõras jätkas: 

«Olen kuulnud, et tal olevat muuhulgas ka üks imeline sõrmus.» 

«On,» naeratas naine. 

«Kuuga.» 

«Ja tähtedega.» 

«Kuu on topaas.» 

«Tähed on teemandid. Aga kust te seda teate, kulla sõber?» 

«Kas tohiksin seda sõrmust näha?» Tema hääl oli ebakindel. 

«Ei,» vastas naine. «Seda kannab ta alati kaasas. See on mingi õnnesõrmus. Kunagi on ta 
kuulunud kellelegi türklasele.» 

Taas ilmus Jancsike mõõga klirisedes õuele. Ühe hüppega oli ta trepil, ja märganud 
võõrast, jäi teda laste tavalisel kombel uurivalt tunnistama. 

«Ütle onule ilusti tere,» naeratas Eva. 

«On see ehk härra leitnandi poeg?» küsis võõras. «Kuid mis siin küsida, ta on ju nagu isa 
suust kukkunud!» 

Ta tõmbas poisikese enda juurde ja suudles teda. 

Evat läbis mingi ebameeldiv tunne, ent ainult hetkeks. Järgmisel silmapilgul unustas ta 
selle juba. 


«Kas me veel ei osta pasunat?» käis poiss peale. 

«Mina ostan,» pakkus noormees, «nagunii käin korra laadalt läbi. Viin Jancsi oma kutsari 
juurde ja näitan talle pisikest varssa.» 

«Olgu pealegi,» nõustus emand. «Siin on üks dinaar. Ostke talle pasun. Aga pidage teda 
silmas, Mikl6s. Sina ka, Jancsike... Tead küll, mida isa ütles!» 

Ja ta pöördus isand Tamäsi poole. Naeratas nukralt. 

«Ta pani mulle väga südamele, et lapse järele vaataksime.» 

Jancsike kargles rõõmu pärast. Ta läks Miklösi käekõrval minema. 

Ema hõikas neile veel takkajärele: 

«Kõndige kiriku läheduses, Miklõs! Kohe tuleme ka meie sinna.» 

Ta oli juba varem kavatsenud laadale minna. Tahtis teha mõningaid väikesi sisseoste viini 
kaupmeestelt, kes olid tulnud laadale. 

Isand Tamäs Balogh keerutas hajameelselt mütsi käte vahel ning vahtis tujutult enda ette 
maha. 

«Mis uudiseid te Szolnokist teate?» küsis naine, silmad rahutust. «Eks ole, türklased ei saa 
temast jagu?» Ka mina arvan seda,» vastas Tamäs Balogh hajameelselt. 

«Minu mees ütles lahkudes ka, et vaevalt türklased sel aastal Egeri alla jõuavad. Mullu 
kindlustati Szolnokit tublisti. Szolnok.on Egerist tugevam.» 

«Palju tugevam.» 

«Ja kui ta langekski — Egerit kaitseb terve Ülem-Ungari.» 

Isand Tamäs Balogh naeratas hapult. 

«On teil juhtumisi kodus mõni pilt aulisest leitnandihärrast?» 

«Muidugi on,» vastas naine. «Möödunud aastal maalis teda üks saksa kunstnik.» 

«Kas armuline emand ei näitaks seda mulle? Olen vaprast isandast palju head kuulnud, 
sooviksin teda tunda.» 

«Te siis ei tunnegi teineteist?» imestas Eva. 

«Tundsime kunagi, pole aga ammu enam kohtunud.» 

Naine viis külalise tuppa. Tuba oli hämar ja lõhnas kergelt lavendlist. Eva-emand avas 
aknaluugid. Ilmselt oli see võõrastetuba. Põrandat katsid türgi vaibad. Seina äres seisis 
karunahaga pealistatud diivan. Akna juures oli kirjutuspult ja, samas raamatukapp hulga 
pärgament-kõites raamatutega — neid võis olla ligi sadakond. Seintel rippusid portreed. Seal 
oli vana Cecey, kiiver peas, — pärit ajast, mil juustes polnud veel halli. Emand Cecey kullaga 
tikitud tanus, pilk kõõrdi. Siis pähklipuust raamis ollakas Kristuse pilt. Üks kelmikas 
tütarlapsenägu, sarnane emand Bornemisszaga, ja selle kõrval tema mehe portree. Noor kitsas 
tõmmu nägu, peaaegu mustlaslikult tõmmu. Avalais silmis reibas arukus. Vurrud kaarjad. 
Lühike ümar pehme habe piiramas lõuga. Juuksed õlgadeni pikad. 

Isand Tamäs silmitses pilti suure huviga. Ta noogutas. 

«Ilus väärikas mees.. Kui vana ta nüüd võiks olla?» 

«Kahekümne kuue aastane.» 

«Ja juba nii suur poeg!» 

«Oleme juba kaheksa aastat abielus,» naeratas noorik. «Olime veel lapsed, kui teineteist 
leidsime.» Taas vaatles isand Tamäs pilti. 

«On see tõsi, et rüütlisand on isegi Konstantinoopolis käinud?» 

«Jaa, on. Minagi olin siis temaga kaasas.» 

«Mul on üks tuttav türklane, kes temast on rääkinud. Manda-bei, hiiglaslik mees. 
Pealikuhärra on tema vastu kord väga lahke olnud.» 

«Manda-bei? Ei ole seda nime kunagi kuulnud.» 

«Võib-olla, mäletate ehk Hajvani nime? Tema nimeks oli varemalt Hajvan.» 


Eva naeratas: 

«Hajvan? Muidugi tunnen! Olen isegi teda näinud!» 

Isand Tamäs vaatas veel kord portreed — vaatas pikalt, kulm kortsus, lausumata sõnagi. 
Noogutas talle siis otsekui jumalagajätuks, kummardas ja läks tagurpidi uksest välja. 

Jälle tajus naine seda ebameeldivustunnet, mis oli teda vallanud ka siis, kui võõras 
kummardus lapse juurde. Sellest hoolimata saatis ta külalise välja tornaatsile. 

Mees kõndis üha tema paremal käel. See oli talupoeglik tava. Jumalaga jättis ta 
kummardusega — see oli taas härrandlik maneer. Uksest väljus tagurpidi, selg ees. See oli 
türgi komme. 

Miski võõra olemuses tegi Eva rahutuks. Kohe aga noomis ta ennast: «Ei sobi õnnetust 
inimesest halba mõelda. Üksainus silm, sellest ka niisugune tissipilk.» 

Eva istus tagasi oma õmblustöö juurde, ja et rahutust eemale peletada, hakkas laulma. 
Aias lõõritas teenijatüdruk — sama laulu jätkas temagi, kinnitades ripendama löönud nööbid 
nobedate sõrmedega üksteise järel tugevamalt kirsikarvalise ülikonna külge. Ühes kohas oli 
ka õmblus rebenenud. Ta hakkas selle jaoks punast siidniiti otsima. 

Kuid külaline ei läinud tal meelest. 

Sõrmus ... portree vaatlemine ... jutt Hajvanist... türgipärane lahkumine... 

Kes on see mees? 

Veretu näoga vahtis ta üksisilmi suletud väravat, pingutades oma mälu; et seal midagi 
köidaks. Tema nägugi tundus talle juba tuttavana. Ent ta ei teadnud, kust kohast. Siis meenus 
talle sõrmus. Gergely oli öelnud, et võtab selle kaasa. Oli öelnud seda naljatades ja pistnud 
sõrmuse oma argipäevase vesti taskusse. Viis ta vesti kaasa? 

Eva ruttas riidekapi juurde ning pööras ja tuuseldas kõik pahupidi. Vest oli seal. Hetk 
kobamist, ja sõrmede sattus midagi kõva. Sõrmus! Ta ei olnud seda isegi paberisse keeranud! 

Ja siis, nagu pilvest läbi sähvatav välk, vilksas ta ajus nimi. Ta lõi endale otsaette: 
Jumurdžak! 

Teenijatüdruk tuli parajasti aiast. Leiab emanda laiali pillutud riiete keskelt sahtli eest 
pikali maast, nägu kaame, sinised vaod silmade ümber. Auline emand!» 

Emand ei vasta. 

Tüdruk vaatab ringi. Jookseb korraks teise tuppagi. Käis siin röövel? Möödunud laupäeval 
varastati päise päeva ajal Bötal piparkoogivorm ära. Tänaseni pole teada, kelle töö see oli. 

Ta haarab äädikapudeli ja hoiab seda emanda nina all, hõõrudes tema meelekohti. 

Mu mees on hädaohus!» oli Eva esimene hingetõmbus. «Kus on poiss? Tõsi, saatsin ta 
ära... Ruttu mu mantel, Luca! Ruttu Jancsi järele!» 

Kuhu te sedamoodi haigena, auline emand ... » 

«Ma pole haige. Lähme!» 

Ent ta oli kahvatu nagu surnu. 

Tõusnud jalule, tõttas ta nagu ta riides oli, väravast välja. 

Aimus ohust andis talle jõudu. Ta tormas otsejoones kiriku poole. 

Tänavad kihasid edasi-tagasi saalivast laadarahvast. Vankrite, lehmade, nööri otsas 
tölpavate sigade keskel tõrte- ning tünnikoormatega külamehed. Laadalärm. Tolm, sibulalehk. 

Teenijatüdruk jõudis oma perenaisele alles kiriku juures järele ja heitis talle mantli ümber. 
Ühtäkki vilksatas rahvahulgas Miklõsi kogu. Joostes inimesi kõrvale tõugates ligines ta ning 
karjus juba eemalt: 

«Szolnok on paganate, käes! Kiriku ees teatati! Kuidas ma nüüd lähen... » 

«Mu poeg!» karjus talle Eva. «Kuhu te ta jätsite!» 

«Isand Balogh viis ta kirikusse. Käskis teile teatada, kuni ta ise palvetab ... Oh jumal! 
Riigil on lõpp! Kui Sžolnok on langenud, ei pea Egergi enam vastu!» 

«Laps!... Laps!» lõõtsutas Eva. Ja ta sööstis trepist les, inimeste vahelt peauksest sisse. 

«Minu laps,» karjus ta, olles lämbumise lähedal. «Mu laps!» 

Sees käis parajasti jumalateenistus. Ümbruskonna saksa talupojad laulsid valjusti omas 
keeles: 

«Christus, hõre uns! Christus, erhöre uns! Herr erbarme Dieh unser!» 

Kisendades tormas naine neist mööda. 

«Jancsi! Jancsi-poju!» 

Kuid Jancsika vastust ei tulnud üheltki pingilt. 


11r 


2 


Viiendal septembrikuu päeval tervitas Gergely tõusvat päikest Siroki kindluse lähistel. 
Päike paistis talle.ja tema kahesaja viiekümne mehelisele jalaväele otse silma. Ja ega ta just 
päikest tervitanudki: silmanud teel ees teist rügementi, tõstis ta mütsi silme ette, et paremini 
näha. Rügement liikus neile otse vastu. 

Gergely üksi istus hobuse seljas oma sõdurite eesotsas, nii märkas ta ka esimesena seda 
piikide ja mõõkade helgis korrapäratult lähenevat salka. 

«Mis imeasi see on?» pomises ta endamisi. «Türklaste moodi need ei ole. Ungarlane aga 
ei või ometi Egeri poolt tulla.» 

Ja ta südamest käis läbi värin mõtte juures, et Dobõ jättis Egeri maha 

See kuningas Ferdinand ju annab abi ainult suuga. Nõnda langesid tänavu Lippa ja 
Temesvär. 

Kes teab, kas suudab Szolnokki vastu panna? Dobõ on tark ja ettenägelik mees, küllap ta 
peagi välja rehkendab, et sada türklast ühe ungarlase vastu on pisut liig. 

Teel polnud näha muud, kui vankreil istuvaid vaimulikke. Kõik tulid Egeri poolt! Ja kõik 
suurte kasti-, kapi-, kotikoormatega. Alguses Gergely tervitas neid, pärast aga, kui jätkuv 
vaatepilt tal tuju ära rikkus, ei tõmbunud isegi teelt kõrvale. 

Viivuks ta tõesti kohkus, et Dobo on Egeri kindluse loovutanud. Kuid seda vaid viivuks. 
Järgmisel silmapilgul 

1 Kristus, kuule meid! Kristus, võta meid kuulda! Issand, heida meile armu! (saksa k.). 

tõrjus ta selle mõtte kohe eemale. Tema pole sedalaadi mees! Olgu tulija kes tahes, igal 
juhul mitte Dob5. Ja kui Dobõ vägi, siis igatahes Doböd nende hulgas ei ole. Ta jääb üksipäini 
sinna ja üksipäini ka sureb seal, aga ajalugu ei saa tema kohta iialgi kirjutada, et ta jättis 
sinnapaika talle usaldatud kindluse. Eger on ju ülem-provintside värav! 

Lippu ei paistnud läheneval väeosal olevat. Arvult umbes kakssada meest. Ja nad tulid 
väikestesse rühmadesse jagunenult kiirel sammul üha lähemale, 

Gergely kutsus viipega Ceceyd. Vanamees ratsutas kõige taga ja ajas ühe vana sõduriga 
juttu. Juttu jätkus nüüd alati. Väimehe märguande peale ajas ta oma hobuse tema kõrvale. 

«Ma vaatan pisut ettepoole,» ütles Gergely, «võta seniks juhtimine enda peale, isa.» 

Gergely andis oma ratsule kannuseid. Traavis tundmatule rügemendile vastu. 

Ta silmad otsisid väejuhti. Sulega mütsi teiste hulgas olnud. Nii pidas ta siis esimeste 
kohal oma hobuse ni ja andis mõõka tõstes märku peatumiseks. «Te olete kaššalased?» 

Keegi ei vastanud. Segased pilgud seirasid teda. Mõningad isegi punastasid. 

«Kust te tulete?» 

Ka sellele jäi vastus saamata. 

«Noh,» hüüdis Gergely kurjalt, «või olete tummade munkade jüngrid? *» 

Lõpuks tõstis keegi süllapikkune laia lõuaga mees pea lausus hapult: 


t Kristus, kuule meid! Kristus, võta meid kuulda! Issand, heida meile armu! (saksa k.). 


«Kassast oleme me jah, härra leitnant, ja tuleme sealt, kuhu auväärt leitnandi-isand on 
teel.» 

«Egerist?» 

«Egerist. Parem, kui auväärt leitnandi-isandki ei näeks nnaminekuga vaeva. Ei tasu ära. 
Nagunii tuleb tagasi tulla.» 

«Mispärast? Mis viga on?» 

«Mis viga? Ainult niipalju, et loll on kits, kes ise noa alla tükib!» 

«Missuguse noa alla?» 

«Kas isandad teavad, niis juhtus Temesväriga?» 

«Tean.» 

«Kas isandad teavad, et Losonczy* langes ja tema inimesed tapeti maha?» «Ütlesin, et 
tean.» 

«Aga vahest suvatseksite teada, et türklasi on kakssada tuhat?» 

«Tean ka seda.» 

«Aga ehk suvatseksite teada, et mu isandal Dobol pole tuhandetki meest?» 

«Võib veel juurde saada.» 

«Vahest siis suvatsete teada, et Szolnok on üleeilsest saadik türklaste käes?» 

Gergely vaatas mehele otsa. Ta kahvatas. 

«Tean nüüd ka seda. Ja ka seda, et kui teie seal oleksite olnud, oleks ta veelgi ennem 
langenud. Eks liduge siis koju ema põlle varju. Ja et te tühjalt ei läheks, võtaks teid, see käib 
teie kõigi kohta, rotid.» 

Ta tõmbas suure lõuaga mehele sihukese kõrvakiilu, et see naabrile otsa vaarus. 

Järgmisel momendil oli Gergelyl juba mõõk peos ja see oleks kindlasti meeste seas 
tantsinud, kui need teelt kõrvale poleks karanud. 

«Tervitage György Seredit!» virutas ta neile jalaga järele. «Soovin talle mehisemaid 
sõdureid kui teie. Rotid!» 

Ja ta sülitas. 

Kasšalased keerasid torisedes teelt kõrvale ning valgusid nurmele laiali. Gergely ei 
vaadanud enam nende poolegi. Ratsutas jälle edasi ja hobune tundis kannuste survest, et ta 
peremees väriseb vihast. 

Oli veel hea, et ta eespool teel mustlasvoori kohtas. Kas olid kasšalased ühe nende vankri 
ümber paisanud või oli see ise kraavi läinud? — Mustlased olid ametis selle üles-upitamisega. 

Gergely viskas pilgu tagasi, et, näha, ons ta väesalk veel kaugel. Neid järele oodates jäi ta 
mustlaste juurde seisma. Silmitses neid, et oma pahameelt unustada. 

«Tohoh,» hüüatas ta äkki rõõmuga, «sõber Särközi!» 

Üks karune mustlane võpatas, siis aga vedas lahke kõnetluse peale näo naerule. Võttis 
mütsi maha. Tuli kummardusi tehes lähemale, pööramata Gergely näolt oma luuravaid 
rebasesilmi. 

«Kas sa mind enam ei tunne?» 

«Kuidas ei tunne, kõrgeauline härra, suudlen teie käsi 

ja jalgu. Paugupealt tundsin ära. Ainult nimi ei tule kuidagimoodi meelde.» 

«No küll pärastpoole tuleb. Mida sa siin teed? Näen, sa oled nii kaltsudes nagu 
hernehirmutis.» 

Mustlane vaatas ennast peaaegu kohkunult: ta oli tõepoolest kaltsuhunnik. Särgiväel, jalas 
kalevitükkidega paigatud nahkpüksid, ehk õigemini võib-olla nahatükkidega paigatud kalevist 
püksid. Läbi pükste vilkusid punased sääred. Varbad olid täiesti paljad. 

«On sul nüüd juba hobune?» 


«Kus sa sellega, suudlen teie saapasäärt, rüütlihärra, kus sa sellega. Ei ole hobust ega saa 
saamagi!» 

«Tule, vana, koos minuga Egerisse! Maksan sulle palka nagu igale teiselegi relvakandjale. 
Teenid kuu aega ja saad ka hobuse. Peale selle saad mult veel niisugused punased püksid, et 
kõik mustlased marru lähevad!» 

Mustlase suu venis kõrvuni. Ta silmitses oma räbaldunud ülikonda, vaatas siis uuesti 
Gergelyle näkku ja kratsis kukalt. 

«Egerisse? Seal läheb palavaks, isand.» 

«Ära seda karda. Saad kõige jahedama paiga endale, hakkad minu relvaparandajaks.» 

Ja ta lisas türgi keeles: 

«Allah išini rast gelirzint» 

Mustlane hüppas õhku. 

«Gergely Bornemissza, vahva leitnandihärra!» kriiskas ta nii, et sõnad rõõmust lausa 
sädemeid lõid. «Oi, suudlen ka teie hobusekese jalgu! Oi, egas ma asjata kollast rästast öösi 
unes näinud!... » 

«Noh, tundsid ikka ära.» 

«Ikka, ikka! Kuidas ma siis tundma poleks pidanud, suudlen seda armast jalakest, — kohe 
samas paugupealt tundsin ära, ainult seda ei teadnud, et kes?» 

«Kas tuled kaasa?» 

Mustlane takerdus. Kratsis kukalt. 

«Tuleksin, jumala eest tuleksin ...» 

«Siis tule!» 

«Ainult see kuradi türklane... » ja ta kratsis kukalt juba mõlema käega. «Et jumal nad 
mõlemast jalast sandiks teeks! ... » 

«Neid pole ju veel seal.» 

Allah aidaku sind sinu töös! (türgi k.). 

«Aga nad tulevad, penid. Seal, kus sõdurid sehkendavad, seal pole õhk tervisele kasulik.» 

«Minagi olen ju seal, Särközi. Senikaua, kui näed mind, pole sul vaja karta. Pealegi, kui 
väga kitsas kätte tuleb, viib kindlusest maa-alune käik Miskolci.» 

Seda ütles Gergely niisama umbropsu. Sest kuigi igal kindlusel on oma saiakäigud 
olemas, otsib vaenlane teatavasti just neid kõigepealt. Egerist ei teadnud Gergely muud, kui 
vaid seda, et seal on ülemjuhatajaks Dobö ja tema abiks Mekcsey, kaks säärast meest, kelle 
eest ta läheks kas või maailma lõppu. 

Mõjus mustlase peale vihje maa-alusele käigule? Või hobune? Või punased püksid? Või 
armastus Gergely vastu? Ta sügas end veel veidi, siis nõustus: 

«Olgu, löön kaasa, pealikuhärra, tasutagi löön kaasa, aga kui härrale meeldib anda üks 
paar kannustega kollaseid saapaid, oleksin ülearugi tänulik. Sest pole häda, kui tald on lõhki, 
pealikuhärra, peaasi, et olgu kannused.» 

Gergely rügement oli selle aja kestel juba kohale jõudnud ja kuulas kõnelust naeruga 
pealt. Lõbu läks veelgi laiemaks, kui Gergely sirutas mustlasele käe ja kämblad kokku löödi. 

«Noh,» ütles Gergely, taskus ringi kobades, «siin dinaar sulle käsirahaks! Kuni Egerini 
võid istuda minu tagavarahobuse selga, seal aga, niipea kui mõni hobune põrutada saab; saad 
esimese endale. Ka saapad saad, kuid mitte enne, kui türklane tagasi on löödud.» 

Mustlane kargas rõõmsalt oma ratsu selga ja tagus paljaste kandadega talle vastu külgi. 

Mustlasvoor möirgas Särközile õnnesoove. Temagi karjus neile omalt poolt midagi 
mustlase keeli. Lõi siis mütsi teisele küljele viltu ja ratsutas rind ees uhkelt Gergely kõrval 
edasi. 

«Eh, on Devla alles mulle kõrge lennu määranud!» 


Mõne tunni pärast, kui Bakta tee oli tõusnud mäkke, särasid neile metsaga kaetud 
küngaste vahelt vastu Egeri kindluse roheliste telliskivikatustega tornid ja tornidel lehvivad 
«rahvusvärvid ning linna sini-punased lipud. Võimsad valged müürid. 

Milline imeilus kants! Ümberringi punetavad kollendavad viinamäed ja metsatukad. 
Tagapool, küllaltki kaugel, 

uhkeldab kõrge sinine mägi — kuus korda nii suur kui Püha Gellerti mägi. 

Gergely võttis mütsi peast ja pöördus rügemendi poole: Vaadake sinna, poisid! 
Vanajumal taevas tunneb ise sellest rõõrnu!» 

Ta kannustas hobust. Kihutas edasi, 

Mustlane kõhkles hetkeks, kas jääda rügemendi etteotsa või ajada pealikule järele. Nähes 
aga, et asi muutuks koomiliseks, kui tema juhiks väge, lahmis ta peopesaga hobusele vastu 
kintsu ja võmmis talle kandadega kõhu alla. 

N55, kõrb, edasi!» 

Hobune sööstis minema, pildudes mustlast kõrgele õhku. Vana polnud asjata oma 
sepaameti kõrval ka väheke äri ajanud: iga kord maandus ta osavalt sadulasse tagasi. Teel 
rullus leitsakune tolmupilv. Tolmu keerutasid üles põgenikud. Naised, lapsed ja taadid istusid 
vankritel või ntsisid lehmi ajades majakraami ning kodulindudega täis tuubitud vankrite 
kõrval. Mõnes koormas röhkisid ka sead. 

Türklane küll siga ei söö, aga kes.teab, kauaks ära tuleb jääda. Üks punaste saabastega 
tüdrukutirts käis vankri kõrval, tihasepuur käes, keegi naisterahvas tassis potti istutatud õitsvat 
roosipõõsast puupütiga seljas. Vankreid oli. palju, kolimine oli põhjalik. Kindlasti ei pöördu 
osa neist enam kunagi tagasi., Esmajoones nood, kes alt orust Kirjuvärava kaudu Felnemeti 
poole suunduvad: väikemaapidajad ning lesknaised. Nemad jäävad Felföldi, kuhu türgi 
hobune veel kabjajälgi pole jätnud. Põgenike peasihiks olid esmajoones Putnok ja Kassa! 

Gergely ei pööranud neile enam tähelepanu. Vähem kui veerand tunni möödudes traavis ta 
Bakta väravasse, mis moodustas linna läänepoolse sissepääsu. Siis ratsutas ta, puhuti pilguga 
ülal müüridel rännates, üle turuplatsi üksiku torniga piiskopi kiriku kõrval ja keeras üles 
kindluseväravasse. 

Müür oli seat kohas valge ja lõhnas lubja järgi, niivõrd - uus oli ta. 

Sild on alla lastud. Nagu lind lendab Gergely kindlusse. Ta silmad otsivad ülemust. 

Seisabki seal kindluseplatsil mõnesaja ülesrivistunüd sõduri ees kõrgekasvuline kõhn 
rühikas mees. Seljas on tal kannikesekarva sametkuub, vööl laiaotsaline mõõk, ja- 

las pika säärega punased saapad, peos punane kotkasulega sametmüts. Tema kõrvel seisab 
päikesest põlenud heledapäine paaž, kes hoiab käes kaht lippu — sini-punast ja riigilippu, 
Dobõ teisel küljel seisab vana preester, Bälint, laiadel õlgadel valev stihhaar*. Käes on tal 
hõbedane krutsifiks. Oma suure lumivalge habemega on ta nagu mingi piibli prohvet. 

Sõdurid lõpetasid just vandetõotuse andmise. Dobo müristas neile veel kõne lõpusõnad, 
siis pani mütsi pähe. Ta pöördus läheneva ratsu poole. 

Gergely.hüppas sadulast, ja silmad säramas, saluteeris mõõga välkudes; 

«Teatan alandlikult, härra kapten, olen pärale jõudnud!» 

Dobo vaatas teda üksisilmi. Silitas pikkamisi üle oma ümmarguse halli habeme ja pikkade 
rippuvate vuntside, vaatas ja vaatas. 

«Teie ei tunne mind ära, härra kapten, eks ole? Kaheksa aastat, kui me viimati teineteist 
nägime. Olen teie armulisuse kõige truum sõdur — Gergely Bornemissza.» 

«Gergely, poeg!» hüüatas Dobõ ja sirutas käed laiali, «teadsin, et sina mind maha ei jäta!» 

Rõõmsana kallistas ja suudles ta Gergelyd. 

«Kas tulid päris üksipäini?» 


Samal silmapilgul tantsiskles väravast ratsu seljas sisse Särközi. Hobune pildus 
paljasjalgset räbaldunud mustlast poole sülla kõrgusele õhku. 

Sõdurid pahvatasid narma. 

Dobõgi muigas. 

«Ega viimaks see polegi kogu su vägi?» 

«Oh ei,», naeris Gergely. «See on ainult mu püssimeister mustlane. Tegin omateada hästi, 
et ta kaasa tõin.» 

«Iga mees on siin kulda väärt, poeg.» 

Ja ta peitis oma käe mustlase eest selja taha, et see seda suudelda ei saaks. 

Kuid mustlane ei lasknud end eksitada. Ta suudles ülemuse saapasääri. 

«Siiski, kui palju teid on?» päris Debö ärevalt. 

«Mitte palju,» vastas Gergely piinlikkust tundes. «Ühtekokku anti minu käsutusse 
kakssada viiskümmend meest.» 

Dobõ silmad lõid särama: 

«Kakssada, viiskümmend? Poeg, kui igalt poolt nii palju 

sõdureid oleks tulnud, oleksin Makläri väljal türklasele vastu läinud!» 

«Kas siis abiväge ei tule?» 

Vastuse asemel lõi Dobõ käega. Pöördus siis ümberseisvate ohvitseride poole. Ta esitles 
neile Gergelyd. Kuninga armeest oli sinna saabunud Žoltay, kellega Gergely ükstest aastat 
tagasi Budas oli tutvunud. Zoltay oli nüüdki samasugune blond ja sale lõbus poiss ega olnud 
tal ka habet — ilmselt «polnud naisemees. Siis oli seal Gäspär Petö, lühike siledaks võitud 
kikkvurrudega mees, samuti kuninga väeosast, kes kandis ülikutiitlit. Petö kõrval seisis 
sinisilmne hundilakaga noormees. Ka tema surus soojalt Gergely kätt. 

«Jänos Fügedy, kapiitli ohvitser.» 

Gergely vaatab talle otsa, 

«Oo, sa oled mulle ju tuttav, armas vennas!» 

«Ei mäleta...» 

«Kas mitte sina ei pakkunud mulle Erdelys härjakõrva?» 

«Härjakõrva?» 

«Just nimelt. Tookord, kui pidi tulema Fürjesi laulatus, lossi tagaõues.» 

«Väga võimalik, sest ma jagasin seal tõepoolest päažidele igasugust kraami.» 

«Loodan, et saan sulle nüüd tasuda.» 

«Kuidas, kuidas?» 

«Küll toon sulle vastutasuks pasa kõrva!» 

Seejärel pöördus Gergely Petö poole: 

«Aga sina, miks sina nõnda norutad?» Petö, kehitas õlgu: 

«Kakskümmend ratsameest auras mul tee peal ära. Satuksid nad kord veel mu ette!... » 

«Ara ilmaaegu kahetse,» heitis Dobõ käega. «Värav on lahti. Mingu, kes oma naha pärast 
väriseb. Sisalikke pole mul siia müüridele vaja!» 

Alles nüüd märkas Gergely preester Bälintit. Terve aasta juba polnud ta teda näinud. Ta 
embas vanameest ning suudles teda. 

«Teie ei läinud ka teiste pappidega koos minema, aulik isa?» 

«Keegi peab ju siia ka jääma,» porises vanamees. «Mida Cecey teeb?» 

«Tuleb teie juurde,» otse karjus Gergely vastuseks. 

«Noored lasevad jalga, raugad haaravad mõõga. Saate veel näha, kuidas mu puukäega isa 
mõõka keerutab!» 

Kiriku varjust astus välja rässakas lühikese kaelaga mees. Tal oli seljas tumesinine dolman 
ja-jalas kirsspunased püksid. Peopesalaiune mõõk peksles vastu kollaseid saapasääri. Temaga 


pidas käbedalt sammu keegi vanem 
prillidega, isand, kes viipas juba kaugelt Gergelyle naerdes vastu. .. 

Esimene oli Mekcsey. 

Sestsaadik, kui Gergely teda viimati nägi, oli sõber endale habeme kasvatanud ja sarnanes 
nüüd veelgi enam sõnniga. Maa peaaegu vappus ta jalge all. 

«Sina oled siis abielus?» rõõmutses Gergely, kui oli teda vähemalt kolm korda sülelnud. 

«Mis asja?» kohmas, Mekcsey. «Üks Särikagi on mul juba selle aja peale.» 

«Kelle sa ära võtsid?» 

«Taeva kõige sinisemate silmadega ingli.» 

«Kelle, noh?» 

«Szünyoghi Eszterl.» 

«Bravo! Aga sinu ilus maopeaga mõõk?» 

«On alles, ainult et iga päev ma seda ei kuluta.» 

«Ja kus on sinu armas pere?» 

«Saatsin nad Budetini kindlusse, kuni me türklase puruks lööme.» 

Dobõ poole silma pilgutades jätkas ta: 

«Ütlesin vanale, et näh, saadame naised minema, aga tema on oma Sära peale nii 
armukade... Napilt aasta abielus.» 

Prillidega ning labidakujulise lõuahabemega vanahärra; kes Mekcseyga koos oli tulnud, 
rullis Dobõ ees lahti halli paberipoogna,vmis tal kaasas oli, ja hakkas seda prillidest kaugel 
hoides valju häälega lugema: 

«Niisiis, tagavarad on järgmised: lanibaid 8050; härgi, lehmi ja vasikaid, ühesõnaga 
tapaloomi 486; nisur rukist ja jahu ühtekokku 11671 veekat*; otra ja kaera 1540 veekat.» 

Dobõ vangutas pead: 

«Väheks jääb, vennas Sukän.» 

«Ka mina arvan seda, härra kapten.» 

«Kui türklane meid talveks siia jätab, mida anname hobustele?» 

«Tuleb välja, auväärt kapteniharra, et sedasama leiba, mida sõduritelegi.» 

«Veini kui palju?» 

«2215 vaati.» 
Sedagi on vähe.» 

«Aga see-eest on vein ka vana. Tänavune viinamarjasaak läks puhtalt vett vedama, õlut on 
ka mõned vaadid.» 

«Ja sigu?» 

«139 elusat siga, 215 seakülge.» 

Bornemissza sai alles nüüd mahti paremini ringi vaadata. Põhjas losside rida, idaküljes 
kloostri moodi sopiline hoone, praegu arvatavasti kasarmu. Selle kõrval kiriku-laadne ehitus, 
mille katus äga tema masaja neljakandilise torni kohta liiga lamedana näis; katusel mustensid 
suurtüki kaitsekorvid. Kõikjal kihas vilgas tegevus: askeldavad müürsepad, puusepad, kärud, 
igasugused juhuslikud töölised, kolin, kopsimine. 

Gergely oleks huviga vana arveametniku aruannet edasi kuulanud, aga tal tuli mõelda ka 
oma rügemendile. Ta hüppas tagasi sadulasse ja sõitis väravast välja, et oma rügementi kohale 
tuua. 

Peagi oli ta nendega tagasi ja rivistas mehed üles. 

Dobõ surus lipukandja kätt. Ta jättis Mekcsey hooleks nii vandetõotuse võtmise kui ka 
kindluse tutvustamise ja hommikusöögi andmise. 

«Astu sinagj mu majja sisse,» ütles ta Gergelyle. «See kollane maja seal, kahekordne. 
Pistad midagi hamba alla.» 


Kui vandetõotus oli antud, pidigi Gergely juba komandandi juurde minema, kuid kindlus 
tõmbas teda rohkem ja ta ratsutas selle hobuse seljas läbi. 

«Suurepärane kants!» avaldas ta Dobõ juurde tagasi udes oma vaimustust. «Kui kunagi 
kindluseohvitseriks saan, lubagu jumal mul siia ankrusse heita.» Dobõ naeratas rahulolevalt. 

«Sa pole veel tühjagi näinud. Läki, pärast näitan ma sulle.» 

Bornemissza tuli hobuse seljast maha. Dobõ noogutas heledajuukselisele paažile: 

«Too hobune meile järele, Kristöf.» Ta võttis Gergely käevangu ja viis ta Lõunavärava 
juurde. Tugev postidest tara vasakut ja paremat kätt moodustas rriüüri jalal omaette tänava. 
Oli selge, et sellega 

kaitses Dobo müüri all käijaid võimaliku põhja poolt tuleva kuulirahe eest. 

«Sa vaata,» ütles ta peatudes,. «Et sa kiiremini orienteeruksid, kujutle endale üht suurt 
kilpkonna, kes vaatab lõunasse, Füzes-Abbnyi peale. See, kus me praegu oleme, on konna 
pea. Neli jalga ja saba on tornid. Mõlemal küljel jalgväravad.» 

Vahepeal hüüdis ta väravatorni: 

«Kas te seal üleval valvate ka?» Torniaknast kummardus välja vaht, õiendades küljel 
rippuvat sarve tahapoole. 

«Valvame kahe mehega, härra kapten.» 

«Lähme üles» viipas Dobo Gergelyle,. «Sealt ülevaltpoolt tuleb täna-homma türklane, eks 
vaata siis seegi paik ära.» 

Käeliigutusega palus ta Gergelyd ees minna, kuid see taganes: 

«Olen vande juba andnud, härra kapten.» 

See tähendas: ma ei ole enam külaline. 

Niisiis läks Dobõ ees. 

Tornis oli neil vahti. Nad andsid au. 

«Saage tuttavaks: vanemleitnant Gergely Bornemissza,» esitles DobS. 

Vahid andsid uuesti au. Gergely tõstis samal kombel käe mütsi juurde. 

Torni rõdult avanes vaade lõunasse kahele väikesele külale ja veskile. Üks küla oli 
kindlusest paraja noole-lennu kaugusel, teine omakorda sama kaugel esimesest. Teisel pool 
külasid aga, kahe haruneva kühkaaheliku vahel, paistis punakas tasandik. 

«Siin algab Alfõld *,» asus Dobõ paikkonda tutvustama. 

«Ja need leaks külakest meie all?» 

«See siinpoolsem, viie majaga, see on Almagyar. Sealpoolsem, nood kolmkümmend- 
kolmkümmend viis maja oh Tihamer.» 

«Ja see oja?» 

«Egeri oja.» 

«Taamal paistab mingi järveke.» 

«Selle nimi on Melegviz.» 

«Paremal järve taga too värav, kivimüür ja palju puid..?» 

«Jahipark. Piiskopi jahipark.» 

«Need müürid siin värava ümber on küll uued?» 

«Uued. Minu ehitatud.» 

«Head kõrged. Siit vaevalt türklane üritab.» 

«Sellepärasi just ehitasingi. Vasakult, nagu näed; kaitseb väravat kahur ja ülaltpoolt 
laskeavad.» 

«Igas kindluses on värav vasakult kaitstud, ründajal aga pole kilp ka mitte paremas käes.» 

«Paremalt poolt poleks siin kaitsta saanud. Oja voolab, nagu näed, piki kindluse 
läänemüüri. Lasksin veski juures lüüsid sulgeda, et meil rohkem vett oleks. Mulla abil sai 
isegi jõesängi tõstetud.» 


Nad siirdusid kindluse läänepoolsesse tiiba, mis oli linna poole. 

«Peadpööritavalt kõrge müür!» imetles Gergely. «See ioma kümme sülda ära.» 

«Vahest rohkemgi. Sellest küljest pole türklasel tõesti midagi peale hakata. Väljas 
kivimüür, seespool muldvall. Aga nüüd istume hobustele. Siitpoolt on vaevalt türklastega 
kimpujäämist karta.» 

Nad istusid sadulasse ja jätkasid ratsa oma ülevaatust. 

Linn nende all oli vaikne ja tühi. Majade keskel kõrgus piiskopikirik ja samas 
piiskopiloss. Teispoolsel mäeküljel päevaloojaku suunas asetses Püha Miklösi kirik, mis 
kuulus vanadele augustinuse munkadele'. Läänest ümbritses linna võimas korrapärane 
mäeahelik, mille üle sinetasid kõrged Matra tipud. 

Siin lääneküljelgi oli kindlusel kaks bastioni ja nende vahel kitsas tugev värav. Sõdurid 
tõid parajasti hobuseid ojale jooma. 

Teisel pool oja linna turuplatsil õiendasid mõningad mehed trobikonna sigade ümber. 
«Siin on veel rahvast?» imestas Gergely. 

«On,» vastas Dobo, «ehkki ma iga päev saadan neile sõna ära kolida. Igaüks tahab enne, 
oma sigu ja linde maha müüa.» 

Kindluses Värava ees. toimus õppus ligi viiekümnele sõdurile ühe kondise näo 
ja.torkavate silmadega ohvitseri juhtimisel. 

Sõdureil olid käes mõõgad, peas allalastud võrega roostetanud kiivrid, rinnakaitseks 
raudrüü. Kaks meest seisid keskpaigas. 

1 Praegune serblaste kirik. ("Autor.) 

«Tagasi! Tagasi! Tagasi!» karjus leitnant. «Sulle öeldakse, eesel, niipea kui oled raiunud, 
tõmba mõ5k tagasi!» 

Õpilasest oli näha, et ta polnud kunagi olnud sõdur, Dobö oli selle võimsate pihkudega 
väikest kasvu talupoisi ainult selleks kaššalase rühma paigutanud, et kahju oli säärast noort 
jõumeest suurtükkide juurde raisata. 

«Hegedüs,» seletas Dobõ, «kaššälaste leitnant. Tubli, nupukas mees. 

Ja ta sõnas sõdureile: 

«Kui te millestki aru ei saa, küsige härra leitnandilt järele.» 

Nooruk langetas seepeale oma mõõga ja vaatas Dobõ poole: 

«Sellest ma ei saa aru, härra kapten, miks pean ma mõõga tagasi tõmbama?» «Härra 
leitnant seletab.» 

«Sellepärast, sina juhtnahast saabas,» vastas leitnant vihaselt, «et saaksid end kaitsta ja 
uueks löögiks valmis olla.» 

«Aga härra leitnant,» poiss sülitas kõrvale, «kellele rnina kord äigan, ei sellest enam 
tagasilööjat ole!» 

Dobõ patsutas oma hobust ja naeratas: 

«Egeri poiss. Hästi ütles.» 

Nad ratsutasid piki müüri äärt põhja poole. Seal seisid kaks roheliseks värvitud 
sindelkatusega hoonet. Väiksem neist oli nägusam, klaasakendega, millel olid tinaraamid. 
Suurem, härraste viljaaida taoline ehitus, kandis kloostri nimetust. Dobõ ajal oli see kunagi 
kuulunud kindluse kapiitlile, nüüd oli see gamisoniohvitseride elamu. Sellel täitsid 
aknaklaaside aset härjapõied. Väiksema hoone taga oli rohelise võrestikuga lilleaed. Sealt 
paistsid pingid ja viinamarjaväätides lehtla, Astri peenarde kohal lehvis veel nukralt hiline 
rebasekarva liblikas. 

Et Gergely silmad astritele peatuma olid jäänud, vaatas ka Dobõ sinnapoole: 

«Mu vaene naine istutas päris asjata selle hulga lilli?» 

«Kus on auline emand praegu?» 

«Saatsin ta koju oma õdede juurde. Naise silm teeb mehe nõrgaks.» 


Läbi aja jõudsid nad õhtupoolse müüriosa käänukohta. 

Müür oli sealgi tavatult kõrge. All kummus esileulatuv kivine künkaselg. See oli linna 
tasapinnast terava järsakuga ära lõigatud. 

No vaata,» lausus DobS. «See siin on Muldbastion. Seda on vaja sellele nurgale ainult 
kaitseks tulistamise eest ja varjuks ka tollele teisele bastionile seal. See on Kartserbastion.» 

Ja ta osutas kindluse tagaosas kõrguvale-bastionile — kilpkonna sabale. 

Sealt avanes taas ilus vaade linnale ning piki oja sängi sirutuvate paplitesse kasvanud 
orule. Oru lõpetas kaunis küla puude vilus see oli Felnemet. Suur küla. Selle taga org avardus 
ja oli igast küljest piiratud metsaste mägedega. 

Ent Gergely ei jäänud kauaks seda vaatepilti nautima. Tema tähelepanu äratas 
kindlusetagune ala. Siin kerkisid kõrged künkad, mida müürist eraldas vaid sügav kraav. 
«Pealetungi on oodata siit,» otsustas ta maastikku uurides. 

«Siit,» nõustus DobŠ, «siit ja ida poolt, aga siin on ka müür kõige tugevam ja neli kõige 
tugevamat suurtükki kaitsevad seda osa.» 

Kartserbastioni juures tuli ta hobuse seljast maha ja iskas ratsmed paaž Kristõfi kätte: 
«Võid talli viia.» 

Nad tõusid üles bastionile, kust haigutasid künka poole suur kahur, neli mortiiri * ja mõni 
kakskümmend arkebuusi *. 

Suurtükkide kõrval õpetas lokkispäine blond sakslasest suurtükiväeläne talumehi välja. 

«Kui mina ütlen: bor, siis anna mulle bor! Kui mina ütlen düss, siis anna düss!». 

Talupojad kuulasid seersandi seletust tõsiste nägudega. «Kuntag, maister Fayrich! Venn 
si sangs bor, dann bekommen si keine pulver, veil das bor keine pulver ist, sondern vein 
2,» 

Ta rääkis saksa keelt just sama halvasti kui suurtükiväelane Ungari keelt, kuid 
sellegipoolest mõistsid nad teineteist. Ja seersant alustas uuesti: 

«Kui mina ütlen par, siis ära too mulle mitte bar, vaid pulver, krutsifiks  donnervetter!» 

' Ung. k. bor — vein, por — püssirohi, düss pro tüz,— tuli. (Sakslane räägib vigaselt 
ungari keelt ja vahetab sõnad ära.) 

2 Tere päevast, meister Fayrich! Kui te ütlete bor, siis ei saa teie mitte püssirohtu, vaid 
veini, sest bor tähendab veini, (saksa k.) 

* Saksa vandesõna. 

Lõppude lõpuks tuli talumeestele selgeks teha, et kui meister Fayrich palub veini, tuleb 
avada püssirohukott, kui ta aga palub püssirohtu, tuleb teda kostitada veiniga. 

Kindluses oli viis sellist saksa suurtükiväelast. Dobo oli nad Viinist kohate tellinud. 

«Vaata seda toredat suurtükki,» ütles Dobõ kahurit silitades. «Konn» on ta nimi. Kui tema 
krooksuma nakkab, saab türklane alles vihma tunda!» 

Kahur oli pronksist, Ta oli üleni läikima hõõrutud. Oma tugeva rautatud tammepuust, 
alusega nägi ta tõepoolest välja nagu istuv konn. 

Nad jalutasid edasi piki idamüüri, mille nurgal taas kõrgus väljaulatuv tugev bastion. See 
oli kilpkonna vasak tagumine jalg. 

«Sändori bastion,» mainis Dobö. Gergely jäi hämmastunult seisma. 

Tormnist alates vöötas kindluse idakülge tugev ning kõrge sirbitaoliselt kolmeks murtud 
müürilõik. Selline: 


vl 


Väljaspool kraav, seespool kraav. Kümme-kaksteist sülda sügav. Üksnes sisekraavi 
keskpaigas oti kitsuke muldvall, nähtavasti jäetud sinna sõdureile ülekäiguks. «See on 
väliskindlus,» seletas Dobõ. «Näed, päevatõusu poolt kerkib selle kõrval mäe moodi 


kõrgendik. See on Kirälyszeke. Oma nime on ta saanud sellest, et Istvän Püha olevat seal telgi 
ees istudes kiriku ehitamist jälgi- 

* KrälyazeTce — sõna-sõnalt: kuninga' tool. (Tõlk.) .- Kroonikud peavad Kralyszekeks 
aasa, kus seisab magasiait. Põhjuseks on laulik Tinõdy, kes Egeri piiramise järel kindluses 
käis — esmakordselt elus. Ta ei orienteerunud õigesti. Oma laulu alustab ta järgmiselt: 

On imekaunis paigas Egrl kants, kui aare; 

ta orgu laskub piki mäemõhna, 

tast põhjakaares Kirälyszike vaade, 

ja lõunaa puhkab linn all orupõhjas. 

Linn pole kunagi asetsenud kindlusest lõunas, vald läänes. Lõuna pool oli Almagyari küla. 
Seda tunnistavad kõik vanad maakaardid. Linnamüür oli ehitatud kindlusemäega kokku. 
Põhjapoolselt aasalt (igaüks võib ainsa pilguga selles veenduda) ei olnud võimalik kiriku 
püstitamist jälgida. Kuningas võis istuda piirkonnas, kus tänapäeval seisab Sänci koolimaja. 
Tähendab, kui Tinody ütles, et linn asub lõuna-kaares, jäänuks Kirälyszžke tema vastaskaarde 
— see tähistaks praeguse Sänci koolimaja asukohta. (Autor.) 

nud. See kõrgendik, tuli siit alt vallikraaviga kaheks lõigata.» 

«Selge,» noogutas Gergely. «Tark mees on olnud, kes selle nõnda seadis.» 

«Seda tegi Perenyi kümme aastat tagasi... Teisele poole jääb samuti bastion — Bebeki 
bastion. Too toru seal seal on selleks, et alt väravast kuni siiani vaenlasest vaadet saada, noh, 
ja muidugi ka tulistamiseks.» 

«Sealgi oli müür, nagu kõikjal ümberringi, süllakõrguse taraga kõrgendatud. Mõnes kohas 
oli savi liitekohtades veel märg. Tara oli vaja selleks, et varjata vaenlase pilkude eest müüril 
liikuvaid kaitsjaid. 

Nüüd siis läki Kirikubastionite,» sõnas Dobõ, Gergelyl uuesti käe alt kinni võttes. 

Ainult mõni samm Sandori bastionist eemale, ja Gergely ees seisid kaks hiiglaslikku 
ehitust: kloostritaoline aed ja selle külge ehitatud pool päratu suurt kirikut, üks torn oli 
säilinud. (Varem oli neli torni). Uksel nikerdised, ukse kohal hiiglaslikud kivililied, 
pühakute raidkujud, krammid ja täkked näol. Ent mis kirik see niisugune oli — koguduse 
asemel mulda täis tuubitud, kella asemel suurtükid katusel ja oreli asemel suurtükkide 
kõmisev laul — surmaoreli laul. 

Kiriku üks külg oli sisse langenud ja moodustanud künka. Künkal sõi kits rohtu. Teisel 
küljel oli võlvitud sissekäik. Selle kivid olid tahmased. 

«Siin hoitakse vist püssirohtu?» küsis Gergely. 

«Just nimelt. Tule ja vaata; milline jõud siia kokku on kuhjatud!» 

«See oli käärkamber.» 

«Jah! Hea kuiv koht püssirohu jaoks.» 

«Noh, suur patt oli küll seda kirikut... » 

«Mul endalgi on kahju. Aga võimalik, et just sellega päästamegi kindluse. Parem olgu ta 
nii, kui et siin Allahit kiidetaks.» 

Nad astusid sisse. Paik sarnanes pigem veinikeldrile kui kambrile — ruum oli maast laeni 
täis musti tünne. 

«Kui palju?» ei jõudnud Gergely küllalt imestada. 

«Palju,» naeratas Dobö. «Enam kui kakssada vaati. Siin hoian kogu oma 
püssirohutagavara.» 

«Ühes kohas? Aga kui lendab õhku?» 

«Võimatu. Ukse ees seisab vaht. Kellelgi teisel pole võtit peale minu. Keegi teine kui 
Mekcsey või vana Sukän 

siia sisse ei pääse. Loojakust päevatõusuni aga ei anna ma võtit kellelegi.» 


Gergely heitis pilgu üles aknasse. Aken oli klaasist, ümmargustest tinaraamis klaasidest, ja 
seda kaitses kolmekordne raudvõre. 

Otse ukse vastas, kuhu langeb põiki valgusvihk, seisab suur ümmargune tõrs. See on ääretasa 
püssirohuga täidetud. 

Gergely võtab sealt kamalutäie ning puistab tagasi. 

«See,» lausub ta, «näib olevat suurtükkide jaoks. Hea kuiv.» 

«Püssi oma on väikestes tünnides,» vastab Dobo. 

«On see siin valmistatud või Viinis?» 

«Nii siin kui seal.» 

«Ja millise koostisega on siinne?» 

«Kolm osa salpeetrit, üks osa väävlit ja puusütt.» 

«Pehme süsi või kõva?» 

«Pehme.» 

«See on kõige parem. Aga mina segan paar-kolm lusikatäit sütt rohkem kui seda tavaliselt 
tehakse.» 

Tõrre kohalt mustunud seinalt vaatas alla suur määrdunud ja narmendav maal. Sellel võis 
näha vaid kaht pead. Üks oli nukker habemik mehenägu. Teine: mehe rinnale naaldunud 
noormehe oma. 

Mõlema pead ümbritseb kollane valgussõõr. Kaelast alates on lõuend maha rebitud, nii et alt 
paistab valge sein. 

«See oli arvatavasti kiriku altaripilt,» lausus Dobo. «Võib-olla veel Istvan Püha tellimisel 
maalitud.» 

Käärkambri esisel tiirlesid kaks püssirohuveskit. 

Mõlemaid ajasid ringi hobused. Kiriku seina ääres võlvi all valmistasid sõdurid käsipomme. 
Kaks suurtükivaeseersanti jälgisid nende tööd. 

Gergely peatus. Vaatas püssirohtu ja süütenööri ning raputas pead. 

«Vahest pole see hea?» küsis Dobo. 

«Käib küll,» kehitas Gergely õlgu, «kuid paluksin luba sellel bastionil, mis minule alluma 
hakkab, mul ise pomme valmistada.» 

«Ütle ausalt välja, et tunned paremat retsepti. Sa oled õpetatud mees ja siin on peaasi kindluse 
kaitsmine, mitte mingisugused eelarvamused.» 

«Tean tõepoolest paremat. Need vanad pommid prigi- 

sevad, hüplevad ja teevad kära, ja ongi lõpp. Mina panen sinna veel tuuma sisse.» 

«Mis tuuma?» 

«Väikese pommi: vasepurusse kastetud õline takutort, rauapuru ja tükk väävlit. Minu pomm 
alustab oma tööd alles siis, kui ta väliskest on lõhkenud.» 

«Dobö hõikas tagasi pommivalajatele: 

«Töö jätta! Härra vanemleitnant Bornemissza tuleb siia tagasi ja hakkate töötama nõnda nagu 
tema käsib.» 

Nad siirdusid üles bastioniks muudetud kiriku katusele. See oli ääristatud vitstest punutud 
kaitsekorvidega, mis olid täidetud mullaga. Nende vahel kivivõlvi all orvas seisid suurtükid. 
Katuse keskpaigas lösutas hunnik kuule. Seal oli ka püssirohuõ5s. 

Sealt võis näha kogu väliskindlustist, mis nagu hiigtaslik viilukas ümbritses kindlust 
hommikupoolsest küljest. Sellel oli kaks bastioni, kummalgi ümmargune torn. 

Ent müüri vastas võis näha ka suurt kõrgendikku, mis kerkis kindluse enda poole kõrguseni. 
«No siin idaküljel tuleb võimas tormijooks!» arvas Gergely. «Hommikuti paistab päikegi otse 
silma. Siia on meest vaja.» 

«Mõtlesin sinule.» 

«Tänan. Küll ma juba mehe eest väljas olen.» 


Mehed surusid kätt. 
Suurtükkide hulgas kükitas ka üks suur jäme pronkskahur. Tema laia kõrri näis mahtuvat 
inimpea-suurune kuul. Tähed ning kaunistused ta võimsal kerel särasid kui kuld. 
«See on Nukk,» lausus Dobo. «Loe seda kirja.» 
Kahuri kerel pärjana kaarduvate palmilehtede vahel helkis kiri: 
«Meie kindel kants on Issand!... 
Üheksanda septembri hommikul päikest ei tõusnud, Taevast katsid hallid pilved. Matra 
tipudki olid jäljetult kadunud. Ilm oli säärane nagu helliku lapse nägu, kes ahab nutta, kuid 
otsib veel põhjust, et seda teha. Kindluses kees vilgas askeldus ning kopsimine. Alumisel 
turuplatsil tahuvad puusepad poole sülla pikkuste vaiade otsi lapikuks. Samas kõrval on 
.mõned sõdurid ametis neisse lamedaisse otstesse aukude puurimisega ja vaiadest risti 
moodustamisega. Kolmas rühm sõdureid 

Seob ristide külge õliseid pigiseid takutuuste. Sääraseid riste nimetatakse matardeks. Neid 
lebab seal juba terve hunnik. 

Käärkambri kõrval mõõdab vana Sukan veekaga püssirohtu. Talumehed täidavad sellega 
pisikesi nahkkotikesi. Kannavad neid suurtükkide juurde. 

Samas käärkambri läheduses laetakse seersant Janosi juhtimisel püssirohuga ümmargusi 
põletatud savist vormitud kuule. Need on nõndanimetatud pallid. Palli sisemusest ripub välja 
vaksapikkune püssirohu süütenöör. Süütamise tarvis asetatakse kuul traadist riistapuusse, mis 
sarnleb umbes inglise reketiga. Ent heidetakse seda nii käega kui viskeodaga — viimasega 
erilisi kõrvadega varustatud kuule. Neidki oli valmis juba tuhande ümber. 

Alumise turuplatsiga teineteisest eraldatud kaks pikka maajaderida Vanavärava kandis on 
kasarmud. Mõõgateritajad, kriiksutavad lukksepad kilksutavad. Tuleb kohendada igamehe 
relva, kes aga midagi toob. 

Pimevärava kõrval, ruumikais maa-aluseis tallides mäletsevad veised heina sületäite 
ümber. Müüri ääres tegutsevad lihunikud. Veri nõrgub renni kaudu kraavi. Iga päev 
veristatakse seal kindluserahva jaoks neli-viis veist. 

Gergely viibis parajasti Sändorl bastionil. Puusepad meisterdasid seal palkidest ja laudadest 
poodiumi, et seestpoolt tervete rühmadena üles müürile pääseks. Bas-tioni kivitreppidest ei 
piisanud, et kaitsjad tungiva vajaduse korral oleksid korraga müürile tõusta saanud. 

Selline poodium on olemas juba iga kindlustise juures, kuid Sandori bastionil tuleb see uuesti 
teha, sest üks post on halvasti maasse löödud ja poodium kõigub. 

Dobö läks, oma ohvitseridega seda mööda üles ja seletas postide tugevust proovides. 

«Post peab seisma nii, et ta ka üksipäini sadat meest kannaks, kui kõik ülejäänud postid läbi 
on lastud. Pange igale postile veel toed lisaks. Ja lubjake paksult üle.» 

Ta pöördus oma paaži poole: 

«Mine naiste juurde ja ütle, et nad tooksid lupja ja pintsleid.» 

Järsku kõlas kirikutornist pikk ning läbilõikav sarve-hääl. 

«Noh, mis lahti?» karjas Mekcsey alt üles. «Me oleme siin!» 

«Tulevad!» 

See ainus sõna ütles ohvitseridele palju. 

«Eelpost tuleb!» 


Vahtide pikk ahel oli juba päevi kuni Maklärini välja pandud. Elav teleskoop, mis ulatus 
otsaga Abonyi aasani, valvas ööl ja päeval türklaste saabumist. Erariietes luurajad olid 
saadetud veelgi kaugemale ette, kuni Valmosgyörki ja Hatvanini. Türklaste lähenemisest oli 
juba varem teatatud. Leitnant Lukacs Nagy oli just palunud luba oma kahekümne nelja 
parema ratsanikuga kindlusest väljuda, et etterutanud türklasi hirmutada. Ent vaenlase 
eelväe ilmumine Abonyi alla sai teatavaks alles praegu. Nüüd ei jäänud enam kahtlust, et 
türklane suundub Egeri peale ja mitte kuhugi mujale. 

Seda tähendaski too ainus sõna: «Tulevad!» 

Mekcsey kargas üles müürihatjale ja pani tõtates Lõunavärava poole ajama. Sama tegi ka 
Dobö. Neile järgnesid ohvitserid. Lõunabastionil peatuti ja asuti, käsi ees varjuks, jälgima 
teed, mis väikese Almagyari ning Tihameri küla kaudu eemalt lagendikult otse 
kindluseväravasse suubus. 

Mööda Almagyari teed lähenes kiires galopis ratsanik, endaga suurt tolmupilve kaasa tuues, 
mis kerkis hobuse kapjade alt. Ta oli ilma mütsita. Punane dolman lehvis rihma küljes selja 
taga. 

Minu sõdur,» tunnistas Gergely, «Bakocsay!» 

Kuna Bakocsay oli suurepärane ratsutaja, saatus aga oli ta jalameheks määranud, mangus ta 
alatasa, et teda hobusele lastaks. Nii oli ta selgi päeval ratsaluuresse sattunud. 

Kui ratsanik'kindluse alla jõudis, oli näha, et ta nägu on lausa veretomp ja et hobuse.küljel 
peksleb midagi ümmargust melonitaolist. 

Minu sõdur!» trampis Gergely rõõmuga jalgu, «minuBakocsay! See ta on, Bakocsay!» 

«Hm.. on löömingus olnud!» otsustas Dobö. 

Egeri poiss,» lisas tunnustavalt Mekcsey. 

Aga minu sõdur,» hõikas Gergely lõbusalt vastu, «Minu õpilane!» 

Kulleri kannul kihutasid teetolmu üles keerutades veel kolm luurajat. Ülejäänud olid 
arvatavasti maha löödud. 

Tähendab, türklane on siinsamas. 

Mida võis tunda Dobd, kuulates käskjala sõnumit? Läheneb sama türklaste vägi, mis sel suvel 
oli purustanud juba kaks riigi tugevaimat kindlust, Ternesväri ja Szolnoki, ning hõivanud 
Dregely, Hollökö, Salgö, Bujäki, Sägo, Balassa-Gyarmati ja kõik, mida ta iganes himustas. 
Türklased lähenesid kindla eesmärgiga alistalda sultani võimu alla kõik, mis Ungarist veel oli 
säilinud. 

Niisiis sihivad nad juba siia. Tulevad kui kõmisev viimsepäeva-kohus, kui maailma hävitav 
tule ja vere orkaan. Sajaviiekümne tuhande pealine inimnäoga tiigrikari, laastav kiskjate 
laviin. Neid võib olla isegi kakssada tuhat. Enamalt jaolt on neid varasest lapseeast peale 
harjutatud noolte ja püssidega ümber käima, müürile ronima, laagris elama. Nende mõõgad on 
pärit Damaskusest, soomusrüüd on derbenti terasest, piigid kuulsate hindustani seppade töö, 
suurtükid euroopa parimate asjatundjate valatud; nende püssirohu, kuulide, suurtükkide ja 
käsirelvade hulk on mõõtmatu ning loendamatu. Nende verejanu on 

kuratlik. 

Ja nende vastane? 

See väike kindlus siin, vaevalt kuus vana viletsat suurtükki ning hunnik aukudega raudtorusid 
— kah suurtüki nime kandvaid arkebuuse. 

Mida võis tunda Dobo? 

Kuller Istvän Bakocsay kihutas kindluseväravast sisse jä kargas sadulast maha. Verise, higise 
ning tolmusena jäi ta Dobõ ette seisma. Sadularihma küljes kõlkus sassis vuntsidega tõmmu 
türklase pea, tal enesel oli vasak põsk hüübinud verest üleni must. 

«Teatan alandlikult, härra kapten,» sõnas ta kandu kokku lüües, «türklane on siirt, 
sindrinahk!» 


«Ainult eelvägi,» vastas Dobo rohulikult. 

«Just nii, eelvägi, härra kapten! Päris väge ei võinud me Abonyi metsa tõttu näha, aga neil on 
kõva kiire peal, sindrinahad! Nii kui meid haistsid, krabasid kaks meest kohe kinni, mind 
ajasid ka tükk maad taga, kõige viimati see tahmanägu, sindrinahk!» 

«Ja kus su kaaslased on?» 

Sõjamees vaatas värava poole. 

«Pesevad ojas, sindrinahad!» 

«Noh,» lausus Dobo, «tänasest alates oled kapral. Mine joo soru veini sindrinahk!» lisas ta 
naeratades juurde. 

Kindluseõuel trügis igaüks ligemale, et vaadata maharaiutud pead. Paljaks aetud pealael 
rippus pikk juuksetutt. Baköcsay hoidis kolpa tuttipidi peos ja näitas seda uhkelt kõigile. 
Teade türklaste lähenemisest lõi kindluse kihama nagu mesilastaru. 

Kõik kogunesid Bakocsay ümber, et kuulda, mida ta räägib, ning näha türklase pead. Isegi 
naised olid pagarihooneist ja köökidest kokku jooksnud. Kikivarvule küünitudes kuulasid nad 
inimsumma selja taga päevakangelase pajatusi ja vahtisid hirmuga pagana pead, kust tilkus 
veel verd. 

Kõik see toimus loomulikult aja vältel, mil Dobö turuplatsilt lahkus ning koos 
vanemohvitseridega palee poole läks. Teel nad peatusid: pidasid millegi üle nõu. 

Kangelane riputas türklase pea pärna oksa ja istus ise toolile, et, usaldada oma pea 
habemeajaja hoolde. Kindluses oli kolmteist habemeajajat: neli meistrit ja üheksa abilist. 
Mõistagi mitte selleks, et juukseid pügada ja habet ajada. Nende ülesanne oli haavu pesta, 
kinni õmmelda ning maarjajääga verejooksu sulgeda. Ent arstid? Terves riigis kokku ei olnud 
niigi palju arste kui tänapäeval mis tahes komitaadi linnakeses. Habemeajaja täitis kõikjal 
ühtlasi arsti aset. 

Kõik need kolmteist habemeajajat sööstsid nüüd Bakocsay kallale, et olla valmis kuulama ta 
sõna. Kõigepealt tõmmati ohvril dolman ja särk seljast. 

Meister Peter kui kõige vanem asus esimesena tööle, ma ees hoiti suurt saviliuda ning selle 
kohal anumat veega. 

Pesemine toimus eht ungari kombel. 

Sangar kannatas kummargil olles pesemise ja maarjajää ilusti ära, kui aga hakati õmblema ta 
pikka peahaava, paiskas ta tooli, kausi, habemeajaja ning selle abilise eemale, ja sammus 
tuliseid sindrinähku lendu lastes kasarmusse. 

«Ega ma mõned püksid ole teil nõeluda, sindrinahad!» Pühkinud aknaserva küljest suure 
ämblikuvõrgu alla, pani ta selle haava peale. Ta sidus pea ise kinni. Istus siis aha, sõi vägevalt 
pekki, võttis kõvasti veini peale, seejärel vajus õlgkotile pikali ning uinus samas. 

Kulleriga peaaegu üheaegselt oli kindlusse ratsutanud ka üks talumees. Seljas oli tal pikk 
vammus, peas üleskeeratud äärtega must kübar. Käes haljam vemmal, mis 

oli niisama suur kui mees ise. 

Dobõ oli just kulleriga jutuajamise lõpetanud, kui mees hobuse seljast maha tulemata küsis 
ühelt naisterahvalt: 

«Missugune on härra kapten?» 

«Vaat too seal,» vastas naine, «too suur vibalik isand, läheb sealt habemeajajate juurest 
praegu mööda. Eks võite mütsisule järgi isegi taibata, missugune,» 

Mees vaatas näidatud suunas: Ta nägi habemeajajaid kohe. Kõik kolmteist olid ametis juuste 
lõikamisega. Ohvitserid lasksid oma pea peaaegu päris paljaks ajada — viis sõrme sisse, paar- 
kolm sapsu kääridega, ja oligi valmis. Õlgadeni pikad juuksed võtavad ju kergesti tuld. 
Lahinguolukorras pole kellelgi aega neid kammida. 


Nüüd tuli mees sadulast maha. Sidus hobuse puu külge. Pistis käe oma kaelkotti. Võttis sealt 
suure pitsatiga kirja. 

Ta jooksis Doböle järele. 

«Kaptenihärra, ma tõin kirja!» 

«Kellelt?» 

«Türklastelt» 

Dobo nägu muutus süngeks. 

«Kuidas julgesite seda tuua!» käratas ta mehele. «Või olete ise türklane?» 

Mehikese põlved nõtkusid. 

«Ei sugugi, palun väga. Mina olen Kälist.» 

«Kas teate ka,, et ungarlasel on patt vaenlase kirju kanda?» 

Ja ta pöördus sõdurite poole: 

«Vahi alla võtta!» 

Kaks odameest asusid talumehe külgedele. 

«Isand,» ütles mees anuvalt, «mind sunniti!» 

«Sundida saadi ainult seda, et kirja vastu võtaksid. Siia toomist enam mitte.» 

«Jääge paigale!» sõnas ta sõdureile. 

Ta laskis kogunemiseks sarve puhuda, oodates ise, käed rinnal vaheliti, pärnapuu all, kus 
kõlkus türklase pea. 

Ei möödunud kolme minutitki, kui kogu kindluse rahvas oli koos. Ohvitserid seisid Dobo 
ümber. Sõdurid olid üles rivistunud. Kõige taga seisid talupojad ning naised. 

Siis hakkas Dobo kõnelema: 

«Lasksin kindluserahva kokku kutsuda, kuna türklastelt 

on saabunud kiri. Mina vaenlasega kirjavahetust ei pea. Kui vaenlane läkitab kirja, virutan 
selle neile tagasi. Või topin kurku sellele, kes julges ta mulle tuua. Selle esimese kirja lasen 
aga ette lugeda ning saadan siis otsemaid kuningale edasi. Nähku omaenese silmaga, et 
türklane siin ja et abi on hädavajalik. Ma tean lugematagi, mis kirjas seisab: ähvardused ja 
kauplemine. Ähvardusi me ei karda. Tehingutesse me ei lasku. Isamaad ei müüda mingi hinna 
eest! Kuid et kuuleksite oma kõrvaga, milliseid sõnu vaenlane kasutab, lasen ma kirja ette 
lugeda.» 

Ta ulatas kirja Gergelyle. Ta teadis, et see kui õpetatum mees kindluses on võimeline 
esimesel pilgul lugema mis tahes kirjutist. 

«Loe valju häälega.» 

Gergely astus kivi otsa. Murdis pitsati katki ja raputas liiva paberist välja. Lasknud silmad üle 
kirja lõpu käia, alustas ta: 

«Kirjutab Afimed-paša Kalist. Tervitus Egeri kindluse ülemale Istvän Doböle! 

Mina, kes ma olen Anatoolia pasa Ahmed, võimsa ning võitmatu sultani ülemnõunik, tema 
loendamatu ning võitmatu sõjaväe ülemjuhataja, teatan selle kirjaga, et võimas sultan on 
käesoleval kevadel saatnud Ungarisse kaks sõjaväge. Üks neist vallutas Lippa, Temesväri, 
Csanädi ja Szolnoki ning kõik kindlused ja lossid Körösi, Marosi, Tisza ja Doonau 
provintsides. Teine üksus alistas Veszpremi, Dregely, Szecseni ja terve Ipoly kalda, 
purustades vahepeal kaks ungari väge. Pole olemas jõudu, mis suudaks meile vastu panna! 
Ja nüüd ühinevad need kaks võidukat sõjaväge Egeri kindluse all. 

Võimsa ning võitmatu sultani tahtel hoiatan teid, ärge julgege ka teie Tema Hiilgusele vastu 
seista, vaid võtke kuulda minu nõuannet, laske sisse paša, kelle ma saadan, andke temale üle 
Egeri kindlus kui ka Egeri linn... » 

«Kuule kuradit!» lõi rahvahulk sumisema. «Ära enam loe! Koerte kõrvadele paras!» 

Dobõ sundis neid siiski käeviipega vaikusele. «Kuulake aga pealegi türgi muusikat. See on ju 
väga ilus, kui ta nõnda ülevalt kõlab. Loe edasi.» 


«Kui aga olete sõnakuulelikud, luban ma oma au nimel, ei tehta häda teile ega teie 
varandusele. Sultan on teile 

armuline ja mina säilitan teile vabaduse nagu see oli teie kuningate ajal.» 

«Türklaste vabadust me ei vaja!» karjus Cecey vahele. «Meile on ungari omagi hea küllalt!» 
Seepeale naeratasid kõik. 

Gergely jätkas: 

«Ja ma kaitsen teid kõige kurja eest...» 

«Vat selleks hoopis tullakse, et meid kaitsta!» üürgas Gäspär Petö. Kõik naersid, ka kirja 
lugeja ise. 

Rahval oli juba teada, kuis käitub türklane allaheitnud kindluses. 

Ainult Dobõ jäi endiselt süngeks. Gergely luges: 

«...Seda kinnitan ma oma usaldusväärse pitsatiga. Kui te aga ei kuuletu, tõmbate enda peale 
võimla sultani hirmsa viha ja nii teid kui teie lapsi ootab surm. Seepärast saatke kohe oma 
vastus teele!» 

Vastuseks oli vihane urin. 

«Tuld ja tõrva tollele võimsale sultanile! Katsugu ta ainult tulla!... » 

Näod punetasid. Ka kõige' vaguramate meeste silmis lõkendas tuluke. 

Gergely andis kirja kaptenile tagasi. Müra vaikis. 

Doböl polnud tarvidust kivi otsa astuda, et üle rahvahulga vaadata. Ta ulatus niigi nägema üle 
kõigi peade. 

«Ennäe,» lausus ta kibedusega teraskalgil toonil, «see on esimene ning viimane kiri, mis 
türklastelt siia kindlusse on jõudnud ja ette loetud. Sellest võisite mõista, milleks nad tulevad. 
Mõõga ja suurtükiga toovad nad meile vabadust. Kristlaste veres suplev paganlik keiser tuleb 
meile seda vabadust tooma. Pole vaja? Kui vabadust vaja ei ole, raiub ta meil pead maha. Siis 
sellele tuleb meil vastata. See on minu vastus!» 

Ta kägardas kirja kokku ning viskas selle külamehele näkku. 

«Kuidas julgesid seda siia tuua, lurjus!» 

Ja pöördus sõdurite poole: 

«Jalad raudu! Vangikotta nurjatu!» 

Pärast kõiki ülesärritanud türklaste kirja ettelugemist palus Dobö ohvitseridel paleesse ilmuda, 
«Poole tunni jooksul kõigil kohal olla!» 

Saal täitus isegi kiiremini. Kes hilines, hilines vaid, sellepärast, et tõmmata enne ülle oma 
pidurüü. Igaüks tundis, et too kiri oli hädakella esimeseks löögiks. 

Dobo ootas v«el Bakocsay kaaslasi. Samuti ka Lukäcs Nagyi koos kahekümne nelja 
ratsamehega. Kui nad ainult türklaste rõngasse poleks sattunud! See oleks alles pagana vilets 
ja põrutav uudis... 

Ta seisis käed vaheliti akna juures, pilk uitamas all mäejalal laotuval linnal. Millised kaunid 
ehitused, millised ilusad valged majad! Ja linn on tühi. Üksnes siin, üsna palee lähedal oja 
ääres, askeldab kindluserahvas. Hobuseid jootvad sõdurid, veekandjad; alMinnaš astub praegu 
üks kollase pearätikuga naine väravast välja. Suur komps on tal seljas. Kaht väikest last enda 
kõrval jooteksutades ruttab ta kindluse poole. 

«Seegi tuleb siia,» pomises Dobö masendatult. 

Sealsamas Dobõ kõrval seisis paaž. Seljas oli tal linaõie värvi sametist dolman. Oma pikkade 
juuste ja tütat-lapseliku näoga näis ta poisirõiväisse riietunud tüdrukuna. Ent kui keegi oleks 
juhtunud vaatama ta käsi, oleks ta näinud neis jõudu. Iga päev harjutas poiss hoolega 
odaheitmist. 

Dobö pöördus nüüd tema poole. Silitas ta õlgadeni langevaid juukseid ja küsis: 


«Millest sa unistad, Kristöf? Kas mitte sellest, et olla kodus?» 

Poiss pilgutas silmi: 

«Peaksin häbenema, kui seesugustest asjadest unistaksin, härra kapten.» 

«Parem oleks, kui laseksid oma juuksed ära lõigata.» 

Poiss oli ainsa paažina jäänud kindlusse. Ja temagi vaid sellepärast, et ta isa oli kaptenile 
kirjutanud, paludes poega mitte koju saata. Poisil oli võõrasema. See ei vaadanud talle sugugi 
hea silmaga. Dobõ pidas teda õieti oma pojaks. 

Teised paažid oli Dobõ kõik koju läkitanud. Kõik olid neljateistkümne-kuueteistkümne 
aastased poisikesed. 

Dobõ õu oli neile vapruse kooliks. Tuleproovile aga Dobõ neid veel ei lubanud.. 

Teiste hulgas oli Doböl veel üks armas paaž. Baläzs Balogh, eelmisel aastal mõrvatud munk 
Györgyi ühe ohvitseri poeg. Too oli Kristöfistki veel aasta võrra noorem ning seejuures 
suurepärane ratsutaja. Nuttes oli poiss augustis kindlusest lahkunud. Ta süda valutas, et 
Kristof võis jääda, tema aga mitte. 

«Lüüakse minema nagu mõnd kingsepapoissi,» oli ta kurtnud. «Mille poolest sina parem oled, 
et sind siia jäetakse?» vihastas ta Kristöfi peale. «Oota sa, kui tagasi tulen, lööme piigid 
kokku.» 

«Ega sa ometi mõtle, et mina su ära saadan?» oli Kristöf löödult küsinud. 

Ja oli siis ise Döbõd palumas käinud: 

«Las jääda ka Baläzs, härra kapten!» 

Dobõ oli keeldunud: , 

«Ei või. Lesknaise poeg. Ainuke laps. Isegi pähklipuusse ronimine on tal keelatud. Kao.» 
Lukäcs Nagy oli ta endaga kaasa viinud, et möödaminnes emale üle anda. 

«No jääb too Lukäcs aga kauaks!» sõnas Dobõ Mekcseyle. «Kardan, ta on kuidagi pigisse 
jäänud.» 

Ta vangutas pead. 

«Ei usu,» naeratas Mekcsey. «Lühikeste meeste pärast ma ei karda. Mul on sihuke eriline 
ebausk, et lühikestel lahingus veab.» 

«Just vastupidi!» arvas Gergely lõbusalt. «Lühike mees ei istu kunagi nii kindlalt sadulas kui 
pikk. Lühikest viib hobune, pikk aga viib hobust.» 

«Muidugi, kuna sa ise oled pikk.» 

Uksehoidja teatas, et luurajad on saabunud. 

Dobõ tõsines. 

«Lase nad sisse.» 

Seitse kollaseis saapais kannustega noorukit lõid keset saali kannad kokku. Kahel olid juuksed 
märjad. Nad olid tõepoolest pesemas käinud. 

Uks märjajuukseline astub ette: 

«Teatan alandlikult, härra kapten, vaenlane on siin. Abonyi all.». 

«Tean,» vastas Dobõ, «esimene türklane on juba kindluses. Bakocsay tõi.» 

See on öeldud etteheitega. Sõdur kannab linna sini 

punaseid värve. Sügavalt hinge tõmmates ja käega üle kukla äiates vastab ta: 

«Härra kapten, ka mina oleksin võinud tuua, kas või kolm tükki.» 

«Ja miks sa siis ei toonud?» 

«Eks ikka. sellepärast, et lõin kõigil kolmel pead minema.» 

Saalis muutus lõbusaks. Seitsmest sõdurist olid neli sidemeis. Ka Dobõ ise muigas. 
«Nõndaks, Komlösi, mu poeg,» lausus ta, «mitte türklase peades pole viga, vaid teie omades. 
Teie ülesandeks ei olnud mitte võidelda, vaid teadet tuua. Härra leitnant Bornemissza sõdur 


oli see, kes teatega tuli. Teil oli aga esimene asi kümmelda, soeng korda seada, särk vahetada 
ja oma pikki vuntsikest keerutada. Mis sõdur sa küll oled, Antal Komlösi!» 

Komlösi vaatas iloruspäi maha. Ta tundis, ei Doböl on õigus. Siis lõi ta pilgu üles: 

«Saate veel näha, härra kapten, mihuke sõdur ma olen!» 

Kaks meest oleksid pidanud veel ilmuma, kuid need olid langenud türklaste kätte ja võisid 
ilmuda ehk alles teises ilmas. 

Dobö määras uue luuresalga ning andis range käsu, hoiduda türgi luurega kokku puutumast, 
teatada aga iga tunni tagant valveohvitserile vaenlase asukoht. Siis saatis ta sõdurid minema ja 
istus laua taha. 

Selleks ajaks olid saali kogunenud juba kõik maakaitseväe- ja kindiüseohvitserid. Samuti ka 
viis sakslasest suur-tükiväeseersanti. Kohal olid ka preester ja vana Cecey. Nad vestlesid tasa. 
Mõningad silmitsesid saali seintel asetsevaid maale. Seal oli piiskop Miklös Olahi portree, kes 
kortsus kulmul, poolviltu vaatas oma öökullisiimadega. Käes oli tal raamatuke, selja taga 
Egeri kindlus ajast, mil sellel oli alles üks torn. Varjupoolsel seinal ripub kuningas Jänosi 
portree, millel heledama laiguna paistab vaid kollakas habe. Teine pilt jääb täiesti varju, 
nõrgalt kumab ainult nina ning teine näopool, ja sellel pildil on nimi: Perenyi. 

«Sõbrad!» alustas Dobö lõpuks pidulikus vaikuses. «Te kuulsite, et on kätte jõudnud hetk, 
mida juba aastaid oleme oodanud.» 

Tema hääl kõmises nagu tornikella löök. Hetkeks ta vaikis. Võib-olla vaikis ta maha ühe rake 
mõtte. Siis 

otsekui tahtes lühidalt kokku võtta kõike, mida oli kavatsenud öelda, jätkas ta tavalisel toonil: 
«Minu seltsimees kapten Mekcsey andis äsja mulle üle kindluse kõigi jõudude täieliku 
nimekirja. Umbkaudu on teil muidugi ülevaade olemas, kuid pean siiski vajalikuks see ette 
lugeda: kuulake ära, et kõik oleks selge. Ole hea, veli Gergely.» 

Ta ulatas paberi Gergelyle, kes tuli taoliste asjadega kergemini ja kiiremini toime kui onu 
Sukän. Gergely asus varmalt lugema. 

«Egeri kindluse sõjalised jõud 9. septembril 1552. aastal.» 

«See tähendab — täna,» tähendas Dobõ. 

«Kindluses on praegu: garnisoni väest ratsamehi kakssada, jalamehi samapalju, lisaväge 
püssimeeste näol Egerist ja ümbruskonnast 875. Suursuguse isanda Ferenc Perenyi saadetud 
25 meest, isand György Seredy saadetud ligi kakssada meest.» . 

Mekcsey raputas pead. 

«Neist pole rohkem järel kui vast viiskümmend.» 

Ja ta riivas pilguga üht lipitsevate silmadega kondise näoga leitnanti. 

«Mina ei saa midagi parata,» tõstis see häält. «Mina olen kohal.» 

Ta kliristas oma mõõka. 

Dobõ sõnas rahustavalt: 

«Sõber Hegedüs, kes räägib siin sinust? Isegi Hunyadil on näruseid sõdureid.» Gergely luges 
edasi: 

«Kassast üksipäini tuli kakssada kümme vabatahtlikku. Näete, siin on,» vaatas ta vilksamisi 
Hegedüsile otsa, «Kassaski oli uljaid mehi!» 

Ja ta jätkas: 

«Tummade munkade kloostrilt neli drabanti *, Egeri kapiitlilt üheksa.» 

«Üheksa?» kähvatas Tarnas Bolyky, Borsodi kütiväe leitnant. «Neil on ju üle saja sõduri.» 
«Isegi maksu eest ei antud rohkem,» vastas Dobõ lühidalt. 

Fügedy, kapiitli ohvitser, tõusis püsti. Dobõ lõi aga käega: 

«Palun,, vennas, küll teine kord.. Kapiitlit ei liiguta kuratki. Egeri linn kuulub Hevesi 
maakonda, kindlus 

Borsodi alla. Sealpool oja on Hevesi, siinpool oja Borsodi maa. Edasi, Gergely-vennas, tee 
ruttu ja lühidalt.» 

Gergely jätkas võrinal nagu munk. Register oli.hea pikk. Säros, Gömör, Szepes, Ung, vabad 
linnad — kõik olid lähetanud mõne salga drabante. Jäsza praost üksi oli saatnud nelikümmend 
meest. Selle peale karjuti hurraa. 

Lõpule jõudes kõrgendas Gergely taas häält: «Niisiis, kokku on meid sada meest vähem kui 
kaks tuhat.» 

Dobõ laskis silmad üle laua ümber istujate libiseda ning ta pilk peatus Hegedüsil. Käššalaste 
ohvitserile vaadates lausus ta: 

«Juurde võime lisada veel mehed, kes on võetud sisetöödele: kolmteist habeme-ajajat, 
kaheksa lihunikku, kolm lukkseppa, neli seppa, viis puuseppa, üheksa möldrit ja 
kolmkümmend neli külameest, kes on abiks suurtükkide juures. Tormijooksu korral võivad 
need kõik relvad pihku haarata. Peale selle arvestagem veel Lukäcs Nagyi, kelle ma Ristija 
Johannese pea maharaiumise päeval kahe- 

kümne nelja ratsamehega Szolnoki alla saatsin. Iga tund võivad nad ilmuda,» lisas ta pilku 
Mekcseyle pöörates, ning, jätkas: 

«Meid on küll niigi kaunike hulk, ent peamist abi ootan ma tema majesteedilt kuningalt.» 
Vana Cecey lõi käega ning köhatas paljutähendavalt. «Nonoh, isake Cecey,» vaatas Dobõ 
talle otsa. «Praegu pole enam nii nagu vanasti. Kuningas teab väga hästi, et kui Eger langeb, 
võib ta oma püha krooni kolikambrisse heita.» 

«Ja siis pole enam Ungari riiki!» lisas tumedalt Mekcsey, kes seisis Dobõ kõrval. 

«Tuleb sakslaste oma,» mõmises vana. 

«Kuninga sõjavägi tuleb kahes suures malevas,» jätkas Dobõ, oma viis-kuusküm-mend, võib- 
olla ka sada tuhat hästi toidetud ja kõrgepalgalist sõdurit. Üht väge juhib saksi hertsog Moritz, 
teist hertsog Miksa. Kuningas annab kindlasti neile käsu kiirustada, mitte aega kaotada. 
Praegu kutsub sarv kõiki Egerisse.» 

«Seda räägi oma vanaemale!» urises Cecey. 

«Aga mina usun!» käratas talle Dobõ. «Ja ühtlasi palun teie kõrgeausust mitte vahele rääkida. 
Minu käskjalg 

Miklõs. Vas asub veel täna järjekordselt Viini poole teele, ja kui ta kusagil kuninga väge ei 
kohta, viib kuningale teate türklaste saabumisest.» Ta pöördus Gergely poole: 

«Pärast koosoleku lõppu kirjutad kohe tema kõrgusele palvekirja, lisades juurde ka türklaste 
kirja. Kirjuta nõnda, et kivikaljudki härdaks muutuksid ja siia Egeri alla kokku veereksid.» 
«Kirjutan,» lubas Gergely. 

«Meil pole mingit põhjust türklasi raske südamega vastu võtta. Müürid on tugevad. Püssirohtu 
ja toiduaineid on laialt. Kümniselambaid on kindluses 4000, suurem osa neist juba 
suitsutatud. Tapetud veiseid on 456. Nendestki suurem osa suitsutatud. Teravilja on 835 
veekat, suurem osa on juba jahuks tehtud. Igasugust kraami on külluses, jätkub kas või 
terveks aastaks. Kui kuningas ka ainuüksi Erdely väe appi saadab, tuleb türklastel Egeri alt 
Muhamedi juurde kolida. Aga loe nüüd ka teine nimekiri ette,» käskis ta Gergelyd. "Gergely 
luges: 

«Suuri pommikahureid üks, teisi pommikahureid kaks: Konna-nimeline ja Nuku-nimeline. 
Kuningalt saadud kolm suurtükki, Gäbor Perenyilt neli suurtükki, Benedek Seredylt üks 
suurtükk.» 

«Püssirohtu ei ole mõõdetud, kuna seda ei saagi teha,» ütles Dobõ vahele. «Seda on veel 
mullusest aastastki järel ja ka kuningas saatis. Igatahes on valmis püssirohtu käärkambri 
põrand täis. Peale selle on meil ju salpeetrit ja veskidki olemas, nii et vajaduse korral võime 
seda veel ise juurde teha. Jätka.» 

Gergely luges: 


«Vanu müünlõhkujaid vaskhaubitsaid viis. Raudhaubitsaid samuti viis. Tema majesteedilt 
saadud vasest müürilõhkujaid neli. Kuulivalajaid müürilõhkujate ja arkebuuside jaoks 
kakskümmend viis. Praha kaheraudseid arkebuuse kaks. Kartetškuulidega arkebuuse viis.» 
«Näete, on, millega türklasele vastata! Kuid see pole veel midagi. Loe edasi.» 

«Praha ja tšetneki vask- ja raudarkebuuse kolmsada. Püsse üheksakümmend kolm. Saksa 
püsse sada üheksakümmend neli.» 

«Need pole midagi väärt!» hüüatas Cecey. «Hea nool on igast püssist etem.» 

Selle üle puhkes väike sõnavahetus. Vanad õigustasid Ceceyd. Noored olid püsside poolt. 
Viimaks tegi Dobõ sõnasõjale lõpu, öeldes, et nii püss kui ka nool on head, kuid parim kõigist 
on suurtükk. 

Paaž Kristõf pani lauale kunstipäraselt meisterdatud kullatud kiivri ja väikese krutsifiksi. 
Käsivarrel oli tal mingi talaaritaoline mantel. Siis astus ta Dobö selja taha. Jäi sinna vaikselt 
seisma. 

Gergely luges ette veel ühe nimistu. Seal olid kirja pandud kõik vähimadki relvad: piigid, 
viskodad, kilbid, iga sorti kuulid, pootshaagid, kirkad, nuiad, süütenöörid, odad ja igasugused 
võitlusvahendid, mis kuulusid kindluse põhivara hulka. 

Seejärel tõusis Dobõ püsti. 

Ta asetas kuldse kiivri pähe ja võttis õlgadele punasest sametist kaptenitalaari. Vasakut kätt 
mõõgapidemel hoides hakkas ta rääkima: 

«Armsad sõbrad ja kaasvõitlejad! Müüre te olete oma silmaga näinud, nüüd tunnete ka 
müüride sisemisi jõude. Sellest kindlusest oleneb praegu meie järelejäänud riigi-osa saatus.» 
Saal oli surmvaikne. Kõigi silmad olid suunatud Dobõle. 

«Kui Eger langeb, ei suuda püsida enam ka Miskolc ega Kassa. Pisikindlused raputab türklane 
maha nagu pähklid. Vastupanu enam ei ole. Ja siis võib ajalugu Ungari riigi surnute 
raamatusse sisse kanda.» Ta vaatas süngel pilgul ringi ning jätkas: «Egeri kindlus on tugev, 
kuid Szolnok olgu elavaks näiteks sellest, et müüride tugevus ei peitu mitte kivis, vaid 
kaitsjate hinges. Seal võitlesid raha eest palgatud võõrad sõdurid. Nemad ei läinud mitte 
kindlust kaitsma, vaid oma palka saama. Meil siin on ainult viis kahurväelast sakslased, kuid 
needki on tublid mehed. Siin kaitseb igaüks oma kodumaad. Kui vaja, siis verehinna eest. Kui 
vaja, siis eluhinna eest. Seda aga ärgu järeltulevad põlved saagu meie kohta öelda, et nood 
ungarlased, kes siin 1552. aastal elasid, ei olnud ungarlase nime väärilised!» 

Aknast sisse tulvavad päikesekiired langesid seintel rip-puvaile relvadele ning seinaäärseil 
tugedel seisvaile soomusrüüdele. Päikeses helkiv ka kapteni kuldne kiiver. Gergely seisis 
kapteni kõrval. Ta heitis pilgu aknasse 

315 

ja tõstis siis käe kaitseks silme ette, et võida juhile taas otsa vaadata. 

«Ma lasksin teid kokku kutsuda selleks,» jätkas Dobö, «et igaüks endaga aru peaks. Kel oma 
nahk kallim on kui rahva tulevik — olgu lahke, värav on veel lahti. Mina vajan siia mehi. 
Parem vähe lõvisid kui palju jäneseid. Kel lähenev kõu põlved võbisema lööb, lahkugu 
saalist, enne kui räägin edasi, sest meil tuleb kindluse kaitsmiseks anda tõotus, mille murdja 
ärgu julgegu pärast surma Kõigevägevama palge ette ilmuda.» 

Kõrvale vaadates ootas ta, kas ärgitab keegi ruumist lahkuda. 

Saalis valitses vaikus. . Keegi ei liigahtanud. 

Krutsifiksi kõrval seisid kaks vahaküünalt. Paaž süütas need põlema. Dob5 kõneles edasi: 
«Peame andma üksteisele vande igavese issanda pühal nimel järgmistes punktides ...» 

Ta võttis laualt ühe paberipoogna ja luges: 

«Esiteks: tulgu türklastelt mis tahes kiri, meie ei võta seda vastu, vaid põletame selle kogu 
kindluserahva nähes ilma lugemata ära.» 

«Nii olgu!» kõlas saalist. «Vastu võetud!» 


«Teiseks: niipea kui türklane hõivab linna, ei tohi keegi nendega sõnavahetusse laskuda; ei 
mingit vastust, ei halba ega head sõna ei tohi kosta, ükskõik, mida nemad ka ei kisendaks.» 
«Vastu võetud.» 

«Kolmandaks: piiramise ajal ei tohi ei sees ega väljas jääda rühmiti vestlema, ka kahe- ja 
kolmekaupa mitte sosistada.» 

«Vastu võetud!» 

«Neljandaks: allohvitserid ei tohi ilma leitnandi teadmata, leitnandid ilma mõlema kapteni 
käsuta oma alluvatele korraldusi anda.» 

«Vastu võetud!» 

Fügedy kõrvalt kostis kare hääl: «Tahaksin siia midagi lisada.» 

Rääkija oli Hegedüs, Seredy leitnant. Ta näkku oli tõusnud puna. 

«Kuulame,» öeldi laua ääres. 

«Panen ette, et mõlemad kaptenid omakorda tegutseksid 

üksmeeles ohvitseridega, kui olukord tingib, et — kas siis kaitsetaktikas või muudes tähtsates 
korraldustes — leitnantide hulgast kas või üks soovib nõu pidada.» 

«Ründe vaheajal võib,» lausus Dobõ5. 

«Vastu võetud!» sumises kõikjalt vastuseks. 

Dobö jätkas: 

«Viimane punkt: kes kõneleb kindluse loovutamisest, küsib, vastab, või ükskõik mil viisil 
tahab alla anda, on surmalaps! 

«Surm sellele!» karjuti leegitsevi silmi. «Kindlust me ei loovuta! Meie pole palgasõdurid! 
Meie pole solnoklased!» kuuldus kõikjalt. 

Dobö võttis kuldkiivri peast. Ta silus oma pikki halle juukseid. Andis siis preestrile märku. 
Preester Bälint tõusis. Võttis laual seisva väikese hõbedase krutsifiksi kätte. 

«Vannume koos,» sõnas Dobõ. 

Kõik saalisolijad sirutasid vandeks tõstetud käe krutsifiksi poole. 

«Tõotan ainsa elava jumala nimel...» 

«Tõotan ainsa elava jumala nimel,» kostis pidulik ümin. 

«...et pühendan oma vere ning oma elu kodumaa, kuninga ja Egeri kindluse kaitseks. Ei jõu 
ega salasepitsustega saa mind hirmutada. Ei raha ega lubadused suuda mind kõigutada. 
Kindluse loovutamisest ei kuulda minult sõnakestki ega kuula ka mina sõnakestki kelleltki 
teiselt. Elavalt ei anna ma end ei kindluses ega väljaspool kirTd-lust vaenlase kätte. Kindluse 
kaitsel alistan oma tahte algusest kuni lõpuni kõrgemalt poolt tulevale käsule. Jumal aidaku 
mind!» 

«Jumal aidaku!» kostis ühel häälel. 

«Ja nüüd vannun ma ise,» kõmistas Dobõ silmade põledes ja asetas kaks sõrme krutsifiksile. 
«Vannun, et pühendan kindluse ja riigi kaitsmisele kogu oma jõu, kõik oma mõtted, viimse 
kui veretuga! Vannun, et olen kõigis ohtudes koos teiega! Vannun, et ei luba kindlust ühelgi 
juhul sattuda paganate kätte! Elusalt ei anna ma ei kindlust ega ennast! Muld pärib mu keha, 
taevas mu hinge! Iga- 

vene Issand tõugaku mind ära, kui ma oma vannet ei pea!» 

Kõigi mõõgad välgatasid. Otsekui ühest suust kostis hüüe: 

«Vannume! Vannume! Ka meie vannume samuti!» 

Dobö pani uuesti kiivri pfhe ning istus. 

«Niisiis, vennad,» ütles ta, võttes laualt paberilehe, «nüüd lepime kokku veel selles, kuidas 
paigutada kindluse kaitsepostid. Müüride kaitsel ei saa jaotus olla ühtlane, sest linna ja uue 
bastioni poolt on maa tasane ning orglik. Ida ja põhja bastionide all on aga künkad ja mäed. 


On enam kui kindel, et sinna seavad nad oma suurtükid ja sealt lõhuvad kord müüri, et sisse 
murda.» 

«Ei lõhu nad seda ilmaski,» lõi Cecey käega. 

«Nonoh,» vastas Dobö. 

Ja jätkas: 

«Puuseppi ja kivimeistreid kamandasin hea hulga siia selleks, et nad öösiti selle ära 
parandaksid, mille türklane päeva jooksul purustab. Tähendab, kõige enam tööd tuleb seal. Ja 
kui me ka praegu kaitsemeeskonna ära jaotame, küll see pärast olukorrast olenevalt muutub.» 
«Andke aga korraldus, auline härra kapten, meie oleme nõus,» hüüti mitmelt poolt. 

«Minu mõte oleks siis selline: kaitse jaotada nelja rühma. Üks rühm peavärava juurde, teine 
— Väravast kuni nurgatornini, kolmas — väliskindlusse, neljas — 

põhjatiiba, Kartserbastioni ümber. Vastavalt neljale tegevsalgale jaotame neljaks ka 
reservväe, mida hakkab juhatama kapten Mekcsey. Piiramise ajal toimub sõdurite vahetus 
tema korralduse järgi nagu ka sisekindluse kaitse.» 

«Aga linnapoolne külg?» küsis Hegedüs. 

«Sinna paigutame ainult üksikud jõud. Värava juures jätkub kahekümnest mehest küllalt. Too 
on nagunii kitsas jalgvärav, sealt pole mõtet türklastel pealetungi üritada.» 

Ta võttis pihku teise paberipoogna. 

«Sõdurid olen ma jaotanud umbes järgmiselt: Vanavärava, see pn peavärava juurde kuni Uue 
bastionini alaliselt sada drabanti, Kartserbastioni juurde sada nelikümmend. Koos 
ohvitseridega sada nelikümmend üks. Sandori bastionile väravat kaasa arvamata — sada 
kakskümmend. Sealt väravani sada viis meest.» 

«See on nelisada kuuskümmend kuus,» tähendas Ger-' gely. 

«Kirikubastionile paarkümmend drabanti. See oleks siis sisekindluse kaitse.» 

«Nelisada kaheksakümmend kuus,» loendas Gergely valjusti. 

Dobo jätkas: 

«Nüüd järgneb väliskindlus. Csabi bastionist kuni Bebeki bastionini üheksakümmend meest. 
Sealt nurgatornini sada kolmkümmend. Vanaväravast nurgani viiskümmend kaheksa. Seal on 
veel üks kitsas kivimüür, mis ühendab sisekindlust välimikega. Seal tuleb valvata pigem silma 
kui relvaga. Niisiis aitab sinna kolmestkümnest drabandist.» 

Suunates pilgu Mekcseyle ta jätkas: «Sinna asetame nõrgemad, piiramise ajal ka kergelt 
haavatud.» 

«Üks vähem kui kaheksasada,» lausus Gergely. «Nüüd aga, kuidas jaotada ohvitserid? Kui 
endast alata, siis mina tahan olla igal pool.» 

Vaimustatud elaguhüüd. 

«Minu abilise Mekcsey ülesanded on juba teada. Neljast vanemleitnandist läheb üks 
Vanavärava juurde. Sinna on vaja jõudu ja kohkumatut südant. Et türklane just sellest 
väravast tahab sisse murda, on juba ette enam kui selge. Seal tuleb surmaga tõtt vahtida, ja 
kõvasti.» 

Gäspär Petö tõusis ning lõi endale vastu rinda: 

«Palun see koht mulle anda!» 

Kiiduavalduste müras võis näha ainult Dobõ nõustuvat peanoogutust. Vana Cecey sirutas 
Petöle oma vasaku käe. 

«Peale selle,» lisas Dobö, «on kõige hädaohtlikumaks paigaks väliskindlus. Küllap türklased 
proovivad seal kraavi täis ajada. Sinnagi on vaja vanemohvitseride julgust, patriotismi hing 
surmapõlgust.» 

Peale Petö oli jäänud järele veel kolm vanemleitnant. Kõik kolm kargasid korraga püsti: 
«Teie käsutuses!» teatas Bornemissza. 

«Teie käsutuses!» teatas Fügedy. 


«Teie käsutuses!» teatas Zoltay. 

«No kui te riidu ei lähe,» naeratas Dobö, «lähete sinna kõik kolmekesi.» 

Suurtükiväelastest seersandid olid juba varem ära jaotatud. Siiski tahtis Dobö.veel üht 
peasuurtükimeistrit. Kes hakkab selleks? 

Keegi polnud asjatundja suurtükkide alal peale Dobö. Nii võttiski Dobö selle ülesande 
enesele. 

Kuna seepeale uued elaguhüüded saali seinu vapustasid ja kõigi pilgud ka saksa 
suurtükiväelasi riivasid, muutusid need rahutuks: 

«Was ist das? Was sagt er?» 

Bornemissza kummardus viie sakslase poole ja' seletas: 

«Meine herrn! Kapten Dobö wird zeih der haupt bum-bumt Ferstanden?°» 

Seejärel laskis Dobö sõduritele kogunemissignaali puhuda. Kindluseõuel luges ta kairfieile 
ette nood viis tõotusepunkti, mille kohta äsja sees oli vanne antud. Ta mainis sedagi, et kui 
keegi hirmu tunneb, pangu aegsasti mõõk maha, et ka teisi mitte araks teha. «Sest,» rääkis ta, 
«hirm on sama nakkav haigus kui katk, isegi veelgi nakkavam. Silmapilkselt kandub ta teisele 
üle. Aga meil siin peatselt algavail raskeil päevil on vaja kindla meelega mehi.» 

Siis harutas ta lahti kindluse sini-punase lipu ja pani kõrvale. «Tõotage!» 

Nende sõnade peale kõmahtas toomkiriku kell. 

Vaid üksainus löök, mitte rohkem. 

Kõik vaatasid linna poole. Kellahääl kõlas kui hädakarje. Üksainus. Ja seejärel laskus üle 
kindluse, linna ja paikkonna kuulatlev vaikus. 


5 


Samal õhtut olid kõik need, kes päeval. saalis vande andsid, Dobõ juurde õhtusöögile palutud. 
Laua ühes otsas istus Dobõ, teises Mekcsey. Dobõ paremal käel istus preester Bälint, vasakul 
Cecey. Preestri kõrval oli Gaspär Petö oma pikkade, hästi lamedaks vahatatud teravaotsaliste 
vuntsidega — äkiline mees. Petöd tuligi tolle kohaga austada. 

Ta vend, Jänos Petö, oli tähtis õukondlane — kuninga jookideülem. Tema kaudu oli Gaspär 
kindlusse sattunud ja tema oli ka see, kes Viinist püssirohtu ning nood viis saksa 
suurtükiväelast saatis. Siis istusid kas ea või auastme järgi reas, korrast Mekcsey, korrast 
Dobo poolt arvates: Zoltay — blond sihvakas noormees, silmad otsekui oda 


IMis see on? Mida ta räägib? (saksa k.). 
2Minu härrased! Kapten Dobõ hakkab ise pea-«pum-pum'iks: 
Selge? (halb saksa k.). 

heiteks teritunud, huultel alaline naeruvine; Bornemissza; Fügedy — hündilakaga jässakas 
nooruk; seejärel Farkas Koron — Abauj komitaadi jalaväe leitnant, noor raudsete 
lõuapäradega tõmmu mees; Balint Kendy ja Istvän Hegedüs, György Seredy leitnandid, kes 
olid toonud kaasa viiskümmend drabanti; Lörinc Fekete, kes oli saabunud Regecist 
viieteistkümne mehega — punase näoga tore mees, kel habemeajaja varakult hõbetama 
löönud juuksed inetult lühikeseks oli püganud. Edasi Mihäly Lökös, kelle vabad linnad olid 
saatnud saja jalamehega — lapseliku vaate, ja pikkade jäsemetega mehemürakas. Pal Nagy, 
György Batori kolmekümne drabandi pealik, sõnni jõuga hulljulge mees; Märton Jäszay, 
Jäsza praosti neljakümne drabandi pealik — oma keskelt lahku kammitud mustade juustega 
sarnanes ta pigem mingi "vagura kirjutajaga. Märton Szency, Szepesi leitnant, kes oli toonud 
nelikümmend jalaväelast,.— vatsakavõitu, jämeda kaelaga mees sinises husaarikuues, suurte 


pungis silmadega. Mihäly Bor, silmapaistev laskur, saadetud Särosi ringkonna poolt 
seitsmekürnne kuue jalaväelasega — hõredate heledate vuntsidega unistav nagu, otsekui oleks 
tenia vapi sümboliks kuuvalgus ning mängiv kell. Ugocsat esindasid György Szalacsky, 
turskete jalgade ning kahekordse lõuaga valju pilguga mees, ja Imre Nagy, viisakas meeldiv 
noormees, igaühe vastu aupaklik. Tema oli saatnud Gäbor Homonnay emand teele 
kaheksateistkümne jalamehega. Eperjesist oli tulnud Antal Blaskõ — hammustava pilgu ja 
kähara habemega tugev mees sinises hU' saärikuues, suur raske mõõk vööl. 

Nimetatud olid kõik leitnandid. Nendest edasi istusid Jõb Paksy, kõige pikem ohvitser 
kuninga sõjaväes, ja Tarnas Bolyky, Borsodi viiekümne laskurküti leitnant — hallidest 
juustest ja hallist habemest hoolimata nooruslikult elav mees. Nemad olid tulnud veidi hiljem 
ja nii sattunud istuma garnisoniohvitseride hulka, kes olid järgmised: Jänos Sukän, vana 
arveametnik-laekahoidja; asjaajaja ning laomees, veinikeldri ülem Imre; asjaajaja Mihäly, 
toitlustusohvitser, või nagu tollal seda nimetati: «leivajagaja»; piiskopi asjaajaja Mätyäs 
Gyöngyösy (kindlus oli piiskopi maavaldus); asjaajaja ning kirjutaja Boldizsär ja veel mõned. 
Sest Dobõ ei olnud kutsunud mitte ainult ohvitsere, vaid et avaldada lugupidamist kogu 
kindluserahvale, oli lasknud kutsuda ka ühe kaprali, 

ühe lihtsõduri, ühe Egeri aadliku ning ühe Egeri külamehe. 

Toidu pakkumine oleks kuulunud Dobõ nelja-viie teenri kohuste hulka. Kuid et nende tööd 
kergendada, olid vanemohvitserid ka oma teenrid ametisse pannud. 

Dobö selja taga seisis Kristõf Tarjani, paaž, kes teenis Doböd. Tema asetas Dobõ ette toitu, 
tema täitis alati Dobõ-peekri, niipea kui see tühjaks sai. 

Kuna oli reedene päev, siis alustati õhtusööki haviga mädarõikas, millele järgnesid praetud 
koha, säga ja sterlet, lõpuks tulid nuudlid kohupiimaga ning kuivatatud puuviljast kompott 
kaneeliga. Laual oli külluses ka juustu, viinamarju, õunu, pirne ja meloneid. 

Milleks andis muidu nii säästlik Dobö selle õhtusöögi? Vandekoosoleku lõpetuseks? Või et 
üksteisele võõrad ohvitserid omavahel sõbruneksid? Või ehk selleks, et veini valgusel meeste 
sisemus paremini välja kooruks? Õhkkond oli söömaaja algul ülev ning pidulik, peaaegu nagu 
kirikus. Koosolijate nägudel hõljus veel vandetõotuse pühalik tõsidus. Lumivalged laudlinad, 
Dobö vapiga lauahõbe, laua kohal keti otsas rippuv nikerdistega vaat, kimbud sügislilli — 
kõik see.aitas tõsta pidulikku meeleolu. 

Pead ei soojenenud isegi veel siis, kui pärast havi kaunist vaadist vulksus peekritesse 
granaatpunane vein. Dobö ülev kõne oli veel meeltes värelemas, nagu kuulatataks mõtteisse 
vajunult kellahelinale järgnevat pikka, kumisevat vaikust. 

Praadide järel vahetati taldrikuid. Kõik ootasid Dobõlt' tervituskõnet. 

Ent Dobõ istus väsinud ilmel pruuni nahaga üle tõmmatud tugitoolis: Võib-olla ta mõtles, et 
ega see ole mõni nimepäev või pulm, et nüüd, kus vanne on antud, on tema vaid kindlüseülem 
ja jstub oma ohvitseridega tavalisel õhtusöögil. 

Ometi oodati, et ta midagi ütleks. 

Sügavas vaikuses kostab äkki kokanaiste lustlik laul. 

Külavainul ma alati ootaks — 

kallim seal oma hobust käib jootmas! 

Hobust käib jootmas, kiitmas käib ennast, 

musu mult norib see punapösk-vennas. 

Korraga haihtusid pilved. Taevas selgines. Kas mehed peaksid olema sünged, kui naised 
lähenevale ohule lauluga vastu lähevad? 

Mekcsey tõstis enda ees seisva hõbepeekri ning tõusis püsti. 

«Lugupeetud sõbrad!» sõnas ta. «Me seisame suurte päevade ees. Hea jumal ise ka istub taeva 
aknal ja vaatab, kuis võitlevad kaks tuhat meest kahesaja tuhandega. Ja sellegipärast ei kaota 


ma julgust. Meie hulgas pole ühtegi argpüksi ja naisedki, nagu kuuleme, laulavad üpris 
lõbusat laulu. Aga kui ka nii ei oleks, on ometi meie hulgas kaks meest, kelle kõrval pime ega 
santki hirmu ei või tunda. Ma tunnen neid mõlemat juba oma noorest põlvest peale. Ühe neist 
on jumal loonud selleks, et temast saaks ungarlaste vapruse eeskuju. Temas peitub raudne 
jõud. Ta on nagu kullatud mõõk. Teine, keda tunnen samuti noorest põlvest saati, on mõistuse 
ja vapruse, meelekindluse ja kõikvõimaliku leidlikkuse meister. Seal, kus on need kaks meest, 
tunnen ma end nii jõu kui kavaluse poolest igati kindlana. Seal, kus on nemad kahekesi, on 
kohal meie ungari vaprus, ungari arukus, ungari kuulsus! Seal ei saa hädaohu ees hirmu tunda. 
Ma soovin, et te tunneksite neid kahte nii nagu mina — Istvän Dobõd, meie kaptenit, ja 
Gergely Bornemisszat, meie vanemleitnant.» 

Dobö seisis, kui peekreid kokku löödi, ja jäigi püsti. 

Ta vastas: 

«Mu armsad verevennad! Kui ma ka oleksin kartlik nagu põder, kelle ükskõik millise 
koertekarja klähvimine värisema paneb — kui küsimus on rahva saatuses, jään ma paigale 
ning hakkan vastu. Jurisichi * näide on. elavaks tunnistuseks sellest, milline jõud on 
armetuimalgl kindlusel, kui tema eest võitlevad tõelised mehed. Meie kindlus on tugevam kui 
oli Köszeg, ja meiegi peame olema tugevamad. Mina tunnen türklaste sõjaväge. Mul polnud 
õiget habet veel ollagi, kui seisin juba Mohäcsi väljal ja nägin Suleimani metsikut hordi. 
Uskuge mind, kakskümmend kaheksa tuhat ungarlast oleksid selle saja tuhande pealise 
rämpsu puruks tallanud, kui oleks leidunud üksainuski mees, kes oleks osanud lahingut 
juhtida. Keegi ei juhtinud, keegi seal ei kamandanud: Üksused ei hargnenud mitte vastavalt 
vaenlase positsioonidele, vaid nii kuis juhtus. Tomori*, vaeseke, oli küll mälestusväärne 

kangelane, kuid väejuhiks ta ei sobinud. Tema mõtles, et kogu lahingujuhtimise teadus seisab 
vaid sõnades: «Minu järele!» Nõndaks ta siis palvetas korra, vandus korra ja hüüdis: «Minu 
järele!» Ja meie vägi lõikas hagu tuulispask otse türklaste keskele. Türklased lidusid meie ees 
laiali kui hanekari. Meie aga kihuiasime pimesi oma perudel ratsudel vanas ungari tulises 
vaimus otse suurtükkidele suhu. Loomulikult tegid suurtükid ja kuulirahe selle, mis inimesele 
käinuks üle jõu. Kahekümne kaheksast tuhandest jäi järele neli tuhat. Kuid see kohutav 
õnnetus oli kahes suhtes väga õpetlik: esiteks see, et türgi laager ei kujuta endast mitte 
vägilaste hulka, vaid kõiksuguseid kokkujooksnud sulisid. Nad ajavad valikuta kokku iga 
sorti rahvast ja loomi, et aga oma hulgaga kanaverelisele inimesele hirmu nahka ajada. Teine 
kogemus on see, et ungarlane, olgu neid nii vähe kui tahes, võib türklase paanikasse viia ja 
võidu saada, kui ta vaprusele lisaks veel aru kilbina kaasa võtab.» 

Laudkond kuulas kaptenit, pinevad kortsud laubal. 

Dobõ jätkas: 

«Meie seisundis käsib arukus praegu seda, et me põlved püsiksid vankumatud kui teras, kuni 
kuninga abivägi saabub. Türklane muidugi tulistab ja purustab mürskudega kindlust nii kuis 
jaksab, ja väga võimalik, et kisub lõpuks müürigi maha, mis senikaua pakub meile tõhusat 
kaitset. Siis juba tuleb meil endil ette astuda. Ja nii, kuidas müürid kaitsesid meid, tuleb meil 
kaitsta müüre. Müürile tõusev vaenlane leidku meid igast praost eest. Ungari rahva saatust ei 
lubame tialgi oma käest kiskuda!» 

«Ei iialgi! Halgi! Halgi! Ei luba!» hüüdsid kõik püsti karates. 

«Tänan teid, et tulite Egerisse,» jätkas Dobõ. «Tänan, et tõite oma mõõgad ja südamed 
kodumaa kaitseks. Minus elab mingi tugev aimus, et Issand sirutab Egeri kindluse kohale oma 
käe ja sõnab paganate mere vastu: «Siiani ja mitte kaugemale!» See tunne andku ka teile 
jõudu, ning siis usun ma kindlalt, et peame samas paigas maha ka lustliku võidupeo.» 

«Nii olgu!» mürises vastuseks ja hõbe- ning tinapeekrid kõlisesid kokku. 

Dobõ järel tõusis püsti Petö, kärmete liigutustega leit-; hant. Ta naeratas korra oma peekrisse, 
seejärel tõsines uuesti. 

Vilksas vaadata paremale ja vasakule, keerutas vuntse. 

Viimaks lausus: 

«Isand Mekcsey usub Dobõsse ja Bornemisszasse. Nemad jälle usuvad meisse ja müüridesse. 
Ütleksin nüüd minagi, millesse mina usun.» 

«Lase kuulda! Lase aga kuulda!» 

«Kaks tugevat kindlust langesid tänavu teiste hulgas — Temesvär ja Szolnok.» 

«Aga Veszprem?» 

«Veszpremis polnud mehi. Mispärast langesid need kaks tugevat kindlust? Aja möödudes 
räägitakse muidugi, et langesid, kuna türklane oli tugevam. Kuid asi pole sugugi nõnda. 
Langesid sellepärast, et Temesväri kaitsesid hispaania palgasõdurid! Szolnokit kaitsesid 
hispaanlased, tšehhid ja sakslased. Nüüd ütlen ma, millesse mina usun. Sellesse, et Egerit ei 
kaitse ei hispaanlased, ei sakslased ega tšehhid! Siin on viit suurtükiväelast kaasa arvamata 
kõik ungarlased, ja peaasjalikult veel ägärlased. Omaenese pesa kaitsvad lõvid! Mina usun 
ungari Ve- 

resse!» 

Nende sõnade juures lõi juba igaühe pale hõõguma. Kerkisid peekrid. Petö oleks võinud oma 
kõne sellega lõpetada, ent rahvatribuunile omase sõnaohtrusega jätkas ta: 

«Ungarlane on sihuke nagu tulekivi. Mida kõvemini taotakse, seda rohkem lööb sädemeid. 
Kas siis need kaks tuhat ungari ema poolt sangariks sünnitatud, hobuse turjal üles kasvatatud, 
ungari leivast rammu saanud, ägäri sõnniverd * joovat sõdurit ei saa hakkama nende Muha- 
medi onnidest korjatud, viigipuu otsast murtud niru-näruste veejoodikutega, nende tutiliste 
peletistega!» 

Ta sõnad mattusid elaguhuüdeisse, mõõgatärinasse ja naerumürasse, tema aga käänas veel 
kotta vuntse, vaatas veel korra kõrvale ning lõpetas nõnda: 

«Eger on senini olnud vaid väärikas linn, Hevesi ja Borsodi ungarlasist elanikkonna linn. 
Andku jumal, et ta saaks ka veel ungari kuulsuse linnaks! Paganate verega kirjutame müürile: 
«Ära puutu ungarlast!» Ja kui ükskord aastasadade möödudes haljendab kindluse varemetel 
igavese maapealse rahu sammal, las siis võivad järeltulevate sajandite pojad siin rajal astudes 
mütsi maha võtta ning uhkustundega öelda: «Siin võitlesid meie isad, õnnistatud olgu 
nende.põrm!»» 

Nüüd puhkes säärane kära, kõnelejale sadas sedavõrd suudlusi kaela, et polnud võimalik 
enam edasi rääkida. Kuid ta ei tahtnudki. 

Ta istus ja sirutas Tamäs Bolykyle, Borsodi poiste leitnandile käe. 

«Tamäs,» ütles ta, «kus oleme meie kahekesi, seal ärgu olgu türklasel elu!» 

«Sa rääkisid nõnda ilusti,» noogutas Tamäs ägedalt pead, «nõnda ilusti, et tormaksin kas või 
praegu sajale türklasele vastu!» 

Petö järel ei tundnud enam keegi endas küllaldast jõudu kõnelemiseks, õhutati veel Gergelyd, 
kuid tema kui õpetatud mees ei olnud harjunud kõnesid pidama. Nõnda siis alustas igamees 
oma naabriga vestlust ja peagi täitis saali lõbus peosumin. 

Isegi Dobö oli elavnenud ja lõi oma peekrit küll.ühe, küll teise naabriga kokku. 

Kord sirutas ta selle üle laua ka Gergelyle,'ja et preester Petö kõrvale istus juttu puhuma, 
kutsus ta Gergely viipega enda juurde: 

«Tule veidi siia, poeg.» 

Siis, kui Gergely tema kõrval istet oli võtnud, jätkas ta: 

«Tahan sinuga rääkida Töröki poegadest. Saatsin ka neile kirja, kuid vist asjata, eks?» 

«Seda küll,» vastas Gergely peekrit lauale asetades. «Ma ei usu, et neid näeksime. Jancsi 
armastab türklasega rohkem lahtisel väljal maadelda. Feri aga ei tule nii kaugele. Tema ei jäta 
Doonau-tagust maha.» 


«On see tõsi, et isand Bälint on surnud?» 

«Tõsi. Juba paar-kolm kuud tagasi, vaene mees. Alles surm eemaldas ta ahelad.» 

«Palju ta emandast kauem elas?» 

«Oma mõningad head aastad. Emand, kui soovite teada, suri tookord, kui meie 
Konstantinoopolist tagasi jõudsime. Parajasti matuste ajal saabusime Debreceni.» 

«Oli tubli naine,» noogutas Dobö mõtlikult. 

Ja sirutas käe peekri järele, nagu tahtes tema mälestuseks juua. 

«Selliseid juba ei leidu maa peal palju,» ohkas Gergely. 

Temagi sirutas käe peekri järele. Tummalt lõid nad kokku. Võib-olla mõtles neist kumbki, et 
hea emand ülal kõrges näeb enda auks tõstetud peekrit. 

«Aga Zrinyi?» küsis Dobõ jälle. «Kirjutasin temalegi, et tulgu Egerisse.» 

«Ta olekski tulnud, kuid juba kuu aega liigub kuuldus, nagu valmistuks Bosnya pasa 
sõjakäigule tema vastu. Veebruaris, ma rääkisin onu Miklösigä Csäkto-ronyis. Tal oli juba siis 
teada, et türklane tuleb suure väega Temesväri, Szolnoki ja Egeri peale. Laskis mul veel 
kuningale kirja kirjutada.» 

«Ma ei mõista, kuhu see Lukäcs ometi jääb? Ta peaks ammu siin olema!» Dobõ nägu 
süngestus. «Samuti Varsänyi, mu salakuulaja... Ta oleks pidanud juba teate tooma...» 
Ukse taga kõlas järsku vilespilli ja pasuna viis: 

Kollasaabas Miska mudas sumpab, 

Panni teda kaldavallil ootab... 

Kõigisse oleks nagu värsket verd juurde valatud. Dobö märguande peale laskis paaž 
moosekandid sisse. Kolm vilespilli- ja kaks pasunameest. Üks neist oli mustlane. Viimasel oli 
suur, kolme kukesulega ehitud roostetanud kiiver peas. Paljas, tupeta mõõk nööriga küljel. 
Paljastel kandadel hiigelsuured tannused. Põsed pungis, piiksutas ta andumusega oma 
klarnetit. 

Kõik kuulasid neid suurima meeleheaga. Kui laulu korrati, kostis leitnantide reast kellegi 
sügav bariton: 

Rohelusse, päevad, kastke ruttu pajud! 

Saduldaksin taas ma oma tuliratsu, 

prooviksin kord jälle oma puhand vibu. 

Nuttes türklane mu nime mäletagu! 

Laulja oli sihvakas, hästi hoolitsetud vurrudega noormees. Vurrud seisid tal alati nina all 
niivõrd kikkis, et selja tagantki võinuks teda kohe ära tunda. 

«Kes on see leitnant?» küsis Gergely Dobö poole kallutudes. 

«See on Komäromi kapteni noorem vend Jõb Paksy.» 

«Hästi laulab.» 

«Ta on kindlasti tragi poiss. Laulumehed on alati vaprad sõdurid.» 

«Aga kes on too kumerate vuntsidega tulisilmne nooruk?» 

«Pista Budahäzy, kuue ratsamehega ohvitser.» 

«Paistab, et'võitlejaks sündinud. Ent too tiheda habemegaä seal allpool? Praegu küünitab 
peekrit võtma?» 

«Ferenc Bay, viie ratsamehega ohvitser. Samuti tubli.» 

«Ja see siidkaelasidemega peenike saks seal tolle ägärlase kõrval?» 

«Pista Fekete, ohvitser kuue ratsamehega.» 

«ÕIgUS, ma ju rääkisin isegi temaga.» 

Leitnant Paksy tahtis laulda veel ühe salmi, kuid sõnad ei tulnud meelde. 

Pillimehed ootasid, et ta alustaks. 

Sel minutilisel pausil hõikas keegi: 


«Elagu meie preester!» 

«Elagu meie vana sõdalane!» rõkkas Zoltay. 

Cecey vastas heatujuliselt: 

«Vana on teile vaarisa!» 

«Elagu noorim kindluse kaitsja!» hõiskas Petö. 

Seepeale võttis ka Kristõf Tarjani peekri pihku ja lõi punastudes külalistega kokku. 
«Elagu see türklane,» karjus Gergely, «kellel me esimesena hambad sisse lööme!» 

Selle peale polnud kellegagi juua. Kõik naersid ja lõid oma naabriga kokku. 

Punapõseline Egeri aadlik tõusis istmelt. Ta heitis paremalt Õlalt tagasi oma suure kraega 
sinise mantli. Silus hoolikalt üle kummagi vuntsiharu, siis ka veel üle juuksetuka. Seejärel 
lausus ta: 

«Elagu mees, kes esimesena annab elu Egeri eest!» 

Ta vaatas uhkelt ning tõsiselt ringi, ja ilma et oleks kellegagi kokku löönud, tühjendas peekri 
põhjani. 

Vaevalt ta küll arvas, et ta enda terviseks joob. 

Suure, jalaga kella osuti seisis üheteistkümnel, kui sisse astus valvur ja teatas ukselt: 
«Härra kapten, türklane on juba Makläris.» 

«See on alles eelvägi, mu poeg.» 

«Rohkem, härra kapten. Kuuvalgel tulevad kui veeuputus. Palju telke ja palju tulesid on 
näha.» 

«Siis on nad homme juba siin,» noogutas Dobö. 

Ta saatis valvuri minema, öeldes, et enne hommikut pole vaja teateid tuua. 

Ja tõusis lauast. See oli lahkumise märgiks. 

Mekcsey tiris Gergely, Fügedy, Petö ja Zoltay ühte saalinurka. Lausus neile seal paar-kolm 
sõna ja ruttas siis Dobö juurde. Ta lõi kannad kõlinal kokku. 

«Härra kapten, läheksime nii kahesaja mehega öösel, välja.» 

«Kuhu põrgusse te lähete?» 

«Makläri.» 

«Makläri?» 

«Türklastele tere-õhtust ütlema.» 

Heatujuliselt silitas Dobõ oma vuntse. Siis astus ta aknaorba. Mekcseyl tuli talle järgneda. 
«Hüva, minugipärast, Pista. Kindluserahvale, mõjub selline väljasööst julgustavalt.» 

«Just seda ma mõtlesin isegi.» 

«Kui võitluslust kange, võtab ka mõõk hästi. Aga sind ma ei lase.» 

Mekcsey süngestus. 

Dobö vaatas talle rahulikult otsa. 

«Sina oled nagu sõnn. Puksid iga puud ja ükskord ei saa enam sarvi lahti tõmmata. Aga sa 
pead oma pead valvama, et kui minu oma langeb, siis sinu oma asemele jääks. Seda ütlen ma 
ainult sinule. Bornemissza aga ja teised võivad minna. Gergely on ettevaatlikum mees, las 
tema ehmatab pisut seda türklaste eelväge. Kutsu ta siia.» 

Gergely oli silmapilk kohal. 

«Võid minna, Gergely,» sõnas Dobõ, «kuid mitte kahe-saja mehega, vaid kaheksa- 
üheksakümnega. Aitab nendest küllalt. Langege neile ootamatult peale, ehmatage pisut. Ja 
pöörake kohe tagasi. Inimohvreid aga ärgu teil olgu.» 

Nende ümber oli kogunenud ka teisi ohvitsere. 

«Lubage ka mind, härra kapten.» 

«Ärge ainult. kõik minge. Ettevõtte usaldasin Bornemissza hooleks. Tema võib teist valida 
kolm. Kes välja jääb, meenutagu õrna tõotust: range sõnakuulelikkus!» 

«Petö, Zoltay, Fügedy!» loendas Gergely käskival toonil. 


Siidkaelasidemega Pista Fekete vaatas talle nii õnnetul ilmel otsa, et Gergely süda sulas: 
«Pista Feketele ütlesin ma juba ennem.» 

«Härra kapten,» anus väike Tarjani, «lubage mind nendega kaasa.» 

Dobõ silitas taas üle vurrude. 

«Noh, ma ei seisa vastu. Aga hoiad kogu aeg leitnant Gergely selja taha!"Kui lased end 
surnuks lüüa, vaata, et sa mulle siis enam oma nägu ei näita, seda ma sulle ütlen!» 

Gergely ruttas pea jooksujalu ratsaväelaste kasarmusse. Sarvesignaali asemel tulistas ta laias 
koridoris püstolit. 

Poisid olid korraga vooditest väljas. «Siia, minu juurde!» hüüdis Gergely. Kõige nobedamate 
hulgast valis ta välja sadakond meest. 

«Üks-kaks-kolm! Riided selga! Kui ma kolmat korda silmi pilgutan, all värava juures sadulas 
olla, mõõkadega! Sina lippa kapten Mekcsey juurde ja palu anda üks haaraja. Selle võtad 
kaasa. Igaühel olgu väike-püss sadulapeas.» 

Sellal nimetati püstolit veel väike-püssiks. 

Gergely jooksis trepist alla ja tõttas talli juurde. Ühe võlvi alt kumaval punasel laternavalgusel 
silmas ta kollases dolmanis kiivriga meest.-Mees istus kummulikeeratud pütil ja sõi lusikaga 
arbuusi, mida ta põlvede vahel hoidis. 

Mees oli palja jalu. 

«Särközi!» hõikas teda Gergely. 

«Mida käsite?» vastas mustlane valmisolevalt. 

«Kui tuled kaasa, võid juba täna hobuse muretseda, uhke hobuse.» 

Mustlane pani arbuusi maha. 

«Tulen. Kuhu?» 

«Türklaste peale,» vastas Gergely lõbusalt. «Nad magavad praegu. Üllatame neid.» 
Mustlane kratsis pead. Vaatas oma arbuusi. Istus püti otsa tagasi. 

«Ikkagi pole võimalik,» ütles ta tõsiselt. 

«Miks mitte?», 

«Ma vandusin täna nagu teisedki, et ei lahku kindlusest.» 

«Aga me ei vandunud ju seda! Vandusime, et kaitseme teda!» 

«Võimalik, et teised seda vandusid,» vastas mustlane pead õlgade vaheje tõmmates, «mina 
vandusin, et kär'aku ma ära, kui kindlusest lahkun, jumal ise aidaku mind!» 

Ta võttis taas arbuusi sülle. Vangutas pead ning sõi edasi. 

Peagi ratsutas Gergely küupaisieses tähisöös koos Petö, Fügedy ja Zoltayga Makläri teel. 
Nende ees umbes viiekümne sammu kaugusel kappasid allohvitser Pista Fekete ja reamees 
Peter Bõdogfalvi, ägärlane, kes tundis teed. Melegvizi taga keerati alla niidule.. Pehme maa 
neelas hobuste- kabjaplagina. Sada ratsanikku liikusid niidul kui sadakond hõljuvat varju. 
Andomnaki pajuvõsas silmasid nad esimest vahituld. 

Peter peatus. 

Peatusid ka teised. 

Kuusirp andis pilvede vahelt parajasti niipalju valgust, et puude ja inimeste kontuurid 
joonestusid õhe mustavatel varjudena. 

Gergely ajas hobuse Bõdogfalvi kõrvale. 

«Tule maha. Hiilid salamahti kui uss esimese vahini. Kui tal on koer ja see sinu peale 
haukuma hakkab, tuled tasahilju sama vaikselt tagasi nagu sinna läksidki. Aga kui koera ei 
ole, hiilid täile selja taha ja suskad läbi. Siis vaata tule ümber ringi. Kui seal teist vahti pole, 
viskad näputäie püssirohtu puu- või takjalehe sees tulle. Kuid ise visku silmapilk maha, et 
sind keegi ei märkaks.» 


«Ja mu hobune?» 

«Hobune seo siia selle puu külge. Tagasiteel leiad ta siit eest.» 

«Ja kui tule juures on veel inimesi?» 

«Sa vaata hoolega ringi, kus ja kuidamoodi nad pikutavad ja kus neid kõige rohkem on. 
Seejärel tule kärmelt tagasi.» 

Hea pool tundi said mehed ojakaldal pajupõõsaste varjus oodata. Gergely jagas õpetusi: 

«Seni kuni näete türklasi põgenemas, raiuge, virutage neile. Keegi ärgu seltsilistest 
eemaldugu enam kui saja sammu kaugusele, et mitte ära lõigatud saada. Niipea kui kuulete 
sarvehäalt, kohe-ots ümber ja kodu poole! Niikaua, kuni sarve pole kuulda, tehke, mis süda 
soovib.» 

Noorukid seisid tema ümber hingis ja panid iga sõna kõrva taha. 

Gergely jätkas: ; 

«Nemad kohkuvad ega mõtlegi vastu hakata. Kui kõik läheb nõnda, raiuge nende tihedamasse 
summa, kuni nad laiali vajuvad. Pidage meeles seekord ja igaveseks: kes hobusel sõdib, selle 
löök -peab olema nii kiire, et vastasel 

ei jääks aega tagasi lüüa. Löögid sadagu kui vihmavaling.» 

«Nagu kärgatav issanda välk,» lisas Petö. Gergely jäi vait. Ta kuulatas türklaste suunas. Siis 
pöördus ta taas meeste poole: «Kus on haaraja?» 

«Olen siin, härra leitnant,» vastas rivist lõbus hääl. Vibalik noormees astus ette. «Relv on sinu 
käes?» «Minu käes, härra leitnant.» 

Ja ta tõstis kõrgele mingi viglataolise pika varrega riistapuu. «Oskad temaga ümber käia?» 
«Härra kapten õpetas.» 

«Hüya, haara siis aga türklase kael pihtide vahele ja litsu koer maha. Oleks alles tore, poisid, 
kui nabiksime kinni mõne vanemohvitseri! Sihuke pesitseb tavaliselt kõige uhkemas telgis. Ja 
kindlasti magab ta särgiväel. Säherdune kinni võtta, kui võimalik.» 

Ta kuulatas jälle. Siis jätkas taas: 

«Vang tuleb kinni siduda, aga ainult käed. Selja taha. Kui saab muretseda ka hobuse, siis vang 
hobuse selga. Ja siis sina, Kristöf, ja sina, teine väike mees, võtke ta; endi vahele, siduge tema 
hobuse ohelik oma hobustega kokku. Kui ta üritab põgeneda või räägib või kisab, võL katsub 
end hobuselt maha libistada — otsemaid iööge!» 

«Aga kui me hobust ei saa?» küsis Kristöf. 

«Siis peab ta teie hobuste kõrval jooksma, teie aga 

tõtake kodu poole. Meid ärge oodake.» 

Kuulatati. Öö oli vaikne. Kostis ainult sügiseste põrnikate kaeblikku suminat eemalt 
viinamägede poolt ja mõne hobuse tasast tammumist. 

«Lõõmab,» lausus viimaks üks hääl. 

Kõik nägid, kuis tuli kõrgele üles lõkendas. 

«Tuleb!» kostis läbisegi tasaseid ootusärevaid hääli. 

Igamehe käsi haaras ratsmed kõvemini pihku. 

Põõsaste pimedikust eraldus Peteri kuju. Ta tuli joostes. 

«Valvuri torkasin läbi,» lõõtsutas ta. «Ei teinud häältki! vajus kokku kui kott. Lõke põleb 
telkide vahel. Üks türklane istub seal kõrval, pealtnäha midagi teenri taolist. Kollased tuhvlid 
käes, kollast värvi topsik põlvedel...» 

«Tentsik,» muigas Gergely. «Edasi.» 

«Teised lesivad sadade kaupa paljal rohul või vaiba-hunnikuil maas, ühes suures parves tulest 
vasakul.» 

«Magavad.» 

«Nagu karud.» 


Gergely nihutas oma mütsirihma lõua alla. 

«Noh, poisid, võimalikult laiali, üksteisest oma kümne sammu kaugusele! Lõikame nad 
kaares sisse. Minu lasu, peale kõigil korraga tuld anda! Langeme neile peale nagu hundid, 
ulguge, laduge, raiuge, et hoia alt!» 

«Möirake, justnagu oleks meid tuhat!» lisas Petö juurde. 

Vahepeal oli ka Bödogfalvi hobuse selga istunud. Ratsasalk hargnes päevatõusu suunas laiali. 
. Kõige äärmisem oli Petö. Kiivri külge kinnitatud kolmest kotkasulest võib teda juba kaugelt 
tunda. Vedades ratsanike ahelikku poolkuutaoliseks kaareks, sunnib ta oma ratsu Gergely 
järele kergesse traavi. 

Nüüd juhib salka juba Gergely: 

Tükk aega liigutakse veel vaikses sörgis piki põõsastikku, siis korraga algab kiire galopp. 
Öhe lõikub esimese türklase metsik karje. Ta tulistab Gergelyd püstolist. Gergely vastab 
samaga. Järgmisel silmapilgul pauguvad kõik püstolid vja hüüdega «Surm paganatele!» 
tormavad sada ratsanikku nagu põrgukeeris magavate türklaste kallale. 

Ühtäkki elavneb ka telkide mets ning täitub müra ja käraga. Türklaste ja ungarlaste möirged 
segunevad üheks häältekeeriseks. Maas magajad kohkuvad üles ja panevad aru kaotanult 
läbisegi tõugeldes ning hüpeldes telkide vahel jooksma. 

«Peale! Peale!» komistab Gergely. 

«Allah! Allah akbar!» ulub türklane.' 

«Assa pärdik!...» hüüab läbilõikav hääl. 

«Anna koerale!» müristab Gäspär Petö kuski telkide vahel. 

Türklaste ulgumine, ungarlaste sõlm. Varjud kukuvad, karglevad, keerlevad. Suhisevad 
mõõgad, vihisevad tap-rid, trambivad ja hirnuvad hobused, raksatavad telgid, kiunuvad 
koerad. Maagi vabiseb saja ratsu kapjade all. 

Gergely sööstab kahe telgi vahele summa kokkusurutud paganate peale. Raiub vasemale ja 
paremale. Ta tunneb, kuis mõõk tabab iga kord vastase keha, kuis need langevad ja varisevad 
ta ees nagu juunikuu nisupeard kihutava hurda teel. 

«Allahi Allah!» 

«Säh sulle, pagana koer!» 

Kõik türklaste hobused on ühes karjas söömas. Põgenikud lõikavad jataganiga kammitsad läbi 
ja kargavad hobuste selga. 

«Minu järele, poisid!» karjub Gergely. 

Ja nad tormavad ratsanikele kallale. Raiuvad ja torkavad ühtviisi nii inimesi kui hobuseid. 
Tärisevad mõõgid, raksuvad odad. 

«Allah! Allah!» 

«Sure, koer!» 

Vuhiseb ka kirka. Hirmunult püüavad türklased hobustele karata. Mõnediobuse turjale satub 
koguni kaks meest. Kes saab, põgeneb hobuse seljas, kel see ei õnnestu, kaoz omal jalal 
pimedusse. 

Kummatigi ei hakka Gergely neid jälitama. Ta peatub ja laseb kogunemissignaali puhuda. 
Ipalt poolt telkide vahelt hüppavad mehed tema juurde. 

«Türklane lidub!» hüüab Gergely. «Võtke, mida saate! Hobust käest mitte lasta! Kus telgi ees 
lõke põleb, tuli telgi otsa pista!» 

Jälle jagunevad mehed laiali. Gergely raputab mõõgalt verd ja torkab selle kolm korda ühe 
telgi lõuendisse, et tera puhtaks saada. 

«Puhh, mihuke võigas töö!» ütleb ta hingeldades Zoltayle, kes samal kombel oma mõõka 
pühib. 

Siis, kuna türklastest polnud enam haisugi järel, kutsust ta Fügedy enda kõrvale: 

«Vaatame telgid reast läbi!» 


Kuu kahvatul valgusel ei olnud võimalik teiste hulgasi eraldada vanema ohvitseri telki. Telgid 
ei olnud ühesugused. Üks oli ümmargune, teine neljanurgeline. Ja need mõned uhkemad 
telgid, mis seal leidusidki, olid alles ülemuste jaoks ette saadetud. Neis olid maganud 
lihtsõdurid. 

Gergely tõmbas ühelt telgilt hobusesabalipu alla, ja nähes Kristöfi, hõikas: 

«Noh, poiss, kas raiusid?» 

«Kaks,» tuli hingeldav vastus. 

«Ainult kaks?» 

«Teised jooksid eest ära!» . 

Mehed olid hankinud ka paar sõidu- ja veovankrit.-Sinna visati kõik, mis enam hobustele ei 
mahtunud: vaibad, kullatud buntšukid, kalliskividega kaunistatud kutassid 

(sabäkujuline hobuse kaelaehe), hõbuserakmed, rõivakastid, kiivrid, relvad, keedunõud ja 
kõik, mis kätte juhtus. Isegi mõned telgid võeti lahti ja heideti vankrile. 

Koitis, kui mehed kindlusse tagasi jõudsid. Dobö ootas neid juba murelikult bastionil. Kui 
väljatung ebaõnnestub, kaotab kindluserahvas julguse. Ent rahutuks tegi teda see, et Gergely 
oli kaasa võtnud just kolm vanemohvitseri. 

Ent kui ta silmas ette kihutanud paaži, mõne aja pärast ka üleni koormatud hobuseid ning 
vankreid ja Gergelyd, kes juba kaugelt lehvitas hobusesabalist türgi lippu, lõi ta nägu rõõmust 
särama. 

Kui sangarid väravast sisse tuiskasid, ootas rahvas neid juba ja võttis nad juubeldavate 
elaguhüüetega vastu. 

Sõdurid polnudki kaotusi kandnud, pigem oli neid rohkem. Pikk nooruk oli kaasa toonud ühe 
täistopitud suuga türklase. Lühikese sinise vestiga, kollaste pükstega; pehmete türgi 
saabastega m/s. Turban puudus. Pea oli paljaks aetud, .hall vuntsipuhmas varjas suu. Tema 
verd täis valgunud silmad pöörlesid praegugi raevukalt. Nooruk tiris vangi otsejoones Dobö 
ette. Alles seal tõmbas tal turbanitükist prundi suust. 

«Teatan alandlikult, auline härra kapten, tõime keele.» 

«Tõbras!» möirgas türklane tiigrina vihaselt sõdurile otse näkku. 

Doböl polnud harjumuseks naerda, kuid nüüd naeris ta nii südamest, et lausa pisarad 
purskusid silmist. 

«Varsänyi,» sai ta vaevu öelda, «mängid, sa aga alles hästi türklast!» 

Ja sõduri poole pöördudes lisas ta: 

«Tee köidikud lahti. See on ju meie salakuulaja.» 

«Tahtsin tollele lollile öelda, et olen ungarlane,» kurtis Varsänyi, «aga iga kord, kui hakkasin 
rääkima, virutas ta mulle pähe ja pärast toppis veel suugi kinni.» 

Ja ta tõstis käe, et valada tulist kõrvakiilu. 

Vapper sõdur, tõmbus häbenedes kõrvale.» 


Dobö viipas Gergely ja Mekcsey enese juurde. Ta lausus ka salakuulajale: «Läki!» 

Nad siirdusid sisemise värava kohal kõrguvasse kahekordsesse torniga ehitusse ja astusid 
väravavahi tuppa. 

Dobö võttis ühel juurtest punutud leentoolil istet ja andis Varsäny'le märku kõnelda. 
«Nõndaks, härra kapten,» alustas salakuulaja käsivart hõõrudes, «tulemas on terve hord. 
Kõige ees Ahmed-paša. Täna ööseks jäädi Abonyisse laagrisse. Eelvägi saadeti Manda-beiga 
Maklärini ette. Kurat võtaks!...» lisas ta muutunud häälel. 

«Kurat võtaks» käis tolle sõduri kohta, kes ta Egerisse oli lohistanud. Nöör oli Varsänyile 
sügavad vaod kätesse sooninud, pea tulitas veel saadud hoopidest. 


«Tähendab, ka bei oli teiega?» võpatas Gergely..«Vaat, kes oleks meile ära kulunud kinni 
võtta!» 

«Vaevalt,» vastas salakuulaja. «See on rasvane kui 

munga siga. Kaalub oma kolm tsentnerit, kui mitte rohkem.» 

«Kuidas sa ütlesid ta nime olevat?» 

«Manda. Seda meest kuul ei võta. Üsna värske bei. Alles sel suvel Temesväri lahingu järel sai 
beiks. Sõdurid hüüavad teda muide Hajvaniks.» 

Gergely vangutas muheldes pead. 

«See on tema,» pöördus ta mõlema kapteni poole, «tema, kellest ma üks õhtu teile rääkisin» 
No küll siin teda kuul võtab.» 

«Räägi edasi,» sõnas Dobõ salakuulajale. 

«Seejärel tuleb Mahmed Sokolovitš, beiler-bei. See on, hea laskur. Tema seab suurtükid üles 
ja tulistab esimesena. Räägitakse, et tal olevat nii hea silm, et näeb isegi müürist läbi. Seda 
mina ei USU.» 

«Palju neil suurtükke on?» 

«Vanu müürilõhkujaid on kuusteist. Teisi suuri suurtüki on kaheksakümmend viis. 
Väiksemaid suurtükke sadj| viiskümmend. Mortiire musttuhat. Kuule tuuakse saja 
neljakümne vankriga, püssirohuga koormatud kaameleid nägin kakssada. Ühel 
neljahärjavankril polegi muud kui marmorkuulid, nii suured kui kõige suurem arbuus. 
«Kuidas on neil toidumoonaga?» 

«Riisi on vähevõitu. Juba praegu antakse seda ainult ohvitseridele. Aga jahu ja lambaid ja 
veiseid riisuvad nad igalt poolt, kuhu satuvad.» 

«Haigusi laagris pole?» 

«Pole. Ainult Kasson-bei haigestus Hatvanis liigse kurkide söömisest.» 

«Kes veel tulevad?» 

«Arslan-bei,» 

«Endise Buda pasa poeg?» 

«Seesama.» 

«Mustafa-bei, Kamber-bei, Nändorfejerväri bei, Szendre bei, Derviš-bei, Veli-bei...» 
«Pagan võtaks seda Veli-beid!» urises Mekcsey. «Nüüd on tema kord mulle laulda!» 

«Ja ka tantsida,» täiendas Gergely. 

«Aga too Derviš-bei?» küsis Dobõ edasi, «mis lind see on?» 

Varsänyi raputas pead. 

«Väga veider. Pealtnäha samasugune bei nagu teisedki, aga kui lahingusse läheb, võtab bei- 
rüü maha ja paneb karvase mungakuue selga. Sellest ongi ta oma Derviš-bei nime saanud.» 
Tä pilgutas tujutult silmi, sest küsimusest võis mõista, et Dobö teine salakuulaja oli oma 
andmetega teda juba ennetanud. 

«Mis mees ta on?» jätkas Dobö küsitlust. «Millist väge ta juhib?» 

«Mina nägin teda ratsaväe hulgas; Ühe silmaga mees. Enne seda oli ta janitšar, ta õige nimi 
on Jumurdžak.» 

Selle nime juures liigahtas Gergely käsi ning libises mõõgapidemele. 

«Jumurdžak,» kordas ta, «kas härra kapten ei mäleta teda? Tema käest ma lapsepõlves plehku 
paningi.» 

Dobõ raputas pead: 

«Mul on oma elu jooksul nii paljude türklastega tegemist olnud, et pole ime, kui ma ühe või 
teise neist unustan.» 

Siis laksas ta äkitselt vastu laupa: «Miks ei tunne! See on ju Arslan-bei noorem vend. 
Halastamatu koer!» Taas salakuulaja poole pöördudes küsis ta: 

«Kelleks sa laagris olid?» 


«Kõige viimati olin Manda-bei teenriks. Pagan võtku seda oinast! Poleks ta mind kinni 
pidanud, oleksin kõigi nende, plaanide kohta võinud teateid tuua.» 

«Ja kuidas sa sattusid bei juurde?» 

«Sobitasin tema teenriga sõprust ja vedelesin alatasa seal telgi ümber. Hatvani all vihastas bei 
teenri peale ja peksis ta minema. Kuna ta mind juba palju kordi oli 

näinud, kutsus ta mu enda juurde, kuna minagi oskasin juba tinti keeta.» 

«Mida?» 

«Tinti. Ta joob seda nagu meie veini, härra kapten. Hommikul, lõuna ajal, õhtul — ainult 
seda.» 

«Ega see pole tint, sind külli» 

«Aga muidugi tint, härra kapten, tõeline hea must tint. Seda keedetakse mingisugustest 
ubadest, mis on nii mõrud, et andis teisel päevalgi sülitada, kui olin neid korra maitsnud. Ube 
hüütakse türgi keeles kohviks.» 

Juhid vahetasid pilke. Ükski ei olnud kohvist veel midagi kuulnud. 

«See on, hea, et sa sinna sattusid,» arutles Dobõ enda ette. «Mida sõjavägi Egeri kohta räägib? 
Loevad nad seda tugevaks või arvavad kergesti jagu saavat?» 

Salakuulaja kehitas õlgu. 

«Peale Szolnoki langemist usuvad nad, et kogu maailm on nende. Räägitakse, Ali-paša olevat 
Ahmedile kirjutanud, et Eger on paljas pehkinud laut.» 

«Tähendab, väed ei ole veel ühinenud?» 

«Veel mitte.» 

Dobö vaatas Mekcsey otsa. Viimane kehitas muiates õlgu. 

«Noh, nad saavad näha, mihukeste hammastega talled neid ses pehkinud laudas ootavad!» 
Salakuulaja jätkas: 

«Laagris on rohkesti kaabakaid. Sõjaväge saadab kari igasuguseid kreeka kaupmehi, 
köietantsijaid, armeeni asi,, hobuseparisnikke ja mustlasi. Ka orje on mõnisada. Enamasti 
Temesväri naised.. Need jaotati ohvitseride vahel ära...» 

«Lurjused!» mõmises Mekcsey. Salakuulaja pajatas edasi: 

«Meessoost orjadest nägin ainult poisikesi, muidugi ka vankriajajaid, kes veavad kuule. 
Arslan-bei kordab mõni kümme korda päevas, et niipea kui ägärlased seda tohutut sõjaväge 
näevad, lasevad nad otsekohe jalga nagu solnoklasedki.» 

«Mis on nende peajõududeks?» 

«Janitšaride mass ja veelgi arvukam ratsa müsselle-mide hulk. Samuti ka käigupuurijad, neid 
nimetatakse lagumdžideks. Peale selle tulevad kumbaradžid, kes heidavad piikide ja 
lingudega kindlusse savipomme.» 

Dobö tõusis. 

«Nii, mine nüüd puhkama. Näita end kindluserahvale, eriti aga tornivahtidele, et sind tuntaks, 
kes veel ei tunne, öösel lähed laagrisse tagasi. Kui sul juhtub olema midagi teatada, tule siia 
linnapoolse müüri alla ja vilista. Värava vahtkond tunneb ju sinu vilet.» 


7 

Turuplatsil oli kohe alanud saadud sõjasaagi oksjon. Välja pakkuda olid viis koormavankrit ja 
kaheksa väikest türgi hobust. 

Leivalao ülem kisti sängist välja, toodi laud talle ette, trummilööja seati kõrvale. Kuulutajaks 
oksjonile määrati Bõdogfalvi. 

«Alustame hobustest,» sõnas Petö. 

«Müüa imekaunis araabia hobune,» alustas Bõdogfalvi. 

«Võta kaks korraga,» soovitas Mekcsey. 


Sest saagi hulgas oli kaks ühesugust kõrbi. 

Neid ei himustanud keegi, ent sellegipoolest kulusid nad märjaks ära. Dobö oli Mekcseylfe 
ülesandeks teinud need kaks ilusat hobust paažide jaoks osta. Mekcsey ootas, kas keegi 
hakkab pakkuma. 

Kõik aga hoidsid raha relvade ja riideesemete tarvis. Nii ostiski Mekcsey nelja forindi eest 
kõik kaheksa hobust ja Viis nad talli. 

Järg jõudis vankrite kätte. Sealt tuli lagedale suur hulk ilusaid relvi. Paari-kolme dinaari eest 
võis osta kalliskividega kaunistatud mõõga või elevandiluust päraga püssi. Naised võistlesid 
riietusesemete pärast. Fügedy ostis ühe kahekümnenaelase nuia, Jöb Paksy tikitud 
sadulavaiba, Zoltay — ninakaitsega hõbekiivri. Raha kukkus kirjutaja Mihäly ette, kete 
märkis hoolikalt üles kõik, mida keegi ostis ning palju selle eest maksis. 

Kui esimese vankri põhi paistma hakkas, hõikas Bõdogfalvi lustlikult: 

«Nüüd aga tuleb kuulsa kuningas Dareiose aaretelaegas!» 

Sel päeval heitis Gergely tõepoolest karunahale puhkama. Ärkas ta alles enneolematu müra ja 
ragina peale. Näis, nagu murtaks tuhandest uksest korraga kindlusse sisse. 

Ta sirutas ennast ja tõusis üles. Avas aknaluugid. Linn on leekides. Tore suur toomkirik, 
piiskopi palee, Miklõsi kirik, toomhärra telliskivikatusega maja, Kirjuveski, Kirjuvärava 
mõlemad tornid ning palju igasuguseid maju — kõik on üksainus lõõmav tule- ja suitsumeri. 
Pea kohal aga ja ümberringi kindluses põrgulik kolin! 

Kui ta akna avab, vuhisevad sindlid ta nina eest mööda. Lammutatakse parajasti kloostri 
katust, samuti ka kiriku ilusat vastset katust. Igal pool lendab hulk rohelisi katusekive, 
sindlilaaste, röövikuid ja talasid. 

Ta avab kolmanda akna, ka siit ei näe muud kui katuse-lõhkumist. õuel ning majade; vahel 
pole näha kedagi, seevastu mustendavad aga müürid inimestest. 

Gergely vaatab päikese seisu. Lõuna on juba möödas. Ta hõikab oma teenrit. Vastust ei tule. 
Ta võtab veekannu. Peseb end rutuga. Järgmisel hetkel on ta juba riides, kotkasulega müts 
peas ja mõõk vööl. Tormakalt tõttab ta trepist alla. Haarab ühe kilbi ja kiirustab end sellega 
varjates sindlisaju all bastionile. 

Otsekui maailma neelata ähvardav kirju tõusuvesi voogavad türklased orust välja. Nad 
tulevad suure lärmi ja käraga, trummipõrina ja pasunahelide saatel. Punaste, valgete ja siniste 
värvide lained ronivad pikkamisi üha lähemale ja lähemale. 

Almagyar ja Tihamer — väikesed kaunid külakesed, Melegvizi lähedal põlevad. Kõik majad 
põlevad. 

Piki Makläri teed venib lõputu härgade ning pühvlite rodu. Kõik need veavad suurtükke. 
Mäekülg sätendab džebedžide * soomusrüüdest, all Jahi-pargil pool kirendab punamütsiliste 
akindžide päratu es-kadron. Mis kõik veel nende järel tulemas on! «Kus on härra 
kindluseülem?» «Kirikutornis.» 

Gergely vaatab üles. Torni katus on lame. Seal seisab 

Dobõ oma igapäevases* tuvivärvi kalevist mütsis. Tema kõrval on paksu kaelaga Mekcsey, 
heledajuukseline Zoltay/Petö, preester, Cecey ja vana Sukän. Gergely ruttab nende juurde. 
Torni viib üles puutrepp. Gergely võtab kolm astet kor' raga. Ühel käänul põrkab ta kokku 
Fügedyga. 

«Miks linn põleb?» küsib Gergely hingeldades. 

«Härra kapten laskis süüdata.» 

«Aga mis lõhkumine see siin on?» 


'2 See ei olnud sugugi tühine hind, sest tol ajal maksis üks künni-härg vaevalt 5 forinti, sea hinnaks oli 2 forint). Ühe forindi eest võis 
saada neli lambatalle ja Sarudist toodi kuus koormat heinu ühtekokku 5 forindi eest. Autor. * ! 


«Võtame katused maha, et türklastel poleks, mida süüdata ,ega midagi, mis neid varjaks.» 
«Kuhu sa lähed?» 

«Lasen reservuaari vett kanda. Lippa aga üles, Dobö juba küsis su järele.» 

Tomist oli türklaste sõjavägi veelgi paremini näha. See ulatus nagu mingi kihisev mets 
Abonyini välja. 

«Ahah, Gergely,» võtab teda üleval vastu Mekcsey. 

«Just pärisin Kristöfilt, et kas nõndamoodi te siis neid türklasi täna öösel maha lõitegi?» 
«Üles on tõusnud, koerad,» võttis Gergely nalja vastu. «Seal tuleb ju seegi, kelle pea 
Bakocsay ära tõi!» 

Dobõ vangutas pead. 

«Lukäcs Nagy on kadunud,» ütles ta Ceceyle. «Pagana pihta, tuline kahju. Kakskümmend viis 
minu parimat ratsameest!» 

Kätt mütsi äärde tõstes tervitas Gergely Dobõd.' «Kas me ei tulistaks neile ühe vägeva 
tervituse?» 

«EL.» 

Kuna Gergely talle küsivalt otsa vaatas, viitas ta siis peaga türklaste poole: «Tulija asi olgu 
tere öelda.» 

Linna puumüüri alla jõudes hargnes sõjavägi Jahipargi suunas Jaiali, just nagu suurvesi teel 
kivi kohates selle ümber kahelt poolt kokku .lööb. 

9 

Sel ööl kadusid kindlusest jälle mõned ülempaik-kondade 'mehed. Nende asemele tulid teised. 
Felnemetist oli saaiunud ligi kolmkümmend talupoega. Nad tulid sirgeks painutatud 
vikatitega. Ühel oli isegi koot kaasas. Koodi kolk õli loomulikult varustatud teravate naeltega. 
Juhiks 

oli neil keegi turjakas nahkpõllega mees. Tal oli õlal sepahaamer. 

Jõudnud Dobõ ette, pani ta haamri maha. Võttis mütsi peast. 

Dobö sirutas talle käe. 

«Meie oleme Felnemetist. Tulime teile appi. Mu nimi 

on Gergely, olen sepp. Kui vaja, taon rauda, kui vaja, siis türklast.» 

Sel päeval saabus kindlusse inimesi ka Almagyarist, Tihamerist ja Abonyist, enamasti 
talumehed oma naistega. Naised kandsid kompse. Meestel olid kotid seljas. Mõned olid 
tulnud koguni hobuste ja vankritega. 

Isegi üks härjavanker keeras teed mööda üles kindluse poole. Vankril oli tornikell, mis oli nii 
suur, et rattad hõõrdusid vastu ta külgi. 

Veoki ees sammus vanaldane isandliku välimusega mees. Tema kõrval kõndisid kaks 
härraspoissi sinisest kalevist dolmaneis ja punaseis saapais. Üks neist, ülespoole keeratud 
vurrudega, võis olla nii paarikümneaastane, teine oli veel laps — mitte vanem kui 
kuueteistkümnene. 


AN: 


kus KAD 

Kõigi kolme näod olid ühtviisi ümarad ning, tõmmud. Kaeladki olid ühtviisi lühikesed. 
Üksnes vanamehe iaupa kibrutasid sügavad vaod. Küljel rippus tal lai mõõk musta m 
sametiga kaetud tupes, noorukid kandsid kitsast mõõka punases samettupes. Päike oli kõigi 
kolme palge õhetama . kütnud. 

Vanamehel oli üll must ülikond. Ka saapad olid mustad. 

Dobõle torkasid need leinarõivad juba kaugelt silma. Kuna tal aga fälneemätlastega küllalt 
tegemist oli, nägi ta meest lähemalt alles siis, kui see pärale oli jõudnud. See oli Egeri 
linnapea. 

«Etskae, onu Andras!» tervitas Dobö teda käepigistusega. 

«Minap see olen,» vastas Egeri linnapea. .«Toon vana kirikukella. Teised lasksin maha 
matta.» 

«Ja need kaks vahvat poissi?» 

«On minu pojad.» 

Dobõ andis ka neile kätt. 

Pöördudes härjaajaja poole, ta lausus: 

«Pange kell Kirikubastioni kõrvale maha. Kristöf!» viipas ta oma paaži. «Ütle isandv 
Mekcseyle, et ta laseks kella maa sisse kaevata, et kuul teda ei puutuks.» 

Ta pilk peatus linnapea mustadel saabastel. 

«Keda te leinate?» 

Linnapea lõi silmad maha. 

«Leinan oma linna.» 

Kui ta jälle pea tõstis, ujusid ta silmad pisarais. Seejärel saabus üks tuhkhallis kalevrüüs .mees 
<ja kaks naist. Kumbki hoidis käekõrval last. Dobõ kõnetas meest südamlikul pilgul: «Teie 
olete küll mölder?» 

«Jah, olen Makläri mölder,» lõid tolle silmad sõbralikku sõna kuuldes särama, «Jänos Bõdy, 
teie teenistuses, härra kapten, ööbisin täna öösel Kirjuveskis.» 

«Ja need kaks naist?» 

«Üks on minu naine, teine tütar. Nood kaks aga on minu pojad. Ei tahtnud sinna maha jääda, 
ma siis arvasin, et eks nad ikka kuidagi siia ära mahu.» 

«Kohti on, sellest pole juttugi, ainult naispere läheb vähe suureks.» 

Ja ta pöördus Sukani poole: 

«Kui palju naisi meil on?» 

«Siiamaani nelikümmend viis,» vastas Sukän. 

Dobõ vangutas pead. 

Peale nende saabusid veel kolm inimest, nende hulgas ka üks vaimulik, kõhn sisselangenud 
näoga mees. Mõõka tal ei olnud, selle aset täitis kepp; rebasenahast õmmeldud paun rippus 
üle õla. 

Nüüd alles Dobö rõõmustas. Kindlusse oleks hädapärast rohkemgi vaimulikke ära kulunud. 
Oli vaja, et võitlejad alati tunneksid jumala lähedust, ja keegi pidi ju ka jutlust pidama. 
Surijatele tuli viimset õnnistust jagada. Ja muidugi ka matta. 

«Tere tulemast,» sirutas Dobö talle käe. «Ma ei küsigi teie nime, sest te tulete Issanda juurest. 
Issand on teid läkitanud meie juurde.» 

«Kas kindluses on vaimulikke?» küsis kirikuteener. «Palju teil vaimulikke on?» 

«Ainult üks,» vastas Dobõ kurvaks muutudes. Sest võõra hääldusest mõistis ta, et sellest tema 
meestele jutlustajat küll ei saa. 

Kuna türklased lähenesid lõunast, valgudes hobuse-rauakujuliselt ümber linna, kogunesid 
järelejäänud elanikud viimse meheni üles kindlusse. Need olid enamjagu talumehed ning 
käsitöölised naiste ja lastega. 


Igas vaenlasest ohustatud linnas leidub inimesi, kes lähenevat saatust ei usu, ja räägivad: 

«Tühi jutt, ei tule siia mingisuguseid türklasi. Iga aasta hirmutavad sellega rahvast, kuid küll 
näete, meie jõuame veel vanaks saada ja äragi surra, türklastega aga ei tule meil niigi palju 
tegemist kui maipõrnikatega.» 

Selliseid rääkijaid uputab suurvesi kõige enam,.hävitab sõda rohkem kui teisi. Need on 
perekond Küll-jõuab mitte kunagi välja surevad järglased. 

Dobõl ei olnud nende tuleku vastu midagi. Mida rohkem rahvast, seda parem. Tõsi küll, 
naised ja lapsed polnud just eriti soovitud külalised kindluses, aga nüüd ei saanud neid enam 
kuhugi saata. Pealegi oli nii suure hulga sõdurite jaoks naisekäsi vaja. Nii et las aga tulevad! 
Naisterahvad jaotati köögi- ja pagaritöödele. Onu Sukän näitas igale perekonnale nende 
asupaiga kätte. Mõnesse tuppa tuli isegi kümne-kahekümnekesi end ära mahutada. Lõppude 
lõpuks vajati ju ainult öömaja ja kohta, kuhu oma kimpsud-kompsud maha panna. 
Kummatigi kogus Mekcsey mehed Väravabastioni juurde ega andnud neile enne luba sisse 
minna, kui nad olid andnud tõotusvande nagu sõduridki. 

«Näh,» lausus üks Egeri viinamarjakasvataja vande-andmise järel, «me just selleks siia 
tulimegi ju, et kindlust kaitsta.» 

Mispeale keegi teine lisas: 

«Oma sünnilinna me juba türklastele ei luba.» 

Mekcsey jagas neile sealsamas ka relvad välja. 

Bastioni võlvialustes vedeles hunnikus mõõku, odasid, kilpe ja kiivreid. Need polnud muidugi 
mingid damaskuse, hindustani ega derbenti meistrite kunstiteosed, vaid üsna tavalised 
roostetanud sõjariistad, mis aastasadade jooksul 

kindlusse olid korjunud. Igaüks võis sealt endale valida, mida soovis. 

Lopsakate vuntsidega kingsepp, kelle kulmudki oleksid vabalt vuntside aset võinud täita, 
tähendas suure eneseusaldusega: 

«See on hea, härra kapten, et nii palju sõjariistu on, aga mina, näe, võtsin oma väitse ka ligi.» 
Ja ta tõmbas oma põlle rinnaesise alt välja läikiva kingsepanoa. 

«Kui türklane mulle kallale tuleb, tõmban sellega tal kõhu lõhki.» 

Mõned proovisid kiivreid pähe, kuid et raudkübar tundus liig raskena ja sarnanes rohkem poti 
kui ilusa uhke rüütli peakattega, jäeti need sinnapaika. 

«Milleks sihuke värk!» 

Küll saate veel teada, milleks! 

Eha aegu teatasid tornivahid, et Felnemeti poolt läheneb kihutades neljahobusevanker. 
Keegi ei osanud arvata, kes see võiks olla. Neljahobuse-vankrit kasutas tavaliselt ainult 
piiskop. Teised isandad istuvad vankrisse üksnes haiguse korral. 

Haige inimene aga siia ei tule. 

Kaptenid läksid mõlemad üles torni ja tunnistasid isiklikult lohena lendavat sõidukit. 
«Saate veel näha, härrased, see on piiskop ise,» juubeldas Fügedy, toomkapiitli leitnant. 

Et teda ei usutud, otsis ta ajaloost näiteid: 

«Kas siiani pole piiskopid igas lahingus kohal olnud? Kas ei võtnud peaaegu kõik piiskopid 
Mohäcsi lahingust osa? Piiskopkond pole ju mitte ainult kiriklik, vaid ka sõjaväeline 
aukandja. Igal piiskopil on olemas oma kaitsevägi. Iga piiskop on ühtlasi ka kapten.» 
«Ehkki kapten võiks sama hästi piiskopiks olla,» vastas Dobõ. 

Küllap tal mõlkus mõttes, et sel juhul oleks saanud rohkem sõdureid türklaste vastu välja 
panna. 

«Aga vahest on see kuninga kiirkäskjalg, kes teel on haigestunud ja sellepärast tuleb 
vankriga!» oletas Mekcsey. 

Dobõ nägu selgis. 


«Kuningas ei või meid maha jätta!» 

Kärsitusest põledes läks Dobõ trepist alla ja üle turuplatsi Vanavärava juurde, kust oli 
läbipääs vankritele. 

Sõiduk osutus ülestõmmatud nahkkatusega kollaseks kalessiks. Keeranud 
Lõunaväravasse, sõitsid hobused turuplatsile. 

Kalessist astus välja musta rõivastatud kõrgekasvuline naine. 

«Kus on härra komandant?» olid tema esimesed sõnad; 

Silmanud Dobõd, tõstis ta näo eest loori. Aastailt võis ta olla umbes neljakümnene. Riiete 
järgi otsustades oli ta lesk. 

«Emand Balogh!» kohkus Dobõ. 

Ta võttis mütsi peast. Kummardas. 

Tulija oli tolle paaži ema, kelle Dobö Lükäcs Nagyiga koos koju oli läkitanud. 

«Minu poeg... » sõnas naine käte värisedes, «kus on Baläzs?» 

«Saatsin ta koju,» vastas Dobõ imestades. «Enam kui kuu aega tagasi saatsin ta koju.» 
«Ma tean. Aga. ta tuli siia tagasi.» 

«Ei ,ole tulnud.» 

«Ta jättis maha kirja, et tuleb siia.» 

«Ei ole tulnud.» 

«Ta põgenes kodunt Lukäcs Nagyile järele.» 

«Ka teda pole ilmunud.» 

Lesk haaras käega laubast. 

«Oh! Minu ainuke poeg ... Siis temagi on kadunud!» 

«See pole veel kindel.» 

«Tõotasin oma mehe surivoodi juures, et ma ei lase teda hädaohtudesse, kuni ta pole 
abiellunud. Tema on perekonna viimane VÕSU ... » 

Dobõ kehitas .õlgu: 

«Tean seda, auväärt emand! Just sellepärast ta koju saatsingi. Nüüd aga rutake tagasi, enne 
kui türklaste rõngas sulgub.» 

Ja ta andis sadakonnale ratsanikule käsu naist saata. 

Viimane vaatas Dobõle ristipandud kätega anuvalt otsa. 

«Kui ta tagasi tuleb...» 

«Enam pole võimalik tagasi tulla. Linn piiratakse täna öösel sisse. Siia võib ainuüksi 
kuninga sõjavägi läbi murda.» 

«Aga kui ta sellega koos tuleb...» 

«Siis lukustan võrukaela oma majja!» 

Emand istus oma sõidukisse... 

Ette ja taha asusid viiskümmend ratsanikku. Neli hobust tõmbasid vankri kui udusule 
Kirjuvärava suunas veerema. 

Neljast väravast oli ainult see veel avatud. Ainult siitkaudu võis veel pääseda Szarvaskö või 
Tärkanyi poole. 

Veerand tunni pärast ilmutasid väravavahid, et türklaste esimene karree oli jõudnud 
Kirjuväravani. 

Emanda saatkonnast pöördus tagasi kihutav ratsanik. 

«Härra leitnant Fekete laseb küsida, kas türklastest läbi murda?» 

Dobo läks üles bastionile. Ta nägi värava ümber türklaste soombssärkide tohutut merd ja 
nende taga kihaval assaabe. 

«Ei!» 

Dobõ jäigi bastionile. Käega silmi varjates vaatas t' pingsalt põhjakaarde. 


«Poisid!» sõnas ta juuresolevaile sõdureile. «Kellel head silmad? Vaadake kord sinna 
Felnemeti poole!» 

«Sealt tulevad mõned ratsanikud,» vastas üks noor, mees. 

«Kakskümmend,» arvas teine. 

«Kakskümmend viis,» lausus taas esimene. 

«Lukäcs Nagy tuleb!» hüüdis Mekcsey Kirikubastionilt. 

See oli tõepoolest Lukäcs Nagy, kes türklaste vastu luurele oli läinud. Kus põrgus ta kolas nii 
kaua ja kuidas ta nüüd sisse pääseb? 

Nad kihutavad galoppi nagu marutuulest kantud. Hilja, Lukäcs Nagy! Türklased seisavad 
väravas.. 

Lukäcs Nagy ei tea sellest veel midagi. Ta kappab kü kalt alla Kirjuvärava peale. Siis märkab 
ta seaf tür ratsaväge. Tugev tõmmev suuraudadest, ja väike salk pöördub järsult Bakta värava 
suunas. 

Seal on türklasi veel rohkem. 

«Nüüd, Lukäcs, saad sealt kratsida, kust ei sügele!» naerab Zoltay. 

«Kui ainult seda ratsaväge värava all poleks,» kähistä, Dobõ sädemeid pilduvate silmadega, 
«siis murraks Lukacs neist läbi.» 

Lukacs seisab ning vaatab kindluse poole. Sügab kukla tagust. 

Müüril seisev sõduritehulk lehvitab talle mütsi. 

«Tule, Lukäcs, kui julged!» 

Äkitselt kirendavad kauguses türklaste hobused. Umb sada akindžit asuvad Lukäcs Nagyi 
taga ajama. 

Ka Lukäcs ei viivita: ta sööstab oma kahekümne nel mehega edasi ja algab võitlus. Algul võib 
eraldada üks kuid hobuseid, hiljem seguneb kõik kaheks tolmupilvek mis kerkivad üles 
paplite ladvuni ja vajuvad siis kiires. Felnemeti poole. 

Järgmine päev oli pühapäev, ent Egeri kellad ei helisenud. 

Kindlus ja linn olid türklastest ümber piiratud. 

Mäed ja künkad kirendasid tuhandeist telkidest. Neid oli punaseid ja valgeid, oli rohelisi, 
siniseid jä kollaseid. Lihtsõdurite telgid nägid välja kui keskelt pooleks murtud mängukaardid. 
Ohvitseride telgid olid kaheksanurgelised kõrged ning toredad ehitised. Buntšukkide kullatud 
keradel sädeleb päike ja tuul lehvitab poolkuuga lippe. Felnemeti niidul, Kistälya nurmel ja 
kõikjal, kus leidub 

rohtu, söövad tuhanded hobused. Nii kaugele kui silm ulatub, on oja täis suplevaid inimesi 
ning pühvleid. Aeg-ajalt kerkib rahutult sumisevast inimmerest mõni kaamelipea või valendab 
ratsu seljas istuva ohvitseri helevalge turban. 

Selles lainetavas värvide voos kõrgub saarena Egeri kindlus ja tema kõrval väike palktaraga 
ümbritsetud Egeri linn ning Kirälyszeke, päevatõusupoolne mäenõlv, niille vastu on 
püstitatud kindluse kõige kõrgem müür. 

Taas seisis Dobõ koos ohvitseridega ülal katuseta tornis. Kui hea, et omal ajal kuningas Istvän 
Püha oli lasknud ehitada need kaks torni — siit võis näha, kuidas türklane oli paigutanud oma 
suurtükid. 

Kindluse tagumisel küljel laiub suur ümmargune rohu-lagendik, sama suur kui pool Buda 
Vermezõst *. Selle taga punetab kena väike viinamägi. Just sellele mäele on türklased üles 
seadnud kolm vana suurtükki. 

Isegi kaitsekorve pole suurtükkide juurde üles seatud. Ja kolmkümmend pühvlit söövad 
sealsamas künka all karjas rohtu, neidki pole viitsitud kaugemale ajada. Nüüd liiguvad 
suurtükkide ümber kaamelid, koormatud mustade kottidega. 

«Nahkkotid,» tähendab Dobõ, «nendes hoiavad nad püssirohtu.» 


Seal sagivad kindluseelanike silme ees väikesekasvulised punaste turbanitega toptšid. 
Suurtükkide mustad suud haiguljavad praegu veel tummalt kindluse poole. Toptšide pasa teeb 
seal parajasti ülevaatust, kükitades vahetevahel maha. Ta õiendab neid küll vasakule, küll 
paremale, küll üles-, küll allapoole. 

Üks suurtükk on suunatud otse kirikutornile, teine sihi keskmist põhjapoolset bastioni, mis 
varjab losse. 

«Kas näete, kuidas ta sihib?» lausub Dobõ. «Mitte suu 

vaid tagumise osaga.» 

Torniuksele ilmub noore suurtükiväelase pea: 

«Härra kapten!» 

«Tule siia!» vastab Dobõ. 

Sõdur ronib üles. Heitnud äreva pilgu türklaste suu tükkide poole, võtab ta valveseisaku. 
«Härra kapten,» eõnab ta, «meister Baläzs laseb küsid kas mitte vastuseks tulistada?» 
«Ütle, et mitte tulistada, enne kui ma ise selleks korralduse annan. Tule siis kohe tagasi.» 
Toptšid on ametis oma kolme sarbusani laadimisega. Nuiakujulise otsaga raudvarvaga topiti 
suurtüki kõhtu püssirohtu. 

«Ah, mul oleks isu sinna keskele kõmmutada,» kibeles Mekcsey. «Just kui nad omadega 
valmis saavad, siis kõik laiali põrutada.» 

«Las lõbutsevad,» vastas Dobõ rahulikult. 

«Vähemalt korra neile koputada,» ütles tormakalt Job Paksy, Komäromi kapteni noorem 
vend. 

«Minugi peopesad sügelevad,» urises Bornemissza. Dobõ naeratas: 

«Vaatame, kuidas nad lasevad.» ° 

Toptšid olid asunud juba lahingutroppi sarbusanide kurku toppima. Neljakesi hoiti varba ja 
komando peale tõugati see suurtüki sisse. 

«Kirevase päralt!» kärgib vana Cecey. «Vennas, ka ten, milleks meil on suurtükid?» 
«Armas taat, teiegi olete siis minu vastu. Küll homme saate teada, miks ma ei lase.» 
Toptšid laovad teisest kotist välja nahatükke. Kaks meest hoiavad, üks võiab neid 
loomarasvaga. Siis pööratakse teine külg ja mässitakse kuul määrimata poole sisse. 
«Need kavatsevad vist munadega tulistada!» ironiseerib Zoltay. 

Noor kahurväelane jõuab tagasi. 

«Seisa siia minu ette,» ütleb Dobõ. «Nägin ennist, et sa kardad. Vaata, siia sihitakse, minu 
peale. Seisad siia minu ette!» 

Punastudes jääb sõdur Dobõ ette seisma. 

Dobõ vaatas tornist alla, ja silmanud Petöd, hüüdis: 

«Gäspär, poeg! Sul on hea kõri — hõika korraks, et türklane iga silmapilk tulistab. Kohkuda, 
ei maksa. Naised, kui nad just kardavad, hoidugu varjupoolsele küljele!» 

Toptšid olid nüüd suurtükkide laadimisega valmis. Kolm suurtükiväelast hoidsid käes põlevat 
lonti. Nende selja taga seisev toptši sülitas pihku ja vastukarva oma kukalt silitades vaatas 
korraks kindluse poole. 

Püssirohi lõi lõkkele, suurtükid mattusid suitsu ja leekide pilve ja üksteise järel kärgatasid 
üheksa vägevat põmm-põmmi, pannes maagi ümberringi võppuma. 

Kindlus värahtas põmakatest. Sellele järgnes sügav - ' vaikus. 

«Pole midagi,» 1õi Dobõ naeratades käega. Siis ajas ta poisi alla. 

Aeglaselt tõusis suits suurtükkide juurest ülespoole. 

Ent mis põrgu moel tekitavad kolm suurtükki üheksa kõmakat? 

Asi seisab selles, et Egerit ümbritsevad mäed kordavad pauke kiire kajana, ja igaühte veel 
kolmekordselt. 


No tuleb siin alles muusika, kui türklased korraga oma 

kolm-nelisada suurtükki kõmisema panevad! 

Veerand tunni pärast jooksis Petö üles torni. Tema järel tuli taarudes noor lihunikupoiss. Ta 
kandis oma tugevail kätel Dobõ ette lehkava suitseva kuuli. 

«Teatan alandlikult, siin on kuul,» sõnas Petö. «See oli kukkunud ojja. Veekandjad tõid pütiga 
välja.» 

«Käsi neid veetoomitt jätkata. Värav jääb sealt lahti.» 

«Kas meie ei tulista?» küsis Petö. 

«Täna oh pühapäev,» muheles Dobõ, «kuidas siis pühapäeval tulistada kõlbab?» 

Ja ta vaatas edasi, kuis suurtükke jahutati ja kuis toptšid neid uuesti laadima hakkasid. 

Teise päeva hommikul kükitasid müürilõhkujad juba poole ligemal lagendiku keskel. Nende 
arv oli kolme suurtüki võrra suurenenud. 

Eelmise päeva üheksa lasjku olid täiesti tühja jooksnud. Kindlusest ei olnud nende peale isegi 
vastatud. Nõnda 

siis nihutati suurtükid lähemale, nõnda lähedale, et hea noolelasüga võinuks kindlusest 
sinnamaani tabada. 

Dobö oli näinud ette, et see niimoodi kujuneb. Milleks neid enneaegu hirmutada? Ja milleks 
kõigutada kindluse-rahva meelekindlust mingi tühja kõmmutamisega. 

Ta oli juba koidikust saadik jalul ning seadis ise suurtükid vastulöögiks valmis. Tema ei 
mässinud kuule naha sisse, ainult määris neid rasvaga. Ka püssirohu mõõtis ta ise hoolikalt 
kulbiga välja. 

«Noh, nüüd topis! Anna aga, poiss, hästi varvaga takka. Kuul sisse...» 

Ja ta sihtis kaua ning hoolikalt. 

Dobö ootas, kuni türklasedki kaitsepesade taga ettevalmistustega valmis olid. Alles seejärel, 
kui oli kõmatanud türklaste esimene suurtükk, hüüdis ta: 

«Jumala nimel, tuld!» 

Ühekorraga kerkisid kaheteistkümne ungari suurtüki juurde süütelondid ja ühekorraga 
kärgatas kõigist kaheteistkümnest suurtükist kogupauk. 

Türklaste kaitsekorvid ja lafetid rebenesid ning varisesid kokku. Kaks türgi suurtükki 
paiskusid uppi. Üks lendas tükkideks. Toptšide vihane ulgumine ja paaniline segadus korvide 
taga - ajas kindlusekaitsjad laginal naerma. 

«Noh, sõbrake,» lausus Dobö heatujuliselt vanale Ceceyle, «kas te nüüd mõistate, miks me 
eile vaikisime?» 

Jalad harkis, seisis ta müüril. Keerutas kahe käega oma pikki vuntse. 

Kindluserahvas ei olnudki nii pelglik kui Dobö murelikult oli arvanud. Sellest ajast alates, mil 
leiutati püssirohi, oli Eger muutunud kõige sõjakamaks linnaks maailmas. Isegi tänapäeval 
pole siin ükski kevadkarneval *, tuletõrjepidu, valimised, laulupidu, aiapidu või asjaarmas- 
tajate etendus kujuteldav ilma saluudita. Suurtükk asendab siin kuulutust. Mõnikord pannakse 
küll kuulutusedki üles, kuid see ei välista veel suurtükke. Alati vedeleb kindluses kuski rohus 
mõni mortiir. Kel lusti on, see laseb. Kuis oleksid siis ägärlased kartma löönud? 

Kindluses oli üksainuke mees, kes esimese suurtüki-paugu juures toolilt maha kukkus ja 
hädakisa tõstis. 

Kui teda ka mitte nimetada, pole raske arvata, kellest on jutt. 

Muidugi mõista haarasid sõdurid tal kraest ning tirisid tema auväärsuse nurgast välja. 
Kollases dolmanis, punastes pükstes, kiivris ja palja jalu nagu ta oli, lohistati mehike üles 
bastionile. 

Seal hoidsid kaks sõdurit tal käed laiali, kaks hoidsid jalgadest, üks toetas seljaga ta selga. Ja 
karjuti türklastele: 

«Sihtige siia!» 

Mustlane püsis paigal, kuni suurtükke laeti, ent kui lajatas uus pauk, rabeles ta end lahti ja 
juukseid püsti ajava kahesüllase hüppega oli ta müürilt maas. Seal kompis ta end kõigepealt 
läbi, et kas suurtükikuul mitte mõnd liiget kaasa polnud viinud, ja pistis siis nagu hurt Vana- 
värava suunas punuma. 

«Al-ai-ai!» kisendas ta kätega pead hoides, «miks ometi kramp mulle jalga ei löönud, kui ma 
siia tulin! Et see haisev kronu ka pimedaks ei jäänud, kui ta mind siia tõi!» 

Kirälyszeke suurtükid laskis Dobö sel päeval kõik puruks. 

Toptšid jooksid raevunult möirates laiali. Kaks toptšide agaad jäid surnult maha. Kolmas 
ohvitser kanti telgiriidel suurtüki kõrvalt minema. Väljale ei jäänud muud, kui ümber 
paiskunud ja purunenud kaitsekorvid, kolm surnud kaamelit, reast välja löödud suurtükid, 
kaste ja igal pool vedelevaid suurtükirataste tükke. 

Ja otsekui sellest poleks veel küllalt olnud, sooritas Gergely keskööl väljatungi, tuues kaasa 
kakskümmend ratsut ning ühe muula. 

Türklastel oli aga nii palju hobuseid, nii palju mehi ja nii palju suurtükke, et aovalges seisid 
vitstest punutud ja mullaga täidetud korvid taas endisel kohal. Muidugi oli positsioone 
mõnevõrra ka tagasi tõmmatud ning suurtükkide ette head kõrged muldvallid kuhjatud. 
Korvide vahel põrnitsesid kaksteist uut suurtükki. Uued toptšid ning uued agäad askeldasid 
nende ümber. 

Vaevalt oli päike tõusnud, kui kindlus lõi kohutavaist kärgatusist vabisema ja tömbid 
mütsatused tunnistasid, et kuulid tabasid müüri. 

Taas sülitasid Dobö kahurid tuld, taas paiskusid segi vaenlase kaitseliinid ning suurtükid, ent 
taas kerkisid hävinenud kaitsekorvide asemele uued ja nende kõrvale uued suurtükid. Toptšid 
ei jooksnud aga enam laiali: nende 

selja taga seisis okkaliste nuutidega rühm soomustatud džebedžisid. «Neil pole teist teed: 
tulistada ja surra!» 

«Lasku aga käia!» kehitas Dobö õlgu. «Meil tuleb püssirohtu säästa.» 

Ja ainult puhuti paugutas ta oma arkebuuse, et türklasi nende töös segada. 

Sel päeval türklased linna veel ei okupeerinud. Ungarlaste jalavägi valvas kindluseväravaid 
ning ratsavägi linnaväravaid. 

Türklased ei paistnud lahinguga kiirustavat. Linnaga pole neil ruttu! Tühjades majades ei ole 
midagi röövida. Pealegi on aeg veel niivõrd suvine, et igaüks magab meelsamini telgis või 
niisama lageda taeva all kui umbses toas. 

Türgi ohvitserid on juba teist päeva hobuste seljas kinkudel ja mägedel ringreisil, et kustki 
kindluse sisemusse pilku saaks heita, kuid asjata. Seda võib teha üksnes lind. Välja paistavad 
ainult tornid. Müüridel ja bastionidel kõrgub vitstest punutud ning mullaga tihendatud tara, 
varjates kangekaelselt kindluse sisemust. 

Kuhu siis mürsud suunata? 

Tulistati huupi müüri ja tara. 

Seespool aga olid peidus mitmed ehitused: tohutu suur kirik, selliselt poolikunagi ehituskunsti 
meistriteos. Samuti vana klooster tema kõrval — nikerdatud kivitahukaist iidne ehitis. 
(Kunagi hiljem jei ole ungari sõduritel olnud 

nii ilusat kasarmut!). Kindluseülema lossi oli Dobö pärast abiellumist lasknud veelgi 
kaunistada. See oli püstitatud ja kujundatud itaalia ehitusmeistri poolt. Lossi aknad olid 


klaasist, kuna all, linnas, muide, olid isegi piiskopi resi- 

dentsil loomapõiest aknad. Edasi seisis seal piiskopi loss, pärit ajast, mil kindluse kirik oli 
veel peakirikuks. Taamal asetses kapten Mekcsey maja, mida tollal samuti lossiks nimetati. 
Kindiuseohvitseride (kuninglik revident, arve- 

pidaja, piiskopi prokurör) majaderida jäi põhjapoolse müüri varju. 

Türklased muudkui tulistasid ja tulistasid. Nende suurtükid mürtsusid koidikust 
päikeseloojakuni. Lõhkusid müüri ning rebestasid punutud müüripealset tara. Kui päike Bakta 
mäe taha laskus, andsid suurtükid kogupaugu ja üle kogu laagri kaikus mullade harras laulev 
«Allahu akbar...» 

Türklaste laager langes kummuli palvesse. Toptšid kaasa arvatud. 

Pobõ müürsepad otsisid oma kellud välja ning alustasid veel valges tööd — purustatud 
kohtade kinnimüürimist. 


12 

Pasad vangutasid pead. Mõlemad olid sõdades vanaks küpsenud mehed. Kuhu nende jalg 
puutus, sinna jäid järele rusud, seal laiutas end sultanrvõim. 

«Tungime linna ja võtame sealtpooltki müürid tule alla.» 

Neljandal päeval murti linna sisse. Sõjaväele oli see lapsemäng. Tuhat tormijooksuredelit, 
tuhat, noort sõdalast ja ainult mudaga mätsitud teivastara. 

Meie väravavahtidele oli südamele pandud, et nad kohe tagasi tõmbuksid, kui türklane 
müürile ilmub. Niisiis jäetigi väravad maha. Ilusas rivikorras ja trummipõrina saatel pöörduti 
kindlusse tagasi. 

Siis laskis Arslan-bei neli suurt müürilõhkujat Jumalaema kloostri kõrvale üles seada ja 
hakkas sihtima bastione, kus seisid ungarlaste tummad suurtükid. 

Arslan tabas juba rohkem märki. 

Tema kuulid purustasid linnapoolsel küljel müürid ning tara. Eriti tulistas ta Muldbastioni. 
Mõni üksik kuul sattus ka kindlusse, tekitades hetkelist segadust, kuni taibati, milliste 
müüride varju tuleb hoiduda, et vältida suurtükituld. 

Samal päeval võtsid türklased linna mõlema kirikutorni otsast risti maha ning panid asemele 
kuu. Altarid lõhuti. Pildid põletati. Ja lõuna ajal kõlas juba torniaknaist muezzinide pikk 
venitatud laul: «Allahu akbar! Ašhadu anna ta ilaha 111 Allahu! Ašhadu anna Muhammed rasul 
Allahi Hai ja alassalat! Hai ja alalfatah! Allahu akbar. La ilaha ill Allahu!»' 

Lõunalauas — ohvitserid lõunastasid koos — oli Dob6 vaikiv ning tõsine. 

1 Allah on kõige vägevam! Tunnistan, et ei ole jumalaid peale Allahi! Tunnistan, et Muhamed 
on Allahi prohvet! Siia, palvusele! Siia, õndsusele! Allah on kõige vägevam! Ei ole jumalaid 
pealt Allahi! (araabia k.). 

Kuningalt polnud ikka veel teadet, öösel jõudis tagasi käskjalg Egeri piiskopi juurest. Piiskop 
oli vastanud, et tal pole ei raha ega sõdureid, ent ta palvetab kindluserahva eest. 

Seda sõnumit kuuldes ei liikunud Dobõ näos ainuski lihas. Üksnes kulmud tõmbusid veelgi 
enam koomale. 

Ka Lukäcs Nagy valmistas talle meelehärmi. Nagy oli vapper ohvitser. Alati armastas ta 
türklaste ümber ringi luusida. Sööstis ootamatult suurele türklaste massile kallale ja kadus. 
Tõepoolest, kuis pääseb ta nüüd tagasi, kui kindlus on ümber piiratud ja telkide meri kirendab 
Felnemetini välja! Või saadi nad hoopis kätte? ... 

Lõuna ajal teatati, et Antal Nagyi oli tabanud suurtükikuul. 

Bornemissza kargas püsti: 

«Härra kapten, lubage välja tungida! Mul on piinlik, et linnaväravad ainsagi mõõgahoobita 
ära said antud!» 


Ka Budahäzy, kaarjate vurrudega ohvitser, lausus: 

«Las türklane näha, härra kapten, me julgeme mitte üksi öösel, vaid ka päeval talle kaela 
langeda.» 

Petö ajas rinna ette: 

«Kuigi meid on vähe, teeme saja mehega sajale tuhandele säru.» 

Dobõ silmis välgatas lõbusus. 

«Ma ei ole vastu. Kuid sellepärast ei maksa teil veel lõunast loobuda!» 

Seejärel ei teinud ta türklastest juttu, enne kui alles lauast tõustes: 

«Viskute jalaväe peale suure kiriku kõrvalt. Kihutate kaarega neist läbi ja tulete otsemaid 
tagasi. Aga otse-maid! Võitlust olgu vaid niipalju, kui juhus toob. Ei mingit võitlushüüdu, ei 
mingit viivitust vanemohvitseri käskluste täitmisel väljatungi kestel! Vastasel korral võite 
oma hambad sinna jätta. Ainult siuh-viuh — ja tagasi! Sadakond meest võib minna.» 

Hüva! Ohvitserid haaravad relvad, soomusrüüd. Nad hüppavad sadulasse. Kõik oleksid 
minejad, kui mitte Gergely neid tagasi ei hoiaks. 

«Tuleb ainult see, kelle ma valin!» 

Assaabid, lagumdžid ja piadid * söövad kirikuesisel murul lõunat. Täna koosneb see vaid 
supist. Lusikad on juba vöörihma või vöörätiku vahele pistetud. Peale haugatakse sibulat- 
leiba. Mõni sööb melonit, mõni kurki või 

muud rohelist supipealiseks. Kõik see on kindlusest hästi näha. Neid lahutab teineteisest 
ainult oja ja linna turuplats. Rühm janitšare on end platsiäärsete majade jifurde sisse seadnud. 
Neil on parajasti lõbus olemine. Üks väle nooruk loobib kordamööda kinžalli ja kõrvitsat 
õhku. Esmalt püüab kinni kinžalli ja siis selle teraga kõrvitsa. 

Ilmselt on tegemist kihlveoga, sest teine janitšar ulatab talle arbuusi. Nad räägivad pisut, siis 
viskab üks janitšar arbuusi, teine jälle mõõga üles. 

Kolmas janitšar tõmbab meistrimeest selja tagant — arbuus kukub maha ja pritsmed lendavad 
sõdurite suureks meeleheaks laiali. Hirnutakse naerda, kratsitakse end ja lastakse arbuusil hea 
maitsta. 

Kindlusevärav on veel avatud. Külamehed tassivad ojast vett. Eile joodeti seal veiseid ja 
lambaid, täna üksnes hobuseid. Mida võidaksid türklased sellega, kui nad ojale silla heidaksid 
ja väravasse tormaksid? Paar kuuli ribide vahele. Türklased teavad, et värav, olgugi ta 
avatud,, on nagu lõvi pärani suu — kihvu täis. Ja kui neid tulistada? Pole tavaks tulistada 
relvituid inimesi, kui nad seda aga siiski teeksid, avataks müürideltki tuli — ojas hobuseid ja 
kaameleid jootvaile türklastele. 

MII janitšaride tähelepanu on kõrvale suunatud, lakkab ojas korraga jootmine, katkeb 
veekandmine. 

Ainult paari-kolmeminutiline vaheaeg, küllalt tühine, et mitte silma torgata. Ei märgata isegi 
seda, et müüridele on ilmunud rohkem inimesi, esmajoones ambureid ja püssimehi. Alles 
kõva müdina peale võpatavad türklased. Ja kui nende silmad pöörduvad kindluse poole, 
haugatavad müüridel haubitsad, sülitades kõiksugu naelu, kuule ja prügi neile vastu vahtimist. 
Väravaist tuhiseb välja ratsanike pikk ahel. Bornemissza — niisama kergelt, napp õhuke 
nahkvest seljas; Zoltay juba ette ähvardavalt rusikaid raputades, Petö hobust kannustades; 
Budahäzy, müts ühel kõrval. Ka Fügedy oma hundilakaga kappas seal, ja teised kõige 
hilisemaist. 

Nagu rajuiil vuhisevad nad üle oja, ja juba enne kui türklased mingit käsklust kuulevad, siuh- 
viuh — sajab hakkivate löökide rahe neile kaela. 

«Allah! Alläh!» 

Samas on ratsanikud neist üle kapates juba suurel kareda rohuga väljakul, kuhu piiskopi kirik 
pärastlõunati heidab pikki varje. 

Türgi jalaväelased kargavad kohkunult maast ja vahivad turuplatsi poole. Mõned pistavad 
jooksu, mõned jäävad paigale ning tõmbavad mõõga. 

Ennäe, juba on müdisev ratsanikeparv kohal. Kannustatud ratsud lendavad tuliste 
draakonitena. Paljud tuhanded türklased liduvad kui huntidest peletatud kari. Ungarlased on 
neil kukil. 

«Hei, põrgukutsikad!» 

Kuid mööda tänavaid tuhiseb abivägi: ratsa akindžid ja gönöllüd *, püsside ja odadega 
janitšarid. 

Vaat, seal sihib üks valges peakattes janitšar oma odaga Gergelyd. Kavatseb teda hobuselt 
maha torgata. 

Gergely mõõk välgatab kaks korda. Esimene välgatus murrab türklase oda pooleks. Teise 
sähvaku järel paiskub türklane selili. 

«Jeesus! Jeesus!» kostab ka bastionidelt, «Jeesus, aita!» «Allah! Allah!» uluvad türklased. 
Ikka enam laiali valgudes keerlevad ungarlased türklaste keskel. Vilguvad — välguvad 
mõõgad. Mihäly Horväthi hobune saab janitšarilt torke rindu. Loom variseb kokku. Horväth 
hüppab sadulast ja raiub janitšari surnuks, ning siis veel ühe. Seejuures murdub tal mõõk. 
Kolmandale virutab ta rusikaga vastu nina ja pistab siis jooksma, jalgsi üle ratsanike järel 
tühjaks jäänud platsi tagasi kindluse poole. 

Teised murravad ikka veel edasi. Hobused tallavad inimesi kapjade alla. Budahäzy tõstab 
parajasti mõõga kohutavaks löögiks, kui maja külje vastu surutud janitšarid tühjendavad tema 
suunas oma püssid. Mõõk kukub Budahäzyl käest. Neli janitšari tormavad korraga mõõkade 
ja odadega tema peale. Üks sinises kuues sõdur hüppab löögivalmilt appi. Kuid ta torgatakse 
läbi. 

«Kes see oli?» küsivad müürilseisjad üksteiselt. 

«Gäbor Oroszy,» vastab Mekcsey kahetsusega. 

Ometi taipab Budahäzy põgeneda: keerab hobuse ümber ja kihutab tihedalt hobuse kaelale 
liibudes tagasi. Seepeale pööravad ka teised otsa ümber. 

Mööda peatänavat tuhisevad tuhat akindžit nagu abistav äikesetorm. «Allah! Allah! Jazik 
sana!» 13 

Gergely väldib neid õigeaegselt Suures siksak-kaares 

pöördutakse Kapiitli tänava poole. Sealgi rüselevad türklased. Kuid et jalamehi on rohkem kui 
ratsanikke ja et nad aru kaotanult põgenevad, segab see ainult türgi ratsanikke, kel tuleb nüüd 
omade ja vaenlaste eraldamisega tublisti tegemist. Kõigele vaatamata sööstab ungarlastele 
otse. vastu hirmuäratav hulk pärsia gureebasid. Asjata tormavad nad aga meie rajuvihasele 
ratsasalgale kallale. Nende kohale jääb verine tänav. Türklasi langeb vasemale ja paremale 
nagu tormist laiali puistatud vilja-vihke. 

Nüüd alles ilmneb, kui nõrk on koguka tugeva ungari hobuse kõrval pisike idamaa hobune. 
Kümme ründavat ungari ratsanikku lömastavad sada türklasest vastast. Ja millisele türklasele 
ungarlane kord virutab, sellest ei saa enam ilmaski isandat Egeri kindlusse. 

Juba kihutab Gergely salk tagasi. 

«Väravalt eest!» 

Kindlusemüüridel tungleva rahva juubelduskisa seguneb saabuvate võitlejate lärmiga. 

Dobö jälgib murelikult, kuis väikestelt tänavatelt voogab üha akindžisid ja džebedžisid 
teistele abiks. 

«Tuld!» kamandab ta. 

Müüril kõmahtavad kahurid ning vingatavad vibud. Türklaste esiread põrkuvad tagasi ja tekib 
ummik. 


13 Häda sulle! (türgi k.). 


Samal hetkel kõlab kindlusemüürilt kole loomalik möire — kole nagu eesli kisa. Kõigi pilgud 
pöörduvad hääle suunas. Häälitseja on mustlane. Raevunult kareldes raputab ta türklaste poole 
mõõka: 

«Vaj sana,14 lurjus türklasekoer!» 

Meie ratsanikud tõusevad türklaste paanikast lõbustatuina järsakust üles ja müdistavad 
kindluserahva võidu-hüüete saatel oma vahuseil, veriseil ja higiseil ratsudel väravast sisse. 
Taplus ei kestnud veerandit tundigi. Kirikuesine väljak aga, turuplats ja Kapiitli tänav jäid täis 
surnuid, haavatuid ja luukavaid hobuseid. Häiritud türklased keeravad vihast kobrutades 
tagasi ja veel eemalt-kaugelt ümber pöördudes vibutavad nad rusikaid. 

Isegi sellel päeval ei lasknud Dobö sulgeda ojale viivat väravat. Las käia kindluserahvas 
hommikust õhtuni sisse 

1 Häda sulle! (türgi k.). 

ja välja. Las türklane näha, et Eger vaatab rahulikult piiramisele vastu. 

Värav on pärani lahti. Ümberkaudu ei ole näha isegi relvastatud vahti. Tõsi küll, seespool 
seisavad sada kakskümmend drabanti. Tõsi, ülal aknal istub tornivaht, kelle ainsa liigutuse 
peale langeks alla «orel» — raüdvarvad, mis orelivilede-kujuliselt kaitsevad värava alaosa. 
Seespool värava all varitseb väike mortiir. Silda aga on võimalik ka siis üles tõmmata, kui see 
on inimesi täis. 

Nõnda siis saalisid ratsasõdurid ja veekandjad rahulikult sisse ja välja. Ratsasõdurid jootsid 
oma hobuseid. Veekandjad tassisid vett kindluse kivibasseini. Kindluses oli küll kaevgi, kuid 
üks kaev ei suuda ometi veega varustada kaht tuhat meest ning seda tohutut hobuste, veiste ja 
lammaste hulka. Niisiis — vett üles kindlusse, nii palju kui vähegi võimalik! 

Vastaskaldal oli omakorda türklaste jootmispaik. Isegi jalaväelasi käis seal ojast joomas. 

Oja oli lai, nagu Dobõ ta oli paisutanud. Keskpaigas ulatus vesi poole kereni. Türklasedki olid 
veel tammi ette teinud, sest nendel oli rohkem vett vaja, ja iga päev vaja. Mitte ainult tohutule 
loomahulgale, vaid ka määratule inimmassile. Linnas kaevu ei olnud, olid üksnes kaks alli- 
kat mäekülgedel. 

Kuna veekandjad Egeri talupojad on türklastega juba üpris harjunud ja pealegi veel lõuna ajal 
nägid, kuis kindluse sõdurid neid taga ajasid ning neil nõnda hiilgavalt nahka parkisid, ei 
suuda nad ojal veevaate täites hoiduda kord või paar hõikamast: «Tule üle, vader, kui julged!» 
Kui türklane ka sõnadest aru ei saa, mõistab ta öeldut pealiigutusest. Eks temagi viipab siis 
vastu: «Tule sina!» 

Teinegi türklane muigab, kutsub omakorda. Järgmisel hetkel on juba viis-kuus türklast ning 
samapalju ungarlasi üksteist kutsumas. 

Teisel kaldal peseb üks räpase turbaniga kurdi mürakas oma haavatud jalga. Püksisääred on 
põlvini üles kääritud. Ta tõuseb üles ja astub ojja. Torkab oma suure heledavuntsilise lõusta 
ungarlase näo juurde, 

«Olen siin: mis vaja, ah?» 

Meie talumehed ka jalga ei lase. Seisavad samuti jalgupidi 

vees, püksisääred üles kääritud. Välkkiirelt krahmab üks türklasel käsivarrest ja rebib ta oma 
poolele. 

Kuni teised türklased õieti taibatagi suudavad, vinnavad ungarlased neljakesi kurdi juba 
vaadikärude vahele. Ülejäänud sirutavad vette karanud paganaile odad vastu. 

Kurd röögib. Viskleb. Kuid teda hoiavad tugevad kämblad. Tal rebenevad dolman, nööbid ja 
vöönöör. Turban libiseb peast. Ninast jookseb verd. 

«Jetisint!» 1 kisendab ta ja viskub maha. Abi ei tule. Teda lohistatakse jalgadest nii kiiresti 
edasi, et ta ei saa üles tõusta,- kuni ta viimaks kindluseväravast sisse sõidab. 


14 Häda sulle! (türgi k.). 


Kurd viiakse Dobõ ette. 

Türklase kõrkus on kui pühitud. Ta peksab riietelt tolmu ja asetab käed rinnale risti. 
Kummardab sügavalt. Aga ta jalad värisevad. 

Dobõ laseb ta juhtida lossisaali ning kutsuda Bornemissza tõlgiks. Ta võtab varva otsas 
rippuva soomusrüü kõrval istet. Türklast ei käsi ta isegi raudu panna. 

«Kuidas sind hüütakse?» 

«Džekidž,» hingeldab türklane, silmad verd täis vai-" gunud. 

«Kelle väeüksusest oled?» 

«Ahmed-paša.» 

«Mis sa oled?» 

«Piad.» 

«Tähendab jalaväelane?» 

«Jah, isand.» 

«Kas võtsid osa Temesväri piiramisest?» 

Türklane näitab oma jalga, kus sääremarjas punetab nelja sõrme laiune haav. 

«Olin seal, isand.» 

«Mispärast langes meie kindlus?» «Allah tahtis nii.» 

«Vaata ette, kui taban su ühelt valelt sõnalt, oled kadunud!» Dobõ tõstab püstoli. 

Türklane kummardab. Ta silmist paistab, et ta on mõistnud. 

Doböl ei olnud täit selgust Temesväri .piiramise kohta. Ta teadis vaid niipalju, et Temesvär 
oli paremini kindlustatud kui Eger ja et Egeri alla kuhjunud laagrist oli seal olnud ainult pool, 
kuid ometi vallutati kindlus. 

"Appi! (türgi K.). 

Saalis viibisid ülekuulamise juures ka mõningad ohvitserid, kes sel tunnil olid vahipostilt 
vabad: Petö, Zoltay, Hegedüs, Tamäs Bolyky, paaž Kristõf ja Andras, Egeri linnapea. 
Ohvitserid istusid Dobö ümber. Ainult paaž seisis Dobõ taga, küünarnukkidega tugitooli 
leenile nõjatudes. Vang seisis palja jalu ning palja päi nelja sammu kaugusel! Dobö ees. 
Vangi selja taga seisid kaks odameest. «Millal jõudsite Temesväri alla?» 

«Redžebi kuu viiendal päeval.15» 

«Kui palju müürilõhküjaid suurtükke teil oli?» «Suursugune pasa tõi kaksteist sarbusani.» 
«Valetab!» urises Bolyky. 

«Ei valeta,» vastas Dobõ. «Ali käis ülejäänutega ju 

Ülem-Ungaris.» 

Ta jätkas küsitlust: 

«Mitu sarbusani tõi Ali-paša teiega ühinedes kaasa?» 

«Neli,» vastas türklane. 

«Kuusteist müürilõhkujat ütles ka minu salakuulaja.» 

Ja ta pöördus uuesti türklase poole: 

«Ütle mulle, millises korras toimus tolle kindluse ründamine? Ma ei varja sinu eest, et küsin 
seda meie oma kaitse huvides. Kui kavatsed meid ainsa sõnagagi alt vedada, oled surmalaps. 
Kui kõneled tõtt, lasen sind pärast piiramist rahus minna.» 

See oli öeldud niivõrd otsustaval toonil, et kas või iga ta sõna oleks võinud terasesse valada. 
«Kõrgeauline isand!» sõrias türklane kergendusega tänulikul häälel. «Mu hingeõnnistus 
kõlagu mu keelel!» 

Ning ta rääkis nüüd juba julgelt ja ladusalt: 


15 $. 0. 27. juunil. 


«Suursugune pasa vaatas välja just nagu siingi kindluse kõige nõrgemad müürid, kõige 
nõrgemad müüriosad, pommitas ja purustas neid senikaua, kuni need ülesronimiseks küllalt 
kõlbuliseks muutusid.» 

«Mis oli seal tolleks kõige nõrgemaks kohaks?» 

«Veetorn, isand. Vallutasime selle alles visa võitlusega. Mehi langes kui rohtu sirbi all. 
Minagi sain noole jalga, Veetorni langemise järel teatasid sakslased ja hispaanlased, et nemad 
annavad alla, kui neid puutumatult minna lastakse. Noh, ja paša andis ausõna, et neile midagi 
ei tehta.» 

Kurdi jutu ajal kõmises kogu aeg väljas kahur, ja parajasti kui kurd oma jutuga nii kaugele oli 
jõudnud, prahvatas kohutava paugu ja raksatusega lõhki saali lagi. Koos lubja- ja müürisegu 
jäänustega paiskus inimpeasuurune kahurikuul Dobö ja türklase vahele. 

Ja tiirles seal. 

Türklane kohkus tagasi. Dobö aga, heitnud vängelt püssirohust haisevale kuulile lühida pilgu, 
viipas rahulikult, nagu poleks rriidagi juhtunud: 

«Jätka!» 

«Kindluserahvas,» kogeles türklane, «kindluserahvas...» 

Ta hingamine takerdus, nii et ta ei saanud enam sõna suust. 

Paaž Kristöf võttis taskust tikitud äärtega rätiku ja kloppis kindlušeülemä näolt, mütsilt ning 
rõivastelt lubjatolmu maha. Türklane sai sel ajal pisut hinge tõmmata. 

«Jätka!» käskis Dob5. 

«Rahvas tahtis kõik oma varanduse kaasa viia. Ja see oli viga. Losonczy palus 
ettevalmistusteks ühe päeva aega. Meie sõdurid nägid, et nad jäävad saagist ilma, ja järgmisel 
hommikul, kui algas gjauride väljamarss, jälgiti seda vihaga. Kas siis selleks võitlesime siin 
kakskümmend viis päeva, öeldi, selleks, et nüüd kõigest ilma jääda? Ja siis trügitigi vankrite 
kallale. Kristlased vastu ei hakanud ja nii läks riisumine järjest ahnemaks. Eriti rööviti lapsi 
ning noori naisi, isegi Istanbuli turul ei müüda ilusamaid, isand, kui need tüdrukud seal olid. 
«Tähendab, pasa ei taganud kaitset?» 

«Miks ei, kuid sellest polnud kasu. Kui järgnes kristlike sõdurite rivi, nabiti sealtki üks kinni 
— üks Losonczy ilus noor paaž. Too kisendas. Losonczy sai vihaseks. Ungarlased läksid kõik 
marru. Tõmbasid mõõgad ja tormasid meile kallale. Meie õnneks olid soomustatud džebedžid 
parajasti seal, muidu oleksid gjaurid meist läbi raiunud.» 

Dobõ kehitas õlgu: 

«Džebedžid? Sai usud, et pisuke plekiriba rinnal teeb kohe võitmatuks? See polnud pleki 
teene, põhjus seisnes hoopis selles, et ungarlasi oli vähe,» 

Saali suluses teine kahurikuul. See tuli läbi seinu kaunistavate vanade lippude ja tungis 
raginal põrandasse. 

Istujad tõusid kõik püsti. Hegedüs läks minema. Üle- 

jäänud jäid ootama, kuna Dobö püsis liikumatuna oma kohal. 

«Kus asetseb Ahmed-paša telk?» küsis .ta türklaselt. «Melegvizi kõrval, Jahipargis.» 

«Seda ma arvasin,» noogutas Dobõ ohvitseridele pilku heites. 

Ja taas pöördus ta türklase poole. 

«Ütle, mis on teie sõjaväe kõige suuremaks jõuks?» 

Dobõ vaatas türklasele teraselt silma. 

«Janitšarid, suurtükivägi, tohutu mass. Suursugune Ali-paša on kogenud väejuht. Ühes käes 
rikkalik tasu. Teises okkaline kantsik. Sest neid, kes tema käsu peale edasi ei lähe, peksavad 
tagant jessaulid okkaliste kantsikutega.» 

«Ja mis on tema nõrgaks küljeks?» 

Kurd kehitas mõtlikult õlgu. 


Dobö silmad puurisid teda nagu kaks vahedat pistoda. 

«Noh,» lausus kurd, «kuigi laotaksin oma hinge avatud kirjana su jalge ette, kõrge isand, ei 
või ma öelda muud kui seda, et meie sõjavägi oli võidukas ka siis, kui ta kahes harus liikus. 
Meie sõjavägi purustas ju ligi kolmkümmend kindlustist, kõrgeauline isand, ja mitte kusagil 
pole teda võidetud — mida võiksin siis nimetada tema nõrkuseks?» 

Dobö andis vangi taga seisvaile valvureile märku: «Siduge ta ja viige kongi.» Nüüd tõusis 
temagi istmelt. 

Tühjaks jäänud kohale vihises kolmas kahurikuul, muutes ilusa nikerdistega tugitooli 
pilbasteks, ning veeres siis edasi samba juurde. 

Dobõ isegi ei pöördunud. Võttis Kristõfi ulatatud argipäevase teraskiivri ja pani selle pähe. 
Ta läks Kartserbaštionile, et uurida, milline kahur lossi pommitab. 

Ta silmas seda kohe. Siis suunas ta kolm oma kahurit otse vastase peale. Ning andis korraga 
tuld. 

Kaitsekorvid paiskusid uppi. Toptšid pistsid kohkunult jooksma. Vaenlase kahur jäi vait. 
Dobõ ei olnud oma püssirohtu ilmaasjata raisanud. 

«Kiiduväärt lask!» oli Gergelygi vaimustatud. 

Kui nad seepeale bastioni trepist alla laskusid, naeratas ta Dobõle ja tõmbas ta trepikäänu: 
«Teie ausus vannutas ainult türklast, aga tõlgi unustas vannutamata!» 

«Ega sa ometi ülestunnistust moonutanud?» 

«Muidugi moonutasin. Kui härra kapten küsis, mis on türklaste kõige suuremaks jõuks, jätsin 
ma vastusest midagi välja. Türklane ütles, et Ali oskas oma nelja suurtükiga rohkem 
purustada kui Ahmed kaheteistkümnega. On ju juba ette näha, et Ali pommitab kuulidega 
kindlust, kuni kõik müürid sisse langevad.» 

Dobõ kehitas õlgu. 

«Olgu lahke.» 

«Niisiis, selle vaikisingi maha,» lõpetas Bornemissza. «Kui härra kapten peab paremaks, 
andku ka teistele ohvitseridele teada.» 

Dobõ sirutas käe: 

«Hästi tegid. Kindluserahvast ei tohi kartusega koormata. Aga ka mina ütlen sulle kohe, mida 
too kurd ei teadnud: nimelt, mis on nende väe nõrkuseks.» 

Ta nõjatus seljaga vastu tornimüüri ning põimis käed vaheliti: 

«Nende kolmteist sarbusani,» jätkas ta, «hakkavad võib-olla juba homme pihta. Tulistatakse 
ühekorraga sajast-kahesajast suurtükist. Lõhutakse müürides väravad ja purustatakse tornid. 
Ent see võtab aega, nädalaid aega. Kogu aeg tuleb seda päratut sõjaväehulka toita. Kas arvad, 
et on saadud kaasa tuua nii palju toiduaineid, kui palju too mass tarvitab? Arvad, et vajalikku 
lisa saadakse alati hankida? Ja kui neid siin tabavad oktoobrihallad, kas arvad, et see soojal 
maal kasvanud rahvas tühja kõhuga ja külmetades nendele müüridele ronib?» 

Meeste kõrvale prantsatas suurtükikuul ja puuris maasse sügava augu. Heitnud põgusa pilgu 
üles suurtüki-väelaste poole, jätkas Dobõ: 

«Rahvas on julge senikaua, kuni näeb meid julgena. Peaasi on hoida kindlust, kuni vaenlasel 
jätkub söögipoolist, kuni ilmastik meile appi tuleb, kuni kuninga sõjavägi kohale jõuab.» 

«Ja kui neil jätkub, mida süüa? Ja kui oktoobris ei tule külma? Ja kui kuninga sõdurid jäävad 
Györi alla?» 

Oleks Gergely lausunud seda säärase varjundiga, et sinna veel neljandagi küsimuse võinuks 
juurde mõelda, oleks Dobö ta selle eest võib-olla otseteed raudu lasknud Panna. Gergely aga 
rääkis avalal ilmel, kerge muigega huulil. Ja vahest üldsegi mitte selleks, et Dobõlt vastust 
saada, vaid et lihtsalt näha, kuna kõnelus oli usalduslik, 

kas Doböl peale öeldu on alust veel millelegi loota. Dobö kehitas õlgu: 


«Kas Egeri piiskop ei saatnud sõna, et peab meie pärast missasid?» 

Samal päeval ehaaegu tuli tõtates üle turuplatsi musta loori mässitud naine. Saatjaks oli tal 
umbes, viieteistkümneaastane saratseeni poisike ja suur kirju laagri-koer. 

Oja äärde jõudes jooksis koer vette, naine aga kõndis käsi muljudes kaldal edasi-tagasi. Ta 
vahtis üha värava poole. Tavaks oli värav videviku saabudes üles tõmmata, seestpoolt 
lukustada ja käsivarrejämeduste raudkangidega riivi panna. Võib-olla ootas naine seda. Kui 
värav üles tõmmati, sumas ta läbi oja, ilma et oleks riideidki üles tõstnud. 

«Poeg!» hüüdis ta värava ees läbilõikavalt. «Mu poeg!» 

Doböle teatati, et väikese türgi poisi ema on väravas. 

«Laske ta sisse, kui ta just tulla tahab,» vastas Dobö. 

Ülestõmmataval sillal, mis moodustab ühtlasi värava, on väike kitsas rauduks. See avatakse, 
et naisterahvas sisse lasta. 

Ent naine taganes hirmunult. 

Koer hakkas haukuma. 

«Minu poeg!» anus naine taas. 

Ta ülestõstetud käes helkis midagi kuldset. Need olid kuldmündid. Kõlinal libistas ta neid 
ühest pihust teise. Uks sulgus taas. 

Käsi murdes kõndis naine värava ees edasi-tagasi. Tõstis oma loori ning kuivatas valge 
rätikuga silmist voolavaid pisaraid. 

Ta karjus ühtsoodu: 

«Selim, mu poeg!» 

Lõpuks koputas ta rauduksele. 

Uuesti avanes uks ja uuesti taandus naine. 

Siis ilmus värava kohale torni Gergely, laps käekõrval. 

«Selim!» kisendas türgi naine, nagu oleks tal hing selle karjega välja rebitud. Ta sirutas 
mõlemad käsivarred poisikese poole: «Selim! Selim!» 

«Anam!» nuttis ka laps. 

Koer kargles, niutsus ja haukus. 

Gergely ei võinud kindlusest väljapoole rääkida, küll aga võis seda laps. Ja nii hüüdis laps alla 
emale: 

«Saad mind vahetada ristitud vangi vastu, ema. Pärast piiramise lõppu.» 

Naine langes põlvili, ja otsekui püüdes õhu kaudu poega kallistada, ringutas käsi. Kuna poeg 
samal hetkel kadus, puistas ta talle järele õhusuudlusi. 

Sel ööl kattis pimedus kindlust, linna, mägesid, taevast ja kogu maailma. 

Dobõ heitis puhkama hilja, kuid kesköö ajal käis ta veel kord kõik bastionid läbi. Tal oli üll 
pikk paksust kalevist kuub ning peas must sametmüts. Käes hoidis ta vahtide nimestikku. 
Valvekorra ülemaks oli sel tunnil Zoltay. Silmanud Sändori bastionil Doböd, tõstis ta 
tervituseks mõõga. 

«Ons mingit uudist?» küsis Dob5. 

«Äsja vaatasin ringi,» vastas Zoltay. «Igamees ön omal, postil.» 

«Müürsepad?» 

«Töötavad.» 

«Tule kaasa. Usaldan sind, aga vahtkond peab nägema, et minagi ei maga. Võta see 
nimestik.» 

Nad suundusid bastionidele. Zoltay kontrollis kõikjal mehi nimepidi. Suurtükid bastionidel on 
mattunud pimedusse. Vahid näivad mustade varjukujudena. Bastionide ja müüri võlvialuste 
ees põleb igal vahtkonnal tuli. Vahetust ootavad mehed soojendavad end tule ääres. 
Kindluses valitseb vaikus. Seda häirib ainult müürseppade tasane kopsimine ja krohvimise 
sumedad mütsud. 


Dobõ seisatab müürieendil. Iga viie minuti tagant vilksatab laskeavadest latern. See on oda 
otsa torgatud ja viskab müürile ning kraavile kahekümne sülla pikkuse valgusviiru. 

Seejärel tõmmatakse oda jälle sisse ja järgmiselt bastionilt viskub omakorda valgusvihk välja 
öhe. 

Dobö peatub Läänevärava juures. Valvur annab au. Dobö võtab talt oda ja saadab mehe 
väravavahi järele. 

Valvur tormab klõbinal trepist üles. On kuulda, kuis ta väravavahti äratab: 

«Mihäly-vana!» 

«Häh?» 

«Tehke siva!» 

«Misjaojks?» 

«Härra kapten on siin.» 

Mütsatus. (Nüüd hüppas ta voodist välja.) Kaks kopsatust. (Nüüd tõmbab ta saapad jalga.) 
Klirin. (Nüüd haarab mõõga.) Klõbin. (Jookseb puutrepist alla.) 

Ja siis seisab Dobö ees siksa vammusesse mähitud pikavuntsiline mees. Üks vunts vahib üles, 
teine allapoole. 

«Niisiis esiteks,» lausub Dobö, andes valvurile oda tagasi, «kui oled sõdur, ei öelda kapralile 
«Mihäly-vana!» ega «Tehke siva!», vaid: «Härra kapral, härra kapten laseb kutsuda!» Nii on 
kord. Kuid lahinguolukorras jäägu see. Suurem häda on selles, et su sõnad on õiged. Kes 
magab särgi ja pükste väele lahtirõivastunult, see pole härra kapral, vaid ainult Mihäly-vana. 
Seitsmekümne seitsme naelase suurtükikuuliga peaks sihuke väravavaht pihta saama! Kas siis 
võib ümberpiiratud kindluses lahtirõivastatult magada!» 

Selle vihase küsimuse peale vajus ka Mihäly ülespoole vaatav vunts alla rippu. 

Dobö jätkas: 

«Tänasest alates ööbite igal öösel värava all palja maa peal. Saite aru?» 

«Teatan alandlikult, sain aru.» 

«Teine asi, mida tahtsin öelda, on see, et väravat ei maksa enam hommikuti alla lasta, 
seevastu laske alla «orel», nii et üks varb üles jääb, ja niipea kui algab rünnak, alla lasta ka 
see, ilma erilist käsku ootamata.» 

«Kuulen.» 

Ei möödunud viit minutitki, kui värava sisepoolel langesid ükshaaval alla käsivarrejämedused 
teravatipulised raudvarvad ja sulgesid oreliviledena väravavõlvi. Ainult üks varb jäi rippu, 
moodustades parajasti nii suure avause, et üks inimene läbi mahtus. 

Dobõ läks Kirikubastionile. Ta vaatas sealgi üle nii suurtükid kui magavad ning vahipostil 
seisvad sõdurid. Pani siis käed rinnale vahelitija puuris pilgu öisesse kaugusse. 

Taevas oli tume, aga maa, nii kaugele kui silm iganes ulatus, virvendas tuhandeist punaseist 
tähekesist. Need olid türklaste laagrituled. 

Dobö seisis ning vaatas. 

Ja siis kostab päevatõusu poolt üsna kindluse lähedalt pimeduse sügavusest läbitungiv 
mehehääl: 

«Gergely Bornemissza! Sina, kuninga leitnant! Kas kuuled mind?» 

Vaikus, pikk vaikus. 

Taas kostab hääl: ' 

«Sinu käes on üks türgi sõrmus. Minu käes on üks ungari laps. Too sõrmus on minu. See laps 
on sinu.» Vaikus. 

Hääl kõlab jälle: 

«Kui tahad tagasi oma last, tule turupoolse värava juurde. Anna siia mu sõrmus. Mina annan 
sulle su lapse. Vasta mulle, Gergely Bornemissza!» 


Dobõ nägi, kuis kõigi vahtide näod pöördusid hüüde suunas, ent kindlust ümbritsevas pilkases 
pimeduses ei või keegi midagi näha. 

«Suud pidada!» urises Dobõ mõõka kuristades. 

Keegi ei vastanud. 

Hääl jätkas: 

«Kui sa mu sõnu ei usu, küllap siis usud, kui lasen su lapse pea kindlusse visata.» 

Dobö heitis pilgu vasemale ja paremale ja taas helahtas ta mõõk: 

«Et keegi sellest härra Bornemisszale ei hingaks! Kes julgeb sellest sõnagi lausuda kas temale 
või mõnele teisele, see saab, jumala nimel ma ütlen, kakskümmend viis hoopi!» 

«Tänan, härra kapten!» vastas kähe hääl Dobö selja taga. 

See oli Bornemissza. 

Mässides noole otsa musta takku ning määrides seda pigiga, lisas ta: 

«Igal öösel karjuvad nad selliseid tobedusi. Möödunud ööl hõigati Mekcseyle, et naine teda 
tervitab — Arslan-bei telgist!» 

Ta kastis noole õlikannu ja lisas: 

«Minu naine ja laps on Sopronis. Sealt nad ei lahku ei talvel ega suvel.» 

Jälle kordus hüüe: 

«Kas kuuled, Bornemissza! Siin minu juures on su poeg! Tule tunni aja pärast värava juurde, 
seal võid teda näha.» 

Gergely asetas noole vibule. Torkas nooleotsa korraks tulle, tõstis siis vibu palge ja laskis 
noole hääle suunas lendu. 

Tuline nool vihises kui komeet läbi pimeduse, valgustades hetkeks küngast, mille tagant päike 
harilikult tõusis. 

Künkal seisid kaks kaftanis türklast. Ühel neist oli ruupor käes. Teisel oli valge side üle silma. 
Last neil kaasas ei olnud. 

Tolsamal ööl juhtus ka midagi muud. 

Värava taga ootas sisselaskmist Varsänyi. Vahid teadsid, et Dobö tuleb kohe äratada, niipea 
kui ilmub tagasi ükskõik milline salakuulaja. 

Dobõ viibis alles Kirikubastionil. Ta soojendas tule paistel käsi. 

«Noh, mis uudist?» 

«Teatan alandlikult: kõik sarbusanid on juba üles seatud. Ka Hecey õuel on kolm tükki. Ja ka 
kõik teised kahurid ning haubitsad on hakkamas. Linna poolt kahest, küngaste poolt kolmest 
kohast võtavad Sarbusanid müüri tule alla. Ülejäänud suurtükid asuvad'viiekümnest punktist 
kindlust pommitama. Lõunase palve ajal aga tormavad välja kumbaradžid ja heidavad piikide 
ja lingudega tuhandete viisi tuliseid pomme. Oi-oi-oi!» Varsänyi vangutas peaaegu nuttes 
pead. 

«See tähendab,» lausus Dobö rahulikult, «tulistatakse Kartserbastioni, väliskindlust ning 
Vanaväravat, ja mida veel?» 

«Kõike, härra kapten!» 

«On sul veel midagi öelda?» 

«Ei ole, isand, muud, kui ainult seda, et kas poleks parem ... Kuna meid on kord nii vähe ... ja 
nii suur hädaoht ...» 

Ta ei saanud lõpetada, sest Zoltay lõi talle näkku, nii et tal ninast veri seinale pritsis. 

Dobö sirutas käe vahele. 

«Ära puutu.» 

Ja et Varsänyi nina pühkides virila näoga Zoltayle otsa vahtis, sõnas Dobõ rahustavalt: 

«Kas sa ei tea, et see, kes kindluse loovutamist meenutadagi julgeb, on surmalaps?» 

«Mina olen salakuulaja,» torises Varsänyi, «minule makstakse selle eest, et ma kõik ära 
ütleksin.» 


«Küllalt,» sõnas Dobõ. «Veel. täna öösel annad ka sina vande. Kannan selle eest hoolt, et võid 
kullaga oma nina pühkida. Tule kaasa.» 

Nad läksid kaevu juurest mööda, kus Gergely koos mustlase ja nelja külamehega 
püssirohupomme täitsid. 

Ööl ja päeval olid viis meest ametis pommide valmistamisega. Gergely oli nad välja 
õpetanud, ja ööst võeti sellepärast lisa, et ootamatu rünnaku puhul kitsas kätte ei tuleks. 
Dobõ kutsus Gergely kaasa. Kõik kolm siirdusid lossi. 

Seal tõmbas Dobõ kirjutuslaua laeka lahti ja ütles Gergelyle: 

«Kirjuta Szalkayle kiri, et kuningalt ja piiskopilt pole siiani veel mingit abi tulnud ja et ta 
komitaate ning linnu õhutaks abiga ruttama.» 

Sel ajal kui Gergely kirja kirjutas, võttis Dobõ kõrvaltoas Varsänyilt vande. 

«Isand,» lausus Varsänyi pärast vannutamist, «ma tean, keda ma teenin. Kui kindlus alles 
jääb, ei ole mul enam vaja seda maskeraadi etendada.» 

«Hästi öeldud,» vastas Dobö. «Aga kui sa ka mingit tasu ei ootaks, peaksid sellegipärast 
isamaad teenima.» 

Laual seisis veinikruus. Dobõ tõstis selle salakuulaja ette. 

«J00, Imre.» 

Varsänyi oli janune. Ta tühjendas kruusi põhjani. 

Kui ta vuntse pühkis, reetis ta silmade ekslev pilk, et tal mõlguvad meeles tänusõnad. Dobõ 
jõudis teda siiski ennetada. 

«Türklaste juurde pole sul praegu vaja tagasi minna. Aga see kiri tuleb sul veel täna öösel 
Szarvaskösse viia. Siis ootad seal, kuni Miklös Vas kuninga ja piiskopi juurest tagasi jõuab. 
Kui võimalik, tood ta kaasa. Kui mitte, tuled ise üksipäini. Kas türgi laagris on kombeks 
märgusõna küsida?» 

«Ei ole, isand. Kui juba keegi on türgi mundris ja oskab paar-kolm sõna türgi keelt, võib 
vabalt nende seas ringi liikuda, justkui olekski koos nendega tulnud. Kui mulle ainult 
niimoodi vastu vahtimist poleks antud! ...» 

Kõrvalruumis kõlisesid Gergely kannused. Dobõ tõusis, et kirja ära kuulata. 

Ja järgmisel päeval, 16. septembril, tõusis päike mägede tagant koos suurtükikõmina ja - 
mürinaga. 

315. 

Maa vabises. Patareide kohalt rullus pruune suitsupilvi üles ehtsate pilvede hulka, varjates 
juba päeva esimesel tunnil päikese ning taeva sinise ookeani. 

Bastionid ja müürid kumisesid, raksusid. Sisekindlusse sadas läbisegi raskeid ja kergeid 
kuule. Langes põlevaid nooli ning tulekerasid. Igal pool prahvatas ja tiirles suurtükikuule. Ei 
inimese ega looma elu olnud enam kindel. 

Ometi võttis kindluserahvas selle hädaohu täie valmidusega vastu. Dobö oli juba öösel 
lasknud sarve puhuda ja sõdurid kokku koguda. Üks osa asus kõrgendama tara neis kohtades, 
kust hommikul oli oodata kuulirahet, eriti praost Hecey maja poolset külge. Teine osa pidi 
tooma lagedale kõik endised 'ja hiljuti tapetud, loomade nahad ja kandma need veetõrtesse. 
Väliskindlusse tassiti üha uusi palke, vaate ning mullaga täidetud kotte, niisamuti ka 
Kartserbastio-ni ja väravate juurde, et kõikvõimalik täitematerjal purustatud kohtade jaoks 
õigeaegselt käepärast oleks. 

Kõik tühjad toobrid ja savipotid, mis kindluses leidusid, tuli täita veega. Nii alumise korruse 
kui keldriruumidest kanti kõik üleliigne välja ja paigutati asemele voodid. Naerid, kõrvitsad, 
kapsad, sool — kõik selline kraam, mida kuul ei kahjusta, nihkus ülespoole, loovutades koha 
töötavaile ja puhkavaile inimestele. 


Hobused ja lehmad koguti kaugematesse suurtesse maa-alustesse ruumidesse. 

Majade põhja- ning idaseinad kindlustati mullaga. Sinna, kuhu turuplatsil oli langenud kuul, 
kaevati kraav ja väljavisatud mullast kuhjati selle ette kaitsevall. Kuulid potsatasid muldvalli 
sisse. 

Kindlusse ei olnud enam jäänud muud tuld võtvat objekti kui rahuaegne kanakuufi katus, 
heinasaad kuuri ees, väike aun nisu ja kuhi aluspõhku. Dobö laskis ka kuuri katuse maha 
kiskuda. Mõlemad kuhelikud kaeti märgade lehmanahkadega ja õlgedelegi jätkus nähku laialt: 
Mis veel tuld võis võtta, nagu majade pööningud ja müüri abipoodiumid, selle kaitseks laskis 
Dobõ laiali kanda märgi nähku. 

Selle töö juures tabaski kindlust suurtükikõmin. Esimene pooletsentneriline kuul prahvatas 
kööki, purustades hunniku sööginõusid. 

Naised tegid parajasti tuld ja askeldasid jahu, rasva ning pekiga, et sõdureile süüa keeta. 

Suure kuuli sisseprahvatamine ehmatas neid. Üksteise kukil, ülepeakaela tormati köögist välja 
— ja kes uksest ei mahtunud, ronis akna kaudu. 

Kuul aga keerles-veerles purunenud nõude, puuliudade ja pihustunud savipottide hulgas. 
Mekcsey oli tallist tabamust näinud. Ta jooksis õnnetuspaigale. 

«Mis nüüd?» põrutas ta naistele ja laotas käed laiali, et neid kinni pidada. «Kuul lõi sisse!» 
«Tagasi! Tagasi! Tulge minu järel!» 

Ta ruttab kööki. Haarab kõrvadest ühe veetoobri. Läigatab vee kuulile peale. 

«Noh,» ütleb ta kuuli nurka tõugates, «keetke aga edasi. Kuul tuli vasakult, järelikult tuleb teil 
hoiduda köögi vasakusse seina. Vastasseinast tooge kõik nõud siiapoole üle, siin ohtu karta ei 
ole. Paremal küljel ei maksa käia.» 

«Oi, kaptenihärra,» kurtis keegi kibrulise laubaga emand, «mul kana kires täna öösel kuke 
moodi. See tähendab lõppu!» 

«See oli kukk,» lõi Mekcsey käega. 

«Kana oli, jumala tõsi, kana, kaptenihärra!» 

«No kui kana, siis pange ta mulle lõunasöögiks patta, küll ta seal vakka jääb.» 

Mõni aeg lõid naised veel risti ette: Pärast aga, kui teinegi kuul läbi katuse vuhises, valasid 
nad ise selle veega üle ja veeretasid nurka eelmise kõrvale. 

«Ptüi, kuidas haiseb!» 

Ja toimetasid edasi. 

Äge kuulirahe viis siiski kindluserahva segadusse. Siiamaani olid suurtükid pommitanud 
ainult üht külge ja kui mõnikord kuul kustki sisse lõigi, teati, et tuleb vältida neid müüre, 
kuhu paistab hommikune päike, ja neid, kuhu päike ei paistagi. Nüüd aga, kui igal pool 
vingus, vilistas, raksus, praksus ja hüples kuule, millede suurus varieerus pähklist arbuusini, ei 
teatud enam, kus nende eest kaitstud olla. 

Nüüd oli minekut kõigil põlatud raudkiivreil, kõigil soomussärkidel. Senini oli vaid mustlane 
kiivrit ning kürassi kandnud, ehkki käis palja jalu, nüüd aga, kuna kuule kopsatas pea igasse 
paika ning habemeajäjail juba esimese tunni jooksul tuli kümnele haavatule nõela ja maar- 

jajääga abi anda, ruttas igaüks relvahunniku juurde, et endale võimalikult tugevamat raudrüüd 
selga saada. Mõlemad kaptenid koos kuue leitnandiga käisid esimese veerandtunni jooksul 
kõik kindlusesopid läbi. 

«Ärge kartke!» kõmises Dobõ hääl. 

Ja kajana kostis kõikjale ohvitseride hääl: «Ärge kartke! Kuulide suund ei muutu! Kuhu korra 
kuul on langenud, seal mitte liikuda!» Ent ise liikusid nad igal pool. 

Tõepoolest ei möödunud tundigi, kui kuulid ise näitasid, millised hooned ja millised müürid 
olid hädaohtlikud. Kuulid lõhkusid lupja maha ning seal, kus juhtus olema liivakivi, jäid nad 
seina sisse, nii et see lausa mustendas sissetäkitud kuulidest. 


Seevastu leidus ka selliseid müüre, mis jäid hoopis valgeks, puutumatuks. Ainult harva sattus 
sinna mõni vastasmüürilt tagasipõrganud kuul. 

Iga niisugune müürilõik oli ühtlasi kaitsemüüriks, mille varjus meistrid võisid töötada ning 
sõdurid puhata. 

Tõsi küll, selliseid müüre ei olnud kindluses palju. 

Ses mürisevas surmarajus võis Dobõd näha kord ühel, kord teisel bastionil. 

Peas oli tal sätendav teraskiiver, rinnal soomuskate, käsivartel-jalgadel raudkaitsed, käes 
raudkindad. 

Ühes kohas õiendas ta suurtükikaitsekorve, teisal suurtükke endid. 

«Ainult siis tuld anda, kui tabamus on kindel!» hüüdis ta. «Hoidke püssirohtu, mehed!» 

See oli punkt, mida kindluses ei mõistetud. 

«Vaat kus asi,» torisesid talupojad, «milleks ta siis on, kui mitte laskmiseks?» 

Terves kindluses ei olnud meest, kel pihk poleks sügelenud. Oli ju silmaga näha, et türklased 
on siinsamas nina all — tuleb ometi hävitada nood nurjatud kaabakad või vähemalt kindluse 
juurest eemalegi peletada! 

Siiski ei julgetud seda Dobõle mainida. Mida vihasemaks muutus piiramine, seda kindlamini 
haaras Dobö kõik ohjad enda kätte. 

Türklased olid juba Kirälyszekegi üle ujutanud. Kõikjal ümberringi laotusid telgid ja 
lipendasid buntšukid, millede vahel sõelus kubinal kirendavaid sõjaväelasi. 

Küll siin, küll seal üürgas laagrimuusika ja vilede, pa- 

sunate ning vasktšintšade kära saatis suurtükkide lakkamatu kõu. 

Sinna, kus suurtükid müüri ei puutunud, heitsid kumbaradžad oma pomme ja janitšarid 
ambusid põlevaid nooli. 

Kuulirahe ning tulevihm. 

Nooled ja plahvatavad pommid tekitasid kindluses veelgi enam paanikat kui kuulid. 

Vilunud ohvitserid tulid aga siingi rahvale appi. 

Kohe, kui kukkusid hüpeldes ja priginal punaseid tulesädemeid sülitades esimesed 
pommid, kahmas ka Dobo ise märja naha ja viskus koos sellega pommile peale. 

Rahvas vaatas imestunult, kuis pomm, selle asemel et kaptenit õhku paisata, ainult sisises- 
Järgmised pommid püüti juba sõdurite poolt kinni. Pommikestad koosnesid savi ja 
klaasisegust. 

«Küll me neile veel näitame!» hüüdis Gergely. Ja ta laskis välja tuua oma pommid, millega ta 
terve nädala oli ametis olnud. 

Dobõ käsi langes talle õlale: 

«Veel mitte!» 

Ja vahetpidamatult hommikust õhtuni mürisesid suurtüikid, varises surmavihma. 
Sarbusanide pooletsentnerised kuulid lõhkusid müüridesse väravasuurused augud. 
Arkebuuside ning haubitsate pisikesed rasked kuulid purustasid kiriku suurepäraseid nikerdisi 
ja varistasid kindluseülema lossi tagaseina. Peamiseks suurtükitule objektiks oli pikk sirge 
müürilõik, mis kaitses losside rida põhjakaarest. 

«Tassige mulda!» kamandab Dobõ. «Losside tagumiste ruumide seinad seest- ja väljastpoolt 
mullaga kindlustada!» 

Mekcsey laskiski juba suure ringiga tuua mulla kärude ja kaarikutega ehituste juurde. Tünnide 
ja muldkaitsekorvidega barrikeeriti käiguteede ning käänakute ohustaud kohad. A 

«Üks suur tünn siia!» karjus leitnant Baläzs Nagy. Samas, otsekui kellestki rebituna, veeres ta 
muldvallilt alla. Teda oli tabanud suurtükikuul. 

Seejärel lasksid ohvitserid ka kindluse teistes osades mulda kaevata, täita sellega tünne ja 
kaitsekorve, ja need 

siis kaitseks kuulide vastu üles seada. Eriti palju kaitsekorve tuli paigutada Vanavärava suure 
bastioni juurde. 

Kui koidu ajal uus vahtkond Sändori bastionil tara taga oma kohtadele asus, langes türklaste 
arkebuuside kuulirahe neile selja tagant kaela. 

«Pikali!» karjus Gergely. 

Sada viiskümmend sõdurit viskusid kõhuli. 

Gergely liibus vastu müüri. 

Kuulid vihisesid üle nende peade müüri sisse. 

Tarast ülal müüril jäi järele sõel. 

Nüüd järgnes tollel positsioonil vaheaeg. Kõik suurtükid olid tühjaks lastud. Neid laeti. 
«Püsti!» hüüdis Gergely. 

Viis meest jäid lamama. 

«Viige need kiriku ette,» sõnas Gergely pead vangutades. «On teie hulgas ka haavatuid?» 
Vaikides astusid reast välja viisteist verist meest. 

«Minge kohe habemeajaja juurde!» 

Ta pigistas käed rusikasse. Kirus. 

«Poisid,» lausus ta siis, «meie ei või siin hommikust õhtuni kohutada. Tooge labidad ja 
kaevame kraavi!» 

Kümmekond meest jooksid labidate järele ja peagi kaevasid kõik sõdurid. 

Vaevalt tunni möödudes valmis nii sügav kaevik, et varjas mehe rinnuni. 

Gergely ootas, kuni türklased uuesti oma suurtükid olid tühjendanud, hüppas siis kraavist 
välja ning ruttas sisekindlusse, Doböle kaeviku kaevamisest teatama. 

Kloostri kõrval leidis ta väikese türgi poisi räästa all mängimas. Poiss uuristas lusikaga seina 
seest suitsevat kahurikuuli. Laps oli ilmselt köögist välja lipsanud ja seisis parajasti kohas, 
kuhu järjest sadas kuule. 

«Hajde! “» karjus talle Gergely. 

Poisike kohkus ja pöördus . Gergely poole. Toetudes vastu seina, vaatas ta kahvatult ning 
hirmunud silmi Gergelyle otsa ja hakkas siis, otsekui ema seelikut otsides, kätega seljatagust 
müüri kobama. 

Uued kuulid raksatasid seina, rabinal pudenes krohv. Rusikasuurune must kuul lendas otse 
lapse õla kohalt seina, jättes järele ümmarguse räpase jälje. 

1 Kao siit! (türgi K.) 

Gergely hüppas juurde. Ta rebis lapse eemale ja viis oma süles lossi. 

Päike loojus sel õhtul tuhakarva pilvede taha Bakta kohal. Ainult hetkeks vilksatas poole 
taevani üles särav kuldne joom, siis kadus see verevate pilverüngaste vahele, et jagada oma 
valgust maakera õnnelikuma jao inimestele, kes sel õhtul sügiseste põrnikate rahuliku sumina 
saatel panid padjale oma pea. 

Egeri kindluses nüüd alles töö algab. Niipea kui toptšide viimase lasu kaja on vaikinud, 
haaravad müürsepad kellud, talupojad asuvad kive, mulda, palke, vett ning liiva kandma, ja 
algab purustatud kohtade täitmine. Kirkad mürtsuvad igal pool. Dobõ käsul lõhutakse 
väljaulatuvaid tornide kivikarniise ja eendeid. Sest kuulid lõid sealt lahti suuri kivitükke, mis 
omakorda vigastasid turvatud kohas viibivaid.inimesi. 

Niisiis jätkub töö ööselgi. Müüri serval on valvel kohutavad püssimehed, lõhedes töötavad 
müüritöölised. Aeg-ajalt kostab ühelt või teiselt bastionilt mortiirilask. 

"Mortiirist välja lendav kuul lõhkeb kõrgel ning kallab silmapilguks kindluse esise välja üle 
lõõmava valgusega. 

Need on valguskuulid. Nüüd on neid juba vaja. Tuleb olla valvel türklase riugaste eest. 
«Eluga, mehed, eluga!» kostab kord siin, kord seal ohvitseride ergutav hääl. 


Üks meestest laskub köie otsas mööda välismüüri alla, et lõhesse pandud palki väljastpoolt 
konksuga müüri külge kinnitada. 

Alt kõlavad püssipaugud. Töölistele langeb kuulirahe. Seejärel laksub lajatades veelgi hulk 
pauke. 

Türklaste püssitule välgatav leek valgustab kahtsada kõhuli lamavat Janitšari. 

Müüridelt vastab neile kogupauk. 

Müürsepp aga kukub alla sügavusse. 

«Töötada ainult siseküljel!» kõlab Petö käsk. 

Töö jätkub tüfenktšide * lakkamatu tule all. 

Kesköö paiku kostab väravavahi hääl. 

Dobõ istub püssirohukastil. Ta tõstab pea. 

«Soo, kiri kuningalt!» kargab Petö püsti. 

Tõepoolest, ei möödu viit minutitki, Turi Dobö ees seisavad hingeldades kaks verist meest. 

Mõlemad on türgi rõivais, Verest nõretavad mõõgad tunnistavad, et Egeri kindlusse pole 
kerge sisse pääseda. 

«Noh,» sõnab DobS, «laske siis kuulda!» 

Uks meestest on Varsänyi, kes möödunud ööl kindlusest oli lahkunud. Teine oli Miklõs Vas, 
kes oli viinud kuningale Ahmed-paša kirja. 

Varsänyi puhib. 

«Tegid peaaegu otsa peale!» 

Miklõs Vas pistab verise mõõga tuppe ja istub kivi-tolmusele maapinnale. Jalas on tal 
kollased saapad. Ta tõmbab need ära. Võtab oma pussi. Harutab talla lahti. Seal vahel on kiri. 
Selle ulatab ta Dobõle. 

Alles nüüd pääsid ta keelepaelad valla. 

«Seisin piiskopiga silm silma vastu. Ta laseb körgeaulist kaptenihärrat lugupidamisega 
tervitada. Härra piiskop viis isiklikult kirja kuninga kätte. Siin on vastus.» 

«Kolmas tapeti,» mainib Varsänyi. 

«Missugune kolmas?» käratab talle Petö. 

«Istvän Szürszabö, meie mehi. Tema tuli meiega kaasa. Siinsamas värava ees pisteti odaga 
läbi.» 

Ta tõmbas sügavalt hinge ja jätkas: 

«Meile ei tulnud pähegi, et veel värava ees türklaste peale satume. Jõudsime müüri alla ja sain 
korra vilet puhuda, kui oligi kümme türklast kraes. Siuh-viuh! õnn veel, et oli pime ja et värav 
kohe avati. Istvän minu ees torgati läbi, vaevalt saime väravast sisse hüpata.» 

Dobõ rebis pitsati lahti, mis saapa sees nagunii murenenud oli, ja kummardus laterna poole. 
Luges kirja. 

Tema nägu muutub üha süngemaks. Kulmud tõmbuvad ninajuurel täiesti kokku. Lugemisega 
lõpule jõudnud, tõstab ta järsu liigutusega pea ning paneb kirja tasku. 

Petöl kibeleb keelel küsitia, mida kuninga vastus sisaldab; Ent Dobõ vaatab momnil pilgul 
ringi ja pöördub siis Varsänyi poole. 

«Sa andsid kirja isand Szalkayle?» 

«Andsin, isand. Ta laseb tervitada. Kogu ennelõuna kirjutas ta vahetpidamata, ja kuipalju oli 
kirju, niipalju ratsakullereid ruttas kohe ennelõunal laiali.» 

«On teil veel midagi öelda?» 

«Minul mitte,» lausub Miklõs Vas. «Piiskopihärra võttis mind väga armulikult vastu. Ka tema 
kõrguse juures suhtusid minusse kõik väga sõbralikult. Aga mul on peas haav. Läheksin nüüd 
küll habemeajaja juurde...» 

«Petö, mu poeg,» sõnas Dobõ, «ära unusta homme Sukanile öelda, et kandku mõlema mehe 
nimed nende kirja, kellele ma piiramise lõppedes kuningal autasu palun anda.» 

«Isand,» ütles Varsänyi kukalt kratsides, «minul oleks veel midagi teatada.» 

Dobo vaatas talle küsivalt otsa. 

«Nimelt seda,» jätkas Varsänyi, «et Lukäcs Nagy laseb auväärsust paluda, et paneksite 
peavärava juurde mõned tõrvikumehed. Ta katsub täna öösel kindlusse pääseda...» 
«Kindlusse pääseda, või nõnda?» põrutas Dobõ vihaselt jalaga. «Küll ma veel õpetan talle, 
mis tähendab kord!» 

Neist moodus tõtates müürsepp, kandes pütiga lubjasegu. Dobõ astus teelt kõrvale ja hüüdis 
üles müüril asuvaile meestele: 

«Risti seadke see palk, mitte pikuti!» 

Ja ta pöördus uuesti Varsänyi poole: 

«Ah siis seda kavatseb too Lukäcs ... No katsugu ta mu silma alla tulla!» 

Dobõ nohises raevuselt nagu sõnn, kes on valmis puskima. 

Varsänyi sügas lõuga ja vaatas paluvalt Dobõle otsa: 

«Ta tunneb suurt tuska, et õigel ajal tagasi ei jõudnud. Ei tea kohe, mida kurvastusest peale 
hakata.» 

Dõbö kõndis laterna all edasi-tagasi. 

«Lori! Mida see inimene mõtleb? Muide, rääkigu mis tahes, karistusest ta ei pääse. Teil tuleb 
veel täna öösel tagasi pöörduda. Viite piiskopile ja kuningale uue kirja. Suudad sa minna, 
Miklõs?» 

Mikl5s hoidis rätikut vastu pead. Vasakut põske mööda nõrgus ojana verd, rätik oli juba 
verest punane. 

«Suudan,» vastas ta varmalt. «Küll Szarvaskös lasen pea kinni õmmelda.» 

Müür variseb iga päevaga üha enam ja enam. Müüritöödele on rakendatud veelgi rohkem 
inimesi. Ka öist vahtkonda on arvult suurendatud. Päeval, kui raksuvad türklaste suurtükid, 
paiskub lubi müüriseinast kümne sülla kõrgusele, kuulid jäävad aga kivide vahele peatuma. 

«Laske aga laske!» karjub vana Cecey. «Tugevdage pealegi me müüre rauaga!» 

Kuid kümnenda päeva koidikul nägid türklased kindlusemüüris juba täitmata avausi. Öö 
jooksul ei jõutud kõike ära parandada. 

Teise nädala lõpul vaikivad äkitselt türklaste suurtükid. Kindluserahvas ootab, mis nüüd 
juhtub. Ei juhtu midagi. 

«Üks külamees tuleb,» arutatakse Turuvärava juures, «no küll on imelik.» 

Tõepoolest läheneb lonkides vana talupojakuues mees ja palub sisselaskmist. Kuigi ta kuue 
järgi otsustades ei ole kohalik Hevesi elanik, avatakse talle värav. 

Dobõ võttis mehe turuplatsil jutule. Ta teadis juba ette, et türklased on läkitanud uue kirja. 
«Kust sa pärit oled?» küsib ta karmilt. 

«Ma olen Csäbrägist, isand.» 

«Mis on Csäbrägil Egeriga asja?». 

«Seda et... jahu tõin, isand, türklastele.» 

«Kui palju?» 

«Seesamune ... kuusteist vankrikoormat.» 

«Kes sind saatis?» 

«Valitsejahärra.» 

«Mitte valitsejahärra, vaid alatu timukasulane!» 

«Nojah, isatfd... polnud parata, tuli alla anda. Et meil samuti ei läheks kui naabritel.» 

«Kes see naaber on?» 


«Dregely kindlus, isand.» 

«Sa tõid kirja, kas pole nii?» 

«Seesamune et... oleksin nagu toonud ...» 

«Türklastelt?» 

«Jah, isand.» 

«Kas su südametunnistus sulle ei öelnud, et teed pattu, kui tood selle kirja?» 

«Seda et... kust mina tean, mis kirjas seisab.,» 

«Kas võib türklastelt tulla head?» 

Mees ei vastanud. 

«Kas lugeda oskad?» 

«EL.» 

Dobõ pöördus naiste poole: «Tooge potiga hõõguvaid süsi!» 

Söed toodi. Need kallati maha. 

Dobõ viskas kirja sütele. 

«Võtke see reetur kinni ja pistke ninapidi suitsu sisse. Nuusuta, vilets, kui sa lugeda ei oska!» 
Seejärel andis ta käsu mehel jalad pakku panna ja ta turuplatsile jätta: las kindluserahvas näha, 
mis ootab kes türklastelt kirja vastu võtab. 

Ohvitserid olid sündmuse tunnistajaiks. Ka rahvast oli hulgakaupa sinna kogunenud. Naerdi ja 
vahiti meest, kes suitsu ning kibestumuse tõttu pisaraid valas. 

«Näed nüüd, tola!» ütles talle mustlane. «Miks sa hakkasid postimeheks!» 

Kiri sütel lagunes kord verevaiks, kord mustadeks ribadeks. Punastele siiludele ilmusid 
täheread mustade mustritena, kui aga lehed söestusid, tõmbusid tähed momendiks punaselt 
hõõguvaiks viguriteks. Teiste hulgas seisis ka Gergely. 

Kui talupoeg väravast sisenes, olid vaikinud kõik suurtükid. 

Türklane ootas vastust. 

«Härra kapten,» lausus Gergely, niipea kui nad olid inimhulgast eemaldunud, «ma lugesin 
tahtmatult kirjast reakese.» 

Dobõ kehitas õlgu. 

«Milleks? Mina ei lugenud, ja sellegipärast tean sisu.» 

«Ei maksaks seirest küll kõnelda,» jätkas Gergely, «aga šee rida oli niivõrd ehtsalt paganlik, 
ei saa ma kuidagi teie auväärsusele ütlemata jätta.» 

Dobö ei lausunud seepeale musta ega valget. Nii rääkis Gergely: 

«Rida oli järgmine: «... või on sul kirst valmis, Istvän Dobõ?»» 

Dobo köhatas. 

«Valmis, valmis. Ja kui sellega tahetakse küsida, kas ma surmaks valmis olen, siis saagu nad 
ka vastuse.» Veerand tunni pärast ilmus kindlusemüürile must kirst, ripudes raudkettidega 
kahe piigi otsas. Piigid pisteti vartpidi müürilõhedesse. 

Türklaste suurtükid hakkasid uuesti mürtsuma. 

Mihklipäeva õhtul haigutasid müürides juba ligikaudu viisteist suurt auku. 

Väliskindluse müüris oli neid kõige rohkem. Kagupool nurgatorni juures oli päratu lõhe. 
Teine ja kolmas oli lõunarhüuris, kus isegi värav oli sisse langenud. Kõrge vahitorn oli nii 
risti-rästi läbi lastud, keskpaigast niivõrd läbi täkitud, et peaaegu võimatu oli mõista, mis teda 
veel ülal hoiab, miks ta kokku ei varise. 

Kindluses ei tuldud enam purustuste parandamiseg toime. Olli ette näha, et kui ka kõik 
kindluseelanikud käed; külge paneksid, -jääksid pooled pommiaugud täitmata. 

«Mis siis ikka, tööle pihta, mehed!» 

Keskööl kutsus Dobö ohvitserid üles Kirikubastionile ja laskis ida suunas valguskuule 
tulistada. 


«Vaadake,» ütles ta, «neid siiapoole suunduvaid valle mis näivad nagu ülestuhnitud 
mutimullahunnikud, kraavid nende taga on türklasi täis.» 

Tõepoolest olid türklased sel ööl kõik mägedelt alla müüridele lähemale nihkunud. 
Valguskuulide hetkelise leegitsemise kestel sai nähtavaks üpris lähedale kolinud telkide mets. 
Igal pool ümberkaudu võis näha janitšaride puna-kollaseid lippe, telkide vahet lamavaid 
tormijooksu-redeleid ja janitšaride kotiriidest telke, kuhu mahtus magama mõni kümme- 
kakskümmend meest. Piiramisrõnga esimene liin oli kindluse ümber koomale tõmbunud. 
«Pojad,» lausus Dobõ, «homme alustatakse tormijooksu. Las igamees magab täna öösel 
väljas.» 

Purustatud kohtadele paigutati haubitsad ja püssimehed. Ka kahurid suunati purustatud 
kohtade peale. Ümberringi müüri najale olid laotud kõik piigid, kõik odad, pootshaagid, 
pommid, matrad — ühe sõnaga kõik, mida kindluses vähegi sõjariistaks võis nimetada. 
Dobö surus igal ohvitseril kätt. 

«Igaüks teist teab, pojad, mis on tema kohus. Magage end välja, niipalju kui saate. 
Tormijooks tuleb tagasi lüüa.» 

Ta ei olnud veel lõpetanud, kui ta pea juba linna pool pöördus. Altpoolt kostis mingi eriline 
lärm. Üha valjenev kära. 

Kõik vaatasid sinnapoole. 

Värava juurest oja kohal kõlab teravalt Varsänyi vile. 

«Avage värav!» hüüab Dobö. 

Kära all linnas üha paisub. Kabjaplagin. Relvakõlin, löögimütsud. Müüridel kärsitud hõiked: 
«Värav lahti! Lukäcs tuleb!» 

Leitnant Jänos Vajda käsib otsemaid süüdata tõrvik ja ülalt märku anda. Seal lähenebki pikas 
reas Lukäcs Nagyi ratsasalk, rajades linna turuplatsil ööbivate džebedžide vahel endale teed. 
«Tõrvik maha!» karjub Vajda. «Tõrvik värava alla!» 

Sest ta nägi kohe, et pimedus on tulijale kasulikum. 

Sild lasti sedamaid alla ja «orel» tõmmati üles. 

«Püssimehed värava kohale! Odamehed väravasse!» 

Üksteise järel kihutavad väravast sisse meie sõjamehed. Nende kannul tormavad täie aju ja 
rüsinaga ulguvad türklased. 

«Allah! Šana jazik! Vaj sana! Allah! AJtüh!» 

Värava all algab verine kähmlus. 

Üks paljasjalgne piad jookseb kassi kombel sillaketti mööda üles, kinžall risti hambus. Teda 
märkab tõrvikut hoidev vaht. Hetke vahivad nad türklasega tõtt. Siis virutab vaht tõrviku 
tulise otsaga türklasele näkku, nii et see ristseliti tagasi pimedusse langeb. 

Ülejäänud türklased trügivad lakkamatult Allah akbar ja sana jazik karjudes üksteise kukil 
väravast Sisse. 

«Sild üles!» hüüab Dobõ. 

Püsside ragin matab ta hääle. 

«Silda ei saa üles tõmmata!» möirgab ülevalt väravavaht. 

Nii ongi: sild kubiseb türklastest. 

Siis jõuab kohale Gergely. Ta kahmab ühelt vahilt tõrviku ja tungib sellega mortiiri juurde. 
Järgmisel hetkel sähvatab leek, suurtükk kärgatab ja pühib sillal siblivate türklaste keskele 
puhta tänava. 

Ragisedes ja nagisedes kerkib sild kaarikuratta-suuruste plokkide abil. Ta tõmbab ka türklased 
kaasa. 

Seespool langevad sissekäigu ette «oreli» varvad, väljaspool tõuseb kriiksudes sild ja sulgub 
tumeda mütsuga. 


Varavavõlvi alla sajab ligi viiskümmend türklast. Need rabelevad ning vehklevad seal 
meeleheitlikult, kuni langevad laskude ja odalöökide all. 

Mõne minuti pärast jääb pimeda varavavõlvi alla korisev ja tõmblev inimküngas. 

Dobõ seisab juba turuplatsil. 

Tõrvikute valgusel ronivad hobustelt kakskümmend kaks mütsita ratsanikku ja joonduvad, 
ratsmed peos, Dobö ette ritta. Hobused on punavalges vahus. Ratsani- 

kud hingeldavad. Mõnel on näod verised. Ühel mehel valendab õlal rebenenud dolmani alt 
särk. 

Rivist astub välja lüheldane turjakas mees ja jääb Dobö ette seisma. 

«Teatan alandlikult,» hingeldab ta, «jõudsin kohale!» 

«Lukäcs, mu poeg!» vastab Dobö liigutatult. «Ahelad oled ära teeninud, päevavaras, hulgus 
sihuke! Ja kuldkee kaela, mu vapper sangar!» 

Ja ta tõmbas sõduri oma kaisutusse. 

«Kuidas te ometi sisse pääsesite?» 

«Pidime ootama, härra kapten, kuni jõudsime nii palju türklasi maha nottida, et igamees 
endale turbani ja mantli sai. Szarvasköst murdsime välja ja täna õhtuks puudus ainult kaks 
turbanit. Varsänyi andis oma vile meie kätte. Me oleksime hõlpsasti läbi pääsenud, härra 
kapten, kui turuplatsil ka ratsamehi oleks olnud. Aga jalaväelased said aru, et meie pole omad, 
ja kargasid kallale.» 

«Kes puuduvad?» 

Sõdurid vaatasid üksteisele otsa. Tõrvikute kuma langes ainult pooltele nägudele. Kõik olid 
verised. Veri punetas ühtviisi nii rõivail kui hobustel. 

«Gäbör,» kostis tasane hääl. 

«Bicskei,» kuuldus teisalt. 

«Balkänyi...» 

«Soos, Gyuri...» 

Dobö pilk jääb peatuma väikesel tüdruku juustega noorukil, kes seisab rivis tagasitõmbunult, 
peites oma nägu hobuse kaela varju. 

«Baläzs!» hüüab ta jahmunult, «oled see sina?» 

Poiss astub ette. Ta laskub ühele põlvele. Asetab verise mõõga Dobö jalge ette ja langetab 
sõnatult pea. 

See oli Baläzs Balogh, Dobö kõige noorem paaž. 

Sel ööl võisid puhata kõik sõdurid peale kaheksakümne püssimehe. Magati niisamuti 
mantlisse mässituina.müüri ääres või kaitsekraavides, oda kõrval ja mõõk vööl. Ülal 

müüril tara veeres lebasid laskurite kõrval laetud püssid, kaetud öise kaste eest takkude ja 
kaltsudega. 
Iga kümne-kahekümne sammu tagant seisis magajate valvur. Niisama oli valvur ka 
suurtükkide juures tornides. Linnapoolsel müüril oli vahte kõige vähem. 
Kogu ülejäänud kindluserahvas peale sõdurite oli jalul ning kibedasti tööga ametis. 
Dobo käsutas müürseppadele abiks kõik kindluses asuvad talupojad, lihunikud, möldrid, 
lukksepad, puusepad ja neli seppa, kaks nülgurit ja isegi mustlase. 
Purustatud kohtadesse laskis Dobö asetada kõige pikemad ehituspalgid. Palavikulise töö 
tuhinas laoti müüridesse mulda, laudu, lubjasegu ja kive, kuis vähegi mahtus. Sisselangenud 
värav tuli ajada täis mulla, kivide, ning mullaga täidetud vaatidega. Värava ette ja paigutati 
mortiirid, külgedele haubitsaid ja arkebuuse nii palju kui neid leidus. 


AII sügavais vallikraavides kükitavad tüfenktšid ja iga kord kui purustatud müüril ilmub 
nähtavale mõni tööline, nad tuld. Ja tahes-tahtmata paistab puhuti üks või teine mees välja, 
kuidas ta ka end vitstest kaitsekorviga ei varja. 
Nürgatorni juures juhatab müüriaukude parandamist Bolyky. Et auk on kolmesüllane, laseb 
Borsodi leitnant palgid köite ja kettidega kokku siduda. Töö on raske. Mõnikord peab isegi 
avast välja kummarduma, aga iga kord saadab seda alt janitšaride püssituli. 
Asjatult tulistatakse neile vastu, asjatult heidetakse pomme —nad on oma positsioonid nii 
hästi vallide ja tarade taha ära peitnud, et ainult püssisuud piiluvad salamahti välja. 

Pealegi on müürseppade liikuvad laternad neile heaks märklauaks. 

«Palgid üles vinnata!» hõikab Tamäs Bolyky. 


Talumehed seisavad palkide juures. Sel ööl on nendegi hulgast juba kolm langenud haavatute 
kilda. 


«Palgid üles!» kordab Tarnas Bolyky. Mehed seisavad kõheldes. 

Leitnant astub üles lõhele lähemale ning karjub jälle: 

«Liigutage end ometi, põrgulised! Palk siia! Siia!» 

Palgid kerkivad kiiresti ülespoole. All podisevad türklaste lasud. ülal kopsivad haamrid. 
kõlisevad ja kõlksu- 

vad vastu kette vaksapikkused raudnaelad, milledega kinnitatakse palkide ümber tõmmatud 
kette. 

«Ärge kartke!» julgustab mehi Borsodi leitnant. Keegi ei julge enam karta. 

Kuul laksatab vastu leitnandi kiivrit, rebides kaasa suletutti hoidva hõbeilustise. 

«Kähku! Kähku!» 

Ta haarab ühest palgist ja aheldab selle ise teise palgi külge. 

«Tamas!» karjub Mekcsey üles, «tule alla!» 

Sest kuule kopsatab tihedalt torniseina, pimedas sügavuses aga pauguvad nobedalt türklaste 
püssid. 

«Kohe,» vastab Tarnas Bolyky. 

Ta kummardub teise palgi järele, et seda aidata üles tõmmata. 

«Köis siia!» 

Ta jääb kummargile, otsekui oleks ta kivistunud. 

«Tamas!» hüüab Mekcsey vapustatult. 

Tamas toeb ühele põlvele. Kiiver kukub tal peast, vallandades pikad hallisegused juuksed. 
Mekcsey tormab üles ja tõmbab Tamasi lõheavalt alla. Asetab ta siis bastioni jalale 
müürinurka pikali. 

«Andke latern!» 

Tarnas Bolyky nägu on valge kui vaha. Mööda halli habet niriseb veri, tilkudes maha valgele 
lubjatolmule. «Tamas!» hüüab Mekcsey värisedes, «suudad sa kõnelda?» 

«Suudan ... » sosistab Tarnas. «Võidelge... isamaa eest ... » 

Kindluses põlevad läbisegi laternad ja nurkadele üles riputatud pigitõrvikud. Dobo käib ratsa 
ühe augu juurest teise juurde. 

Kõige tõsisemat muret teeb talle Vanavärava kohal seisev torn. Türklaste suurtükid on värava 
sisse löönud ja kahjustanud torni. Lõunapoolselt küljelt paistab tornis! mustendav keerdtrepp, 
millelomakorda on purunenud neli astet. 

üksi värav jõutakse täis laduda, torni taastamiseks pole aga enam aega. Mis saab, kui torni ka 
homme tulistatakse? See torn on lõunatiiva vaatlus- ja laskepunkt. Kui see variseb, kaotab 
kindlus olulise tugipunkti. 

Dobo kamandab torni juurtle nelikümmend head laskur- 

drabanti. Neil tuleb ööbida sealsamas, laetud püssid võitluseks valmis. 


«Magage,» hüüab Dobo neile üles. «Aitab, kui kaks meest välimiste akende juures vahti 
peavad!» 

Ta keerab oma hobuse ümber. Kihutab nurgatorni juurde. 

«Mis siin lahti on? Miks te el tööta?» 

«Isand.» lausub väriseval häälel keegi tööline, «just praegu sai me ülemus leitnant. Bolyky 
pihta ... » 

Leitnanti tuuakse parajasti trepist alla. kanderaamil, millega ennist oli tassitud kive. Ta jalg 
ripub üle ääre. Kinnasteta käed on klammerdunud ümber rinnakaitse. Mekcsey tuleb tema 
kiivriga kanderaami järel. 

Nende tohutuiks hiiglasiks paisunud varjud liikusid leinaliselt bastioni müüril. 

Dobo jahmus. 

«Surnud?» 

«Surnud» vastas Mekcsey masendunult. «Jätkake tööd!» hõikas Dobo üles bastionile. 

Ta tuli sadulast maha. Võttis mütsi peast. Astus surnu juurde ning vaatles teda sõnatu 
nukrusega. 

«Hea Tarnäs Bolyky ... Astu Issanda ette, näita talle oma verist haava ja osuta ka siia alla 
meie vaesele kindlusele.» 

Paljastatud päi vaatas Dob6 kurvalt neile järele, kuni latern kadus tallide nurga taha. Seejärel 
istus ta uuesti sadulasse ning kiirustas järgmise purustatud koha juurde lossi taha. 

Seal rassib Zoltay suure köierulli kallal, et köie abil palke üksteise külge kinnitades auke täita 
.. Ta aitab ka ise köit sikutada, ergutades samal ajal mehi: 

«Ära köit karda - ega see vorst ole! Püüa pergel kinni! Tiri aga, tõmba nagu tõmbaksid türgi 
sultanit võlla!» 

Ragisedes asetuvad palgid tihedalt külg külje kõrvale. Puusepad ja sepad taovad müüri sisse 
kinnitusvarbu. Ja kiiresti täitub türgi suurtükkide purustatud ava mulla, kivide ninc vedela 
lubjaga. 

«Tule alla!» kutsub Dobo Zoltayd. 

Zoltay laseb köie lahti ja karjub veel kord: 

«Võimalikult rohkem raudkonksudega kinnitada!» 

Dobo paneb käe talle õlale. 

«Mine magama, poeg. Homseks on jõudu vaja!» 

«Ainult paar tünni veel ... » 

«Käi magama!» müristab Dobo. 

«Üks-kaks-kolrn!» Zoltay tõstab käe mütsi juurde ning lahkub sõnatult. 

Dobo vasturääkimist ei salli. 

Ka Fügedy ja Petö ajas Dobõ töö juurest minema ning ronis siis lõpuks ka ise lossi ees hobuse 
seljast maha. Hobuse jättis ta uksel seisva vahi hoolde. Ta läks tuppa. 

Väikest alumisel korrusel asetsevat tuba kuhu Dobõ pärast suurtükirünnaku algust ümber oli 
asunud, valgustas laes nppuv roheline savilambike. Laual oli külma liha leiba ja veini. Dobo 
murdis püstijalu leiva küljest tüki. 

Kõrvaltoa uks avanes. Küünal käes, seisis künnisel hallijuukseline leinarüüs naine. 

Silmanud Dobod, astus ta sisse. 

See oli emand Balogh, paaz Baläzsi ema. 

Sunnitud kindlusse jääma, oli vapper väike ülikuemand kohe olukorraga kohanenud. Oli 
võtnud majapidaja kohustused üle, ta keetis Dobõle ja kandis kõige eest hoolt. «Kuidas on 
poja tervis?» küsis Dob6. 

«Magab juba,» vastas naine. «Tal on koguni kuus haava. Rinnal, peas, käsivartel. Aga härra 
kapten ise päev läbi el söö, öö otsa ei maga. Nii ei lähe. Kui te ka homme lõunale ei ilmu, 
kõnnin teil toiduga järel kuni ükskord söödud saab.» 


«Mul pole aega,» vastas Dobo ja tühjendas peekri. «On voodi tehtud?» 

«Kolm ööd-päeva ootab teid.» 

«No siis heidan pikali.» Ja ta istus tõepoolest. «Ega poisil pole suuri haavu?» 

«Peas on küll pikk haav. Teised on, tänu jumalale, kergemad, nahkdolman on mõnel määral 
kaitseks olnud. Ta võib päris vabalt käsi-jalgu liigutada.» 

«Kuidas on Budahazyga?» 

«Habemeajaja võttis tal õlaluu viies tükis välja.» 

«Jääb ta ellu?» 

«Habemeajaja ütleb, et jääb.» 

«Heitke nüüd ka ise puhkama. Minagi luban täna endale seda lõbu. Peab puhkama. Head 
ööd.» 

Dobo vaatas hajameelselt enese ette ja ruttas taas toast välja. 

Eestoas rippus tema pikk öökuub. Ta tõmbas selle ümber. Kuube teel kinni nööpides kiirustas 
ta Sandori bastioni poole .. Seal leidis ta eest Gergely, kes parajasti uhe noorsõduriga suure 
nahkpauna üles läkitas. 

«Mis see tähendab?» sõnas Dobo talle kurjalt. «Sa oled siis ülal? Kas ma ei käskinud sind 
magada?» 

«Käsk on juba täidetud, härra kapten,» vastas Gergely, «ma magasin. Aga mulle meenus, et 
suurtükkidele laskub kaste. Lasen igale poole kuiva püssirohtu kanda.» 

«Tuld!» hõikas Dobo alla mortiiri juures seisvaile meestele. 

Mortiir sisises ja kõlas pauk. Kuul heitid saja sülla kõrgusest leegi, pragises ja valgustas 
kindluse ümbrust. 

Türklaste laager ümberringi oli vaikne. Ainult siin-seal magavate rühmade ees istusid vahid, 
krae kõrvuni tõmmatud. 

Dobo saatis Bornemissza kirikutorni ning jälgis, kuis ta süüteavadest niiske püssirohu välja 
puhus ja hoolikalt kuiva asemele puistas; kuis ta kontrollis,. kas süütelent, tõukevarb, 
püssirohukulp ja kuulid on omal kohal. Suurtükiväelased magasid kasukatesse mähitult 
sealsamas suurtükkide kõrval. 

«Mine ja maga,» käskis Dobo. 

Ise jäi ta sinna. Seistes bastionil suure Nuku kõrval käed vaheliti, tõstis ta ümberringi 
kuulatavas suures vaikuses silmad taeva poole. 

Kuuta külm pilvine taevas. Üksnes väikesest avast vilgub mõni heledam täht. 

Dobo paljastas pea ning laskus põlvili. Ta tõstis silmad taeva poole. 

«Mu Jumal,» sosistas ta, käsi palveks kokku pannes, «sa näed seda koletut röövmõrtsukate 
hordi. Näed meie väikest varisevat kantsi ja peotäit kindlameelset rahvast siin sees ... Sinu 
suures ilmaruumis on maine maailm ainult tühine kübemeke. Kuid meile on see meie 
ilmaruum! Kui sul on vaja meie elu - võta see meilt, issand! Me langeme kui rohukõrred niitja 
vikati ees! Ainult see riik jäägu ... See väike Ungari riik ... » 

Ta nägu oli kahvatu. Silmist pudenes pisar. Ja pisar märjal palgel ta jätkas: 

«Maarja, Jeesuse ema, Ungari püha kaitsja! Sinu kuju kanname oma lippude!! Sinu nimi 
kõlab miljonite ungarlaste huulil! Palu meie eest!» 

Vaikinud viivu, ta jätkas: 

«Püha kuningas Istvänl Vaata taevast alla! Vaata oma hävinevat riiki, oma ahistatud rahvast! 
Vaata Egerit, kus seisavad veel sinu templi müürid ja kus veel sinu keeli, 

sinu usus kiidab rahvas. Kõigevägevarnat! Mõtle meile oma taevases telgis! Püha kuningas 
Istvan oo lange Jumala Jalge ette!» 

Väike laik taevas selgines ja üha enam ja enam tähti lõi laotuses särama. 


Dobo kuivatas pisarad ja istus kahuri lafetile. Ta jäi lukumatult, sügavas mures silmitsema 
müüride ümber sulgunud pirnedust. 

Türklaste laager magas kumeda norinaga. Saja tuhande mehe hingamine pani õhu värisema 
Dobo toetas selja vastu kahuritoru: Ta pea vajus Iongu. 

Langes käsivarrele. Ta uinus. 

... Tallide juures kireb kukk heledalt, läbilõikavalt. Sellele järgneb tumedam kukeleegu. 
Kahvatuhall viirg idataevas eraldab kinkude piirjooned mustast taevast. 

Koidab. 

Näib, nagu hakkaksid maakamakad all liikuma. Avaras kauguses algab tasane melu. 
Mustavate lainetena vaarub maapind ja melu ning sumin muutuvad üha valjemaks. Juba 
seguneb uldisesse tärinasse mõni kellukesekõlin, mõni summutatud vile. Hall lint horisondil 
venib üha laiemaks, öine hämarus taevalael on muutunud läbipaistvaks looriks. 

Juba on näha sügavuses lippude voogamist. Juba on näha rühmiti valendavaid turbaneid, 
taevani küündivaid kitsaid redeleid. mis õõtsudes lähenevad müürile. Idataevas. valgeneb 
kiiresti. Hallus asendub roosaga ja hajuvast vilust hämarusest joonestuvad esile kindluse 
katuseta tornid nmg sakilised lõhutud müürid. 

«Isand!» kostab Bornemissza hääl. 

Ta paneb käe Dobo õlale. Dob6 virgub. 

«Sina, Gergely?» 

Ja ta pilk libiseb all lainetavale türklastemassile. «Anda äratussignaal!» 

Bastionilt kõlab sarvehääl. Kohe vastavad sellele kaheksa sarve. Kõlisevad relvad. Korraga 
kostab kõikjal sammude müdinat ja kõnekõminat. Elustuvad ka väliskindluse kaevikud. 
Bastionidel nmg müüridel rivistuvad sõdurid. 

Dobo hüppab sadulasse ja sooritab aovalgel ringkäigu, et saada ülevaadet türgi väeüksuste 
positsioonidest. 

Kõize rohkem türklasi on tagaküljel vastu losse. 

«Nii kui nad müürile ronivad, alustada pommide loopimist!» annab Dobo igal pool 
korralduse. 

Turuplatsil kohtab kapten paaz Kristöfi. 

Too istub väikesel hallil türgi hobusel, seljas tumesinine soe kuub. 

«Tere hommikust, härra kapten! Kas toon soomuse?» 

«Ei, mitte. Lähen kohe koju.» 

Kuid seda ta ei tee: kihutab hastionilt bastionile, et näha, kuis valmistutakse tormijooksu 
tagasilöömiseks. «Sihtida ainult kõige tihedamasse vaenlaste summa!» räägib ta 
suurtükiväelastele. «Peakaal on nüüd süütepommil.» 

Siis karjub ta taas: 

«Mitte enne rnüüridele tõusta, km türklaste suurtükid on tulistanud!» 

Pommid seisavad suurte püramiididena müüriaukude läheduses. Nädalate kaupa on neid 
valmistatud, Gergely Bornemissza on lasknud kuulidesse laadida veel ühe väikese sisemise 
Taengu. Seega omandasid pommid kahekordse jõu: esiteks plahvatasid nad siis, kui nad maha 
virutati, teistkordne plahvatus toimus tuuma väljapaiskumisel. Siis pildus ta laiali suuri 
valgeid sädemeid, mis põlesid terveid minuteid — arvatavasti sisaldasid nad pulbriks 
peenendatud portselani. Kelle näole või riietele need langesid, see hüppas muidugi eemale. 
Türklased selliseid teha ei osanud. 

Mõnda aega ootas paaz Kristof oma isandat lossi ukse ees, siis aga, nähes, et see üha 
agaramalt bastionide vahet tiirutab, läks ta saali, tõi välja ja ladus hobuse selga kürassi, käe- 
ning reiekaitsed, võttis kiivri kaenlasse, ja nurgatorni juures kerkis ta äkitselt Dobo teele.. ..... 


Sadulast lahkumata tõmbas Dobo endale raudrüü ülle. Kristof ulatas talle kürassi, kätekaitsed 
ja raudkindad. Seejärel hüppas ta hobuse seljast maha ja sidus isandale jalakaitsed jalga. 
Lõpuks ulatas talle veel kullatud kiivri. 

«Too teine» vastas Dobo, «too teraskiiver.» 

Oli juba nii valge, et võis vabalt näha kogunenud türklaste jõuke. Pöhjas ning idas valendasid 
müüride all ja vallikraavides tuhanded turbanid, voogasid höbedaselt 

helkivad kiivrid. Veel püsiti paigal. Oodati märguannet rünnaku alguseks. 

Ei tulnud kaua oodata. Niipea kui oli küllalt valgenenud, et seletada purustuste konarusi, 
väljaulatuvaid kive ja palkideridu, kõlas korraga sajast kandist kindluse ümbert muezzinide 
kaeblik-harras palvelaul. Tohutu laager langes kaugele kostva relvatärina saatel näoli maha ja 
tõusis siis põlvedele. 

Otsekui läheneva orkaani mühin pomises suur paganlik laager oma palvet: 

« ... Allah. . Muhamed, meie prohvet... tee julgeks 

meie süda ... Laota me üle oma võitmatud käsivarred 

Topi kinni vaenlase tuldpurskavate riistade kõrid . Muuda penideks need uskmatud narrid, et 
nad ise endid surnuks pureksid ... Saada tuulispask üle nende maa, et nende silmad täituksid 
tolmuga ja nad maoli maha pühitaks ... Murra katki nende jalaluud, et nad meile vastu ei saaks 
seista ... Häbista neid kaotusega, oo kiidetud prohvet, et nende kohale kerkiks meie 
kuulsusesära ja et sinu riik igavesti õrtseks!s 

Valju käraga kargasid nad üles. «Bismillahl '» 

Ühekorraga löövad mürtsuma türklaste suurtükid ja püssid. Kindluse müürid vappuvad. 
Parandatud kohad prahvatavad arvutute suurtükikuulide valingu all uuesti laiali. Bastionide 
kaitsetarasse sajab rahena nooli ning püssikuule. Õhk täitub püssirohu haisuga. Maad ja tae- 
vast vapustavat mürinat täiendab veel trummide, sarvede ja pasunate lärm ja saja tuhande 
türklase huilgav «Allah!» 

Nagu rohutirtsuparv hüppasid kraavidest rulluva püssirohusuitsu keskel assaabid, janitsarid, 
delid, dzebedzid ja muud sorti jalaväelased. Tormijooksuredelite mets hõljub lõhutud müüride 
ja bastionide poole ja redelite tagant tuiskab kõrges kaares müüridele noolteiil. 

Kõikjal mürtsub türgi sõjamuusika. 

Kuid ka ülalt müüridelt ei jää vastus tulemata. Allapoole suunatud suurtükitorud sülitavad 
tuld, rauda, tina ja klaasikilde sinna, kus kõige tihedamalt kubiseb türklasi. Sajad langevad 
vaarudes verre ja heidavad hinge. Ent samas kerkivad langenute asemele uued sajad. 

Haisev väävlisuits on matnud endasse kogu kindluse. 

Türklaste konksudega varustatud tormijooksuredelid klammerduvad naksatades kivisse, rauda 
ning palki, ja peaaegu joostes sibavad kiiresti müüre mööda üles musttuhat türklast, kilbid 
kaitseks pea kohal, ühes käes hobusesabaga piik, pistoda põiki hambus. Kakskümmend seitse 
lipendavat verevpunast türgi lippu juhivad ründajaid redelist üles lossidetaguse müüri aukude 
poole. 

«Allah akbar! La ilaha ill Allahu! Ja kerimt Ja rahim! Ja fettaht > kuuldub vahetpidamatu 
möirgena. 

«Müürile! Müürile!» kajab omakorda ülal. 

Müürid täituvad meestest. Alles nüüd vallandub pommilaviin. Päris palja käega loobitakse 
alla pomme, mis algul sisisevad, siis leegitsema löövad ja lõpuks plahvatavad. Tuhandeid 
langevaid, mürisevaid, plaksuvaid välke. Karjed, möirged, suits, plahvatused, väävlivina 
põrgu. Redelite raudkonksudele lajatavad taprid, kirkad ja kirved. Mõnele redelile on roninud 
juba paarkümmend meest, kui see maha tõugatakse. 

«Allah! Ja kerim!» 


Üksteist muljudes vuhisevad türklased müürilt tagasi, lüües all rüsijaisse pika tänava 

«Ja rahimt Allah!» 

Ometi kuhjub minuti pärast nende asemele uus sõjariistus laine, ning üleshaagitud redelite 
kõrvale kerkivad järjest uued ja uued. 

«Allah! Allah akbar! Allah!» 

Nurgabastionil, mis eilsest õhtust alates kannab Bolyky bastioni nime, kamandavad Gergely 
ning Zoltay, Gergely kõikjal silma peal hoides, Zoltay otse ülal müüril. 

Seal tuhiseb rünnakukeeris veelgi ägedamalt kui kolme teise lõhe juures. Sest seal on ava 
kõige suurem. Ülespürgijaidki leidub seetõttu rohkem kui mujal. 

«Allah akbar!» kostab äkki üle teiste koletu ulgumine, otsekui tuleks see hiiglaslikust 
vaskkatlast. 

Pommid paiskavad sadade viisi ronijaid alla, külgedelt pühib neid püssituli. Türklastele aga 
pole ükski elu kallis, kuna neid on nii palju. Saaks vaid kümmekond meest sisse murda! 
Nende kannul valguks tohutu tulvana üksteise kukil üle müüri terve vägi. 

Niisiis on müüridele mehi vaja! 

1 Allah on kõikvõimas! Pole jumalat peale Allah]! Sa armuline! 

Sa halastaja! Sa võitja! (araabia k.). 

Pommid on juba terve tunni kestel vahetpidamatult ülespoole tungijaid tagasi tõrjunud. 
Kahekordselt plahvatavad mürsud on türklastele harjumatud. Üksikute lõhkenud pommide 
ümber algab hädakisa, ent tekkinud hõrendus täitub paari-kolme minuti jooksul uute 
pealetulijatega. Uued redelid, uued võitlejad tõusevad müürile. Kuidas ka tuli neid maha ei 
pühi, ikka jääb alles redel ja redelile mees, ja niipea kui esimene suur redel haakub kivi külge, 
rändab käest kätte alt üles väiksemaid redeleid, mis haagitakse järjestikku üksteise otsa, et 
küündida lõheni või müüri ülakarniisini. 

«Tõmmake redel üles!» karjus Gergely. 

Ning türklaste suureks kohkumuseks ei püüta redeleid mitte enam purustada, vaid 
ülessirutatud redel haaratakse nobedasti kinni ja rebitakse üles. 

Sel moel on vähemalt viis redelit üles tõmmatud, kui üks kollases vaskrüüs türgi ohvitser ühel 
hoobil oma redeli nii kindlalt müüri külge kinnitab, et saab samas kohe peale astuda. 
«Tõmmake!» hüüab Gergely. 

Ta lööb piigiotsa redelipulkade vahele. Pingutab. 

«Aidake!» 

Sillana kaardub redel müürist eemale. Redeli otsas ripub vaskne türklane, pikk tutiga piik 
käes. Kerkinud õhku, heidab ta kilbi ja piigi minema, klammerdudes k ane käega alumise 
pulga külge. 

Niiviisi kõlgub ta õhus. Tema all ulub sõjavägi. «Allah! Allah!» 

Gergely tahaks türklast üles tirida. Selleks aga ei ole aega. Teisel redelil ronib juba 
karusnahkse mütsiga assaab, kellega tuleb arved õiendada. 

«Pöörake redel ümber!» karjub ta näost higisena neljale redelit sikutavale noorukile. 

Üks sõdur variseb Gergely jalge ees kokku - Gyuri Gyulai. Gergely hüppab üle laiba ja lööb 
piigi assaabile olga. Assa ah vaarub hetke. Käsivars värvub verest punaseks .. Siis langeb ta 
pea ees alla, rebides endaga kaasa ligi kümme ronivat türklast. 

Nüud taipavad ka sõdurid Gergely mõtet ning keeravad redrli ringi. Vasksoomuses türklasel 
tuleb valida - kas väänata käed välja või lennata kahekümne sülla kõrguse talla. 

399 

Ta valib viimase. 

Türgi trummimees, kes seal all ligi kümne sülla kaugusel müürist pätsikujulist trummi 
põristab, saab vaskmehega otse lagipähe ning variseb koos temaga surnute kilda. 

Mis loeb see tuhandete hulgas! 


Üks krokodillinähaga kaetud kilp kerkib kui tiivust kantud kiiresti redelil ülespoole. Kilbi all 
pole türklast nähagi. Piigitera libiseb kilbi siledalt pinnalt kõrvale. Kaval türklane on, kindlasti 
kilbi keskpaiga oma kiivri tipu külge kinnitanud. Ükskõik, kustpoolt teda ka ei torgata, kaldub 
kilp längu ja piik tabab õhku. 

Ühe hüppega on Gergely kohal. 

«Vaat kuidas tehakse!» 

Ta pöörab piigi jämeda otsa ette ja virutab sellega kõigest jõust vastu krokodillinahast kilpi. 
Pea ees, sööstab türklane sügavikku. 

Vahepeal kõlab lakkamatult türklaste ulg: 

«Allah akbar! Ja kerim! Ja fettah!» 

Mõnikord võib kuulda ka ungarikeelset hüüdu: 

«Andke alla!» 

«Säh sulle!» kisendab Zoltay. 

Ta lõhestab metsiku kirkahoobiga vastase kilbi, kiivri ja kolba. 

Zoltay töötab üksnes kirkaga müürilõhe teises otsas. Müür varjab teda pihast saadik. 
Piigiameti oli ta jätnud sõduritele. Ise seisab ta palkseina kohal, kuhu üpris kerge on redelit 
külge riputada ja kus juba seisabki redel redeli kõrval, kubisedes tihedalt üles trügivaist 
türklastest. 

Ta laseb meestel paar redelit purustada ja karjub siis: «Valage pähe, poisid!» 

Ise astub ta etteotsa, et isiklikult päralejõudjaid vastu võtta. Tema soomussärk on terasest. 
Kirka vars on pikk kui kepp. Nägu — üksainus higilaik, selle eest aga erk nagu varsal. Ta 
süütab pihku ja karjub: 

«Tule aga, peletis, tule — panen su ilusa vasikamokkadega lõusta nahka!» õhutab 
tamustanäolist saratseenlast, kes pilliroost punutud kerge ümmarguse kilbiga keerlevate 
suitsupilvede varjus suure hooga ülespoole rühib ja kilbi tagant oma suuri silmavalgeid 
välgutab. 

Jõudnud sülla kaugusele müüri servast, sööstab ta kuulina kerra tõmbudes otse edasi. Tal on 
ilmne kavatsus 

redeli ülemiselt pulgalt piik äkilise sirutusega Zoltaysse lüüa ja üles müürile karata. 

Sellele, kes esimesena püstitab võidulipu, on lubatud Egeri pasa koht. Seda teavad kindluse 
kaitsjadki. 

Nõndaks siis hüplebki must panter üha ülespoole; ika habemega džebedži tema kannul 
röögib vahus suul vahetpidamata: «Allah akbar!» Selja taga on tal vöörihma vahele pistetud 
lühikese varrega buntšuk. Vaba käega seab ta risti hammaste vahele paljastatud laiateralist 
jatagani. 

«Allah akbarl Ja kerim! Ja rahimh. 

Zoltay tõmbab kiivri näovõre alla. Ja just õigel ajal. Sirgeks vibutudes annab saratseenlane 
tugeva hoobi, murrab aga piigitera kiivri terasest lõuakaitse otsas. 

Samal silmapilgul langeb kirka ja saratseenlane lendab pea ees redelilt alla. 

Kohe tema taga on habemik, piigi asemel käes keti külge köidetud naelu täis täkitud nui. Nuia 
pea kõigub keti otsas. Mees ähib nagu sepalõõts. 

Zoltay põikab peaga löögist kõrvale ja virutab kirkaga säherduse hoobi, et habemiku türklase 
käsi murdub ning abitult küljele kõlkuma jääb. 

Hetke ripub türklane üht kätt pidi redeli küljes, tuues uldavale veel ühe «Allahi», teine löök 
aga teeb ta tümaks. 

Järeleronijaid kaasa pühkides lohiseb suur keha redelit mööda alla. 

«Tervita minu poolt oma prohvetit!» karjub Zoltay talle järele. 

Ja heidab pilgu kõrvale suitsu sisse. 


«Viruta, Jänos-poeg!» hõikab ta ühele võitlejale, «viruta gu tuline issanda välk! Puhh! Ka 
sellest ei saa Egeri pašat!» 

«Mida sina ootad?» karjub ta teisele. «Ootad, et ta sind suudleks või? Puhh! Kirevase päralt!» 
Kui siis ta enese ette kerkib äkitselt terassärgis gureeba turban, hüüab ta lähedalolijaile: 
«Vaat kuidas tuleb lüüa!» 

Ta tabas kirkaga vastase kaela. Veri pritsib müürile gureeba langeb ülepea-kaela alla. 

«Käi põrgu põhja!» naerab Zoltay ülemeelikult. Äkki vaatab ta hämmastunult oma jalale: 
pükstes on ahe küünra pikkune lõhe, .kust vilgub paljas punane 

reis; Kummatigi pole isegi imestamiseks aega — taas läheneb üks pagan ... 3 

«Tule, vader!» 

Päike on juba tõusnud, niipalju kui seda läbi suurtükkide ja plahvatuste suitsu võib näha. 
Vahetevahel aga, kui kerge tuulepuhang suitsu kõrvale kannab, paistab, millise 
silmipimestava sätendusega voogab teraskilpe ja kuldnupulisi lippe kandev vaenlaste tulv. Ei 
tule ega tule vahet kõminale, kärgatustele, mürale ja raginale, appihüüdeile Jeesuse ning 
Allahi poole, kogu sellele põrgulärmile. 

Dobö ratsutab hobuse seljas ühest ründekohast teise. Siin sihib suurtükke, seal korraldab 
haavatute ärakandmist. Ta jälgib laadimist, tulistamist. Laseb piike ja odasid sinna kanda, kus 
relvadest nappus on. Julgustab, kiidab, laidab, sõimab ja jooksutab alalõpmata oma kumbagi 
paaži sisekindlusse reservväe juurde, mis seisab Mekcse käsutuses. 

«Sada meest losside juurde. Viiskümmend Bolyky bastionile! Viiskümmend Vanavärava 
juurde!» 

Iga pooletunnise võitluse järel rühmad vahetuvad. 

Räpaste ja higistena, püssirohusuitsust haisvatena, kuid vaimustunutena, tõmbuvad nad 
sissepoole kindluse kahe kõrtsi ette puhkama, hoobeldes oma kangelastegudeg nende ees, 
kes pole veel võidelnud. 

Needki põlevad lausa jalgu trampides võitlushimust. Ka Mekcsey ise raevutseb endamisi, et ei 
saa võitlusse tormata, vaid peab seal kindluseõuel konutama ning 

rahulduma sellega, et Dobö käsul mõni rühm julgustava sõnaga välja saata: 

«Mehiselt, poisid! Minge! Teie relvadest sõltub kodumaa saatus!» 

Ja nood sööstavad punetaval palgel vinguvasse lahing 

möllu. 

Redelipulgad on verest juba libedaks muutunud. Müür redelite ümber on purpurpunane. All 
vedelevad laibad ja visklevate surijate verised kuhjad. Tagant aga tungivad ulgudes ja 
kareldes surnute peale uued ning uued tuhanded. Huilgavad sarved, põrisevad trummid, 
mürtsub sõjaorkester ja lakkamatu Allahi hüüdega seguneb ülalt kostev võitluskisa, all 
käsklusi jagavate ratsajessaulide hõi-ked, suurtükrpaugud, püssiragin, pommiplahvatused, 
hobuste hirnumine, surijate korin, redelite nagin. 

«Tule, paša, tule-tule! Uhh!...» 

«Ütle oma prohvetile, et Zoltay lõi!», kuuldub bastioni matnud süitsupilvest teine hääl. 
Loomalik ulgumine ja mortiirimärin lämmatavad võitlejate hüüded. Ent ümberringi sagivad 
kogud ning relvade äge välkumine tunnistab, et mehed teevad kibedalt tööd. 

Suits varjutab päikese. Kindluse ümbergi roomavad paksud suitsumassid, kust kord-korralt 
kerkib välja mõni kiivritega türgi väeüksus või püssirohtu kandvate kaamelite pruunikarvaline 
rivi, lehvivad lipud ja buntšukid. 

Vanavärava juures vahetub mehi kõige rohkem. Siin kamandab Gäspär Petö. Iga kord, kui 
redelite mets pisut harveneb, lammutab türklane tohutute kivikuulidega müüri ja tara. 
Türklane kangutab kirkade ja labidatega kinnimaetud värava kallal, «oreli» võrevarbadest on 
kolm juba katki murtud. 


«Viissada!» hõikab Dobö Kristõfile. 

Kristöf keerab hobuse ümber ning kihutab viiesajale mehele käsku viima. 

See on peaaegu kogu järelejäänud tagavaravägi. 

Mekcsey kinnitab kiivri lõua alla ja jookseb kümmekonna mehega Vanavärava juurde. Kui 
sealt läbi murtakse, algab temagi töö — sisekindluse kaitse. 

Värava all ja tornil langeb türklasi küi kärbseid. Tornist vorbib laskurite äge tuli neid alla 
hunnikusse. Alatasa kõlavad Gäspär Petö mürisevad sõnad: 

«Minu järel, poisid! Mitte taganeda! Mõlema käega vastu vahtimiat!» 

Ise juba poole kereni verepritsmeid täis, keerutab ta ränga hooga küll kirkat, küll oda. 
«Jeesus aita!» 

«Allah! Allah!» 

Kui paiguti read redeleil hõrenevad, kostab kõikjalt hüüdu: 

«Vett! Vett!» 

Naised olid ametis veekandmisega, tassides bastioni jalamile veega täidetud kanne ja 
puukappasid. 

Petö kahmab ühe kapa. Ta rebib näokaitse üles. Joob nii ahnelt, et vesi kahelt poolt ojadena 
raudrinnale alla voolab, nõrisedes mööda küünarnukke, põlvi ja kandu maha otsekui kaevust. 
On nüüd Petöl omas raevus ning janus aega sellele mõelda! 

Kui ta kapa hingeldades suu juurest ära võtab, näeb ta müüril keksivat türklast. Ühes käes on 
tal buntšuk. Teisega vehkleb ta metsikult. Tema järel kerkib müürile teine türklase pea ning 
kohe kolmaski. 

«Hei! Põrgukutsikad!» 

Petö tõmbab buntšukiga türklast jalast. Veeretab end koos temaga trepist alla. Kui nad pidama 
jäävad, haarab ta vastasel kõrist ja taob talle raudkindas rusikaga näkku. 

«Säh, koer!» 

Seejärel kargab ta.hingeldades püsti. Ta jätab pooleldi ärakägistatud türklase all sagivate 
talupoegade hooleks. Ise kiirustab ta tagasi bastionile. Kärmel käel lahmib ta korraga kuude 
kanti. 

«Allah akbar!» 

Müür kihab türklastest. Juba langeb ka meie omi, varisedes veriseina kokku. Kassina vilab 
üks akindži üle torni. Pääseski üles! Ta kinnitab lipu. Alt tervitab seda türklaste tormiline 
võidukisa. 

«Jeesus aita!» 

Ei saa lipp seal lehvida kaht minutitki. Meie kohaletormanud sõdurid peksavad ülestungijad 
tagasi. Keegi roostes kiivriga ungari sõdur ronib akindžile tornitippu järele Toetades kanna 
kindlalt kivinukile, mõõdab ta türklasel kohutava hoobi. Türklase käsivars langeb koos lipug 
kõrgusest alla. 

«Kes sa oled?» huilgab müüri alt Petö rõõmus hääl. 

Sangar pöördub ja karjub uhkelt tagasi: 

«Antal Komlösi!» 

Lossi poolt läheneb tuhatnelja kihutades väike paaž Baläzs. Pool pead on tal valgeis sidemeis. 
Sellest hoolimata kihutab ta nii, nagu poleks tal häda midagi. 

«Lossi juures langes parandatud koht sisse!» karjub ta. 

«Sada meest!» kamandab Dobö. 

Ja sellal, kui poiss Mekcsey juurde tõttab, kihutab Dobo ise, kummargil sadulas, 
sündmuskoha poole. 

Türklane on täidetud lõhe lahti rebinud! Palgid seisavad müüris irevil nagu luud praetud 
kalas. Müüriseina roomab türklaste tihe mass nagu punaste sipelgate parv Dobö hüppab 
müürtäärele. Lõhestab kaheks ühe türklas pea. Teise virutab jalahoobiga tagasi alla. Ja hõikab: 


«Tõugake palgid alla!» 

Senini on kogu aeg kirkadega palke sissepoole hoitud Dobö käskluse peale lükatakse nad 
korraga väljapoole. 

Langevad palgid pühivad, endaga kaasa ka redelid koos nendel ulguvate paganatega. Koledat 
lärmi läbistab vana Cecey kriiskav hüüd: 

«Kuradile kõige oma Allahiga!» 

Paganate allakukutamise järel haigutab müüris päratu suur auk. Lõppeks ükspuha — paar- 
kolm sülda kõrgemal või madalamal, nagunii tuleb ülestungijatega võidelda. 

Üks kuul lööb müürilt ungari lipu alla. See kukub türklaste keskele. Ennäe, milleks suur 
müüriauk kasulikuks osutub: sealt hüppab välja sõdur, valab vastasele rusikaga vastu 
vahtimist, ja enne kui türklased arugi saavad, on ta lipuga müüril tagasi. 

«Näen sind, Läszl5 Török, mu poeg!» hüüdis Dobö rõõmuga. 

Kahurikuul prahvatab müürisse, paisates sõdurite silmad kiviprahti täis. Dobö ees vajub 
hallipäine kehakas mees müüri najale ja variseb-siis täies pikkuses müüri kõrvale pikali. 
Kiiver kukub tal peast ja veereb Dobö jalge ette. 

Dobö pühib prügi silmast ja vaatab langenut lähemalt: seal lamab Andras, murest kortsulise 
laubaga Egeri linnapea. Ta käsi pigistab kramplikult mõõgapära. Kaelast voolab pika joana 
veri otsekui vallandunud kaelaside, 

Vanavärava poolt tulevad joostes mõlemad paažid. Dobö pilk langeb Vanavärava tornile: seal 
kõrgel lehvib türgi hobusesabaga'lipp! Üks, kaks, viis, kümme — üha enam ja enam! 

Ja tornilõhedest sajavad kuulid kindluse kaitsjatele kaela. Väljaspool aga ronivad torni mööda 
janitšarid. Üks neist viib hammaste vahel suurt plagisevat punast lippu, kavatsedes seda üles 
torni tippu püstitada. 

Kindluse südant läbib õudusekahin. Saja tuhande türklase võidukisa müüride ümber paneb 
õhu värisema. 

«Allah! Ja kerim!» 

Ungarlaste näod kahvatuvad. Mõõgad langevad alla, nagu oleks käsivarsi järsku tabanud 
halvatus. 

Dobö kargab hobuse selga ja kihutab Kirikubastionile. Seal suunab ta kõik kahuritorud torni 
keskpaika. Ja parajasti kui,tornil siblib ligi kolmsada võidutsevat janitšari, kõmatab kolme 
kahuri kogupauk. 

Torn vaarub justkui mingi purjus hiiglane. Ning kaldub. Metsiku raginaga sajab ta pikuti 
maapinnale. Pil- 

vedena paiskub rusudest üles lubjatolmu jä kivide vahelt nõriseb türklaste verd nagu 
surutõrrest veini. 

Sellest maad ning taevast vapustavast kõmakast ehmudes keeravad selja ülejäänud, kes on 
väravast ja.müüridelt sisse tungimas, ja ei möödu viit minutitki, kui tormijooksuredelid on 
tühjad. 

Üksnes surnute ning surijate veri katab seest- ja väljapoolt nii müüre, Vanaväravat kui ka 
kogu ümbruskonda. 

Lõuna paiku raugeb võitlus pikkamisi kõikjal. Suits hakkab lahtuma. Esile tungivad 
päikesekiired. Müüri all lamab tuhandete viisi veriseid, tahmaseid surnud ning haavatud 
türklasi ja õhk on otsekui purjus haavatute ej va! ja meded!-hüüetest, mis kostavad kui 
lammaste määgimine. 

Jessaulidel ei ole enam niipalju võimu, et sundida oma sõdureid veel kord sel päeval 
tormijooksule. 

Ent ka kindluse turuväljak on täis seisvaid, istuvaid lamavaid veriseid haavatuid. 


Kogu naispere ja habemeajajad on platsis, askeldad veekausside, linaste lappide, 
lõuendilemmete, malfrjaj ning arnikaga haavatud sõdurite ümber. Mõned soiuv teised 
vähkrevad, kiristavad hambaid. 

Ikka veel tuuakse neid torni rusude, juurest. Keda kärul, keda voodipalakal. 

Sellistel puhkudel pöörduvad kõigi näod sinnapoole keda tuuakse? Ja nimi kandub suust 
suhu. 

Peter Görgey ... Jancsi Pozsgai... Jakob Zirkõ. Gyuri Urbän ... 

«Elab?» 

«Elab veel. Õlg läbi lastud.» 

Läbilastud käe või jalaga patsient võetakse habemeajajate poolt esmajärjekorras käsile. Nende 
haavad seotaks kuis osatakse. Teised peavad esialgu sellega leppima, naised nende haavu 
pesevad. Enamik kannatab valu tummalt, oodates oma järjekorda. Mõningad kurdavad 
kibedalt oiates oma häda. 

«Mu jumal! Mu jumal!» nutab keegi noor sõdur, Mihaly Aranyi nimeline Egeri püssimees, 
«mu silm lasti välja! Ja surub põlenud servaga särgikäist vastu verist nägu. 

Petö istub talupoja-vammusega ülevisatud õlgtoolil teiste seas. Ta sääremarjas punetab nii 
suur haav, et ve tooli all on moodustanud juba järvekese. See polegi relva haav, vaid saadud 
ühest mahalangevast kivist. 

«Ära hädalda, Miska!» ütleb ta üle õla nutvale sõdurile, «parem elada Egeri kindluses ühe 
silmaga kui lasta end türklaste poolt võlla tõmmata, mõlemad silmad peas!» 

Ja hambaid kokku surudes talub ta, et habemeajaja ta koletut haava arnikaga peseb. 
Pisemate haavadega habemeajajate juurde ei tuldagi, need pestakse ise. Paljud vahetavad 
samas turuplatsil särki, kuna higist märg särk tundub isegi haavadest ebamugavamana. 
Lõbusalt räägitakse: 

«Aga siis mina ... » 

«Aga vaat mulle ... » 

Laibad on juba korralikult kiriku ukse ette asetatud. Verised, räbaldunud, nõgised, kõrbenud, 
liikumatud. Ühel nende hulgas puudub pea. Ka üks dolmanivarrukaga käsivars, kuidagiviisi 
õla küljest ära rebitud, lebab seal kõrval. 

Kaebliku nutuga läheb keegi, naine turuplatsilt kiriku poole. 

Dobõ tuleb sadulast maha ja võtab kiivri peast. Nii sammub ta süngel, piinatud ilmel surnute 
eest mööda. 

Seal lamab ka Egeri linnapea. Ta hallid juuksed on verest punaseks värvunud. Tolmuga 
käetud mustadel saabastel on veriseid laike. Mõlemad pojad põlvitavad ta kõrval. 

«Too linna lipp!» käsib Dobõ paaž Baläzsi. Ja tõmmanud varda küljest lahti linna sini-punase 
lipu, laotab ta selle üle Egeri linnapea surnukeha surilinaks. 


VIIES OSA KUUVARJUTUS 


1 


Szarvaskö kapten istus hommikust õhtuni oma kindluse tornis ja kuulatas Egeri poolt 
kostvat suurtükikõminat 

Paistis ilus sügisene päike. Vaevalt paar päeva tagas oli mets löönud kollendama, kuid et iga 
päev oli sadanu vihma, öösiti aga taevas oli olnud selge, olid puudealu-sed ja ojakallas uuesti 
haljaks muutunud. Otsekui polekski sügis, vaid hoopis kevad. 

Szarvaskö asetseb Egerist sama kaugel kui Isaszeg Gödöllöst või Füred Siõfokist otse üle 
järve. Tõsi küll, ta seisab mägede keskel; mäed tõusevad Felnemetist alates üha järsemate 


astangutena tihedalt ülespoole, nagu mingist suurest käest üksteise otsa tõugatud, — 
sarnased mäed kui Püha Gellerti mägi Budas. Szarvaskösse viib ainult üks kitsas looklev tee 
läbi mäekurude. 

Kui hommikuti suurtükikõne algas, lisandus taevasse kiiresti uusi pilvi, laotus tumenes ega 
möödunud tundigi;; kui hakkas sadama vihma. Mõnikord oli see vihm üsna, tahmane. 
Szarvasköni jõudes oli tuul pilvedesse kogunenud suitsu juba laiali kandnud, ja otsekui 
kallataks alla taevaste korstnapühkijate pesuvett, määris vihm Szarvaskö kindluse müüre, õue, 
kaljusid ja kapteni astreid. 

Szarvasköl oli samasugune väike kindlus nagu Dregely. Ta oli ehitatud kõrge kiltkivikalju 
otsa, ja sellele kes nägi teda esmakordselt, paistis ta otse kõrguvate mägede tipust välja 
nikerdatuna. Kindlus ise oli üpris tilluke. Ainuüksi kolm ehitust mahutas ta endasse, ning õu 

1 Tänapäeval seisab endiste pärisoriste talupoegade majade asemel pisuke küla, mis on selle 
poolest mainimisväärne, et see terve talve läbi ei näe päikest. (Autor.) 

oli parajasti nii suur, et varikriga sai ümber keerata. See oli pigern jahiloss. Kaitset võis ta 
pakkuda ainult tol ajal, kui suurtükke veel ei tuntud. Meie jutustuse aegu kasutati kindlust 
peaasjalikult Egerisse siirduvate väeüksuste puhkepaigana, või juhul, kui Eger langenuks 
vaenlaste kätte, oleks ta etendanud postijaama osa. 

Kui Eger tõesti langeb, võib isand Baläzs-Szalkay hobuse selga istuda ja koos oma 
neljakümne üheksa sõduriga põhjapoolseisse paikkondadesse sugulaste juurde siirduda. Kui ta 
mitte nõnda ei taha toimida nagu tige Szondy või nagu. Szolnoki kapten Lörinc Nyäry, kes 
käesoleva kuu neljandal päeval oma kindluse väravas ihuüksi sajale tuhandele türklasele vastu 
astus sõnadega: 

«Eks tulge — mina plehku ei pane!». 

Nõnda siis veetiski heasüdamlik Baläzs Szalkay terve päeva ülal tornis. Tal oli seljas 
kandadeni ulatuv laia kraega puravikukarva sügismantel ja rebasenahkne. karvamüts peas. 
Tema sinised niisked silmad olid murelikult suunatud ainiti tollele suurele mäele, mis sulges 
väljavaate Egeri poole. Kuna ta Egerit ei näinud, vaatas ta mäge. Oleks ta mujale vaadanud, 
oleks ikkagi vaid mäge näinud, sest need asetsevad nii lähedal, et hea püssiga võiks tabada 
mis tahes mäeküljel uitavat metskitse. 

Kindlusest allpool olid mõned majakesed ja vulises Egeri oja. Piki ojakallast viis kivine 
vankritee. 

Nii seisis siis isand Szalkay tornis ja vahtis tühjusse. 

Teda ümbritses vaikus. Pole siis ime, et isand Baläzs peaaegu pikali pidi kukkuma, kui 
äkitselt vahisarv selja taga röögatas. 

«Tulevad!» püüab vaht end õigustada, nähes, et isand ootamatust sarvehelist võpatas ning 
juba käegi tõstab, et talle kõrvakiilu anda. 

«Pühvel!» möirgab isand Baläzs, «mis sa puhud mulle kõrva, kui ma olen siinsamas! 
Oinapää!» 

Ta heidab pilgu kaljudel ülespoole looklevale jalgrajale ja näeb enda all kaht ratsanikku. 
Pealtnäha kõrgemast seisusest. Väiksem neist võib olla ka paaž. Tõenäoliselt tulevad nad 
kaugelt, kui otsustada kompsudega koormatud sadulate järgi. Kummalgi on õlal lühike püss 
ning üll jalusteni küündiv pähklikarva husaarikuub. 

«Need küll Egerist ei tule,» arutleb Szalkay poolvaljult. 

«Vahest on see Miklös Vas?» oletab tornivaht. Ta püüab isanda sõnu õhust haarata, et 
kuidagi oma äsjast rumalust 

pehmendada. Siiski on tal täna paha päev — isand Baläzs satub taas vihahoogu. 

«Kuidas saaks see olla Miklös Vas, sina juhmard! Sina igavene pühvlivasikas! Arvad, et 
Viin on sama lähed kui Apätfalva?! Sa viimane väliplasku, muul sihuke!» 


Sestsaadik kui Eger jäi türklaste rõngasse, oli meie hea isand alati pahuras tujus. Nüüd aga, 
kuna ta alluva ees häbenes oma ehmumist sarveheli peale, oleks ta tema lausa,ära söönud. 

Vaht läks piinlikkusest näost punaseks ja kattus higiga. Ei julgenud enam sõnagi lausuda. 
Isand Szalkay aga laskus mõõka käega vastu reit surudes keerdtreppi mööda alla, et vaadata, 
mis lind see õige nüüd tuleb. Viimase kahe päeva jooksul oli siit ainult mindud. Tulemas ei 
olnud kedagi. 

Kindluseõuel seisis noor ulja pilgu ning kahvatu näog noormees. Ei olnud tal vuntse, ei 
habet. Paaži moodi poiss tema selja taga hoidis hobuseid. Silmanud peremeest, astus 
noormees lähemale. Tä võttis suure Žžestiga mütsi peast ja kummardas: 

«Ma olen Egeri vanemleitnant Bornemissza noorem vend. Jänos on mu nimi. See poiss siin 
on õppur Miklõs Rez. Temalgi on vanem vend Egeris.» 

Szalkay andis Jänos Bornemisszale kätt. Teisele aga mitte. Kogenud silm nägi kohe, et too 
pole ülikusoost. 

«Tere tulemast,» lausus ta ükskõikselt. «Sinu venda ma ei tunne. Kui aga juhtun teda 
kohtama —, suudlen tugevasti. Oled mulle meeldivaks külaliseks.» 

Ta pilk peatus imestunult võõra kätel, mis olid kinnastatud. — «Mihuke naiselik olevus!» 
mõtles ta — ja palus lahke käeviipega külalist sissepoole astuda. 

«Tänan.» Nooruk kummardas. «Ma ei tulnud mitte külla, vaid tahaksin teilt üht-teist küsida. 
Nimelt, mis on Egerist kuulda?» 

Szalkay kehitas õlgu ja osutas Egeri suunas: 

«Kuuled ise!» 

«Kuulen. Suurtükituli.» 

«Juba üheksateistkümnendat päeva.» 

«On kindlus tugev?» 

Taas kehitas Szalkay õlgu: 

«Ka türklane on tugev.» 

«On neil küllaldaselt sõdureid?» 

«Kümnendal oli tuhat üheksasada kolmkümmend viis meest. Sellest alates on neid 
lakkamatult pommitatud.» 

«Kuningalt ei ole abi tulnud?» 

«Senini mitte.» 

«Kuid piiskopilt?» 

«Ka temalt mitte.» 

«Aga nad ometi ootavad?» 

«Ootavad, teadagi. Kuid mis siin pikka juttu teha, vennas. Tule ja puhka oma väsimus välja. 
Su hobusest näen, et oled juba vara koidikul teele asunud.» 

Oli ilmne, et isand Baläzsile ei meeldinud külalise kiired küsimused niimoodi püstijalu õuel 
seistes. Ta ise kippus ammugi juba söögilauda istuma ja ainult lahingukõma oli teda väljas 
kinni pidanud. Lõuna oli kätte jõudmas, kuid tema ei olnud isegi veel pruukosti söönud. 

«Isand,» lausus võõras paluvalt, kui nad uksest sisse astusid, «nooruk, kes minuga kaasas 
on, õpib teoloogiat.» 

«Õpib? No siis .. . Hei, tudeng!» hõikas Szalkay üle õla. 

Ta andis külalistele toa ja saatis neile lõhnavat pesuvett. (Varsänyi oli toonud talle türklaste 
laagrist pisut roosiõli. Sellega tahtis ta nüüd uhkustada.) 

Kui külalised viimaks söögituppa ilmusid, oli laud juba kaetud, isegi jänesepraad auras 
laual. 

«Jälle jänes?» käratas isand Baläzs kokaemandale. 

Ja kuna noormehed parajasti uksest sisse astusid, lisas ta vabandavalt: 


«Meie elame nüüd ainult jäneste varal. Egeri jänesed on lärmi eest kõik siia kokku 
jooksnud.» 

Bornemissza oli kuue maha võtnud ja ilmus söögilauda keha ligi liibuvas kirsipunases 
siidülikonnas. Ta kaaslane kandis lihtsat kanepist ülikonda. Mõlemal oli ühesugune vöörihm, 
mille küljes rippus ungari mõõk. 

Laual ei olnud peale lusika ühtki teist söögiriista. Tol ajal kasutas igaüks söögi juures oma 
isiklikku nuga. Kahvlit tunti ainult köögis. 

Külalisedki võtsid vöö vahelt oma noad välja. Vanema nuga oli kullatud, pärlmutterpeaga, 
noorema oma oli tavaline fäjeervaari puupeaga puss. 

«Mina küll armastan jänest,» naeris Jänos Bornemissza. «Ja see siin on toredasti tehtud. 
Meie pool valmistatakse teda teisiti... Kas härra kapten on ehk mu vennast midagi kuulnud?» 

«Teisiti?» tundis Szalkay huvi, «teisiti?» 

«Jah, teisiti,» vastas Jänos Bornemissza. «Meil kastetakse jänes kõige pealt veini sisse, siis 
asetatakse vähese veega tulele. Täidiseks pannakse keresse veel leivaviilukaid ja niimoodi, 
hautatakse. Tuleb aga silm peal hoida, et leem ära ei auraks. Kui leem on keenud, tõstetakse ta 
tulelt ära, võetakse liha välja ja leem kurnatakse. Seejärel lisatakse veel nelki, pipart, safranit 
ning ingveri.. Aga öelge, kas, me saame juba täna teada, mis kindluses on toimunud? Kas 
mitte mu vaene vend pole surma saanud?» 

Ja ta silmi valgusid pisarad. 

«Kas te siis äädikat leeme sisse ei panegi?» imesta Szalkay. 

Ta vaatles tähelepanelikult külalise kätt. 

«Miks ei,» vastas Jänos Bornemissza vastutulelikult «kuid alles lõpuks, kui jänes teist korda 
leeme sisse kastetakse. Me peame veel täna Egerisse jõudma.» 

Szalkay imes oma jänesekintsukondi lõpuni ja tahtis seejärel külalistega klaasi kokku lüüa. 

«Need ei joonud veini.» 

«Hm,» ütles Szalkay. 

Pühkinud vuntsid salvrätikuga ptihtaks, vaatas ta võõ raile otsa ning tähendas uuesti: 

«Hm.» 

Ta vaikis tükk aega. Siis toetab isand küünarnuki lauale ja hakkab kõnelema: «Et 
Egeri kindlusse või?» 

«Ja-jaa,» vastab rahutult Jänos Bornemissza, ise näost kahvatu. «Veel täna õhtul.» 

«Hm, Ma tahaksin teada, kuidaviisi? Nagu lind? Või nagu vaimud — läbi lukuaugu?» 

«Nõnda nagu mutid, armas vend.» 

«Mutid?» 

«Kindlusel on maa-alused käigud.» 

«Maa-alused käigud?» 

Szalkay raputas uskumatult pead. 

Jänos Bornemissza pistis käe põue ja võttis sealt tüki pärgamenti. Laotas selle siis Szalkay 
ette. 

«Siin nad on — need punased jooned.» 

«Tean,» noogutas Szalkay joonisele pilku heites. «Siin on teed küll olemas, aga tegelikult 
neid enam ei ole. Juba Perenyi ajal varisesid kõik käigud sisse.» 

«Varisesid sisse?» 

«Nojaa. Kui Perenyi kuningas Istvän Püha kiriku poolitada laskis, satuti käikude peale ja 
lasti suurtükkidega kõik puruks. Kõik langes kokku. Ei ole ungarlane neid käike puurinud. 
Ungari mees ei mõtle põgenemisele, kui ta kindlust ehitab.» 

«On see kindel?» 

«Sama kindel kui see, et me siin istume.» 


«Tähendab, täiesti kindel? Kust teie aulisus teab, et see nii väga kindel on?» Szalkay kehitas 
õlgu. 

«Dobõ saadikud käivad minu juures. Nad tulevad lähevad läbi türklaste laagri. Loomulikult 
türklaste rõivais. Neil päevil torgati üks neist läbi. Oleks kas või üksainuski tee olemas, kas 
arvad, et nad seda ei kasutaks?» 

Noor Bornemissza vaikis mõtlikult. Viimaks tõstis ta pea: 

«Ja millal saadik tuleb või millal ta tagasi läheb?» 

«Praegugi on kaks käjskjalga väljas! Miklõs Vas ja Imre Szabö. Dobõ läkitas nad Viini 
kuninga juurde.» 

«Ei tea, millal nad tagasi jõuavad? Millal kindlusse lähevad?» 

«Miklõs Vas on tõenäoliselt nädala pärast siin. Szabö jõuab ehk kahe nädala jooksul. Iga 
nädal läheb siit üks kuller läbi.» 

Küsija silmad tõmbusid niiskeks. Kahvatult vaatas ta läbi pisarate enese ette. 

Szalkay rüüpas oma peekri tühjaks. Taas ümahtas ta korra. Laskus siis tugitooli seljatoele, ja 
vaadates silmanurgast külalise poole, lausus vaikselt: 

«Kuule sina, Jänos Bornemissza! Sina oled niisama vähe Jänos kui mina Aabrahan. Ja 
sama vähe oled sa Bornemissza vend kui mina Egeri piiskop. Naisterahvas oled sa, õeke, pane 
endale selga mihuke dolman tahes: minu silma sa ei peta!» 

Võõras tõusis püsti: 

«Andke andeks, isand Szalkay, — ma ei salatsenud teie auväärsuse ees mitte selleks, et teid 
ninapidi vedada ega ka mitte sellepärast, et ma teid ei usaldaks. Vastupidi! See oli mõeldud 
väid selleks, et te mind mu teel ei takistaks. Ma olen Gergely Bornemissza naine.» 

Szalkay tõusis ja kummardas: 

«Teie teenistuses, auväärt emand.» 

«Tänan teid. Nüüd ütlen ma ka, mispärast ma õieti tulin. Minu armsal mehel on üks türgi 
talisman. See, kelle oma ta oli, varastas ära meie väikese poja ning tõi siia, Egerisse. Ta 
mõtles, et talisman on minu mehe käes. Vaadake, seesama ongi.» 

Ja Eva võttis põuest nööri otsas rippuva kunstipärase türgi sõrmuse. 

Szalkay vaatles imestusega sõrmust. 

Naine jätkas: 

«Mõnd aega lasksin. Soproni sõduritel türklast otsida, aga kuna need teda ei leidnud, tulin 
ise talle järele. Türklane on ebausklik. Talisman tähendab talle kõike. Kui võimalik, tapab ta 
mu mehe. Kui mitte, siis tapab mu poja. Kui sõrmus oleks mü mehe käes, võib-olla jõuaksid 
nad veel kokkuleppele. Mees annaks talle sõrmuse, türklane annaks vastu lapse.» 

Szalkay raputas pead: 

«Armas õde: ägärlased on vandega tõotanud, et nad ei vaheta türklastega ainsatki sõna ega 
võta neili vastu mingisugust läkitust. Kes aga türklasega räägib vöi nendega saadikuid 
vahetab, olgu see siis ohvitser või lihtsõdur, on surmalaps.» 

Pead vangutades jätkas ta: 

«Oleksite te eile siia jõudnud! Kuid kes teab, said nad sisse?» 

Kapten mõtles Lukäcš Nagyi. 

«Aga mina,» vastas Eva, «mina pean veel täna õhtul kindlusse pääsema! Mina ei ole 
vandunud, et ma türklastega ei räägi.» 

«Kuidas te seda siis mõtlete? Te ei saa ju ometi kahekesi end laagrist läbi raiuda?» 

«Lähme türklaste riietes.» 

«Lähete türklaste riietes, siis lastakse teid kindlusest surnuks.» 

«Me hüüame.» 

«Siis langete väljaspool kindlusemüüre türklaste kätte. Väravad on kõik kinni müüritud. 
Võimalik, et isegi kividega kinni müüritud.» 


«Aga kuidas Dobö saadik viie päeva pärast sisse saab? 

«Riskib eluga. Ta muidugi teab, millises väravas teda oodatakse. Tal on vile ja märgusõna. 
Ta oskab türgi keelt. Peate tema ära ootama, kui just iga hinna eest 
hädaohtu tahate tormata.» 

«Ja kui ma lähen valge rätikuga? Kui ütlen, et otsin Jumurdžaki-nimelist ohvitseri?» 

«Armuline emand on ilus ja noor. Kui te ka poisina esinete, olete niisama väärtuslik kui 
naisterahvana. Esimene vastujuhtuv sõdur veab teid oma telki.» 

«Aga kui ma toetun kellegi tuntud ohvitseri nimele?» «Laagris on kakssada tuhat meest. Ei 
tunne need oma ohvitsere, nimepidi. Pealegi ei räägi nad üht ja sama keelt. Seal on pärslasi, 
araablasi, egiptlasi, kurde, tatarlasi, serblasi, albaanlasi, kroaate, kreeklasi, ärmeenlasi — 
tuhandet sorti rahvast. Ohvitseregi tuntakse nimepidi ainult oma väerühmas. Ja ega seegi pole 
nende pärisnimi, vaid hüüdnimi. Kui näiteks ohvitseril on pikk nina, hüütakse teda omavahel 
Pikkninaks voi Elevandiks, ehkki ta nimi on Ahmed või Hassan. Kui juhtub olema punapea, 
on ta nimeks Orav või Vask. Kui ori pikk ja peenike, on ta Toonekurg. Ja selles vaimus edasi. 
Igaüks saab oma nime selle järgi, mis temas kõige hõlpsamini silma torkab. Üks nende 
ohvitser kandis nime Röhits, kuna ta rääkides alatasa rohitses.» 

Naine langetas pea. 

«Andke siis mulle nõu, vend Szalkay,» 

«Minu nõu on ära oodata käskjala saabumine. Olgu see Miklõs Vas või keegi muu, 
armulisus annab, sõrmuse tema kätte ja tema viib selle sisse. Küllap siis isand Bornemissza 
leiab tee, kuis türklasega asja ajada.» 

See oli tõepoolest tark nõuanne. Kuid kus sa sellega! Pekslev emasüda ei tunne sõna 
«küllap». Ta näeb üksnes pistoda, mis hõljub tema armastatute kohal. Selle ette tuleb tõsta 
kilp, mida varem, seda parem! 

Eva laotas kindluse plaani laiali ning süvenes pikalt tähelepanelikku vaatlusse. 

«Kui kindlus on ehitatud juba enne ungarlaste sisserändamist,» lausus ta viimaks pead 
tõstes, «ei võigi kaasaegsed teada, mis Seal all tegelikult on. Ennäe, siin on kirik ja siit 
hargnevad laiali kolm maa-alust käiku. Need võivad tõepoolest olla puruks lastud. Aga siin on 
neljas tee, mis viib praeguse palee alla välja ning on teistest hoopis kaugel. Seda ei võidud 
tookord leida, kui Sändori bastioni ehitati. Võib-olla teati seda, võib-olla mitte. Kus on selle 
sissekäik, Miklõs?» Ta lükkas plaani poisi ette. 

«Telliskkripõletusahju juures,» vastas poiss hetkelise silmitsemise järel. 

«On seal niisugune asi?» küsis Eva Szalkaylt. 

«On,» vastas Szalkay. «Kindlusest kirdes.» 

Poiss veeris imetillukest kirja: 

Kirdes telliseahi. Ümmargune lame kivi, kümme sammu pähklipuust lõuna poole. 

See on sissekäik. 

«On seal pähklipuu?» küsis Eva jälle. 

«Seda ma just ei mäleta,» vastas Szatlkay. «Olen üksainus kord elus seal käinud, see oli 
veel Perenyi ajal.» 

«Ja kas see telliseahi on kindlusest kaugel?» 

«Ei, mitte kaugel. Umbes veerandtunni tee, või isegi vähem.» 

«Siis on türklased sealgi.» 

«Kindlasti. Kui mitte teisi, siis sõjaväega kaasas olev rahvas — karjused ja muud taolised.» 

«Kas aulisel isandal on meile anda mingeid türgi rõivaid?» 

«On.» 

«Deli mantel ka on?» 

«On, kuid ainult üks. Ja seegi on lõhkine.» 


«Ma õmblen kokku,» vastas Eva. «Ükskord olen juba; delina ringi rännanud. Poleks 
arvanud, et see kunagi kasuks tuleb.» 

Toetas lauba käele ja mõtiskles. 

«See ei ole sugugi kindel, et too käskjalg viie päeva pärast siia jõuab. Aga kui ta hilineb? 
Aga kui ta tapetakse?» 

«Muidugi, salakuulaja kohal lehvib alati surmavari.» Naine kargas püsti. 

«Ei, ma ei jää siia isegi nii kauaks, et mantel kinni õmmelda. Nii ongi parem. Tänu teile 
lahke vastuvõtu eest!» 

Ja ta sirutas kaptenile käe. «Ega siis ometi...» 

«Lähen otsekohe teele.» Kapten tõusis ja seisis ukse ette. 

«Seda ma ei või lubada. Nii pimesi tormab ainult kärbes ohule suhu... Süüdistaksin end selle 
pärast elu lõpuni.» 

Eva langes tagasi toolile. 

«Teil on õigus,» ohkas ta. «Meil tuleb teistviisi minna. 

Tuleb midagi välja mõelda, et nad meid kinni ei võtaks...» 

«Just nimelt,» vastas isand Baläzs samuti istet võttes. «Kui avaneb kas või juuksekarva- 
suurune võimalus, lasen auväärt emanda minna.» 

Egeri kindlusest kirdes asetseb kõrge mägi, nimega Eged. Tema tõeline nimi pidanuks 
olema õieti Püha Egid või Püha Egyed, kuid kuna Egyedi nime ungarlane kunagi ei ole 
sallinud, on mägi tänapäevani jäänud lihtsalt Egediks. Eged asetseb Egerist sama kaugel kui 
Püha Gellerti mägi Köbänyast, on sellest aga hulga kõrgem ning kogukam. 

Kui Egeri kindlusest keegi tugevakäeline mees laseks selle mäe suunas lendu hanesulega 
noole, lendaks see üle künka, kus haugub kari türklaste suurtükke, ja langeks orgu, kus 
pesitseb laagri kirev rahvarämps. Org kuulub nüüd tervenisti kaupmeestele, 
hobuseparisnikele, habemeajajaile, dervišeile, soolapuhujaile, mõõgaihujaile, sorbeti ja 
halvaaga kaubitsejaile, köietantsijaile, orjakaupmeestele, vanakraamikaupmeestele, 
mustlastele ja muule sedasorti rahvale. Sealt käivad nad päeval laagris äri tegemas, 
sahkerdamas, noosi luuramas, rahvast lõbustamas, posimas, varastamas, petmas, ühe sõnaga 
—elamas sõdurite hulgas. 

Teisel oktoobril, kolm päeva pärast mihklipäeva tormijooksu, saabus Tärkänyi metsa poolt 
orgu noor deli. Ta oli ratsa. Seljas oli tal atilla, kintspüksid, pikk kaamelikarvast mantel ja 
jalas kollased saapad. Turbani asemel kattis ta pead delide kombe kohaselt mantli kapuuts. 
Vööl rippusid kinžallid. Õlal vibu ja nooletupp. Enda ees ajas ta ahelais jalgadega ungari 
poissi. See omakorda ajas härga. Härg ja poiss olid nähtavasti deli röövsaak. 

Selles ümbruskonnas leidus rohkesti viinamarjaistandusi. Tänavu aga ungarlased saaki ei 
koristanud. Viinamarjapuhmad on türklasi täis. Vaata kuhu tahes — kõikjal viinamarjade 
vahel vilgub nende turbaneid ja karvamütse. 

Siit-sealt hõigatakse noorele delile: «Kust sa selle toreda saagi noppisid?» 

Tulijad on aga hoolega ametis härjaajamisega. Nad ei vasta. 

Deli on Eva. Ori — Miklõs. 

Seal kandis valvureid ei ole. Või kui ongi, kolavad nemadki viinamarjapuhmastes ringi. 
Milleks vaht, kui, vaenlast pole? Bornemissza Eva jõuab takistamatult tel-lisepõletuspaiga 
juurde orgu, kus teda kesk räpaste kirevate telkide segadust ümbritseb kohe koerte ja 
mustlaspõngerjate lärm. Peagi trügivad inimmurrust läbi ülesostjad: 

«Palju sa poisist tahad?» 


«Mina pakun viiskümmend piastrit.» 

«Mina annan kuuskümmend gurušit.» 

«Mina seitsekümmend.» 

«Härja eest kakskümmend piastrit.» 

«Mina kolmkümmend.» 

«Nelikümmend.» 

Deli ei lasku nendega sõnavahetusse. 

Odaga kaitseb ta kord härga, kord orja. Orja käes plaksub piits. 

Nad keeravad viinamäelt alla telliseahju juurde. Seal on pilt veelgi kirjum. Telliskividest on 
mustlased endile majakesed üles sättinud. Katuse aset täidavad oksad või puldan. Mõned 
mustlaspered on end isegi ahjudesse majutanud. Praetakse, keedetakse ja lüüakse lulli leebe 
sügise päikese all. 

Vana pähklipuu on alles ning elus. Tema varju on keegi hobuseparisnik endale asupaiga 
valinud. Eva mõõdab silmadega sealt kümme sammu lõuna poole. Seal on hobuste tarandik. 
Selle kõrval parisniku neljanurgeline telk, millele on türgi tähtedega kirjutatud koraanist võe- 
tud tsitaat: 

«Fakri-fakhri.» 

Olgu tähendatud, et türgi kaupmees ei kirjuta iialgi poe uksele oma nime, vaid paar-kolm 
lauset koraanist. 

Eva silmas kivi. See oli kunagine veskikivi. Siin oli ta vedelnud kindlasti juba ammusest 
ajast. Ta oli niivõrd maasse vajunud, et ulatus ainult pooleldi pinnasest välja Keskelt august 
kasvas üles pikk rohi, ning sammal ja kibuvits olid endale leidnud seal hea troonirnisnaiga. 

1 Mu vaesus, mu uhkus (araabia k.). 

418 

Eva ajas oma härja ja orja hobuste juurde. Ta torkas oda kivi keskele auku. 

Parisnik astus kummarduste saatel ligi. 

«Palju sa orja eest tahad?» küsis ta habet siludes. 

Eva mängis tumma. Ta osutas oma suule ja raputas eitavalt pead. 

Tumm sõdur ei olnud sugugi harulduseks. Kui oled tumm ja sul vuntse ega habet ei ole, 
mõistab türklane korrapealt, et ta ees seisab sihuke jumalast neetu, kes, kui ta pole deli, elab 
peost suhu — juhuslikust saagist ja almustest. 

«Otuz gurus,» pakkus kreeklane. 

Eva osutas näpuga, et ainult härg on müüa. 

Kreeklane vaatles härga eest ja takka. Hindas patsutades looma rinda ning pakkus uue 
hinna: 

«Urmi gurus. Š 

Eva raputas pead. 

Kaupmees lubas viimaks kolmkümmend, kolmkümmend viis piastrit. 

Vahepeal oli Eva istunud rohule ja kompis valulise näoga oma jalasäärt. Tal oli tükk toorest 
liha sääre külge seotud, lihast norguv vedelik oli tumedalt imbunud läbi sinise kalevi. 

Kui kreeklane oli pakkunud kolmkümmend viis piastrit, näitas Eva märkide ja odaotsa abil, 
et ta vajab telki ning just sinnasamasse paika. 

Kreeklane nägi, et deli on haavatud, näost kalbe ja surmani väsinud. Ta mõistis, etdeli 
soovib puhata, kuni haav paraneb. Eks sellepärast ta kindlasti telki tahabki. Mees laskis oma 
sulasel tuua lagedale kolm-neli närusest närusemat telki. 

«Ole lahke, vali.» 

Eva valis välja kõige suurema, mis oli kõige enam paigatud, ja osutas härjale, et selle võib 
ära viia. 

Kaupmees pidas härga telgi eest liiga väheseks. Eva andis talle ka oma hobuse, pangu aga 
ainult telk sinna kivi kohale püsti. 


Kaupmees nõustus. Kahe saratseenlasest sulase abiga püstitas ta telgi määratud paika. 

See oli läinud siis libedalt. 

12 Kolmkümmend gurušit (türgi k.). 

Kakskümmend gurušit (türgi K.). 

«Taevas Aaidaku meid!» sosistas Eva, jäänud Miklõsiga telki üksi. 

Nüüd oli küsimus vaid selles: kuidas ja millal tõsta kivi kohalt? 

Tuli kuidagiviisi veel hankida latt. Selle tõukaksid na veskikivi auku ja kaaluksid ta 
niimoodi üles. 

Latti muretseda polegi nii raske. Tuleb ainult hobuste tarandikust üks teivas ära võtta. Seda 
saab teha öösel. 

Künka taga mürisevad vahetpidamata suurtükid ja tihedalt põmmutavad vahele kindluse 
kiitsakad arkebuusid. Mõnikord paiskub siiamaanigi suitsuvingu. Puude lehestiku vahelt 
paistab üks kindluse tornidest. See on juba rusustunud — otsekui hiirte näritud küünal. Ent 
Eva ja Miklõs vaatavad teda sellegipärast rõõmuga. Torn tähistab kohta, kuhu nad veel samal 
ööl jõuavad. 

Ümberringi siblib igasugust rahvast. Vahetevahel ilmub nende hulka ka sõdureid. Enamasti 
ostavad nad hobuseid või otsivad tohterdajaid. Ka mustlaste talismani-del on suur minek. Eriti 
neisse küll ei usuta, kuid ostetakse ometi. Ühe assaabi karvasel rinnal ilutseb vanikuna hulk 
pisukesi talismane. 

Eva sirutas end mantlile pikali. 

«Mis te arvate, Miklõs, kas mul õnnestub poeg üles otsida? Kui siiani olen jõudnud, võin ka 
edasi jõuda.» 

«Juba jälle arutlete selle kallal, auväärt emand!» 

«Ei pea mind selles riietuses keegi kinni. Võin otsid ja leida ta laagristki. Astun Jumurdžaki 
ette ja ütlen: siin on sõrmus, anna mu poeg siia!» 

«Seepeale võtab ta sõrmuse, poissi aga ei anna.» 

«Oo, jumalavallatu metsloom!» 

«Kui ta seda ei oleks... Oletagem, et ta on aus; kui mis saaks, kui mõni ohvitser laagris 
juhtuks teie armulisusele käsku andma? Võib olla seesuguseid väeosi, kuhu delid ei tohi 
sattuda. Suurtükkide ümbrus on kindlasti selline keelatud paik. Otsekohe saadaks aru, et teie 
armulisus on laagris võõras. 

«Võtavad kinni...» 

«Ja kuigi nad seda ei teeks, ei laseks Jumurdžak teid ikkagi peost.» 

Eva ohkas. Ta harutas leivakoti lahti. Võttis sealt välja leiva, külma kanaprae ja ladus 
veskikivile. 

«Sööme, Miklõs.» 

Viimaks hakkas hämarduma. Suurtükikõmin vaikis. Pimeduses tõttas igaüks peagi 
puhkama. 

Eva võttis kotist paki küünlaid. Tulerauaga süütasid nad ühe põlema. 

Kesköö paiku, lipsas Miklõs telgist välja ja mõne minuti pärast oli ta tagasi 
käsivarrejämeduse teibaga. 

Nad pistsid selle auku ja kangutasid kivi paigast. 

Kivi all ei olnud muud, kui niiske must savimaa ja paar musta putukat. 

Eva koputas kannaga kivi sängi põhja. 

Koputus oli nagu küsimus maale: oled sa õõnes? 

Pinnas kumises tuhmilt vastu: 

«Olen õõnes.» 


Eva otsis kotist labida. Ta torkas odavarre otsa ning asus kaevama. Miklõs kraapis käega 
mulda. 

Kahe vaksa sügavuses puutus labidas lauda. 

See osutus vaksapaksuseks tammepuulauaks, mis oli juba üsna pehkinud. Nad kaevasid 
selle välja ja tõstsid üles. Alt tuli nähtavale kiviauk, parajasti nii suur, et inimese kere läbi 
mahtus. 

Neil tuli alla minna umbes kümnest väikesest trepiastmest. Siis õõs avardus. Ta oli kividega 
vooderdatud justkui kelder. Seal sai püsti edasi liikuda. 

Õhk oli raske. Käik pime. Kohati valendas seinas salpeeter. Kividest õhkus rõskust. 

Miklõs sammus ees. Ta hoidis küünalt. Paiguti sumasid nad pahkluudeni vees, vahel 
komistasid kivi otsa, mis võlvist alla oli kukkunud. 

Sellistel puhkudel heitis Miklõs üle õla tagasi: 

«Vaadake ette — kivi on teel.» 

Mõnes kohas kõmises maa nende jalge all. Seal oli kindlasti veel teinegi maa-alune käik. 
Mis rahvas selle küll on ehitanud? Sellal, kui kindlus rajati, ei kirjutatud veel ajalugu. Kes 
teab, missugused suguharud elasid siin maal enne meid? 

Taas kuuldus Miklõsi hääl: 

«Ettevaatust! Tuleb kummarduda!» 

Hea tükk aega oli käik veel järsult kallak, võlvialune madaldus üha, siis hakkas-tee tõusma, 
laevõlv aga mitte. 

Miklös laskus neljakäpukile. Eva peatus. «Minge teie edasi, Miklõs,» ütles ta. «Kui käik on 
ummistunud, peame tagasi labida järele minema.» 

Miklõs roomas edasi. Küünlavalgus muutus järjest nõrgemaks, kuni viimaks hoopis kustus. 
Eva jäi pimedus üksi. 

Ta põlvitas maha ning palvetas: 

«Oo mu jumal!... Mu vaese eksleva hinge isa! Näed sa mind siin pilkases pimeduses? ... 
Ainult mõni samm lahutab mind mu Gergelyst... Kas selleks andsid meid ühte et nii õnnetul 
kombel teineteisest jälle ära rebida?.: Sinu poole pööran oma pale, oma väriseva sücrame... 
Issand, siin vaenlase jalge all, maa mustas sügavuses anun sind: lase mind tema juurde 
jõuda!» 

Valgus süttis uuesti. Pea ilmus pimedusest ka Miklos algul end kõhuli edasi libistades, siis 
taas küürakile tõustes. 

«Paarikümne sammu kaugusel käik aheneb, seejärel tubli kümne sammu kaugusel 
avardub jälle. Seal hargneb tee kaheks. Mõlemad käigud on aga sisse varisenud.» 

«Minge tagasi labida järele, Miklös. Tuleb kaevata kuni hommikuni. Aga iga tunni takka 
peate, Miklos, ennast telgi ees näitama, et mitte kahtlust äratada.» 

Poiss kuuletus sõnatult. 

«Kui pääsen oma mehe juurde, Miklõs,» lisas Eva, «tasume teie headuse eest. Dobö 
armastab minu meest nagu oma venda. Tema muretseb teile Dobö juurde kirjutaja koha.» 

«Seda ma ei võta vastu,» vastas Miklõs. «Minu süü tõttu läks laps kaduma, minu abiga peab 
ta saama üles leitud. Niipea kui ta on käes, võtan reisikepi ja lähen kooli!» 

Vaene Miklös! Ei lähe sa enam iialgi kooli! 

Mihklipäeva' lahing oli kestnud lõunani. Peale lõunat jäid suurtükid kummalgi tiival vait. 
Kindlusest kõlas circumcederunt-psalmi kaeblik leinaviis. All müüride ümber korjasid laagri 
dervišid ja vaimulikud vankritele surnuid ning raskelt haavatuid, kes omal jõul ei suutnud 
jalule tõusta. 

Kindlus mustendas verest nii väljast- kui seestpoolt. Bastionidel ja neljas tormijooksukohas 
puistasid naised 

vereloikudele tuhka ja kivitolmu. Nurgatorni juures loopis kindluse timukas janitšaride laipu 
üle müüri alla. Nende lipud toodi rüütlisaali. Relvad jaotati sõdurite vahel ära: igaüks võis 
endale tasuta valida, mis talle meeldis. 

Võitlejaile kulusid kõik ära, ent kõige hinnatumaks relvaks oli muutunud kirka. 

Sadade kaupa koguneti sepikoja ette. 

«Mulle ka .kirka! Kirka!» 

Mekcsey andis seppadele otsemaid korralduse kirkasid taguda. Sepad raiusid raudvarvad 
vaksasuurusteks tükkideks ja viskasid tulle. Üks ots taoti teravaks, teine lamedaks, keskele 
tehti auk. Kes veel paari-kolme dinaariga oma soovi toetas, selle kirka lihviti, teravamasse 
poolde viiliti veresoonteks nimetatavad õõned. Varre meisterdas igaüks ise otsa. 

«Noh, tule nüüd, va tuttpea!» 

Need sõdurid, kes kõige lühemat aega lahingus olid olnud, käsutas Dobö kohe peale 
lõunasööki müüriparandustöödele. Kõigepealt tassiti aukudele purustatud torni kive. Õhtuni 
andis kivide vahelt välja tirida muljutud türklaste laipu. Muidugi leidus nende hulgas ka 
ungarlasi. 

Töötada! Töötada! Jätkus parajat tööd lastelegi. 

«Korjake kokku kõik suurtükikuulid, mis kuskil vedelevad! Suured tooge kahurite juurde, 
väiksed väikeste juurde bastionide jalale!» 

Tol ööl ööbis Gergely koos leitnant Hegedüsiga väljas Sändori bastionil. 

Öö oli vilu. Lai kuusirp säras valgelt tähtede keskel. Turuplatsil ja ümber selle pilla-palla 
magas väsinud kindluserahvas. Vahidki lonkisid uniselt edasi-tagasi. Kes seisma jäi, uinus 
püstijalu. 

Gergely oli lasknud endale ja kahele leitnandist seltsilisele ühe võlvi alla õlekotid tuua. 
Võlvialuse ees põles lõke. 

Pikutades niimoodi tule leebel paistel, sõnas Hegedüs: «Sina oled õpetatud mees, Gergely. 
Minagi valmistusin vaimuliku kutseks, kuid aeti minema. (Nelikümmend türklast panin täna 
sellesama käega magama. Nende hulgas oli üks, kes kaks korda mulle äigas. Nii et sa ei või 
öelda, nägu oleksin argpüks.» 

Gergely oli väsinud ning unine. Ent Hegedüsi hääl rabises nii järelejätmatult. 

Gergely vaatas teda. 

Seal ta istus õlekotil. Tuli heitis kuma talle näkku ja ta pahkluudeni ulatuvale sinisele 
mantlile. Hegedüs jätkas: 

«Siiski mõtlen tihti, et inimene on inimene, olgu tal pea paljaks aetud või mitte. Ja et meie... 
mõrvame.» 

«Eks muidugi... » ümises Gergely uniselt. 

«Ja nemad tapavad meid.» 

«Muidugi tapavad. Kui nad relva asemel veiniplaskuga müürile roniksid, võtaksime meiegi 
nad veiniga vastu. Vere asemel voolaks vein. Nüüd aga magame.» 

Hegedüs kõõritas tulle, nagu kõheldes, kas rääkida või mitte. Lõpuks lausus: 

«Mis on vaprus?» 

«Äsja ütlesid, et lõid nelikümmend türklast maha, ja nüüd küsid, mis on vaprus? Heida 
pikali, puhka! Sina oled väsinud.» 

Hegedüs kehitas õlgu: 

«Oleks meie hulgas üks säärane tark mees, kel oleks nii palju mõistust kui meil kõigil 
kokku, või ütleme: nii palju mõistust kui kogu maailma inimestel ühtekokku ma usun, et see 
poleks vapper.» 

Ta vaatas Gergelyle otsa. Leek paistis Gergelyle otse silma, tal endal aga joonistas vaid 
esileulatuvad põse sarnad välja. 


Gergely sulges silmad ning vastas uniselt: 

«Vastuoksa, too just olekski kõige vapram.» 

«Aga Gergely, too oskaks ju hoopis pajemini elu väärtust hinnata. Sest praegu elame me 
küll siin maamunal Kui aga türklane meil pea maha võtab, ei ole sugugi kindel, et me siis ka 
veel edasi elame. Säärane ülitark mees ei viskaks nii naljalt käest seda, mis tal on, paljalt selle 
pärast, et öeldaks: oli vahva mees!» 

Gergely haigutas. 

«Minagi olen selle üle mõelnud,» vastas ta siis, «ja leidsin, et vähese aruga mees on 
sellepärast vapper, e ta ei mõista surma. Arukas mees aga on vapper selle pärast, et mõistab.» 

«Surma?» 

Gergely keeras külje. Tal olid juba silmad kinni. Hegedüs pomises. 

«Just nimelt. Rumal elab looma elu. Loom ei tunne surma. Sa vaata kana: kuidas ta oma 
poegi kaitseb! Nii- 

pea aga, kui tibu kooleb, jätab ta tema sinnapaika. Mõistaks ta surma niisama palju kui 
kõige lihtsamgi inimlaps, ta kurvastaks ja nutaks, kas pole nii? Ta teaks, et ta laps on 
kaotanud elu. Kel aga surmast pole vähimatki aimu, sel pole ka elust midagi. Aga vaata avara 
mõistusega inimest. Tema on vapper just seetõttu, et mõistab, et keha pole veel kõik.» 

«Kus olime me enne elu? Kuhu jääme, kui tuleb surm? Seda me oma maises kehas ei tea. 
Kuid mis meist saaks, kui teaksime? Siis ei muretsetaks enam tänaste asjade pärast, vaid 
sellepärast, kuis üks või teine meie tuttav toimiks teises ilmas ja kuis sündmused, mille 
keskelt meid välja kisti, pärast edasi arenevad.» 

«Hüva, hüva!» vastas Hegedüs. «Pappidelt kuulen sedalaadi juttu sageli. Kuid maapealsel 
elul on kindlasti oma väärtus, liigagi suur väärtus selleks, et mõnel vastujuhtuval paganal 
oleks, kellel pead maha raiuda.» 

Tuli põles praginal, muutes kuldseks õlekoti kõrval lebavad mõõgad ja soomusrüü. Gergelyl 
oli nahaga ülelöödud kilp padjaks pea all. Ta õiendas seda paremasse asendisse ning vastas 
uniselt: 

«Räägid rumalusi, sõber Hegedüs. Loominimene teeb mõnikord pimesi head, arukas 
inimene alati teadlikult. Sa ju tead, et isamaa kaitsmine on suur ja püha tegu, just samaväärne 
kui laps kaitseks oma lihast ema.» 

Ta tõmbas mantli üle kõrvade. 

«Kus on see kirjutatud, millises seaduseparagrahvis, et kaitse oma ema? Kaitse, kui vaja, 
oma elu hinnaga? Loom teatavasti ei kaitsegi. Aga inimene, rumalaimgi inimene täpselt 
samuti kui kõige targem, tormab oma ema ohustajale kallale ja kui ta ka sureb, tunneb ta, et 
teisiti poleks ta saanud toimida.» 

Üha unisemal häälel jätkas ta: 

«Mõnikord juhatab jumalik seadus meie tahet. Armastus on jumalik seadus. Armastus ema 
ja kodumaa vastu on üks ja sama. Hinge ei saa türklane tappa. Eh sind Pontsiust, lase mind 
juba magada! Leidsid õige aja filosofeerida! Vaat kui valan sulle selle viletsa kilbiga.» 

Hegedüs vaikis. Laskus temagi viimaks asemele pikali. Kindluses ei kostnud muud, kui vaid 
vahtide monotoonseid samme, mingit kauget kopsimist — keegi tagus rauda rauaga —, 
üksiku veski tasast rudinat ja hobuse kabjamüdinat veski ees. 

Järgmise päeva hommikul suurtükid vaikisid. Türgi muldkaitsevallide taga aga kihises 
laager. 

«Türklased kirjutavad jälle kirja,» tähendas Dobö. 

Tal oli käes valge paberipoogen. Ta laskis puhuda kogunemissignaali. Kahe minuti pärast 
seisid kõik sõd rivikorras Dobõ ees. Palju seotud päid, seotud silmi, tud käsi. Ometi olid näod 
reipad. 


Dobö rääkis: 

«Sangarid! Lasksin teid .kokku kutsuda selleks, et kiita. Esimese tormijooksu kindlusele 
lõite nii mehiselt tagasi nagu see ungari sõdurile sobiv. Ma ei näinud teie keskel ühtegi nõrka. 
Olete ära teeninud kangelase nime! Kohe, kui türklased end siit koristavad, lähen isiklikult 
tema majesteedi kuninga juurde ja isiklikult palun ma teile autasu. Seni aga austagem eriti 
neid nelja sangareid, kes oma elu kaalule pannes rünnaku tagasitõrjumises välja paistsid. 
Astuge ette: Istvän Bakocsay, Läszl5 Török, Antal Komlösi, Szaniszlõ Soney. 

Neli võitlejat astusid rivist välja Dobö ette. Kõigil neljal oli pea sidemes. 

Dobõ jätkas: 

«Väliskindluse müürile tungis vaenlane ja heiskas esimese lipu. Reamees Istvän Bakocsay 
sööstis üksipäini janitšaride rühma keskele. Kiskus türklase käest lipu ja viskas selle alla. 
Seni, kuni ma tema nime kuninglikule kõrgusele ette saan kanda, ülendan ta kapraliks, ja 
viiskümmend nõbedinaari ja uus munder olgu talle tasuks. 

Elaguhüüete kestel luges laekur Sukan viiskümmend hõberaha kangelasele pihku. 

Dobö jätkas: 

«Kindluse lipu paiskas kahurikuul koos müüriga maha. Lipp kukkus türklaste sekka. Läszlõ 
Török hüppas üksi päini lõhest välja ja tõi selle tuhande surma keskelt tagasi. Seniks, kuni 
saabub kuninglik autasu, saab ta kindluse kassast ühe forindi ja kalevist ülikonna.» 

Kangelane heitis võiduka pilgu üle juubeldava rahvahulga. Sukän andis talle autasu kätte. 

1 Kalevi hind oli tol ajal kõrge ja seda sai osta ainult Viinist. Vormirõivastust sõdurid ei 
kandnud, üks kalevist munder pidas vastu eluaeg. Mis puutub aga rahasse, siis olgu teada, et 
Dobö kui kindluseülema aastapalk oli 600 forinti, Jänos Sukänil 50 forinti, kirjutaja Boldisäril 
20 forinti, Dobö kokal 10 forinti, aednikul ainult 6 forinti — kogu aasta peale. See, mida 
Dobö kindluse kassaks nimetas, õigupoolest tema enese kukkur. (Autor.) 

«Ka Vanavärava juures heisati üks türgi lipp. Antal Komlösi tormas müürile ning raius selle 
ühes türklase parema käega maha. Seni, kuni saan ta esitada kuningale 
autasustamiseks, olgu talle palgaks kaks forinti ja üks ülikond.» 

Järele oli jaanud veel neljas sangar. 

«Szaniszlõ Soncy,» lausus Dobö, «kui parandatud müür kokku varises ja türklasi sajakaüpa 
sisse oleks valgunud, hüppasid sina üksipäini vastu ja vaatamata, kui palju neid on, tegid neile 
kibedalt säru, kuni abi saabus. Peale kuningliku autasu saad nüüd kaks küünart kalevit ja ühe 
forindi.» 

Ta lisas: 

«See tasu pole määratud mitte teie vapruse mõõdupuuna, vaid kindluse kasina varakambri 
järgi. Peale teie on sõdalaste hulgas veel paljusid, kelle teened vaevalt väiksemad on. Ise 
nägin, kuis mõningad teist isegi oma viiskümmend türklast maha lõid. Kas või näiteks Lukäcs 
Nagy ja tema salk. Te teate, mida ta tegi! Teadke siis üht: tahtsin mainida ainult kõigist kõige 
väljapaistvamaid, kes kodumaa eest oma elu kindla surma suhu panid.» 

Värava poolt kostis sarvehääl ja kohe seepeale tuli võõras talupoeg lonkides üle turuplatsi 
Dobõ suunas. 

Käes hoidis ta kirja. Mütsi oli ta aegsasti maha võtnud. 

«Minge oma tööde juurde,» sõnas Dobõ sõdureile. 

Ta rääkis veel midagi Mekcseyle ja kui talupoeg kohale jõudis, mõõtis ta teda põlastusega 
ülalt alla. Istus siis hobuse selga ja ratsutas minema. 

Ohvitserid võtsid talupoja käsile. 

Mõistagi ei olnud see mees õnnega koos. Kirja ei tehtud isegi lahti — rebiti pooleks. Pool 
visati tulle, pool topiti mehele suhu: 

«Pista nahka oma kost, lurjus!» 


Seejärel sattus temagi vangikongi, kus võis põhjalikult selle üle järele mõelda, kas maksab 
türklasi teenida. 

Andras Säriks hüüti seda mehikest. Türklased olid ta Pejervärist kaasa toonud. 

Paganate vägi ootas terve tund aega, kas ilmub nende saadik taas väravale või mitte. Kui 
saadi aru, et ägärlased ei kavatse kirjavahetust pidada, hakkasid kõik suurtükid 

müüride ümber uuesti mürtsuma. Müürialused kraavid täitusid türklastega. 

Ent kui siiani oli türgi laagrist kõlanud vaid Allahi-hüüdeid ja pilkavaid märkusi 
kindlusekaitsjate arvel, siis nüüd kostis igalt tiivalt ungarikeelne hõige: 

«Andke alla! Saate häbiväärse lõpu osaliseks, kui ei alistu!» 

Teine hääl: 

«Te mõtlete, et suudate iga kord tormijooksu tagasi lüüa? See oli ainult.proov! Imikuilegi ei 
anna me armu ja veelgi uus hääl: 

«Jätke Dobõ maha! Dobõ on hull! Kui ta tahab surra las sureb! Kes aga väravast välja tuleb, 
sellele ei tehta vähimatki häda! Raha ja relvad võib kaasa viia!» 

«Kes välja ilmub, torgaku valge rätik piigi otsa!» kisendas kraavist üks teravatipulise 
kiivriga spaahi. 

«Tuhat kuldnat sellele, kes meile värava avab!» üürgas keegi jaanalinnusulega janitšar-agaa. 

Talle sihiti kolm lasku, kuid vastane tõmbus õigeaegselt varju. 

«Dobõ on hulluks läinud!» kordus taas teiselt küljelt. «Teie ärge olge sõgedad! Esimene, 
kes kindlusest välja tuleb, saab sada kuldnat, järgmised kakskümmend iga mees kümme 
kuldnat, ja teid lastakse rahus minna!» 

«Teised ajame vardasse!» täiendas teine hõige. 

Karjujad olid ungari keelt oskavad türklased vaenulaagrist. Ent hõigati ka slovaki, saksa, 
hispaania ja italia keeles. 

Kindlusest ei vastatud neile ei ungari, ei slovaki, ei saksa, ei hispaania ega ka itaalia keeles. 

Hüüded kordusid ikka ja jälle. Lubadused muutusid üha meelitavamateks, ähvardused üha 
kohutavamateks. Lõpuks seadis Gergely oma müüriosas hakkama trummimehed, pasuna- 
ning sarvepuhujad ja iga kord, kui alt kuuldus mingi türklase hõige, lõid porisema trummi 
huilgas kiledalt sarv või lärmitsesid pasunad. 

See andis kindluserahvale uut energiat. Teistelgi müüridel varuti trummilööjaid ning 
sarvepuhujaid, ja kolm kindluse vilepillimeestki leidsid jälle oma ameti. Kell võitlejate 
hulgas oli raudkilp, kolistas sellega. Nüüd summutas põrgulärm kõik edasised hüüded. 

Ratsaväeleitnänt Jõb Paksy palus Dobõlt luba karjujate peale välja tungida. 

Leitnant oli hea laulja, Komäromi kapteni vend, Herkulese jõuga ilus sihvakas noormees. 
Vuntsid, kui ta need hommikuti korda seadis, ulatusid kõrvuni. Rünnaku ajal oli ta töötanud 
kaheteralise mõõgaga. Ainsa hoobiga oli ta lõhestanud kiivris türklase pea, nii et tugev 
kiivergi kaheks tükiks lendas. 

«Ära üle hinda, Jöb-vennas,» vangutas Dobõ pead. «Kui juhtub räbalasti minema...» 

Ent Jõb Paksy muudkui niheles ja kibeles, nagu oleks ta hommikueineks kausitäie tuliseid 
süsi ära söönud. Ta tingis nagu Aabraham Soodoma teel: 

«Ainult viiskümmend! Ainult kakskümmend meest!» 

Lõpuks oli ta nõus isegi kümnega, kui saaks aga ainult ühe marutiiru ära teha. 

Dobõ ei oleks arvatavasti niigi palju lubanud, kuid seks ajaks oli Paksy ümber kogunenud 
juba suur hulk sõdureid, kel pihk sügeles. Punetavail palgeil mangusid nad: 

«Auline kaptenihärra!...» 

Dobõ kartis, et kui ta kauem vastu seisab, ei panda seda enam aruka ettevaatlikkuse arvele, 
vaid arvatakse, et ta on kaitsjate jõus juba kahtlema löönud. Seepärast lõi ta käega: 


«Kui teil just himu on nahka turule viia, eks minge.» 

«Paljukesi?» hõiskas Paksy rõõmuga. 
«Kahesajaga,» vastas Dobõ.' 

Ojale suunduv värav oli veel terve. Paksy valis oma kakssada meest välja ja tuiskas 
minema. See juhtus lõuna paiku. 

Nii kaugele kui silm ulatus, kubises oja hobuseid ja kaameleid jootvaist türklastest. Väravast 
paremal oli suur rühm akindžisid. 

Maruiilina sööstsid kakssada ratsanikku neile kaela. Akindžisid langes kui loogu. Paksy, kes 
oli eesotsas, lõhkus nende keskele tänava ja nii tema soomuse kui ka hobuse parem külg 
punetasid verest. 

Teised järgnesid tema eeskujule. Akindžide salk andis hirmukisaga ja üksteist tallates 
jalgadele tuld, kuni kahelt poolt lähenes kihutades janitšaride tuhandemeheline vägi. 

Dobõ käskis puhuda tagasipöördumissignaali. Need seal all aga ei kuulnud. Raevunud 
kähmluses jätkus verine maadlus janitšaridega. 

Korraga kohkub Paksy hobune ühest kaamelist ja kargab kõrvale. Just sel silmapilgul annab 
Paksy soomussärgis spaahile ränga löögi. Ta oma hobune aga torgatakse kohe laudjast läbi. 
See variseb kokku. Ka Paksy ei tõuse. 

Enamus mehi koguneb juhtunut märgates tihedalt Paksy ümber ja vehkleb ägedalt, et 
leitnant saaks mahti üles tõusta. 

Kuid Paksy ei tõuse.. Ta on jala kas välja väänanud või murdnud. Istukilgi keerutab ta veel 
vihaselt mõõka, torkab ja raiub igale poole. Kiiver on kukkunud eemale. Ühe janitšari hoop 
tabab ta pead. 

Kindlusevällil huilgavad sarved: tagasi! tagasi! Salk pöördub ümber ja murrab türklaste 
müürist läbi. Kümme meest jäid Paksy ümber. Otsekohe ümbritseb neid piikidemets. 

«Andke alla!» karjuvad türklased. 

Kümme noormeest langetavad üksteise järel mõõga. «Viletsad!» puhkeb müüril vihakisa. 

Mekcseyd suudetakse vaevu tagasi hoida, et ta välja ei tormaks. 

Tunni aja möödudes püstitati Kirälyszekel kõrge taldrikukujuline laudadest lava. 

Sellel künkal, tribüünil kindluserahva silme ees, rullib türgi timukas suure raudrattaga 
lömaks ägäri haavatud võitlejad — kõik peale Paksy. 

Seni olid ägärlased türklasi ainult vihanud, nüüdse alates aga jälestasid nad neid. Naised 
nutsid. Sõdurid oleksid lausa ilma loata viimne kui üks välja sööstnu Ent Dobõ laskis värava 
kindlalt sulgeda. 

Selle jubeda julmuse lõpuks hüüti Ali-paša käsul üles kindluse poole: 

«Võtke teatavaks, et teile appi tulnud kuninga vägi laiali pekstud! Ei mingit armu enam! 
Kui te vabatahtlikult ei alistu, tabab teid kõiki sama saatus, mis neid siin.» 

Kahvatult kuulas rahvas kindluses neid sõnu. Türklaste timukatöö oli trummilööjaidki 
sedavõrd põrutanud, et need unustasid hääle peale kära teha. 

«Valetavad, raiped!» lausus Gergely ümberseisvaile sõdureile põlglikult. «Samasugune vale 
nagu seegi, mida nad meile igal ööl kisendavad, et meie naised, pruudid või lapsed on kinni 
võetud. Kuninga sõjavägi tuleb. Iga tund on neid oodata.» 

«Aga kui nad ei valeta?» kostis jõhker hääl ta selja taga. 

Gergely oli juba niigi kahvatu. Nende sõnade juures läks ta nii valgeks, et ta habeme- ja 
vurrukarvad oleks ükshaaval võinud üles lugeda. 


Kõneleja oli leitnant Hegedüs. Gergely vaatas talle otsa — pilguga, mis puuris läbi. Mõõga 
käepidet pigistades vastas ta: 

«Tohoh, härra leitnant! Peaksite sõjaväe tavadest niipalju teadma, et vastasel on kombeks 
puruks löödud vaenlase lipud ära võtta. Kui kuninga vägi tõepoolest okks hävitatud, kas nad 
poleks siis meile lippe näidanud?» 

Ja ta mõõtis Hegedüsi pealaest jalatallani. 

See juhtus Kirikubastionil. Pisut eemal seisis ka Dobõ, tema kõrval Cecey toetudes kepile. 
Juures viibisid veel Zoltay, Fügedy ja preester Märton. Viimane kandis valget särki ja stoolat. 
Ta oli äsja lõpetanud ühe raskeisse haavadesse surnud sõduri matmise. 

Gergely sõnad äratasid Dobõ tähelepanu. Tardunud põrnitses ta Hegedüsile otsa. 

Ceceygi pöördus,ümber: 

«Loll jutt!» käratas ta Hegedüsile. «Tahad meie mehi ära hirmutada?» 

Hegedüs vastas Gergelyle raevunud pilguga: 

«Olen vanem sõdur kui sina, kollanokk! Kuidas julged mind tulla õpetama! Kuidas julged 
mind takseerida!» 

Ja ühtäkki lupsas ta mõõk tupest välja. 

Ka Gergely tõmbas mõõga. 

Dobö astus vahele: 

«Rahu ajal õiendate. Senikaua, kui kindlus on piiramis-seisukorras, ärgu julgegu keegi 
üksteise vastu mõõka tõsta!» 

Vastamisi läinud ohvitserid pistsid mõõgad tagasi tuppe. Külmalt andis Dobö 
korralduse Hegedüsile Vanavärava juures Mekcsey käealusena oma kohuseid täita, 

Gergelyl aga mitte ilma olulise põhjuseta väliskindlusest lahkuda. 

«Pärast piiramist!... » lausus Hegedüs veelkord ähvardaval pilgul. 
«Ma ei poe peitu,» vastas Gergely põlastusega. 


See kokkupõrge tegi Dobõ rahutuks. 

Kui mõlemad ohvitserid vastassuunas olid eemaldunu sõnas ta Ceceyle: 

«Mis meist saab, kui ohvitseridki on isekeskis vaenulikud? Kuidas nad kõrvuti võitlevad? 
Tuleb nad lepitada.» 

«Kurat nende kaššalastega!» tigetses Ceeey. «Minu poeg ütles hästi.» 

Ta saatis Dobõ jalgsi üle väljaku. Kõrtsist kostis laulu ja parasjagu, kui tulijad kõrtsi kohale 
jõudsid, tuigerdasid uksest välja kolm sõdurit. Üksteisel kaela ümbert kinni hoides suundusid 
nad Laokooni liigutusi tehes laulujoruga kasarmute poole. 

Keskmine neist oli Bakocsay. Laulu lõpetades üürgas ta kõigest kõrist: 

«lialgi me ei sure!» 

Silmanud Doböd, lasksid nad üksteisest lahti ja jäid seisma nagu kolm Pisa torni. Silmi 
pilgutades püsisid nad vait. 

Sõnagi lausumata möödus Dobõ neist ning peatus kõrtsi uksel. 

Sees lauldi. Läszlõ Török lehvitas oma taskurätikut. Komlösi põrutas plekktoobiga vastu 
lauda. Szaniszlo Soncy möirgas ülemeelikult otsekui pasun. Nende kõrval istuvad kolm 
lihtsõdurit abistasid hoolega neid vapruse palga mahajoomisel. 

Dobõ pöördus oma paaži poole: 

«Kutsu mõlemad kõrtsmikud siia!» 

Hetke pärast seisid kaks meest Dobõ ees: György Debröy üleskääritud käistega ja Läsz1õ 
Nagy suure rinnaesl katva sinise põllega. Kohmetult seisid mõlemad mehed kindluseülema 
vihase pilgu all. 

«Kõrtsmikud!» müristas neile Dobõ. «Kui ma veel üks kord näen kindluses purjus sõdurit, 
lasen kõrtsmiku, kelle juures ta end purju jõi, üles puua!» 


Ta pöördus kannapealt ringi ja läks minema. 

Öösel parandati ja lapiti jällegi suurtükkidest lõhutud müüre. Dobõ sai vaevalt paariks- 
kolmeks tunniks sõba silmale, ööl ja päeval võis teda leida kord siit, kord sealt ning kuulda 
kõikjal ta rahulikku terasest häält korraldusi jagamas. 1 

Kolmandal ööl peale tormijooksu kõlas idapoolselt künkalt taas vali hüüd: 

«Kuule mind, Istvän Dobõ! Sind tervitab su põline vaenlane Arslan-bei. Minu au on puhas 
nagu mu mõõk. Minu nimest ei ole sa kunagi midagi halba võinud kuulda.» 

Ja hetkelise pausi järel: 

«Tubli Istvän Losonczy surma ärge võtke musternäitena! Tema oli ise süüdi! Aga kui te meid 
ei taha uskuda, tulen ma ise teile pantvangiks! Mina ei karda ihuüksi sinu juurde tulla, kui 
tõstad valge lipu! Hoidke mind vangis, kuni te kindlusest lahkute, ja tapke mind otsekohe; kui 
kellelgi teist kõverdatakse ainuski juuksekarv! Seda ütlen mina, Arslan-bei, kuulsa Jahla paša 
poja Moham-medi poeg!» 

Järgnes vaikus. Ilmselt oodati vastust. 

Dobõ istus aga juba esimeste sõnade juures hobuse selga ja ratsutas teisele bastionile. Sellega 
ta näitas, et on kurt igasugusele türklaste poolt tulevale jutule. 

Üksnes sõdurid kuulsid kõne lõppu: 

«Ma tean, et minu isik on sulle piisavaks tagatiseks. Kui aga sellest sinu rahvale pole veel 
küllalt, olen valmis tõmbama meie väeliini viimse kui meheni kindlusest kolme penikoorma, 
kaugusele. Ükski türklane ei astu ligemale enne, kui teiegi olete jõudnud kolme penikoorma 
kaugusele vastassuunas. Vasta mulle, Istvän Dobõ!» 

Kindlus vaikis. 

Keskööl märkas Dobõ püssirohukambri ukse ees noormeest, kes kandis pea peal suurte 
kausside virna. Neid oli seal mõni kümme tükki. 

«Mis, see tähendab?» 

«Härra vanemleitnant Gergely käskis köögist kausse tuua.» 

«Kus on härra vanemleitnant?» 

«Bolyky< bastionÜ.» 

Dobö ratsutas sinna. Hüppas sadulast ja, ruttas lats nate kahkjal valgusel üles. Ta leidis 
Gergely müüri all latern käes, suure veekausi kohale kummardunult seismas, liikumatult, 
nägu kaame ning mom. 

«Gergely!» 

Gergely ajas end sirgu. 

«Ma ei teadnud, et te veel ärkvel olete, härra kapt Muide, teatasin Mekcseyle, et lasen kausid 
üle vaadata.» 

«Õõnestavad maa alt?» 

«Ma ainult oletan. Kuna me tormijooksu tagasi lõime, on päris kindel, et nad kaevavad end 
maa alt ligi.» 

«Hüva,» vastas Dobö.. «Trummimehedki pangu trummid maha ja herneid peale.» 

«Ja pisikesi haavleid.» 

«Käi vahipostid läbi,» hõikas Dobö bastionilt alla paaž Kristöfile, «ja ütle neile, et nad igal 
tiirul trumme ja veekausse kontrolliksid. Niipea kui vesi virvendama või herned-haavlid 
võbisema hakkavad, kohe sellest teatada.» 

Ta võttis Gergelyl käe alt kinni ja viis ta kindluse sisemusse. 


«Kallis Gergely-poeg,» ütles ta temale isalikul häälel, millega ta ainult oma paaže tavatses 
kõnetada, «juba terve nädala olen sind tähele pannud. Mis sul viga on? Sa pole sugugi enda 
moodi.» 

«Isand,» vastas Gergely ja ta hääl värises, «ma ei tahtnud teie armulisust sellega koormata. 
Kuna te aga küsite, siis ütlen. Sestsaadik, kui kindlus sisse piirati hõigatakse igal ööl, et 
minu väike poeg on nende käes.» 

«Lorijutt!» 

«Minagi arvasin seda! Algul ei pööranud ma sel' mingit tähelepanu. Kuid täna nädala eest 
heideti kindlusse väike mõõk. See kuulub minu pojale!» 

Seda öeldes võttis ta dolmani hõlma alt väikese san tupes mõõga. 

«Siin see on, härra kapten. Tean, et te seda ei mäleta. Ent selle mõõga andis teie armulisus 
mulle, kui me esmakordselt kohtusime. Nüüd, kui ma kodunt lahkusin, andsin selle oma 
pojale. Kuidas sattus see türklaste kätte?» 

Dobö silmitses mõõka. 

Gergely jätkas: 

«Ma jätsin oma naise ja lapse Soproni. Seal ei liigu mingisuguseid türklasi. Kui liiguks, 
löödaks nad mättasse. 

Minu naine aga ei lahku sealt, sest tal polegi kuhugi minna.» 

Dobõ vangutas pead: 

«Arusaamatu. Võib-olla on mõõk varastatud? See sattus vanakraamikaupleja juurde ja edasi 
sõdurite kätte?» 

«Kust nad siis teavad, et see kuulub minu. pojale? Ja pealegi on asjas mingi seos, mis ussina 
närib mu südant. Tol Jumurdžakil, ehk teise nimega Derviš-beil oli üks talisman. Selle võttis 
temalt minu Õpetaja, pastor Gäbor, ja pärandas minule. Sellest alates otsib too hull türklane 
seda järelejätmatult. Kust ta teada sai, et see minu käes on, seda ei suuda ma mõista. Et ta 
seda teab, on kindel, kuna ta seda mult nõuab.» 

«Ja sa mõtled, et su poeg on tõepoolest tema käes? Kurat selle sõrmusega, viska talle kätte.» 
«Seep see asi ongi,» vastas Gergely, võttes kiivri peast, «mul pole sõrmust kaasas. Jätsin ta 
koju.» 

«Hm...» venitas Dobõ. «Mu mõistus ei võta. Kui mõelda, et mõned türklased isegi Sopronis 
ringi kolavad .. . hm... Bei oleks ju võinud kahmata sõrmuse ja mitte lapse.» 

«See ajabki mind hulluks,» vastas Gergely. 

«Arvad, et su laps on tõega siin?» 

«Kui see mõõgake Sopronist siia on saanud, pean paratamatult arvama, et mu pojugi siia on 
võinud sattuda.» 

Nad jõudsid lossi juurde. Dobö istus lossiesisele marmorpingile laterna alla. 

«Istu sina ka,» sõnas ta. 

Küünarnukke põlvedele toetades jäi ta mõtlikult enda ette vaatama. Nad vaikisid. 

Lõpuks laksas Dobö käega vastu põlve ning lausus: 

«Veel täna öösel saame teada, kas türklase jutt on õige või vale!» 

Ja ta hõikas lossi ees kõndivat valvurit: «Miška! Mine vangikotta. Too siia see kurd, kelle me- 
hed ojast kinni võtsid!» 

Aknalt kostis emand.Balpghi hääl: «Härra kapten, teie pikk kuub ... » 

Sest Dobõl oli seljas ainult dolman, hall põdranahast dolman, ja öine külm oli päris üdini 
tungiv. 

«Tänan,» vastas Dobõ. «Kohe tulen sängi. Kuis on Petöga?» 

«Sonib ja oigab.» 

«Kes teda valvab?» 


«Lasksin kutsuda Gäspär Kocsisi naise. Aga kuni ta rahune, valvan ka ise.» 

«Selleks pole põhjust,» arvas Dobõ. «Ma nägin ta haa See paraneb. Heitke puhkama, auväärt 
emand!» 

Saabus valvur kurdiga. 

«Vabasta ta ahelaist!» käskis DobS. 

Kurd asetas käed rinnale risti ning jäi sügavalt k mardades ootama. - 

«Kuule, pagan,» ütles Dobõ (Gergely tõlkis lause lauselt), «kas tunned Derviš-beid?» 
«Tunnen.» 

«Kuidas ta välja näeb?» 

«Õige. Kust sina pärit oled?» 

«Bitlisist, isand.» 

«Kas su ema elab?» 

«Elab, isand.» 

«Perekond on sul?» 

«Kaks last, isand.» 

Mehe silmad tõmbusid niiskeks. 

Dobsõ, jätkas: 

«Lasen sind kindlusest välja. Selle eest pead aga ausalt täitma ühe ülesande.» 

«Olen surmani su alandlik ori, isand.» 

«Sa lähed Derviš-bei juurde. Tema käes on vangis väike poiss. Sa ütled beile, et ta tooks 
selle poisi hoir hommikul siia ojapoolse värava juurde, kus sina vangi langesid, ja ta saab 
poisi eest selle, midata soovib. Märgiks olgu teil valge rätik.» 

«Mõistan, isand.» 

«Üks mees tuleb väravast välja poisi järele ja toob ühtlasi kaasa bei talismani. Sina aga tuled 
poisiga bei juurest ja annad ta meie omadele üle. Kandke hoolt, meie mehele midagi ei 
juhtuks.» 

«Vastutan selle eest oma eluga, isand.» 

«Sellest ei aita: pead vanduma oma ema ja laste õnne nimel, et teed, mida sult nõutakse.» 
«Vannun, isand,» vastas kurd. 

Kristöf seisis samas kõrval. Dobõ pöördus tema pooole: 

«Mine, Kristöf, rüütlisaali. Nurgas lebab hunnik türgi 

kraami, sealhulgas ka üks pisike türgikeelne raamat. Too see raamat siia.» 

Mainitud raamat oli koraan, mida kirjaoskajad türgi võitlejad endaga kaasas kandsid. See oli 
köidetud pärgamenti, nurgal oli tal terasrõngas. Rõnga külge oli kinnitatud nöör. Kirjaoskajad 
türklased kandsid selliseid nööri otsas rinnal. Kurd asetas sõrmed koraanile j« tõotas. Seejärel 
langes ta Dobõ jalge ette. Suudelnud maad, eemaldus ta rõõmust erksana. 

«Aga isand,» lausus Gergely värahtaval häälel, «kui türklane näeb, et teda petetakse... » 
Seepeale vastas Dobõ rahulikult: 

«Kui laps oleks nende käes, oleks teda juba ammu näidatud. Kõik türklased valetavad. Tahan 
ainult sind rahustada.» 

Peksleva südamega tõttas Gergely tagasi bastionile, et enne koidikut pisut puhata. 

Kui ta möödub veskite juurest, kostab äkitselt pimeduse varjust terav: «Pst!» 

Gergely vaatab hääle suunas. Ta silmab mustlast. Mustlane on põlvili õlgedel ja viipab talle. 
«Noh, mis tahad?» küsib Gergely tõrksalt. Mustlane tõuseb püsti ja sosistab: 

«Kuri on karjas, auline Gergely-härra!» 

«Noo!» 


«õhtul parandasin Vanavärava juures ühe kaššalase kiivri näokatet. Härra leitnant Hegedüs 
rääkis oma sõduritele, et piiramisolukorras tuleb maksta kahekordset palka. Sõdurid urisevad 
kõrgeauliku härra Dobõ peale, et tema ei anna midagi, türklane tõotab aga kõike head.» 
Gergelyl jäi hing kinni. 

«Ja sinu kuuldes rääkisid nad nõnda?» 

«Kõikide sõdurite kuuldes. Ma poleks seda muidu rääkinud. Aga kui juba kartma peab, siis 
parem karta türklast kui Kassa leitnanti.» 

«Tule ka asa,» ütles Gergely. 

Ja otsis üles Mekcsey. See kamandas valli parandus-tööde juures. 

«Pista,» sõnas ta, «kuula, mis Särközi räägib.» 

Ja ta jättis nad kahekesi. 

Hommikul, kui Dobõ oma majast välja astus, leidi Hegedüsi uksel ootamas. 

«Isand,» ütles see kätt kõrva äärde tõstes, «mul on midagi teatada.» 

«Tähtis asi?» 

«Mitte eriti.» 

«Tule kaasa. Pärast ülal värava juures ütled.» 

Värava kohal müüril seisid juba Gergely, Mekcse Fügedy. Vitstest tara varjas neid ojal 
sagivate türklaste silme eest. 

Dobö piilus läbi tarapunutise alla ja pöördus siis Gergely poole: 

«Pole veel kedagi?» 

«Pole,» vastas Gergely. 

Ta heitis Hegedüsile pilgu. 

Hegedüs tõstis sõrmed mütsi juurde. Gergely samuti. Ent nende pilgud ristusid külmalt. 
Dobõ vaatas Hegedüsile otsa. Ta ootas raportit.» 

«Isand,» lausus Hegedüs, «pean ilmutama, et sõdurite hulgas on märgata mõningat 
rahulolematust.» 

Dobõ tegi suured silmad. 

«Kahjuks,» kehitas Hegedüs õlgu ning vaatas silmi pilgutades kõrvale, «kahjuks on nende 
hulgas vanet: sõdureid, kes tunnevad ... ee... tunnevad niiöelda ründe-tasu. Eile ootasid kõik, 
et neile selle eest eraldi makstaks, nagu see igal pool ja alati kombeks on olnud. Õhttul olid 
kõik sünged. Mõtlesin: nurin läheb suuremaks, kui nad sõimuga vaikima sunnin. Niisiis 
lasksin kõnelda. Nad palusid mind härra kaptenile oma soovid ette kanda.» 

Dobö nägu muutus valjuks. 

«Kõigepealt ei oleks tohtinud unustada, härra leitnant, et kindluses pole kohta mingile 
ninapidi koos sosistamisele. Teiseks, mis puutub lisatasusse, siis — kes ei võitle siin mitte 
isamaa, vaid raha pärast, nimetagu end — saab selle kätte.» 

Ta astus leitnandi juurest eemale. Kummardus üle tara. 

«Tuleb,» sõnas Gergely ja tundis, et süda kipub kurgust välja hüppama. 

Türklaste hulgast eraldus kurd. Nüüd oli ta juba relvastatud. Käekõrval talutas ta kaht ungari 
last, kaht paljasjalgset 

vestiga, linaseis pükstes talupoisikest. Et kurd suurte sammudega astus, sibasid lapsed kogu 
aeg joosta. 

Nendest umbes saja sammu kaugusel võis näha ühesilmalist dervišit. Ta järgnes kurdile ratsa 
hobuse seljas, ent püssilasu kaugusel jäi ta peatuma ning vaatas jalustele tõustes kindluse 
poole. 

«Kumbki pole minu,» juubeldas Gergely, 


Ja tõepoolest olid mõlemad lapsed vanemad kui tema Jancsi. Üks võis olla umbes kümne-, 
teine kaheteistkümneaastane. 

Kurd peatus värava ees ja hõikas üles: 

«Bei saadab ühe lapse asemel kaks. Andke sõrmus välja, siis saadab ta ka kolmanda.» 
Dobö sõnas tornivahile: 

«Pistke pea välja ja andke käega kurdile märku, et ta võib minna.» 

Selgi päeval lõhkus türklane müüre endist viisi. (Nende laia kõriga sarbusanid töötasid 
aeglaselt, kuid see-eest kohutava jõuga. Iga kärgatusega üheaegselt rappus müür ja 
vahetevahel oli kuulda varisemise raginat. 

Siiski toimus tol päeval üks muudatus, millest vahid juba hommikul vara teatasid. 
Ratsavägi lahkus müüride alt. Kusagil polnud enam näha akindžide punaseid mütse, spaahide 
sätendavat soomusrüüd, bešlide* ebaühtlast rõivastust, delide kapuutse, gönüllüsid, 
gureebasid, müsselleme ega silidare pisikestel hobustel. Puudusid ka üheksasada kaamelit. 
«Mis on juhtunud?» 

Kindluserahvas käis rõõmsate nägudega ringi. Mustlanegi ilmus relvateritajate töömeeste 
juurde ja laskis pika roostetanud mõõga helkjaks ihuda. Küpsetusahjude juurest kostis naiste 
laulu. Ahjude kõrval künka rohelisel murul mängisid lapsed — poisid sõda, tüdrukud ring- 
mängu: 

Ennäe Ojväri Katokesta, 

Kuldakarva kuuekesta! 

Suksule saab kaerakesta, 

Emandalle helmekeeda, 

Pärlipärga piigaksellel' 


Emand Baloghi teenijatüdruk tõi väikese türgi poisigi teiste laste juurde. 

See vaatas suuril silmil teiste mängu pealt. 

«Võtke tema ka seltsi!» palus teenijatüdruk poisse. 

«Ei võta!» vastasid need. 

Tüdrukud võtsid. 

Türgi poiss ei saanud küll laulu sõnadest aru, kuid keerutas sellegipärast nii innukalt teiste 
lastega ka nagu võtaks ta teab kui pühast üritusest osa. 

Ent mis oli siis selle lusti ja rõõmu põhjuseks? 

Türgi ratsavägi kadus. Kindel, et lähenemas on vägi! Kuninga vägi? Kuhu mujale türgi 
ratsanikud läksid, kui mitte sellele vastu? 

Järjest lõbusamalt põristasid trummimehed surnuks türgi laagrist kostvad hõiked. Kõige 
agaram oli suure trummi lööja: kord-korralt hüppas ta üles müürile, mille alt kostis hõige, ja 
mattis karjuja sõnad vägevasse põrinasse. 

Kindlusse sadas noolte otsas lennutatud sedeleid. Neid ei lugenud keegi. Võeti ja visati tulle. 
Nooled aga viidi Ceceyle. Vana istus hommikust õhtuni Kartserbastionil varitses nooltega 
läheduses üles kerkivaid türklane päid. 

Ainult Dobõ nägu jäi muutumatult tõsiseks. 

Ta ilmus kord ühte, kord teise torni ja piilus vaenlast. Vaatas mõnikord kaua Egedi mäe 
poole. Mõnikord vangutas pead. 

Viimaks kutsus ta Mekcsey paleesse. «Armas Pista,» lausus ta toolile laskudes, «too Hegedüs 
ei meeldi mulle. Lase tal silm peal hoida.» 

«On juba tehtud.» 

«Ma pean iga tund teadma, kellega ta räägib, kuhu vaatab, kuhu läheb.» 

«Saame teada.» 

«Aga ta ei tohi sellest haisu ninna saada, muidu v ta meid veel üllatada.» 


«Ta ei märka.» 

«Kui kindluses puhkeb mäss, oleme omadega läbi. Võiksin ta ju kinni panna, kuid ma pean 
teadma, kes ja paljud tema poole hoiavad? Peame pehkinud koha nõnda välja raiuma, et 
raasugi järele ei jääks. Kellel sa la teda valvata?» 

«Mustlasel.» 

«On see usaldatav?» 

«Peale tormijooksu tagasilöömist tunneb ta jenn meie hulgas kindlamana kui türklaste 
lubadusi uskudes. 

Eile töötas ta kaššalaste rühmas, küll ta tänagi seal tegevust leiab. Ütlesin talle, et kui ta meile 
selles asjas teene osutab, saab täisvarustuses hea hobuse. Teeselgu nende kamba meest.» 
«Kedagi teist usaldusväärset meest ei ole?» 

«Oleks, kuid seda ei usaldaks jälle kaššalased. Mustlast peetakse liiga tühiseks, et teda 
kahtlustada.» 

«On vaja teada ainult seda, kes on ninamehed!» 

«Nii ma talle ütlesingi.» 

«Siis on hea. Läki.» 

«Härra komandant,» sõnas Mekcsey muutunud, leebemal toonil, «märgid nagu osutaksid, et 
kuninga vägi on saabumas?» 

Dobõ kehitas õlgu. 

«Võimalik, et tulevad,» vastas ta nukralt. «Kuid minule ei tähenda need märgid sugugi mitte 
kuninga sõjaväge.» 

Mekcsey jäi nagu naelutatult seisma. Dobõ laotas käsi: 

«Jessaulid, ülevaatajad on kõik siin. Mõlemat väejuhti nägin hobuse seljas koos Almagyaris. 
Ühtki suurtükki ei ole ära viidud. Ka nende mõlemad orkestrid on kohal... » 

«Mida see siis tähendab?» pilgutas Mekcsey piinlikkustundega silmi. 

Dobõ kehitas uuesti õlgu: 

«See tähendab seda, vennas, et mindi metsa.» 

«Metsa?» 

«Metsa ja muidugi ka viinamägedele. Toovad sealt hagu ja mulda. Ajavad vallikraavid täis ja 
kuhjävad varisenud müüri alla künkad. Seda aga, kallis Pista, ütlen ma ainult sinule. Rahvas 
aga las rõõmustab, et abivägi tuleb.» 

Ta sirutas oma kaaslasele käe ning vaatas talle usaldavalt otsa. 

Siis pöördus ta ja läks tuppa, kus lamasid Petö ja Budahäzy. 

Vaevalt hakkas hämarduma, kui ilmusid nähtavale türgi ratsanikud. 

Valguskuüli helenduses võis näha, kuis talutati ratsmeidpidi hobuseid, kes olid viirnseni 
koormatud haokubude ja viinamarjaväätidega. 

Pikk rodu kaameleid aga kandsid mullaga täidetud kotte. Kui nad Bajuszi mäest alla keerasid, 
ilmusid kaamelid ükshaaval nähtavale. 

Dobõ suunas arkebuuside ja mortiiride suud allapool ning võttis voori tule alla. 

Pimedus muutus aga üha tihedamaks ja ratsanike arv ei kahanenud. Dobõ jättis suurtükitule 
ning laskis ainult vahetevahel vaenlase suunas püsse tulistada. 

Türklased töötasid müüride all palavikuliselt. Ragisesid üksteise vastu surutud haod ja 
viinapuuväädid. Aeg-ajalt kuuldus jessaulide käsklushüüdeid. 

Dobö laskis suurema osa kindluse laternaist müüri lõhedesse ja aukudese paigutada. 
Need seati nõnda, et valgus langeks väljapoole, alt aga poleks ei noolel ega kuulile otsest 
märklauda ... 

Kindluses valitses pimedus. Vaid siin-seal põles mõni üksik latern. Vanavärava ümbrust 
valgustas küpsetuJ! ahjudest langev kuma. Naised askeldasid seal praegu lauldes. 


«Las aga laulavad,» ütles Dobö. «Kus on laulu, seal, pole ka õnn kaugel.» 

Kesköö paiku seisis Mekcsey Bolyky bastioni tornis ja uuris, kas türklane pole kuskil liikvel, 
kas ei valmistuta ehk ootamatuks öiseks tormijooksuks. 

Enamik ohvitsere oli mööda kindlust hajali samuti valvel. 

Mekcsey kummardus kaht kätt kõrva juurde pannes müürilt alla ning püüdis pilguga 
sügavast pimeduse läbi puurida. 

Järsku tõmbas teda keegi selja tagant dolmanist. 

See oli mustlane. 

Tal olid jalas janitšarisaapad. Peas üleni kukesulg dega kaunistatud kiiver. Ühel küljel mõõk, 
teisel külj valge pidemega türgi jatagan. 

«Pst...» sosistas ta salapäraselt. «Pst!...» 

«Mis vaja?» 

«Aulik kapten, rüütlihärra, ma tunnen hea hobu oh likku juba pihus!» 

«Tead sa midagi?» 

«Oi-oi-oi!» 

«On sul tõendeid?» 

«On! Vaja ainult kinni võtta!» 

«Võta siis kinni, põrguline.» 

«Et mina või? Paluks minuga kaasa tulla, ta on mei pihus. Aga kähku, siva!» «Kuhu?» 

«Veehoidlasse. Sinna see Hegedüs lipsaski. Ai-ai-ai!» 

«Üksinda?» 

«Kolm sõdurit valvab ukse juures.» 

Ülepeakaela tormas nüüd Mekcsey trepist alla. 

Tormi jalal hõikas ta kuus sõdurit enda juurde. 

«Tulge ilma relvadeta! Saapad maha võtta! Rihm või köis kaasa!» 

Sõdurid täitsid vaikides käsu. 

Kui bastionilt alla jõudsid,, peatas Mekcsey nad uuesti: 

«Me läheme veehoidlasse. Seal arvatavasti istuvad või seisavad või lamavad kolm sõdurit. 
Teie kargate neile selja tagant kallale ja seote kinni. Siis viite nad vangi-kotta ja annate 
vangivahile üle, et nad luku taha pandaks. Ei mingit hõiget! Ei ainsatki piiksu!» 
Veehoidla juures oli pime, ainult ühe viletsa posti otsa langes valgusviirg. Sealt alates 
roomasid sõdurid neljakäpukil edasi. Mustlane lõi risti ette. 

Mõne minuti pärast kostis veehoidla poolt prantsatusi, loginat ja summutatud kirumist. 
Seepeale ilmus kohale ka Mekcsey. 

Kolm sõdurit olid maha tõugatud. 

Veehoidla mõlemad uksepooled olid üles tõmmatud. Mekcsey kummardus sisse, vaatama. All 
valitses pime vaikus. 

Ta pöördus ümber. 

«Tähendab siin?» küsis ta mustlaselt tasa. 

«Oma silmaga nägin, kui ta alla läks.» 

«Leitnant Hegedüs? Kas sa ei eksi?» 

«Tema, temal» 

«Jookse komandandi juurde. Ta on kusagil uuel bastionil. Palu teda viibimatult siia tulla. 
Möödaminnes ütle vanemleitnant Gergelyle, et saatku kähku viis dra-banti.» 

Mustlane traavis minema. 

Mekcsey tõmbas mõõga tupest ja istus veehoidlasse laskuva trepi kõrvale. 

Siis oleks nagu altpoolt kuuldunud hääli. 

Mekcsey kargas püsti ja laskis treppi varjava uksetiiva alla. 


Parajasti jõudsid kohale viis drabanti ja nendega peaaegu üheaegselt Dobõ koos paaž 
Kristõfiga. 

Paaži käes kõlkus latern, millega ta Dobõle teed näitas. 

Mekcsey andis käega märku rutata. Hääled all veehoidlas muutusid üha tugevamaks. 

«Siia! Siia!» kostis sügavusest räme hääl. 

Dobõ andis käsu püssikuked vinna tõmmata. Sõdurid hoidsid allapoole suunatud püssitorusid 
avause äärel. 

«Kristöf,» lausus Dobõ, «too leitnant Gergelylt veel kakskümmend meest!» 

Ta võttis paažilt laterna ja asetas posti kõrvale ma nii et valgus ei paistnud veehoidlasse. 
Sügavusest kuuldus nüüd selgesti relvade tärinat ni sammude kaja. 

«Siia! Siia!» kostab hääl valjemini. 

Hele plartsatus... Samas teine plartsatus... «Ej va! Meded!» hõiked... Uued plärtsud... 
Uksepool trepisuus kolksatab. Keegi trügib üles. Dobo tõstab laterna. Ta laseb tulijale tule 
näkku paista. 

See on tinakarva kahvatu leitnant Hegedüs. 

Mekcsey haarab tal kraest. 

«Kinni võtta!» müristab DobS. 

Tugevad käed haaravad leitnandi. Tõmbavad ta pimedikust üles. 

«Relvad ära võtta!» 

Alt aga kostab üha pladinat ja segaseid hüüdeid: «Jetisin! Jetisin!» ' 

Dobõ valgustab laternaga sügavikku. Seal sumpab h relvastatud, turbanitega türklasi suuris 
mustavais basseinides, kuna ühest külgmisest avast tulvab kubinal üha ja üha enam neid 
juurde. 

«Tuld!» karjub Dobõ. 

Viis sõdurit tulistavad auku. 

Veehoidla õõs kõmahtab nagu sarbusan. Sellele vastab meeletu möire. 

«Jää sina siia,» ütles Dobõ Mekcseyle: «Siin on maaalune käik, ma ei teadnudki selle 
olemasolust mid Mine ja uuri seda pahemalt. Minge nii kaugele, saate. Kui see kindlusest 
välja ulatub, tuleb ta purustada ning kinni müürida. Üks vaht seisku alati all müüri ääres.» 
Siis pöördus Dobõ sõdurite poole. Osutades sõrmega Hegedüsile ja ta maas lamavaile 
kaaslastele, ütles ta: «Raudu panna! Mitmekordsete tabade taha visata!» 

1 Appi! Appi! (türgi K.). 

Ta pöördus ringi ning sammus tagasi bastionile. Mekcsey kõrvad tabasid sügavikust 
ungarikeelse hüüu: «Appi! Inimesed!» 

Ta valgustas laternaga käiku. Uppujate hulgas siples nahkmütsiga türklane. Temap see 
karjuja oligi. 

«Visake köis alla,» ütles Mekcsey, «ehk on see ka kindlusest pärit.» 

Veevinnamisköis vedelas sealsamas, ämber otsas. See |asti koos ämbriga alla. Uppuja 
klammerdus ämbri külge. Kolm sõdurit tirisid ta üles. 

Mees ahmis õhku nagu kuivale tõmmatud säga. 

Mekcsey suunas. laterna talle otse näkku. See oli pikkade vuntsidega akindži. Vuntsidest ja 
rõivaist sorises vett. 

«Oled ungarlane?» küsis Mekcsey. Mees laskus põlvili ja halises: «Halasta, isand!» 
Sinatamisest oli Mekcsey! otsemaid selge, et tegem 

on türklasega. 


Ta pidi peaaegu mehe tagasi sügavikku paiskama, mõtles aga ümber: läheb tunnistajaks 
tarvis. 
«Võtke talt relvad!» käskis ta sõdureid, «ja viige kirjatoojate külameeste juurde kongi.» 

Järgmisel päeval, neljandal oktoobril, valgustas tõusev päike kindluse ümber tekkinud 
värskeid kunstlikke künkaid ning ummistunud kraave. 

Suur sügav vallikraav, mis põhja poolt ümbritses kindlust, oli kohati täis aetud. 
Müüriaukude vastas kõrgusid värskelt kuhjatud künkad: kõige all haod, siis metsaalune praht, 
kubudeks tud viinamarjaväädid ja kõige peal muld. Töö oli türklastel muidugi veel pooleli. 
Siin-seal oli künkaid veelgi vaja kõrgendada, et pääseks suurtükkidega üle müüri tulistama ja 
hiljem võiks otseteed, ilma redelite abita kindlusse murda. 

Dobö silmitses türklaste kätetööd. Silmitses igalt poolt igast küljest, sõnatult, rahulikul 
ilmel. Seejärel kuulas Dobõ ära arvepidaja Guthay aruande, kellele ta oli usaldanud 
Hegedüsi ja tema kaassüüdlaste ülekuulamise, kuna pikkadeks arutlusteks ei olnud aega 
raisata. 

«Lõpetasime, härra kapten. Sõdurid tunnistasid üles, et nad kavatsesid türklased sisse lasta. 
Hegedüsi aga pinnida. Ja siiski ta veel karjus: «Tunnistan, tunnis aga küll ma veel Dobõle 
ütlen, et sundisite mind piinamisega «jah» ütlema!»» 

Dobö saatis ohvitseride järele. Kutse peale kogunesid rüütlisaali neli vanemleitnanti, üks 
leitnant, üks vahtmeister, üks kapral ja üks reamees. Kohal oli ka kirjutaja ning leivaülem 
Mihäly. 

Laud oli kaetud rohelise kaleviga. Laual lebas krutsifiks, selle kõrval asetsesid kaks põlevat 
küünalt. Saali nurgas seisis punasest kalevist rüüs timukas. Tema kõrval 

pannil põlevad söed. Käes oli tal lõõts. Panni juures tinatükid ning pihid. 

Dobö oli rõivastatud musta kalevisse. Kiivri teravikul ilutses kapteni uhke kotkasulg. Tema 
ees oli poogen puhast paberit. 

«Seltsimehed,» lausus ta viimaks süngelt, «oleme siia kokku tulnud, et läbi vaadata leitnant 
Hegedüsi ja tema kaaslaste süüasi. Nende teod osutavad, et nad on reeturid.» 

Ja ta andis käega.märku vangid sisse tuua. Gergely tõusis püsti. 

«Isandad,» sõnasta, «mina ei saa selles asjas kohtunikuks olla. Ma olen kaebealusega 
vaenujalal. Palun mind kohtumõistmisest välja jätta.». 

Ka Mekcsey tõusis. 

«Mina võin olla ainult tunnistajaks,» ütles ta, «kohtunik ja tunnistaja ei saa ühes isikus 
korraga olla.» 

«Olgu tunnistaja,» vastasid laua taga istujad. Gergely eemaldus. Mekcsey läks eesruumi. 
Valvurid tõid Hegedüsi, tema kolm kaasosanikku ning türklase kohtusaali. 

Hegedüs oli kahvatu. Silme ümber olid suured sinised rõngad. Ta ei julgenud pilkugi tõsta. 
Dobõ jättis ainult tema saali. Teised vangid saatis ta uuesti välja. 

«Me kuuleme,» lausus ta. «Mida see operatsioon türklastega endast kujutas?» 

Hegedüs kogus end ja alustas katkendlikult oma kaitsekõnet: 

«Ma tahtsin türklasi ainult veehoidlasse lõksu meelitada. Kindlust reeta ei ole ma- tahtnud. 
Veehoidla on suur. Leidsin seal kitsa sissekäigu. Mõtlesin, et saan osutada sellega teene, 
kui.ma hävitan tuhat türklast.». 

Dobõ kuulas seletuse rahulikult lõpuni. Ka ohvitserid ei esitanud ühtki küsimust. Kui 
Hegedüs vaikis, käskis Dobõ tal kõrvale seista ja laskis sõdurid ühekaupa sisse kutsuda. 


«Meil,» kehitas õlgu esimene neist, äravaevatud näoga, Porise kuuega neljakümnendates 
aastates mees, «meil ei jäänud muud üle, kui teha, mida härra leitnant käskis. Meie asi on 
käske täita.» 

«Ja mida ta käskis?» 

«Käskis meid veehoidla juures vahti pidada, kuni ta mõned türklased üles toob.» 

«Mida ta ütles, milleks see?» 

«Et kindluse loovutamise asjus kokku leppida.» 

Dobö vaatas leitnandile otsa. 

Hegedüs raputas, pead: 

«Pole tõsi. Valetab.» 

«Mina?» võpatas sõdur haavunult. «Kas mitte härra leitnant ise ei öelnud, et türklane 
tõotab kõike head, hä Dobö aga mitte kui midagi, isegi ründetasu mitte...» 

«Valetab,» kordas Hegedüs. 

Toodi teine sõdur. Ka see oli hirmunud. Ta pikad mustad juuksed olid poriga paakunud. Silmi 
pilgutades seis ta laua ees. 

«Milleks te kaevu juures olite?» 

«Ootasime türklasi,» vastab küsitav silmi pilgutad «härra leitnant Hegedüs ütles, et varem või 
hiljem langeb kindlus nagunii türklaste kätte ja meie lõpp on kindel, kui me kindlust heaga ära 
ei anna.» 

Dobõ laseb sisse kutsuda kolmanda sõduri. See on peaaegu veel piimahabe poisinolk. Ta 
luitunud punased püksid on põlvest rebenenud. 

«Mina ei tea midagi,» kogeleb too. «Mulle anti käsk kaevu juures olla, aga miks, seda ma ei 
tea.» 

«Kas härra leitnant Hegedüs ei öelnud, et parem oi türklastega kokku leppida?» 

«Ütles küll.» 

«Millal ta seda esimest korda ütles?» 

«Õhtul pärast suurt tormijooksu.» 

«Ja kuidas ta seda ütles?» 

«Ütles nii et... ee .. . ütles, et meid on vähe, neid palju ja et teisedki kindlused pole vastu 
pidanud, kuigi türklased liikusid siis veel kahes jaos.» 

«Kas härra leitnant Hegedüs ründetasust rääkis midagi?» 

«Rääkis. Ütles, et sellisel puhul makstakse teistes kindlustes kahekordset palka ... » 

«Aga mida ta kindluse loovutamisest rääkis?» 

«Seda, et... ee... seda, et türklane saab nagunii kindluse kätte, ja parem las maksab peale, kui 
et meil kaela kahekorra käänab.» 

«Ja mida ütlesid seepeale sõdurid?» 

«Ei midagi. Ajasime ainult niisama tule ümber juttu, kui türklased hõikuma hakkasid.» 

«Teie neile ei vastanud?» 

«Ei. Ainult härra leitnant kõneles nendega öösel.» 

«Kuidas ta seda tegi?» 

«Läbi ühe lõhe Vanavärava juures. Läks sinna ja rääkis nendega kolm korda.» 
«Türklastega?» 

«Jah.» 

«Mida ta ütles, kui ta tagasi tuli?» 

«Ütles, et türklased lubavad kõigil puutumatult ära minna, kedagi maha ei tapeta. Kaššalastele 
antavat veel kümme kuldnat nina peale ja et mõlemad pasad andvat veel pitseriga kirja, et nad 
sõna peavad.» 

«Kui paljud teist seda kuulsid?» 


«Olime umbes kümnekesi.» 

«Miks te sellest mulle ei teatanud? Kas te ei tõotanud vandega kindluse loovutamisest mitte, 
sõnagi suhu võtta?» 

Sõdur vaikis. 

Dobõ jätkas: 

«Kas ei olnud teie kohus otsemaid härra leitnandi jutust ette kanda?» 

«Me ei julgenud.» 

«Tähendab, otsustasite kindluse türklaste kätte mängida. Kes veel salanõust osa võtsid?» 
Sõdur kraamis kuidagimoodi veel kaks nime mälust esile. Ta püüdis end õigustada: 

«Meie, aulik härra kapten, ei löönud kaasa, kuulasime ainult sõna. Üksnes härra leitnant 
kõneles sellest ja käsutas meid.» 

Sein võppus suurtükikuuli tabamusest. Varbadele riputatud soomusrüüd kõrisesid. Lahmakas 
krohvi varises seinalt põrandale. 

Dobõ heitis pilgu kohtunikele. 

«On kellelgi midagi küsida?» 

Kohtunikud laua taga olid otsekui kangestunud. Lõpuks sõnas reamehest kohtunik: 

«Kas kõik kümme lihtsõdurit olid nõus kindlust türklastele andma?» 

Kahvatuna kehitas sõdur õlgu: 

«Reamees ei või tahta muud, kui sedasama, mida ta ohvitser.» 

Rohkem küsimusi ei olnud. 

«On jäänud veel türklane,» lausus Dobö. «Tooge ta sisse.» 

Jõudnud lauaette, türklane kummardas kolm korda ning jäigi kummargil asendis seisma. 
Käed olid tal rinnal. 

«Ungari keelt oskad?» 

«Oskan, isand.» 

«Mis su nimi on?» küsis Dobö. 

«Jussuf.» 

«Jussuf ehk ungari keeles Jõzsef. Seisa sirgelt!» 

Türklane ajas end sirgu. Ta'võis olla umbes kolmekümneaastane mees, masajas muskliline 
akindži. Vi tatud lame nina ja peas punetav haavaarm andsid tunnistust sellest, et tal juba nii 
mõnigi lahing seljataga, Silmad reetsid, et ta oli veetnud uneta öö. 

Küsimuste peale selgus, et ta oli juba kümnendat aastat Ungaris sõjaretkel ja et tema oli 
olnud parajasti müüri all, kui Hegedüs lõhest oli hõiganud. «Hei, tü 

sed! Kes teist oskab ungari keelt?» 

«Valetab,» urises Hegedüs, näost valge kui sein. Zoltaygi räägib alati türklastega.» 

«Mina?» kähvas Zoltay. 

«Ja muidugi, oled rääkinud. Iga'kord rünnaku karjud sa neile seda ja teist.» 

Raevust kalbena kargas Zoltay toolilt üles: «Palun minu suhtes järele uurida,» ütles ta. «Ma ei 
või enam kohtunikutoolil edasi istuda. Etma alati midagi karjun, kui hoobi virutan, see 
võib olla. Kuid see on ainult sõim. See pole kellegi patt! Mis rääkimine see on?!» 

«Me tunneme koik seda su kommet,» sõnas Dobõ vaigistavalt. «Teised kiruvad võitluskihus 
samuti. Kuid et on tärganud kaebealuse vastu viha, vabastame sind kohtunikuametist.» 
Zoltay kummardas ning väljus. 

Dobö pöördus uuesti türklase poole. 

See jutustas nüüd viletsas ungari keeles, kuis Hegedüs Vanavärava juures oli läbirääkimisi 
pidanud esmalt ühe agaaga, hiljem Arslan-bei enesega. Beilt oli ta pai tagatiseks ausõna ning 
sada tukatit kulda. Ta oli lubanud öösel türgi väe kindlusse lasta, pidavat ainult värava 
kõrval, kus tavatsetakse suurt vasktrummi taguda, pisut kaevama. Tema (türklane näitas 
Hegedüsile) olevat ööl veehoidlas käinud ja seal maa-aluse käigu leidnud, 

mis värava juures sisse on varisenud. Ummistuse juures kohe pea kohal olevat ta kuulnud 
vasktrummi põrinat ning isegi sõdurite samme, tähendab; kaevata ei tule palju. Tema lubanud 
neid punkt kell kaksteist oodata. Enne lepitud veel, et Vanavärava juures seisvaid kaššalasi ei 
puututa. Kokkulepe oli saavutatud. Keskööl oligi Hegedüs nad laternaga sisse toonud. Seal 
olflud läbisegi nii janitšare, assaabe kui ka piade, kokku kolm tuhat meest, kes maa alla 
läksid. Ülejäänud sõjavägi, taevas teab kui palju tuhandeid, oli jäänud väravate avamist 
ootama. Juhtus aga nii, et Hegedüsi latern veebasseini nurga juures seina vastu põrkas ja 
kustus. Ta oli türklaste eelsalka pimedas edasi juhtinud. Tema tundis teed ning sai pimedaski 
hakkama, suure veebasseini ääred olid aga kitsad ja üksteisele peale rõhuvad türklased 
libisesid lõpuks kõik vette. 

«Kas tead midagi sellest,» küsis Dobö, «et Derviš-bei röövis ühilt meie ohvitserilt poja?» 
«Tean küll,» vastas türklane. «Last otsitakse juba kaks nädalat telke mööda taga. Bei käsul. 
Laps varastati temalt ära või on see ise jalga lasknud — umbes kolm päeva peale meie 
silajõudmist.» 

Dobö vaatas Hegedüsile otsa. 

«Näru!» pigistas ta läbi hamrnaste. 

Hegedüs langes põlvili. 

«Armu! Halastage minu peale!» nuttis ta. «Olen eksinud, kaotasin korraks aru!» 

«Kas tunnistad ka ise üles, et tahtsid kindlust vaenlase kätte mehkeldada?» 

«Tunnistan. Ainult heitke armu! Mul on lapsed — on ju arusaadav ..» 

Ta sõnad hääbusid. 

Nõupidamine ei kestnud enam kui tutid aega. 

Järgmisel tunnil kõlkus leitnant Hegedüs juba turuplatsil ühest palgist kiiruga ülespandud 
võllas. Fügedy hüüdis kindluserahvale: 

«Nõnda sureb iga vandemurdja, kes kindlust püüab türklastele reeta, olgu ta siis lihtsõdur või 
ohvitser'!» 

Kolmel sõduril raiuti samas võlla all kõrvad maha. Ülejäänud kuus saadeti aheldatud 
jalgadega sisetöödele. 

Türklane visati kindluse kõrgelt läänemüürilt alla, nii et ta murtud kaelaga omade hulka 
langes. 

Kindluserahyas võis näha, et Dobö ei näljata. 

Kõigist jõududest tugevam jõud — emaarmastus! Ini kehasse suletud päikesevalgus! 
Jumala südamest m peale laskunud püha leek, surmakartmatu tugev nõrk Sina, kes sa 
jätad oma kindla peavarju, pehme padja, kõik oma aarded; sina, kes sa silmapettena end 
surmalaanest läbi nõiud — oma hädaohus viibivate armsate juurde! Sina, kes sa 
tungid.maapõue sügavusse ja tahad oma nõrga käsivarrega, läbi murda müürist, mille ees 
relvastatud metsaliste sajad tuhanded on võimetult ulgunud! Sina, kes sa ei tunne võimatut, 
kui asi puutub neisse, keda armastad, kui ka peaksid nendega koos kannatama või isegi 
surema! — imetlen sind, naisesüda! 

Kaks ööd ja kaks päeva kaevasid Eva ning Miklös end läbi maa-aluse käigu rusude, vilus 
rõskuses pudedate, võlvialuste all. Mõnes kohas oli käik varisenud ain mõne sammu ulatuses 
ja tõkkest saadi tunniajase töö jagu. Teisal aga tuli maadelda kividegagi ja ei nõrk naisekäsi 
ega ka viieteistkümneaastase poisi välja arenema käsivars olnud säärase tööga harjunud. 
Kolmanda oktoobri õhtul, vaevalt kui laagrile oli laskunud unerahu, korjasid nad kokku kogu 
oma toidutagavara. 

Arvestuse järgi lahutas neid kindlusest vaid sada sammu. Nad lootsid, et seekord ei tule neil 
enam tagasi tulla. 


Meeleheitlikult töötasid nad kogu öö. 

Maa all ei osanud nad arvata, millal saabub hommik ja millal tõuseb päike. Nad kuulsid aina 
mulda ning hagu tassivate ratsude kabjamüdinat ning kindluse kahurite ja mortiiride 
kõminat. Nad mõtlesid, et see on öine rünnak ning töötasid üha innukamalt, püüdes 
võimalikult kiiremini kindlusse jõuda. 

Väljas aga ahetas, koitis, saabus hommik. Borsodi mägede tagant kerkis päike. 

Kreeka hobuseparisniku sulased läksid telgi mahajäetust märgates asja lähemalt 
uurima. Paigast nihutat kivi ja haigutav avaus selle asemel, pani nad jahmuma. Et 
ratsasõdurid laiali hägusid vedamas olid, ruttas parisnik ise ühe deli-agaa juurde ja teatas 
rõõmust lausa värisedes: 

«Isand! Mina toimetan kindluse sõjaväe kätte! Leidsin öösel maa-aluse käigu!» 

Delid, akindžid, bešlid, gönüllüd ja gureebad jätsid oma haokoormad ning hobused korrapealt 
kus seda ja teist. Viled ja pasunad kuulutavad kogunemist. Peagi tulvab läbisegi iga sorti 
sõdureid suure lärmi ja käraga käigu-suust alla sügavusse. 

Neid juhib parisnik, tõrvik käes. 

Samal ajal tungisid kaks vaest hinge läbimärgadena siia-sinna põigates, kive kõrvale heites 
visalt edasi. 

Viimaks muutus käik uuesti kallakuks. Kivid olid seal kuivad ja tee laienes. 

Nad jõudsid suurde rõskesse kolmenurgelisse allmaasaali. 

«Me peaksime olema vist vallikraavi all,» arvas Miklös. 

«Ei, see näib olevat juba. seespool müüri: kunagi võis see olla tall või mingi viljaladu,» väitis 
emand Bornemissza. 

Kuid mõlemas saalinurgas oli müür sisse langenud. Kumb tee neist kahest on see õige? 
Üks varend oli sadulakujuline. Selle ülatipul paistis pisike rusikasuurune auk. 

Teise varendi küljel mustendas kitsas ava. 

«Siin hargneb tee kaheks,» ütles Miklös. «Nüüd on küsimus, kumba valida?» 

Ta ronis üles kivirusu otsa ja hoidis küünalt ava ees. 

Leek võbises. 

Ta proovis sama ka vasakpoolse nurga juures.. Seal jäi leek rahulikuks. 

Miklös pistis küünla mütsiääre vahele ja klammerdus ülemise kivi külge. Eva aitas kangutada. 
Kivi veeres mürinal üle teiste alla. 

«Veel üks!» lausus Miklös. 

Taas pingutati kahekesi jõudu. See kivi aga ei andnud nii kergesti järele. 

«Peame väiksemad kivid ümbert ära veeretama.» 

Miklös haaras labida ja toksis sellega ümberringi kivid lahti. Siis asus ta uuesti suure kivi 
kallale. 

Kivi liikus. 

Miklös hingeldas raskelt ning pühkis näolt higi. 

«Olen väsinud.» 

«Puhkame,» vastas Eva samuti hingeldades. 

Nad istusid kivile. 

Miklös naaldus seljaga vastu müüri ja uinus silmapilkselt. 

Ka Eva ise oli uimane ning surmani väsinud. Ta riided olid.põlvini märjad ja porised, käed 
olid verised. Juuk olid sagedasest kummardumisest vallandunud ja kuigi, oli püüdnud neid 
dolmani alla toppida, lainetas neid kagi vabalt kaela ümber. 

Ta võttis küünla ja valgustas mõlemaid S6si. 

Kummastki näis olevat vaba edasipääs, tuli ainult siinsest ummistusest läbi pugeda. 


«Vaja vähe puhata,» mõtles ta, asetades küünla kivile, «aga magama ma ei jää, ei, ainult 
tõmban korra hinge.» 

Nii kui ta. selja müüri najale toetas, kuulis ta tuldud suunast tumedat müdinat. 

Kulmu kortsutades jäi ta kuulatama: kostab see müdin ülevalt või alt? 

Käigu sügavuses vilksatas punane valguskiir. 

«Miklös!» karjatas Eva. 

Ja ta raputas poissi. 

«Tulevad!» 

Roidunult ajas poiss silmad lahti. 

«Tulevad!» kordas Eva meeleheitlikult. Ta kobas mõõga järele. 

Mõõgast oli alles ainult tupp. M56k ise oli jäänud kuhugi rusude juurde, kus nad kive olid 
kangutanud. Vööl olnud jätaganid ja nugagi olid kõik juba tööga ära murtud. Neil ei olnud 
ainsatki kaitseriista. 

Valgus kasvas ning tuli länemale. 

Kogu jõudu kokku võttes ründas Eva kivi. Sama tegi Miklös. Kivi liikus, kuid ei nihkunud 
paigast. 

Hirmust kangestunult vaatasid nad, kuis pimeduse eraldus tõrvikut hoidev parisnik, tema 
kõrval rippuva, vuntsidega kogukas agaa, vöö vahel helkimas kinžallid. 

Järgmisel hetkel olid nad kinni võetud. 

Ühe pilguga oli agaal alustatud tööst selge ülevaa Kohe oli ka otsus välmis. 

«Võta tõrvik, jõmpsikas!» käskis ta Miklõsi. «Sa näikse teed tundvat!» 

Miklös ei saanud sõnadest aru, nägi ainult, et tõrvik surutakse talle pihku. 

Üks minut — ja sõduritel oli tee kividest puhas. 

Käik oli kahe mehe laiuselt vaba. 

Otsemaid täitus seerelvastatud sõduritega. 

«Sina juhid meid,» ütles agaa Miklösile, «too naine aga, ta osutas Evale, «jääb siia. Kui sa 
meid rappa viid, heidan ta sõduritele saagiks.» 

Eva sulges silmad. 

Keegi janitšar tõlkis agaa sõnad. 

«Deli võtku ta vahi alla,» hõikas agaa seljataha. 

Ja ta tõukas Miklösi minekule. 

Deli astus Eva kõrvale. Ülejäänud asusid teele. Kuna agaa ei olnud öelnud, kes just peab 
vangivalvuriks jääma, andis deli ta peagi üle teisele delile: valva sina! 

Seegi seisis mõnda aega, siis aga meenus talle võibolla, et esimesed kindlusse jõudjad 
ülendatakse tähtsaiks isandaiks, ja ta pakkus vangi ühele müssellemile. 

«Ei mina vahtima jää,» 1õi müssellem käega. 

Ja astus edasi. 

«Küll mina valvan, lase aga jalga!» lausus äkki tuhkrunahkse mütsiga vana assaab. 

Ta tõmbas oma kinžalli välja ning asetus Eva kõrvale seisma. 

Poolsurnuna nõjatus Eva müüri najale. Tihedalt möödusid erinevalt rõivastatud, 
püssirohusuitsu ja, higi järele haisevad määrdunud sõdurid. Igaüks hoidis käes paljastatud 
mõõka ja igaühe silmad põlesid ärevas lootuses kuuluda esimeste hulka. 

Aeg-ajalt tuli mõni tõrvikuga, valgustades rühmale teed. Mõnikord mindi niisama käsikaudu 
pimedas kobades. Kõlisesid relvad. Üks kandis õlal kokkukeritud punast lippu. 

Korraga kostab sügav tume müra, otsekui kõmiseks maa sisemuses kõu. Saali sissekäigust 
tagapool variseb käik pikas'ulatuses sisse. Varisemise kõmin kestab minuteid. Pudenevad 
kivid, langedes tömbi mütsuga võlvidest alla. Niisiis juurde tulla ei saa enam kedagi. 
Sündmuskoha poolt kuuldub summutatud, hädahüüdeid ning korinat. Vastassuunast — 
kaugenevat, vaibuvat relvatärinat. 


«Ärge kartke!» lausus Evat valvav vaht äkitselt ungari keeles. 

Ta võttis Eva käe pihku: «Kes te olete?» 

Eva ei suutnud kuuldavale tuua ainsatki häält. 

«Olete ungarlane?» Eva noogutas. 

«Tulge,» sõnas assaab lühidalt. «Tee hargneb siin kaheks. Kui saan teise käigusuu lahti 
harutada, oleme pääsnud. Kui aga siingi sisse langeb...» 

Eva tundis soontes uut eluhoovust. 

«Kes te olete?» küsis ta toibudes. 

«Varsänyi on mu nimi. Soovin teile head.» 

Mees võttis vöö vahelt tuleraua ja ränikivi ning tuld. 

Tael süttis kohe ffõlema. Lõhnav suits segunes maaaluse läppunud õhuga. Varsänyi hoidis 
taela vastu vahaküünalt ning puhus. 

Küünal hakkas leegitsema. 

«Võtke, õde, see küünal oma kätte.» 

Ta asus vasakpoolse ummistuse kallale, ja paari-köl rebimisega olid kivid lahti kangutatud. 
Varsänyi oli kasvult väike, see-eest aga tugev mees. Suured kivitahukad veeresid üksteise 
järel kord väljapoole, kord sissepoole. Peagi oli ava nii suur, et inimene läbi võis pugeda. 
Varsänyi võttis Evalt küünla ja ronis esimesena läbi augu. Kätt leegi ees hoides ruttas ta 
kiiresti edasi. Eva jõudis talle vaevu järgneda. 

Käik oli seal juba puhtam, kuid laskus ikka veel all poole. 

Kord pöördus Varsänyi Eva poole: 

«Olete ehk naissalakuulaja? Võib-olla toote teateid kuningalt?» 

«Jah,» nõustus Eva, rääkides kui unes. 

«Kas kuninga vägi tuleb?» 

«Ei tea.» 

«Noh, pole viga. Kui ma ainult taipaksin, kus me oleme? Aga ruttame, et türklastest ette 
jõuaksime!» 

Nüüd hakkas tee juba tõusma. Siin-seal mustendasid külgedel orvad. Kivid olid pruunid ja 
limased, mis läikis tulevalgel nagu kaste. 

«Ruttame! Ruttame!» lausus Varsänyi tasa. «Vaevalt mujalt kui veehoidlast välja saame.» 
Valge krohvihunnik tõkestas käigu. Oli tunda väng lubjahaisu. 

Varsänyi kratsis pead: 

«Puhh, võtaks tont seda mõru maailma purgatooriumi!» 

«Mis see on?» 

«Pole midagi. Küll ma rooman ees. Hoidke küünalt.». 

Ta ronis kõhuli hunniku otsa ja kadus teisele poole. Eva ulatas talle küünla järele. 

Varsänyi seisis juba all. Ta võttis küünla vastu ning köhatas. Siis sirutas ta Evale käe, aitas tal 
hunnikust alla libistuda ja võttis ta all vastu. 

Nad asusid avaras ja hämarüsestki hoolimata valendavas ruumis. Ülevalt kostis matuselaulu: 
«In paradisum deducant te angeli.» Kusagilt kõrgusest immitses alla päevavalgust. 

Ruum oli täis risti-rästi üksteise peal lasuvaid valgeid puusärke. Ümberringi lõhnas vedela 
lubja järele. Kirstuäärtel oli lubi narmasteks kuivanud. Puusärkide kõrval lubjalombis vedeles 
pöollõhkise särgiga kondise näo ja 

vuntsidega laip. Ülalt langes valgus ta näole. Kaela ümber ripnes köis. 

Jahmunult põrnitses Varsänyi laipa. Siis vaatas ta tagasi. 

Eva lamas meelemärkusetult põrandal maas. 

Samal ajal juhtis Miklos türgi sõdureid käiku mööda edasi. 


Algul oli ta hirmust kange, pärast aga lohutas teda mõte, et kui nad kindlusse välja jõuavad, 
küllap ta seal juba kisendab... 

See mõte andis talle jõudu. Vankumatult kõndis ta tõrvikuga kord agaa ees, kord kõrval. 
Peagi tegi käik käänaku ja hakkas pidevalt tõusma. Üha kõrgemale jä kõrgemale, ikka üles- ja 
ülespoole. Lõpuks jõudsid nad müüri ette, mis nagu kõik teisedki müürid Egeris oli ehitatud 
liivakivist ja mille krohvipind reetis igivana päritolu. 

«Läbi murda!» käsutas agäa. 

Varsti varises krohv jataganide ning piigiterade all. Ainult esimesed paar-kolm kivi olid 
rasked valla tulema, teised nihkusid juba hõlpsamini terasmuskliliste käte jõulistest tõmmetest 
kõrvale. 

Ent ometi kestis töö enam kui tund aega. 

Kui ava oli muutunud nii suureks, et inimene läbi võis mahtuda, tõukas agaa Miklõsi 
esimesena Sisse. 

Nüüd satuti ruumikasse keldritaolisse paika. Igal pool aina vaadid ja vaadid. Iseäralik oli 
vaid see, et ruum 

sarnanes pigem saalile kui keldrile. Seinal rippus ise üks suur räbaldunud pilt, mille all 
asetses ümmargu tõrs. Pildil võis seletada kaht pead. Kurb hatfemes nä Teine, noorem, kuid 
samuti kurb, kummardub habeni rinnale. Päid ümbritses pühapaiste. Nooruki pea all v lendas 
katkenud lõuendi vahelt paljas müür. 

Kostis edasi-tagasi sõeluva kindluserahva samme. 

«Relvad kätte!» kamandas agaa selja taha. «Vaikselt koguneda, tasa! Tasa!... Kui ukse 
lahti kangutame, tohi olla vähimatki kisa. Kui väljas kedagi näha pole 

ootame teisi järele. Lipukandjad hüpaku kohe üles müürile.» 

Kaks lipukandjat astusid ette. 

Agaa jätkas: 

«Teised minu järel värava juurde! Ei mingit armu! Esimene asi vahtkonnal relvad maha, 
teiseks värav lahti. Selge?» 

«Selge,» kostis vastuseks sõdurite tasane pomin. 

Agaa astus ettepoole ja silmas samas raudukse suurt püssirohutõrt. Ta kohkus tagasi. 


Nad olid püssirohukambris. Tünnides ei olnud mitte vein, vaid püssirohi. 

Kuid ka Miklös oli juba situatsiooni taibanud. 

Seistes seal otse suure torre lähedal, vaatas ta taga Ta piik libises üle tohutu tungleva 
relvastatud massi. Tema nägu oli kahvatu ja hingestatult ülev. Ta tõstis põleva tõrviku üles ja 
virutas selle püssirohutõrde. 

Kui kirst alla lasti, hõikas Värsänyi; 

«Hei, mehed!» 

Hüüde peale ilmusid hauakambri avausele kohkunud näod: üks katmata peaga, teine tavalises 
roostetanud kiivris, mis rihmaga oli lõua alt kinni. 

Värsänyi kordas hüüdu: 

«Mina olen siin, Värsänyi! Tõmmake mind üles!» 

Ta tõstis Eva kätele ja jõudis puusärgilt puusärgile astudes oma kandamiga viimaks 
köiteni. Ta sidus kaks köit kokku ja istus sinna vahele. 

Mehed vinnasid nad üles. 

Hauakambri juures polnud rohkem inimesi, kui kaks vaimulikku ning kaks abilist talupoega. 
Need vahtisid ainiti Evat, kes lebas surnu kombel murul, kuhu Värsänyi oli ta asetanud. 


«Tooge vett,» ütles Värsänyi meestele. 

Samal silmapilgul lööb maailma vapustav kärgatus ning põrgutuli kõik kurdiks ja pimedaks. 
Kirikubastionilt viskub üles punane leegisammas. See paiskub kõrgele taeva alla, temas 
tiirlevad mustad lauad, palgid, kivid, puutükid ja inimesed. 

Kärgatus raputab kindlust nõnda, et igamees taarub ning maha potsatab nagu tohutust 
nägematust käest rahatuna. 

Ülalt kõrgusest hakkab alla sadama kivirahet, verd, relvi, puutükke, pilpaid ja tünnilaudu. 
Sellele järgnes minuteid kestev surmavaikus. 

Surmavaikus kindluses ja ka väljas türklaste laagris. 

Kõik vaatasid uimaselt üles. 

Kas taevas lõhkes? Või avanes maapõu, et tuldpurskava põrguna matta kõik viimsepäeva 
kohutavasse leekide-merre? — seda ei mõistnud keegi. 

Kindlus on kadunud! — oli ainus taju, mis plahvatusest seisma jäänud südamed tarretama 
pani. 

Gergely köitis parajasti Sandori bastioni jalal «põrgu-värgiga» täidetud kruuse. Õhusurve 
paiskas ta vastu kilpe, mis naelte otsas rippudes katsid müüriseina. 

Kui ta siis pea tõstis, nägi ta ülal taevas lehtrikujuli-seks muutuvat tulesammast, selles musta 
veskikivi ja kivi ümber ristseliti allapoole keerlevaid inimkehi, ning kõigest eraldi üht puusast 
rebitud inimese jalga. 

Tal oli veel niipalju taipu, et põigata võlvialusesse, kuid esimesel hoobil vahtis temagi 
mõttetul pilgul kurdina enese ette. 

Järgmisel hetkel kindluserahvas juba toibus. Kõikjale sigis edasi-tagasi jooksvaid inimesi, 
relvi minema viska-vaid sõdureid, hädaldavaid naisi, end lahti tõmmanud perusid hobuseid. 
AII türklaste laagris tõusis metsik võidukisa. Müüride poole voogas relvastatud tuhandeid, aeti 
püsti tormi-jooksuredeleid. 

«Lõpp!» kostis kindluses läbi pulbitseva halina mitmelt poolt. 

Naised jooksid, lapsed käekõrval või süles, nõgistel 

videl ja palkidel hõõguvate tuletukkide vahel edasi-tagasi. Igaüks põgenes, teadmata kuhu. 
Siis oleks sellesse maailmasegadikku nagu taeva kaasa rääkinud: hakkas sadama tihedat 
musta lund. Musta lund! Sadas nii tihedalt, et kümne sammu kauguselegi enam midagi ei 
näinud. 

See oli tuhk. Ta mähkis endasse kogu kindluse, otsekui tahtes katta teda leinarüüga. 

Laiali puistatud kividel ja palkidel lebas moonutatud laipu ning veritsevaid jäsemeid. 

Dobö kihutas hobust kannustades palja päi sündmuspaigale ja kamandas sõdurid üles müürile. 
«Pole juhtunud midagi!» hõikus ta paremale-vasemale. «Ainult kakskümmend neli tonni 
püssirohtu käärkambris lendas õhku!» 

Ka ohvitserid hüppasid sadulasse ja ruttasid teatega rahvast rahustama. 

«Tagasi, kohtadele! Ainult kakskümmend neli tonni püssirohtu...» 

Raevunult kolkis Mekcsey murdunud piigi käepideme uimaseid tõrkuvaid sõdureid. 

«Relv kätte, Herodese päralt! Müürile!» 

Ta hüppas ka ise hobuse seljast maha, haaras oma süllapikkuse piigi pihku ja tormas 
müürile. 

«Minu järel, poisid! Minu järel, kes meheks on!» 

Müürile ronivaid türklasi võttis vastu.pikk tulistajate rida. 

Sõdurid jooksid  siseväljakult omal algatusel, ülemjuhatusetagi müürile ja piikidel, 
mõõkadel, kirkadel algas kibe tegevus. 

Türklased trügisid korrapäratult eesmistele tagant peale ja väljaspool müüre oli segadus sama 
suur kui seespool. 

Kõige rohkem rõhuti peale plahvatuspaiga juures. 


Gergely nägi oma bastionilt, kuis läbi harveneva musta tuhasaju voogab kirju türklaste mass 
Kirikubastioni poole. 

«Jää sina siia!» karjus ta Zoltayle ja jooksis paljastatud mõõgaga Kirikubastionile. 
«Korcsoläs!» hõikas ta vastulonkivale allohvitserile. «Tule kaasa!» 

Mees oli temast viie sammu kaugusel. Ta ei vaadanudki Gergely poole. 

«Koresoläs, Mate! Kirevase päralt!» 

Sihitult enda ette põrnitsedes lonkis mees rahulikult edasi. 

Gergely sööstis talle järele. Haaras tal õlast. 

«Kas sa ei kuule!» 

Otsekui unest ehmudes vaatab mees Bornemisszale otsa. 

Nüüd näeb Gergely, et tal kõrvust voolab veri. Mees on nähtavasti päriselt kurdiks jäänud. 
Gergely jätab ta sinnapaika ja ruttab edasi. 

Teel heidab ta pilgu supikateldesse. Seal keeb supp nende jaoks, kes lõuna ajal vahil olid ja 
hiljem pidid süüa saama. Kaheksas suures pajas aurab mulinal peeneks lõigutud lihatükkidega 
leem. 

Gergely peatub. Haarab kandekangi. Torkab selle katlakõrvadest läbi, öeldes ise kaussidega 
õiendavale talupojale: 

«Võta teisest otsast! Ka teised pajad tooge bastionile!» 

Katlaga üles müürile jõudnud, kallavad nad keeva leeme redeleil uperdavaile türklastele 
kaela. 

Kui Varsänyi põrutusest toibus, nägi ta kõigepealt Evat enda ees maas. Mõlemad Vaimulikud 
olid niisama stoolades müürile jooksnud ja relvad haaranud; kumbki talupoeg tõttas eri suunas 
minema, arvatavasti kiirustades kahurite juurde. 

Varsänyi tõstis Eva nagu koti õlale ja kandis lossi. Ta oletas, et kuninga käskjalg ju ikka sinna 
peaks kuuluma — küllap tal on kirigi kaasas. Ta usaldas naise emand Baloghi hoolde, et see 
ta meelemärkusele toibutaks. 

Alles tormijooksu tagasilöömise järel saadi õieti mahti vaadata, millist kahju plahvatus oli 
tekitanud. 

Kirikubastioni parem külg koos käärkambriga moodustas musta haigutava tühjuse. 
Kindlusemüür oji sealt kohalt ühes öise värske parandusega alla varisenud ja kahest 
hobuveskist, mis kiriku ees olid töötanud, olid järel ainult rusud. Käärkambri tiiva alla oli 
majutatud kolmkümmend tapalooma. Need lebasid lõpnutena oma veres. 

Kaheksa vahipostil seisnud sõdurit leiti tükkidena õn-netuspaiga lähikonnast. Sama saatus 
oli tabanud ka üht 

leitnanti, Pal Nagyi, kelle György Bäthory oli läkitanud Erdödi kindlusest koos kolmekümne 
sõduriga. 

Läheduses seisnud sõdurite hulgaski oli palju haavatuid. Kellelgi Gergely Horväthi nimelisel 
sõdalasel oli huslik kivi käsivarre õla küljest ära rebinud. Veel samal päeval ta suri ja samal 
päeval sängitati hauakambrisse. 

Alles siis tuli kindluserahvas täiele mõistusele tagasa, kui nägi, et türklane kõigest hoolimata 
ei suutnud kindlusse sisse tungida. 

«Jumalgi kaitseb.Egerit!» hüüdis Dobö juukseid taha siludes ning taeva poole vaadates. 
«Lootke, sangarid Issanda peale!» 

Tegelikult oli see supp, mis rünnaku tagasi 1õ1. Türklased olid harjunud küll tule, mõõga ja 
piigiga, ent keeva supiga olid nad tuttavad ainult lusika kaudu. Kui esimest redelit mööda 
voolas alla tulikuum paprikane leem, pudenesid inimesed nagu pühitult redelilt minema. Isegi 
redeli allotsas trügiv sõduritemass põrkus laiali. Kes kahmas käest, kes kaelast, kes hoidis 
nägu pihus. Kilbiga pead varjates katsuti, kuis müüride alt minema saadi. 


Kindlus hingas kergendatult.. 

Dobö laskis möldrid ja puusepad enda juurde kutsuda. «Korjake kähku veski jäänused kokku. 
Mõlemast kokku klõpsige üles üks tugev püssirohuveski! Kui. mõni osa puudu jääb, teevad 
puusepad selle sealsamas valmis!» 

«Kus on laekur?» 

Kloostri müüride' vahelt ilmus nõgine must kuju. Vuntsidelt tahma puhudes ja habet 
raputades'jäi ta Dobö ette ootavalt seisma. 

See oli vana Sukän. 

«Onu Sukän,» sõnas Dobö, «andke laost salpeetrit, väävlit ja sütt. Niipea kui veski valmib, 
hakkavad möldrid püssirohtu jahvatama.» 

Alles nüüd meenus Doböle, et on ennastki vaja pesema minna. Ta nagi välja nagu 
korstnapühkija. 

Lossi ukse ees istus nõgine mees. Ta oli pooleldi türklase moodi riides. Käes hoidis ta suurt 
praetud kõrvitsat. Seda sõi ta lusikaga. 

Doböd nähes tõusis mees püsti. 

«Sina oled, Värsänyi?» 

«Mina, isand.» 

«Mis head sa tood?» 

«Tõin kindlusse kuninga saadiku, isand. Üks naisterahvas.» 

Suurte sammudega ruttas Dobö emand Baloghi juurde. 

«Kus on saadik?» 

Emand istus Peta sängi kõrval. Ta õmbles oma poja kiivrisse punast siidvoodrit. 
«Saadik!» jäi ta imestunult Dobö otsa vaatama. «Siia toodi ainult keegi naine.» 

«No siis naine!» 

Emand Balogh avas kõrvaltoa ukse, tõmbas aga selle kohe jälle kinni. 

«Magab,» ütles ta, «ei maksa teda häirida. Vaeseke on väga ära kurnatud.» 

Dobö vaatas siiski ukse vahelt sisse. 

Eva lamas voodis, valges puhtas voodis. Paistis ainult ta laiali valgunud pruunide juustega 
ümbritsetud kaame nägu, vajunud pehmesse padjasse. 

Hämmastunult vaatles Dobö seda magadeski valulist surnukahvatut naisenägu. Dobö ei 
tundnud teda. 

Ta tõmbus tagasi, 

«Kaš ta mingit kirja ei toonud?» 

«Ei.» 

«Palun näidake mulle selle naise riidieid. Kes ta on?» 

Emand Balogh kehitas õlgu ja vaatas siis Doböle paluvalt otsa. 

«Ta palus oma nime mitte küsida. Kardab, et teie armulisus teda sugugi meeleldi ei näe.» 
«Palun anda mulle naise riided!» 

Emand Balogh tõi koridorist esile porised, lubjased türgi sõduri rõivad. Väikesed 
marokäännahast väävelkollased saapad, kannused küljes. Vöörihma sees pisut üle 
viiekümne ungari kuldmündi. Mõõgatupp ja kaks türgi jatagani. 

«Katsuge taskud läbi!» 

Ühes taskus krabises paber. 

«See'p see on,» haaras Dobö kirja järele. 

Ja nõgiste kätega harutas ta kokkumurtud pärgamentpaberi lahti. 

Seal oli kindluse plaan. 

Midagi muud peale taskurätiku ja kökkukakerdatud kindapaari taskutes ei olnud. Ka rõivaste 
õmblused kobati läbi ja harutati üles. 

Ka saapad uuriti põhjalikult järele. 

Mitte midagi. 

«Ehk on tal voodis kaasas?» 

«Ei ole,» vastas emand Balogh, «mina andsin vaesekesele särgigi. Oo, kuidas ta ära on 
piinatud... Ammust saadik pole ta enam maganud. Maa-alust käiku mööda tuli ta kindlusse, 
Surnute teed kaudu... » 

Dobö laskis Varsänyi sisse kutsuda. 

«Ütlesid, et see on saadik?» 

«Nii ma aru sain.» 

«Kas ta siis selge sõnaga ei öelnud?» 

«Me ei kõnelnud, isand. Tulime maa-alust käiku mööda peaaegu kogu tee joostes.» 

«Millist maa-alust käiku mööda?» 

«Hauakambri kaudu.» 

«Siis sealgi on maa-alune tee?» 

«Enam mitte, isand.» 

«Ons türklastel toiduaineid?», 

«Mõnikord tuleb kümme-kakskümmend koormat jahu ja mõned karjad lambaid. Jumal teab, 
kust nad seda, hangivad! Riis on neil ammu otsa lõppenud.» 

«Tähendab, nälga nad veel ei tunne?» 

«Senini mitte eriti.» 

«Mis veel laagris uudist?» 

«Ainult seda, et Kirälyszeke pool uuristatakse käike.» 

«Kindluse suunas?» 

«Kindlasti, sest lagumdžid on tööle pandud.» 

«Miks sa varem tagasi ei tulnud? Oleksid pidanud risutassimisest teate tooma.» 

«Ei olnud võimalik. Väravate ette olid paigutatud kõige tugevamad janitšaride üksused ja 
minul polnud janitšari mundrit. Oleks kahtlust äratanud, kui oleksin üritanud neist läbi 
tungida.» 

«Nüüd jääd kindlusesse. Mine leitnant Gergely Bornemissza juurde ja teata talle, kus kandis 
käike uuristakse. Seejärel tule tagasi ja ole siin ukse läheduses.» 

Pärgamendileht oli tal ikka veel käes. Ta käskis kutsuda Mekcsey. 

«Võta see plaan,» ütles ta sellele. «Siin on kujutatud maa-alused käigud. Ma ei teadnudki, et 
selline plaan üldsa olemas on. Tee kohe müürseppadele ülesandeks kinni müürida, kus veel 
müürimata on. Kõigepealt lase kinni müürida käik hauakambri taga.» 

Jaganud veel kahele paažile mõningad korraldused, pa- 

lus ta paar ämbrit vett pesunõusse. Pesemise järel riietus ta ümber. Kinnitas jalakaitsedki 
külge ja viskas siis karusnahaga kaetud pingile pikali. 

Nõnda magas ta alati, kus aga uni oma kämbla talle peale vajutas, oli see siis ööl või päeval. 
Sõdurid kindluses rääkisid temast, et ta iialgi ei maga. 

Alles õhtul sai Dobö Evaga kõnelda. 

Emand Bornemissza oli just tõusnud. Ta oli kerges hommikukuues, olles ilmselt noist 
naisterõivaist endale mõningad esemed välja valinud, mis esimese väljatungi aegu saagina 
tema mehe kätte olid langenud. 

Need naiste rõivad olid oksjonil järele jäänud ning riputatud siis ühte tühja lossituppa, et 
pärast piiramise lõppu need vaeste vahel ära jagada. 

Dobö laskis Eva õhtusöögi ajal enda juurde paluda. 

«Kes te olete?» olid tema esimesed sõnad. 

Sest ta nägi kohe, et tegemist on kõrgemasse kihti kuuluva naisterahvaga. 


Paaž Baläzs seisis Dobö selja taga. Ka emand Balogh toimetas toas. Ta asetas parajasti 
lambaprae kõrvale punast veini. Kahele vahaküünlale lisaks veel 

kolmanda. 

«Ma eitea, võin ma seda öelda teisiti kui nelja silma all,» vastas Eva kõlatult, «Mitte 
emand Baloghi pärast, vaid sellepärast, et ma ei tea, kas härra kindluse-ülem tahab, et mu 
nimi teatavaks saab.» 

Paaž eemaldus Dobõ käeviipe peale. 

Ka emand Balogh väljus toast. 

«Mä olen Gergely Bornemissza abikaasa.» 

Ja pisar veeres üle ta näo: 

Doböl kukkus nuga käest. 

Kartlikul pilgul jätkas Eva: 

«Tean, et sellises kohas, sellises olukorras pole hea, kui naine on lähedal. Aga uskuge mind, 
auline isand, ma ei tulnud siia mitte koormaks jalgu, mitte selleks, et oma meest võitlusest 
halisemisega eemal hoida.» 

«Olge lahked,» pakkus Dobö toolile näidates istet. «Ärge pange pahaks, et ma teid söögi ajal 
vastu võtan. Palun koos minuga toitu maitsta...» 

Ent need olid vaid külmad sõnad. 

«Tänan,» tõrjus Eva pakkumise tagasi. 

Ta istus rusutult toolile. 

Mõni minut valitses toas vaikus; Siis lausus Dobö: 

«Kas Gergely teab, et te siin olele?» 

«Ei. Ja kindlasti on paremgi, et ei .tea.» 

«Nii, mu armas emand,» lausus Dobö nüüd juba lahkemal toonil, «tegite väga hästi, et oma 
nime varjasite. Gergely ei tohi teada, et armuline emand siin on. Selles olen ma 
järeleandmatu. Piiramine ei saa enam kaua kesta: abivägi on iga hetk saabumas. Mispärast te 
siia tulite?» 

Eva puhkes pisaraisse. 

«Mu laps ... » 

«Siis tõega on ta röövitud?»1 «Jah.» 

«Ja sõrmus?» 

«Sõrmus on siin,» vastas Eva, tõmmates välja kaelas rippuva nööri. 

Dobö heitis kiire pilgu sõrmusele. Rüüpas siis sõõmu veini ja tõusis laua tagant. 

«Millega kinnitab armuline emand lubadust Gergelyga mitte rääkida?» 

«Kuulan iga teie käsku, härra kapten. Ma tean, et. .» 

«Kas tele aulisus mõistab, miks te Gergelyga kõnelda ei tohi?» 

«Usun, et mõistan.» 

«Gergely on kindluse aju. Tema mõtteid ei tohi mitte minutikski kindluse kaitsmisest kõrvale 
kiskuda. Keda te veel siin tunnete?» 

«Mekcseyd, Fügedyt, Zoltayd. Ka minu isa on siin ja onu Bälint, meie preester.» 
«Armuline emand ei tohi end kusagil väljas näidata. 

Teil tuleb end vajata emand Baloghi toas. Tõotage seda oma au juures!» 

«Tõotan.» 

«Vanduge!» 

«Vannun.» 

«Mina omalt poolt tõotan, etteen lapse leidmiseks kõik, mis mu võimuses. Palun lubage 
see talisman minu kätte.» 

Eva ulatas talle selle. 

Dobö kinnitas kiivri pähe, ja enne kui ta kindad kätte tõmbas, sirutas naisele käe. 


«Andestage, et olen nii järsk. Teisiti ma ei või. Vaada minu abikaasa tube, seal leiate endale 
mõningaid vajalikke asju.» 

«Veel üks sõna, härra kapten: mida emand Baloghile öelda — kes ma olen?» 

«Öelge, mida tahate, ainult Gergely ei tohi teada saada.» 

«Ta ei saa teada.» 

Dobö jättis hüvasti, astus uksest välja ja hõikas hobust. 

Õhtu eel tõusis tuul. Puhus kindluselt minema tahma ning tuha. Teisi pühkijaid-koristajaid 
seal piiramise algusest saadik polnud. Kõikjal räpp ja raipehais. Mis veel sellest rääkida, mis 
oli väljaspool müüre! 

Dobö käsutas müürsepad ja talupojad plahvatuspaiga varemeile. 

«Kivid kokku korjata! Müür üles lappida, kuid vaadake ette, et te alati kivi varju jääksite!» 
Seejärel pöördus ta paazi poole: 

«Lippa, Balazs, too hispaania vaha. Ja küünal.» 

Ta läks üles Nuku juurde, istus kahurile ja kirjutas paberile mõned read: 

Kas kuulsid Derviš-bei! Niipea kui liad Bornemissza lapse üles, anna sellest sini-punase 
lipuga märku — tolle paplipuu otsast, mis seisab ojakaldal kinldusest põhjas. Kirja alt näed 
oma sõrmuse pitserit. Lapse võib tuua valge lipuga saadik. Annan tema vastu mitte ainult 
sõrmuse, vaid ka ühe meie juures oleva türgi poisikese. 

Ta kutsus Mekcsey. 

Kattes kirjutise käega, ütles ta: 

«Kirjuta siia, Pista, oma nimi.» 

Sõna lausumata kirjutas Mekcsey alla. 

Baläzs oli vaha ja küünlaga juba tagasi. 

Dobö kallutus kahurist eemale ja tilgutas vaha Mekcsey nime kõrvale. Mekcsey vajutas oma 
sõrmusega sinna pitseri ja ruttas siis oma teed, küsimata, kellele vöi milleks. 

Dobö murdis kirja kokku ning pitseeris väljaspoolt türklase sõrmusega kinni. 

Poolkuu ja tähed jäid pitserile selgesti näha. 

Seejärel käskis Dobö kutsuda Värsänyi. 

«Sõber Värsänyi,» ütles ta temale naeratades, «nüüd tean, miks sa kindlusse tulekuga 
viivitad: milleks ilmaaegu tulla, kui nagunii sind alati tagasi saadetakse. Kas Derviš-beid 
tunned?» . 

«Nagu oma viit sõrme,» vastas Varsänyi lõbusalt. «Säh, siin on üks kiri. Toimeta see tema 
telki või riietesse või joogipeekrisse või ükspuha, kuhu aga saad 

«Selge.» 

«Seejärel lähed Szarvaskösse ja ootad Miklõs Vasi Ta peaks nüüd juba ilmuma.» 

«Ja kuidas me jälle sisse pääseme?» 

«Ütle väravavahtidele, et nad igal öösel köie alla laseksid. Tõmbad köiest ja;ülal annab 
kelluke märku.» 

Varsänyi mähkis kirja rätikusse ja peitis põue 

Sändori bastion oli ägeda suurtükitule all. Dobö märkas seal paanikat. Sõdurid pagesid 
korratult eemale. 

Türklased olid mingil moel teada saanud, et välimist kindlusemüüri ühendab sisemisega väike 
värav, moodustades kitsukese läbikäigu kahe müüri vahel nagu pandlanõel pandlal. Kust võis 
türklane seda teada saada? Nad olid Kiralyszeke tippu püstitanud kombineeritud torni: kaks 
kõrget totmijooksu redelit olid A-kujuliselt vastamisi asetatud nin kokku seotud. Üks türklane 
ronis sinna üles. Ta nägiväikesest väravast läbi saalivaid sõdureid. Eks veetudki kohe kahurid 
künkale jahakatud kibedalt väravat pommitama. 


Vähem kui tunni aja möödudes on värava juures juba terve hulk haavatuid ning umbes viis 
surnut. 

«Lauad üles!» karjus Dobo. «Tara kõrgendada!» 

See abinõu osutus aga asjatuks. Türklaste kahurid olid paigutatud nõnda, et mürsud vihisesid 
üle igsuguste laudade ja tara väravasse. 

«See maksab mul terve tsentneri püssirohtu,» urises Dobo. «Oli sedajust praegu tarvis!» 
Nurgarorni poolt tuli joostes Gergely. 

«Härra kapten,» lõõtsutas ta, «värav ei pea niimoodi vastu! Mu parimad sõdurid saavad 
surma!» 

«Vaatame järele,» vastas Dobo. 

Ta lisas vaiksemalt. 

«Peab ootama. Kuni püssirohutegemisega ei saa alustada, ei või me tulistada.» 

Kuule sadas väravale nagu sähvivat välku. 

«Lubage, härra kapten, kusagil teisal müürist käik murda või maa alt läbi kaevata!» 

«Sul ei tarvitse erilist luba küsida, Gergely. Tegutse!» 

Gergely laskiski müürisse augu lõhkuda. Nii avanes uus väljapääs. 

Türklane aga jätkas mahajäetud värava tulistamist, nii et kuule värava all võinuks hunnikusse 
kokku pühkida. 

Öösel asusid türklased taas mulda ja hagu kandma. Kuu kallas kõikjale heledat valgust. 
Kindlusest lasti vaenlase pihta. 

«Tuli jätta!» saabus Dobö käsk. 

Saabunud vaikuses muutus türklaste kära, sammude müdin ja okste pragin üha 
tugevamaks. Türklaste arv suurenes üha. 

Dobö kamandas kõik oma püssidega sõdurid nelja müüriaugu juurde. Lamajate rivi kohal 
kerkis põlviliseisjate rivi. Nende taga oli rivi laskureid ettepoole kummargil. 

Laternad tuhmusid. 

Türklasi tuli ikka rohkem ja töö,käis juba hoopis ilma varikatusteta. Väikeste käsilaternatega 
näitasid nad endile valgust. 

Kui rühm turbaneid järjest kõrgemale ja kõrgemale tõustes viimaks murruava ette kerkis, 
kõlas Dobö komando: «Tuld!» 

Kogupaugule järgnes möire ja paaniline segadus. Korratult jooksvad sõdurid ning eemalduvad 
ratsasalgad andsid tunnistust sellest, et tulistamine polnud mitte 

asjatu. Vastuseks kajas mõni üksik suurtükilask, ent tabamuseta. Töö jätkus nüüd üksnes 
müürijalal, ettevaatlikult ning kaitsevalmilt. 

Veski müdises ööd kui päevad. Kaksteist kiviratast purustasid püüdliku rutuga 
salpeetrit ja sütt. Musta joana sirišes värsket püssirohtu künasse. Kindluserahva 
julgeolekutunne tuli tagasi. 

Türklased püstitasid uue valli ja juba hahkjas aovalges alustasid kolm sarbusani praosti suure 
maja juures oma kontserti. Seekordseks märklauaks osutus kirdepoolne torn. Sealt oli küll 
raske rünnakut alustada, ent võib-olla taheti sellega teisalt kaitsejõude eemale kiskuda. 
Suured mustad suurtükikuulid sadasid üsna torni lähedale. 

Suurtükitule suunas, piki linnapoolset kindlusemüüri, seisis jalaväekasarmute rida. Sinna 
langesid nõrgema lennuga kuulid. 

Kindluseülema lossi läänekülg hakkas varisema. 

Kohkunult tormas emand ' Balogh tuppa, kuhu Dobõle aseme oli teinud. 


Kapten istus voodi kõrval tugitoolis, soomussärk seljas, nagu ta väljas tavatses liikuda, ainult 
kiivri oli peast võtnud. Käed tooli käetugedel, puhkas ta sügavas unes. Tema ees põles küünal. 
Pea kohal rippus pruuniks tõmbunud õlimaal: -kuningas Istvän Püha ulatamas oma krooni 
neitsi Maarjale. Keegi jumalakartlik, katoliiklane oli selle bastioniks muudetud kirikust siia 
toonud, pilt oli juba niivõrd tuhmunud, et kujude silmad paistsid üksnes tumedate plekkidena. 


Dobõ oli harjunud siin magama. 

Ta oli seekord alles koidu eel koju tulnud. Võib-olla ootas ta varahommikust äkkrünnakut ega 
olnud sel pärast lahti rõivastunud. 

Tulistati seina, mille ääres ta magas. Kuulid ragutasid hoonet nii, et palgid raksusid. Toa ühes 
seinas oli nelja sõrme laiune pragu. Läbi selle võis selgesti näha müüri tara. 

«Härra kapten!» hüüdis emand Balogh. 

Uuest lasust pudenes krohvi naisele pähe. 

Ta hüppas kapteni juurde ning raputas teda. 

«Noh, mis on?» ajas Dobö silmad lahti. 

«Lossi tulistatakse! Tõuske üles, jumala pärast!» 

Dobõ vaatas ringi. Ta silmas lõhet. Tõusis püsti. 

«Eks laseme siis voodi alla viia,» lausus ta, «kuhugi alakorruse tuppa ukse lähedale. Ma tulen 
kohe tagasi.» 

See «tulen kohe tagasi», oli Dobö niivõrd tavaline, iialgi täitmatu lubadus, et emand Balogh 
isegi sel hädaohu hetkel pidi naeratama. 

«Oodake vähemalt niikaua, kuni ma pisut veini kuumendan.» 

«Jah, see oleks hea. Tänan teid,» vastas Dobö, raputades juustelt krohvipuru, «mu kõht ongi 
korrast ära. Paar nelgitera palun ka sekka.» 

«Kuhu teile saata?» 

«Küll maise sisse põikan.» 

«Põikate te küll, härra kapten. Saadan oma poja teile järele.» 

Ukse ees seisis alati saduldatud hobune ja samas ka kord üks, kord teine paaž oma väikese 
ratsuga. Dobö hüppas sadulasse ja ratsutas minema, et kindluses ülevaatust sooritada. 

Osa sõdureid trügis poolpaljalt väikestest kasarmuhooneist välja, relv ülerõivastega õlal või 
kaenla all. Mõnel koguni püksid kaelas. Kiruti. 

«Minge kloostrisse,» soovitas Dobõ, «seda ei tulistata. Viige ka õlekotid kaasa. Koridorides 
jätkub ruumi.» 

Teine sõduritesülem tõttas Mecksey juhatusel üle turuplatsi, sõdureil labidad, kablid ja kirkad, 
Mekcseyl suur tulelukuga püss käes. 

Nähes Dobõd, tõstab Mekcsey püssi ja viipab sellega Doböle. Dobõ kappab nende juurde. 
«Kirälyszeke poolt kaevatakse maa-alust käiku,» ilmutab Mekcsey, «läheme neile vastu.» 
«Hea,» möönis Dobõ, «pane.mehed tööle. Las kaevavad. Seejärel otsi kohe mind üles.» 

Ja ta ruttas Bolyky bastionile. Bastioni juures tallide ees istusid viis meest Neil olid kiivrid 
peas. Näod hõõgusid lõkketule kuumusest. Nad punusid õlgedest väikesi vanikuid. Meeste 
kõrval kateldes kees pigi. 

Bastioni jalal näeb Dobõ Gergelyd, kes kummardub parajasti trummi kohale. Ta uurib seal 
lebavaid herneid. Märgates Doböd, ajab ta end sirgu: 

«Türklased on asunud maa-alust käiku uuristama. Täna leidsime juba ühe koha üles. Mekcsey 
läks ise neile vastu.» 

«Tean,» vastas Dobõ. 

«Trummid on kõik pehmeks läinud, kasutamiskõlbmatud, kuid veevirvendus annab nad ära.» 
Dobõ jäi tara äärde seisma ja vaatas läbi pilu välja. 


Müürilõhe all oli mägi, mida türklased ehitasid, ligi sülla võrra kõrgemale kerkinud. Parajasti 
kandsid dervišid kahele piigile asetatud surnud akindžit haorisudelt minema. 

See oli veel öises tulevahetuses langenud. 

Müüride vastas võis igal pool näha hulka kraave ja laudtarasid. Ka türklane varjas end. 
«Miski on jälle teoksil,» vangutas Dobõ pead, «jessaule ega janitšare pole kusagil näha.» 
Samal hetkel jõudis Mekcsey üles bastionile... 

«Uuristavad,» teatas ta lühidalt. 

Näost paistis, et tä polnud öösel sõbagi silmale saanud. Ta silmad ojid punased ja tuhmid. 
Juuksed sassis. Dolman oli õla pealt lubja ning poriga koos. Ilmselt oli ta müürseppadel 
palgivinnamisel abiks olnud. 

«Seltsimees kapten,» sõnas Dobõ talle käskivalt, «silmapilk magama, marss!» 

Trepile ilmus paaž Baläzs. Tal oli hõbekandik käes. Kandikul seisis hõbepeeker. Peekrist 
tõusis koiduaegses karges jaheduses valget auru. 

Mekcsey jättis hüvasti ja tegi minekut. 

«Pista!» hõikas Dobõ õrriaks muutunud toonil talle järele. 

Mekcsey pöördus. 

«Võta Baläzsilt peeker ja joo tühjaks, kulla vennas.»; 

Järgmisel ööl selgus, mida janitšarid päeval olid sepitsenud. 

Eks nad olnud meisterdanud endile taolised varikatused, nagu need, mille all vaimulikud 
kannavad ristikäikudel pühapilte. Ainult et türklaste peavarju moodustasid tugevad lauad 
ning nelja kandevarba asendasid neli piiki. 

Selliste liikuvate varikatuste all tassiti nüüdsest alates ööd läbi mulda ja hagu. 
Vanemohvitserid tegid pärastlõunal pika uinaku. Enamasti magasidki nad pärastlõünati, sest 
pealetungi võis karta ainult hommikutundidel ja lõunaks olid vaenlase päevased 
kavatsused juba selgunud, öösel seevastu oldi jalul, kuna pool reakoosseisu läks omakorda 
puhkama. Dobõ oli Mekcseyga kokku leppinud mitte määrata endi jaoks regulaarset 
magamisaega, vaid niipea, kui üks on pisut puhanud, vahetab ta teise välja. 

Loomulikult ei maganud neist õieti kumbki. Üksnes vahetevahel juhuslikus paigas — 
bastioninurgas või mullavallil istudes — lasti tunniks silm kinni, mõnikord õhtupoolikul 
paariks tunnikski. Dobõ silmad olid magamatusest otsekui punaste paeltega kanditud. 
Oo, kuidas raevusid püssimehed, nähes türklasi va katuste all! Mis vähegi linnamajade 
lagedest, taradest, 

sealautadest järele oli jäänud, selle olid türklased kokku korjanud. Mõistsid, et muu enam ei 
aita, kui ise varju alla pugeda. 

Sändori bastioni all oli türklaste vall juba nii kõrgele tõusnud, et ulatus müüriaugu servani, 
teiste sõnadega suurtükikuulidest purustatud kindlusemüüri alaservani. 

Katused katsid türgi sõdureid, katusehoidjate päid peitsid haokubud. Purustatud koha ümber 
olid alaliselt valvel :kakskümmend laskurit ja üks laetud mortiir. Ka müüril seisid lõhe kohale 
suunatud relvad. Kõik see osutus nüüd asjatuks - pimeduskategi oli türklastele nende öistel 
töötundidel tõhusaks abiks. 

Gergely valvas isiklikult kõige suurema purustuse juures. Korraga kerkivad ööpimedusest 
varjudena ligi kakskümmend türklast, igaühel viinapuuväätidest puhmas peas. 

«Gasparics!» hüüab Gergely müürilt alla. 

«Kuulen,» kostab mehehääl. 

«Kas teil rusikad ei sügele?» 

«Ja kuidas veel, pagana pihta! Lubage korraks välja karata!» 


«Laske käia, kurat võtku seda saatanasugu! Vaadake ainult, et te kohe tagasi hüppate!» 
«Selge, härra leitnant!» 

Ehkki müürsepad olid pidevalt ametis, oli lõhe veel nii suur, et oleks kas või vankriga läbi 
pääsenud. 

Gergely sõnade peale hüppab Gasparics välja, torkab ühele hambuni jataganidega relvastatud 
türklasele rindu. Ja kargab tagasi. 

Türklane kukub maha. Teised jätkavad hagude kandrmist. 

Gasparicsi kangelastegu nähes hüppavad veel kolm meest müürilõhest välja. Nad pistavad 
piikidega läbi niisama palju türklasi. Lipsavad tagasi sisse . 

Türklased kiruvad, tõuseb segadus. Altpoolt aga ronib üha uusi ja uusi juurde. 

Nüüd sööstab avast välja juba kümmekond meest, kes mõõga, kes piigiga. Nad torkavad ja 
raiuvad haokandjaid. Seejärel põikavad nemadki üksteise järel müüri 

arju tagasi. 

Türklased jätavad haod kus seda ja teist ning tormavad kolmekümnekesi kolmele teistest 
mahajäänud ungarlasele kallale. 

«Vaj basina kenif oglu! ... » / 

Gergely käskluse peale antakse müürilt tuld. Türklased varisevad üksteise otsa uperkuuti, ent 
kapral Kalrna toob rinnas kaasa sügava piigihaava. 

«Teie seal all, laske!» kisendab Gergely müürilt. Nüüd sajab ka alurnisest müüriosast surma 
türklastel vastu. 

Püsside tulesahvatuse valgel paistab müürilõhe ees lebamas umbes nelikümmend verist 
türklast. Tagantpool tormab lõhe poole uus rühm piikide ja mõõkadega vaenlasi. 

«Tuld!» karjub Gergely müüril seisjaile. 

Sel momendil jõuab sündmuspaigale Dob6. 

Lõhe ees selili maas lebab oma veres Kalman. Avausse sähvab türklase piik ja leidmata 
vastast, hüppab janitsa ulgudes läbi ava kindlusse. 

Dobo seisab parajasti müüri ääres. Ta virutab mehel palja rusikaga säherduse hoobi vastu 
nina, et veri laus pritsib. Samal silmapilgul pistab Gasparics ta piigiga läbi. 

Ülejäänud türklased ei julge järgneda. Keeravad selja ja pudenevad haovallil laiali. 
«Tõugake nood koerad alla!» sõnab Dobo müürseppadele. 

Ta läheb üles müürile. 

«Türklane jättis maa uuristamise järele,» 

Gergelyle. 

«Seda ma arvasin,» vastab Gergely. 

«On sul midagi südamel?» 

«Paluksin vaadata meie kruuse.» 

Bastioni alumise võlvi all, rippuva õlilaterna valgusel töötavad viis sõdurit ja mustlane. 
Ümberringi vedeleb mõnisada savikruusi. ametis nende täitmisega. 

Üks puistab peoga kruusi sisse püssirohtu. Teine topib sinna kaltsu ja kiviprügi. Kolmas 
tõstab peoga püssirohtu peale. Neljas mees istub hunniku küünrapikkus teks murtud 
roostetanud püssirauajuppide kõrval ja täidab neid püssirohuga, tampides seda kummastki 
otsas puupulgaga sisse. Viies kinnitab puuprunte traadiga toru külge. Mustlane määrib valmis 
granaadid saviga üle. 

«Kolmsada kruusi on juba valmis,» seletab Gergely. 

«Pange tina ka hulka,s soovitab Dobo, «tubli tükk tina.» 

«See kuluks tõepoolest ära,» vastab Gergely. 

Paaz Balazs jooksis tina tooma. 

Dobo jälgis veidi aega rahuloleva näoga meeste tööd, siis vaatas ringi ja küsis: 


«Kas Gasparics on siin?» 

«Olen küll,» vastas alt keegi nooruk. 

«Tule üles.» 

Noorrnees jooksis üles ja lõi Dob6 ees kannad kokku. «Sina olid esimene, kes lõhest välja 
kargas?» 

«Mina, härra kapten.» 

«Tänasest alates oled kapral!» 

Kuna varikatused osutusid türklastele öösel tõhusaks kaitsevahendiks, nägi kindluserahvas 
järgmisel hommikul, et praost Hecey majast kuni kindluse edelapoolse müürini ehk praeguse 
väravani ulatus kõrge muldvall. Peagi veeresid kraavidest müüri alla tühjad vaadid ja 
tuhanded ja tuhanded käed tassisid ning kuhjasid neid üksteise otsa. 

Türklased olid linna veinikeldritesse sisse murdnud. Olid veini vaatidest välja lasknud ja 
vaadid ning tõrred, kus viinamarju puruks tambiti, kindluse alla toimetanud. Nii kerkib 
sealpool küljes vaatidest kõrge müür. Vaadid rändasid käest kätte, peatudes lõpuks määratud 
paigas, põhi allapoole. 

Veel samal päeval on vaadimägi valmis. Toeks on talle kindlusemüür. Teiselt poolt 
moodustavad mullaga täidetud kotid trepi. 

Kindlusest hoitakse ehitust päev läbi tule all, ent vaadid on türklastele heaks kilbiks. Nad 
töötavad vilkalt. 

Ööselgi ei lakka vaatide ja tõrte kolin-kõmin. Laskurite enamik koondub nüüd sellele tiivale. 
Müüril kükitavad mortiirid. Külgedelt sihivad vaadikõrgendile paar-kolm arkebuusi. 
«Türklane on rumal,» arvab Fügedy. 

Kuid nad polegi nii rumalad. Juba vara koidikul, enne valget, ilmuvad tünnimäe jalale mõned 
laiad, kahekist piigist hoitud varikatused. Säärase katuse alla mahub isegi paar-kolmkümmend 
türklast. 

«Tuld ja keeva vett!» kamandab Dobo. «Tooge õlgi, ankrud, konkse ja pootshaake. aga 
palju!» 

Sest ta ei ole silmanud mitte ainult katuse liikumist. vaid ka seda, et türklased süütavad all 
kraavides tõrvikuid. 

Eile oli tule all olnud ka Bebeki bastion. Sealgi on türklastel püstitatud mullakottidest trepp. 
Dobo läheb ja heidab ka sinna pilgu. 

Ta leiab Gergely juba valmispandud kirkade ja keti otsa seotud ankrutega eest. Bastionil 
põleb tulelõke. Tule ääres kateldes sulab rasv. Ümberringi mustendavad hunnikuis pigised 
õlevanikud. Ka siin tungivad türklased suurte katuste all kindlusele peale. 

Vanavärava juures juhatab Mekcsey müüriparandustööd. Sealtki on rünnakut oodata. 

Veelgi ähvardavam on hädaoht müüri edelanurgas. vaadimäe vastas, kus ülemjuhatajaks on 
Fügedy. 

Dobo surus teraskiivri kindlamalt pähe ja ratsutas paaz Baläzsi saatel sinna. 

Tara seisab juba üleni leekides. Vaenlastel on õnnestunud see kuidagiviisi põlema süüdata. 
Nüüd türklased enam ei käratse. Ettevaatlikult katuste alla tõmbudes hoiavad nad kindlust 
püssitule all. 

Ülalt ei ole võimalik vastu lasta. Tulistatakse ainult põleva tara alt, ja raiutakse ka müüri 
kivide vahele kirkadega auke, et sealtkaudu varikatuste alla sihtida. 

«Õled alla heita!» müristab Dob6. 

Ühelt poolt lartsub põlevale tarale vett, teisalt lendavad õli ja rasvaga võitud õlevanikud 
varikatuste peale. 

Missugune katus aga müürini jõuab, see pööratakse pootshaakidega ülespidi või tõugatakse 
alla. Need, mis on tuld võtnud, jäetakse saatuse hooleks. Üksteise järel viskavad türklased 
oma põlevad katused maha ja panevad tulevihma all kisaga plehku. 


Tünnid nende all löövad kõikuma. Ühel punases dolmanis mehel leegitseb seljal tuli. Kaitsjad 
naeravad. 

«Õlgi, ikka õlgi!» karjub Dobo. 

Õlisse kastetud õlevanikud vuhisevad !eegitsevate tulelontidena türklaste katustele. 
Piigihoidjad viskavad oma kandarni maha ja tormavad uisapäisa kuulirahe eest pakku. 

«Head teed!» hõigatakse kindlusest neile järele. 

Ent see oli ainult vaheaeg. Niipea kui esimene rünnakulaine tagasi oli löödud, asusid türklaste 
suurtükid tara lammutama. 

Dobo kamandas mehed kõhuli, et kuulid neid ei tabaks. 

Türklastel õnnestus kaks tara tugisammast puruks lasta. Tara kõikus ja kaldus neljakümne 
sülla ulatuses raksudes ning ragisedes väljapoole. 

Veel üks purustatud tugisammas, ja tara langeb täies pikkuses. 

«Pootshaagid pihku!» karjub Fügedy. «Ketid, köied valmis!» 

Viiskümmend pootshaaki haakuvad väljapoole kaarduvasse tarasse. 

Raudketid ja köied, uued postid ja toed ilmuvad platsi. peagi asetub plank taas oma endisesse 
asendisse. 

Sellal oli Dobo juba Bolyky bastionil, kus pigi, püssirohu ning kõrbenud rasva seguses 
haisuleitsakus Gergely pealetungi vastu võttis. 

Türklased panid tollele purunenud nurgatornile suuri lootusi. Kuna Temesvargi oli ainult ühe 
torni tõttu nende kätte langenud, pidasid türklased seda edu pandiks, kui neil ka esimeses 
tormijooksus ehk ei õnnestugi seal kanda kinnitada. 

Kuna türklased olid tornimüüri alla mullast valli kuhjanud, ei saadud kindlusest neile mitte 
midagi teha. 

«Tulevad! Juba tulevad!» kostavad kaitsjate ärevad hüüded. 

Üksteist sõtkudes kobrutab türklasi laiade varikatuste all ülespoole. Hoolimata põlevaist pigi- 
ja rasvalontidest, mis neile müürilt kaela sajavad, suudavad nad siiski viimaks üles torni otsa 
tungida. 

«Allah akbar!» 

«Anna! Viruta!» 

Ja Kiralyszeke poolt ronib müüri mööda üles tuhandeid relvastatud türklasi. 

Torni juures sirutuvad müürilt alla pootshaagid ja piigid. Need tõukavad, kraabivad, raiuvad 
ja rebivad katuseid. 

Kuid ega türklanegi ole laisk. Katuste alt pauguvad tüfenktside püssid. Piigid, granaadid ja 
nooled lendavad alt üles kaitsj ate sekka. 

Üks soomustatud spaahi hüppab surmapõlgavalt müürile ja oma raudkaitseis kätega veski 
kombel tiirutades paiskab ta pootshaagid ning piigid laiali. Teda järgib veel teine ja kolmaski. 

Kuni kirkad ja okkalised nuiad nende kolmega arveid õiendavad, kerkivad tagant uued peale. 
«Allah! Aferin!» 

Vähem kui minuti pärast upitatakse üks lehmanahaga ületõmmatud varikatus tornitippu ja 
selle all avavad kolm-nelikümmend põlvitavat või kõhuli lebavat Janitsari bastionil võitlevaile 
sõdureile tule. 

«Allah! Allah!» kaigub alt tuhandetest kõridest vaimustatud ulg. 

«Võit on lähedal!» möirgavad jessaulid. 

Dob61 on kiiver peast maha kukkunud. Paljapäi tormab ta kahurite juurde. 

Torni sisemuses asuvad ungari sõdurid ei saa oma pea kohal tunglevaile janitsari-dele midagi 
teha, sest torn on pealt laudadega kinni löödud, laudu aga ei ole võimalik alla tõugata ülal 
rõhuvate janitsaride tõttu. 


«Tulge välja!» hõikab Gergely, nähes, et Dobö keerab kahureid ümber. Ja välja tegemata 
janitsaride kuulidest haarab ta ka ise pootshaagi pihku. Ta lööb selle ühe katust toetava piigi 
sisse ning rebib selle katusest lahti. 

Bastionil nähakse kahkumusega torni vallutamist. Kõik rabavad mingi põleva eseme järele ja 
sipelgaina müüri katvad janitsarid valatakse tulega üle. 

Dobo märkab, et side janitsaride vahel on katkenud. 

«Kahuritoru alla! Tuld!» 

Kahur pöördub valli! kubisevate janitsande poole. Sähvatab leek. Kostab kärgatus. 

Janitsarid kahuri ees suurt hirmu ei tunne. Kaks kuuli kahest suurtükist ei tee teab kui suurt 
kahju. Mürinaga on nad aga harjunud. Ent Dobo kahurid on täidetud väi-keste kuulidega. 
Lähikonnast langeb kümme-kakskümmend türklast. 

Kabuhirrnus tõmbuvad Janitsarid tagasi. 

«Tuld! Tuld!» kõlab ülalt Gergely hääl. 

Tormnilaele takerduma jäänud janitsaride hulka lendab pigilont. Türklased rabavad küll siia, 
küll sinnapoole, kuid püssid on tühjaks lastud ega ole aega neid uuesti laadida. Tule- ja 
leekidemöll kasvab üha suuremaks. Möirattes viskuvad türklased torni otsast alla. Ja sellel 
läheb veel hästi, kes müüri taha kukub. See murrab ühe ropsuga kaela. No aga ega sellelgi, 
kes kindlusse kargab, pikka tantsu ole - see materdatakse nii pihuks-põrmuks, et tal kontigi 
terveks ei jää. 

Õhtul ja öösel jätkasid türklased Muldbastioni ründamist. 

Muldbastion oli otseseks jätkuks Kivibastionile linna loodepoolsel nurgal. Türklased sonkisid 
bastioni ümbrues kogu maa läbi, et bastioni alla auku kaevata, kuid indlusernüür osutus 
rajatuks mitte maapinnale, vaid kivimassiivile, mis laskus järsult kahekümne sülla sügavusse 
alla, otsekui oleks muistseil aegadel kindluse ehitaist alustatud orust, ja järgnev põlvkond 
vana kindluse siis mulda täis ajanud ning tema peale püstitanud uue, 

kuni lõpuks tuli kuningas Istvan Püha rahvas ja rajas eelmiste peale omakorda praeguse 
kindluse. 

Dobo taipas peagi, et türklaste öine rünnakukära oli mõeldud selleks, et kaitsjate tähelepanu 
kohaleveetavast puumaterjalist eemale juhtida. 

Ta käsutas Muldbastioni ohvitseri kahesaja mehega, ülejäänud jättis aga tavalises korras 
valvele. 

Türklaste ratsavägi ei näidanud end ei vaadimäe ega rünnatava torni juures. Oli ette näha, et 
öösel jätkatakse puuvedu. 

Nüüd avastati, et türklased kannavad hagude asemel jämedaid puid. Nii palju kui kaameleid, 
hobuseid, härgi, pühvleid ja muule laagris leidub, ilmuvad need kõik õhtuvidevikus 
puuhalgude ja ritvadega koormatult müüride alla. Almagyari ning Egedi poolt venib kräginal 
ligemale puulaadungiga vankrite lõputu voor. 

Müüridega vastakuti kuhjatud muldvallkindlustuste tagant loobiti esiteks niisama huupi puid 
välja, pärast, kui puuvim juba küllaldast varju pakkus, asuti neid järjestama. 

Tuhanded ja tuhanded käed olid tegevuses, ladudes pakke ja latte üksteise otsa. Eelmise öö 
vaikse töö asemel võis kõikjal kuulda aina mürtsumist ja kopsimist. 

Puud kinnitati raudkonksude ning kettidega üksteise külge. 

Nii valmis Gergely bastioni ees suur türklaste puubastion, mille tipp oli müürist vaevalt kolme 
sülla kaugusel. 

Türklane toimis arukalt: ladus puud nõnda, et ise jäi alati varju, jämedad puupakud aga heideti 
süllakõrguse kaitserinnatise tagant tühja kohta. Vahemaa kindlusemüüri ja kaitseseina vahel 
kahanes silmnähtavalt, kuna puumägi kivimüüri kõrval aina kasvas ning kasvas. 

Ja nihkus kindlusemüürile üha lähemale! Oli päris selge, et kui seda veelgi kõrgendatakse, 
vajub see omaenese raskusest müüri najale. 


Gergely piilus kord ühest, kord teisest laskeavast välja. et uurida vaenlase tegevust. Viimaks 
läks ta üles tara äärde. 

Seal leidis ta eest Dobo kirjutaja Baläzsiga. Kapten oli oma tavalises põlvini ulatuvas kuues, 
peas must kerge teraskiiver. Ta kuulas poole kõrvaga mingit kirjutaja kaebust. 

«Isand,» lausus Gergely, «ma paluksin neid sindlilaaste, mis me katustelt maha viskasime.» 
«Võta.» 

«Siis paluksin veel rasva, pigi ja õli.» 

«Võid võtta, palju tahad. Kui palju rasva meil on, Ballazs. » 

«On umbes kümme tsentnerit.» 

«Palun see kõik,» ütles Gergely, «rohkemgi kuluks ära. Aga vahest saame pekiga asendada. 
Nii et paluksin ka pekki, hästi palju!» 

«Pekki?» 

«Nii palju kui võimalik.» 

Dob6 sõnas üle õla Kristofile: 

«Mine, ärata Sukan üles. Andku moonalaost loomarasva ja ja nelikümmend pekikülge. 
Toodagu kohe siia!» 

Alles seejärel küsis Dobo, milleks see läheb. 

Eks Gergelyl oli tulnud idee, et sellal, kui türklased kuhjavad virna puuhalge ja hagu, võib 
tema pilduda sinna hulka pekki, rasva ning sindleid. 

Türklased ei pööranud sellele tähelepanu. Kindlusest visati alati midagi alla. Kive, konte, 
lõhkisi savikruuse, lõpnud kasse ja muud taolist lendas neile iga minut kaela. Kahe-kolme 
sõrme laiused pekitükid kõige muu prahi hulgas ei torganud üldse silma. Kui ka mõni neid 
märkas, ei taibanud ta, mis need on, või kui taipaski, vaatas neid vastikusega. 

Gergely laskis kogu peki viiludeks lõikuda nmg aeg-ajalt puude sekka loopida. Sama teed 
läksid ka vahepeal õlitatud sindlid, rasv ning õied. Aeg-ajalt lendas alla mõni õigedesse 
keeratud savikruus. 

Kruusid olid saviga kinni mätsitud ja nende ümber oli mähitud traat. 

Neis peitus püssirohi, täidetud püssitorujupid ja sõrmesuurused tükikesed väävlit. 

Dobo vaatas alla. 

«Kuni nad omadega valmis saavad,» ütles ta, «on hommik käes. Kristof, mine vaata, kas 
Mekesey on ärkvel! Kui on, ütle talle, et mina heidaksin pikali. Kui ta magab, las magab 
edasi. Seejärel käi vahtkonnad läbi. ütle, et niipea kui nad silmavad pealetungikahtlast 
liikumist, tulgu nurgatorni juurde teatama. Sina ei lähe puhkama, Gergely?» 

Gergely raputas pead: 

«Ootan hommiku ära.» 

«Ja Zoltay?» 

«Saatsin magama, et hommikul bastionil pisut jõudu oleks.» 

«Kohe, kui puubastion valmis saab, ärata mind üles! Dobõ läks üles nurgatorni ja vajus ühele 
sõdurivoodi Paaž Kristöf asus torniukse ette, paljastatud mõõk kä See oli paaži kohus. Ta 
valvas magavat lõvi. 

Hommikuks oli türklaste puubastion peaaegu sama kõrge kui kindlusemüür. Puudus veel 
ainult poolteist sülda. 

Gergely käskis täita püssirohuga veel kaks lubjast suurtükitoru juppi ja puunuiaga kõvasti 
kinni toppida. 

«Noh, see kahurike küll ei uskunud, et veel korra laskma hakkab!» arvas mustlane. 
«Vanast suurtükist uus,» vastas keegi sõdur. 


«Kui uus, siis paneme talle ka nime,» ütles mustlane. «Üks olgu Vigurvänt, teine aga Tuvi.» 
Sest igal suurtükil oli oma nimi. 

Gergely võttis taskust tinakuuli ja kirjutas pisemale torule: Jä no s. Suuremale aga: Eva. 
Siis võttis ta mõlemad suurtükijupid kaenla alla ja läks üles bastionile. 

Peagi valgus koiduhelendus üle taeva. All laagrist tõusis elu — igast küljest kuuldus 
lähenevate sõjariistade tärinat, 

Gergely juurde jooksis üks nooruk: «Tulevad, härra leitnant!» 

«Näen, poja. Lippa Nurgatorni kindluseülema juurde käsi paažil ta üles äratada!» 

Mehed seisid piikide ning pootshaakidega juba müüril. Laskurid hoidsid härmatisest 
valgetel kividel värske püssirohuga laetud püssitorusid laskevalmis. Bastioni kolm 
kahurit olid sihitud allapoole, Pimevärava kaks suurtükki aga üles müüridele. 

«Süüdata pigilondid ja matrad!» kamandas Gergely. «Ja alla heita!» 

Mehed täitsid korrapealt käsu. 

Kui Dobö kohale jõudis, kubisesid künkad kindluse ümber otsekui sipelgaist. Puubastioni 
ehitamine ja kopsimine, jätkus veel ikka. See oli juba niisama kõrge kui kindluse sisebastion. 
Vahetevahel visati jämedamaid palgipakke välja, et müüri ja seina vahele jäänud lõhesid täita. 
Tohutu puude hulk, mjs seal oli! Terve mets. Ja puukants oli tugev. Kantsi tipus õõtsusid 
veest märgade lehma-nahkadega hoolikalt kaetud varikatused. 

Põlevad londid ei suuda niiskeile nahkadele mingit kahju teha ja mis mujale maha langevad, 
need virutab türklane jalaga minema. 

Terava vilemärguande peale vapustab õhku tuhandete kõride möire: «Bismillah!» Türgi 
lahinguorkester hakkab hoogsalt mürtsuma. Hiiglaslik puuehitis kõmiseb ülessiba-vate 
jalgade all. 

«Allah! Allah!» 

«Jeesus! Maarja!» 

Katuse alt vupsavad esile lühikesed tormijooksuredelid, et haakuda sillaks puu- ja kivibastioni 
vahele. 

Ent kindlusekaitsjadki seisavad juba ülal müüril. Ühtäkki sajavad türklaste kaela sajad 
leekivad pigilondid. Põlevad õlekood ning väävel matavad redelid enda alla ja õlgedele 
langeb pigiseid sindlilaaste. 

Esimene türklaste jõuk, kes tulelõõmast läbi tahab söösta, põrkab piikide ja pootshaakide 
terade otsa. Teised võtab vastu juba mõõk, kirka, põlev matar ja morgenstern. 

Gergelyst kolme sülla kaugusel puuvirna otsas kerkib äkitselt üles pondunud näoga türklane, 
roheline turban peas. Tõstes löögiks oma vägeva buntšuki, möirgab ta säärase innuga oma 
Allahit, et kogu tema pea näib sulavat üheksainsaks suuks. Gergely kahmab pisema 
suurtükitorujupi ja valab sellega türklasele, vastu vahtimist. 

Suurema toru viskab ta all lõõmavasse tulle. «Allah! Allah! Bissmillah! Ileri!»' . 

Suurel puukantsil kihiseb türklasi nagu sipelgaid, kelle pesa on torgitud; ja kindlasti 
paiskuksid nad ka läbi elava 

1 lleri — edasi (türgi k.). 

tule müüridele, kui äkki ei sünniks midagi põrgulikku: altpooltki hakkab kostma püssi- ja 
suurtükikärgatusi! 

Need on savipotid, mis türklaste jalgade all plahvatama hakkavad ning põlevat väävlit laiali 
sülitavad. Jus nagu oleks avanenud nende all tuldpurskav kraater. 

«Ja kerim! Jä rahim! Meded! Ej va! Jetisin!» kostab jahmunud hüüdeid. 

Türklased satuvad segadusse ning kargavad läbisegi tagasi. 

Ent jessaulid ei lase neid alla. 

«Meie võit!» karjuvad nad vastuseks. «Võidutund on saabunud!» 


Allajäänud saadetakse vee järele. 

«Vett! Vett! Ämbreid!» 

Vee, relvade ja rõivastega püütakse nüüd päästa päevade ja ööde jooksul püstitatud 
hiiglaslikku puukantsi. 

Ent seniks on ka rasv ning pekk puupakkude vahel sulama jõudnud hakata. Üha tihedamini 
pritsivad lõhkevad savikruusid laiali väävlit, süüdates põlema isegi suuri halge. 

«Ja kerim! Ja rahim! Edasi kindlusse, läbi tule!» 

Kuidagi ei taheta uskuda, et nood suured jämeda puupakud üleni tuld võtavad. 
Nobedalt tassitakse nahklähkrite, toobrite ja igasug anumatega vett, kiirustades kõikjale, kus 
tulekeel nag vehklev hobusesaba puuharjalt üles nilpsab. Hirmunult ja raevukalt leegi eest 
kõrvale põigates püütakse tuld kustutada. 

«Bre-bre! Ja du!» kostavad lakkamatult hüüded veekanjaile. 

Kants on aga juba muutunud päratuks tuleriidak Püssirauajupid hakkavad alles nüüd 
prahvatama. Sini leegiga särisedes pritsib sularasva tulekustutajaile silme vahele. Teineteise 
järel lõhkevad võimsa kärakaga mõlemad suurtükitorujupid, virutades laiali nii puid kui 
türklasi. 

Põrgulik kabuhirm, märatsev raev ja kisa! Üha uute ja uute jõupingutustega tungivad 
tormijooksuredeleist sildadele läbi paksu suitsumere, läbi leegitsevate tulesaarte janitšarid, 
kellel selja taga lõõmav tulemöll tagasitee ära on lõiganud. Üks või teine klammerdub 
meeleheitliku hüppega kivimüüri külge, langeb aga samal silmapilgul verise peaga alla. 

Teised hüplevad vihast vahutades tuleriidal, materdades relvadega lõõmavaid palgiotsi. 
Milline asjatu töö! See on leekidetorm, mis müüri kõrval korraga valla on purskunud ja 
plahvatused on nagu tormi möirgamine. Leekides siia-sinna karglevad kuratlikud varjud on 
türklased. Neil leegitsevad rõivad, lee- 

gitsevad habemed, põlevad ka turbanid. Kriisates rändavad nad läbi elava põrgu õuduste oma 
Muhamedi paradiisi. 

Kuumus on ülal kindlusemäärilgi nii suur, et tuleb suurtükid eemale lohistada ja sõdurid 
peavad jalgealust laudpoodiumi veega uhama, et see põlema ei süttiks. 

Põrgulikus tules karjuvad päästmatult kadunud haavatud türklased, teiselt poolt leeke kostab 
jessaulide vihaseid möirgeid. Lendavad üles aurupilved — veekandjad teevad jõuetuid katseid 
tuld lämmatada. 

Kahte vaenulikku leeri eraldab teineteisest taevani lõkendav leekide- ja suitsumeri. 

«Kui puudega ei õnnestu, õnnestub mullaga!» mõtles türklane. 

Ta asus suurtükkidest pommitama väliskindlustusi, mis võinuksid ohustada nende mullatöid. 
Päeval kõmmutasid suurtükid, rägisesid püssid, öösel, aga tassiti hagu ja mulda. Neid niisutati 
veega. 

Ängistusega nägi Gergely, kuis päevast päeva kasvab uus tulekindel tee bastioni poole. Sealt 
pääseb ligi juba sadade tuhandetega, kogu päratu laagriga! 

Mõtlikult uitas Gergely kindluses edasi-tagasi. 

Ta silmitses ning uuris iga rusuhunnikut, iga kiviruta, käis läbi tallid ja keldrid. Kratsis kukalt 
ning vangutas pead. 

Ka käärkambri varemeil tuhnis ta ringi. Lõpuks peatus ta nurgas, mis oli lukkseppade 
tööpaigaks. Hunnikusse visatud arvutu hulga ungari ja türgi relvade ees mustendas seal suur 
puuratas. Rattal istus mustlane ja sõi isukalt lusikaga suurest saviliuast keedetud liha. Ta oli 
hambuni felvis. Jalas olid tal karmiinpunased janitšari saapad. Vöö vahel helkisid jataganid. 
Peas auklik vaskkiiver, ilmselt samuti türgi päritolu. 

Tundes end ehtsa sõdurina, tõusis mustlane püsti, haaras liua vasakusse kaenlasse. Parema 
käe tõstis tervituseks. 

Siis istus tagasi liha sööma. 

«Tõuse peale üles, vader,» ütles talle Gergely, «las vaatan seda ratast lähemalt.» 

Mustlane astus kõrvale. 

Ratas on muidugi tublisti muljutud. Gergely astub talle peale ja tallab ükshaaval kodarad läbi. 
Ainult üksainus prõksatab katki. 

«Hm,» ümahtab Gergely ja silub lõuga. 

«Kas õige türklasi jahvatada, kõrgeauline ohvitser härra?» ütleb mustlane. 

«Just nimelt,» vastab Gergely, «taguge logisevad kohad kähku naeltega, kinni!» 
Lukksepad panid söögikausid käest ning haarasid haamrid. 

Gergely päris Dobõ järele — ons teda siinkandis nähtud? 

«Ta on mõni kümme korda täna siin käinud,» vastas üks lukkseppadest, «alles poole tunni 
eest läks ära...» 

Gergely läheb Doböd otsima. Minnes uurib ta kogu aeg maas pilla-palla vedelevat prahti. 
Ta suundub Muldbastionile. Seal kärsitult siia-sinna uidates kohtab ta ühel lossi avatud aknal 
naise silmapaari. Toa hämarusest vaatab see silmapaar otse temale. 

Gergely jahmub. 

Jääb seisma. 

Pilgutab silmi, nagu tahtes paremini näha. :Ent naise silmapaar on kadunud. 

Kivistunult jõllitas Gergely aknaavausse. Noid kaht silma nähes oli teda läbinud mingi 
eriline soe tunne,mis ta tükiks ajaks liikumisvõimetuks tegi. 

«Ah, rumalus!» pomises ta siis pead raputades, «kust säärane tobe mõte!» 

Ometi heitis ta veelkord pilgu üles. Nüüd nägi ta ak juba väikese türgi poisikese nägu. 
Muldbastioni poolt tuli Dobö. 

Gergely ruttas talle vastu. 

«Palun seda suurt veskiratast, härra kapten!» teatas ta. 

Ta tõstis käe kiivri juurde. 

«Võta,» vastas Dobõ lühidalt ja astus lossi. 

Gergely tõttas köökide poole, kus vänges äädikalõhnas 

istus maas pikk sõduriterivi ning sõi lõunat - läätseleemt lihaga. Liha oli laialt. Vein oli aga 
lahja. Dobo kangemat ei lubanud. 

Gergely kutsus sööjate hulgast kümmekond meest välja laskis ratta oma bastioni ette 
veeretada. 

Roostes ja katkisi püssitorusid leidus kindluses rohkesti. Gergely laskis need uuesti laenguga 
täita. Siis oti torud traadiga veskiratta külge, otsad väljapoole. Torude vahed topiti täis pilpaid, 
väävlit, rasva ja pekki. Mõlemad küljed naelutati laudadega kinni. Lõpuks löödi rattapöiad 
ringiratast laiade lauaotstega üle, et ta veeres ümber ei kukuks. 

Kogu kindluse rahvas käis seda põrgumasinat imetlemas. 

Isegi Dobo vaatas seda mitu korda. Viimaks pakkus ta keskele üht mortiirigi: 

«Sea see nõndamoodi, Gerzely, et ta alles kõige lõpuks lahti läheb!» 

«Saab tehtud, härra kapten!» 

«Ons sul veel midagi vaja, Gergely-poeg?» 

«Jah, kui võimalik, paluksin tühje tünne.» 

«Keldrist?» 

«Nimelt.» 

«Neid on külluses, lase. aga välja tuua.» 


AII aga kasvas vall üha kõrgemaks. Peagi ilmus ka sissepoole müüri äärde virn laastude, 
väävli, rasva ja pigiga täidetud tünne. Need olid täidetud samal põhimõttel kui veskirataski. 
Nii põhja, külgedesse kui ülaotsa puistati kive. Seejärel naelutati tünnid kinni, ainult süüte- 
nööri jaoks jäeti pisuke ava. 

Dobõl oli palju arkebüuse — tervelt kolmsada. Arkebuus kujutas endast tegelikult laskeavasse 
asetatud suurt püssi ja temasse mahtus ainult pähklisuurune kuul. Torusuu juurest rippus alla 
haruline keel, mis oli vajalik arkebuusi paigalhoid- miseks, kui see tulistades tagasi põrkus. 
Vanad ja roostetanud arkebuusid andis Dobö suurtesse tünnidesse panemiseks. 

Umbes viiskümmend tünni said sellise põhjaliku ettevalmistuse. Vitsad löödi peale, traadid 
tõmmati ümber — raudvitsu tol ajal ei tuntud —, traadid ümber ja naeltega kinni! Pilk valmis 
tünnidele vedas meestel suud naerule — justkui emal oma maimukest vaadeldes. 

Türklased aga ehitasid palavikuliselt ööde kaupa ilusat liuskjat teed müüri najal ülespoole. 

Ühel hilisel hommikutunnil, kui Gergely parajasti on meeste hulgas uinakut tegi, teatatakse 
äkki Zoltayle, kõige alumise talli nurgas vesi virvendab ja herned võbisevad. 

Niisiis ei ehita türklased mitte ainult maapealset valli vaid uuristavad ka maa-alust käiku! 
Zoltay ei lubanud Gergelyd äratada ja saatis Mekcsey järele. 

Mekcsey on silmapilk kohal. 

Lastes veekausse ja hernestega trumme kord siia, kord sinna nihutada, leiab ta viimaks 
koha, kust kaevama hakata. 

Kümme meest asuvad labidate juurde. Aeg-ajalt tõmmatakse hinge ja pannakse kausid maha, 
et veepinda silmitseda. 

Lõuna paiku ärkas Gergely üles ning oli otsemaid kaevajate juures. i 

Läppunud sõnnikulehk. Mehed töötavad juba kolme sülla sügavuses. Tumedad mütsud 
eespool annavad tunnistust sellest, et vaenlane pole enam kaugel. 

«Tohoh, härra kapten,» hõikab Gergely, «see on minu bastion! Siin sina ei kamanda.» 
«Kas ma siis ei korraldanud hästi?» 

«Kaevamine tuleb jätta.» 

«Et nad müüri üles tuhniksid?» 

«Et nad meie tööst haisu ninna ei saaks.» 

Alles nüüd Mekcsey taipab. 

«Selge, võta juhtimine enda kätte!» 

Gergely laseb tuua ühe suure arkebuusi. Ise sobitab tulekivi paigale, ise laeb püssirohtu täis. 
Siis kutsub ta kümme laskurit enda juurde ja laseb laternad kustutada. 

Nad jäävad pimedusse. 

Kõmin kasvab järjest tugevamaks. Mõnikord kuuleb isegi ohvitseri käsklussõnu. 

Gergely toetab aeg-ajalt peopesi vastu seina. Kom kus maa kõige enam vabiseb. 

«Psst!» lausub ta meestele tasa. «Kohe löövad sisse.» 

Jata silmad säravad. 

Samal hetkel murrab kirkatera läbi seina. Mullakamakad pudenevad Gergely jalge ette. 
Avaneb inimkehalaiune auk. 

Lagumdži peatub ja piilub august sisse. 

Pilkases pimeduses ei näe ta midagi. Ta pöördub ringi. Läbi augu kumab kahe laterna valgus 
ja laternate vahel vilgub suure kõhuga agaa valge turban ning kuldse poordiga rüü. 
Lagumdži hüüab, et sein on läbi murtud. Agaa astub lähemale. 


Gergely sihib. Püssirohi süttib ning kärgatab pauk. Agaa haarab endal kõhust ja variseb 
kokku. Gergely hüppab tagasi: «Tuld!» 

Kümme meest sihivad püssitorud avasse. Viu-vops! — lajatavad lasud üksteise kukil 
põgenevaile lagumdžidele järele. 

Kolmekümne kirkaga ja agaa laibaga pöörduvad mehed tagasi. Ainult üks jääb valvama 
vinnas püssiga ja kaugemale ettepoole seatud laternaga, mis valgustab käigusuud. 

Agaa asetati turuplatsile maha. Sugugi mitte aupaklikult, kuna ta pea .kopsatas vastu 
kiviklibusillutist ning turban veeres peast. 

Surmnul polnud sest muidugi midagi. 

Agaal oli hall habe ja suur lott lõua all. Kolm pikka haavaarmi paljal pealael tunnistasid, et ta 
oli agaa seiA suse ära teeninud. Gergely laeng oli läinud talle otse kõhtu. Üks pisem kuul — 
ilmselt sõdurite lastud — oli tabanud ka rinda. 

Laekur Sukän laskis agaa turbani, vöö ja taskud läbi otsida ning märkis üles, kui palju raha, 
sõrmuseid ja relvi tal oli. Need väärtesemed lähevad tasuks sõdureile, kes kaevamistööst osa 
olid võtnud. 

Seejärel jättis ta surnu uudishimulikele vaadata. 

Kõigepealt ümbritsesid seda muidugi naised. 

«Niisugustes punastes sussides käivadki?» 

«Paelaga seovad püksid alt kinni!» 

«See on rikas isand olnud.» 

«Leitnant või kapten.» 

«Tea, kas tal naine ka oli?» 

«Vahest koguni kümme tükki.» 

«Ega olegi inetu mees,» sõnas Makläri möldriemand Bödy kahetsevalt, «kahju ainult, et 
türklane.» 

Zoltaygi käis seal agaad vaatamas. 

«See üks siis pääses ometi kindlusse!» 

Korraga poeb naiste seelikute tagant ringi sisse väike türgi poisike ja kükitab rõõmukisaga 
laiba juurde: 

«Baba! Babadžijizim! Baba! Tatli babadžijisi!»' 

Ja ta langeb isa rinnale. Kallistab teda, suudleb. Surub oma põse vastu isa põske. Sakutab. 
Naerab õnnelikult. 

«Baba, babadžijizim!» 

Naistel tulevad pisarad silmi. Baloghi emand võt poisikesel käest kinni. 

«Tule, Selim! Baba magab!» 

Kui koidikul türklaste tohutu hord alt orust taas uuele rünnakule asub, jälgitakse müüril nende 
liikumist raevuse kahjurõõmuga — pealetungi tagasilöömiseks ollakse hästi ette valmistunud. 
Kättemaksukihk hoiab meeste musklid pingul otsekui üleskeeratud vedrud. Ei kärsita enam 
oodatagi. Üks väike jässakas noormees hüppab müüriavast välja muldvallile, kisades 
lähemale valguvale türklaste laviinile vastu, ja ähvardab neid mõõgaga. Sõdurid müüril 
puhkevad naerma. «Kes see on?» naerab ka Zoltay. «Väike Varga,» vastatakse, «Jänos 
Varga.» Nooruk on lipsanud tagasi, nähes aga üldist naeru hüppab ta veel teistki korda 
lõhest välja ning ähvardab tohutut türgi sõjaväge. 

Sellele järgneb tüfenktšide püssituli, mispeale nooruk veelgi kärmemini tagasi kargab kui 
ennist. Selle üle naerdakse rohkem. X 

Seda näeb ka juba Dob5. Hindavalt noogutab ta nooruki poole pead. 


Püüdes kinni Dobõ heakskiitva pilgu, sööstab Jänos Varga viivitamatult kolmat korda välja 
vallile, ja osutamata ümber vihisevaile kuulidele mingit tähelepa ähvardab ta mehiselt raevus 
ülespoole trügivaid türkla- 

1 Isa!Isake! Isa! Kallis isake! (türgi k.) 

«Ronige aga ronige! Siin kärvate, koerad, kõik!» 

Tema poole lendavad kuulid, pommid, odad. Ükski neist ei taba. Nooruk keksleb pilkavalt ja 
näitab keelt. Veelgi enam — pöördudes kähku ringi, annab ta endale väga sündsusetu, kuid 
antud olukorras siiski sobiva laksu. Seejärel lipsab ta läbi lõhe tagasi. 

Ja kõik sealsamas türklaste nina all! Saja tuhande relvastatud türklase nina all! 

«Tubli, Varga!» hõikab Dobö alla. «Oled autasu vääriline!» 

Ja nähes, et siin on kõik korras, ruttab ta oma hobuse juurde. Ta kihutab Vanavärava poole, 
sest türklane piirab kindlust lõuna- ja idaküljelt. Kõik pealetungijõud on suunatud neisse kahte 
lõiku. 

Gergely seisab oma bastionil, soomusrüü seljas. Veel varjab teda, samuti tema selja taga 
seisvaid tünne ning hiiglaslikku veskiratast punutud tara. 

Ta seisab kindlalt ja rahulikult nagu kalju vahutava mere kaldal. 

AII alustavad türklased tormijooksu. Kõigist suurtükkidest kärgatab kogupauk. Kaigub 
põrgulik sõjakisa: «Bismillah! Bismillah!» 

See lämmatab mõneks minutiks isegi tšintšade metsiku lahingumuusika. Siis aga peatub 
orkester ühes kraavis Kirälyszekel ja mürtsub vahetpidamata. 

«Küll saate kohe tantsidagi!» karjub Zoltay. 

Türklaste mass kobrutab. Lehvivad poolkuuga hobuse-sabalipud, kõige ees janitšaride puna- 
kollane, tagapool ulufedžide valge vöödiga rohelised lipud. Põlvist saadik kilpide varjus, 
tungivad esiritta raudrüüdes spaahid: 

«Allahi Allah!» 

Käes on neil piigid või odad. Randmel kõigub rihma küljes paljastatud mõõk. Vööl ripub 
teine mõõk. Joostes tormavad nad tiheda summana alt kaevikuist üles bastioni peale. 

«Allah akbar! La illah! II Allah! la fettah!» 

Vastuseks tuhiseb müürilt alla must tünn, veeredes hüpeldes ning tuld sülitades spaahidele 
kaela. Üks spaahi torkab oma oda tünni teele mullasse püsti, kohe tekib selle kõrvale ka teine, 
kolmas. 

«Allah! Allah!» 

Neljas haarab tünnist kinni, et teda eest ära kraavi tõugata. 

Sel silmapilgul plahvatab tünn ja lõõmavad lee paiskavad türklaste eelväe laiali. «Allah 
akbarh 

Kui jälle mahti saadakse üles vaadata, on teinegi tü juba all nende keskel. Tuld pritsib ja 
purskub sajas kanti. Tünn peatub raudrüüs meeste keskel ja virutab plahvatades nood 
segamini. 

«Allahi Allah.» 

Tagasi pöörduda oli juba hilja. Altpoolt pressisid pea tuhanded ja tuhanded.ülestuhgijad. Ülalt 
võis näha va meeletut rüselust: kareldi, otsiti müüri äärest varju, tag mised read põrkusid 
tagasi, tulekeeled lendasid kümi sülla kaugusele igasse kaarde. Need, kellel olid kilbi 
kükitasid tule jõust hirmunult oma kilpide taha. 

«Edasi, prohvetiusulised, edasi! Läbi tule, edasi!» 

Ja spaahide tihe salk kerkib taas ülespoole. 

Üksteise järel veerevad alla tuletünnid. 

«Ileri! Ileri! Allah! Allah!» 

Türklaste laviin vajub põrgulõõsale ligemale. 


Kuid ennäe imet: bastionil avaneb tara ja müürilerva ilmub hiiglaslik koletu suitsuratas. 
Ratta keskpaik suitseb, suitseb ja pragiseb. Ratas kaldub ja tuhiseb kivimüürilt alla tihedalt 
kokkupressit türklastele vastu. 

«Ileri! Ileri!» kostab kõikjalt agaade, jessaulide käsklus; 

Ent ratta ilmumine ütleb esiridade hulljulgeile hoopis muud. 

Ei jõua ratas veel õieti vaenlastenigi, kui temast rebeneb esimene välk ja purskub viiekümne 
sülla kaugusele tulejuga, mille iga säde, langedes elavale või surnul põleb sinise leegiga 
edasi. 

«Gözünü atš! Sakin!» 1 

Türklaste esiread viskuvad kabuhirmus näoli maha, lasta kuradirattal üle veereda. Nende 
keskele jõud muutub aga ratas sädemeid pilduvaks tulekeraks. See sähvib leeke, sülitab 
põlevat õli, külvab türklaste paljad lagipead ja kuued üle põlevate lillavärviliste tulitulpidega. 
Praksudes ja pragisedes, paukudes ja põmmutades hüple, ratas mööda inimkehadest teed. 
Kodarate vahel väänlevad tulemaod pilluvad punaseid, siniseid ja kollaseid tähekesi. 

1 Tähelepanu! Ettevaatust! (türgi k.) 

«Meded Allah!» 

Isegi vapraimad väerühmad löövad nüüd hirmunult taganema. Ülepeakaela, üksteist tallates 
püüavad nad põgeneda selle põrguhukatuse eest. 

Rattal otsekui oleks oma mõistus ning tahe: ta ajab põgenikke taga, lüües neid jalust maha ja 
puistates nad üle elava tulega — põleva õli ja põleva väävli vihmaga. Ta päästab lahti 
türklaste püssid, nii et need tulistavad vastastikku üksteist. Sülitab neil suud-silmad, kõrvad, 
ja kraevahed tuld täis, nii et surijadki valust kukerpalli löövad. Ja ratas üha veereb ning 
veereb. Pikad tulised välgu-keeled sähvivad kodaratest välja, rabades jessaulid koos 
hobustega pikali. Pikad leegid sööbivad üdini, suits matab hinge. Kärgatused teevad kurdiks. 
Möödudes haarab leek ümberkaudsed väerühmad, riietades nad korrapealt elavasse tulle. 
Järele jäävad söestunud laibad, sajad surmaagoonias püherdavad, hullunult visklevad, elusalt 
põlevad inimesed. 

Suitsupilve mähkunud ratas veereb edasi ja pillub sadade kaupa välgunooli. 

«Jetisin! Jetisin! Allah! Meded!... Vaj!» 

Asjatult märatsevad jessaulid, asjatult tantsib okkaline piits, asjatult laksuvad hoobid 
põgenikele näkku — ei leidu enam meest, kes usaldaks ründele minna. 

Nüüd sööstavad ungarlased nagu marused lõvid müüri-aukudest välja ning teevad 
halastamatult puhta töö nende kallal, kes hirmukangestuses või pikali paisatuna ratta teele olid 
jäänud. 

«Tagasi! Tagasi!» huilgas sarvehääl. 

Gergely suudab hädavaevu hasarti sattunud sõdurid tagasi müüride varju koguda. 
«Tünnid müürile! Tünnid!» 

Tünnid veeretatakse, paigutatakse müüriservale. Ent juba hajuvad suure kära ja vingumisega 
kindluse alt laiali ka viimased türgi hordi jäänused. Ainult suurtükid 

jäävad, samuti kohkunult karglevad kaamelid ning jahmunud toptšid. 

Oli veel õnn, et Mekcsey Gergely kaevusest lahkus ja tagasi oma kaitselõiku Vanavärava 
juurde siirdus, muidu oleksid türklased seal kolmest kohast sisse murdnud. 

Sellal kui tuliratas väljas muldvallil oma hävitustööd tegi, jätkus Vanavärava juures võitlus 
maa all. 

Siin oli müür juba niivõrd varisenud, et türklased suskasid piikidega kivide vahelt läbi. Sama 
tegid ka ungarlased. Mekcsey, kaevudes rühma sõduritega vaenlasele läbi maa vastu, sundis 
nad peagi üksteise järel kõigis kolmes paigas põgenema. 


Lõpuks süütasid türklased värava põlema, kavatsedes sealtkaudu sisse tungida, leidsid aga 
värava tagant paksu tugeva müüri. Mekcsey oli selle õigeaegselt lasknud kinni müürida. 
Nähes oma bastioni piirkonnas türklaste paanilist põgenemist ja kaitsesalga väljasööstu, kattis 
Gergely suurtükid ning püssirohukastid märgade nahkadega, ja jä kümme meest valvele, viis 
ülejäänud Vanavärava juurde Mekcseyle appi. 

Seal polnud enam midagi aidata. Ründajate paanika oli kandunud siiamaanigi. Värava alla 
kamandatud väeüksustest pidasid vastu ainult tüfenktšid. Sõeludes visalt värava ümber 
laadisid nad üha uuesti ja uuesti oma püsse ning tulistasid vahetpidamata. 

Müüridel tara varju hoidudes seisid vahid, all jalamil aga ning võlvialustes küürutas rühm 
võitlejaid. Parajal juhul pistsid nad müürilõhedest piigiga välja. 

Gergely jookseb üles müürile. Kilbi varjust vaatab alla. Näeb, et müüri jalamil kohmitseb 
trobikond türklasi, asetudes nii, et ei ülalt ega ka külgedelt saa neid kirbule võtta. 

Ungarlased püüavad neid müüripilude vahelt piikidega torkida. Vastased põikavad aga 
piludest kõrvale või kükitavad maha. Paljudel on kotid või kivid kaasas. 

Kivide ja kottidega püüavad nad kinni toppida suurtükkide laskeavasid, et ungarlased ei 
saaks tulistada. 

Seestpoolt omakorda tõugatakse koti- ja kivitropid tagasi välja. Türklasi torgitakse piikidega. 
Kuid niipea kui. ungarlase piik müürist välja ilmub tõmbavad türklased selle ära, haaravad 
sellest kinni kahe-kolme mehega. Sakutavad veidi aega kuni ongi käes. 

Ungarlased kiruvad. 

«Tohoh hullu!» karjub Gergely müürilt meestele alla. «Seal on ju tuli! Pistke piigid tulle!» 
Lõke leegitseb otse müüri ääres. Paarkümmend sõdurit kargavad juurde ja hoiavad piigiotsi 
sütes. Ajavad need punaselt hõõguma. 

Haardeks valmis, varitsevad türklased irvitades uusi piike. 

Siis korraga viskuvad kakskümmend piiki ühtaegu müürist välja. 

Käes! — klammerduvad türklased piikidesse. Sinna neil peonahk jääbki. Vastuseks raevusele 
manamisele kostab ungarlaste naer. 

12. oktoober. Kolmapäev. 

Tol päeval näeb kindlus juba välja nagu sõel. Kolmkümmend kaks päeva on kestnud 
lakkamatu suurtükituli, küll eest, küll tagant, küll ühelt, küll teiselt 

Küljelt. 

Türklaste suurtükikuule vedeleb kindluses juba nõnda palju, et raske on hoiduda nende otsa 
komistamast. Talupojad pühivad kaseluudadega peenikese kuulipuru teelt minema, et kaitsjad 
võitlusägeduses sinna otsa ei komistaks, suuremad aga kantakse kahurite juurde või siis jälle 
üles müürile. 

Uue bastioni ja Muldbastioni vahel haigutab müüris V-kujuline lõhang. Kartser-bastioni 
küljelt on suur lahmakas alla sügavikku varisenud. Muldbastion kujutab endast üpris 
auklikuks nõelutud herilasepesa. Bolyky bastionist on säilinud vaid kaks seina, Nurgatorn 
näeb välja nagu juurteni urbne puu. Tarast püsib ainult veel siin-seal mõni jupp. Sise- 
ehitisistki on saanud katusteta siksakilised varemed. Komandandi lossis on elamiskõlvulised 
üksnes kolm tuba ja neissegi sajab vihma sisse. Ka turuplats on tublisti ilmet muutnud. Selle 
keskpaika lõhestavad süllasügavused kraavid. Neid mööda liigutakse siis, kui vaenlane 
parajasti tulistab. Muidu kasutatakse üle kraavide viivaid purdeid ja sildu. 

Ja väljaspool müüre uluvad tigedad hundid. 

Müüriparandustööd jätkuvad päeva ajalgi. Lõhedesse kuhjatakse palke ning laudu nii palju 
kui mahub. Kivid on neile pigem toeks kui kaitseks omaette. 


Vanavärava juures tassib Mekcsey ise hoolega kive. Ergutab väsinuid, kutsub taevast appi. On 
ju ette näha, et siin tuleb verine heitlus. 

Kord Dobö, kord Gergely, kord Mekcsey kontrollivad müüri. Kõik kolm peavad nentima, et 
Nurgatorn ei suuda 

enam väravat kaitsta. On vaja viskepomme. Abipoodiumi müüri serva all laotakse neid täis. 
Lõhedesse paigutatakse vilunud laskurid. 

Gergely on ametis pigilontide, süütepommide ja m tarde valmistamisega, lastes need kiiruga 
kindluses laiali kanda. 

Zoltay tegutseb Sändori bastionil. 

Uuel bastionil tõmmatakse Fügedy juhatusel purustatud kohtadele ketid ette. 

Dobö kihutab ratsa ühest paigast teise. Tema hobuse jaoks on jäetud tee ringiratast piki 
müürtäärt ning poodiumide all. Ent küllaltki sageli tuleb tal viibida vihisevate kuulide all. Ta 
jälgib, ja korraldab, et töö kulgek kõikjal ühtlaselt. Viimasel järelejäänud väikesel türgi 
hobusel järgib oma isandat paaž Baläzs, valmis iga hetk käsuga minema tõttama. Seitse 
hobust on paažide all juba surnuks lastud. 

Sel päeval istub ka Petö sadulasse. Tä jalg on põlvest saadik sidemeis. Ta on kahvatu, vuntsid 
aga istuvad nina all reipalt kikkis. Mekcsey rahmib tema asemel Vanavärava juures, tema 
aga täidab Mekcsey aset sisekindluses reservüksuste ülemjuhatajana. 

«Kolmkümmend kaks päeva on türklane juba siin higistanud! Äga kui nad ka kõik siia kokku 
tuleksid, kärutaksime nad ikkagi viimse kui meheni põrgusse! Kuninga vägi hilineb, kuid ei 
jää tulemata! Meie vaprusest räägib kogu maailm! Veel saja aasta pärast öeldakse sõna 
«vapper» asemel «ägärlane».» 

Kuna kõneleja ümber on kogunenud suur rahvasumm peatub Dobögi möödaminnes, et 
vaadata, mis seal toimub. 

Viimaste sõnade juures ta naeratab ja lausub enda kõrvale seisma jäänud Ceceyle: 

«Saja aasta pärast? Läheb siis veel maailmale kord mihukesed ninad meil olid!» 

See on öeldud rohkem enesele kui Ceceyle. Ja otsekui häbeneks oma väljendatud mõtet, lisab 
ta õlgu kehitades: 

«Mitte nina pole tähtis, vaid hing. Ja mitte tasu, vai kohustus isamaa ees.» 

Ning ta kihutab Sändori bastioni poole. 

Petö hoogsad sõnad innustavad võitlejaid. Mitte et nad ilma selleta oma ülesandeid poleks 
täitnud, kuid kaunid sõnad mõjuvad nagu hea vein. 

Petö lööb kiivri ühele kõrvale ning jätkab: 

«Koguni kuningas ise tuleb siia. Rivistab Egeri kangelased üles ja surub igaühel kätt. Olete 
selle ka ära teeninud. Kuulsin, et ta edaspidi valib endale ohvitsere ainult Egeris vaprust üles 
näidanud lihtsõdurite hulgast. Kõik reamehed saavad piiramise lõppedes leitnantideks — 
nõnda kuulukse. Ja seejärel võib veel kapteniks saada! Lõppude lõpuks vajab kuningas ju 
sõdureid, kes mehe eest väljas on!» 

Heites pilgu kõrvale, silmab ta mustlast, kes parajasti kitse kombel ühe mööda-vuhiseva kuuli 
eest õhku kargab. 

«Noh, mustlane, mitu türklast sina magama oled pannud?» 

«Õgigu neid kaarnad!» vastab mustlane. «Ükski ei julge sinnapoole tulla, kus mina seisan, 
kõrgesti austatud pealikuhärra!» 

Öhtuvidevikus ilmub ühte müürilõhesse valge rätiga türklane. 

Tulnukas tunti ära Miklös Vas. 

Kohe tõmmati ta sisse. Viidi Dobõ juurde. 

Teel pommitasid sajad suud teda küsimustega: 

«Mis uudist?» . 


«Vägi tuleb!» hõikus Miklös igasse külge. 
Kulutulena kandub kindluses laiali rõõmusõnum: 
«Kuninga vägi tuleb!» 
Ent Dobõ oli käskinud Miklös Vasil tagasi jõudes seda öelda: 
Tähendab, abivägi on tulemas! Tähendab, vanemleitnant Petö kõneleb tõtt! 
Miklös Vas võttis Dobõ ees turbani maha ja harutas batisti seest välja kirja. Ulatas selle 
Dobõle. 
Dobö silmitses pitserit. Kiri oli piiskopilt. Ta rebis pitseri äärest lahti ning laotas lehe rahuliku 
käega laiali. 
Ta istus hobuse seljas. Ümberringi tungles rahvas. Seni kui komandant kirja luges, püüti ta 
ilmest aimata kirja sisu. 
Ent Dobö nägu oli nagu rauast. Lugemist lõpetades oli see täpselt samasugune kui alguseski. 
Ta murdis kirja kokku ja pistis tasku. Seejärel vaatas ringi, otsdkui imestades 
kokkukogunenud rahvahulga üle. 
Vanemohvitseride hulgast viibis seal ainult Petö. Dobõ ütles talle, nii et ka teised kuulda 
võisid: 
497 
«Härradel ohvitseridel palun õhtul minu juurde tulla. On rõõmustavaid sõnumeid.» 
Ja ta siirdus oma tuppa. Sulges enese järel ukse. Ta vajus raskelt toolile. Raudne rahu ta 
näol asendus kurbusega. Kibestunult, lootusetult põrnitses ta enda ette. 
Samal päeval tuli veel teinegi kiri. Selle tõi keegi tal poeg. Valendav kiri mehe näpu vahel 
reetis, et teda läkitanud türklased. 
See oli Ali-paša neljas saadik. 
Kindluserahvas teadis, et Dobö õiendab türgi postis dikutega lühidalt, ja pani ta turuplatsile 
ootama. 
õhtud olid juba vilud. Puhkavad sõdurid tegid platsil tuld. Siin-seal säristati pekki ja rüübati 
peale mõned peekrid lahjat veini. 
«Parem põletage oma kiri enne ära kui kaptenihärra seda näeb,» lausus üks sõdur 
heatahtlikult. «Muidu jumala eest, läheb teil räbalasti!» 
«Kuidas ma siis põletan,» vastas mees, «see pole minu.» 
«Aga toote vaenlaselt.» 
«Sellelt toon, kes saadab.» 
«Teid puuakse üles.» 
«Mind?» 
«Muidugi teid. Härra kapten laskis ühe meie leitandigi üles puua. Too oli ometi veel 
härrasmees, aad mitte sihuke mats nagu teie.» 
Võllas turuplatsil oli veel alles. Sõdur osutas sellele. 
«Näed, silmus ootab.» 
Mehike lõi araks. Keha kattus külma higiga. Ta kratsis pead. Pistis käe pauna. 
Parajasti saabus aga Dobõ. 
«Mis siin sünnib?» küsis ta. «Kes see mees on? Mida ta tahab?» 
Talupoeg peitis pauna vammuse alla. «Olen Istvän. Koväcs, suudlen teie käsi,» vastas ta 
kohmetult mütsi näppides. 
«Mida te soovite?» 
«Mina? Ei midagi.» 
«Miks te siis siia tulite?» 
«Seda et... Tulin ainult niisama. Ena, mõtlen, vaatan õige korraks sisse, et mida nad selles 
hädas teevad..» 
«Tõite kirja?» 

«Et mina või? Ei toonud ma kirja raasugi.», Ja et Dobö temast oma pilgu läbi puuris, kordas 
ta laupa kuivatades: 

«Jumala tõsi, ei toonud!» 

«Läbi otsidal» 

Vastupanuta ning kahvatuna laskis mees end läbi otsida. Paunast tõmmati päevavalgele suure 
pitsatiga pärgamentkiri. . 

«Tulle!» müristas Dobõ. 

Sõdur pistis kirja tulle. 

Mees värises. 

«Mina ei tea, kuidas see minu kätte on sattunud,» kratsis ta vabandavalt kukalt. «Keegi on 
selle pauna poetanud ...» 

«Raudu!» käskis Dobö. 

«Raudu, jä teiste omataoliste seltsi lurjus!» 

Tugeva suurtükitule tõttu sadas selgi päeval — 12. oktoobril— vihma. Alles õhtu eel lahtusid 
pilved, kui vinge sügisene tuul üle kinkude pühkis. 

Kindlusest nähti, kuis türklased kaevikuisse valgusid Dobõ jättis vaid kolmsada meest 
puhkama, teised käsutas purustatud kohtadesse valvele. 

Kella üheteistkümne paiku puhus tuul taevast miuema viimase pilveräbala. Täiskuu kastis 
Egeri müürid peaaegu päevavalgusse. 

«Relvade juurde, mehed!» kaikus korraga kindluse igast küljest. «Relvade juurde! Ka need, 
kes pole sõdurid!» Trummid põristasid alarmi. Huilgasid sarved. «öösel tuleb tormijooks! 
Jalule kõik, kel hing sees!» Ja kuuvalguses helendavate rusude varjust sigines kõikjalt kiivreis 
ja püssidega kogusid. 

Ka preester Bälint komberdas täies relvastuses turuplatsile varumeeskonna juurde. Käes hoiab 
ta piiki, mis pikkuse poolest türgi omadestki maha ei jää. Isegi mõlemad kõrtsmikud seavad 
ennast rivvi. Möldrid, puusepad, lihunikud, sisetöödel olevad talupojad kõik on relvastatud ja 
ootavad käske. 

Kindluserahvas tajub, et ees seisab viimane katsumus. Väljas põravad ka türklaste vasksed 
trummid. Kaitse- 

kraavidesse voolab türgi sõjaväge nagu vett pärast paduvihma. Inimtulva kohal kiiguvad 
hobusesabalipud. Vallide taga helgivad kuukiirtes kalliskivid ja hõberõngad hobuseriistadel. 
Paljudel türklastel on õhuke batistturbani särava kiivri otsa tõmmatud. 

Kõikjal liiguvad tornjate turbanitega ratsajessaulid paigutades ründeüksusi. 

Kesköö paiku lõõmatavad türgi suurtükkide suud viis minutit kestva kärgatuskõmina saatel 
külvatatakse kindlus igast küljest kuulidega üle. Seejuures kostab sajast tuhandest kõrist 
ümberringi ulguv «Bismillah!», «Allah!», ning lehvivad buntšukid paiskuvad otsekui 
lennates müüridele. 

Vanavärava ees ja kolmekümnes kohas piki müüripealset põleb lõke. Pommid, «pirukad» ja 
londid võtav särinal tuld, moodustades sadu ning sadu sädemeid pilduvaid suuri 
vikerkaarevõlve. 

Kuid ründajad tungivad otsustunult edasi, ronides, rühkides, viskudes üha üles- ja ülespoole. 
Tormijooksuredelid haakuvad kähku müüri külge. Mööda redeleid hüplevad oravaina 
janitšarid, assaabid ning kogu jalaväelasteks muutunud ratsavägi. 

Ülal laksatavad kirkad redelikonksudele. Sajab kive ja tuld. 

«Allah akbar! Ja kerim! Ja fettah.?» 


Hobusesabadega buntšukid kalduvad tagasi, tõusev aga uutest ning üha uutest kätest aetuna 
taas püsti. Murdunud redelite asemele kerkivad terved. Üle allakukkunud meeste tõmblevate 
kehade voogavad redeleile uued read. 

Türklasi kihab müüril nii tihedalt, et selle pind on tervenisti liikuvate kehadega kaetud. Kus 
läbi lõhe välja torgatakse ungarlase piik, seal variseb redelilt türklane, kuid kohe astub tema 
asemele teine. Ega väldigi hädaohtlikku astet, vaid loodab õnne peale — kas torkab pii teravik 
talle kõhtu või libiseb kaenla alt läbi õhku. 

Väravaid kindlusel enam ei ole. Redeleil seistes, purustavad türklased hoogsate 
taprihoopidega palkidega kinnimüüritud müürivaresid. Ülalt alla langejad rebivad mõnikord 
nad enestega kaasa ja nad prantsatavad vähkreva tule- ning veremerre, kuni järgmisel hetkel 
mattu pealetungivate hulkade saabaste alla. 

«Allah akbar! Ja kerim! Ja rahim!» 

«Jeesus aita!» 

Ja sajavad tulelondid, lajatavad kirkad, prahvatavad pommid; ragisevad redelid, vihisevad 
taprid; märatseb ning mässab veremöll. 

Ühtäkki on üles tarani jõudnud ligi viiskümmend tormijooksjat. Pragisedes kaldub tara 
väljapoole. Mekcsey haarab lähimalt sõdurilt tapri ja raiub tara hoidva köie läbi. 

Tara pöördub koos temal roomavate soomustatud türklastega ümber ning vuhiseb alla, 
pühkides sadade kaupa vaenlasi müürilt minema. 

«Müürile! Müürile!» karjub Mekesey ja kargab ise poolteise sülla pikkuse piigiga üles 
müüripealsele. 

Suured neljatahulised kivimürakad ja pooletsentnerised sarbusanide raudkuulid suhisevad alla 
maapinnal mütsakus rabelevaile türklastele kaela. 

Alt lendab vastu nooli ja kive. Mekcsey kiivrivõrele nõrgub punast verd. . 

«Härra kapten!» hõigatakse talle hoiatavalt. 

«Tuld! Tuld!» huilgab Mekcsey. 

Ja ta paiskab oma raudsaapaga tuleaseme hõõguvad söed maas siplevale puntrale kaela. 
Langeb ungarlasigi. Kes välja-, kes sissepoole. Ent nüüd pole enam mahti vaadata, kes ohver 
oli. Langenu kohale asub seltsimees, pildudes käsitsi alla kive ning kahurikuule, kuni redelid 
uuesti türklastega täituvad ja kibestunud kaitsjad ülesjõudnuid kirkade ning piikidega vastu 
võivad võtta. 

Muldbastionil käib niisama vihane heitlus. Seal juhib kaitsjaid Dobõ. Kui türgi hord isegi 
pommide ja tulelontide põrgust läbi murrab, laseb Dobõ palke tuua. Need vinnatakse üles 
müürile. Veeretatakse üle serva, pühkides niiviisi pealetungijaid alla tagasi. 

Väikest pausi, mis nüüd järgneb, kasutab Dobõ selleks, et hobuse selga hüpata ja Vanavärava 
juurde kihutada, et vaadata, kuis, seal asjad arenevad. Kui ta Kart-serbastioni kaudu tagasi 
pöördub, näeb ta, et sealgi on tekkinud rünnakus vaheaeg. Ta kutsub siinsed mehed 
Muldbastionile appi. 

Karbserbastionlastel on niigi juba himu sinna tõtata. Kõik on kärsitult oodanud, mil saaks taas 
täie hooga sõjariista keerutada. Tarale ronides, üle müüri kummardudes ja jalgupidi kahureil 
seistes jälgivad nad kähmlust 

501 

naaberbastionil. Dobõ sõnade peale tormavad nad ummijalu Muldbastionile. 

Juhtub aga, et türklased haagivad oma tormijooksuredelid jälle Kartserbastionile. Algul vaid 
kaks-kolm, siis juba kümme-viisteist. 

Kuna ülalt ei tule ei tuld ega kive, sibavad nad su rutuga ülespoole. 

Kui vana Sukän müüril seistes ümber pöördub, kerkib müüriservale ähkiva türklase kiivris 
pea. 


«Puhh, saatan!» röögatab vanamees, kiirustab kohale ja virutab piigiteravikku kõrgele 
läigitades vägeva hoobi. Türklane libiseb redelilt alla, kümmet meest endaga kaasa pühkides. 
«Siia, siia! Hei, mehed!» karjub Sukän, piigiga teisel redelil ronijaid torgates. 

Jänos Pribek on esimene, kes juurde jookseb ja ka kõrvalt kahmatud kingsepapingiga müürile 
astuvale lipukandjale silme vahele virutab. 

Müüri jalal vahti pidav sõdur jookseb abi järele. Ei möödu kaht minutitki, kui ilmub Petö 
rühma puhanud sõdalastega ja ründajad, külvatakse üle «tulepirukakate», matarde, kivide ja 
pommidega. 

Dobögi tähelepanu koondub nüüd Kartserbastionile. 

Ta näeb, kuis kuul murrab pooleks lipuvarda, kus lehvib rahvusvärves lipp. Dobõ käsib tuua 
reservüksu uue lipu ja annab selle Istvän Nagyi kätte. Hakkab juba koitma. 

Hõredas koidupunas on selgesti näha Istvän Nagyi tume kontuur, kui ta lipuga üles 
bastionile jookseb. Ei; tal soomusrüüd ega kiivrit, kuid sellegipärast tõuseb bastionitipu 
väljaulatuvale eendile ning hakkab otsima raudkonksu, mille külge lipuvarrast kinnitada. 
«Ära pane!» hüüab Dobö. «Võidakse ära rebida!» 

Samal silmapilgul haarab Istvän Nagy rinnust kinni. Ta teeb pöörde ja langeb nagu kott 
müürile kahuri kõrvale. 

Dobõ püüab kinni linnuna alla liugleva lipu ja ula selle Bocskayle: 

«Hoia, poeg!» 

Aovalges algab tormijooks ka Bolyky bastionil. 

Müüride poole õõtsuvad kaheksa hobusesabalippu. Purpursena tõusev päike muudab 
buntšukkide kuldilustused lõõmavaiks rubiinkeradeks. 

Selle bastioni all on türklased juba nii palju kordi lüüa saanud, et sedakorda julgevad 
pealetungi üritada üksnes janitšarid — türgi sõjaväe vanimad ja läbiproovitumad tiigrid. Peas 
on neil kiivrid, nägu ja kaela katab teras- 

traadist võrk, rinda ning käsi varjab raud. Jalas on neil 

kerged marokäännahast saapad. 

Bastioni kaitse on usaldatud Gergely ja Zoltay hoolde, öö läbi on tulnud neil tegevusetult 
ärkvel olla ja liikumatult kolme ülejäänud bastioni lärmakat heitlust pealetungijatega pealt 
kuulata. 

Seda teretulnum on nüüd koidik. 

Ligi kakssada assaabi veega täidetud nahklähkritega rivistuvad bastioni ette. Ega midagi, 
tulgu aga — nii kui üles saavad, tuli kaela! 

Siin ei alusta türklased enam redelitega. Kohe, kui kaitsjad müürile kogunevad, liiguvad all 
üheaegselt tuhat kätt ja kaitsjad külvatakse üle kivi- ja noolerahega. 

Üks kivi lendas Zoltayle pähe. Õnneks oli tal kiiver peas, nii et murdus ainult lõuarihma 
klamber. Zoltay kirub. 

«Pidage, penid!» karjub ta rihma ära rebides. «Selle eest löön teil täna sada pead mõlki!» 
Ega möödu veerandit tundigi, kui üle kõige kostab Zoltay hääl: 

«Säh sulle, pagan, kiivri eest!» 

Ja samas teisele: 

«Säh sulle kostiks Egerist!» 

Türgi laagrist ilmus kantsi alla tohutu lehmanahkadega ületõmmatud varikatus. Ainuüksi 
kandjaiks oli viiskümmend assaabi. Katuse alla mahtus paarsada janitšari. 

Gergely hüüdis, et toodaks leegitsev tünn, ja süütas raudvarva ümber mähitud õlise takutuusti. 
Hiiglaslik katus liikus nagu. koletu kilpkonn müürile lähemale. Kui õnnestubki 
pootshaakidega nahk katuselt maha rebida, jõuavad türklased seniks, kui katus tuld võtab, 
juba üles müürile. 


Pealegi on küsitav, kas üldse suudetakse katust süüdata. Nii nahk kui ka latid tilguvad veest 
Türklane on selle kavalasti välja mõelnud. 

Idast mäeahelike tagant pistis päike välja oma pea ja paistis Sändori bastioni kaitsjaile nüüd 
otse silma. Seegi tuli türklastele appi. Kui varikatus bastioni küljele jõudis, möirgas Gergely: 

«Pikali!» 

Sõdurid ei taibanud, milleks. Võimas püssiragin selgitas asja kohe. 

Türklased olid oma varikatuse tihedalt püssitorud ääristanud. Oreliviledena vahtisid 
torusuud kaitsjate vastu. Gergely oli seda märganud. 

«Püsti!» kamandas ta kogupaugu järel. «Tünn siia!» 

Ja ta veeretas põleva tünni müüriservalt alla. 

Türklased ei langenud tünni ees enam kummuli, vaid hüppasid kõrvale või üle selle ja 
tungisid järjest edasi 

«Kaks tünni!» karjus Gergely. 

Kolmanda seadis ta ise tõukevalmis ja ise hoidis tulelonti, et tünni põlema süüdata. 

Kaks tulisilindrit pühkisid taas tänava all tunglev inimhulka. Kolmanda tünni püüdis üks 
kehakas janitsar kinni, lükkas auku ning ajas mulda peale. 

Parajasti kui ta jalgadega seal otsas trampis, plahvatas tünn, paiskas janitšari koos 
mullakamakatega õhku ja virutas lähedalseisjaist mõni paarkümmend meest 

seda ja teist. 

See viis pealetungijad segadusse. Ent seljataga kõlasid kohe jessaulide hüüded «iteril», 
«Savul!» ja veelähkrite sisin, mis lendava tule kohavatesse aurupilvedesse mattis. 

«Nüüd kive neile kaela!» hüüdis Gergely. 

Ta tahtis ära oodata, mil vaenlane jälle tihedais n des müürijalamile ning müüridele tõuseb. 
Ja peagi murdis ründajate laviin kaikuva «Allah»-üügega, mis kuuldus kui sajatuhande tiigri 
möire, pasuna helide ja trummipõrina saatel uue hooga edasi. Müürile lähenes ähvardav 
redelimets. 

Üks janitšar heitis konksuga varustatud köie müürile ning jatagani hambu võttes hakkas ta 
ahviosavusega köit mööda üles ronima. 

Ülalt langev kivi lõi tal kiivri peast. Mehe paljas pealagi oma kinnikasvanud mõõgatäkkega 
tuletas melonit meelde. 

Ta ronis edasi. 

Gergely haaras piigi, et meest läbi torgata. Kui türklane oli Gergelyst veel vaid sülla kaugu 
tõstis ta pea. 

Nägu oli higist märg. Mees lõõtsutas tugevasti. 

Gergely kohkus, nagu oleks ta löögi rindu saanud. See nägu! See oli ju pastor Gäbor, tema 
kunagine õpetaja! 

Needsamad hallid silmad, needsamad kitsad vuntsid, needsamad väljaulatuvad 
kulmupuhmad! 

«Sa oled pastor Gäbori vend!» karjatas ta türklasele näkku. 

Too jõllitas talle arusaamatult otsa. 

«Lööge ta surnuks!» hüüdis Gergely ära pöördudes. «Ta ei mõista isegi enam ungari keelt!» 
Meeleheitlik võitlus kestis hommikuni. Siis tõmbus vaenlane väsinult kõigilt tiibadelt tagasi. 
Kantsimüüride ümber vedeles tuhandete viisi surnuid ja haavatuid. Kõikjalt kostis 
surmakrampides vaevlevate ohvrite oigeid ning halinat: «Ej meded! Jetisin! Meded Allahi!» 
Ka kindlus oli täis langenuid ja haavatuid. Müüride ja poodiumide siseseinadki punetasid 
verest. Ei leidunud ühtki, kes poleks olnud verine, higine, räpane, rebenenud, tursunud 
silmadega. Rammetult tassisid naised haavatuid ja surnuid kindluseplatsile. 


Ohvitserid läksid pesema. Ka Dobõ oli nõnda tahmane, ta habe ja vurrud nii kõrbenud, et 
poleks tal mitte peas olnud kapteni teraskiivrit, oleks teda näo järgi võimatu olnud ära tunda. 
Ja nõgisena nagu ta oli, kuulas ta Nuku kõrval seistes ära ettekanded üksikuist kaitselõikudest. 
«Minul on kuuskümmend viis surnut ja seitsekümmend kaheksa raskesti haavatut. Viis 
tsentnerit püssirohtu on kulu,» teatas Mekcsey. 

«Kolmkümmend surnut ja sada kümme haavatut. Püssirohtu kaheksa tsentnerit,» ilmutas 
Gergely Bornemissza. «Veel käesoleval ööl peame müüri laskma uuesti parandada.» 

«Kolm tsentnerit püssirohtu, kakskümmend viis surnut, umbes viiskümmend haavatut,» teatas 
Fügedy. 

Ta hoidis käega põske. 

«Oled ise ka pihta saanud?» küsis Dobõ. 

«Ei,» vastas Fügedy, «aga mul hakkas nii kange hambavalu, nagu puuritaks tulise piigiga 
näos ringi.» 

Dobõ silmas aruandjate hulgas ka Varsänyit. 

Spioon kandis derviši rõivaid, olles pealaest jalatallani verega nagu punase põllega kaetud. 
«Varsäny1,» hõikas Dobõ aruandlust katkestades. «Tule siia! Oled sa haavatud?» 

«Ei,» vastas Varsänyi. «Pidin all türklastega nende laipu tassima, enne kui sisse pääsesin.» 
«Mis sõnumeid sa tood?» 

«Isand Szalkay läkitas teistkordselt kirjad kõigiss komitaatidesse ja linnadesse.» 

«Ja senini pole tulnud veel kedagi?» 

«On siit-sealt,» venitas Varsänyi, «aga oodatakse teis ka, et siis üheskoos türklaste peale 
tulla.» 

Dobõ taipas, et Szalkay ei olnud kustki vastust saanud. 

«Mida sa türklastest tead?» 

«Neli päeva olen nende seas hulkunud ... nad on päris meelt heitmas.» 

«Räägi valjemini!» käskis Dobõ süttivate silmadega. 

Salakuulaja kordas, nii et ümberseisjad selgesti kuulda võisid: 

«Türklased on täiesti meelt heitmas, härra kapten. Ilmad on nende jaoks juba liiga külmad. 
Toiduaineid ei ole. Nägin ise, ise oma silmadega, kui üks Nõgrädi mees neile eile viis vankrit 
jahu tõi. Kausside ja mütsidega krabati see kohe ära. Ei olnud aega isegi seda ära oodata, et 
jahust tainas saaks — õgiti niisama peo pealt, jumala toorelt, nii kuidas kottidest kätte saadi. 
Aga mis sellest nii suurele hulgale inimestele sai.» 

«Kristöf,» sõnas Dobõ paažile, «mine lippa lihunike juurde ja käsi kõige paremad lojused 
praevardasse pista! Igamehele praadi!» 

Siis pöördus ta uuesti Varsänyi poole. 

«Janitšarid tõstsid juba eile kõva nurinat,» jätkas see. 

«Valjemini.» 

«Janitšarid nurisevad,» kordas Varsänyi pea karjudes. «Nad ütlevad, et jumal on ungarlaste 
poolel. Ja et nemad on küll harjunud igasugu sõjariistadega, kuid põrgutulega mitte. Et 
sihukesi-tulepeletisi, mille vastu nüüd võideida tuleb, pole enne nähtud,» 

Hetke vaatas Dobõ mõtlikult enda ette. 

«Tunni aja pärast,» lausus ta siis, «ole lossi ees. Saadad veel kord Miklös Vasi Szarvaskösse.» 
Seejärel pöördus ta Sukani poole. 

Vanakesel olid pea ja nina niivõrd sidemeisse mähitud, et näost paistsid üksnes veel prillid ja 
rippuvad vuntsid. Sellest hoolimata teatas ta kõval käriseval häälel: 

«Tänasel päeval ära tarvitatud kakskümmend tsentnerit püssirohtu.» 

Kui tõusev päike hommikuse udu kohale kerkis, võis ta näha all verre ning tahma kastetud 
poolrusustunud kindlust. Paiguti suitses veel hõõguvaid palke, õli- ja väävli-seguseid 
tünnilaudu. Raipe- ja laibalehka, räppa igal pool. 

Müüridelt ning müünilõhedest piilus alla valvsaid silmi. Kuid lähingupaigal liikus ainult laipu 
kokkukoguvaid dervišeid. Surnuid oli niivõrd palju, et nende koristamine käis dervišeile üle 
jõu. 

Suurtükid vaikisid. Päikegi lõdises ses jäigistavas hommikukülmas ja linn koos orgudega istus 
tornitippudeni küündivas udus. 

Alles kella kaheksa paiku lahtus udu. Siis hakkas päikeseketas, nagu veel kord kevadet tagasi 
võluda tahtes, selginenud sinisest taevast mahedaid kiiri alla saatma. 

Ka kindluses korjati surnuid. Talupojad ja naised voorisid kanderaamidega, Vanavärava 
juures veeti neid koguni vankritega ühtekokku. Preester Bälint asus matusetalitust pidama. 
Preester Märton jagas surijaile viimset õnnistust. 

Ometi hakkavad türklased taas tasapisi kindluse poole nihkuma. Kaugemalt mägedest saabub 
mitmesuguseid väeüksusi. 

Ilmselt koondatakse nüüd kõik olemasolevad jõud.. Niipea kui vägi on koos, tormatakse täiel 
rindel igast kandist lõhutud kantsi peale. 

Kaitsjad magasid sel ööl raske ning pingelise võitluse järel pika une. Dobõ oli seda lubanud, 
ainult et magada tuli bastionide ümber. Ülal bastionidel pidasid valvet vaid üksikud 
vahipostid. Ka ohvitserid puhkasid sügavat surmaund. Bornemissza magas veel hommikul 
kella kaheksa ajal Konna laiakõrilise toru all nii raskesti, et ei äratanud teda ei pasunahelid 
ega möödujate müdjn. Ta oli kerinud end jämedasse karvasesse kotiriidesse. Pikad ruuged 
juuksed olid hallast valged. Nägu oli üksainus nõetomp. 

Mekcsey laotas rätiku ta pea peale ning kattis ta oma mantliga. 

Dobo oli andnud korralduse jämedatorulised kahurid ning mortiirid laadida pisikeste 
raudnaeltega. Müüri-aukude juurde veeti vankreid kivikoormatega, teisal jälle tünnide, 
palkide, nahkade ja muu sellesarnasega, mis kõik läks täitematerjaliks. Müürikamiis lõhuti 
mitmes kohas 

maha, et tormijooksuredeleil poleks kuhugi haakuda Müüripealsed varustati kividega. 
Köögist kanti välia kõik pajad ja katlad ning täideti veega. Bastionidele katel kõrvale pandi 
valmis kogu pigi, mis kindluses veel leidus. Lossi tinast veetorustik murti tükkideks ja jaotati 
suurtükkide juurde laiali. Lihunikel oli käsk lõunaks praevardas härg küpsetada. Leivad toodi 
välja turuplatsile, kus oli tavaline puhkavate sõdurite kogunemispaik, ja laoti hunnikutesse. . 
Leivaülem Mihäly ei keelanud kedagi — igaüks võis endale võtta, kui palju süda soovis. 
Kena pruun dolman seljas, kollased saapad jalas, ilmus ta platsile küpsetajate juurde ja tegi 
oma paberilehele lühikese sissekande: «14. oktoober. Seitsesada leiba.» 

Türklased jätkasid kogunemist. Mägedelt ja küngastelt valguvad allapoole kirendavad 
inimvood. 

Kella kümne ajal puhutakse kindluseplatsil kogunemis signaali. Rahvas tuleb kokku. Kõigil 
on mähitud pead, sidemeis käed. Kui mitte muud, siis on seotud kas või üksainus parema käe 
sõrm. Kuid kõigil, kes vähegi jalul püsib ning liigutada suudab, tuleb, müüril mehe eest väljas 
olla. 

Keset platsi lehvivad kiriku siidlipud. Ühel neist on neitsi Maarja kujutis, teisel kuningas 
Istvan Püha, kolmandal püha Jänos. Lipud on kulunud ning luitunud. Nad on alati olnud 
kirikus. Vaimulikud seisavad harilikust lauast altari juures. Neil on seljas violetne missarüü. 
Laual lebab püha .leivaastja. 

Rahval on teada, et nüüd algab missateenistus. Se oleks pidanud peetama ka iga varasema 
rünnaku eel, kuid Dobõ ei olnud pidanud surnute meenutamist kohaseks. 


«See on alles eelprooviks,» tavatses ta öelda. «Kui järg tuleb otsustava tormijooksu kätte, on 
kuninga abivägi juba kohal.» 

Nüüd on siis selge, et saatuslik hetk on saabunud, Rahvas on oma parimais rõivais, pestud 
ning hoolikalt kammitud. Ohvitserid toretsevad nagu lilled kõik-võimalikes värvides, saapad 
on neil punased ja kannustega, vuntsid kikki keeratud, sulg ehib kiivreid. Mekcseyl sätendab 
üll tihedalt keha ümber liibuv uhiuus terassoomus. Küljel ripuvad kaks mõõka, teine neist 
maokujulise peaga. Seda ta kannab ainult pidulikel juhtudel» 

Gergely Bornemissza ilmub teravatipulises teraskiiv Selle ette on kinnitatud kolm valget 
kuresulge. Sulgi 

hoiab hõbedane linnujalg. Temagi on raudrüüs. Käsivarsi katab punane nahkdolman. Kätte on 
tõmmatud pisikeste terasvõrgu sumustega pealistatud siidkindad. Kaelas on mahakeeratud 
kuldtikandiga krae. 

«Mihuke peigmehekrae sul on!» ei suuda Zoltay jätta tähendamata. 

«Mu naise kätetöö,» vastab Gergely tõsiselt. «See pole mitte türklaste auks selga tõmmatud... 
» 

Võib mõista, mille ta ütlemata jättis: «Surma auks.» 

Zoltay kannab kahvatupruuni nahkdolmanit ning kahte mõõka puusal. Tema kiivril pole võret, 
vaid päris ninaotsani ulatuv terasest kaitsenokk. Kaelale langeb traatloor. Arvatavasti on 
kiiver kuulunud kunagi mingile spaahide ohvitserile. Zoltay ostis selle pärast esimest 
väljatungi korraldatud oksjonilt. 

Fügedy on pealaest jalatallani raudrüüs. Tema silmad on tuhmid. Ta kurdab ikka- veel 
hambavalu üle: 

«Häbi rääkida, aga see on põrgupiin.» 

«Seda paremini tümitad türklast!» lohutab teda Zoltay. «Hea, kui sõdur on säärasel puhul 
tige.» 

«Tige olen ma selletagi,» uriseb Fügedy. 

Petöl on ainult põdranahkne dolman ja peas kiiver. Ta istub hobuse seljas, kuna jalg ei luba 
ikka veel käia. Ta jääb seisma rahvamüüri taha ning viipab sealt ohvitseridele tervituseks 
mõõgaga. 

Teisedki on pannud selga oma parimad rõivad. Nad ei ole seda teinud mitte missatalituse 
puhuks, sest kõik ei olnud asjast veel teadlikudki, ent igaüks tundis, et see päev on otsustav. 
Ja surm, nii inetuna kui teda ka kujutatakse, on siiski auväärne kõrge isand.. Kel pole muid 
rõivaid peale igapäevaste, see on keerutanud ning võidnud kikki vähemalt vuntsidki. Ometi 
on peaaegu kõigi 

silmad öisest magamatusest ja kibedast suitsuvinest punased. Kõik näod on kahvatud. 
Haavadega kaetud näod — värsked, juba korbatanud või paranenud haavad nii nägudel kui 
kätel. 

Puudub veel ainult Dobõ. 

Seal ta ilmubki oma helkivas soomusrüüs. Peas on tal kuldne kiiver. Kiivril pikk kotkašulg. 
Puusal on vääriskividega kaunistatud lai mõõk. Käsi katavad pooleldi plaatidest, pooleldi 
hõbetraatsilmustest raudkindad. Käes hoiab ta kullatud tera ja purpursametise käepidemega 
pikka piiki. 

Mõlemad ptaažid ta selja taga on samuti üleni raudrüüs. Kummalgi ripub küljel lühike mõõk. 
Kiivri alt langevad juuksed vabas laines alla õlgadele. 

Dobõ peatub altari ees ning võtab kiivri peast. 

Kuna kummastki vaimulikust pole kõnepidajat, räägib Mekcsey. 

«Vennad!» alustab ta kiivrit käsivarrele võttes. «Eilse lahingu järel võib igaüks näha, et 
türklane koondab kokku kõik oma väed. Tänasel päeval tuleb meil kogu vaenuleeriga jõudu 


proovida. Kuid seal, kus on jumal, ei suuda tema tahet väärata ükski pagan. Pühas astjas, mida 
me siin näeme, on elava Kristuse ihu. Kristus on meiega! Langegem põlvili ja palvetagem!» 
Relväkõlin: rahvahulk laskub põlvili. 

Ja preestri asemel alustab Mekcsey palvet: 

«Meie Isa, kes sa oled taevas » 

Lause-lauselt korratakse seda tasasel pominal. 

Kui on kõlanud «Aamen!», järgneb pikk pidulik vaikus. 

Preester Märton kummardub Mekcsey kõrva juurde ja' sosistab, mida öelda edasi. 

Mekcsey tõuseb ja lausubvuuesti: 

«Need kaks ustavat jumalasulast tõstavad nüüd armulaua-astja, et kuulutada kõikidele patttrde 
andeksandmist... Vähem kui tunni ajaga ei jõuaks kõiki eraldi pihile võtta. Säärasel hetkel 
vabastab kirik meid pattudest ka ilma pihita. Kahetsegu igaüks südames oma patte.» 

Ja ta põlvitab uuesti. 

Poisike kõlistab kellukest. Preester Bälint tõstab armulaua-astja kõrgele. Langetatud päi 
kuulab rahvahulki kuidas raugast preester loeb pominal pattude andeksandnt liturgiat. 

Kui siis uuesti pea tõstetakse, lebab püha astja taas altaril ja preester seisab liikumatult, 
mõlemad käed õnnistuseks välja sirutatud/pisarais silmad pööratud kõrgele puhta taevalaotuse 
poole. 

Tseremoonia lõppedes pani Dobõ kiivri jälle pähe, astus kivi otsa ning lausus pidulikult: 
«Issanda järel pöördun mina teie poole. Kolmkümmen neli päeva tagasi tõotasime vandega 
kindlust mitte vae lasele loovutada. Oma yannet oleme me pidanud. Kindl on senini rünnakule 
nõnda visalt vastu pidanud kui ki kalju maad ja taevast vapustavale rajukeerisele. Nü seisab 
meil ees viimane katsumus. Jumala kutsusime en- 

dile appi. Patust puhta hingega, valmis elu andma, võitleme Egeri kindluse ja oma kodumaa 
eest. Enneolematu on vaprus, millega te senini kindlust olete kaitsnud, ja enneolematu on 
lüüasaamine, mis türklasi siiamaani kantsi müüride all on tabanud. Ma usun meie relvadesse, 
usun meie südamete jõusse, usun neitsi Maarjasse, Ungari riigi kaitsjasse, usun kuningas 
Istvän Pühasse, kelle hing on alati ungari rahvaga ja kõige enam usun ma taevaisasse endasse! 
Vennad, võtkem kokku kogu oma jõud ja võidelgem viimse hingetõmbeni!» 

Hakkas porisema trumm ja huilgama sarv. 

Kindla otsustavusega haarasid sõdalased piigid pihku ning valgusid rühmakaupa laiali. Dobõ 
istus hobuse selga. Paažid toimisid isanda eeskujul. 

Ülal bastionil laskis Dobõ silmad ringi käia, Ta nfgi, kuis türgi hobused karjade kaupa vabalt, 
ilma sõduriteta, aasadel ja kaugemal küngastel rohtu sõid. Ümberringi voogav piikidemets. 
Türklaste meri uhab igast küljest kantsi müüre. 

Kirälyszeke künkal on näha ka mõlemad pasad. Koltunud, vanaeideliku näoga Ali-paša, 
tohutu melonikujuline turban peas. Teine pasa on suur hallihabemeline koljat. Mõlemad 
kannavad sinist siidkaftanit, Ali oma on ainult heledam. Iga liigutuse juures pilluvad vöö 
vahele pistetud relvade teemandid helkjaid sädemeid. 

Toredail ratsudel beid juhatavad vägesid. Ka agaad ning jessaulid on ratsa. Kõik ülejäänud on 
jalavägi. Teiste türgi sõjalippude hulgas paistab silma veel ÜKS suur must lipp. Säärast ei"-ole 
kindlusekaitsjad enne näinud. Vaid ohvitserid mõistavad, mida too must kangas tähendab: Ei 
mingit halastust! Viimne kui elav hing kindluses on surmalaps! 

Lõuna paiku mürisevad türgi suurtükid ja kaks lahinguorkestrit alustavad lärmakat kontserti. 
Kindluse ümbrus on üksainus suitsupilv. Võimas «Allah akbar!» paneb müürid vabisema. 
Kindlus alustab omakorda tulevahetust. 

Talupojad, naisterahvad jä kogu muu pagulasrahva käsutas Dobõ müüri äärde ja katelde 
juurde. Isegi haiged komterdasid välja. Kes vähegi jalul seista suutis, jättis oma aseme 


sinnapaika, et kui mitte muul viisil abiks olla, siis vähemalt käsklushüüdeidki edasi anda. 
Leidus säära- 

seid, kel mõlemad käed olid sidemeis ja kes ometigi ilmusid lahingupaigale. Nad läksid 
tuleaseme juurde, et aegajalt jalaga puuhalge katla alla tõugata. 

Sisekindluse majadesse ei jäänud peale laste ja kahe emanda lossis ainustki hinge. 

Emand «Balogh ... Vaene emand Balogh ... Ta oli oma poja sõdurikooli pannud ega julgenud 
nüüd Dobölt paluda, et teda otsustavast tuleproovist säästetaks. Poiss on ju veel nõrk — 
kuidas peab ta küll paganlike kiskjate relvade ees vastu? Ent ainult'näo ebatavaline kahvatus 
reetis, et ta kardab oma lapse pärast.. 

Dobõ raudne tahe pidas kammitsais temagi ärevuse. Dobõ pilgu all ei julgenud ta õieti 
hingatagi. Nagu sõdur täitis ta masinliku kuulekusega Dobõ pisimagi käsu. Dobõ tahe oli 
vallutanud kõik. Ei vajatud sõnu, käeviipest piisas, et inimesed toimiksid tema äranägemist 
mööda. 

Mis oleks saanud kindlusest, kui Doböl kas või üksainuski juuksekarv oleks hirmust 
võbisenud? Kõiki manitses ta ettevaatusele: soomusrüü, rinnakaitse ja kiivri pidi igamees ülle 
tõmbama, ent kui müürile ilmus surm, viis Dobõ kindluserahva vähimagi valikuta talle vastu. 
Isamaa on kallim kõigest! 

Vaesele Baloghi-emandale olid lahingupäevad piinaks. Kuis värises ta igal hommikul, kui 
poeg Dobõ kõrvale asus! Millise hirmuängistusega piilus ta igal tunnil, Kas mitte kuul pole 
teda tabanud! Milline rõõm tal oli iga kord, kui paaž Kristõf ta välja vahetas ja.poeg väsinud 
ning püssirohutahmast määrdununa lossi astus! 

Kallistuste ja suudlustega võttis ta poja alati vastu otsekui oleks see kaugelt teekonnalt koju 
tagasi jõudnud. Ta pesi ning vannitas teda. Kammis ja harjas tema pikki siidiseid juukseid. 
Ning ladus talle ette kõik hea jä parema, mis vähegi köögis leidus. 

«Kes langesid? Kes ohvitseridest said haavata?.. .see oli alati mõlema naisterahva esimeseks 
küsimuseks * 

Poiss ei teadnud, kes oli Eva. Ta pidas teda lihtsal üheks Egeri aadliemandaks, kelle ema 
endale lossi abiliseks oli võtnud. Nõnda ta siis kostis küsimustele, mida teadis. Alati algasid 
uudised langenute nimetamisega ja lõppesid kiidukõnega onu Gergely arvel. Et mida kõike 
see onu Gergely küll välja ei nuputa! Poisi hing oli täis siirast imetlust. Ta rääkis, kuidas, kui 
paljude türklastega 

ta teda võitlemas oli näinud ja milliste kavalate võtetega ta igast vaenlasest eraldi jagu oli 
saanud. 

Pärani silmi, kahvatult ning uhkelt kuulas teda Eva. Alles siis pehmendas ta palet naeratus, 
kui poiss oma jutustusega sinnamaani jõudis, kus türklane tollele imeväärsele Gergely-onule 
alla pidi vanduma. 

Iga lahingumöllu ajal seisid mõlemad naised nuttes ja värisedes aknal. Pisukesest pilust ei 
võinud nad näha muud, kui vaid edasi-tagasi sibavat rahvast, suitsu, üles-lõkendavat tuld, 
täidetud veenõudega saalivaid habemeajajaid. Siis hakati kandma haavatuid ... algul 
ükshaaval, siis üha tihedamini, üha verisemaina. 

Ja siis koondus kogu nende tähelepanu haavatutele. Oo, jälle tuuakse kedagi! See pole Baläzs. 
Ka mitte Gergely. Tänu taevale! Jälle üks... Aga võib-olla pole sellepärast kumbagi haavatute 
seas, et nad viidi juba matmisaugu juurde... Või trambivad nende laipadel võitlejad... 

On ju siin ka Eva -poolsant raugast isa. Ühtelugu näeb ta teda lossi eest mööda lonkamas. 
Endasuurune vägev vibu õlal. Nooletupp kord tühi, kord pungil täis. Nii väga tahaks Eva talle 
hõigata: 

«Isake! Kallis isake! Olge ettevaatlik, auline isa!» 


Kui suurtükid sel päeval, mürisema hakkasid, langesid naisedpisaraid valades teineteisele 
kaela: 

«Palvetame, õde!» 

«Palvetame!» 

Ja nad põlvitasid, langesid kummuli maha. Palvetavad. 

Koos nendega palvetasid lähemates ja kaugemates paikkondades üle kogu ÜlemUngari 
poolteist tuhat naist iga päev, iga öö. Ja põimusid risti süütud väikesed lapse-käekesed .kaugel 
redupaigas, palvetades isa eest, kes viibis Egeris: 

«Armas Jumal, hoia minu isakese elu! Too meie isake meie juurde tagasi!» 

Põrgulik müra-kära, lakkamatu kahurikõniln, sarvehääled, hüüded «Jeesus!» ja «Allah!». Üle 
kindluse laotuvad rasked suitsupilved. 

Juba kantakse esimesi haavatuid. Esimene lamab verest mustunud kanderaamil. Noor kaame 
sõdur. Ta, jalg on põlvest läbi lastud. Habemeajajad seovad selle kuidagiviisi kinni. Siin pole 
pikka pidu — side annab mehele veel paariks-kolmeks tunniks elulootust, siis jookseb ta 
nagunii verest tühjaks. 

Tuuakse teine, kolmas, neljas. 

Ühel on näost saanud koletu verine lihaklomp. Silmad puuduvad. Paistavad irevil hambad. 
Teisel istub nool otsapidi kaelas. See tuleb välja lõigata. Kolmas kompab 

käega oma paremat külge. Käasi on üleni punane nagu punases kindas. Sõrmede vahelt 
voolavad jämedad verenired. Ta istub maha ning jääb sõnatult ootama, kuni 

surm ta silmad tuhmiks varjutab. 

Vahutaval hobusel kihutab Dobõ lossi ette. Tema järel kaugele maha jäädes jookseb paaž 
Kristof. 

«Kus on teine?» küsib ema valuline pilk. 

«Seal, lippab Sändori bastioni poole. Küllap viib sõna.. Tänu jumalale! Oh!... » 

Haavatuid on juba nii palju, et kõik kolmteist habemeajajat on kibedalt ametis. Koos 
haavatutega on toodud ka juba kolm türgi lippu. Türklaste ulgumine muutub üha 
kõrvulukustavamaks. Püssirohusuits matab pilgu eest ida ja põhjapoolsete bastionide 
ümbruse, ning laskub ka alla lossile. Just nagu tihe talvine udu, milles kolme sammu 
kauguselegi pole enam midagi näha. 

«Halastaja Jumal!» palvetab emand Balogji taeva poole. 

«Mis saab meist, kui türklased sisse murravad?» 

«Siis lähen mina surma!» vastab Eva, kahvatum kui lubi. 

Ja läheb relvakambrisse. Võtab sealt mõõga, Dobõ igapäevase mõõga. Ta asetab selle 
mõtlikult lauale. 

Läbi avatud akna kostab haavatute oigeid ja soigumi 

«Oi mu silmad, mu silmad!» nutab üks. «Kunagi ena ei näe ma looja kaunist maailma!... » 
«Kerjus olen!» haliseb teine. «Mõlemad käed raiuti maha!» 

Haavatuid on habemeajajate ümber kogunenud juba niivõrd ohtralt, et neid ei jõuta enam 
siduda. Naised on ennastsalgavalt abiks. Näost valged, askeldavad nad kõikjal, pesevad 
haavu, peitsivad maarjajääga, teevad sidemeid nagu habemeajajad. 

«Et ainult jumal meid maha ei jätaks!» õhkab noor sõdur, istudes seal oma verises särgis ja 
hoides kahe käega kõhtu. 

Alt üles suunatud piigitorge on lõhestanud ta mao. 

Baloghi-emand vabiseb. 

«Peame välja minema!» lausub ta piinatud ilmel, «peame habemeajajatele appi minema!» 

«Kas mina ka? Jah, mina lähen ka! Tunnen, et haavatute ravitsemist ei saa keelata ükski 
ausõna ega käsk.» 


Kerge tuulevinu puhub suitsu laiali. Emand Balogh avab ukse ja vaatab eemal asuva 
Kartšerbastioni poole. Suitsupilve keskel näeb ta Dobõd, kui see parajasti ühele müürile 
astuvale türklasele ränga mõõgahoobi pähe mõõdab ja vastase siis müürilt alla tõukab. 

Paaž Baläzs seisab tema taga, allalastud võrega teras-kiiver peas. Ta hoiab kaenlas oma isanda 
piiki, nuia ja teist mõõka. 

Läbi pilvede ja suitsu paistab päike, öhk on sügiseselt üdinitungivalt vilu, kuid võitlejate jaoks 
veel üpriski põuane. 

Kärme tõmbega vallandab Dobõ kiivri ja heidab Baläzsile. Seejärel tõmbab ta vöö vahelt 
taskurätiku ning pühib näolt higi. 

Ta võitleb palja päi edasi. 

Paaž ei tea, mida kuldse kiivriga peale hakata, ja asetab selle lõpuks endale pähe. Suits matab 
nad endasse. Haju, suits, haju! 

Suitsumaod, otsekui kuuleksid nad emasüdame kisen-dust, hõrenevad. Baläzs seisab müüril. 
Ta jälgib Dobõ võitlust. 

«Astu tahapoole! Allapoole!» 

Poeg nagu kuuleks seda metsikust põrgumürgeldusest hoolimata. 

Ja kui ema käe tõstab, et talle viibata, laseb poiss Dobõ relvad lahti. Jõuetu liigutusega 
kompab ta oma kaela, lööb vankuma ja pöördub. Kuldne kiiver kukub peast ning veereb alla. 
Poiss prantsatab raskelt maha.' 

Taevast vapustava kiljatusega paiskab ema ukse pärani Ta tormab sündmuspaigale. Haarab 
poja embusse. Oigab. Langeb kummuli. Kallistab. 

«Baläzs! Baläzs!» 

Dobõ vaatab nende poole ja tõstab üles mahakukkunud kiivri. Viipab siis ühe sõduri lähemale 
ja osutab poisile. 

Sõdur tõstab poisi sülle ja kannab lossi emand Baloghi tuppa. 

1 Istyänffy ja tema eeskujul ka kroonikud kirjutavad ekslikult, ei kuldne kiiver tulistati maha 
Kristõf Tarjani peast. Tinõdy eristab selgesti kumbagi paaži ning kirjutab, et paaž Kristof 
langes jooksu pealt, olles teel Bolyky bastionile. — 1566.—71. värsirida. (Autor). 

Poiss lebab verise kaelaga nagu lastud tuvi, liikumatult, elutult. 

«Oh, ei ole mul enam poega!» nuuksub hallipäine lesk.: 

«Ehk on ainult minestanud,» arvab sõdur. «Aga mina pean lahkuma.» 

«Vaene Baläzs!» nutab ka Eva. 

Ja vabastab ta kiivrist, rinnakaitsest ning muust soomusest. 

Poisi kaelas haigutab suur kuulihaav. Kuul pole tabanud mitte kaela, vaid keha. Kaelast on ta 
ainult välja läinud. 

Lesest ema nägu moondub valust. Ta silmad valguvad verd täis. Ta haarab laual lebava 
mõõga, mille Eva äsja relvakambrist tõi, tormab välja suitsu sisse, inimkeerisesse üles 
Kartserbastionile. 

Seal on ees juba teisigi naisi. 

Müürijalal kuumutavad nad vett, tõrva ja tina. Niipea: kui see keema hakkab, toimetavad nad 
selle virgalt sõdurite kätte. 

«Külma vett, juua!» hõiguvad sõdurid, kui võitftistuhinas põgus paus tekib. «Vett! Vett!» 
«Naised keldrite juurde!» müristab Dobõ. «Vaatidel prundid eest! Kannudega veini 
sõduritele!» 

Osa naisi, kes käsku kuulsid, jooksevad undrukute lehvides veini järele. 

Keldri ees kõnnib kärsitult edasi-tagasi veiniülem Imre. 

Kui naised hulgakesi sinna tormavad, pistab ta kohe võtme lukuauku. 

«Kas ohvitseridele?» küsib ta emand Kocsisilt. 

«Kõigile, kirjutajahärra, kõigile! Kapteni käsk.» 


Kirjutaja lükkab keldriuksed avali. 

«Kõige parem vein on taga!» 

Ta tõmbab kiivrivõre alla ja haarab mõõga tupest. Ka tema jookseb Kartserbastioni lõhutud 
müüride poole. 

Üha suuremal ja suuremal arvul tungivad türklase bastioni peale. Juba hüppavad nad üles. 
Algab verine kä sitsivõitlus. Dobõgi on leidnud endale väärilise vastase — tohutu hiiglase, 
kelle kondid üksi juba võivad kaaluda oma sada kilo. Ta proovib teda müürilt alla tõugata. 
Türklane ajab jalad vastu. Hetke vahivad mõlemad lõõtsutades teineteisele silmi. Siis rebib 
Dobõ kogu jõudu kokku võttes vastase ühe nõksuga ettepoole ja virutab kõrgelt poodiumilt 
alla õuele. 

Türklasel kukkus kiiver peast ja ta ise lendas uperkuuti kivide vahele. Kohe aga hakkas ta end 
üles upitama, et kõõritades vaadata, kas seltsimehed talle järgnevad. 

Samal ajal jõuab kohale emand Balogh. Vingudes vihiseb mõõk õhus js võimas hoop lööb 
türklasel pea otsast. 

Ka muu naispere on juba müürile asunud. Kibekiires ei ole sõdureil eriam aega naistelt 
põlevaid pigi- ja tinaanumaid ega kive vastu võtta, nõndaks peavajd need ise kõigega toime 
tulema: suitsu, tahma ning leegilõõmas kummutavad nad vapralt türklastele tuld ja tõrva krae 
vahele. 

Langeb surnuid, sigineb asemele etavaid. Alla veeretatud kivi, nõrisev tõrv ning sulatina 
puhastab vaenlasest kubisevale müürile küll puhta teeraja, ent laipade kuhjad vaid 
kergendavad puhanud väerühmadele uut ligipääsu. Elavad kahmavad langenuilt buntšukid ja 
taas tantsivad lipendavad hobusesabad pikkadel redelitel. 

«Allah! Allah! Võit! Meie võit!» 

«Jeesus aita!» 

Imestusega märkab Dobõ enda kõrval vehklevat Baloghi-emandat. Sõnadeks pole aega. Ta 
võitleb ka ise. Särav soomusrüü nõretab verest. 

Löök löögi järel mõõdab emand ülestungivaile türklastele, kuni viimaks tabab teda piigitorge 
ja ta langeb ristseliti müürilt alla poodiumile. 

Pole kedagi, kes ta ära viiks. Võitlus kandub juba otse imüüripealsele. Laibad ja surijad 
jäävad elavaile jalgu, neil tallatakse otsas. Dobõ hüppab väljaulatuvale müüri-eendile ja 
vaatab alla. 

Agaadki on kantsi alla ilmunud. Veli-bei hoiab sadulas tohutut verevast sametist lippu. Lipu 
nägemisest tiivusturiult murravad türklased täiest kõrist röökides uue innuga peale. 

«Allah aitab! Võiduhetk on saabunud!» . 

See on Ali-paša võidulipp. Kolmekümne kindluse ja kindlustatud lossi tipus on see juba sel 
suvel türgi jõu võitu kuulutanud. Kunagi pole talle paistnud muud kui kuulsuse kiired! 
Veli-bei suundub lipuga Muldbastioni alla. Seal naib kaitse olevat kõige väsinum, sest seal 
võitlevad juba ka naised. 

Dobö silmitseb säravate kuldtähtedega kirjatud pidulikku võidulippu, saadab siis Pet järele ja 
jookseb ise Muldbastionile. 

Seal võitleb mees mehe vastu. Kord-korralt ilmub üks või teine buntšukiga türklane ja kaob 
tagasi sügavikku. Kaitsjad on mähitud ülespaiskuva tolmu ja suitsu loori. Suitsupilvede keskel 
lendavad leegitsevad pigilondid ja «pirukad» nagu väikesed komeedid. 

«Jeesus aita!» kiljatab üks naine. 

Dobö jõuab kohale sel silmapilgul, mil ülalt langev kivi Mätyäs Szörile, Makläri teisele 
möldrile pähe kukub. Mölder vajub põlvili, ega jõua veel hingegi heita, kui ülesse kerkiv 
turjakas türklane oma jatagani talle pidemeni rindu surub. Ulgudes sööstab üks naine 
türklasele kallale. 


Ta haarab maast oma mehe mõõga. 

«Peale! Peale! Abi tuli!» 

Sõdurid "saavad hüüdest uut jõudu. Raevuse sõimurahega, mida vaevalt antud olukorras 
patuks võib lugeda, materdatakse üleskippuvaid vaenlasi raugematu hooga edasi. 

Kõrvalt tungivad vägisi edasi kaks türklast. Dobo tunneb ära raudrüüs türklase, möldri tapja, 
ja astub talle vastu. Ta näeb, et türklane on pealaest jalatallani derbenti terases. Sellelt libiseb 
mõõk võimetult tagasi. Kärme otsustavusega viskub ta vastasele peale ning rõhub selle surnud 
möldri otsa maha. 

Ent türklane on õlakas muskliline mees. Ta sipleb Dobo all nagu inimesesuurune säga. 
Võimetus vihas hammustab ta Dobõ raudset käekaitset. Siis lööb ta ennast äkitselt sirgeks 
ning pöördub näoga ülespoole. See on agatema surm. Dobõ leiab palja kaela ja pigistab tal 
halastamatult kõri kinni. 

Dobõ ei saa veel õieti tõustagi, kui ülalt vihisev türgi piik talle jalga lendab, kaitse 
nahkrihmad puruks lõikab ning otsapidi sääremarja pidama jääb. 

Dobõ möirgab valust nagu lõvi. Põlvele vajudes haarab ta jalast ja piinapisarad niisutavad ta 
silmi. 

«Isand!» ütleb paaž Krislof ehmunult. «Saite haavata?» 

Dobõ ei vasta, tõmbab piigi säärest välja ja viskab eemale. Hetke püsib ta liikumatult, käed 
rusikas ja ha bad kokku pigistatud, kuni valu esimehe kibedus möödub. Seejärel põtkab ta 
jalaga, et proovida, kas mitte luu pole murdunud. Ei, ainult veri voolab. Kohe, kui valu lubab, 

haarab Dobõ uuesti mõõga pihku ja sööstab nagu tiiger müürilõhest sisseronivaile türklastele 
vastu. Häda sellele, kes nüüd talle ette juhtub! 

Sellal kui siin võideldakse hammas hamba vastu, kihavad vaevu kümne sülla kaugusel ka 
teise lõhe juures vaenlased. 

Augu täiteks laotud palgid langevad sadade kehade survest sisse ja rõõmukisaga välguvad 
türklased avasse, tarvitsemata enam müüri mööda üles .ronida. 

Tõugatakse üksteist, trügitakse. Relv on paremas, buntšuk vasakus käes. Esimesed hüppavad 
buntšukkidega bastionile. Tagumised asuvad naisi ja poodiumide all lebavaid haavatuid 
ründama. 

Vahepeal on üks raudsaabastega vaenlane tulelõkke laiali peksnud ja põlevad tukid poodiumi 
tugiposti alla paisanud. Peagi hakkavad pikad tulekeeled aplalt tulpa noolima. 

Haavatutega tulevad türklased kergesti toime, kuid naised haaravad vihakriiskega pajad ja 
katlad, sööstes julgelt vaenlasele vastu. 

Tüse Kocsisi-emand virutab ühele habemikule agaale nõnda osavalt keeva vett vastu nägu, et 
kui agaa oma uhkest habemest käega kinni haarab, jääb see talle tervenisti pihku. 


Keegi teine naine tõmbab eemalt lõkke äärest leegitseva puuhalu ja äigab türklasele näkku, nii 
et sädemed tähevihmana laiali purskuvad. Ülejäänud tormavad juba paganatele relvadega 
kallale. 

«Andke! Andke aga!» röögib Felnemeti sepp. 

Ta kiirustab täie ajuga, haamer peos, naistele appi. 

Seal võitlevad koos kolm paganat. Sepp valab ühele neist haamriga pähe, nii et sel peaaju 
ninast ja kõrvust välja pritsib. 

Kellegi löögist tabatuna kukub teine türklane ühele põlvele, ometi välgatab ta käes jatagan ja 
ta puurib selle pidemeni sepale kõhtu. 

«Tuled koos minuga teise ilma, koer!» röögatab sepp. Ja veel kord vihiseb ta pooletsentnerine 
vägev sepahaamer türklase pea koha Alles siis, kui ta näeb vastast lömastatud kiivriga 
surnute kilda varisemas, istub mees mana ja vajutab käed kõhule. 


Selle aja peale on juba kõik naised mõne maas vedeleva relva haaranud ja pööraselt kiljudes 
võitlevad nad 

türklastega meeleheitlikult. Rätikud libisevad peast. Juuksed vallanduvad. Seelikud .keerlevad 
vurrina. Aga nad ei mõtle enam, et nad on naised, ja ründavad kiljudes vastast. Nende mõõk 
ei pareeri ainsatki lööki. Mis tuleb, see tuleb. Kuid ka iga nende löök tabab sama täpselt 
märki. 

«Elagu naised!» kõlab seljataga Petö kõmisev hääl. 

Silmates poodiumi nilpsavat tuld, haarab ta veeämbri ning tühjendab vastu posti. 
Vanemleitnant tõi kaasa puhanud rühma. Ise kargab ta kohe mõõka välgutades kassi kombel 
üles sibavale akindžile kallale. Tõukab ta alla palkide vahele. 

Sõdurid tuuseldavad sissetunginud türklasi nagu aganaid. Nad tormavad isegi müüriaugust 
välja. 

Raskelt hingeldades seisab Dobö põlvili müüril ja vaatab pinevil silmil alla. Ta mõõgalt ja 
habemelt niriseb verd. 

Marru sattunud ägärlased pressivad järjest suuremal hulgal müürilõhest välja, tapeldes 
türklastega väljas bastioni all surnute hulgas. 

«Tagasi!» karjub Dobõ kõigest kõrist, «tagasi!» 

Ent võitlusmöllus on isegi oma sõnu võimatu kuulda. 

Keegi Läszl5 Tõthi nimeline reamees silmab ühtäkki purpurse sametlipuga beid. Püstol käes, 
kargab ta ligi ja tulistab beile rindu. Haare lipu järele. Teise liigutu-sega virutab ta tühja 
püstoli lähenevale vastasele näkku. Seejärel lipsab mees saagiga müüri varju tagasi, kuna viis 
temaga koos väljatunginud kaaslast janitšaridega kimpu jäävad. 

Dobö näeb vaid, et Veli-bei sadulast maha libiseb ja et ungarlane pasa võidulipu ära võttis. Ta 
näitab viipega puhanud võitlusrühmale lahinguposti kätte. Tõmbab korra üle vasaku varruka 
verest läbi imbunud räbalate ja ruttab alla lõhe juurde, Petö seisab juba seal, tõstes paras jagu 
lõhe ees kükitava mortiiri juurde lõkendavat tuletukki. 

Kärgatav lask paiskab lipu järele viskunud Janitšari tagasi. 

«Lae!» karjus Dobõ seersant Fayrichile. «Neljakesi jääd siia. Tooge kive ja palke! Kohe kui 
mahti saate!» 

Ja uuenenud jõuga märatseb rajukeeris bastionidel edasi. 

Eva jäi surnuga üksi. 

Tükiks ajaks jäi ta teda kangestunult vahtima. Siis tuli elu temasse jälle tagasi. Ta pani poisi 
kiivri endale pähe, seadis rannakaitse ümber, kinnitas käekaitsed käsivartele. Kasvult olid nad 
poisiga ühepikkused. Eva tõmbas paaži rõivad ülle. 

Pidades poisi mõõka liiga lühikeseks, läks Eva Dobõ tuppa, võttis seinalt pika sihvaka itaalia 
rapiiri ja kinnitas käepideme küljes oleva rihma ümber randme. 

Tupe jättis ta sinna. 

Paljastatud rapiir käes, läks Eva uksest välja. Joostes, Kuhu, ta ei teadnud isegi. Ainult 
niipalju oli. tal selge, et tema mees kaitseb koos Zoltayga väliskindlust. Ent kuspool lossi asub 
väliskindlus? Seda ta ei teadnud. 

Päev oli juba loojumas, läbi. ümberringi rulluvate suitsumassiivide aga. paistis päikeseketas 
hõõguva kahurikuulina, mis õhku rippuma on jäänud. 

Jooniselt mäletas Eva, et väliskindlus piiras sirbikujulise kaarena kilpkonna ida poolt. 

Päike loojub paremal, tähendab, see peab olema vasakul ... 

Relvade tärisedes tulid Evale vastu kümme suitsust ja tahmast määrdunud garnisonisõdurit. 
Nad tulid joostes. Kõige ees oli kapral. Sõdureil olid piigid õlal. Nad kiirustasid 


Kartserbastioni poole. Neile järgnes vankuval sammul veel üks sõdur ... Ta näolt nõrises verd. 
Tõenäoliselt läks tä habemeajajat otsima. Astunud veel paar sarmini, kukkus ta maha. 

Eva teeb juba liigutuse, et meest üles aidata. Seal lamab aga veel teine ja kolmas surnud või 
meelemärkuseta sõdur. Kolmas on Egeri linnapea vanem poeg. Eva on teda aknast tihti 
näinud. Nool istub tal rinnus. 

Keldri poolt tulevad naised pooljoostes, lõõtsutades, puukannud pea peal, kapad ja kõrvadega 
kastrulid käes. Nemadki suunduvad idakaarele. Eva ühineb nendega. Möödunud tallidest, 
kaovad naised väikesse allalaskuvässe käiku. Käigus põlevad kaks laternat. 

See on Pimevärav, mis ühendab väliskindlust sisekindluse müüriga. 

Eva püsib naiste kannul. 

Üha tihedamaks muutuvad tolm ja kibe suitsuving. Üha 

koledamaks oiged, möirged, türgi ja ungari keele segadik. Ümberringi vedelevad laibad, 
enamikus näoga vastu maad — vallil, treppidel ja poodiumidel. Ühes neist tunneb Eva 
preester Bälinti. Preester lamab seliti. Kiiver on peast kadunud. Suur valge habe on verest 
punane. Mõõka hoiab ta veelgi käes. 

Eva komistab ühe pika varrega nuia otsa. Ta võtab selle pihku ja tormab trepist üles. Võitlus 
on arenemas juba käsikähmluseks. Müüril seistes puksivad ungarlased türklasi tagasi. Keegi 
naine tõukab põleva palgipaku ülalt alla. Teine vibutab tulist matart, lajatades sellega türk- 
lasele kuklasse. 

Teineteise järel mürisevad bastionil kaks kahurit. 

Paugu peale vaatab Eva sinna. Ta näeb oma meest, suitsev süutelont peos, allapoole vahtimas, 
et kontrollida lasu tulemust. 

Viis-kuus türklast on jäänud karniisile pidama. Need pühitakse minema. Järgneb minutiline 
paus. Sõdurid pöörduvad kui üks mees ringi ja karjuvad kähisevaist kõridest: 

«Vett! Vett!» 

Otse Eva kõrval, müürivare väljaulatuval eendil hüüab, eakas kiivriga sõdur. Verised 
higinired nõrguvad vanamehe nägu mööda alla. Silmad paistavad vaevu verest välja. 

Eva tunneb ära oma isa. 

Haaranud lähemalt naiselt jooginõu, ulatab ta selle vanamehele, aidates kannu hoida. 

Vanake joob ahnelt. Kannus ei ole vesi vaid vana hea punane ägäri vein. 

Vanamees rüüpab tublisti. Vuntsidest tilgub veini, kui ta kannu suu juurest ära võtab. Ta 
tõmbab sügavalt hinge. 

Eva märkab, et vana parem käsi on tuld võtnud. Pole ka ime — see on ju üleni puust, 
nähtavasti on pigine õle tuust selle põlema süüdanud. Vanamees ei pane seda ise tähelegi. 
Eva viskab kannu ning nuia maha ja haarab käest kinni. Ta teab, kustkohast see haagiga on 
kinnitatud. Nobedate sõrmedega vallandab ta klambri ja puust käsi kukub alla türklaste 
sekka. 

Vana aga haarab taas mõõga ja virutab vasema käega üle bastioni serva alla kummardudes 
ülespoole nihkuvale vasksete poolkuudega kaunistatud pilliroost kilbile hoobi. 

Eva sööstab edasi oma mehe poole. Ta hüppab üle laipade. Kord vihiseb lõõmav tuleviht ta 
silme eest mööda, kord laksatavad kuulid ta ees või taga müüri sisse. Sõdurid joovad aga ikka 
veel. Nad paluvad vett — seegi oleks neile lausa nektariks. Kuid vein? On, nagu ammutaksid 
nad enesesse jumalikku jõudu! 

AII ruiguvasse türklaste kisasse sfeguneb Zoltay hõige: 

«Tulge aga, koerad! Tulge! Saadan teid paradiisi Muhamedile tervitusi viima!» 

Ja hetke pärast kostab: 

«Head und!» 

Türklane, kellele see on öeldud, unustab kindlasti vastata. 


«Ileri! Ileri!» huilgavad jessaulid lakkamatult. «Võit! Võit on meie!» 
Uus ründetulv, uued redelid, uued kilbid kihavad laipadekünkal. 
«Allah! Allah!» 
Lõpuks leiab Eva Gergely, kui see püssirohuga täidetud vaadikest süütab ning müürilt alla 
tõukab. 
Siis viskab ta kiivri maha. Hüppab ühe naise juurde. Kahmab sellelt kannu ja joob nõnda 
ahnelt, et punased veinljoad suunurkadest alla mulksuvad. 
Eva ulatab oma veini teisele sõdurile. Jätabki selle tema kätte. Pöördub maast kiivrit võtma, 
aga nii kui ta kummardub, pahvab pigisuits talle silmi. Kui ta siis silmad uuesti klaariks saab, 
ei näe ta Gergelyd enam kuskil. 
Mil Eva paremale-pahemale ringi vaatab, kükitavad sõdurid ümberringi äkitselt maha. 
AILI, vaevalt kümne sülla kaugusel müürist, kärgatab tüfenktšide kogupauk. Kuul riivab Eva 
kiivrit, lüües sinna mõra. 
Eva vangub. Möödub tükike aega, enne kui ta suudab end koguda. 
Alt kostab põrgulik muusika. Trummide põrin, ragin, pasunate ulgumine. 
«Ja ajjuha!» hüüab müüri all pikakaelalise jessauli lõikav hääl. 
Seal kihab juba väehulk. Janitšaride asemele oh paigutatud nahkmütsides assaabid ja 
punamütsilised akindžid. Üks valges rüüs derviš, kes siiski kaamelikarvadest 

Siia! Siia! (türgi k.). 

mütsi asemel kiivrit kannab, haarab lipu ja tormab ileri, ileri-hüüete saatel kümnest vanemast 
janitšarist ümbritsetuna müürile. 
Ungarlastel pole tavaks dervišeid tulistada, ent kuna sel on kiiver peas ja mõõk käes, 
tulistavad nad siiski. See köidab ka Eva tähelepanu. 
Tuulehoog puhub hetkeks suitsu laiali ning lehvitab kolmenupulist buntšükki derviši käes. 
Kui derviš pea kantsi poole keerab, näeb Eva, et derviši teine silm on sidemes... 
«Jumurdžak!» karjatab ta raevunud tiigrina. Ja virutab nuia kui kollase välgunoole vallilt alla. 
Nui lendab derviši peast mööda ja tabab üht janitšari rinnust. Derviš on kuulnud hõiget ja 
vaatab üles. Samal momendil kõmatab bastionil kahur ja derviš kaob koos oma salgaga 
leekide ning suitsu pilve. 
Kui suits vallikraavist hajub, pole dervišist enam jälgegi. Seevastu hakkavad müürid täituma 
uutest pealetungijatest. 
Nüüd ei tulda enam mitte üksi redelitega. Keegi valgemütsiline janitšar hakkab niisama, ilma 
redelita mööda lõhutud müüriseina üles ronima. Kivilt kivile. Ta käsi leiab igalt poolt pideme, 
jalg igalt poolt lõhe, kuhu toetuda. Eriti kerge on palkidel edasi pääseda. Talle järgneb teine, 
kolmas, kümme, kakskümmend, sada ettevõtlikku. Nagu lepatriinud kevadel, kes seina 
päikesepoolsele küU' jele poevad. Hingeldades, välkuvi silmi ronivad türklased väliskindluse 
müüril üha ligemale ja ligemale. Mõnel neist on kaasas nöörredelid. Need kinnitatakse ülal 
paraja kivi külge ja all ootajad asuvad omakorda ronima. 
Gergely jookseb bastionil alla müüriaugu juurde. Ta on palja päi. Käes on tal pikk piik. Nägu 
mustendab püssirohutahmast. 
«Sukan!» karjub ta ühele verise piigiga võitlejale, «on meil veel keldris tõrva?» 
Ta hääl kahiseb. 
«Pole!» vastab Sukän. «Seal on ainult tünn vaiku.» 
«Käsi see otsemaid Perenyi kahuri juurde tuua!» Vanamehe kõrval võitleb kirjutaja Imre, 
leivaülem. See paneb oma piigi käest ja tormab minema. «Mehed!» hüüab Gergely, «võtkem 
viimne jõud kokku! Vastasküljelt kostavad otsekui kajana Zoltay sõnad: «Kui nüüd nad veel 
tagasi lööme, ei tule nad enam!» 
«Tuldi Tuld!» karjutakse teisalt. 
Naised vinnavad sangadest läbi pistetud kangi abil keeva tina, õli ja vee katlaid üles müürile. 


Emand Vas jookseb müürile, suur raudlabidas tuliste sütega käes, ja puistab need türklastele 
pähe. Samas aga kukub labidas tal käest: kuulist õhku paisatud kivitükk satub talle 
meelekohta. Ta vajub seljaga vastu posti ning variseb kokku. 

Tema kohale kummardub priske, üleni nõgine naine. Ta näeb ainsa pilguga, et Vasi-emandat 
on tabanud surm. Teine pilk langeb maas vedelevale müürikillule. Ta võtab selle üles ja ruttab 
sellega vallile. Kuul tabab ta rinda. Naine kukub. 

«Ema!» karjatab punase seelikuga tütarlaps. 

Kuid ta ei söösta ema rinnale, vaid kahmab enne kivi, mille see maha pillas ja paiskab sinna, 
kuhu ema seda visata oli tahtnud. 

Kivi surmab kaks türklast. Alles siis, kui ta on seda näinud, pöördub tüdruk tagasi ema juurde, 
süleleb teda ja lohistab halades poodiumilt alla. 

Äkitselt kerkib alt suitsumerest rühm kilpkonnaluuga kaetud kilpe. Kilbid on nõnda tihedalt 
üksteise kõrval, et akindžisid nende all pole nähagi. 

«Tähelepanu, poisid!» kõlab Gergely hääl. 

«Vett! Tuld!» karjub Zoltay. «Sinna, sinna! Tulevad müüri mööda ilma redeliteta!» 

Alt kaitsekraavist tõuseb plekiga kaetud varikatus. Neli piadi jooksevad sellega müüri juurde. 
Redelil seisjad haaravad selle ja tõstavad pea kohale. Seejärel tuleb veel teisigi varikatuseid. 
Kõik on plekiga üle löödud, et kaitsjad ei saaks katust pootshaakidega ära rebida. 

«Keeva vett!» hüüab Gergely. «Aga palju!» 

Eva hüppab ta juurde ja surub talle kiivri pähe. 

«Tänan, Baläzs!» ütleb Gergely. «Dobö saatis sind?» 

Eva ei vasta. Jookseb tulistjalu bastionilt alla vee järele. 

«Vett! Keeva vett, naised!» kisab ta kõigest kõrist. 

Vahepeal on plekk-katused ühinenud. Kärmelt hüppavad katuste alla kerges rõivastuses 
müürironijad. Mõned neist on poolpaljad, ja ometi voolab higi ojadena. Neil pole peas 
koormavat kiivrit. Kõik raskemad relvad on nad minema heitnud. Üksnes käe küljes ripub 
rihmaga kinnitatud kõver terav mõõk. 

Liitunud varikatused moodustavad laia raudplatvörmi. Isegi mõned agaad on selle alla 
karanud. Ka Derviš-bei hüppab üle kraavi, poolkuuga buntšuk käes. 

Kui Eva tagasi pöördub, et Gergely kõrval olla, ei suuda ta paksus suitsus eristada muud, kui 
vaid punaseid lendavaid tulekeeli ning mõõgaterade välkuvaid sähvatusi; 

«Allah! Allah!» 

«Pumm-pumm-pumm!» mürisevad bastioni suurtükid. 

Suits läheb üha tihedamaks. Järsku aga tõuseb ta kaits-" Jäte peade kohale nagu. aralt lainetav 
valge baldahhiin. Ja: nüüd võib selgesti näha, kuidas sähvivad alt üles türgi ning ülalt 
allapoole ungari relvad. 

«Vett, vett!» hüüab Gergely. 

On näha, kuidas alt kerkib metalne katus. Sajakilosed kivid vuhisevad müürilt alla. Katus 
avaneb ning neelab kivid. Siis liitub ta uuesti üheks. 

«Keeva vett!» hüüab ka Zoltay kohale tormates. 

Silmanud Zoltayd, kargab Gergely alla kahuri juurde. 

Seal ootab juba avatud tünn vaiguga. 

Gergely tõukab tünni ümber ja seletab suurtükimeestele: 

«Laadige vaik kahuritesse püssirohule peale! Nõnd palju kui mahub! Tampige kõvasti kinni, 
et ta hästi püssi rohuga segi läheks! Ja kerge tropp peale!» 

Samal hetkel vohab keev vesi müürilt alla. 

Kuhu kivi ligi ei pääsenud, sinna pääseb tuline vesi. Katused löövad korrapealt kõikuma ja 
harvenevad. «Ej va!» ja «Meded!» kisa saatel hüppavad türklased nende alt välja. 


Lepatriinud on müürile jäänud. Gergely võtab nee mortiiritule alla. Need aga jäävad ikka 
müürile. Gergely sööstab, varb käes, nende poole. 

«Gergely!» kostab Petö hääl. 

«Olen siin!» vastab Gergely kähedalt. 

«Tõin viiskümmend meest. Aitab?» 

«Too veel, nii palju kui saad! Käsi all tuld teha ja keeva vett kanda!» 

Tüfenktšide uue lasu suits seguneb mortiiri suitsug ning varjab hetkeks müüri. Seda kasutavad 
kerges varustuses müürironijad selleks, et taas heita müürile oma redeleid. 

Gergely tormab tagasi kahuri juurde.. 

«Laetud?» küsib ta lühidalt. 

«Just nii!» vastab vana Gäspär Kocsis. «Tuld!» 

Suurtükist lööb välja leek, kärgatab pauk, 

Kahuritorust lendab vaik välja paarikümne sülla pikkuse leegisambana. Müürilt hüppavad alla 
ka need türklased, keda ainult õhusurve riivas. 

Müüri tühjenemist saadab jessaulide ja ohvitseride vihakisa. 

Bastionilt on hästi näha, kuis türklased müürist eemale liduvad. Assaabid, piadid, 
müssellemid, delid, spaahid, gureebad, akindžid — kõik põgenevad läbisegi paanilises hirmus 
kaitsekraavide poole, kes raputab kätt, kes jalga. Verised, raevust metsistunud, enam ei 
sarnane nad inimolenditega. Alles valju röökimisega sunnivad jessaulid ja agaad nad peatuma. 
Mitte enam piitsa, vaid mõõga abil kihutavad nad jooksikuid tagasi. 

«Minu järel, kangelased!» huilgab Derviš-bei. 

Uus elu tuleb verisesse inimmassi. Veriste peadega, vihast vahutades haaravad nad uuesti 
tormijooksüredelid, sööstes nüüd otse müürile, kus seisavad ungarlaste suurtükid. 

Derviš juhib neid. Tema valge mungahõlst juba punetab verest. Võttes hinnalise buntšuki 
põiki hammaste vahele, tormab ta ilma kilbita mööda müüri üles. 

Naaberredelil ronib kõige ees üks agaa, kogukas hiiglane. Tema turban on nii suur kui 
kurepesa. Mõõk on suur nagu timukakirves. 

Gergely vaatab ringi ja näeb jälle enda kõrval paaži. Kogu jõudu pingutades kergitab see 
parajasti maast rasket kivilahmakat. Tõstab selle üles ja lükkab alla. 

«Baläzs!» käratab talle Gergely. «Kao siit jalamaid!» 

Viimased sõnad tulevad ta kähisevast kurgust juba täie häälega. 

Baläzs ei vasta. Käes on tal itaalia mõõk, mille ta Dobõ toast oli võtnud. Sellega kiirustab ta 
redeli juurde, kust Derviš-bei üles ronib. 

Gergely heidab pilgu alla. 

«Hajvan!» möirgab ta esile kerkinud ähkivale hiiglasele. «Oh sa tõbras! Sa igavene pühvel!» 
jätkab ta türgi keeles, «Ah sina mõtled, et relvad sinu pihta ei hakka.» 

Türklane jahmub. Päratu lai lõust põrnitseb kivistunult Gergelyje otsa. 

Seda silmapilku kasutab Gergely. Ta tõukab piigi türklasele rindu. 

Hiiglane haarab ühe käega piigist, teisega äigab Gergelyle kohutava hoobi. Hoop aga lõikab 
ainult õhku ja tohutu keha prantsatab alla plekk-katusele. 

Vahepeal on derviš üles jõudnud. 

Piigitorkest põikab Eva kõrvale. Järgmisel hetkel anna ta dervišile mõõgahoobi, tabades 
vasemat kätt, millega mees end kinni hoiab. 

Villane käis langeb käsivarrelt kahele poole rippu, all aga välgatab helkjas soomussärk. 

Ühe hüppega on mees müüril. Rihma küljes kõlkuvat mõõka pihku haarates sööstab ta tigeda 
puhkimisega Evale peale. 

Eva hüppab paar sammu tagasi. Ta hoiab mõõka välja sirutatult ees. Pärani silmi jääb ta 
ootama rünnakut. 


Kuid türklasel on juba pikk surmakool selja taga. T näeb, et seisab vastamisi rapiiri ja mitte 
tavalise rnõõgaga. Teab, et selle pika väljasirutatud tera otsa on ohtlik tormata. Järsu 
nõksakuga peatub ta ning virutab vast rapiiri, et see kõrvale lüüa ja teise hoobiga poisikeseoht 
paaž teise ilma saata. 

Aga Eva tunneb seda võtet. Välkkiire liigutusega teeb rapiiritera kaare alt üles ning pareerib 
türklase mõõga enne kui see jõuab uuesti lüüa, torkab Eva talle rapiir kaenla alla. 
Soomussärk päästab türklase. Terasnaastud ragiseva samas aga vuhiseb hoop ja derviši mõõk 
tabab Evat pähe 

Eval on tunne, kui oleks tä pea järsku plahvatanud Silme ees läheb mustaks. Maapind nagu 
tõmmataks jalge alt ära. Käsi tõuseb näo ette ja raskelt kui kott kukub ta kahuri kõrvale maha. 

Kui Eva minestusest toibus, valitses ümberringi vaiku Kus ta on? — Ta ei teadnud seda. Ta 
vaatab ringi. Tuletab meelde. Lagunenud palkehitis ... Pilude vahel puha kuuvalge taevas ja 
heledalt siravad tähed ... Miski kõva rõhub valusasti keha. Ka pea on kuidagi külmalt niiske .. 
Kangestunud käega kobab Eva küljealust. Käsi puutub kiviprügisse.ja riivab õunasuurust 
külma raudkuuli. 

Siis äkki saab talle kõik selgeks. 

Vaikus — tähendab lahing on lõppenud. Kes on kindluses peremeheks? Türklane või 
ungarlane? Poodiumilt kostavad vahisõduri ühetaolised aeglased sammud: üks, kaks, kolm, 
neli... 

Eva tahaks üles tõusta, kuid pea on raske kui tina. Niipalju on ta siiski end kergitades aru 
saanud, et ta on bastioni läheduses ja et tema kõrval lebab üks naine kõhuli ja veel üks sinises 
kuues sõdur ilma peata. 

Halastaja taevas, ega ometi türklased... 

Läbi seinapilude vilksatab laternatuluke. Lähenevad sammud. Kostab kähe mehehääl: 
«Kumma me enne viime, paaži või naise?» 

Oo, tänu jumalale, ungarikeelne kõne! 

«Mõlemad,» vastab teine. 

«Vahest siiski paaži... » 

«Hüva, paaži. Härra kapten on veel ülal.» 

Mehed seisatuvad Eva juures. 

«Tea, kas viia lossi või teiste hulka?» 

«Teiste hulka. Surm ei tee kellegi vahel vahet.» 

Üks võtab Eva jalgest, teine kaenla alt, ja ta tõstetakse kanderaamile. 

«Inimesed,» häälitseb Eva. 

«Tohoh, noorhärra on siis elus? Jumal tänatud, Baläzsi-noorhärra! Siis viime lossi.» 
«Inimesed,» kogeleb Eva, «öelge, kas mu isand elab veel?» 

«Et kas elab või? No kuidas siis muidu! Habemeajajad seovad praegu just aulise kapteni 
jalga.» 

«Ma küsin leitnant Gergelyd.» 

«Gergelyd? ... » müksab mees teisele külge. 

«Sonib.» 

Mehed sülitavad pihku. Nad haaravad kanderaami ja tõstavad selle üles. 

«Inimesed!» peaaegu karjub Eva. «Vastake mulle, kas vanemleitnant Gergely Bornemissza 
elab?». 

Sellele käskivas toonis öeldud küsimusele vastavad talupojad pea ühel häälel: 

«Just nii, elab!» 


«On ta haavatud?» 

«Jalast, käest.» 

«Viige mind tema juurde!» 

Talumehed peatuvad. 

«Tema juurde?» 

Teine neist hõikab üles vahisõdurile: 

«Hei, sõjamees! Kus on härra leitnant Gergely?» 

«Mis on?» kostab ülalt Gergely hääl. 

«Noorhärra Baläzs on siin, auline isand. Ta tahab teiega rääkida.» 

Aeglased sammud laskuvad trepist alla. Gergely läh neb longates. Latern on tal käes. Laternas 
põleb küünal. 

Trepijalal ta peatub ning lausub kellelegi: 

«Võimatu! Nii palju surnuid, et kahe päevagagi ei jõua maha matta.» 

«Ka nelja päevaga mitte,» vastab räme hääl. Latern ligineb. 

«Võtke mul kiiver ära,» ütleb Eva. 

Talumees hakkab lõua all klambri kallal pusima. 

Siis jõuab Gergely nende juurde. 

«Vaene Baläzsike,» ütleb ta. «Aga hea, et sa siiski elad. 

Mees saab klambri lahti ja tõmbab kiivri ära. Põletav valujuga läbib Eva pea. — , 

«Ai!» kiljatab ta. 

Kiivri vooder on vere ja juuste külge kinni kleepunud talumees muidugi ei teadnud aimata, et 
lamaja peas on haav. 

Gergely asetab laterna maha. Ta kummardub naise kohale. 

Naine näeb, et Gergely nägu on endiselt nõgine. Vurrud, habe, silmakulmud on kõrbenud. 
Parem käsi on paksus sidemes. 

Ent ka tema enese nägu on tundmatu. Seal on niipalju verd ning tahma. Ainult silmavalged 
paistavad verisest nõgisest näost. 

Gergelyd läbib samasugune kuum juga, mida ta ta kordki oli tundnud, kui ta ratast otsides 
lossi akende mööda läks ja ühel aknal neidsamu silmi kohtas. 

Pilgud sööbivad.hetkeks teineteisesse. 

«Gergely!» sõnab siis naine. 

«Eva! Eva! Kuidas sina siia oled sattunud?» > 

Ja kuna samas turgatab talle meelde kõik, mida ta oma poja kohta on kuulnud, ning kõik, mis 
talle paažiks arvatud naise käitumisest silma on torganud, tajub ta hoobilt teise küsivas pilgus 
kibedat tõtt. Ta silmad niiskuvad kaks pisarat veerevad aeglaselt mööda püssirohutahma; 
mustunud põski alla. 

Kolm päeva kulus türklastel pärast kohutavat tormijooksu surnute matmiseks. Seda 
toimetavad dervišid ning relvitud assaabid. 

Müürijalamil lebas laip laiba otsas. Jooksukraavides oli paksult verist muda, nii et mõnes 
kohas tuli palk purdeks panna, et üle pääseda. Pilla-palla laipade vahel läbisegi vedeles 
murdunud kilbitükke, buntšükke, mõõku, piike, vibusid, püsse. Ja läpatav laibalehk. 
Türklased kandsid surnuid ööl kui päeval. Ainuüksi väliskindluse müüride alt tuli ära viia 
kaheksa tuhat laipa. Ning alles kolmandal päeval, kui jultunud kaarnaparvi juba püssiga 
eemale pidi peletama, kadus viimne surnu. 

Ka kindlus oli kandnud suuri kaotusi. Preester Märtonil tuli lahangujärgsel hommikul korraga 
kolmesajale langenule «Absolve Domine't» * laulda. 


Kõik kolmsada surnut lebasid pikis, ridades suure ühishaua ümber. Keskel preester Bälint 
kirikurüüs, stoolas. Tema kõrval Cecey, ilma peata. Kaheksa ohvitseri, paaž Baläzs koos 
emaga, Makläri mölder Mati Ször, Felnemeti sepp Gergely, Gasparics, Ferenc Väsi emand, 
naised, piigad, tundmatuseni moonutatud verised inimtombud. Siin vaid üksik pea. Siin ainult 
käsi. Siin veriste räbala-riismetega jalg sõdurisaapas. 

Matmise juures olid kõik järelejäänud ohvitserid. Dobö 

palja päi, hoides käes kindluse lippu. 

Kui preester oli surnuid õnnistanud, võttis sõna Dobö ja kõneles härdal katkeval häälel: 
«Paljastan pea teie ees, kallid võitluskaaslased, kes te püha eesmärgi nimel tules ja veres 
kangelassurma surite. Teie hinged on juba tähtede taga igaveses rahupaigas. Olgu õnnistatud 
teie põrm nii tänapäeval kui tulevikuski. Langetan teie ees kindluse lipu, te unustamatud 
sangarid. Te langesite isamaa eest. Teid ootab tasu taevaisalt. Jumalaga! Igavese elu valguses, 
kuningas Istvän Püha palge ees kohtume taas!» 

Suurtükisaluudi saatel lasti surnukehad ükshaaval hauda. 

Taevast hakkas pudenema laiu valgeid lumeräitsakaid. 

Pühapäev, 16. oktoober. Pärast lõunat suikus Dobo tunnikese, ja kui ta oli hõõrunud une 
silmist, istus ta hobus selga ja ratsutas Sändori bastionile. 

Müüre enam ei parandatud. Kaitsjad seisid või istusid tegevusetult müüriaukude juures. Oli 
külm sombune sügispäev. Türklaste suurtükid kõmisesid lakkamatult. «Mine, Kristöf-poju, 
Bolyky bastionile ja vaata, mis na seal teevad,» ütles Dobõ oma paažile. «Mina lähen siis 
Vanavärava juurde.» 

Kristof, kelle teine silm oli valges sidemes, hüppas sadulasse. Pimevärava juures sidus ta 
hobuse tulba külge ja jooksis sealt sisse, seejärel edasi piki müüri Bornemissza juurde. 

Ühe lõhe kohal tabas teda püssikuul. Ta kukkus müüri pealselt alla kiviprügisele 
laudpoodiumile. Vaht hõikas Zoltayd. 

«Härra vanemleitnant! Pisike paaž sai pihta!» 

Vapustatult sööstis Zoltay sündmuspaika. Ta nägi poisi rinnal suurt verist laiku. Sõdur 
põlvitas tema kõrvale kui poisi pea vajus lõdvalt rinnale, vabastas ta selle 

kiivrist. 

«Jookse kohe komandandi juurde, teata talle,» käskis Zoltay poissi enda vastu surudes. 
Kristof elas veel. Ta nägu oli valge kui vaha. Häguste silmadega vaatas ta Zoltayle otsa ning 
sosistas: 

«Teatage, et olen surnud ... » 

Ta ohkas korra ja surigi tõepoolest. 

Järgmisel hommikul ei ärgatud enam suurtükimürina peale. Küngastel ning mäenõlvadel 
valendasid telgid, ent türklasi polnud kusagil näha. 

«Olgem ettevaatlikud!» muretses Dobö. «Kui see viimaks jälle mõni riugas pole!» 

Ja ta paigutas vahid maa-alustesse käikudesse ning lõhedesse. 

Müüril seista oli kõikjal muutunud pea võimatuks. Kindlus nägi välja kui hiirtest näritud 
mandlitort. Paiguti hakkas müür iseenesest varisema, kui kellegi jalg seda 

puutus. 

Kui kõik jälgivad türgi laagris valitsevat iseäralikku vaikust ning elutust, lausub korraga 
keegi, nii arvamisi: «Läinud... » 

532 

Nagu kulutuli kuivas lehestikus käib see sõna kindluses suust suhu: «Läinud! Läinud!» Ning 
üha kasvavama rõõmuga: «Läinud! Läinud!» 

Sellegipärast ei lubanud ohvitserid kellelgi müüride juurest lahkuda. 

Veerand tundi pärast päikese tõusu teatasid vahid ühe naise ilmumisest. Nägu varjav must 
siidloor reetis, et ta oti türklane. 


Ta tuli Makläri poolt. Istus muula seljas. Tema ees kõrge harjaga sadulas kössitas väike 
ungari poisike. Muula juhtis ratsmeidpidi viieteistkümneaastane sarat-seenlaspoiss. 

Väravat naise ees ei avatud. Kuidas olekski seda saanud avada, kui seda polnud enam olemas? 
Naine ratsutas värava kõrval haigutava müüriaugu juurde. Kuna ta ungari keelt ei osanud, 
nüüdis ta ainult: .. 

«Dobõ! Dobõ!» 

Dobõ seisis ülal väravarusude otsas ning vahtis Füzes-Abonyi poole. Ta nägi türklannat 
tulemas. Ja arvas kohe, et naine on pisikese Selimi ema. Kui see tema nime hõikas, lonkas ta 
rusudelt alla. 

Naine langes ta jalge ette põrmu. Tõstis siis uuesti pea ning jäädes põlvili, lükkas ungari 
poisikese Dobõ poole. 

«Selimi Šelim!>» sirutas ta anuvalt käed välja. 

Poisike võis olla umbes kuue aastane. Tõmmunahaline tarkade silmadega laps. Käes hoidis ta 
puust nikerdatud hobusekest. 

Dobõ pani käe poisi pea peale ja küsis: 

«Kuidas sind hüütakse, poju?» 

«Jancsiks.» 

«Aga kuidas, on su teine nimi.?» 

«Bolnemissza.» 

Rõõmust võpatades keeras Dobõ Sändori bastioni poole ning hõikas: 

«Gergely! Gergely! Kutsuge kohe leitnant Gergely!» Sealt see juba tuligi ülepeakaela joostes. 


«Jancsika! Mu Janesika!» karjus ta pisarsilmi. 

Ja ta pidi lapse peaaegu ära sööma. «Tule lähme ema juurde!» 

Türklanna kahmas poisikese nagu kull utetalle oma küünte vahele. 

«Selim!» karjus ta pärani silmi. «Selim!» 

Tema olemusest paistis, et ta on valmis poisikest lõhki rebima, kui ta oma last kätte ei saa. 
Viivu pärast tormas lossist Eva lehvivas alusseelikus. Ta lauba ümber oli valge mähis, näol 
aga levis rõõmu-puna. Käekõrval sibas tal türgi poiss. Väike Selim oli oma tavalises türgi 
ülikonnas, mugides jooksu peal suurt sarvesaia. 

Mõlemad emad lendasid avasüli oma lastele vastu. 

Üks hüüdis: 

«Selim!» 

Teine hüüdis: 

«Jancsika!» 

Nad põlvitasid laste juurde maha, külvates need üle suudluste ning kallistustega. 

Ja äkki, kui nad seal niimoodi teineteise vastas põlvil tasid, ristusid nende pilgud ja nad 
sirutasid teineteisele käe. 

Türklased olid tõepoolest jalga lasknud. 

Varsänyi, kes varsti pärast türgi naist kindlusse ilmus, teadis rääkida, et pašad on tahtnud veel 
üht tormijooksu üritada, kuid janitšarid visanud seda kuuldes relvad pašade telgi ette maha. 
Ning karjunud vihaselt: 

«Meie enam edasi ei sõdi. Pooge kas või kõik üles, ag mitte enam ei sõdi! Allah on ungarlaste 
poolt! Jumal vastu me ei võitle!» 

Ahmed-paša oli kogu sõjaväe ees nuttes ja habet rebides Ali-pašat sõimanud. 

«Vilets lurjus!» oli ta temale näkku karjunud, «nimetasid Egerit tühiseks lauldaks, selle 
rahvast lammasteks. Nüüd vii see häbi ise sultani ette!» 

Ja kui mitte beid poleks vahele seganud, oleksid mõlemad pasad kogu sõjaväe ees karvupidi 
kokku läinud. 


Ka ohvitseride hulgas olid türklastel olnud suured kaotused. Veli-bei oli surnuna 
lahinguväljalt minema kantud. Ka Derviš-bei oli leitud öösel poolelutuna müüride alt. 

Türgi sõjaväge oli haaranud selline nördimus, niivõrd palju oli haavatuid, et väeosad hakkasid 
pašade käsku ootamata omal algatusel taganema. Need, kes olid laagris Felnemeti all, pistsid 
külale tule otsa ning asusid tulekahju paistel teele. Ka teised ei jäänud hommikut ootam 
Telgid ja kimpsud-kompsud jäeti sinnapaika ning tagasi-teekond algas. 

Varsänyi sõnad viisid kindluse taevalikku rõõmujoovastusse. Inimesed tantsisid. Mütsid 
loobiti maha. Heisati türgi lipud. Suurtükid lasti tühjaks. Preester Märton, väljasirutatud käes 
risti kõrgele taeva poole hoides, hõiskas kogu rinnast: 

«Te Deum laudamus!»' 

Siis langes ta põlvili, kummardus maha ning suudles risti. Ta nuttis. 

Kirikukell kaevati maa seest välja. Tala, mille küljes ta oli rippunud, asetati ,kahe posti otsa. 
Hakati kella lööma. 

«Pim-pam-pim-pam!»... laulis heledalt kell, ja kuna preester Märton kesk turuplatsi risti 
hoides laulis, põlvitas ümberseisev rahvas maha, teiste hulgas ka Dobõ. 

Isegi haavatud komberdasid nurkadest ja maa-aluseist varjupaikadest välja, ühinedes 
põlvrtajatega. 

Siis ühtäkki möirgab Lukäcs Nagy kõlaval häälel: 

«Järele neetud muhameedlastele!» 

Relvakandjate pilgud suunduvad korraks Dobõle. Dobö noogutab nõustuvalt. 

Ja nõndaks hüpatakse hobustele, nii palju kui neid kindluses veel on. Kindlusest välja! 
Kihutatakse Maklärl poole, türklastele järele. 

Jalavägi aga valgus mahajäetud laagriplatsile. Sealt saadi saagiks tohutul hulgal püssirohtu, 
kahurikuule ja relvi. Telke jätkus veel nädalateks vedada. 

Õhtuks jõuavad kpik ratsanikud suure saagiga kindlusse tagasi. 

Kindluse kaitsjatest puhkasid juba kolmsada surnut ühises vennashauas ja heintel lebasid 
kakssada raskesti haavatut, kelledest ei olnud teada, kas neist enam paranejat saab. 

Ka kõik vanemohvitserid on haavatud. Dobö ja Bornemissza käest-jalast, Zoltay on siruli 
maas; Mekcsey on üle kere üks haavade, ja kriimustuste kogu, tema juuksed, habe, vuntsid 
ning kulmud on kõrbenud samuti kui Doböl, Bornemisszal ja enamusel võitlejatelgi. Fügedyl 
on pea nii kinni mähitud, et ainult silmad ja kõrvad kuidagi välja paistavad. Ka kolm hammast 
on puudu. Türklase nui oli 

1 Kiidame sind, Issand! (lad. k.) 

need sisse löönud. Ent mees talub reipalt oma häda, kuna 

ka valutav hammas on sisse löödud. r 

Mitte ainuski kindluserahva, hulgast ei ole kriimustuseta, ei mees ega naine. Oo, kuid üks 
siiski: mustlane! 

Sukani viimane ettekanne Dobõle kõlas järgmiselt: 

«Kõrgesti austatud härra kindluseülem, teatan, et kindlusse tulistatud raskemakaliibrilised 
suurtükikuulid on kõik kokku korjatud ja üle loetud.» 

«Kui palju neid on?» 

«Kui mitte arvestada neid sadu, mis veel müüride sees istuvad siis viis vähem kui 
kaksteistkümmend tuhat.» 


